
Partea a III-a 


OMUL ȘI RELIGIA 


Teribila înmulțire a marilor curente religioase sau filosofice, pe care 
le-am prezentat sumar, ne face să credem, pe bună dreptate, că omul este 
incapabil să gândească clar în raporturile sale cu Dumnezeu. 

Această extraordinară confuzie poate părea un tablou descurajant 
al fantasmelor religioase ale umanităţii. Am fi astfel îndreptați spre 
indiferență sau, mai rău, spre sarcasm. 

Cu siguranţă, nu am putea înţelege clar natura relațiilor între Dumnezeu 
și oameni dacă ne-am agăța de diferenţele dintre religii. Ni se pare, totuși, 
că pornind de la tatonare și incertitudine se conturează un tablou bine 
delimitat al personalității spirituale a omului. 

Fără a căuta cu orice preț convergenţe acolo unde poate nici nu există, 
este interesant de demonstrat cum marile religii răspund la întrebări fun- 
damentale și cum își concep propria acțiune. Abordarea tematică îi va per- 
mite cititorului să aprecieze mai bine rolul diferitelor religii în împlinirea 
destinului uman, ceea ce este, în definitiv, obiectul prezentei cărți. 

Adepții tuturor religiilor, poate cu câteva mici excepţii, se pun de acord 
în privința unor mari generalități: 


« existența unei puteri divine; 

e omuleste mai mult sau mai puțin dependent de aceasta; 

e O asemenea situație generează un comportament al omului al cărui 
obiectiv final este o oarecare formă de fericire. 


Conţinutul acestor afirmații variază într-un mod aproape continuu 
de la o religie la alta, însă esenţialul se păstrează. 

Totuși, concluziile la care ajung credincioșii în urma convingerilor lor 
variază considerabil în funcție de religie, dar mai ales în funcţie de ca- 
racteristicile psihologice ale fiecărui individ și de nivelul său de educație. 

Nu trebuie deci să ne mire diversitatea extremă a comportamentelor spi- 
rituale în comparaţie cu o oarecare unanimitate în planul generalităților. 


Existența unei puteri divine 


Afirmația este implicită pentru religiile ce recunosc un Dumnezeu 
unic, atotputernic. 

Aserțiunea nu este însă la fel de clară în religiile tradiționale sau în 
hinduism, unde coexistă mai multe divinități. Deseori, acestea sunt 
considerate zei „intermediari“ între om și puterea supremă, prea de- 
părtată pentru a putea fi accesibilă. Este situația pe care o întâlnim în 
majoritatea religiilor tradiționale africane — cea a poporului yoruba, 
de exemplu. Este, de asemenea, și cazul hinduismului în care zeii sunt, 
direct sau indirect, emanații ale absolutului inaccesibil. Totul se petrece 
ca şi cum aceste religii şi-ar limita ambiția — poate din modestie, poate 
din lipsă de revelaţie — la a adora ceea ce li se pare cel mai apropiat în 
manifestările divine. 

La polul opus, alte curente spirituale, mai ales printre budiști și 
confucianiști, nu văd necesitatea de a formaliza existența unei Fiinţe 
supreme. Poziţia lor este așa-zis agnostică. Putem crede că, în acest caz, 
o oarecare pudoare reține a numi Dumnezeu absolutul ascuns în idealul 
pe care îl propovăduiesc respectivele mişcări. Opinia publică desemnează 
astfel de spiritualităţi ca fiind religii, deşi ele nu au pretenţia de a-l lega 
pe om de Dumnezeu, ci doar de a-l ridica spre un ideal. 

Că au un Dumnezeu numit sau nu, toate „religiile“ despre care am vorbit 
tind spre un absolut suprem. Dacă fiecare este de acord să dea acestui 
„zeu“ atribute foarte generale de putere creatoare și de eternitate, apar 
totuși idei divergente privind aspecte mai puțin importante. Unii îi atri- 
buie sentimente umane, alții îl cred inaccesibil. Unii cred că ne-a hotărât 
deja destinul, alții că ne dă nouă această libertate. Unii cred că este îmbunat 
de rugăciunile noastre, alţii, din contră, că nu este. 

Oricare ne-ar fi credințele, el rămâne același. Ipotezele noastre trebuie 
să rămână și ele coerente cu ceea ce observăm și trebuie să ne conformăm 
relațiilor de dependenţă pe care ni le imaginăm între el și noi. 


Omul depinde de Dumnezeu 


Este ușor să uităm că depindem de cel ce a creat universul, însă, inevitabil, 
moartea vine într-o zi pentru a ne aminti că nu dispunem în totalitate de 
viața noastră. 

Și, decât să adoptăm politica struțului — cea de a băga capul în nisip 
pentru a nu mai vedea realitatea —, religiile ne îndeamnă să trăim privind 
în față perspectiva morții. 

Oricare ar fi ipoteza propusă — ciclu infinit de reincarnări, aneantizare 
în nirvana, Judecată de Apoi și viață veșnică —, religiile nu se mulțumesc 
cu viața terestră și nu-l cantonează pe Dumnezeu în rolul unui spectator 
indiferent la acțiunile noastre. 

Dependența omului față de Dumnezeu, din perspectiva religiilor, 
nu ține de simplul act al creației: acțiunile și gândurile noastre nu-i sunt 
neutre Divinităţii; atitudinea noastră trebuie să se conformeze regulilor 
stabilite de el, reguli al căror depozitar se consideră religia. Cum nu ni-l 
putem imagina altfel pe Dumnezeu decât infinit puternic şi inteligent, se 
pare că este mai satisfăcător pentru spirit de a-i atribui capacitatea de a 
se interesa de noi decât a-l crede într-atât de limitat, încât să nu o facă. 

Totuși, legătura de dependenţă a omului cu Dumnezeu nu este percepută 
la fel de către toate credinţele. 

Religiile tradiționale consideră că niște puteri supranaturale, emanații 
ale lui Dumnezeu, intervin frecvent în treburile terestre. Astfel, divinul este 
prezent în toate fenomenele naturale, iar incapacitatea omului de a le stăpâni 
trebuie să fie compensată prin rugăciuni şi ofrande aduse tuturor zeilor 
intermediari. Din această perspectivă, raporturile cu zeii sunt de cele mai 
multe ori impregnate de frică și de neîncredere. 

În hinduism, conștiința credinciosului cu privire la dependenţa față 
de zei este încă foarte vie, însă regula îi lasă o mare parte de responsa- 
bilitate. Dacă actele sunt în conformitate cu situația socială, viața ulte- 
rioară se va desfășura în cele mai bune condiţii. Astfel, după reincarnări 

succesive din ce în ce mai favorabile, spiritul va putea spera la unirea cu 
Spiritul universal. 

În islam și iudaism, relația omului cu Divinitatea este foarte persona- 
lizată: fiecare om are datoria de a asculta de Dumnezeu, căci după moarte 
va fi judecat după faptele sale. 

În creștinism, relația omului cu Dumnezeu nu este dominată de 
ascultare. Este o legătură de dragoste: dragoste totală din partea lui Dum- 
nezeu, dragoste după puterile sale din partea omului. Ascultarea de legile 
Domnului nu mai este impusă autoritar, ci este o aderare voluntară având 
la bază relația de dragoste și încredere. 

Aceste diferențe de concepţie privind dependenţa omului față de 
Dumnezeu nu sunt decât unele schematice, însă putem înțelege mai bine, 
conturând trăsăturile, cum se diversifică în continuare, plecând de la astfel 
de concepții, comportamentele omului față de Dumnezeu. 


Comportamentul omului în fața lui Dumnezeu 


Religiile se află în ipostaza în care Dumnezeu aşteaptă de la om un 
comportament conform planurilor sale. Însă este evident că Dumnezeu nu 
apelează la forță: avem cu siguranţă libertatea de a ignora legile divine sau 
de a nu le urma. De altfel, nici nu suntem foarte siguri că le cunoaștem. 

Religiile sunt în general convinse că ele cunosc aceste legi, dar nu 
pot nega partea noastră de libertate, însă ne pun în gardă cu privire la 
consecințele faptelor care ar putea încălca legile. 

Mânate de grija lăudabilă de a ne feri de experiențe dureroase, religiile 
propun rețetele lor care se învârt în jurul a câtorva teme: 


« respectarea unei morale; 
e rugăciunea; 
e săvârşirea de ritualuri care reprezintă partea cea mai vizibilă a religiilor. 


Aceste recomandări întâlnesc la diferiți indivizi un teren mai mult sau 
mai puțin favorabil și o înțelegere mai mică sau mai mare. 

Scopul religiilor este cu siguranță facerea de bine, iar majoritatea 
oamenilor au nevoie să fie îndrumați, însă problema care se pune în 

mod firesc este de a ști dacă religia este un intermediar între Dumnezeu 
şi oameni. 
În funcție de comportamentul lor, îi putem distinge pe: 


e ceice refuză orice legătură cu Dumnezeu, cei care îi neagă sau îi combat 
existența. Deseori, aceste persoane practică o morală ce nu este foarte 
îndepărtată de cea propusă de religii. 

e ceicareaderă la ideea intelectuală a existenţei unei divinităţi, însă nu 
se aşteaptă la consecinţe deosebite. Astfel de persoane nu doar practică 
o morală, ci li se întâmplă chiar să se şi roage, chiar dacă în rare ocazii 
sau doar în intimitatea inimii lor. 

e ceicare asociază credința în Dumnezeu cu o religie. Asemenea indivizi 
se străduiesc, de obicei, să respecte o morală, să se roage și să săvârșească 
riturile religiilor lor. 


Astfel, dacă încercăm să analizăm comportamentul omului în rapor- 
turile sale cu Dumnezeu, ajungem să distingem diferite niveluri: 


« celalvieții spirituale personale, intime și discrete; 

« celalexprimării sociale a vieții spirituale, adică manifestările de prac- 
tică religioasă propriu-zise (cult, pelerinaje, sărbători religioase etc.), 
dar şi organizarea religiilor (cler, formare religioasă ș.a.m.d.); 

e celalcomportamentului social aşa cum este el condiționat de credin- 
țele religioase. Acest lucru vizează morala, marile momente ale vieții 
(căsătorie, moarte etc.), arta, raportarea la bani etc. 


Această reflecţie va duce la examinarea ulterioară a raporturilor din- 
tre religie și politică, a politicii religioase a statelor și, în final, a evoluției 
previzibile a religiilor. 


Viața spirituală personală 


VIAȚA SPIRITUALĂ, 
EXPRESIE A RELAȚIILOR OMULUI CU DUMNEZEU 


A trăi o viață spirituală este o aventură extraordinară, cu atât mai 
exaltantă, cu cât are un caracter eminamente personal. Așa cum nici un 
om nu seamănă cu altul, și viața spirituală este diferită de la un credin- 
cios la celălalt, chiar și pentru adepţii religiilor celor mai structurate și 
mai ierarhizate. 

Religiile nu sunt decât cadrul, suportul și câteodată motorul unei vieți 
spirituale care capătă sens doar dacă este trăită ca fiind unică și indivi- 
dualizată. De aceea religiile apar câteodată ca o constrângere, ca o haină 
inutilă impusă diversității comportamentelor spirituale. 

Este, în orice caz, sigur că studiul religiilor nu mai poate satisface 
apetitul vieții spirituale tot așa cum simpla contemplare a unui frigider 
nu poate înlocui o cină delicioasă. 

Viaţa spirituală este o viață interioară și personală pentru care fiecare 
este responsabil. Legătura oricărui om cu Dumnezeu este unică, ceea ce 
poate conduce la afirmaţia că fiecare își are religia lui. 

O religie constituită care ar avea pretenţia de a se erija în intermediar 
obligat între om și Dumnezeu ar fi, de fapt, asemănătoare unuia dintre 
acei idoli pe care animiștii îi adoră fără să-l recunoască pe Dumnezeu 
dincolo de respectiva formă. 

Totuşi, căutarea personală a lui Dumnezeu de către om ar rămâne la 
nivelul căutării omului primitiv în lipsa sprijinului religiilor constituite. 
Dezvoltarea unui om presupune educaţie. Ceea ce este adevărat pentru 
corp și inteligență nu ar avea dece să nu fie adevărat și pentru viața spi- 
rituală. Umanitatea are tot atâtea cunoștințe în căutarea lui Dumnezeu ca 
și în căutarea intelectuală. Solidaritatea umanității este prezentă în această 
căutare, deși se manifestă diferit. 

Viaţa spirituală este cu siguranţă un lucru individual, dar reușita nu 
poate fi deplină dacă te depărtezi de ceilalți’. 

Din acest punct de vedere, religia, ca sistem creat, își joacă rolul, însă 
este evident că ea nu este decât un mijloc și nu un scop în sine. 

Omul nu mai trebuie să neglijeze ajutorul religiei în căutarea dezvoltării 
sale spirituale, tot așa cum nu renunţă la școală în formarea sa intelec- 
tuală. Din acest punct de vedere, alegerea religiei ar trebui să fie o preo- 
cupare esențială, cel puţin la fel de importantă ca a părinților în alegerea 
unei școli bune pentru copiii lor. 

De fapt, în majoritatea copleșitoare a cazurilor, religia este determinată 
de un context sociologic: un saudit este musulman şi un suedez luteran 
aproape din naștere. O asemenea situație nu are importanţă atât timp cât 
rămânem la nivelul primar al vieţii spirituale: un copil va ajunge să ci- 
tească oricare i-ar fi şcoala și nu va avea nevoie, la acest nivel, de un 
profesor specializat. 

O mai mare deschidere asupra celorlalte religii este totuși de dorit atunci 
când viaţa spirituală devine mai profundă. Nu este însă la fel de necesară ca 
o bună instituție de învățământ pentru studiile superioare, căci comparația 
între viața spirituală și formarea intelectuală își are limitele ei, nefiind vorba 
de domenii asemănătoare. Întâlnim în religii foarte diferite oameni de o 
foarte înaltă spiritualitate, ceea ce înseamnă că au reușit, mulțumită lui 
Dumnezeu, să depășească ceea ce unele religii concep ca pe o limită. 

Nu trebuie deci să facem o fixaţie obsesivă asupra religiei care, încă o dată, 
nu este decât un mijloc. Esenţial este să ajungem la o dezvoltare spirituală. 


1 Pustnicii, care trăiesc complet izolați, se consideră strâns legaţi de ceilalți oameni 
prin rugăciune. 

Astfel, chiar și considerând că nu toate religiile au aceleași capacități să 
asigure o astfel de împlinire, necesitatea de solidaritate cu ceilalți oameni 
relativizează, într-o oarecare măsură, interesul ce există pentru a căuta 
înainte de toate religia cea mai performantă. 

Se pare că atitudinea cea mai înțeleaptă este de a începe prin a căuta 
aprofundarea spirituală mai degrabă în sânul religiei în care am fost 
crescuți, decât de a ne lăsa purtați de un fel de exotism religios care nu are 
nimic în comun cu spiritualitatea. 

Totuși, dacă fidelitatea față de religia în sânul căreia ne-am născut 
permite să abordăm viața spirituală și în unele cazuri să ajungem pe 
culmi, nimic nu ar trebui să ne împiedice să încercăm să înregistrăm un 
progres spiritual grație unei învățături din alte credințe. 

De fapt, în raportul său cu Dumnezeu, fiecare om amestecă, în proportii 
diferite și în funcție de moment, indiferență, frică, revoltă și dragoste. Nu este 
deci de mirare că marile curente spirituale și filosofice ale umanității reflectă 
această diversitate. 

Dacă budismul este indiferent în privința noțiunii de Dumnezeu, 
islamul și iudaismul pun accent mai mult pe ascultare sau frică, iar creș- 
tinismul pe dragoste. Bineînţeles, aceasta nu este decât o prezentare 
simplistă, iar noțiunea de dragoste de Dumnezeu este foarte prezentă 
atât în islam, cât și în iudaism: sintagma cea mai frecventă din publica- 
tiile musulmane este: „În numele lui Dumnezeu cel milos și milostiv“? 
Totuși, însuși cuvântul „islam“ înseamnă supunere, iar musulmanii sunt 
cei supuși lui Dumnezeu. Raportul de supunere este primordial, așa cum 
o dovedesc și prenumele musulmane formate cu Abd?, cuvânt ce con- 
ține deopotrivă noțiunile de sclav și adorator. Creștinismul nu negli- 
jează nici el supunerea față de Dumnezeu și nici frica de judecata sa, 
însă dozarea și intensitatea unor astfel de raporturi cu Dumnezeu diferă 
în funcție de religie. 

Astfel, un creștin foarte respectuos cu privire la aspectul formal al 
supunerii față de Dumnezeu va fi mai capabil să înțeleagă islamul decât 


! În limba arabă: „Bismilla(h) al-Rahman al-Rahim“ (n. coord.). 
2 Abdallah, „servitor al Domnului“; Abd al-Rahman, „servitor al Celui milostiv“. 

unul cu o spiritualitate mai personală. Și invers, de ce oare unii musulmani 
cu temperament individualist să nu aibă afinități spirituale cu protes- 
tantismul, de exemplu? Dacă există astfel de cazuri, ele sunt cu siguranță 
extrem de rare, ceea ce arată până la ce punct omul este dependent de 
societate în raporturile sale cu Dumnezeu. 

Nimic nu ne interzice să credem că această situație va evolua. Dezvoltarea 
contemporană, care este produsul modului de gândire occidental, tinde 
să accentueze individualismul tot așa cum învățământul se străduiește, 
la nivel global, să dezvolte o gândire personală. Este momentul în care 
numeroși credincioși, de obicei cu un nivel intelectual ridicat, renunță 
la orice practică religioasă, considerând că relaţia lor cu Dumnezeu nu 
priveşte societatea. În adâncul inimii lor, ei cred că participarea activă 
la o religie constituită nu produce o valoare adăugată apreciabilă. Acest 
lucru înseamnă că, dacă o astfel de mișcare continuă, vom asista la o 
diminuare a importanţei religiilor în favoarea unei spiritualității mai 
individuale? Nimic nu e mai puţin sigur: viața personală nu este ni- 
ciodată independentă de cea socială, atât în chestiuni religioase, cât şi 
în alte domenii. 

Putem totuși considera că aderarea la o religie va fi din ce în ce mai mult 
o alegere personală și din ce în ce mai puțin consecința unei tradiții so- 
ciologice. Aprofundarea vieții spirituale este şi ea rezultatul eforturilor 
personale ale credinciosului, și nu un fel de promovare pe baza vechimii 
adepților fervenţi care sunt citați convenabil. 

Demersul unei asemenea aprofundări are în general trei faze: 


« a-lgăsipe Dumnezeu; 
« atrăicu Dumnezeu; 


e atrăi întru Dumnezeu. 


Aceste faze acoperă realități foarte diferite: fiecare credincios are o 
sensibilitate, calităţi, o educație, o experienţă care îi sunt specifice și nimic 
nu permite, bineînțeles, judecarea căii spirituale urmate de fiecare. 

A-L GĂSI PE DUMNEZEU 


Se vorbește, în general, despre a-l căuta pe Dumnezeu, ca și cum Domnul 
ar avea o plăcere răutăcioasă de a se ascunde. Cu siguranţă, nu avem nici 
capacitatea și nici sensibilitatea necesare de a-l cunoaște în plenitudinea 
și în infinitatea sa; să spunem că mai degrabă mijloacele noastre limitate nu 
ne permit să-l înțelegem pe deplin, așa că fiecare are o experienţă diferită 
cu privire la acest lucru. 

Faptul însuși de a-l putea percepe chiar și parțial pe Dumnezeu este deja 
un dar din partea sa ce se adaugă la cel al vieții. Însă, chiar dacă nu am 
cerut noi înșine viața, îi putem cere totuși lui Dumnezeu să-l întâlnim. 
Nu este vorba despre o întâlnire din curiozitate, iar Domnul nu este o des- 
tinaţie turistică. A merge către Dumnezeu presupune să facem alegerea, 
chiar implicită, de a ne conforma voinței sale, proiectelor sale, chiar dacă 
nu avem decât o conștiință limitată și deformată despre ce înseamnă astfel 
de lucruri. De aceea se întâmplă câteodată să-l întâlnim pe Dumnezeu fără 
ca aparent să-l fi căutat. 

A-l găsi pe Dumnezeu este de altfel o expresie foarte nepotrivită. După caz, 
Domnul este evident, prezent, personal sau, din contră, difuz, intangibil, dar 
real. Perceperea mai mult sau mai puţin clară a lui Dumnezeu poate fi con- 
tinuă, neprevăzută sau ocazională. Dumnezeu Își poate face simțită voia în 
mod evident sau, din contră, poate fi foarte discret. Putem să ne petrecem 
toată viața căutându-l pe Dumnezeu fără a-l întâlni vreodată sau putem avea 
o viziune spontană, sclipitoare și definitivă în cel mai neașteptat moment. 

Este prudent a accepta că nu este ceva ce poate fi înțeles: este de o natură 
cât se poate de puțin intelectuală, deși, parțial, un efort al inteligenței poate 
să contribuie la crearea condițiilor unei astfel de întâlniri. Totuși nimic din ceea 
ce poate fi comparat cu jocurile de noroc. Credincioșii au certitudinea unui 
schimb cu Dumnezeu: omul aduce disponibilitatea sa, rugăciunea sa, credința 
sa, faptele sale și primește de la Dumnezeu pacea, nevoia de acțiune, capacitatea 
de a îndura suferinţele, bucuria de a-i iubi pe ceilalți, de fapt orice, însă această 
binefacere este recunoscută ca venind de la Dumnezeu și determină întot- 
deauna o trăire interioară. Cel care a avut această experiență cu Dumnezeu 
este marcat pe vecie: nu va mai putea să renunţe la viața sa spirituală așa cum 

niciun intelectual nu poate să renunţe la gândire. Este foarte dificil totuși de 
acomunica această experienţă celuilalt, ba mai mult, de a o împărți, într-atât 
de mult este un dar de la Dumnezeu, și nu rezultatul unei rețete. 

De aceea nu putem compara experiența mistică pe care au avut-o credin- 
cioșii din religii diferite, mai ales pe cei din creștinism cu cei din sufismul 
musulman sau cu fenomenele de posedare de către o divinitate, pe care le în- 
tâlnim în special în religiile tradiționale precum voodoo. Diferenţa ține de 
faptul că o inițiere, obținută printr-un ritual în care un om este preot, nu are 
nimic de-a face cu un dar necondiționat de la Dumnezeu. De altfel, botezul, cir- 
cumcizia sau prima recitare a șahadei!, care marchează intrarea în crești- 
nism, iudaism sau islam, nu este o întâlnire surprinzătoare cu Dumnezeu. 

O altă diferență importantă privind posedările animiste este că aces- 
tea sunt constatate de o a treia parte — schimbare temporară de compor- 
tament —, în timp ce cei în cauză nu-și mai amintesc nimic odată ce 
divinitatea i-a părăsit. 

În cele din urmă, posedarea este mereu de aceeași natură și nu are loc 
niciodată pe jumătate, în timp ce o întâlnire mistică cu Dumnezeu poate 
îmbrăca formele cele mai diverse, poate să fie unică sau să se repete,să aibă 
o intensitate mai mare sau mai mică. 

De aceea, este greu să facem o distincţie clară între un credincios convins 
de existența lui Dumnezeu, dar care nu are conștiința că a fost marcat 
printr-un eveniment spiritual special, și un altul care a trăit o experienţă 
mistică: și unii, și ceilalți trebuie să trăiască cu Dumnezeu. 


A TRĂI CU DUMNEZEU 


Omul, chiar și credincios, are fără îndoială greutăți în a duce o viață 
spirituală. Suntem cu toții preocupaţi să ne câștigăm traiul, să construim 
vreo capodoperă sau o familie, să ne căutăm propria plăcere, pentru ca 


' Mărturisirea de credință și primul stâlp al islamului. În limba arabă: Ashadu an la ilaha 
illa Allah, wa ashadu anna muhammadan rasul Allah. Ea poate fi tradusă, aproximativ, prin: 
„Mărturisesc că nu există alt Dumnezeu decât Allah, iar Mahomed este trimisul său“ (n. coord.). 

spiritualul să aibă un loc cu adevărat important. Acelaşi lucru se întâm- 
plă și cu viața intelectuală; nu putem spune că obsesia constantă a fiin- 
tei umane este căutarea unei gândiri personale. Totuși, putem trăi cu o 
activitate intelectuală, chiar dacă ea nu este nici creativă şi nici originală, 
iar deprinderea cerebrală poate avea fără îndoială avantaje având în ve- 
dere faptul că intelectualii nu se grăbesc să-şi ia o pauză vegetativă sau să 
se reorienteze către meserii care presupun muncă fizică. 

Viaţa spirituală nu aduce niciun confort material; nu hrăneşte omul, 
cu excepția câtorva guru care exploatează naivitatea adepților lor. Stă în 
natura religiilor să recomande o oarecare austeritate propice apropierii 
de Dumnezeu. Aceasta îi supără pe cei ce vor să-l găsească pe Dumnezeu 
fără să renunţe la plăcerile şi la confortul lor. 

Toate conduc, în mod firesc, la un compromis între idealul propus de 
Dumnezeu, așa cum este el interpretat de religii, şi ceea ce fiecare vrea să 
facă, în funcție de temperament și educaţie, întregul fiind condiționat la 
rândul lui și de presiunea socială. În islam, aceasta din urmă este destul 
de puternică pentru ca societatea să pară în exterior profund religioasă. 
Cei care nu au apetit pentru viața spirituală trebuie să se acomodeze, 
trăind ca niște „ipocriţi“. O situație asemănătoare se întâlneşte în unele 
zone rurale ale țărilor anglo-saxone, în Australia, de exemplu, unde comu- 
nitatea este structurată în funcție de apartenența la o Biserică sau alta și 
în care cei ce nu cotizează sunt considerați niște paria. 

În țările în care se practică toleranța, cum sunt în general cele de cultură 
budistă sau Europa Occidentală, numeroși oameni se comportă ca și cum 
aparent Dumnezeu nu îi preocupă. Fac apel la El când se face simțită ne- 
voia ajutorului său, fără să-și dea seama prea bine de lipsa de demnitate a 
unei atitudini care îl consideră pe Dumnezeu o vestă de salvare, suscitând 
ironia necredincioșilor. 

Unor astfel de atitudini diverse le lipseşte evident logica: trebuie să subli- 
niem că discreția extremă a lui Dumnezeu nu lasă totuși loc decât pentru ac- 
ceptarea sau refuzarea a ceea ce EI Își propune, adică să te încrezi Lui și să-l 
urmezi. A-l urma pe jumătate, dacă credem în El, sau a te face că-l urmezi 
sub presiunea societății, chiar dacă nu crezi în El, sunt poziţii incoerente. 

O reflecţie analogă se poate face referitor la religii: a concepe religia ca 
pe un scop în sine este o formă de idolatrie; a lua religia drept un club sau 

un „partid al Domnului“! în care se întâlnesc inițiați privilegiați afectează 
universalitatea Creatorului; a considera religia ca o explicație filosofică 
posibilă a universului limitează măreția lui Dumnezeu. 

În cele din urmă, se pare că singura poziție coerentă cu credința în 
Dumnezeu nu este de a trăi cu El ca un oarecare vecin de palier, ci a trăi 
întru El. Este ceea ce caută misticii oricărei religii. 


A TRĂI ÎNTRU DUMNEZEU: MISTICISMUL 


Cum Dumnezeu este Creatorul prin excelență, noi trăim întru El, fizic, 
încă de la naștere. Părinţii noștri și lungul lanţ al evoluţiei nu sunt decât 
niște intermediari. Nu avem o existență independentă decât datorită li- 
bertății pe care Dumnezeu ne-o dă. Singura problemă adevărată a unei 
astfel de existenţe este să știm ce trebuie să facem cu o asemenea libertate. 

Pentru cel ce crede că darul libertăţii este una dintre dovezile că Dum- 
nezeu este Dragoste, alegerea este de a răspunde cât mai bine cu putinţă la 
această dragoste. Cele trei mari religii monoteiste iudaismul, creştinismul 
și islamul — sunt de acord cu o astfel de atitudine, cu diferenţele de rigoare. 

Practic, pentru a trăi întru Dumnezeu, trebuie menținut un contact per- 
manent cu El prin rugăciune. Vom vedea cum se exprimă rugăciunea în 
unele religii. Oricare i-ar fi forma, rugăciunea este susținută de încredere: 
credinciosul știe că Dumnezeu nu-l va abandona și că diversele întâmplări 
din viaţă nu sunt decât prilejuri de a-l înapoia Domnului o parte din dra- 
gostea primită de la El. 

Omul nu va putea niciodată să-l dea lui Dumnezeu o dragoste pe măsura 
celei primite, însă Dumnezeu știe acest lucru și nu așteaptă din partea 
omului decât dragostea de care acesta este capabil. 

Se pare că prima dovadă de dragoste este recunoştinţa. Este greu de 
imaginat că dragostea ar putea avea limite: „Dumnezeul meu, te iubesc enorm, 
însă ai putea face puțin mai mult pentru mine, căci acest lucru mi-ar permite 
să te iubesc mai mult.“ Simțim cum o asemenea exprimare este o negociere, 
în opoziție cu spontaneitatea dragostei adevărate. Când primim un cadou, 


! În arabo-persană: hezbo'llah. 

mulțumirile se îndreaptă spre gestul în sine și nu spre valoarea a ceea ce pri- 
mim, în caz contrar nemaiputând fi vorba despre mulțumiri, ci despre un troc. 

A iubi înseamnă și a căuta prezența ființei iubite. Foarte mulți oameni 
se comportă cu Dumnezeu conform principiului: „Te iubesc și mai mult 
când nu eşti prezent.“ Dumnezeu nu este niciodată departe, însă este dis- 
cret. Prezenţa sa nu este stânjenitoare: dacă nu vrei să-l vezi, nu-l vei vedea, 
însă dacă îl cauţi, El este lângă tine, chiar dacă nu simţi explicit acest lucru. 

Misticii trăiesc întru Dumnezeu în totalitate. Astfel, apropierea lor de 
divin este mai mult emoțională decât rațională, căci rațiunea nu le-ar da atâta 
elan. Misticii trăiesc pentru Dumnezeu o dragoste pasională în timp ce, prin 
comparație, celelalte forme de viață spirituală evocă o dragoste rațională, 
dacă nu chiar o dragoste platonică. 

Misticul are certitudinea acolo unde alții au credințe, el este entuziast, 
vibrează, strălucește, se miră, dar îndeamnă. Rugăciunea sa nu este formală, 
este un strigăt, un cântec, un poem, câteodată un dans. Inspirația sa nu are 
limite, constrângeri, şi este la înălțimea lui Dumnezeu. Ignoră subterfugiile 
și contestațiile teologilor reci, depășește obstacolul și îmbrățișează totul 
într-o viziune fulgurantă a divinului. 

Fiecare epocă a istoriei și fiecare religie își are misticii ei. Chiar și închiși 
de bunăvoie în vreo mănăstire, ei nu trec neobservați. Vin numeroși oameni 
să-i consulte și fiecare dintre ei resimte strălucirea lor, scurtcircuitul pe care 
îl stabilesc cu Dumnezeu. 

Deși misticismul este, prin natura sa, eminamente personal, marchează 
profund fiecare religie, căci el este vârful și paroxismul. Depășeşte astfel prac- 
tica limitată a majorităţii credincioșilor, interesați prea puțin de convenții 
și de structuri. De aceea este așa de mare contrastul între viața spirituală 
personală a marilor mistici și viața religioasă insipidă a celor pentru care 
Dumnezeu nu este decât o ipoteză sau o asigurare pentru viața de dincolo. 

Totuși, misticii nu sunt rupti de religia care i-a generat, ci, din contră, 
aceştia sunt motorul ei spiritual. 

Nu trebuie să pierdem niciodată din vedere, atunci când observăm 
religiile din exterior, ceea ce se află la baza manifestărilor lor publice sau 
ceea ce le motivează poziţiile în viața socială. Nu putem judeca o religie 
decât în funcţie de sfinţii ei. 


Religiile în viața socială 


Religiile conduc către Dumnezeu, însă ele sunt făcute de oameni. Nu 
este de mirare că au și ele limitele, neajunsurile sau slăbiciunile specifice 
oricărei lucrări omenești și că găsim în ele o doză consistentă de pasiune 
și de imaginație. 

Religiile sunt de asemenea un fenomen de societate. Viaţa spirituală se 
intersectează cu viața cotidiană într-o măsură eminamente variabilă în 
funcție de diferitele religii, însă este întotdeauna o componentă importantă 
a culturii popoarelor. 

Am descris deja în ce constau principalele credinţe religioase. Ele au 
toate ambiția de a modela omul după idealul lor, ceea ce presupune reco- 
mandare de practici şi adoptare de reguli dintre care unele sunt de na- 
tură pur religioasă, în timp ce altele ating diferite aspecte ale vieţii sociale. 

În continuare, îi vom prezenta cititorului o descriere comparativă a aces- 
tor practici și reguli. În funcție de stările noastre de spirit, par mai evidente 
fie analogiile, fie, din contră, diferențele. Ni s-a părut mai interesant să gru- 
păm faptele religioase pe teme, ceea ce sugerează apropieri instructive, decât 
să le fi adăugat descrierilor monografice precedente îngreunând astfel textul. 

Prezentarea va respecta următorul plan: 


Viaţa publică a religiilor 
e Sacrul, cultul şi riturile, rugăciunea... 
e Supranaturalul, viziunile şi miracolele 

e Acompanierea credincioșilor, profeţii și clerul... 


Pelerinajele 


Interferenţele religiei cu viața socială 


Religiile și morala, binele și răul... 
Religia și tradițiile, ceremoniile, moartea 
Religia și arta 

Religia și banii 

Religia și educația 

Viața publică a religiilor 


SACRUL 


Asocierea religiosului cu sacrul pare o evidență. Marele specialist al re- 
ligiilor, Mircea Eliade, pune sacrul în centrul oricărei religii. Totuși, epoca 
noastră pierde, se pare, sensul sacrului: în ciuda acestui lucru, este ea oare 
mai puțin religioasă? Răspunsul depinde de semnificația cuvintelor. În sens 
strict, este sacru ceea ce ține de divin!. Concepția divinului variază deci în 
funcție de religii, adică în funcţie de ideea pe care și-o fac despre Dumnezeu. 

Îl putem vedea pe Dumnezeu peste tot, ceea ce conduce la luarea de 
infinite precauțţii pentru cea mai neînsemnată acțiune: astfel, un animist va 
rosti o rugăciune lângă copacul pe care îl va tăia pentru a se scuza pentru 
gestul-sacrilegiu, necesar însă. 

Putem, ca și musulmanii, să considerăm că doar Dumnezeu este sacru 
cu adevărat și să respingem cu înflăcărare tot ceea ce, de aproape sau de 
departe, seamănă cu un cult pentru altcineva decât pentru El. 

Ceea ce nimeni nu contestă este faptul că Dumnezeu este diferit: este 
de o altă natură și din afara universului nostru. Raporturile noastre cu 
Dumnezeu evidențiază deci tehnici de comunicare deosebite. Nu-l putem 
lăsa acolo unde este, avem prea multe să-l cerem, nemulțumiți că suntem 
de o altă condiție și neștiutori în privința a ceea ce ne este rezervat. 


1 Ceea ce nu este sacru este profan, din latinescul pro-fanum, „din afara templului“. 

Dificultățile de comunicare cu Dumnezeu au creat dintotdeauna vocații 
de mediatori: oameni inițiați sau inspirați s-au găsit mereu la momentul 
oportun pentru a-și ajuta semenii să se apropie de taina lui Dumnezeu 
sau a zeilor. Preoți, pastori, ghizi spirituali, guru, şamani se întâlnesc în 
toate religiile, iar respectivele religii sunt ele însele intermediari între om 
Și divin. 

Religiile și slujitorii lor se cred impregnati de sacrul funcţiei lor deoa- 
rece tot ceea ce ține de Dumnezeu este sacru. Demnitatea lui Dumnezeu se 
răsfrânge asupra tuturor celor care cred în El și îi servesc. Creștinii, în mo- 
mentele lor de lirism, se declară un popor de preoți, de profeți și de regi... 

Nu mai ştim până unde se întinde sacrul, dar el se manifestă: reflecţie 
a unei puteri supranaturale, sacrul se vede, se întâlnește, se atinge. Există 
spaţii sacre — temple și orașe sfinte —, texte sacre, obiecte sacre, precum 
relicvele. 

Sacrul se află printre noi, lumea întreagă este reședința secundară a lui 
Dumnezeu: El este stăpânul lumii şi Îşi face simțită prezenţa când și unde 
vrea. Există întotdeauna un loc posibil și imprevizibil pentru supranatu- 
ral și pentru minuni. Suport al credincioșilor şi sfidare a logicii, asemenea 
fenomene dau un caracter sacru zonelor în care au loc. Pelerinii pleacă în 
căutarea acestor urme de sacru la care aspiră. 

Totuși, sacrul nu este sesizabil, cel mai adesea este ascuns sau, cel puţin, 
discret. A întâlni sacrul ține de credință: nu putem vorbi despre ceea ce 
vedem sub aparența normalului, sacrul latent fiind invizibil, decât prin 
analogii, prin simboluri. 

Nu putem acționa asupra sacrului decât conform riturilor, şi ele sim- 
bolice. De aceea lumea sacrului are ramificații în domeniile cele mai 
neașteptate. 

Este cu siguranţă lipsit de pietate a te întreba dacă toate acestea sunt 
raționale. Nu, mai presus de toate, entuziasmul credincioșilor este cel ce 
a creat sacrul? Se preocupă cu adevărat Dumnezeu atât de mult de formă? 
El, care ne-a creat cu o inteligență și un spirit critic, nu ar avea oare câteva 
motive de a se supăra că le folosim câteodată în mod limitat? 

Dar acesta este un alt subiect. Pentru moment, prezentarea noastră se 
vrea descriptivă. Totuși, nu putem fi exhaustivi. Am reținut ceea ce ni s-a 

părut capabil să caracterizeze cât se poate de fidel fapta religioasă în cadrul 
diferitelor credințe. Vom începe cu simbolurile, căci ele sunt omniprezente, 
și tocmai pentru că este imposibil să vorbeşti despre ceea ce este ascuns 
altfel decât folosind cuvinte obișnuite. 


SIMBOLURILE 


A vorbi prin simboluri sau prin imagini nu este specific vremurilor 
noastre. În secolul televizorului, nu pare a fi necesar să faci apel la com- 
parații: imaginea directă este accesibilă peste tot, chiar şi pe Lună. 

Totuși, mulțumită lui Dumnezeu, imaginația păstrează un loc primor- 
dial: asocierile de idei permit progresul științei și dau farmec poeziei. În 
ceea ce privește supranaturalul, nu putem, prin definiție, decât să ni-l 
imaginăm, iar orice descriere face apel la comparații simbolice. Pentru a 
evoca infernul sau paradisul, admițând că ele există, referința va fi făcută 
la ceea ce noi cunoaștem mai bine sau mai puțin bine. Paradisul este ima- 
ginat ca abundența bunurilor pe care le căutăm: melomanii îl cred plin de 
cântece melodioase, masculii îl cred plin de fecioare superbe, iar locuitorii 
deşertului îl văd ca o grădină cultivată cu grijă Grădina Edenului — în care 
susură râuri abundente... 

Totuși, folosirea simbolurilor pune o problemă spinoasă privind co- 
municarea: fiecare este tentat firește să le interpreteze în funcție de ca- 
racterul și de experienţa sa, dar și de context. Astfel, același mesaj poate 
fi înțeles diferit în funcție de interlocutor. Mai precis, dificultăți pot 
apărea în cazul unei interpretări fie prea literale, fie prea simbolice a 
unui text. Nişte firi mai limitate pot fi scandalizate de interpretări pe 
care le consideră prea îndepărtate de text și invers, niște firi prea in- 
telectuale pot ajunge la interpretări tendențioase care trădează sensul 
cuvintelor. Nicio religie fondată pe un text sacru nu poate ocoli o ase- 
menea dificultate, sursă a numeroase dispute și conflicte. Este de înțe- 
les că un credincios, convins că un text este de origine divină — cuvântul 
însuși al lui Dumnezeu, așa cum este Coranul, sau inspirat de Dumne- 
zeu, precum Biblia — întâmpină cele mai mari dificultăți în a se depărta 

de o lectură literală. Martorii lui Iehova și musulmanii, de exemplu, 
sunt mereu foarte atenți să se supună perfect textelor sacre. Totuși, nici 
unii, nici ceilalți nu pot evita o oarecare parte de interpretare a textelor. 
Astfel „hadith“, comentarii ale Coranului făcute de profetul Mahomed 
sau de cei din anturajul său, vin să explice textul sacru şi servesc 
drept model. 

În Evanghelii, regula jocului este clară: Iisus Hristos anunţă că vorbește 
prin parabolele sale — adică prin imagini, prin comparații — pentru ca 
discursul său să fie înțeles mai mult de suflet, decât de minte!. Această 
metodă de exprimare este des întâlnită în Orient. În special budismul re- 
curge frecvent la parabolă. Ceea ce este ușor de înțeles de oameni de for- 
mațţii diferite riscă să se piardă din cauza lipsei de precizie a mesajului. 
Din acest punct de vedere, limbajul poetic este mai bine adaptat religiilor 
ce lasă un oarecare loc libertăţii individuale de interpretare. 

În mod normal, alegem drept simboluri ceea ce este suficient de familiar 
pentru a fi evocator: apa, lumina, ochiul, brațul..., aşa cum vom vedea 
în continuare. 

Însă folosirea simbolurilor devine câteodată un fel de joc intelectual. 
În loc ca simbolurile să evoce ceea ce este necunoscut, potrivit funcției 
lor principale, ele sunt învestite cu o valoare ascunsă, astfel încât unii 
interpretează simbolic aproape orice. 

Exemplul cel mai uimitor al acestei deviații este ilustrat de cifre și 
litere: mult timp, limbi precum araba și ebraica au dat literelor lor ova- 
loare numerică, astfel încât identificăm paragrafe ce pot fi desemnate la 
fel de bine atât cu A/, B/, C/, D/, cât şi cu 1/,2/, 3/, 4/. Plecând de la echiva- 
lenţa literă/cifră, fiecare cuvânt poate căpăta o valoare numerică, suma va- 
lorilor literelor care îl compun. De aici se pot trage concluzii extravagante: 
dacă un personaj poartă un nume care, de exemplu, conduce la un număr 


1 Evanghelia după Matei, cap.13, parabola semănătorului. Cuvântul grecesc parabole 
înseamnă chiar comparație; de la el provin în limba franceză și cuvintele parole („cuvânt“), 
(„a vorbi“) şi („discuţie“): de fapt, orice limbaj este o comparaţie. Simbolul, din cuvântul 
grecesc symballein („a arunca la un loc“), are de asemenea și sensul de „a apropia, 
a compara“. 

asemănător celui al demonului, vom deduce că este diabolic. Acest rol bizar 
al cifrelor se regăsește, cu intensități diferite, în toate formele ezoterice ale 
religiilor! dar, atinge apogeul în Cabala iudaică. 

În zilele noastre, tendința spre lectura simbolică pare a nu mai fi 
la modă, însă rămâne, în ciuda a tot, înrădăcinată sub alte forme, în 
străfundul sufletului nostru. Pentru mulți dintre noi, cuvintele au o valoare 
intrisecă, ce le dă deseori o importanță mult mai mare decât realității 
pe care o descriu. Cuvintele devin astfel un fel de incantație magică 
ce tinde să forțeze realitatea. Fenomenul este încă foarte frecvent întâlnit 
în vocabularul politic. Politicieni din toate colțurile lumii trec drept 
maeștri ai folosirii cuvintelor depărtate de sensul de origine: astfel se fo- 
losește câteodată sintagma „republica democrată populară“, ceea ce este 
un fel de a spune de trei ori același lucrus, un sistem politic în care, mai 
precis, nu se lasă poporului nicio alegere. 

Nici în domeniul religios, nu scăpăm de acest vertij al cuvintelor. 
În ciuda eforturilor teologilor de a explica în măsura posibilului vocabularul 
lor, s-au văzut, de-a lungul secolelor, credincioși sfâşiindu-se reciproc în 
numele noțiunilor abstracte pe care erau departe de a le înțelege corect. 
Oare divergenţele între catolici și protestanți cu privire la har, liber-arbitru 
și transsubstanţiere: nu au fost de aceeași natură? 

Pe scurt, necunoscutul de natură spirituală nu poate să se descrie 
decât prin cuvinte golite de sensul lor propriu, simboluri, capabile să 
facă o realitate accesibilă. Însă omul nu poate renunţa la a exprima așa cum 
poate ceea ce simte sau caută, ceea ce este rațiunea lui de a fi pe pământ, 


1 Numărul Fiarei, 666, menționat în Apocalipsa după loan, a dus la numeroase astfel 
de speculații. 

2 Cuvintele „public“ și „popor“ au aceeaşi origine, iar demos înseamnă „popor“ în greacă. 

3 În cazul transsubstanțierii, dificultatea de a înţelege bine sensul se complică deoarece 
„substanță“ înseamnă „materie“, deşi în limbaj teologic, conform etimologiei, este ceea ce se 
ține sub aparenţe. Transformarea pâinii şi a vinului Sfintei Împărtășanii în carnea și sângele 
lui Hristos nu este evident o transformare în sensul chimic al termenului. Transformarea este 
inaccesibilă observațiilor noastre: fie că este reală, așa cum cred catolicii, sau simbolică, cum 
consideră majoritatea protestanților, diferența nu se situează decât în planul conceptelor şi 


deci, în cele din urmă, al cuvintelor, imperfecte, care exprimă această taină. 

apartenenţa la misterul creației și legătura sa cu Creatorul. Încăpățânarea 
sa îl conduce câteodată la divagări. Totuși, apropierea dintre concretul na- 
turii și necunoscutul lumii spirituale este deopotrivă sursă de poezie și de 
incitare intelectuală. 

Câteva exemple ne vor permite să apreciem locul simbolurilor în 
exprimarea misterelor religiilor. 


Focul și lumina 


Cuvântul arab pentru foc este nar, din aceeași rădăcină ca și nour, care 
înseamnă lumină. Întâlnim rădăcina în manar, locul în care se pune focul, 
farul, din care s-a format minaret. În ebraică, o formare similară a dat menorah, 
numele sfeșnicului cu șapte brațe. 

Astfel lumina și focul sunt strâns legate de ceea ce simbolizează 
poate cel mai bine islamul și iudaismul: minaretul și sfeșnicul cu șapte 
brațe. Lumânarea, deopotrivă foc și lumină, ocupă un loc important în 
ceremoniile creștine, mai ales la botez și de Paște. Este deseori așezată 
de către cucernici la picioarele statuilor sfinților, în semn de respect 
și recunoștință. 

La zoroastrieni, cultul principal este închinat focului, element sacru 
prin excelenţă, într-atât de sacru, încât ar fi de neacceptat să fie pângă- 
rit prin arderea cadavrelor. 

Cultul focului aparține, cu siguranță, celor mai timpurii vârste ale 
omenirii. Frica pe care o inspiră prin puterea sa distrugătoare a făcut 
din el în mod firesc un zeu care trebuia mulțumit. Imageria populară cre- 
ștină încă mai vede infernul ca un foc veșnic. Religia vedică, una dintre 
cele mai vechi pe care o cunoaștem, îl venera pe Agni, zeul focului!. La 
greci, zeul suprem, Zeus, era stăpânul trăsnetului, focul cel mai devas- 
tator. Asocierea focului și a luminii este strălucitoare în stele și mai 
ales în soare, de unde ne vin lumina și căldura. Venerarea zeului-soare, 


| „Igniție“, „ignifug“ și cuvântul rusesc ogon pentru foc provin, printre altele, din 
aceeași rădăcină. 

la egipteni și mai ales la azteci, era cultul central. Se crede că există o 
înrudire între cuvântul „zeu“ și diferite cuvinte din limbi indo-euro- 
pene având sensul de „zi“: dies în latină, diurne și jour în franceză, din 
în hindi etc. 

Dar focul nu este doar distrugător, el și purifică, cauterizează, prepară 
alimente. Purificarea prin foc este absolută, nelăsând nimic de natură pe- 
risabilă. Hindușii își ard solemn mortii pe rug. În trecut, văduvele încă 
în viaţă își însoțeau bărbații defuncți. Astfel, sufletul este definitiv de- 
tașat de învelișul său terestru, dispărut pentru totdeauna, și poate să se 
reincarneze. 


Apa 


Nu există viață pe pământ fără apă; este omniprezentă: o bem, ne 
spălăm cu ea, navigăm pe ea, ne putem îneca în ea. De temut sau bine- 
făcătoare, Omul este legat de ea de parcă i-ar aminti de îndepărtata ori- 
gine acvatică a animalelor sau de viața fătului ce se scaldă în lichidul 
amniotic. 

De aceea apa apare în toate miturile și religiile. Potopul, de exemplu, 
care are poate o realitate istorică, este simbolul probei prin care trec cei 
pe care Dumnezeu vrea să-i salveze. Prin analogie, Dumnezeu a despicat 
apele Mării Roșii pentru ca evreii să fugă din Egipt, apa înghițindu-i pe 
soldații faraonului porniţi pe urmele lor. 

Adesea, apa este simbolul purificării: spălarea este imaginea purității 
spirituale pe care am vrea să o regăsim. Ne spălăm de greșelile noastre, 
suntem spălați de orice suspiciune. De aici provine și ritualul botezului 
pe care unele Biserici protestante îl practică prin scufundare totală: schim- 
barea vieții pentru a deveni creștin presupune trecerea prin apa purifi- 
catoare. Folosirea apei din agheasmatar pentru închinarea la intrarea în 
biserică are același simbolism, ca și stropirea cu apă sfințită în timpul sluj- 
belor creștine. Sărbătorirea noului an birman, Thingyan, șterge tot ceea 
ce anul trecut a avut mai urât datorită stropirii din belșug a prietenilor și 
a vecinilor. 

Islamul impune rituri de purificare prin apă înainte de rugăciune: 
abluțiunile ritualice sunt cerute pentru fiecare rugăciune dacă, de la 
precedenta, credinciosul a fost afectat de vreo impuritate precum emisie 
de gaze sau urină, somn sau vomitat. Amintim că în cazul în care lipsește 
apa, musulmanul are voie să o înlocuiască cu nisip. 

Și hindușii practică spălările ritualice înainte de a intra în templu. 
Gangele și alte câteva râuri sunt sacre. Aici ei se scufundă pentru a se 
purifica și tot aici aruncă cenușa morților. 

Rituri asemănătoare sunt întâlnite în budismul japonez: cu ocazia 
sărbătorii Obon, spiritele strămoșilor, reprezentate de lumânărele, sunt 
puse în cutii de carton ce sunt lăsate să plutească pe apă. 

Un alt simbol al apei este cel al imensității mării: îl întâlnim în titulatura 
de dalai-lama, adică lama-ocean, un ocean de înțelepciune’. 


Vegetalele 


Religiile nu sunt singurele care iau deseori drept simboluri plante, ar- 
bori sau flori. Acestea evocă, în general, viața, dezvoltarea, frumuseţea. 

Trandafirul, care însoțește apariţiile Maicii Domnului, a fost adoptat de 
rozacrucieni și de partidul socialist: frumusețea sa este indisociabilă 
de spinii săi care sugerează că orice reușită se obține cu suferinţă. 

Lotusul este prezent constant în budism: această floare a mlaștinilor 
simbolizează frumuseţea ce iese din noroi. 

Crinul, floarea regilor Franţei, pe care îl mai găsim încă pe drapelul re- 
giunii Quebec, este citat în Evanghelie pentru albul său, simbol al purității 
și perfecțiunii în opera lui Dumnezeu. 

Cedrul este simbolul puterii şi înrădăcinării în pământ. El aparţine 
creştinilor din Liban, deși au mai rămas puțini din arborii marilor păduri 
de altădată. 


! Dalai este un cuvânt mongol înrudit cu turco-persanul darya care înseamnă „mare“ 
sau „râu mare“. De exemplu, râul Amou-Daria. 

Muștarul! este amintit în Evanghelie ca exemplu al unei semințe mi- 
nuscule care produce totuși o plantă atât de mare, simbol al consecinţelor 
importante ale unei acțiuni neînsemnate. 

Bradul, verde iarna, este simbolul continuității vieții şi al Crăciunului. 

Vița-de-vie este de multe ori amintită în Evanghelie pentru roadele bo- 
gate pe care le dă după ce a fost bine tăiată: simbol al sacrificiilor pe care 
trebuie să le facem pentru a fi productivi. 

Vegetaţia este inseparabilă de imaginea pe care religiile şi-o fac despre 
paradis, despre Grădina Edenului. Conform Bibliei, istoria umanităţii su- 
ferinde începe simbolic cu gustarea din fructul interzis al arborelui cu- 
noașterii binelui și răului. 


Părţile corpului 


Sunt puține părți ale corpului care nu au sens simbolic într-o religie sau 
alta. Putem trece în revistă câteva părți ale anatomiei noastre: 

Inima, înainte de a fi fost retrogradată de știință la rangul de pompă 
interșanjabilă, era considerată a fi organul cel mai nobil, adăpostul vieții. 
De fapt, este singurul organ a cărui viață este perceptibilă prin bătăile 
sale. S-a făcut foarte firesc din ea locul pasiunilor, al dragostei, al intuiției... 
A fost chiar însușită de politică, pentru că inima este la stânga. Religia 
aztecă, ce credea că soarele avea nevoie de sânge pentru a se învârti (poate 
pentru că este roșu la răsărit), sacrifica zilnic în numele ei oameni cărora 
le era smulsă inima din piept. 

Religia catolică nu a renunţat decât de curând la obiceiul de a conserva 
în urne inima papilor. Un cult deosebit este închinat Preasfintei Inimi a lui 
lisus, reprezentată pe aversul medaliei miraculoase, încoronată de spini și 
străpunsă de paloș. 

Ochiul simbolizează în mod firesc percepţia intelectuală și spirituală. 
Este organul controlului și, astfel, simbolul puterii căreia nu-i scapă nimic. 


! Este vorba despre muştarul sălbatic: sénevé, în limba franceză. A se compara cu Senf, 
în limba germană, „muștar“, şi sinapisme, în limba franceză, cataplasmă cu muștar. 

În Biblie,ochiul simbolizează conștiința: omul este în permanenţă sub ochiul 
lui Dumnezeu. În hinduism și în budism, „al treilea ochi“ este cel ce vede 
realitățile ascunse ale lumii spirituale. Șiva este câteodată reprezentat având 
ochiul drept soare şi ochiul stâng lună. 

Falusul este simbolul fertilității. Lingam, în sanscrită, el este ornamentul 
a numeroase temple hinduiste și îl reprezintă pe Șiva, zeul creator. La 
greci, coapsa desemnează, prin eufemism, testiculele. A te crede ieșit din 
coapsa lui Jupiter înseamnă a te crede copilul zeului. 

Piciorul (talpa), în contact cu pământul, este partea cea mai joasă a in- 
dividului, care atinge toată mizeria. A te așeza la picioarele cuiva este un 
simbol al smereniei. Hristos a spălat picioarele apostolilor, iar papa repetă 
gestul în fiecare an cu ocazia Paștelui. A te descălța în moschee sau în 
pagode este un semn de respect. 


Atitudinile corporale 


Unele atitudini corporale au în ele o semnificaţie al cărei sens trebuie 
căutat în străfundul firii noastre. A te închina prin prosternare, a te apleca 
în faţa cuiva este peste tot o marcă aparentă de respect. Nu există niciun 
popor în care semnul respectului să constea în ridicarea pe vârfuri sau în 
umflarea pieptului. A te înclina în fața celuilalt înseamnă a-i recunoaște 
măreția, superioritatea. 

Prin analogie, a te înclina în fața lui Dumnezeu este ceva firesc: întâlnim 
în rugăciunea creștină sau musulmană gestul de îndoire a genunchilor sau 
de așezare în genunchi. Rugăciunea musulmană repetată de cinci ori pe 
zi este o succesiune de atitudini simbolice, în picioare, așezat, prosternat. 
În hirotonirea preoților catolici, proaspeţii clerici se întind complet, cu fața 
la pământ, în semn de pocăință și supunere. 

Simbolismul gesturilor este de asemenea foarte explicit în budism, 
unde diferitele poziţii ale lui Buddha, numite mudra, transmit mult mai 
sigur atitudinile fundamentale decât ar face-o un discurs: poziția așezată 
este simbolul meditației și predicării, cea în picioare este simbolul bine- 
cuvântării și al protecției. La acestea se adaugă simbolismul gesturilor: 

mâinii: de exemplu, dacă Buddha are degetele îndreptate spre pământ 
înseamnă că-l ia drept martor. 

Deseori semnificația gesturilor este pur convenţională și nu are nimic 
în comun cu religia. Astfel, în țările budiste este indecent să atingi cu mâna 
capul cuiva, chiar şi pe cel al unui copil, sau, când ești așezat pe pământ să-ți 
îndrepți degetele de la picioare către celălalt; talpa trebuie să rămână în- 
doită. În religia ortodoxă, a sta cu mâinile încrucişate la spate este semn 
de lipsă de evlavie. În Antile, unele bătrâne ce primesc împărtășania ca- 
tolică se străduiesc să atingă cu limba degetele preoților pentru a atrage 
binefaceri celeste ... 

Deseori, de asemenea, postura nu este atât un simbol cât un mijloc de 
a pregăti sufletul pentru meditație. Este cazul practicii yoga ce joacă un rol 
foarte important de relaxare în budismul zen. La dervișii rotitori, mistici mu- 
sulmani dintre ale căror confrerii găsim câteva în Orientul Mijlociu, mai ales 
în Konya, Turcia, un dans împrejurul propriului corp, lent, apoi accele- 
rat, este cel ce golește spiritul de orice realitate pentru a-i pregăti accesul 
la divin. 

Ar fi ușor de continuat exemplele de simboluri folosite de unele religii: 
aproape orice ființă sau fenomen al naturii a fost luat la un moment dat 
drept simbol. 

Dacă această stare de fapt dovedeşte bogăția imaginaţiei umane, nu 
trebuie să cădem în extrema ce ar consta în a vedea în simboluri adevă- 
ruri ascunse. Simbolul este și trebuie să rămână un mod de a exprima 
ceea ce este dificil de descris, atât și nimic mai mult. Câteodată, un simbol 
este interpretat diferit în funcţie de cultură: de exemplu, albul, simbol al 
purității în Occident, este semn al morții în China. 


CĂRȚILE SACRE 


Toate religiile, cu excepția celor tradiționale, fac trimiteri la texte funda- 
mentale cărora le conferă un caracter „sacru“. Evreii și creștinii au Biblia, 
musulmanii au Coranul, zoroastrienii Avesta, hinduiştii Vedele, Upa- 
nișadele și epopeile Mahabharata și Ramayana, budișştii au Tripitaka, 

adepții sikhismului au Grantul, Sfinţii Zilei celei din urmă au Cartea lui 
Mormon etc. 

Natura sacră a acestor cărți variază mult în funcție de religii: am văzut 
că în timp ce Coranul şi Cartea lui Mormon sunt considerate de către cre- 
dincioși cuvântul însuși al lui Dumnezeu, celelalte cărți sunt recunoscute 
ca fiind scrise de mâna omului, fiind însă inspirate, într-o măsură mai 
mică sau mai mare, de Dumnezeu sau de alte divinități. 

Nu mai revenim asupra primelor două care au fost prezentate în 
capitolele despre islam și mormoni. Ne vom limita la câteva reflecţii, 
pentru a nu ne pierde în descrieri lungi, asupra cărților sacre ale Indiei 
și asupra Evangheliilor. 

Literatura sacră indiană este una dintre cele mai vechi păstrate. Această 
tradiție scrisă a constituit suportul civilizației indiene până în epoca 
contemporană. 

Primele cărți cunoscute sunt cele patru Vede. Se pare că ele au fost in- 
spirate înțelepților (rishis) de către divinități. Textele, provenite poate dintr-o 
tradiție orală mai veche, au fost transcrise către secolul al VIII-lea î.Hr. 
într-o limbă apropiată celei din Avesta, cartea religiei zoroastriene. Tex- 
tul definitiv apare în secolul al IV-lea î.Hr. 

Veda înseamnă „cunoaştere“ în sanscrită. Prima Veda, Rig-veda 
(„cunoașterea cântecelor“), este o lucrare lungă ce conţine 1 017 cântece, 
sau 10 402 strofe având de la 8 la 58 de versuri. Celelalte Vede prezintă 
formule sacrificiale (Yajur-veda), melodii (Sama-veda), formule magice și 
rugăciuni (Atharva-veda). 

Vedele sunt completate de Upanișade, în număr de 108. Aceste texte, 
relativ scurte, scrise în sanscrită de diverși autori, au fost compuse într-o pe- 
rioadă lungă, între sfârșitul perioadei vedice și secolul al IX-lea. Ele explică 
natura universului și au constituit obiectul a numeroase comentarii. Unul 
dintre cele mai cunoscute este Vedanta, „sfârșitul Vedelor“, ce reprezintă, 
alături de yoga, curentul major al filosofiei indiene. 

În plus, o serie de texte vechi, Purana, prin tradiție în număr de 18, 
tratează într-o destul de mare dezordine subiecte mitice, religioase sau 
profane. Aceste texte, care au majoritatea peste 10 000 de strofe fiecare, 

servesc drept referință diferitelor secte ale hinduismului care găsesc în 

În cele din urmă, două mari epopei, Mahabharata și Ramayana, com- 
pletează lunga listă de texte fundamentale ale hinduismului. Forma le-a 
fost definitivată înainte de secolul al VI-lea d.Hr. Aceste enorme lucrări 
(200 000 de versuri pentru prima, 48 000 pentru a doua) pot fi considerate 
echivalentul indian al Iliadei și Odiseei, numai că influenţa lor rămâne 
intactă, iar caracterul lor religios este mai pronunțat. 

Mahabharata prezintă într-o manieră mitică o bătălie între două clanuri 
- indo-europene. Cel mai renumit volum al acestei lucrări este Bhagavad-gita. 
El este considerat de către hinduiști o carte revelată, astfel încât o fundaţie 
pioasă finanţează punerea lui la dispoziție în camerele marilor hoteluri 
indiene, tot așa cum asociația protestantă a Gedeonilor procedează cu 
Biblia. Eroul Mahabharatei este Krişna, întruparea lui Vişnu, care găseşte 
în episoadele de luptă ocazia de a expune filosofia Vedantei. 

Ramayana evocă un episod ale cărui origini se află în istorie, cucerirea 
sudului Indiei şi a Sri Lankăi de către arieni. Forma este totuşi foarte ro- 
manescă, acțiunea petrecându-se în jurul unei poveşti de dragoste a lui 
Rama, o altă incarnare a lui Vișnu. 

După cum se vede, cărțile sacre ale hinduismului sunt de genuri foarte 
variate și nu se limitează la subiectele religioase. O asemenea literatură 
impozantă constituie mai degrabă un mediu cultural, fondul comun al 
tuturor popoarelor hinduiste, din Nepal până în Bali. De fapt, termenul 
de sacru folosit pentru a desemna aceste cărți trebuie luat, paradoxal, în 
sens profan, ca şi când ar fi vorba despre moştenirea sacră a tradiţiilor 
ancestrale. 

Spre deosebire de acestea, Biblia, ale cărei genuri literare sunt de ase- 
menea variate, pare monolitică, centrată pe istoria poporului ales şi pe 
relațiile acestuia cu Dumnezeul său. Caracterul sacru îi este dat, putem 
spune, de omniprezența lui Dumnezeu. 

În comparaţie cu imaginaţia debordantă a textelor mitice ale Indiei, 
Evangheliile au sobrietatea unui reportaj jurnalistic modern. Totuși, 
mărturia vieţii lui lisus nu poate fi comparată cu un articol de fapt divers 
relatat de diferiți cronicari. 

La acea vreme, scrierea era puțin răspândită, în timp ce tradiţia orală 
reprezenta metoda obișnuită și sigură de transmitere a gândirii. Primele 
relatări scrise despre evenimentele din viaţa lui lisus au apărut deci mai 
târziu, când înmulțirea și răspândirea comunităților creștine au făcut 
acest lucru cu adevărat necesar.! 

Se pare că cea mai veche Evanghelie este cea a lui Marcu. Ea este de ase- 
menea și cea mai scurtă și se pare că a fost scrisă către anul 70. Evangheliile 
după Luca și Matei ar data în jurul anului 80, iar cea după Ioan, mai ela- 
borată, din jurul anului 90.2 

Doar doi evangheliști, loan și Matei, făceau parte din cei doisprezece 
apostoli. Marcu și Luca sunt personaje relativ secundare, tovarăși ai Sfin- 
ților Petru și Pavel. Luca este și autorul Faptelor Apostolilor, relatare foarte 
precisă din punct de vedere istoric a primilor ani ai Bisericii. 

Niciun original al Evangheliilor nu s-a păstrat. Uluitor este că cele mai 
vechi copii datează din secolul al IV-lea. Dacă am face o comparație, scrierile 
lui Cezar nu sunt cunoscute decât după copii apărute nouă secole mai târziu. 

Trei Evanghelii au fost scrise în greacă. Doar cea a lui Matei a fost 
redactată într-o limbă semitică, ebraică sau aramaică. 

Nicio Evanghelie nu se pretinde a fi exhaustivă. Totuși, fiecare constituie 
un ansamblu care își este autosuficient. Trei dintre Evanghelii prezintă fap- 
tele asemănător: putem compara descrierea acelorași evenimente, de aceea 
le numim sinoptice (în greacă, „a se vedea împreună“). Evanghelia lui loan 
este diferită. 

Este sigur că au fost compuse și că au circulat numeroase alte texte 
relatând viaţa lui lisus Hristos. Unele dintre acestea ne-au parvenit, ele nu- 
mindu-se apocrife (în greacă, „ascuns"). Dar foarte curând tradiţia le-a 
respins, deseori pentru că înfrumuseţau povestirea minunilor, dar şi pen- 
tru că ar fi fost scrise mai târziu, începând cu secolul al II-lea. Numele 


! Unele epistole (scrisori trimise de către apostoli pentru a organiza și susține diverse 
comunități) sunt, se pare, anterioare Evangheliilor. În special episodul Cinei celei de Taină 
prezentat în Prima epistolă a lui Pavel către Corinteni ar fi fost reluat de evangheliști. 

2 Conform lui Robinson, Evangheliile ar fi chiar mai vechi: anul 45 pentru cea a lui 
Marcu, în timp ce restul ar fi fost scrise puțin după anul 60. 

celor trei magi și ale părinților Maicii Domnului, prezența boului și 
a măgarului în staul au fost luate din apocrife. 

Astfel, responsabilii Bisericii timpurii, încă influențați de tradiția 
orală, nu au păstrat decât textele care li se păreau riguros conforme cu 
ceea ce auziseră. 

Încă de la început, Evangheliile urmăreau să fie pedagogice, doar 
cuvintele și faptele importante ale lui Iisus fiind transcrise, fără o preocu- 
pare reală pentru plasarea lor exactă în timp. Doar ultimele zile din viaţa sa, 
procesul său, moartea sa sunt prezentate în ordine cronologică. 

La citirea Evangheliilor, rămânem uimiți de precizia descrierilor şi de 
simplitatea vorbelor lui lisus, ceea ce contrastează puternic cu minunile pe 
care le săvârşeşte. Nu simțim în niciun moment emfaza povestitorului, ci, 
din contră, convingerea de martor pentru care îndoiala nu este posibilă. 

Cele două exemple de cărți sacre, ale Indiei și Evangheliile, ilustrează 
măsura în care textele pot dezvălui conținutul profund al religiilor. 

Hinduismul este înainte de toate o cultură care implică tradiții, mituri, 
rituri și reguli respectate de societate. 

În schimb, creștinismul are însușirea de a fi asimilat de orice cultură. 
Un singur eveniment istoric, viața lui lisus Hristos, este factorul comun 
al credințelor tuturor creștinilor din lume. Fiecare dintre aceștia trebuie 
să facă din el un model pe care să-l aplice propriei situații. 


CULTUL ȘI RITURILE 


Orice religie instituită își are propriile ceremonii, culte și rituri: rugă- 
ciunile, cântările, sacrificiile și ofrandele sunt manifestarea devoțiunii 
curente. În ocaziile cele mai solemne, sărbătorile religioase devin mani- 
festări de masă; procesiunile și pelerinajele adună câteodată sute de mii 
de credincioși. 

Cultul înglobează diferitele forme de devoțiune, personală sau co- 
lectivă, în timp ce riturile sunt reguli, mai mult sau mai puțin precise și 
constrângătoare, care impun celebrarea cultului. 

Este necesar să constatăm că religiile trebuie să se exteriorizeze și că 
oamenii resimt, cel puțin până în prezent, nevoia de a urma anumite rituri 
care sunt o marcă a culturii lor. Riturile nu sunt apanajul religiilor: există 
chiar un ritual al şedinţelor Adunării Naţionale din Franţa, tot așa cum 
există pentru Jocurile Olimpice, pentru Cavalerii Tastevin sau pentru franc- 
masonerie. Totuși, riturile practicate de religii, oricare ar fi ele, au o la- 
tură paradoxală: pretind a satisface o divinitate care este de altă natură 
decât a noastră, însă metoda aplicată este mereu marcată de obiceiurile cele 
mai omeneşti posibile. Se oferă zeilor spectacol, parfumuri, mâncare, ani- 
male fără ca nimeni să se întrebe ce-ar putea gândi despre astfel de lucruri 
respectivele divinități. 

Explicaţia acestor practici trebuie evident căutată în caracterul lor 
simbolic: riturile de purificare, precum abluțiunea musulmanilor înainte 
de rugăciune, de exemplu, sunt simbolurile purității morale cerute de 
apropierea de Dumnezeu. 

Am putea totuși imagina o viață spirituală mai interiorizată în care 
riturile exterioare să fie absente. Astfel, protestantismul, agasat de excesele 
catolicismului prea demonstrativ al Renașterii, a imprimat ceremoniilor un 
caracter de austeritate, fără însă a le suprima. Islamul, de asemenea foarte 
atașat practicii sociale a religiei, a vrut să o debaraseze de tot ceea ce putea 
fi interpretat drept idolatrie: orice reprezentare a lui Dumnezeu este in- 
terzisă în afară de scrierea pur simbolică a numelui său. Am putea să ne 
întrebăm ce diferenţă este în fond între o reprezentare artistică a măreției 
lui Dumnezeu, de exemplu printr-o pictură abstractă, şi exprimarea ei 
printr-o scriere caligrafică, însă acestea sunt regulile islamului. 

Observăm că diferitele rituri sunt profund marcate de tradiţii. Cele 
mai multe religii sunt legate de riturile lor într-un mod care poate părea, 
din exterior, excesiv și care contribuie, în orice caz, la a da o imagine tra- 
diționalistă, dacă nu chiar paseistă, diferitelor culte religioase. Atașarea 
unor creștini de riturile lor înspăimântă la gândul că ar putea lua drept 
esențial un accesoriu, uitând că oamenii, și nu Dumnezeu, sunt cei ce au 
creat respectivele rituri. 

Totuși, chiar dacă credincioșii ajung uneori să interpreteze riturile re- 
ligiei lor într-o manieră magică sau superstițioasă, nu trebuie totuși căzut 

în extrema intelectualistă de a considera derizoriu acest mod de a-l cinsti 
pe Dumnezeu. Riturile sunt deci manifestarea sensibilă, poate ușor naivă, 
a unei căutări a lui Dumnezeu prin sentiment care este preferabilă celei prin 
inteligență. Eforturile credincioşilor de a se înălța către Dumnezeu închi- 
nându-i cântece și monumente le completează pe cele ale teologilor. Ne 
amintim de altfel că țarul Vladimir cel Mare a ales, în 988, creștinismul ca 
religie a Imperiului kievean, sedus fiind de frumusețea liturghiei bizantine, 
mai celestă, după părerea lui, decât cea a islamului sau iudaismului. 

Așadar, simbolismul și frumuseţea sunt cele două surse din care religiile 
îşi trag riturile. 

Riturile cele mai vechi sunt considerate a fi sacrificiile oferite de cre- 
dincioși divinităților lor. Era vorba despre obţinerea bunăvoinţei ființelor 
amenințătoare și atotputernice aducându-le ca ofrandă cele mai pre- 
țioase bunuri. 

Credinţa într-o viață după moarte a determinat unele popoare ale 
Antichității să-i sacrifice pe servitorii regelui lor pentru a-l însoți și a-l servi 
în lumea de dincolo. Obiceiul sati în care văduva se sacrifica pe rugul fu- 
nerar al soțului defunct a fost perpetuat până la începutul secolului XX. 

Biblia păstrează urma sacrificiilor umane în cel pe care Avraam era 
gata să-l săvârșească în numele lui Dumnezeu, oferindu-l chiar pe fiul 
său, Isaac. Și astăzi întâlnim cazuri de sacrificii umane în unele țări în 
care este practicat un animism primitiv. 

Treptat, înțelepciunea a învins şi ne-am mulțumit cu sacrificarea anima- 
lelor. Mielul, bivolii pentru funeraliile toraja din Indonezia, oaia de la săr- 
bătoarea Aid-el-kebir de la musulmani şi găinile oferite încă în zilele noastre 
crocodililor sacri africani sunt victimele unei asemenea practici. 

Ofrandele din cultul cotidian nu mai sunt atât de sângeroase. În crești- 
nism, pâinea și vinul amintesc de sacrificiul și moartea lui Iisus Hristos. 
În templele hinduiste se folosesc prăjituri, fructe sau nuci de cocos. 

Însă cultele și riturile nu se limitează la ofrandele aduse zeilor. Câteo- 
dată ritul îl privește pe cel care îl practică, așa cum este cazul abluțiuni- 
lor purificatoare. Câteodată, de asemenea, ca în cazul magiei, este vorba 
despre a exersa o influență, benefică sau malefică, asupra unei a treia 
părți. Există rituri pentru toate marile evenimente ale vieţii: naștere, 

intrare în vârsta adultă, căsătorie, moarte. Orice trecere la o altă stare sus- 
cită la un om, religios sau nu, crearea unui rit: botezul este un rit de intrare 
în marile școli, iar susținerea tezei este un fel de rit al Sorbonei. Riturile 
intervin și în sexualitate: se adoptă reguli și tabuuri care sunt atât marca 
unei culturi, cât şi cea a unei religii. 

Diferitele rituri au în comun o caracteristică, aceea de a da gesturilor 
o eficacitate transcendentală sau supranaturală. În religiile primitive, 
această eficacitate este atribuită gestului în sine, dacă este executat 
conform regulilor și de către o persoană competentă sau inițiată: preo- 
tul, vrăjitor sau magician, are puterea de a constrânge spiritele să se 
supună voinţei lui... În catolicism și în ortodoxie, Dumnezeu este cel 
ce dă gesturilor preotului eficacitatea supranaturală a binecuvântări- 
lor. În numeroase alte religii, gesturile ritualice au în special o valoare 
simbolică, chiar dacă sunt cerute explicit de către legea divină ca semn 
al supunerii... 

Se întâmplă de asemenea ca riturile să-și piardă progresiv caracterul 
sacru; cultul devine un prilej de întâlnire, câteodată chiar un obicei 
sociologic; el nu mai exprimă decât apartenenţa la o comunitate, la o 
cultură. Totuși, învățătura miturilor, riturile de inițiere, de căsătorie și 
funeraliile rezistă mult timp după dispariția conținutului lor sacru. 
Câţi creștini din Europa nu cer botezul, căsătoria la biserică și înmor- 
mântarea religioasă, deși viața lor s-a golit de orice preocupare meta- 
fizică? Câţi musulmani nu practică Ramadanul doar pentru a face 
precum ceilalți, din cauza presiunii sociale? 

Respectarea cutumelor și tabuurilor religioase este cu atât mai ușoară 
cu cât societatea se concentrează asupra ei însăși. În schimb, contactul cu 
ocultură străină poate fisura un astfel de edificiu tradițional şi câteodată 
îl poate surpa: de exemplu, scarificările faciale practicate de numeroase 


1 Musulmanii, care practică cu mai multă plăcere supunerea față de Coran decât 
speculația teologică, nu formulează în general teorii despre riturile lor: abluțiunile 
înainte de rugăciune trebuie făcute pentru a se purifica în fața lui Dumnezeu, însă nu se 
spune dacă este vorba despre un gest simbolic sau dacă Allah acordă o adevărată 
purificare credinciosului. 

etnii africane animiste au dispărut practic din anii '50; același lucru 
este valabil și pentru tatuarea feței femeilor din societatea berberă din 
Maghreb. Alte practici, precum excizia fetelor și, mai ales, circumcizia 
băieților, au o soartă și mai dură. 

În general, riturile apar ca un loc privilegiat în care se întâlnesc cul- 
tura și religia: ele sunt marca unei societăţi și conţin o doză importantă 
de folclor. Nu este de mirare deci ca riturile religioase să fie „recuperate“ 
prin cultură, ceea ce are ca efect limitarea fiecărei religii în interiorul 
unei culturi!. 

Toate religiile se confruntă cu această problemă. O religie poate avea 
un destin universal doar în măsura în care ea are forța interioară de a 
pune la îndoială valoarea riturilor sale. De altfel, ce importanţă are dacă 
te rogi la Dumnezeu în sacou sau îngenuncheat pe un scăunel? De ce Dum- 
nezeu, care i-a făcut pe oameni atât de diferiţi, ar privilegia o cultură sau 
o limbă? Religia care ar avea modestia de a micșora importanţa acceso- 
riului în favoarea spiritualului ar face ca umanitatea să se apropie cu un 
pas uriaş de Dumnezeu. Este marea problemă a „enculturaţiei“? pe care Bi- 
serica Catolică și-o pune de la Conciliul Vatican II, dar care nu pare să 
preocupe chiar atât de mult religiile non-creștine. 

Cum riturile au un conținut cultural important, examinarea lor de- 
taliată ar evidenția deopotrivă etnologie, cât şi religie. Nu vom mai ză- 
bovi asupra descrierii lor tot așa cum nu am dat importanţă avatarurilor 
politice ale unor religii. Totuşi, pentru a da cititorului o idee asupra 
complexității uimitoare a unor rituri, vom prezenta exemplul riturilor 
alimentare și al postului care ocupă un loc important în majoritatea 
religiilor. 


1 Recuperarea riturilor se practică și de la o religie la alta: voodoo sau rozacrucienii 
au adoptat, transformându-le, multe rituri creştine, în timp ce creștinii au „botezat“ o 
mulțime de sărbători sau locuri păgâne (sărbătoarea Crăciunului plasată la solstițiul de 
iarnă este un astfel de exemplu). Ateismul însuși nu renunţă la rituri, fiind chiar avid 
după ele în speranţa că va putea face din ele un substitut al religiei. 

2 Proces de asimilare a unei forme de cultură (n. red.). 

RITURILE ALIMENTARE 


Ar fi destul de firesc dacă am considera mâncarea drept un simplu car- 
burant necesar vieţii. Majoritatea religiilor nu o percep astfel și-i adaugă 
culoarea proprie: 


= Unele dintre ele, precum iudaismul și islamul, interzic în mod expres 
alimente care ar fi, prin natura lor, impure și al căror consum ar fi 
contrar legii morale. 

« Hinduismul împinge respectul vieții până la a prescrie o hrană pur 
vegetariană. Această exigenţă este legată de credinţa că sufletul ome- 
nesc poate, după moarte, să se reincarneze într-un animal, dacă faptele 
defunctului nu au meritat o soartă mai bună. Budismul, derivat totuși 
din hinduism, nu este la fel de riguros, deși călugării urmează cel mai 
adesea un regim vegetarian. 

« Aproapetoate religiile consideră postulo tehnică de întărire a voin- 
tei și un semn de solidaritate cu cei mai săraci. Excesul de mâncare, 
în calitate sau în cantitate, este considerat o ofensă adusă celor în- 
fometați. 

e Religiile primitive considerau frecvent că a consuma carnea unui anu- 
mit animal conferea forța sau calitățile acestuia. Încă mai spunem: 
„A mâncat leu!“. Continuând un asemenea mod de gândire, canibalis- 
mul este practicat chiar și în zilele noastre: se presupune că permite 
dobândirea virtuților mortului, fie că este vorba despre un dușman 
sau despre o rudă foarte dragă. 

« Hrana mai capătă uneori și un caracter sacru, fie că este oferită zeilor 
pentru ca ei să se hrănească şi să-şi arate bunăvoința, fie că ea le este 
doar prezentată pentru a fi binecuvântată. În hinduismul din Bali, 
procesiunile de femei care se îndreaptă spre templu ducând pe cap 
coșuri cu fructe şi prăjituri sunt un spectacol cotidian. 


1 Este vorba de expresia franceză manger du lion, care s-ar traduce prin „a avea o forță 
extraordinară“ sau „a avea un caracter combativ“ (n. coord.). 

« În majoritatea religiilor creştine, comemorarea ultimei cine pe care 
Hristos a luat-o alături de apostolii săi, mai precis sfinţirea pâinii şi 


a vinului de către preot, reprezintă punctul culminant al cultului. 


Câteva exemple mai detaliate vor ilustra interesul uimitor al religiilor 
pentru hrana noastră. 


Iudaismul 


Regulile alimentare ale iudaismului sunt numeroase şi complexe. Nu au 
neapărat o explicaţie logică și trebuie acceptate de evreul practicant drept 
un ordin divin. 

Consumul de carne este permis cu condiţia ca aceasta să provină de la 
patrupede care îşi rumegă hrana și au copita despicată. Carnea de iepure, 
porc, cal etc. este deci interzisă. 

Dintre păsări, cele de pradă sunt excluse. Trebuie tăiat gâtul patrupe- 
delor și păsărilor şi golite de sânge, căci sângele este purtător al princi- 
piului vital, iar la om este purtătorul sufletului. Prin urmare, consumul de 
sânge sau al unui produs din sânge, precum sângeretele, este interzis. 

În ceea ce privește peștii și animalele acvatice, sunt permise doar cele 
care au înotătoare și solzi: reptilele, broaștele, moluștele, crustaceele, fruc- 
tele de mare, țiparii, pisicile-de-mare sunt interzise. 

În plus, nu este permis consumul concomitent de carne și produse 
lactate, o interpretare extinsă a poruncii biblice „Nu vei găti mielul în 
laptele mamei sale.“ Rabinii ortodocși au stabilit ca intervalul dintre 
consumul de carne și cel de produse lactate să fie de șase ore. Se merge 
până la a avea două vesele diferite, una pentru carne şi una pentru pro- 
duse lactate. 

Un aliment permis este considerat „cușer“. Există astfel de măcelării 
în toate orașele în care locuiesc comunități evreieşti. Multe companii 
aeriene servesc mese cușer la cererea prealabilă a pasagerului. 

Islamul 
Interdicţiile alimentare sunt: 


e băuturile fermentate alcoolizate, oricare ar fi ingredientele: struguri, 
orz, curmale... 

e porcul sub toate formele sale: carne, untură sau mezeluri ce conțin 
porc; 

e carnea de animale care nu au fost tăiate la gât. Un animal omorât prin 
lovire, prin sugrumare sau prin cădere este deci interzis consumului; 

e animalele amfibii precum broaștele sau crocodilii. 


Unele dintre aceste tradiții sunt manifestări moștenite de la tradiția 
evreiască, deși pot fi remarcate câteva diferențe. Astfel, tăierea gâtului! 
trebuie să fie însoțită de formula ritualică „bismillah“, „în numele lui 
Dumnezeu“, ceea ce înseamnă că este de obicei practicată de un musulman. 
Totuși, se poate consuma carnetăiată la gât de un non-musulman dacă acesta 
aparține unei religii a Cărţii — evreu sau creștin — și dacă respectivul 
cunoaște regulile religiei sale privind operațiunea. 

În ceea ce privește alcoolul, rigoarea interdicției diferă în funcție de 
țară. Ea se aplică strict tuturor locuitorilor, chiar și străinilor, Libiei, 
Arabiei Saudite și Emiratelor Arabe Unite. La polul opus, o foarte mare 
libertate este întâlnită în Turcia sau în Indonezia, de exemplu, țări ma- 
joritar musulmane, dar cu Constituţie non-islamică. Chiar și în statele 
cele mai severe, alcoolul are farmecul fructului interzis, iar comporta- 
mentele unor cetățeni le amintesc pe cele întâlnite în Statele Unite în 
timpul prohibiţiei. 

Un aliment care respectă regulile coranice este numit „halal“, iar unul 
interzis — „haram“. Acest ultim cuvânt este apropiat de „harem“, parte 
a locuinţei interzisă străinilor. Companiile aeriene se străduiesc să servească 
mese halal la cerere. 


1 Gâtul unui animal trebuie tăiat complet de la o carotidă la alta, însă coloana vertebrală 
trebuie să rămână intactă: nu se poate tăia capul decât după moartea animalului. 

Hinduismul, jainismul și budismul 


Credinţa în reincarnare are drept consecință respectul acordat oricărei 
ființe. Fiecare dintre noi este susceptibil de a se reincarna, după moarte, 
într-un animal, dacă faptele săvârșite în timpul vieții nu merită o soartă 
mai bună. Persoanele pioase, brahmanii și călugării budiști, în special, se 
străduiesc deci să nu mănânce carne. Am văzut că unii jainişti ajung chiar 
să nu consume rădăcini, căci riscă să omoare insecte săpând pământul. 


Animismul 


Riturile alimentare ale diferitelor religii tradiționale au câteva in- 
terdicții. În special, în Africa Neagră, este interzis membrilor unui clan 
să mănânce carnea animalului lor totem!. Dacă, așa cum se întâmplă 
adesea, totemul este un șacal, un crocodil sau un leu, acest lucru nu 
atrage după sine prea multe neplăceri. 

În schimb, numeroase rituri animiste cer consumul, cu ocazia ce- 
remoniilor, al unor alimente deosebite: poate fi vorba, în funcție de re- 
ligie, despre ciuperci halucinogene, alcool, carnea victimelor sacrificate 
sau, în mod excepțional în zilele noastre, chiar carne umană. În acest 
ultim caz, este vorba despre dobândirea într-o manieră magică a virtu- 
tilor defunctului’. 


Creștinismul 


Ritul major al creștinismului, fie liturghia, fie cultul protestant, come- 
morează Cina cea de Taină a lui Hristos cu apostolii săi. Putem spune că 
este vorba despre un rit alimentar. Totuși, creștinismul, contrar majorității 


1 Acest lucru îi face pe animişti să afirme că musulmanii au ca totem porcul. 
2 Primul președinte al republicii gaboneze, Leon M'ba, ar fi fost implicat într-o afacere 
de antropofagie ritualică cu mult înainte de declararea independenței țării sale. 

religiilor, nu are nicio interdicţie alimentară. Materia! împărtășaniei se 
adaptează ea însăși la practici diferite legate de obișnuinţele culturale; 
ea este de obicei, la catolici, pâine-azimă, adică fără drojdie, în țările asia- 
tice folosindu-se făină de orez. 

Neconsumarea cărnii practicată de unele ordine religioase sau la anu- 
mite ocazii nu este legată de o interzicere alimentară, ci de o privare care 
se apropie de post. 


Postul 


A nu mânca atunci când îţi este foame este, din nefericire, soarta a nu- 
meroase popoare sărace. Privarea de bunăvoie de hrană e un gest simbo- 
lic: este câteodată un protest, când este vorba despre greva foamei, dar, cel 
mai frecvent, un efort al individului, un exercițiu de voință a cărui sem- 
nificaţie este de natură spirituală. Cel care postește își manifestă solida- 
ritatea cu cei înfometați, recunoscând că hrana este un dar de la Dumnezeu. 
Postul prelungit îi provoacă celui care îl practică o stare secundară în care 
spiritul se eliberează, într-o oarecare măsură, de constrângerile trupului. 

Postul, sub diverse forme, este practicat sau recomandat de majoritatea 
religiilor. Deseori, este semn de tristeţe și indică doliul, prin antiteză cu 
banchetele care însoțesc sărbătorile. Deseori, postul este cerut de asemenea 
în ceremoniile de iniţiere animistă. 

Totuși, în islam postul ocupă cel mai important loc. 


Ramadanul 


Postul de o lună al Ramadanului este unul dintre cei cinci stâlpi ai isla- 
mului?. În această perioadă, este interzis să mănânci, să bei sau să fumezi 


1 Diferenţa constă în faptul că la ortodocși se folosește pâine dospită, sau artos, pe 
când la catolici este utilizată pâine nedospită sau azimă, numită ostie (n. coord.). 

2 Ramadanul are loc în a noua lună a anului musulman selenar (a se vedea subcapitolul 
consacrat). Lunile selenare au 29 sau 30 de zile. Anul de 12 luni este mai scurt cu 11 zile decât 

de la răsăritul soarelui până la apusul lui. De asemenea, nu trebuie fă- 
cute înțepături sau injecții decât în cazuri de forță majoră. 

Sunt scutiți de post copiii care nu au atins vârsta pubertății, bolnavii și 
femeile în perioada menstruală. Totuşi, copiii se antrenează de la vârsta 
de 12 ani practicând progresiv postul, câteva zile pe lună. În ceea ce le 
privește pe femei, ele „recuperează“ ulterior perioada de post. 

Abstinenţa de la răsăritul soarelui pune evident probleme la latitudinile 
mari: în timpul verii polare, când ziua durează 6 luni, ar fi imposibil să 
nu mănânci nimic. Este și cazul regiunilor îndepărtate de Ecuator. Regula 
este să te bazezi pe ora răsăritului și apusului la paralela 45, foarte aproape 
de latitudinea orașului Bordeaux. Pentru cursele aeriene, se ia drept reper 
ora de plecare. 

Islamul insistă pe avantajele fiziologice ale postului, precum şi pe dez- 
voltarea rezistenței sau pe eliminarea toxinelor. El admiră înțelepciunea 
calendarului selenar care variază perioada postului în funcţie de ani! și 
egalizează popoarele care nu se bucură de aceeași climă. Însă ceea ce tre- 
buie subliniat este dimensiunea spirituală a postului, care presupune 
apropierea de îngeri, care nu mănâncă și nu beau. Se face de asemenea o 
paralelă cu zeciuiala, ofranda de 10 procente din recolte. Mahomed sus- 
ține că acela ce postește cu șase zile mai mult decât luna ramadanului va 
posti tot anul. Aceste șase zile adăugate la cele 29 sau 30 ale lunii dau o 
medie de 35,5 zile, exact 10% din durata întregului an selenar de 355 zile. 


Postul în creștinism 


lisus Hristos, după ce a fost botezat de Ioan Botezătorul, s-a pregătit 
pentru a-și începe activitatea de predicare postind patruzeci de zile 


anul nostru solar. Deci, Ramadanul nu are o dată fixă conform calendarului nostru. Este bine 
să vă informați înainte de a pleca în călătorie într-o ţară musulmană, căci, deşi viața socială 
continuă, ea cunoaște totuși o oarecare încetinire. 

1 Nu este nevoie de un întreg calendar pentru a decide decalarea unei celebrări cu 
câteva zile în fiecare an. 

în deșerti. În amintirea acestui fapt, creștinii au instituit Postul Paștelui, 
perioadă de 40 de zile de abstinenţă care începe cu Miercurea Cenușii și 
se sfârşeşte sâmbăta, în ajunul Paștelui, la prânz. 

În catolicism, practica postului este obiectul celor de-al cincilea și al 
șaselea comandamente ale Bisericii: 


e trei zile pe săptămână, în ajunul marilor sărbători și Postul Paștelui în 
întregime; 
e vinerea şi nici în zilele interzise? nu se consumă carne. 


Aceste dispoziţii, care le evocă poate amintiri cititorilor mai în vârstă, 
au fost încetul cu încetul date uitării. Astăzi, catolicii postesc în Vinerea 
Mare, celebrarea morții lui Hristos, şi în Miercurea Cenușii. Postul constă 
în a nu lua decât o masă principală pe zi, fiind tolerate un mic dejun și o 
cină foarte ușoară. În plus, celelalte vineri ale Postului Paștelui, precum și 
cele ale celor patru săptămâni ale Aventului, chiar înainte de Crăciun, sunt 
supuse abstinenţei, adică este interzis consumul de carne și de alimente 
grase. În cazul unei munci grele sau al unei boli, precum și persoanelor 
sub 21 de ani sau care au depășit 60 de ani le este permis să nu ţină post. 

În practică, postul creştin, sau cel puţin cel catolic, pare să țină din ce 
în ce mai mult de opțiunea personală. El nu prezintă nici rigoarea şi nici 
automatismul practicilor musulmane ale Ramadanului. 


Ce-am putea crede despre riturile religioase? 


Cum nicio activitate a societăţii nu poate evita practicarea de rituri, 
ar fi inutil să le reproșăm religiilor că le au pe ale lor. Putem, totuși, să 


1 Această durată simbolică aminteşte de cele patruzeci de zile în care poporul evreu 
a rătăcit prin deşert înainte de a intra în Țara Făgăduinței. 

2 Cele Patru-timpuri sunt zilele de penitență — miercurea, vinerea și sâmbăta — așezate 
la începutul fiecărui anotimp al anului. Corespondentul portughez, Temporas, stă la 
originea cuvântului japonez tempura, „gogoaşă de pește“: portughezii se abțineau să 
mănânce carne în această perioadă... Vigiile sunt ajunurile marilor sărbători. Postul 
Paştelui, Carême în limba franceză, se pare că vine de la quadragesima, a patruzecea (zi). 

ne punem întrebări privind interesul și scopul riturilor religioase. Nu- 
meroși filosofi, etnologi și psihanaliști s-au străduit să dea un răspuns 
satisfăcător. Ne vom limita în continuare la câteva păreri asupra evo- 
luției riturilor. 

La începuturile omenirii, riturile erau de natură magică, conținându-și 


eficacitatea în ele însele. Ele constituiau o tehnică la care se făcea apel pen- 


tru a acționa asupra naturii sau supranaturalului. Însuși cuvântul rit, din 
latinescul ritus, provine din termenul din sanscrită rta care desemnează 
o forță necunoscută, cosmică sau mentală!. 

Spiritul științific, poate indirect legat de monoteism, neagă în prezent 
că omul poate avea o putere tehnică asupra supranaturalului. Eficiența 
riturilor nu mai ține de om, ci de Dumnezeu. De aceea, tainele creştine 
sunt, atât pentru catolici, cât şi pentru ortodocși, eficiente prin voia lui 
Dumnezeu. Acest „supranaturalism“ este totuși greu de admis de nu- 
meroși creștini. Protestanţii, sau cel puţin unii dintre ei, interpretează 
riturile într-un sens pur simbolic. Adică eficiența este de natură psi- 
hologică: credinţa în gestul pe care îl facem este cea care îi dă valoare. 
Astfel se explică faptul că sunt botezați doar adulţii, conștienți de an- 
gajamentul lor. 

Problema se pune în a afla dacă Dumnezeu nu este astfel eliminat 
puțin cam repede. Pentru a face religia complet compatibilă cu rațiu- 
nea, ajungem la a nu mai avea nevoie nici de Dumnezeu și, implicit, 
nici de religie. 

Trebuie deci căutat un echilibru între o viziune exagerat de „magică“ 
a riturilor și a cultului, pe de-o parte, și interpretarea lor foarte intelectuală, 
pe de altă parte. În fond, a crede în Dumnezeu nu ar avea rost decât dacă 
am crede că intervine din când în când în treburile noastre, fapt ce va fi 
demonstrat atunci când vom vorbi despre rugăciune și despre suprana- 
tural în cadrul religiilor. 


1 Dacă practica riturilor ar avea automat efect, am putea să ne imaginăm o persoană 
extrem de scrupuloasă care respectă, pentru salvarea sufletului său, regimurile alimentare 
ale tuturor religiilor: aceasta ar avea cu siguranţă dificultăți în a se hrăni. 

RUGĂCIUNEA 


Omul se exprimă, în mod firesc, prin cuvânt. Este normal ca persoana 
ce crede în Dumnezeu să încerce să-l vorbească. Se întâmplă chiar ca unii 
necredincioși să resimtă, într-un moment de cotitură al existenţei lor, ne- 
voia unei anumite forme de rugăciune, a unui dialog cu Necunoscutul. 

Originea rugăciunii se pierde în negura timpurilor, când omul încerca 
să îmblânzească prin incantaţii magice ostilitatea numeroaselor divini- 
tăți de care se simțea înconjurat. 

Unele religii atribuie încă o putere aproape magică repetării de formule 
stereotip. Apogeul acestui lucru este invenția moriștii de rugăciune, folo- 
sită în budismul tibetan!. Pergamentul pe care este scrisă o rugăciune este 
închis într-o cutie metalică cilindrică traversată de un ax în jurul căruia se 
poate învârti liber. Printr-o mișcare ușoară a mâinii, se poate determina o 
rotație a cilindrului care se pare că echivalează cu rostirea rugăciunii 
aflate în interiorul lui. Există și moriști de rugăciune fixe, așezate în jurul 
unui sanctuar: credinciosul le poate învârti atingându-le ușor cu mâna. 
Deplasarea în jurul templului trebuie făcută în sensul acelor de ceasornic. 

Folosirea acestei moriști de rugăciune se explică prin importanţa pe 
care o are magia în această formă de budism: actul de a rosti o rugăciune 
conține în el în mod automat propriul efect, starea sufletească fiind negli- 
jabilă, recomandându-se chiar o detaşare totală. Astfel, cu cât repeți mai 
mult formula rugăciunii, cu atât efectul ei se multiplică. Se naște, fireşte, 
și ideea de a creşte randamentul acestor rugăciuni printr-un automatism 
mai performant... 

Oricare ar fi forma pe care o ia rugăciunea, aceasta deține un loc 
considerabil în viața spirituală. 


! Eficacitatea unei rugăciuni ar trebui în mod normal să implice, pe bună dreptate, 
credința într-un Dumnezeu care își ascultă supușii, ceea ce creștinii numesc un Dumnezeu 
personal. Totuși, firea umană este de așa natură, încât credincioșii din majoritatea reli- 
giilor se roagă unui mijlocitor capabil de a le îndeplini cererile. De aceea, budiştii se roagă 
lui Buddha, lucru pe care el nu l-a cerut niciodată. Budismul Marelui Vehicul se adresează 
chiar unui bodhisattva, muritori care refuză să atingă nirvana pentru a fi mijlocitorii 
semenilor lor. 

Câteodată, rugăciunea constată că Dumnezeu este cel mai mare (Allahu 
akbar al musulmanilor), fiind expresia supunerii în fața voinței divine, 
a acceptării condiției umane. Unii spun că este vorba despre adorație. 

În alte momente, sentimentul de recunoștință este cel dominant: șansa 
de a trăi, de a te bucura de libertate, de a te simţi ghidat de credinţa în 
Dumnezeu, se exprimă printr-o rugăciune de mulțumire. Creștinii vorbesc, 
în acest caz, de acțiunea de mulțumire, în limba greacă, euharistie, o altă 
denumire a liturghiei catolice. 

De cele mai multe ori însă, rugăciunea este și o cerere. (Este sensul 
obișnuit al expresiei „Te rog...') Adesea, în fața unui eveniment impor- 
tant, credinciosul, fie el și nepracticant, îi cere lui Dumnezeu împlinirea 
dorințelor sale. 

Totuși, numeroși credincioși nu au talentul și inspirația necesare să 
i se adreseze lui Dumnezeu într-un mod personal; ei se mulțumesc să ros- 
tească rugăciuni standardizate ale religiei lor, compuse pentru diferite 
ocazii. Unele dintre ele, fixate de mult timp prin tradiţie, sunt psalmodiate 
sau cântate pentru a adăuga omagiului cuvintelor pe cel al frumuseţii. 
În islam, se face asta atât în chemarea muezinului la rugăciune, cât Și în 
recitarea versetelor din Coran. 

Se întâmplă ca unele religii să recomande recitarea rugăciunilor în limba 
de origine a textului lor, deși aceasta este deseori necunoscută sau înţe- 
leasă cu greu de credincioși. Este cazul textelor budismului în pali, celor 
ale Coranului în islamul practicat de non-arabi și, până de curând, al ru- 
găciunilor în limba latină, în lumea catolică. 

Gesturile care însoțesc rugăciunile sunt și ele deseori stabilite de datină; 
de exemplu, rugăciunile evreieşti sunt însoţite de balansări ale corpului, 
iar cele creștine încep cu „semnul crucii“? 

Orice viață spirituală acordă un loc important rugăciunii. Există mulți 
credincioși care se roagă câteva ore pe zi. Forma și conținutul rugăciunilor 
diferă în funcţie de religii, însă, poate și mai mult, în funcţie de credincioși. 


1 Mâna dreaptă se așază succesiv pe frunte, piept, umărul stâng şi umărul drept. Orto- 
docşii se închină de trei ori pentru a evoca Sfânta Treime şi-şi ating umărul drept înaintea 
celui stâng. 

Neputând fi exhaustivi, vom descrie câteva aspecte ale rugăciunii în cele 
trei mari religii monoteiste. 


RUGĂCIUNEA CREȘTINĂ 


Se pare că în creștinism, mai ales în ortodoxie și catolicism, viaţa de 
rugăciune îmbracă cele mai diverse forme. În funcție de gradul personal 
de interiorizare, mai mare sau mai mic, rugăciunea merge de la căutarea 
prezenței lui Dumnezeu, prin eliminarea oricărui gând activ, la citirea 
sau recitarea de rugăciuni gata făcute trecând prin meditație tăcută fără 
formulare precisă sau prin rugăciuni personalizate și structurate pentru 
sine sau în grupuri de rugăciune. 

Oricât de bizar ar părea, rugăciunea nu se opune acțiunii, ea o precedă, 
o însoțește și o motivează. Prin rugăciune, creștinul se mărturisește lui 
Dumnezeu; este felul lui de a-și afirma și exersa libertatea care este cea 
de a-l alege pe Dumnezeu. Rugăciunea este atitudinea normală a unui 
credincios, adică, într-o oarecare măsură, respirația sufletului său. 

Pentru cei ce nu știu ce presupune rugăciunea creștină, cel mai bine este 
să-i urmărească pe cei ce i se dedică în totalitate. În așa-numitele ordine 
contemplative, călugării și călugărițele se roagă câteva ore din zi și noapte, 
în solitudine sau în comunitate. Timpul consacrat rugăciunii este luat 
din cel pe care alții îl consacră activităților recreative sau deplasărilor de 
la domiciliu la locul de muncă. Viaţa în comun reduce lista treburilor 
domestice. Rugăciunea nu exclude niciodată munca, fizică sau intelectuală, 
care asigură subzistența comunității și legătura cu lumea. 

Am putea spune că este plictisitor să reciți rugăciuni toată viața, cu 
atât mai mult cu cât contemplativii sunt recrutați dintre oamenii cei mai 
diverși, în general plini de viaţă și cu inițiativă și, deseori, cu un nivel 
intelectual ridicat. 

În aceste mănăstiri, rugăciunea nu este resimţită ca monotonă din mai 
multe motive. Pe de-o parte, rugăciunile formale care sunt recitate diferă 
în funcție de zilele anului și nu sunt decât suportul meditației. Pe de altă 
parte, rugăciunea nu este numai în beneficiu personal, ci, din contră, 

călugărul sau călugărița se roagă în primul rând pentru ceilalți, ceea ce 
înseamnă că aria sa de acțiune este nelimitată. Ajutoare și slujitori ai 
Domnului, călugării și călugărițele iau asupra lor nevoile spirituale ale 
celor pe care viața profană îi îndepărtează prea des de esenţial. 

Manifestarea unei asemenea solidarități se regăsește în rugăciunea 
comunitară prin excelență — liturghia. Prezenţa reală a lui lisus Hristos, 
în care cred catolicii, ortodocșii și numeroși protestanți, este semnul uni- 
tății creștinilor. Fără referire la persoana, la viața și la învierea sa, cre- 
știnismul și-ar pierde structura esenţială. Liturghia este locul privilegiat 
al întâlnirii cu lisus Hristos, iar rugăciunea este dialogul care permite 
această întâlnire. În sens etimologic, rugăciunea este esența însăși a re- 
ligiei, căci ea îl leagă pe om de Dumnezeu. 

Creştinul, mai ales catolic sau ortodox, nu uită că întruparea lui Dum- 
nezeu în lisus Hristos nu a fost posibilă decât grație consimțământului 
mamei sale Maria!, astfel încât se bazează firesc pe cea care a permis mij- 
locirea spirituală decisivă. Rugăciunea către Maica Domnului, ca și cea către 
diferiți sfinți, nu este de aceeași natură cu cea către Dumnezeu: ea se adre- 
sează „avocaţilor“ pentru care credincioșii simt o afinitate sau o admiraţie 
deosebită; eficiența oricărei rugăciuni nu ține decât de Însuși Dumnezeu. 

Evlavia credincioșilor multiplică la infinit forma exterioară a ru- 
găciunii. Fiecare este liber să se roage cum îi place sau să se supună 
practicilor recomandate de către Biserica sa, precum recitarea mătăniilor 
sau participarea la „drumul crucii“, la catolici?. 

Biserica nu impune nici una din aceste forme de evlavie, aşa cum nu 
fixează niciun orar sau un rit particular pentru săvârșirea lor, lucru care 
ține de sensibilitatea spirituală a fiecăruia. 

Absența formalismului rugăciunii creștine se potrivește cu căutarea 
personală a unui comportament conform cu ceea ce Dumnezeu așteaptă 


1 Formularea latină a acestei acceptări este fiat, „fie voia Ta“. 

2 O „decadă“ cuprinde recitarea a zece Bucură-te, Marie şi un Tatăl nostru. Cinci decade 
formează o mătanie, iar trei mătănii formează un rozariu. Drumul crucii este o reflecţie 
asupra diferitelor etape ale condamnării și ale morții lui Hristos, materializate prin 14 
basoreliefuri ce se găsesc de-a lungul pereţilor bisericilor catolice. 

de la fiecare. Ar fi o ipocrizie să te rogi la Domnul și să te porți ca și când 
n-ar exista. La limită, chiar comportamentul ar putea fi cea mai bună ru- 
găciune, însă experiența arată că deprinderea cea mai bună a unui astfel 
de comportament este ajutată de rugăciunea însăși. 


RUGĂCIUNEA ÎN ISLAM 


Rugăciunea este unul dintre cei cinci stâlpi ai islamului. Ea este mentio- 
nată de sute de ori în Coran sub diverse denumiri. Rugăciunea este singura 
obligaţie cu caracter cotidian. 

Regula este să te rogi de cinci ori pe zi. Ea a fost decretată de profet după 
ridicarea la cer, pe care arabii o numesc Miraj. Cele cinci rugăciuni au loc 
după cum urmează: în zori (sobh, în arabă), la prânz (zohr), după-amiaza 
târziu (asr), la apusul soarelui (maghreb) și înainte de culcare, seara sau 
noaptea (isha). Ele corespund ritmului de viață al Arabiei: dimineața îna- 
inte de lucru, care începe foarte devreme pentru a evita căldura înăbuși- 
toare, la prânz, după munca efectuată fără întrerupere, după-amiaza 
târziu, după siestă, când se deschid magazinele, la apusul soarelui, la sfârșitul 
întregii activități și, în fine, înainte de culcare. 

În ţările musulmane, chemarea muezinului indică momentul rugă- 
ciunii celebrate în moschee. Orarul este foarte precis, bazându-se pe ora 
exactă a răsăritului. Deseori, se vând în moschei calendare ce indică pentru 
mai multe locuri geografice ora fiecărei rugăciuni. Totuși, pentru credin- 
cioșii care nu pot merge la moschee, se admite o oarecare abatere privind 
momentul rugăciunii după cum urmează: 


e Rugăciunea din zori poate să aibă loc oricând în intervalul deo oră şi 
jumătate ce precedă răsăritul soarelui. 

e Rugăciunea de la prânz se rostește între momentul în care soarele trece 
de meridian și la trei ore după aceea. 

e A treia rugăciune se poate face imediat după perioada prevăzută 


pentru rugăciunea de prânz şi până la apusul soarelui. 

e Rugăciunea de seară se spune de la apusul soarelui până la sfârşitul cre- 
pusculului, aproape o oră şi jumătate mai târziu. 

« Înceledinurmă, rugăciunea nocturnă se poate practica de la sfârșitul 
crepusculului până în zori; din acest moment se poate spune prima 
rugăciune. 

e Seadmite, în cazul în care este imposibil să se respecte acest program, 
recitarea a două rugăciuni succesive, ceea ce regrupează rugăciunile 
zilei în patru sau, eventual, trei. 


Pentru a dezvolta simțul comunității, cea mai bună metodă de a se ruga 
este de a merge la moschee. Dacă acest lucru este imposibil, musulmanii se 
străduiesc să se roage în grup, dar este permisă și rugăciunea individuală. 
De altfel, covorașul pe care îl are orice musulman, dar care nu este obliga- 
toriu, serveşte într-o oarecare măsură drept spaţiu sacru individual şi izo- 
lează spiritual credinciosul de restul lumii: nu rareori se întâmplă, de 
exemplu, ca recepționerul unui hotel să se roage în spatele tejghelei, lăsând 
clientul să aștepte până la sfârşitul rugăciunilor sale. 

Pentru a-și face rugăciunile, musulmanul se îndreaptă cu fața spre 
Mecca. Toate moscheile au un fel de nișă, qibla, care indică respectiva 
direcție. Prinţul saudit care a participat la o misiune NASA în spațiu, în 
1985, a primit o dispensă specială de a se putea ruga în imponderabilitate, 
căci busola, care în general se poate procura de la portarii moscheilor, nu 
îi era de niciun ajutor. 

În afară de orientarea către Mecca, rugăciunea trebuie făcută descult 
și îmbrăcat decent, dar mai ales în stare de puritate ritualică. „Puritatea este 
jumătate din credință“, a spus profetul. Curăţenia se obține prin abluțiuni 
care se efectuează într-o ordine strictă. 

Credinciosul își manifestă mai întâi intenția de a se purifica zicând 
bismillah, „în numele Domnului“. Purificarea nu este decât semnul vizibil 
al unei purificări spirituale. Credinciosul își spală părțile intime, apoi 
mâinile, gura, nările cu un deget umed, fața, antebraţul drept, antebraţul 
stâng, piciorul drept şi, în cele din urmă, piciorul stâng. Fiecare spălare este 
repetată de trei ori înainte de a trece la următoarea. 

Dacă apa lipsește, este suficientă o singură spălare sau chiar o abluțiune 
cu praf sau nisip. 

Nu este necesară purificarea înainte de fiecare rugăciune dacă între 
timp nu s-a intrat în contact cu vreo impuritate. Orice emitere naturală 
te face impur — urină, gaze intestinale etc. —, dar și somnul. De asemenea, 
îi este interzis unei femei să se roage în perioada menstruației. 

Purificat cum se cuvine, credinciosul își poate începe rugăciunile. Fie- 
care dintre acestea este compusă dintr-un număr de „module“ alăturate, 
numite rekaa, termen ce provine de la un substantiv arab care înseamnă 
„a îngenunchea'. O rekaa se desfășoară întotdeauna la fel: musulmanul stă 
întâi în picioare, cu mâinile deschise, cu palmele la nivelul feței, și zice 
Allahu akbar, „Dumnezeu este cel mai mare“, apoi recită primele versete 
din Coran, sura Al -Fatiha!, adică Deschizătoarea, a cărei traducere este: 


„În numele lui Dumnezeu, cel Milos și Milostiv, slavă lui Dumnezeu, Dom- 
nul lumilor, Milosul, Milostivul, Stăpânul Zilei Judecăţii, Ție ne închinăm, Ție 
îți cerem ajutorul; Călăuzeşte-ne pe Calea cea Dreaptă, Calea celor binecu- 
vântați de tine, și nu a celor care Te-au supărat, și nici a celor rătăciți.“? 


Apoi, credinciosul recită o a doua sură, la alegere, iar, dacă este la mos- 
chee, una pentru care a optat imamul. Apoi, se apleacă, punându-și mâinile 
pe genunchi, se ridică, îngenunchează prin prosternare, cu fața la pământ, 
se ridică, stând pe călcâie, îngenunchează din nou prin prosternare Și se 
ridică în picioare. Fiecare dintre aceste mișcări este însoțită de fraze sacre, 
care se repetă pe tot parcursul anului. Toate aceste practici la un loc for- 
mează o rekaa. 


1 Rădăcina semită F.T.H., care are sensul de a deschide, este foarte prolific: a dat, printre 
altele, fatah, „victorie“, numele unei mișcări palestiniene; Hristos a rostit fetah, 
„deschide-te“, în momentul în care i-a redat vederea unui orb din naștere, una dintre 
minunile pe care le-a înfăptuit. | 

2 Sura I din Coran, Al-Fatiha, cu 7 versete (în arabă, ayat), este recitată în întregime. În 
textul de față a fost folosită traducerea Coranului în limba română realizată de George 
Grigore. A se vedea Coranul, traducere din limba arabă, introducere și note de 
George Grigore, Herald, București, 2006, p. 19 (n. coord.). 

În funcție de oră, rugăciunea cuprinde de la două până la patru rekaa. 
În timpul celei de-a doua rekaa, credinciosul poate, după Fatiha, să ros- 
tească o altă sură, tot la alegere și tot așa până la sfârșitul rugăciunii. 

O rugăciune durează în jur de cinci minute, ceea ce înseamnă cam 
24 de minute pentru fiecare rugăciune obligatorie din 24 de ore. 

Vinerea, zi de odihnă săptămânală în islam, rugăciunea capătă o so- 
lemnitate deosebită. Este recomandat să se facă duș înainte de a merge la 
rugăciune, pentru ca purificarea să fie una și mai complexă. În timpul 
rugăciunii de la prânz de vineri!, primele două rekaa, din cele patru pe care 
le cuprinde, sunt înlocuite de o predică a imamului. Aceasta are două 
părți pentru a sublinia înlocuirea, iar imamul se odihnește două, trei mi- 
nute între ele. În general, prima parte are o temă mai spirituală, în timp 
ce a doua este legată de viața curentă, socială sau politică. 

Fiecare moschee are cel puțin un imam care conduce rugăciunile zilnice 
și rostește și predica de vineri. În islamul sunnit, orice musulman educat și 
calificat poate fi imam. De fapt, în orașele importante, imamii sunt adevă- 
rați specialiști care primesc o retribuție din partea comunității pentru 
serviciile pe care le oferă. 

Adesea, o moschee are doi imami, dintre care unul este locţiitor și unul 
muezin?, ales pentru calitatea și puterea vocii lui, deşi în zilele noastre 
se folosesc adesea boxe. 

Marea moschee din Paris are cinci imami, desemnați din diferite țări 
musulmane (Algeria, Maroc, Tunisia, Egipt...). Rolul politic pe care îl poate 
juca un imam prin predica sa din ziua de vineri este departe de a fi neglija- 
bil, astfel încât este necesară alternarea lor pentru a echilibra influențele. 

Trebuie amintit că moscheea adună întreaga comunitate musulmană 
și că toți credincioșii, sunniti, şiiţi sau kharidjiți, de orice rit ar fi, se roagă 


1 Cuvântul arab pentru „vineri“ este extras din radicalul jm'a, care înseamnă „a aduna“, 
și formează cuvinte precum „societate“, „moschee“, „universitate“ etc. În limba malgașă, stă 
chiar la originea numelui unei pieţe din Antananarivo. Numele socialismului tanzanian, 
udjamaa, are aceeaşi origine. 

2 Cuvântul provine din radicalul arab A.Z.N. care înseamnă „ureche“: muezinul atrage, 
prin vocea sa, urechea credinciosului. 

aici în perfectă egalitate și legalitate. Diferențele în felul de a se ruga 
sunt nesemnificative şi sunt legate de poziția mâinii sau de folosirea 
unei pietre de Karbala! pentru a sprijini fruntea în momentul închinării 
prin prosternare. 

Cele prezentate țin de rugăciunea ritualică, moment privilegiat al zilei 
care îl apropie pe om de Dumnezeu, redându-i forța spirituală. Totuși, 
musulmanii pioși se pot ruga și cu alte ocazii într-un mod mai personal. 
Adesea, o astfel de rugăciune constă în repetarea de formule, precum 
Allahu akbar, care se șoptesc în timpul unei munci manuale, de exemplu. 
Câteodată se înșiră o mătanie cu 99 de mărgele dintre care fiecare reprezintă 
unul dintre cele mai frumoase nume ale lui Dumnezeu. Trebuie precizat 
că mătăniile își pierd deseori semnificaţia religioasă şi nu mai folosesc 
decât la împodobirea mâinii... 


RUGĂCIUNEA ÎN IUDAISM 


Un evreu pios se roagă de trei ori pe zi, dimineața, după-amiaza și seara. 
Aceste rugăciuni sunt momente privilegiate în care omul se apropie de 
Dumnezeul său. Însă iudaismul insistă pe faptul că orice act al existenţei 
este unul religios, adică o rugăciune. 

Conţinutul diferitelor rugăciuni depindea în trecut de opțiunea fiecăruia, 
însă, după distrugerea Templului, a fost codificat şi a devenit obligatoriu. 
Întâlnim în text rugămințţi, învățături ale Talmudului, evocări istorice și 
laude aduse lui Dumnezeu. Rugăciunile fac referire la diversele nevoi ale 
societății și ale individului. 

În măsura posibilului, rugăciunea trebuie spusă public la sinagogă. 
Ea poate fi practicată din momentul în care se adună zece bărbați adulți. 

Fiecare rugăciune are o parte centrală comună, amidah, formată din 
18 binecuvântări?. Dimineaţa și seara, se adaugă invocarea numită 


! La Karbala se află unul dintre cele două sanctuare sacre ale islamului șiit, celălalt 
fiind la Nadjaf (n. coord.). 
2 În ebraică, shmone esr, adică exact 18. Amidah înseamnă „stâlp“. 

„Shema“! luată din Deuteronom: „Ascultă, Israele! Dumnezeul nostru este 
veșnic și Domnul Dumnezeul nostru este singurul Domn!“ Rugăciunile din 
timpul zilei se disting prin imnuri, binecuvântări sau invocări suplimentare. 

În timpul rugăciunii de dimineaţă, evreul își acoperă umerii și capul cu 
un şal de rugăciune, tallit, ale cărui patru colțuri au 39 de franjuri, cifră 
care semnifică „Dumnezeu este Unul“?. În plus, evreul poartă pe brațul 
stâng și pe frunte cutiuțe din piele, filactere:, fixate cu o curelușă, în care 
se află mici suluri de pergament pe care este scrisă Shema. Se fixează mai 
întâi curelușa pe braț pentru a simboliza supremaţia acțiunii, apoi, fără în- 
trerupere, cea de pe cap, subliniindu-se legătura dintre acțiune şi gândire. 

Rugăciunile sunt rostite în picioare, cu fața în direcția Templului din 
Ierusalim. Pentru a asocia corpul cu spiritul, rugăciunea, ca și citirea 
Torei, este însoțită de o balansare a corpului din faţă în spate. 

Nu se poate intra în sinagogă cu capul descoperit. Este chiar recomandat 
să se păstreze pe cap toată ziua un mic acoperământ, Ripa, de frica cerului. 


EFICACITATEA RUGĂCIUNII 


Alături de rugăciunea de adoraţie, care este o formă de cult, rugăciunea 
de cerere este, se pare, cea mai practicată“. Se întâmplă ca uneori să ia 
forma unei provocări: „Pentru că Tu ești Dumnezeu și pe toate le poți, fă să 
reușesc la examen.“ A ajunge la astfel de cereri nu ar trebui să-l pună 
nicio problemă lui Dumnezeu, iar un mic gest din partea Lui ar putea să-i 
consolideze credibilitatea. Totuși, experienţa arată că Dumnezeul în cauză 
nu pare a aprecia o astfel de atitudine, deoarece nu îndeplineşte decât 
foarte rar asemenea solicitări. Poate pentru că ele sunt de-a dreptul 


1 Shema înseamnă în ebraică „ascultare“. Este aproape identic cu echivalentul său 
arab, esma. 

2 În ebraică, fiecare literă are și o valoare numerică. În tradiția Cabala se dă o mare 
importanţă sumei valorilor literelor unui cuvânt. 

3 În ebraică, tefillim. 

4 Islamul, în special, face o distincţie clară între rugăciunea ritualică, „salat“, și cea de 
cerere, duâ. 

copilărești, pentru că nu responsabilizează și nu se îndreaptă în sensul 
libertății noastre. Asta nu înseamnă că rugăciunile de cerere sunt în mod 
sistematic sortite eșecului; din contră, credincioşii, care nu sunt toți mis- 
tici de excepţie, resimt cu o oarecare certitudine eficiența rugăciunilor 
lor. Totuși, în asentimentul legii iubirii proprie creștinismului, rugăciu- 
nea făcută din altruism pentru cei necăjiţi sau pentru cei slabi este cea 
care atrage în mod deosebit iubirea lui Dumnezeu. În plus, Domnul își 
păstrează libertatea, iar planul său este pentru un termen mai lung decât 
sunt preocupările noastre, astfel încât rugăciunea nu are decât arareori 
efectele scontate, ea aducând binefaceri neprevăzute, cu un efect mult 
mai profund. Am putea compara efectele spirituale ale rugăciunii cu mi- 
nunile care au marcat viața lui lisus Hristos: și ele sunt supranaturale 
și sunt, înainte de toate, semne destinate menţinerii credincioșilor pe 
drumul căutării; ele nu sunt un accesoriu comod pentru a-ți rezolva pro- 
blemele cotidiene. În parteneriatul pe care, conform religiilor revelate, 
Dumnezeu îl propune oamenilor, ei sunt cei ce trebuie să-și construiască 
viitorul; Dumnezeu este întotdeauna disponibil!. 


SUPRANATURALUL ÎN RELIGII 


Nicio religie nu respinge supranaturalul pentru că, prin definiţie, 
obiectul religiei, Dumnezeu, este dincolo de firesc. 

De fapt, toate religiile au ceea ce putem numi o legendă de aur în care 
evenimente, istorice sau nu, sunt idealizate și îmbrăcate în miraculos pen- 
tru educarea credincioșilor. Nu este nimic supranatural în asta, poate 


1 Termenul de parteneriat îi poate şoca pe musulmanii care, pe bună dreptate, îl 
situează pe Dumnezeu atât de sus că este de neconceput ca El să aibă „asociaţi“. Totuși, 
atotputernicia lui Dumnezeu încredinţează creaturilor Sale sarcini pe care le consideră 
necesare pentru a desăvârși opera Sa: cuvântul partener este luat în acest sens mult mai 
aproape de dragostea pe care El ne-o poartă şi de libertatea pe care ne-o acordă, decât cel 
de muncitor sau, cu atât mai mult, cel de sclav. 

doar un entuziasm inocent, dar astfel de povestiri mitice fac astăzi mai 
mult rău decât să atragă noi adepți. 

Mitologiile greacă și egipteană sunt adevărate poveşti pentru copii 
care ţin loc de religie. 

Evul Mediu creștin a născocit nenumărate minuni ale sfinților, vii sau 
morți, iar unele dintre obiceiurile noastre mai sunt impregnate cu astfel 
de legende. 

Hinduismul popular este și el în totalitate fondat pe aventuri mitice, 
unele mai minunate decât altele, adunate în cărțile sacre, Mahabharata 
și Ramayana. 

Islamul, care se consideră foarte sărac în acest sens, nu împiedică 
oamenii să creadă în asemenea povești fantastice. 

În ceea ce privește budismul tibetan sau chinezesc, este deseori 
ameţitor de fantezist. 

Dar nu acest supranatural mărunt ne preocupă aici. Am vrea să ştim 
dacă există în lumea noastră manifestări divine — sau diabolice (?) — care 
ar constitui o deschidere asupra unei lumi diferite de a noastră. 

Răspunsul religiilor la această întrebare este unanim pozitiv, însă locul 
pe care îl ocupă supranaturalul în credințele lor este eminamente variabil. 


e În iudaism, supranaturalul a fost omniprezent pe vremea marilor 
profeți. Dialogurile lor cu Dumnezeu erau frecvente, ca şi intervenţiile 
divine care bulversau legea firii: Marea Roșie care se retrage în fața 
evreilor și-i înghite pe urmăritorii egipteni, mana ce cade din cer pen- 
tru a hrăni poporul ales în deşert, soarele care se oprește din cursa lui 
pentru a-i da răgazul lui Iosua să-i învingă pe dușmani... Însă, de câteva 
secole, manifestările spectaculoase par a fi dispărut. Totul se întâmplă 
ca şi când, în trecut, contactul lui Dumnezeu cu poporul său se situa 
într-un plan pur spiritual şi personal. 

«  Înislam,Coranulacordăo mare importanță supranaturalului și aminteşte 
explicit numeroase fapte miraculoase ale Bibliei, inclusiv întruparea lui 
lisus Hristos din Maica Domnului. Însuși profetul Mahomed a avut o 
viziune a Arhanghelului Gabriel care l-a înștiințat de misiunea cu care 
fusese însărcinat. Ulterior, a fost ridicat la cer pentru a avea o viziune 

extraordinară a Împărăției lui Dumnezeu. În zilele noastre, intervenţiile 
miraculoase, precum vindecările obținute prin mijlocirea sfinților 
marabuți, sunt acceptate de numeroși musulmani, însă este vorba de- 
spre credințe populare pe care autoritățile religioase le tratează, în 
principiu, cu o oarecare neîncredere. Învățații musulmani sunniti li- 
mitează în general miraculosul la viața profetului, în timp ce şiiții şi 
druzii cred în astfel de lucruri. 

e Creştinismul și-a asumat faptele supranaturale ale Bibliei. Chiar și 
Noul Testament are multe episoade miraculoase. Cele al căror autor 
este lisus sunt nenumărate: transformarea apei în vin la nunta din 
Cana, înmulțirea pâinilor, mersul pe apă, pescuitul miraculos, oprirea 
subită a unei furtuni, numeroase vindecări ale bolnavilor, ale orbilor 
şi paraliticilor, învierea lui Lazăr și a fiului unei văduve... Această serie 
de minuni culminează cu Învierea lui lisus Hristos, urmată de 40 de 
zile de viață nepământească și, în cele din urmă, de Înălțarea sa la 
Ceruri. Apostolii şi sfinții au beneficiat ei înșiși de puteri supranaturale 
pe care credința populară le-a amplificat, dacă nu chiar inventat. 
Manifestările supranaturale continuă să fie înregistrate periodic de 
Biserică, cele mai recente și mai spectaculoase fiind apariţiile de la 
Lourdes și de la Fatima. Pe unele dintre ele le vom prezenta și aici. 

e În hinduism, a cărei mitologie este o țesătură de minuni, singurele 
urme de supranatural privesc așa-zisele puteri magice ale unor asceți: 
telepatia, levitația sau ubicuitatea!. Astfel de puteri sunt deseori reven- 
dicate de către lama tibetani ai budismului tantric. În special, căutarea 
copilului în care să se reincarneze dalai-lama decedat are la bază criterii 
miraculoase. Nimic din toate acestea nu pare a fi, conform părerii 
hinduiștilor și budiștilor cu formație științifică, altceva decât efectul 
imaginației sau, chiar mai rău, al șarlatanismului. 

e Diferitele forme de animism dau naștere la fenomene de posedare, de- 
seori vizibile, însă greu de explicat. „Posedatul“ își pierde personalitatea 
și o preia pe cea a unei divinităţi, în voodoo, a unui animal, în animismul 


 Levitaţia îți permite să rămâi în aer fără suport, este suprimarea temporară a greutăţii. 
Ubicuitatea este puterea de a te afla simultan în două locuri diferite. 

indonezian. În final, nu-și mai aminteşte de respectiva experiență. În 
religii, există numeroase practici magice; adesea, este vorba despre a face 
vrăji sau a preveni eventuale vrăji, ceea ce permite și vindecări. 


Dacă încercăm să clasificăm fenomenele supranaturale, considerate 
religioase, care nu sunt înșelătorii sau care nu au consecințe de o naivitate 
imbecilă, nu putem spune decât că, în zilele noastre, esențialul se reduce 
la patru categorii: 


e ceeace ține de magie; 

e fenomenele de posedare; 
« aparițiile și viziunile; 

e minunile. 


MAGIA 


Magia este la fel de veche ca și lumea. Numele său este legat de magii 
din Persia antică. Ea presupune invocarea forțelor oculte, demoni sau spi- 
rite, pentru a schimba cursul natural al lucrurilor: a obține dragostea sau 
moartea cuiva, a dobândi bogăţie sau putere, a aduce ploaia etc. 

Tehnicile folosite sunt deseori sinistre și înfricoșătoare; ele urmează 
rituri riguroase ce conțin rostirea de formule bizare sau invocări satanice; 
ele fac de asemenea apel la suporturi materiale diverse și neașteptate, 
precum șuvițe de păr sau unghii, broaşte-râioase uscate, corn de cerb sau 
de rinocer, venin de șarpe, păpuși și ace... Cimitirele și noaptea sunt mediul 
privilegiat al acestor practici tulburătoare. 

De ce evocăm aici ceea ce pare a fi un amestec de înșelătorie și de 
superstiție? Deoarece magia este încă asociată cu numeroase religii, 
ele însele încă foarte prezente în familia animistă. Perpetuarea unor ast- 
fel de practici ar fi prost înțeleasă dacă nimeni nu ar crede în eficaci- 
tatea lor. 

Cum să ne facem o părere obiectivă despre unele activități care vor să 
rămână secrete și sunt rezervate doar inițiaților? Această disimulare este 

aprioric suspectă, însă suspectă de ce anume? Ce îi reproșează magiei şti- 
ința și religiile care o condamnă? 

Magia se opune fundamental științei: savantul acționează bazându-se 
pe legi ale naturii, vrăjitorul pretinde că le evită. La o analiză atentă, magia 
nu pare a fi, adesea, decât un veșmânt de tehnici voit misterioase care țin 
de intimidare și scamatorie, cu sau fără ajutorul plantelor medicinale. 

Magia se opune şi religiei, deoarece vrăjitorul este cel ce deține puterea, 
chiar dacă declară că această putere ține de supranatural, tehnica lui fiind 
cea care îi permite să obțină ce vrea. În religie, puterea se află în mâinile 
Domnului și numai prin rugăciune se poate obține o favoare, niciodată în 
mod automat. 

Perpetuarea practicilor magice în unele religii tradiționale, precum 
existența credincioșilor în toate religiile care sunt gata să li se dăruiască, 
stă sub convingerea că putem acționa asupra lumii necunoscutului. Este 
naiv a crede că niște gesturi ritualice, niște sacrificii de animale sau ta- 
lismanele pot avea vreo eficiență. Totuși, dacă magia nu produce efectul 
scontat, vrăjitorul nu se va lăsa descumpănit, susținând că o altă forță 
magică mult mai puternică a acționat în sens invers invocărilor sale. Zeii 
oscilează astfel între puterile vrăjitorilor, ceea ce întărește ideea că divi- 
nitățile nu au nici putere, nici libertate. O astfel de contradicție duce la 
concluzia de șarlatanie. 

Eficiența magiei, dacă aceasta există, este rezultatul naivității și al 
autosugestiei celui care crede în ea!. 


CREDINȚELE NERELIGIOASE 


Superstiția 
Fa constă în a considera fapte neașteptate drept cauzele unor 


fenomene care sunt, în mod logic, total independente de acestea. Pare 
astfel absurd, de exemplu, să crezi că trecerea pe sub o scară a provocat 


1 Am putea crede de asemenea că magia își trage puterea de la o intervenţie diabolică. 
Vom trata și despre diavol în continuare, când vom ajunge la discuţia despre bine și rău. 


enciclopedia religiilor 


accidentul de mașină survenit câteva zile mai târziu. A vedea o pisică 
neagră, a sparge un pahar, a fi treisprezece la masă nu au evident nici 
cel mai mic efect asupra a orice s-ar întâmpla. Credințele superstițioase 
sunt foarte puternice: unele companii aeriene elimină rândul cu scaunul 
purtător al numărului 13, iar japonezii fac la fel pentru cifra 4 care, prin 
omofonie, simbolizează moartea. 


Astrologia 


Unele persoane cred în horoscop într-un mod foarte superstițios. 
Să fim clari: nimic nu interzice să credem că diferite fenomene, care 
nu au nimic în comun cu patrimoniul genetic, influențează unele as- 
pecte ale personalităţii. Poate că a naște într-o atmosferă umedă sau 
încărcată de electricitate favorizează sau, din contră, dăunează unui 
astfel de mecanism extrem de sensibil și încă foarte puțin cunoscut de 
creierul nostru. Poate că perioadele de erupție solară sau fenomenele 
magnetice au efecte încă nedescoperite. Poate că şi iarna modifică im- 
perceptibil unii factori chimici ai spermei sau ai ovulului. Ne putem 
imagina orice, atât timp cât nu am constatat nimic. Partizanii astrolo- 
giei cred că observă dispoziții de caracter legate de conjunctura astre- 
lor și planetelor în momentul nașterii. Poate și de ce nu? Nu este mai 
puțin adevărat că dacă acest efect există, el este un element — și aparent 
unul de importanță minoră — printre toate celelalte care formează per- 
sonalitatea alături de ereditate, educaţie, obstacolele vieții etc. Pe cât este 
de amuzant să găseşti la persoane din aceeași zodie câteva trăsături de 
caracter comune, pe atât este de ridicol să crezi în horoscoapele din 
ziare care îndrăznesc să prezică tuturor cititorilor dintr-o zodie dispo- 
ziții la fel de favorabile sau nefavorabile în bani sau dragoste... Chiar 
dacă trebuie dat de lucru tinerilor stagiari însărcinați cu astfel de rubrici, 
trebuie neapărat constatat că acest tip de bătaie la cap nu este mai bun 
decât publicitatea mincinoasă și că el contribuie la confuzia din partea 
celor mai naivi a fenomenului misterios care merită reflecţie, pe de o 
parte, cu înşelătoria, pe de alta. 

Ar fi, totuși, simplu, cu mijloacele de care dispune ştiinţa din zilele 
noastre, să se compare viața persoanelor care au exact aceeași pecete 

astrală. Putem crede că, dacă nu se face asta, este pentru că, aparent, 
nu e nimic de găsit. 


Liniile palmei (sau chiromanţia) 


O altă credință populară foarte puternică priveşte citirea destinului 
în liniile palmei. Și în acest caz, putem distinge ceea ce este poate serios 
de ceea ce cu siguranţă nu este. Există în mod sigur unii oameni cu ca- 
pacități excepționale şi nonsistematice de clarviziune. Ei susțin că au 
nevoie, pentru a-și exersa harul, să se concentreze grație unui suport 
care poate fi un joc de cărți, un glob de cristal, zaț de cafea sau liniile 
mâinii. Dacă acceptăm ipoteza că aceste haruri nu sunt înșelătorie, 
liniile palmei nu sunt decât un suport pentru clarviziune. Este însă 
absurd să deduci automat şi, am putea spune, ştiinţific o relaţie între 
forma respectivelor linii şi destinul persoanei în cauză. Nu ar fi nimic 
mai simplu decât a fotografia liniile palmelor unui număr mare de 
subiecți, dacă nu chiar ale unei populații întregi, și de a compara în 
momentul decesului ceea ce „experții“ în chiromanție au prezis cu ceea 
ce defunctul a trăit în realitate. De exemplu, dacă toate persoanele 
tinere decedate în urma unui accident de mașină aveau o linie a vieţii 
foarte scurtă, s-ar vedea şi ar fi facil de verificat. Dacă un asemenea 
studiu nu a fost făcut este pentru că se poate constata cu ușurință că des- 
tinul nu este scris în palmă. Precizăm încă o dată că o astfel de deducție 
nu exclude capacitatea de clarviziune bazată pe cititul în palmă, însă 
ea trebuie, cel puțin, să incite la prudenţă. 


Clarviziunea 


A vedea viitorul este total incompatibil cu concepția noastră obișnuită 
asupra timpului. Creierul este capabil de memorizare şi poate să ne 
amintească trecutul. Am putea să ne imaginăm că între două persoane, 
legate printr-o sensibilitate comună extremă, percepții foarte intense 
precum durerea sau moartea pot depăși distanțele. Nu reuşim însă să 
ne imaginăm cum am putea vedea ceea ce nu există încă, dar care, în 
consecință, ar putea să nu se întâmple dacă am avea grijă să modificăm 
cauzele respectivului eveniment viitor. 

Poate că lucrurile nu sunt chiar atât de simple. În cazul unui Dum- 
nezeu creator al universului, El nu poate fi prizonier al creației sale. 
El este dincolo de timp şi se implică în evoluţia ființelor. Chiar dacă le 
lasă o oarecare libertate, Dumnezeu este de asemenea capabil să ştie 
spre ce se îndreaptă alegerile acestora. 

Nu există deci o incompatibilitate între libertatea noastră și faptul 
că Dumnezeu cunoaşte viitorul. Legat de acest lucru, putem spune că vii- 
torul nostru este hotărât: suntem liberi, însă alegerea noastră, oricât de 
liberă ar fi, este deja cunoscută. Dacă Dumnezeu cunoaşte viitorul, nu 
mai este deloc aberant ca El să nu fie singurul care îl știe: este suficient 
ca Dumnezeu să vrea acest lucru. 

Sunt evident pure speculaţii, însă este, aparent, singurul mod de a 
interpreta fenomenele de clarviziune, dacă ele există cu adevărat. 

Clarviziunea rămâne, în orice caz, un fenomen foarte limitat. Ea nu 
priveşte decât puține persoane ale căror capacităţi extralucide nu sunt 
decât parțiale. 

Harurile lor, dacă există, sunt deci mai degrabă o curiozitate a naturii, 
decât o modalitate de a acționa. 

La ce ar putea servi astfel de haruri? Deseori pentru a-i ajuta să trăiască 
pe clarvăzători sau pe escrocii care îi imită. Acest lucru nu ar justifica apa- 
rent faptul că Dumnezeu a permis harul prezicerii. Cel mai plauzibil, 
dacă există vreun sâmbure de adevăr în asemenea fenomene, este că 
Dumnezeu ne lasă astfel o mică deschidere asupra supranaturalului 
pentru a nu ne limita universul la vizibil și palpabil... Nu este decât 
o interpretare, bună şi ea în lipsa a ceva mai plauzibil. 

De fapt, este neliniștitor să constați cât sunt de convinse şi convingă- 
toare persoanele care au darul clarviziunii și care nu sunt „profesioniste“, 
de fiecare dată puțin cam suspecte. Femeile sunt aparent mai favorizate 
decât bărbații să aibă acest tip de har. 


Premoniția 


Este un fenomen aparent mult mai răspândit decât clarviziunea: 
este vorba despre intuirea, mai mult sau mai puțin precisă, a unui 
eveniment care nu se lămureșşte sau nu se interpretează decât după 

realizarea faptelor. Este, într-un fel, o clarviziune imperfectă: de exem- 
plu, o persoană refuză în ultimul moment să ia avionul care ulterior 
se va prăbuși; o alta simte durerea precisă ce corespunde unei boli 
a unei terțe persoane, durerea încetând imediat ce maladia va fi diag- 
nosticată; câteodată o soţie are certitudinea morții soțului său și drama 
se va întâmpla efectiv... Putem recuza toate aceste fenomene admi- 
țând realitatea. În primul caz, se evită căutarea unei explicații: nu 
există supranatural, nu există decât țicniți. În al doilea caz, am putea 
spune că nimic nu este sigur, poate este imaginaţie și înşelătorie, însă 
rămânem deschiși la explicaţii naturale sau supranaturale fără a le 
diminua importanța. 


Spiritismul și ocultismul 

Religiile afirmă că există viață după moarte, însă au prudenţa de 
a considera că lumea de dincolo ne este inaccesibilă. 

În ceea ce priveşte spiritismul, acesta are ambiția de a lua legătura 
cu spiritul morților. Domeniul ocultismului, care înglobează şi spiri- 
tismul, este încă și mai vast: el se referă la toate cunoștințele „ascunse“ 
dobândite printr-o iniţiere sau practici deosebite. El se înrudeşte cu 
toate curentele „gnostice“!, pe care le întâlnim în orice epocă și care 
se potrivesc cu toate religiile. În capitolele precedente, am evidenţiat 
astfel de caracteristici cu privire la religia druzilor, la caodaism sau 
rozacrucieni. 

Există o literatură vastă cu privire la aceste subiecte care excită 
imaginația: mesele rotitoare, puterile mediumilor care interpretează 
transele subiecților lor, existența unei „aure“ care ne luminează cor- 
pul precum o aureolă, fenomenele scrierii automate, ca să nu mai punem 
la socoteală mesajele extratereştrilor care se numără printre temele 
favorite ale specialiștilor în supranaturalul nonreligios. 


1 Gnoză (din cuvântul din limba greacă gnosis, „cunoaştere“) se aplică oricărei doctrine 
ce rezervă inițiaților selecționați cunoașterea misterelor lui Dumnezeu și ale creației. 
Cultele Antichității egiptene sau ale Antichității Orientului Mijlociu purtau amprenta 
acestora. Gnosticismul modern face trimitere mai mult sau mai puțin la un astfel de lucru. 

Cu cât fenomenele sunt mai misterioase, cu atât vocabularul este 
mai ermetici, cu atât sunt mai numeroși cei care se lasă sedușşi de o „cău- 
tare“ şi o inițiere. Cum aceste domenii nu consimt, prin definiție, la ri- 
goarea unei expertize științifice, nu poate fi vorba decât despre credințe 
subiective în care există în fiecare clipă riscul manipulării mentale. 
Unele secte sau organizații cu scopuri nu prea clar definite se complac 
în exploatarea unor astfel de credințe. Proporția dintre imaginarul fără 
bază şi eventualele fenomene paranormale pare greu de stabilit. 

Interesul pentru supranatural al spiritismului și al ocultismului nu 
trebuie să mascheze ceea ce le distinge profund de religii: primele pre- 
tind că dețin tehnici pentru a accede la cunoștințe ascunse, apropiindu-se 
astfel de magie, în timp ce religiile — cel puțin cele mai importante din- 
tre ele — vizează în special ridicarea oamenilor către Dumnezeu printr-o 
transformare a comportamentului lor care se bazează în primul rând 
pe efort și voință. 


POSEDAREA 


Fenomenele de posedare se întâlnesc sub diverse forme în nenumă- 
rate religii, în general, dar nu obligatoriu, fiind caracteristice animismu- 
lui. Am văzut un exemplu legat de voodoo, dar am putea cita multe altele 
printre care cultul zar din Ethiopia, în regiunea Gondar, cultul tromba 
la sakalavii din Madagascar, cultul Hamadcha în Maroc, cultul bori în 
Niger, cultul Durga-Kali în India, cultul Hau-Bang din Vietnam, precum 


1 Zeul grec Hermes îl are ca echivalent în panteonul egiptean pe Thot, zeul cu cap de 
ibis, scrib al infernului. Cumulându-“i atribuţiile, Hermes mai este numit și Trismegistul, 
„de trei ori mare“, cel mai mare dintre preoţi, filosofi și regi. Ca mesager al zeilor, grație lui 
oamenii au primit știința. Numele său este legat de asemenea de Hiram, arhitectul templu- 
lui lui Solomon. Hermes-Thot este considerat stăpânul ştiinţelor secrete (ermetic a devenit 
sinonim cu inaccesibil şi apoi cu complet închis). Mitul cunoștințelor misterioase transmise 
de vechii egipteni, precum şi cel al secretelor Atlantidei, al cavalerilor Graalului sau al 
templierilor păstrează o parte a fascinaţiei sale și continuă să fie evocat de francmasoni, 
mormoni şi mulți alții. 

și posedările provocate de şamanii din Indonezia sau din Siberia. Europa 
a cunoscut și ea numeroase cazuri de posedare, în Antichitate şi în Evul 
Mediul, însă au fost din ce în ce mai rare odată cu dezvoltarea societății 
industriale. 

Cum se produc aceste fenomene și în ce constau? Posedarea nu este 
un accident, ea nu este spontană, ci este provocată de un rit precis în 
care ritmul și dansul ocupă un rol foarte important. Alte rituri, precum 
ofrandele de hrană, sacrificiile de animale, o decorare specială, sunt 
câteodată cerute. Exaltarea participanţilor care trăiesc un fel de sărbă- 
toare este deseori susținută de alcool sau, mai rar, de consumul plante- 
lor halucinogene. 

Scopul unor astfel de rituri diverse este de a invoca spirite, zei sau demoni 
pentru a „poseda“ un participant la ceremonie. În funcție de religie, poate 
fi vorba despre preotul însuși, despre un inițiat al divinității sau despre un 
participant oarecare. Chiar europenii, străini cultului respectiv, pot fi aleși 
câteodată de către zeu. 

Persoana poate fi brutal „posedată“ sau să prezinte semne premergă- 
toare: sufocare, tremur, transpirație, respirație întretăiată. Starea de po- 
sedare poate dura, în funcție de caz și de religie, de la câteva minute la 
câteva zile. În respectivul interval, posedatul își pierde personalitatea și 
o ia pe cea a zeului, pe care o recunosc preoții oficianți și inițiaţii. Acest 
lucru se observă printr-o schimbare a expresiei feței, o voce transformată 
și un comportament care se presupune a fi al divinității. Dacă subiectul 
este un bătrân, vocea abia i se aude, fața i se schimonosește și corpul i se 
gârboveşte; însă, dacă este vorba despre un războinic, posedatul este de 
temut și puternic. Câteodată este vorba despre manifestarea unui zeu-ani- 
mal care se manifestă, iar posedatul mimează, mai bine decât un profe- 
sionist, animalul în cauză: un individ, transformat în vidră de un şaman 
indonezian, se scufundă într-o mlaștină în care pescuiește cu dinții un 
peşte viu; un altul, devenit maimuţă, se cațără pe ramurile unui copac cu 


1 Mai târziu, în secolul al XVIII-lea, cazul călugărițelor ursuline din Loudun posedate 
de demon a readus fenomenul în atenția publicului. 

o agilitate de care ar fi în mod normal incapabil; un altul se va târî ca un 
şarpe, cu ochii ficși fără să clipească, sâsâind cu limba. 

Ca niște raționaliști ce suntem, astfel de exemple ne provoacă uimire. 
Numărul mare de cazuri și mărturiile care atestă asemenea lucruri exclud 
șarlatania sistematică și ne forțează să recunoaștem existența acestui 
fenomen, însă toate ipotezele asupra interpretării sale rămân deschise. 

În hipnoză, care este recunoscută științific, mediumul devine stăpânul 
voinței subiectului. Posedarea ar putea fi un fenomen asemănător. Pro- 
blema este de a ști dacă „mediumul“ este sau nu, în cazul posedării, o ființă 
supranaturală. 

În orice caz, pare puțin probabil a fi unul dintre participanți, mai ales 
când însuși preotul oficiant este posedat. 

În ceea ce privește Biserica Catolică, aceasta crede în acțiunea demoni- 
lor. Există de altfel, în teorie, un preot exorcist în fiecare dioceză, al cărui rol 
este de a-i înlătura. Este evident o diferenţă față de religiile tradiționale 
care se străduiesc să-i atragă... 


VIZIUNILE ȘI APARIȚIILE 


Este vorba despre unul și același fenomen: viziunea este perceperea 
unei apariții. Totuși, o „viziune“ poate fi pur interioară și ar trebui atunci 
să vorbim mai degrabă despre senzația de prezenţă, căci vederea nu joacă 
niciun rol. 

O asemenea manifestare supranaturală este rar întâlnită sau, cel puţin, 
se vorbește puțin despre ea, căci ține de domeniul vieții personale celei mai 
intime. Cei care au o viziune sunt profund marcați, dar le este greu să-și 
povestească experiența sau chiar să creadă în existenţa ei, căci sunt descu- 
rajați de neincrederea celor din jur: expresiile „are vedenii“ sau „aude voci“ 
au intrat în limbajul curent cu o conotație puternică de ridicol. 

Totuși, vocea pe care Ioana d'Arc a auzit-o a fost destul de convingătoare 
pentru a-i schimba radical destinul și pentru a face dintr-o simplă țărancă 
o eroină națională. 


71 


72 


michel malherbe 


În unele cazuri și mai ieșite din comun, supranaturalul este mai puțin 
discret, fie că se manifestă simultan la mai multe persoane, fie că ia forma 
unei prezențe ce poate fi văzută, auzită și câteodată chiar atinsă. Este 
greu de a trece sub tăcere astfel de fenomene și poate tocmai de aceea 
ele există. 

Este curioasă situația deosebită a Bisericii Catolice în care acest tip de 
fenomen apare atât de frecvent, încât este prevăzut și pus în mișcare un 
dispozitiv pentru a-i verifica, atât cât se poate, autenticitatea... 

Totuşi, nimic nu ne permite să atribuim asemenea manifestări lui Dum- 
nezeu, cum nu putem de altfel să le punem sistematic pe seama tulbură- 
rilor psihice, halucinaţiilor sau, de ce nu, a glumelor răutăcioase ale 
diavolului. Nu este ușor să ai discernământ în această situație; ar fi mult 
mai ușor să respingem totul în bloc. Din nefericire, faptele se încăpățâ- 
nează să existe și când 70 000 de persoane sunt concomitent martori ai 
unui fenomen precum „dansul“ soarelui de la Fatima, ar fi, din punct de 
vedere intelectual, incorect să negăm că s-a întâmplat ceva extraordinar: 
bineînțeles, nu astrul zilei și-a schimbat obiceiurile — ne-am fi dat altfel 
seama de acest lucru —, însă perceperea identică a fenomenului de o mul- 
time în care se află numeroși necredincioși nu este nici ea rezultatul unei 
halucinaţii așa cum este catalogată din punct de vedere medical. 

Caracterul irațional și surprinzător al apariţiilor ne face să dăm mai 
multe exemple. Am amintit-o pe cea de la Fatima din Portugalia din 
1917, cele din Kibeho din Rwanda și din Medjugorje din fosta Iugosla- 
vie, care continuă și în zilele noastre, precum și cele de la Paray-le-Mo- 
nial și Bac din Paris, ce stau la originea unei evlavii deosebite. Adăugăm 
viziunile de la Dozul€, din Normandia, ca exemplu de apariții nere- 
cunoscute de Biserica Catolică. Să reamintim că între 1928 și 1975, au 
fost semnalate 232 de cazuri de apariţii dintre care niciuna nu a fost 
recunoscută de cler. Catolicii nu prea cred în veridicitatea acestor apa- 
riții, chiar dacă au fost oficial autentificate, precum cele de la Lourdes 
și Fatima. 

Într-un mod oarecum arbitrar, vom prezenta manifestările de la Lourdes 
la capitolul dedicat miracolelor. 

Fatima 


Duminică, 13 mai 1917, trei copii ai unor țărani portughezi, Lucia, de 
10 ani, și cei doi verișori ai săi, Francisco, de 9 ani, și Jacinta, de 7 ani, au ple- 
cat cu turma de oi la păscut după ce au participat la liturghie. Către prânz, 
ei construiesc în joacă un zid în jurul unui tufiș când un fulger îi obligă să 
se îndrepte către fermă. După un al doilea fulger, copiii văd plutind foarte 
aproape de ei, deasupra unui mic stejar verde, o femeie, îmbrăcată în alb, 
strălucind intens, care îi linişteşte și le cere să vină în toate zilele de 13 ale 
fiecărei luni, timp de jumătate de an în același loc și la aceeași oră. 

Apariția este punctuală la întâlnirile sale în timpul cărora copiii 
dialoghează cu glas tare cu Maica Domnului. 

Pe 13 iulie și pe 13 august au loc primele fenomene ce au putut fi per- 
cepute și de alții: ramurile stejarului se îndoaie sub greutatea apariției, 
lumina soarelui are o nuanţă neobișnuită... Oamenii încep să se înghesuie 
și, pe 13 septembrie, în fața a aproape 30 000 de persoane, un glob luminos 
venit dinspre est se oprește deasupra locului în care copiii văd apariţia, 
dispărând după plecarea acesteia. Numeroși spectatori văd căzând din 
cer o ploaie de fulgi albi care se evaporă înainte de a atinge pământul. 

În cele din urmă, pe 13 octombrie 1917, 70 000 de pelerini și curioși, 
printre care și necredincioși, văd soarele „dansând“: după ce a tremurat 
oferind succesiv licăriri în toate culorile curcubeului, soarele roșu-sângeriu 
a părut a cobori pe pământ, îngrozind asistența, apoi și-a reluat locul și 
culoarea obișnuite. 

Asemenea manifestări, anunțate încă dinainte copiilor de către Maica 
Domnului, sunt interpretate ca semn de autentificare a aparițiilor și me- 
sajelor. Fecioara Maria nu se mulțumește doar să-și manifeste prezența, 
ea cere cu insistență ca lumea să se roage pentru sfârșitul războiului și 
încredințează copiilor „secrete“ pe care ei nu trebuie să le dezvăluie. 

Aparițiile au avut consecinţe spirituale deosebite, în ciuda eforturilor 
autorităților de a le minimaliza și desconsidera. Convertirile și întoarce- 
rea la practica religioasă au luat o asemenea amploare, încât regimul por- 
tughez al vremii, puternic antireligios, a acționat rapid și a stabilit relații 
diplomatice cu Sfântul Scaun în 1918. 

În ceea ce privește conținutul mesajelor misterioase, acesta a rămas 
necunoscut. Doi dintre clarvăzători au murit prematur, după o viață 
de sfințenie, Francisco în 1919 de gripă spaniolă, iar Jacinta în 1920 de 
pleurezie. Lucia s-a călugărit și a păstrat o discreţie totală. Această in- 
certitudine a generat o literatură bogată: mediile tradiționaliste ale cato- 
licismului au văzut în mesajul de la Fatima vestirea convertirii Rusiei 
conform aspirațiilor lor politice. 

Astăzi, pelerinii veniţi la Fatima caută confortul spiritual. Pe locul 
aparițiilor a fost construită o biserică înconjurată de colonade. Domeniul 
sanctuarului ocupă 120 de hectare dintre care 28 pentru esplanada unde 
se adună pelerinii. Aici s-au construit și două spitale și case de oaspeți. 

La aniversarea aparițiilor, mulțimea este numeroasă, depășind deseori 
un milion de persoane. 


Aparițiile de la Medjugorje 


Bosnia-Herţegovina, una dintre cele șase republici ale fostei Iugoslavii, 
este începând cu anul 1981 scena aparițiilor Maicii Domnului. Aceasta 
se întâmplă mai precis în satul Medjugorje!, într-o regiune profund ca- 
tolică, foarte aproape de o cruce ridicată în 1933 pentru al nouăsprezecelea 
centenar al morții lui Hristos. Cei care au avut viziuni au fost patru fete 
și doi băieţi, între zece și cincisprezece ani. 

Regimul marxist din acea vreme, la fel de încurcat precum ierarhia 
ecleziastică, a făcut tot ce i-a stat în putință pentru a ține secrete asemenea 
manifestări și a-i manipula pe vizionari. Miliția iugoslavă i-a supus pe 
tinerii în cauză la interogatorii și la examene psihiatrice. Maica Domnului 
și-a permis să apară o dată chiar și în mașina poliției. De la căderea re- 
gimului comunist, aparițiile au loc frecvent acolo unde se află vizionarii. 
Ele sunt zilnice și la oră fixă (18.40). La ora întâlnirii, cad toți în genunchi 
Și, în Întrevederile lor cu Maica Domnului, doar buzele li se mișcă fără ca 
vreun sunet să fie perceput de participanţi. Vizionarii au acceptat de 


1 Numele înseamnă „între munţi“. 

bunăvoie să fie supuşi la nenumărate teste științifice. Ancheta Vaticanului 
privind autenticitatea, actualmente în curs, nu se va finaliza decât când 
aparițiile vor înceta. 

Mesajul supranatural transmis astfel se încadrează în linia catolică: 
incitare la rugăciune și convertirea sufletelor. După descrierea viziona- 
rilor, Fecioara se prezintă ca Maica Domnului a păcii și a împăcării. Poartă 
o rochie de un gri-deschis şi un văl alb. Are obrajii îmbujorați și ochii al- 
bașştri; pare a avea în jur de 20 de ani și vorbeşte cu o voce blândă o croată 
perfectă. Vizionarii spun că o pot atinge și îmbrățișa ca pe o persoană 
reală. La sfârșitul aparițiilor trebuie să se manifeste un semn. Numeroși 
martori sesizează frecvent fenomene luminoase precum dansul soarelui 
analog celui observat la Fatima sau luminări fără cauză aparentă a cru- 
cifixului pelerinajului și a drumului ce duce la locul primelor apariții. 

Câteva milioane de persoane, bosniaci, croați și străini din toate ță- 
rile, au mers în pelerinaj la Medjugorje. S-au înregistrat numeroase cazuri 
de vindecare, fizică şi spirituală. 


Aparițiile de la Kibeho 


Pentru prima dată în Africa, s-au semnalat o serie de apariţii care au 
început pe 28 noiembrie 1981 (până în 1983). lisus Hristos sau Maica 
Domnului li se arată la intervale neregulate mai multor copii din satul 
Kibeho, din partea meridională a Rwandei. Trei dintre aceşti copii sunt ele- 
vele unei școli generale rurale. Alte trei fete și un băiat, fără nicio legătură 
cu primele, sunt martori ai apariţiilor. 

Băiatul, Emmanuel Segatashya, născut în 1967, face parte dintr-o 
familie de agricultori necreştinați. Nu știa nimic despre catolicism pe 
2 iulie 1982, când i s-a arătat lisus Hristos. 

Una dintre fete, Vestine Salima, avea tată musulman care s-a conver- 
tit din acel moment la catolicism. 

Aparițiile nu i se revelează decât unui copil o dată. Ele au deseori loc 
în curtea școlii și durează destul de mult, câteodată chiar și câteva ore. 
Zeci de mii de persoane au venit să vadă aceste manifestări ciudate. 

Spre deosebire de apariția de la Medjugorje, în Bosnia-Herțegovina, 
unde vizionarii păstrează o atitudine perfect naturală înaintea, în timpul 
și după apariții, la Kibeho, tinerii se prăbușesc câteodată brusc la pământ 
după viziuni și rămân inconștienți câteva clipe. 

Dialogurile pe care aceștia le au în timpul apariţiilor sunt perfect inte- 
ligibile pentru cei prezenţi, în timp ce la Medjugorje, buzele vizionarilor 
se mișcă fără ca vreun sunet să fie perceptibil. 

Mesajele pe care vizionarii sunt însărcinați să le transmită mulțimii 
din partea apariției sunt în limba ţării, kinyarwanda; ele sunt conforme 
doctrinei catolice, fiind exprimate într-un stil metaforic, perfect adaptat 
rwandezilor. 

Numeroase vindecări și convertiri au avut loc în urma acestor evenimente. 

Faptul cel mai important este că, în unele ocazii, au fost observate 
fenomene luminoase de către o asistență numeroasă, ceea ce amintește de 
dansul soarelui de la Fatima din 1917. În plus, soarele s-a scindat în două 
pentru câteva clipe, unul dintre discuri trecând în faţa celuilalt. Martorii 
unor astfel de evenimente se aflau la câțiva zeci de kilometri de locurile 
aparițiilor și nu știau de existenţa lor. Întâmplare tragică sau avertisment 
divin, Rwanda a cunoscut la puțin timp după aceea, în 1994, un înspăi- 
mântător genocid. 


Paray-le-Monial 


Numele acestei capitale de canton din Saône-et-Loire este considerat 
un loc important pentru catolicism, dar puţini sunt cei care își amintesc 
motivele acestei relative notorietăţi. 

Începând cu anul 973, aici a fost construită o mănăstire care a fost 


alipită abației de Clunny, apoi, în secolul al XII-lea, a fost ridicată o bazilică. 


Însă Paray-le-Monial și-a câștigat celebritatea în secolul al XVII-lea: o că- 
lugăriță visitandină, fiica unui notar din regiune, Marguerite-Marie Ala- 
coque, va fi martora, începând cu 1673, a treizeci de apariţii ale lui Iisus 
Hristos. Dintre acestea, în cea din iunie 1675, cea mai importantă, îi va 
cere să instituie o sărbătoare a Preasfintei Inimi a lui Hristos. Devoţiunea 

Preasfintei Inimi a lui Hristos exista deja din Evul Mediu, însă această 
intervenție supranaturală venea în momentul în care jansenismul, o formă 
a catolicismului austeră și lipsită de esenţă, era la modă. Mesajul călugă- 
riței, susținut de un iezuit convins de autenticitatea apariţiilor, a fost 
acceptat de Biserica Catolică, iar cultul Preasfintei Inimi a lui Hristos s-a 
răspândit rapid. 

Înfățișarea anostă a statuilor din ipsos ale lui Hristos cu inima roșie 
sângerândă ridicat pe o cruce nu a descurajat evlavia credincioșilor care 
simțeau, din contră, nevoia unei exprimări sensibile a pasiunii lor. De- 
voțiunea Preasfintei Inimi a lui Hristos a fost deseori asociată cu formele 
cele mai tradiționaliste ale catolicismului: Preasfânta Inimă a lui Hristos 
era emblema șuanilor, bazilica Sacré-Cœur din Montmartre a fost con- 
struită pentru comemorarea masacrelor săvârșite de Comuna din Paris 
împotriva creștinilor în 1870, iar, în secolul XX, Contrareforma catolică 
a abatelui de Nantes, ce s-a opus puternic Conciliului Vatican II, a avut 
ca simbol inima urcată pe cruce. 

Este cu atât mai uimitor să constatăm că Paray-le-Monial este unul 
dintre centrele de predilecție ale mişcărilor charismatice, manifestare 
foarte recentă și puternică a catolicismului mistic. Regăsim aici atât pe- 
lerini legați de vechile rituri ale Bisericii care se roagă în bazilică, dar și 
tineri adunați pentru marile sărbători, slăvind gloria lui Dumnezeu sub 
corturi provizorii. 

Contrastul între cele două forme aparent atât de diferite ale catolicis- 
mului exprimă poate cât de mult lisus Hristos își iubește toți copiii cu 
aceeași inimă. 

Sora Marguerite Marie Alacoque a fost beatificată de Biserică în 1864 
și canonizată în 1920. 


Capela „Medaliei Miraculoase“ 
În 1830, la Paris, în apropierea Cartierului Latin, Mănăstirea Fiicele 


Carităţii de pe Rue du Bac a fost scena apariţiilor Maicii Domnului. O novice, 
provenită dintr-o familie de țărani pioși, Catherine Labouré (1806-1876), 

după ce a cerut în rugăciunile sale să o vadă pe Maica Domnului, este tre- 
zită într-o noapte de un copil pe care ea îl crede îngerul său păzitor. Acesta 
o convinge să coboare în capelă unde, spunea el, Fecioara Maria avea să-i 
împlinească dorința. Maica Domnului, strălucind de lumină, apare efectiv 
în foșnetul unei stofe şi se așază într-un fotoliu. Pare atât de reală, încât 
Catherine își pune mâinile pe rochia ei. Fecioara Maria vorbește îndelung 
cu călugărița și îi aduce la cunoștință că va avea daruri deosebite de clar- 
văzătoare. Doar preotul duhovnic trebuia să știe de viziune. După această 
contemplare, copilul o conduce în camera sa unde își petrece restul nopții 
minunându-se de o asemenea întâlnire. 

Patru luni mai târziu, în noiembrie 1830, în timpul unei rugăciuni de 
seară cu toată comunitatea, Maica Domnului îi apare din nou, acum însă în 
picioare, plutind deasupra pământului. Lui Catherine, singura care o poate 
vedea, i se cere să graveze o medalie al cărei model, recto-verso, îi apare cu 
mare precizie. Respectiva medalie dobândește rapid o popularitate sur- 
prinzătoare, ea este pusă în circulație în mai multe milioane de exemplare 
și face o serie de minuni. Una dintre ele este imediata convertire a unui 
bancher evreu, Alphonse Ratisbonne, care o primise doar ca să nu jignească 
un prieten: are și el o viziune a Maicii Domnului și se face preot. 

În ceea ce o priveşte pe Catherine Labouré, ea dă dovadă de discreție 
totală asupra darurilor primite, într-atât încât doar câțiva preoți și călu- 
gărițe sunt la curent cu experiența sa mistică. Ea a continuat să ducă exis- 
la moartea sa. 

În timpul procesului său de beatificare, în 1933, mormântul său a 
fost deschis, corpul său fiind găsit intact, de parcă abia murise. A fost 
canonizată în 1947. 


Dozule 


Dozul€, un sătuc din Normandia situat între Caen și Pont-l Evâque, 
a fost locul uneia dintre apariţiile cele mai recente ce au avut loc în Franţa. 
Hristos i s-a arătat de treizeci și șase de ori, între martie 1972 și august 

1982, unei mame a cinci copii, soția unui muncitor, Madeleine Aumont, 
născută pe 26 octombrie 1924. 

Adesea, evenimentele s-au produs în prezența călugărițelor, a preotului 
paroh sau a credincioșilor. 

Mesajele transmise de Hristos, exprimate într-o latină cultă, sunt, într-o 
oarecare măsură, o continuare a Apocalipsei: ele anunță iminența mari- 
lor încercări, înainte de sfârșitul secolului, apariția semnului Sfintei Cruci 
pe cer, ceea ce va opri în mod miraculos al treilea război mondial, des- 
fășurarea unei noi evanghelizări și întoarcerea glorioasă a lui Hristos la 
Dozule după toate acestea. 

Hristos apare, în general, în locul tabernaculului pe altar, ceea ce este in- 
terpretat ca o confirmare a prezenţei reale a Mântuitorului în ostia sfințită. 

Hristos ar fi cerut să se ridice la Dozule o cruce de 738 de metri, înălțime 
ce corespunde altitudinii muntelui drumului crucii din lerusalim. 

Madeleine Aumont, femeie simplă și așezată, nu avea decât studii gim- 
naziale și trebuia să-i ceară preotului paroh traducerea cuvintelor latine 
pe care le auzea. 

Numeroși alți martori de origini diferite au constatat de mai multe ori 
asemănarea subită a norilor cu o cruce în locurile apariţiilor. 

Procesul canonic, adică ancheta oficială a Bisericii Catolice asupra 
acestor apariţii, a început în anul 1984. Pe 24 iunie 1985, episcopul de 
Bayeux a dat o rezoluție negativă însoțită de o atenţionare a preoților 
și credincioșilor, măsură aprobată de Congregația romană pentru doctrina 
credinţei pe 25 octombrie 1985. 


Ce putem crede despre apariţii? 


Desigur că orice farsor, nebun sau șarlatan poate declara că a văzut, 
așa cum vă văd, elefanţi roz al căror mesaj va schimba destinul umanității. 
Dacă are talente actoricești, el va găsi oameni care să-l creadă și mulți 
lipsiți de mijloace de subzistență care să-i devină discipoli. 

Tot ce vine din partea omului poate fi pus la îndoială. Biserica Catolică 
însăși manifestă o mare prudenţă față de preoții și episcopii vizionari. 

Chiar dacă recunoaște autenticitatea unor apariții — mult mai puține decât 
cele raportate —, nu-i obligă pe credincioși să creadă în ele. 
Acestea fiind spuse, putem face următoarele remarci: 


e Dupăcumam văzut, nicio religie nu respinge în totalitate miraculosul. 
Creștinismul, în special, s-ar prăbuși dacă Hristos nu ar fi resuscitat. 

« În miraculos este relativ ușor de făcut diferența dintre ceea ce ține de le- 
genda înfrumusețată și ceea ce este afirmat cu convingere de martori fără 
probleme psihice și demni de încredere. Asta conduce la constatarea că, 
în ultimele secole, fenomenele ieșite din comun ce prezintă o oarecare 
credibilitate și un răsunet s-au produs în sfera Bisericii Catolice. 

e Dacă admitem existența unui Dumnezeu capabil de a crea universul și 
de a-l face să funcționeze conform legilor sale, se pare că îi este ușor să-i 
ofere unei persoane alese senzații care pot fi interpretate ca o prezență. 
Creierul nostru nu lucrează decât cu realitatea observabilă şi concretă, 
după cum ne-o demonstrează propriile vise. Nimic nu ne interzice să 
credem că un clarvăzător are cu adevărat toate senzațiile obiective pe care 
declară că le vede și le aude: declaraţiile sale sunt de încredere și doar el 
poate fi conştient de acest fenomen. Nimic nu-i interzice nici lui Dum- 
nezeu ca o astfel de percepere să o aibă un număr oarecare de martori. 
Este o realitate interioară percepută ca un fenomen exterior, dar totuși 
o realitate. 

« În ceeace privește mesajele primite de clarvăzători, am putea încerca 
o interpretare de orice fel. Chiar dacă ele tranzitează creierul vizionarului, 
pot totuși să nu fie independente de personalitatea acestuia. Tot așa cum 
cele patru Evanghelii nu sunt identice și reflectă personalitatea autoru- 
lui lor, este posibil să existe și o marjă de interpretare a mesajelor legată 
de personalitatea vizionarului. Astfel, un mesaj al lui Dumnezeu poate 
fi perfect autentic în mintea vizionarului fără a i se interzice de a face din 
el o „critică“, în sensul de critică istorică, și de a admite o interpretare 
mai bine adaptată la alte personalități. 


Aceste observații răspund la întrebări pe care și le pun câteodată creștinii 
puțin surprinși de instituirea unei „amulete“ precum medalia miraculoasă, 

de formula „culoare locală“ a unor mesaje ale Maicii Domnului sau de secrete 
atât de înspăimântătoare, încât papa refuză să vorbească despre ele. Reco- 
mandările şi mesajele sunt, înainte de toate, destinate vizionarilor, chiar 
dacă au deseori un răsunet mai mare, câteodată, chiar global. Dar acest lucru 
nu implică interesul pentru aspectele circumstanţiale ale mesajului: con- 
ținutul spiritual contează, iar fiecare credincios este liber să-l adapteze la 
propria situație. Credinciosul poate chiar să nu creadă deloc în el. 

Altfel spus, putem avansa ipoteza că aparițiile nu sunt decât suprafața 
unui aisberg format din totalitatea manifestărilor divine supranaturale, 
destinate în general unor indivizi deosebiți. Printre formele variate ale 
unor astfel de manifestări, de obicei personalizate, unele ar putea atinge 
simultan mai multe persoane sau să constea din fenomene vizibile pe 
care să le vadă și alții. 

Strălucirea mai mare sau mai mică a unei apariţii depinde, până la 
urmă, de calitatea spirituală a fiecărui „vizionar“ al cărui rol este aproape 
de cel al unei cutii de rezonanţă. 


MIRACOLELE 


Multe fenomene naturale sunt încă inexplicabile, iar știința aduce în 
fiecare an răspunsuri la mii de enigme. Trebuie, totuşi, să evităm o viziune 
simplistă a unei lumi considerate ca un ansamblu de fenomene ce ar putea 
trece, odată cu descoperirile științifice, din cutia etichetată „neexplicat" 
în cea catalogată „explicat“. Nimic nu este niciodată elucidat definitiv, iar 
teoriile savanților nu fac decât să amelioreze lămuririle asupra fenomenelor 
care păstrează mereu un oarecare mister. 

Când Newton, văzând un măr căzând din copac, a avut intuiţia legii 
gravitaţiei, el a deschis calea unor progrese decisive în fizică, cu toate că nu 
știm nici astăzi foarte clar de ce masa este asociată câmpului de gravitație. 

În plus, numeroase fenomene naturale scapă observaţiei din simplul 
motiv că viziunea noastră este imperfectă: Newton a văzut mărul căzând 
pe pământ, dar nu a văzut pământul atras de măr, ceea ce este de asemenea 
consecința legii pe care a formulat-o. 

Se spune că știința nu mai are multe de îndurat, deşi unele rezultate 
sunt astăzi obținute și unele explicaţii fanteziste sunt definitiv excluse. 

Acestea fiind spuse, unele religii atribuie supranaturalului un număr 
mare de fapte misterioase grupate sub numele de miracole!. În ce constau 
aceste fenomene şi sfidează oare ele orice explicație științifică? 

Lista miracolelor, reale sau presupuse, este impresionantă. Am amintit 
deja viziunile şi apariţiile; mai trebuie adăugate: 


e capacitatea de exprimare în limbi necunoscute; 

e levitația (capacitatea de ridicare în aer sfidând gravitația); 

e capacitatea de a trăi fără a se hrăni; 

e  nedescompunerea unor cadavre; 

« emânarea de mirosuri suave; 

e apariția unei aureole luminoase deasupra capului; 

e apariția lacrimilor sau a sudorii de sânge; 

e stigmatele (rănile sângerânde ale crucificării lui lisus Hristos care apar 
pe mâinile și picioarele unor sfinţi); 

e „citirea inimii ,datorită căreia se accede direct la gândirea celuilalt; 

e darul profeției; 

e bilocația (capacitatea de a se afla în două locuri în același timp); 

e vindecările miraculoase etc. 


Fiecare dintre noi este evident liber să creadă sau nu în realitatea 
unor astfel de ciudățenii sau a măcar unora dintre ele. Se poate crede de 
asemenea că este vorba despre manipulări abile sau despre legende fără 
o bază reală. 

Unii zic că nimic nu-I este imposibil lui Dumnezeu, alții susțin că Dum- 
nezeu, dacă există, a creat legile fizicii pentru a fi respectate. 

Cea mai rezonabilă atitudine este, fără îndoială, cea de a face verificări, 
atunci când acestea sunt posibile. În zilele noastre, savanții sunt mai bine do- 
tați decât în Evul Mediu și nu evită să-și exerseze talentul pentru a testa mi- 


nunile care le-au fost semnalate sau pentru a dejuca eventualele șarlatanii. 


! În franceză, cuvântul „miracol“ provine din latinescul mirari, „a se mira“. 


enciclopedia religiilor 


Ne-am obișnuit deci să ținem sub tăcere atât minunile dintr-un trecut 
îndepărtat, cât și pe cele care scapă oricărei mărturii științifice. Printre cele 
care au făcut obiectul unui studiu serios, am reținut trei foarte diferite: 


a cazullui Marthe Robin; 
a celallui Padre Pio; 
» vindecăriledela Lourdes. 


În fiecare din aceste cazuri, știința contemporană nu a putut, în ciuda 
mijloacelor folosite, să furnizeze explicații raționale pentru caracterul 
extraordinar al fenomenelor constatate. 


Marthe Robin 


Televiziunea, avidă totuşi de senzațional, nu a vorbit de prea multe 
ori despre femeia a cărei viață a sfidat legile naturii. Născută în 1902 la 
Châteauneuf-de-Galaure în Drôme, această țărancă fără școală, cu o să- 
nătate fragilă, a paralizat în 1918, apoi, după o ușoară recuperare, devine 
complet neputincioasă, în 1926. Curând este incapabilă să mănânce sau 
să bea, cu excepția ostiei de la împărtășanie, pe care nu o poate mesteca, 
dar care, după spusele femeii, este înghițită, fără niciun efort personal. 
Incapabilă să se miște sau să doarmă, ea nu poate decât să vorbească și-și 
petrece restul vieții în rugăciune. 

Spiritualitatea sa extraordinară atrage vizita a numeroși pelerini 
și curioşi pe care îi tulbură cu sfaturi perfect adaptate cazului fiecăruia. 
Zeci de convertiri la catolicism i se datorează. 

Începând cu 1930, ea suferă în fiecare zi de vineri, presupusa zi a morții 
lui Hristos, durerile crucificării Lui și prezintă stigmate sângerânde la mâini, 
la picioare și la coaste. Își pierde vederea în 1939. 

Examinată de diferiți medici, printre care şi un psihiatru, profesor de me- 
dicină la Lyon, cazul său de supraviețuire fără hrană rămâne inexplicabil. 

Ea va răspunde, până la moartea sa, în 1981,cu o luciditate incredibilă 
nevoilor spirituale ale tuturor celor care o ating. Ba mai mult, ea mai are 

puterea de a fi la originea înființării unei organizaţii religioase interna- 
tionale de laici, în scopul evanghelizării, fundația Căminelor de caritate, 
recunoscută de Vatican în 1986. 


Padre Pio 


Acest călugăr capucin, pe numele său adevărat Francesco Forgione, 
se pare că ar fi „experimentat“ aproape toate fenomenele minunate relatate 
în cele mai remarcabile relatări ale sfinților. Numai că faptele în cauză sunt 
contemporane, unele au fost observate de sute de persoane, iar numeroși 
atei, la început neîncrezători sau sarcastici, s-au convertit brusc în fața 
realității pe care o constatau. 

Care au fost deci performanțele acestui preot deosebit? 

Născut în 1887 la Pietrelcina, nu departe de Napoli, s-a hotărât la 15 ani 
să se retragă la mănăstirea capucinilor. Încă din perioada noviciatului, a avut 
experiențe extraordinare cu demonul care îl tortura psihic și-l împiedica 
să doarmă. Nu era decât începutul, iar toată viaţa lui a trebuit să-l înfrunte, 
asemenea preotului paroh din Ars. În 1915, primește stigmatele răstignirii 
lui Hristos, ceea ce îi provoacă dureri permanente și dificultăți la mers; 
rana din coastă sângerează, umplând o cană de sânge în fiecare zi. Rana 
nu se infectează, deși este indiscutabil deschisă. Stigmatele de la mâini și de 
la picioare sunt acoperite cu un strat subțire de piele care obturează golul 
în care au fost bătute cuiele crucificării; golul este sesizabil la palpare. 
Numeroși medici, credincioși sau nu, au examinat acest fenomen și nu au 
găsit nicio explicație și nicio analogie cu un alt fapt medical. 

Spiritualitatea lui padre Pio face de asemenea minuni, sau mai degrabă 
Dumnezeu este Cel care le face prin intermediul acestuia. Mulțimi de oa- 
meni vin la mănăstirea sa din San Giovanni Rotondo pentru a i se confesa, 
iar cei ce se căiesc constată cu stupoare că preotul le citește în suflet ca într-o 
carte deschisă: le amintește câte un eveniment ascuns din viața lor sau chiar 
refuză împărtășirea celor care nu sunt împăcaţi cu propria conștiință. În 
timpul liturghiei, care durează uneori și trei ore, chipul său exprimă o emo- 
ție dintr-o altă lume. Plânge deseori și transpiră abundent, în ciuda frigului. 

Tulburările spirituale pe care le provoacă zilnic vizitatorilor sunt însoțite câ- 
teodată de vindecări miraculoase. Este cazul unui medic ateu care nega cu 
fermitate puterile preotului: suferind de cancer în ultimul stadiu, acceptă 
vizita lui padre Pio care îl vindecă și îl transformă într-un creștin model. 

Printre fenomenele cele mai bizare legate de padre Pio, bilocația nu este 
unul dintre cele mai obișnuite. Astfel, un general aflat pe punctul de a se 
sinucide, vede apărând un călugăr pe care nu-l mai văzuse până atunci și 
care-l împiedică să meargă până la capăt. Ulterior, aflând de existenţa lui 
padre Pio, merge la mănăstire și recunoaște în el pe călugărul care l-a 
salvat: preotul îi zâmbește și îi spune: „Aţi scăpat ca prin urechile acului!“ 
De fapt, se întâmpla, în timpul confesiunilor, să se oprească brusc ca și 
când ar fi fost „absent“ pentru a continua minute bune mai târziu. Atât cât 
extrema discreție a lui padre Pio ne permite să știm, el era conștient de 
„deplasările“ sale și ştia exact unde merge. 

Padre Pio a plecat în ultima călătorie ca să fie alături de Dumnezeu în 
1968. Mănăstirea sa a consemnat toate faptele miraculoase la care au fost 
martori zeci de pelerini. A fost beatificat în 1999 și canonizat în 2002. 


Lourdes 


Destinul religios și turistic al orașului Lourdes a început în 1858 
printr-o serie de 18 apariții ale Maicii Domnului, care i s-a arătat unei 
fete de 13 ani, Bernadette Soubirous. Mesajul transmis timp de șase luni, 
cât s-au manifestat aceste fenomene, recomanda rugăciunea pentru pă- 
cătoși, căința, construirea unei capele pe locurile apariţiei și venirea în 
pelerinaj. Maica Domnului vorbește dialectul gascon și se prezintă drept 
„Imaculata Conceptie“, conform dogmei proclamate de către papă în 1854, 
cea despre care Bernadette, analfabetă, nu auzise niciodată vorbindu-se. 

Nu apariţiile ne interesează acum, căci am dat alte exemple în capito- 
lul precedent, ci minunile care au urmat și continuă să aibă loc de mai 
bine de un secol la Lourdes. 

Din punct de vedere religios, ele sunt considerate un semn vizibil al rea- 
lității aparițiilor şi al autenticității mesajului Maicii Domnului. Minunile 

cele mai obișnuite sunt de ordin spiritual, însă transformarea sufletului 
nu poate fi în niciun fel explicată. Destul de des, constatăm asemenea vin- 
decări „miraculoase“. Este normal ca astfel de fapte să fie obiectul observa- 
țiilor științifice serioase. Tocmai de aceea autoritățile religioase au cerut 
formarea unei comisii medicale din care fac parte medici credincioși și ne- 
credincioși. Aceştia nu se pronunță decât asupra dosarelor pacienţilor ur- 
măriți înainte și după vindecare. Nu este reținut niciodată un caz pentru 
care informațiile sunt insuficiente, iar medicii nu se pronunţă decât asupra 
caracterului inexplicabil al vindecării constatate. Comisia nu folosește 
niciodată cuvântul „minune“: ea doar constată vindecări instantanee 
neobișnuite. Zecile de cazuri reținute, în urma rigorii criteriilor aplicate, 
corespund unui număr foarte mare de dosare în care protagoniștii se con- 
sideră vindecați în mod miraculos. 

Vindecările, care nu sunt decât partea exterioară a aisbergului faptelor 
uimitoare de la Lourdes, joacă incontestabil un rol important în frecventarea 
acestui loc de pelerinaj. Numărul vizitatorilor este de 5 milioane pe an: 
trei sferturi sunt pelerini și restul turiști, francezii reprezentând 37%. 
În unele perioade, cum este cazul pelerinajului național francez din 15 au- 
gust, vin trenuri întregi de bolnavi, dintre care numeroși sunt, așa cum este 
de așteptat, imobilizaţi. Mulţi credincioși fac acest pelerinaj ca infirmieri 
sau brancardieri voluntari. În jur de 80 000 de bolnavi vizitează orașul 
Lourdes în fiecare an. 


SUPRANATURALUL ARE VREUN VIITOR? 


O analiză lucidă a ceea ce am grupat în categoria „supranatural“ este 
dificilă din cauza prejudecăţilor personale ale fiecăruia. Străduindu-ne 
să rămânem obiectivi, putem constata cel puţin că supranaturalul este 
destul de controversat: din punct de vedere sociologic, credința în supra- 
natural există în toate culturile, cu intensităţi și forme diferite. Regimurile 
cele mai atee nu reușesc, în ciuda eforturilor lor, să înlăture complet ceea 
ce ele numesc superstiție. 

Dintr-o astfel de perspectivă, marile religii prezintă avantajul de a cana- 
liza credința spontană către supranatural, câteodată dând chiar senzația că 
sunt jenate de acesta, de frică să nu pară naive sau antiștiințifice. 

De fapt, sensibilitatea față de supranatural comportă cu siguranță 
elemente subiective și nimeni nu poate să dovedească dacă există sau 
nu o parte de obiectivitate în acest domeniu care, prin definiție, ne 
depășește. 

Ajunși aici, vom face, nu fără rezerve, câteva precizări: 


+ Transele, frecvente în numeroase religii, sunt deseori considerate 
rezultatul unei „posedări“ de către o ființă supranaturală. De fapt, din 
punct de vedere medical, transele pot fi provocate de cauze foarte 
diverse, ceea ce, dintr-un punct de vedere foarte rațional, dă de înţeles 
că posedările de către orice spirit nu sunt decât efectul imaginației. 
Totuși, ceea ce rămâne neexplicat este conținutul „delirului“ persoanei 
aflate în transă. 

e Experiența individuală a supranaturalului, sub o formă sau alta cum 
ar fi, de exemplu, certitudinea unui răspuns la o rugăciune, este, se 
pare, un fenomen destul de des întâlnit, însă imposibil de analizat. 

e Înceledin urmă, minunile și apariţiile spectaculoase par a fi, de ceva 
timp, privilegiul Bisericii Catolice. 

Orice ar fi, impactul supranaturalului asupra mulțimilor este atât de mare 
încât, fie că au loc apariţii sau nu, locurile sacre ale fiecărei religii atrag 
în fiecare an din ce în ce mai mulți credincioși. 


PELERINAJELE 


Pentru cel ce-l caută pe Dumnezeu, ideea de a merge acolo unde acesta 
s-a manifestat, într-un fel sau altul, pare a fi una destul de firească. Asta cu 
atât mai mult cu cât omul are în străfundurile sufletului său un instinct de 
călător care îl determină să caute în alte părți ceea ce el își imaginează că 
nu poate găsi mai aproape. 

Pelerinajele sunt de asemenea ocazii excepționale de a-și confrunta 
credinţele întâlnind coreligionari într-o ambianţă de sărbătoare și de 
exaltare care lasă amintiri de neuitat. 

De aceea, pelerinajele sunt la fel de vechi ca și lumea şi sunt prezente în 
toate religiile. A întocmi o listă cu aceste locuri importante ale religiilor n-ar 
fi decât o enumerare fără rost. Ne vom strădui însă să subliniem ceea ce pre- 
supun astfel de manifestări dând exemple dintre cele mai semnificative. 


PELERINAJELE ÎN ISLAM 
Pelerinajul la Mecca și la Medina 


Dintre cei cinci stâlpi ai islamului, pelerinajul este singura practică ce nu 
este obligatorie. Totuși, oricărui musulman adult, bărbat sau femeie, care 
nu suferă de vreo boală mintală sau de vreuna contagioasă, îi este recoman- 
dat să facă acest pelerinaj cel puțin odată în viață dacă are mijloacele necesare. 

Substantivul arab pentru pelerinaj este hadj, iar cel care a făcut pelerinajul 
se numeşte hadji. 

Pelerinajul constă în vizitarea locurilor sfinte de la Mecca și Medina, 
orașe strict interzise non-musulmanilor. Sunt singurele orașe din lume 
care permit accesul doar credincioșilor ce aparțin unei anumite religii. 

La Medina, pelerinul vizitează mormintele profetului Mahomed și ale 
celor trei tovarăşi ai săi, Abu Bakr, Omar și Othman. La Medina}, al cărui 
nume înseamnă în arabă oraș, s-a refugiat profetul după ce a fost obligat 
să părăsească Mecca, în 622. Fuga sa, ce se numește hijra, în arabă, și hegira 
în română, marchează începutul calendarului musulman. Vizita la Medina 
poate avea loc înainte sau după pelerinajul principal la Mecca. 

Mecca, locul nașterii profetului, este orașul cel mai sfânt al islamului. 

Este capitala Împărăției lui Dumnezeu și mama tuturor orașelor. Aici 
se găsește Casa Domnului, Kaaba, un edificiu cubic? acoperit de draperii 


1 Mai precis, Medina an Nabi, orașul profetului. 
2 Kaaba înseamnă „cub“, iar cele două cuvinte sunt posibil înrudite. 

negre plasat în centrul curții moscheii principale. Conform tradiţiei, 
Adam ar fi ridicat un templu pe acest loc, iar Avraam l-ar fi restaurat, 
ceea ce înseamnă că este în mod indubitabil cel mai vechi loc de cult 
din lume. 

Cu siguranță Kaaba făcea obiectul unui cult păgân înaintea islamului 
și se mergea aici cu ocazia marilor sărbători, când aveau loc competiții 
între luptători, dar și între poeți și oratori. Mahomed a participat chiar și 
la lucrările de reconstrucţie a Kaabei înainte să devină profet. 

În Kaaba se găsește faimoasa Piatră neagră care simbolizează mâna lui 
Dumnezeu și pe care pelerinii o ating în semn de supunere. Totuși, piatra 
nu face obiectul niciunei adorări: ar fi contrar islamului, acesta fiind 
deosebit de sever în ceea ce privește idolii. De altfel, piatra a fost luată în 
secolul al X-lea de tovarășii lui Oman și în cei 21 de ani în care nu s-a aflat 
la Mecca, nu s-a schimbat nimic în obiceiurile pelerinilor. De fapt, piatra 
marchează punctul de plecare a procesiunilor circulare pe care le fac 
credincioșii în jurul Kaabei. 

Și ca să ne întoarcem la pelerinaj, acesta se desfășoară conform dis- 
pozițiilor profetului. Este știut că riturile și ordinea în care sunt practicate 
sunt fixe. 

În primul rând, pelerinul trebuie să se pregătească și să se sanctifice. 
În acest scop există cinci locuri speciale, acestea fiind situate departe de 
incinta sacră. Cel mai apropiat, Yalamlam, se află la cincizeci de kilometri 
sud de Mecca; el este destinat pelerinilor ce vin din Yemen și din țările 
meridionale. Cel mai îndepărtat, Zu el Hilayfa, este în apropiere de Medina 
și la 450 de kilometri nord de Mecca. Astfel, în funcție de proveniența lor 
geografică, pelerinii își încep hadj într-un loc fix, apoi își spală încălță- 
mintea de impurități. Bărbații, cu capul descoperit, se încalță cu sandale 
și se îmbracă cu costum din pânză albă fără cusătură. Această ținută unică, 
ce șterge diferențele sociale, simbolizează egalitatea oamenilor în fața lui 
Dumnezeu; ea amintește prin culoarea sa și de scutecele nou-născutului, și 
de giulgiul morții. Femeile nu trebuie să-și schimbe hainele, ele păstrându-și 
îmbrăcămintea obișnuită. 

Astfel pregătit, pelerinul poate începe vizitele rituale într-o atmosferă 
exaltantă de comuniune în rugăciune. El se îndreaptă spre moscheea 

sfântă, masdjed el haram’, repetând fără încetare formula numită labbayka 
de la substantivul primelor cuvinte ale acestei rugăciuni care spune aşa: 
„lată-mă Stăpâne, iată-mă. Tu nu ai pe nimeni care să fie ca tine. lată-mă! 
Slava și binefacerea îți aparțin, stăpânirea este numai a Ta, Tu nu ai pe 
nimeni care să fie ca tine.“ 

Ajuns în sanctuar, pelerinul se străduiește să atingă piatra neagră, apoi 
înconjoară de șapte ori Kaaba. După ce a băut din fântâna Zamzam, par- 
curge de șapte ori spaţiul dintre două înălțimi, Safa şi Marwah, legate 
între ele printr-o imensă galerie acoperită. Una dintre aceste ture se face 
alergând. De fiecare dată când trece pe lângă Marwah, pelerinul se întoarce 
către Kaaba și zice de trei ori Allahu akbar? şi recită și alte rugăciuni ritua- 
lice. Aceste deplasări simbolizează rătăcirea lui Adam și a Evei după ce au 
fost izgoniți din paradis, dar și fuga lui Agar egipteanca, soția lui Abraham, 
în căutarea apei pentru fiul său, Ismail. 

Pelerinajul presupune, în mod obligatoriu, și o seară de meditație pe mun- 
tele Arafat, la periferia orașului Mecca, unde profetul a rostit faimoasa pre- 
dică a testamentului, cu trei luni înainte de moartea sa. După apusul soarelui, 
pelerinul merge într-un alt loc sfânt, Muzdalifa, adunând în drumul său pie- 
tricele de care se va servi pentru a lapida o stelă ce simbolizează diavolul. 

După câteva zile petrecute la Mina, tot în vecinătatea orașului Mecca, 
sfârșitul pelerinajului se apropie, iar pelerinul purcede la „desacrali- 
zarea“ sa: aduce o jertfă, în general o oaie, își rade capul sau se tunde, face 
un duș, își pune hainele de toate zilele. Se întoarce din nou la Mecca și 
înconjoară de șapte ori Kaaba la pas. 

Pelerinajul este completat de vizita la moscheea profetului din Medina, 
la 450 kilometri nord de Mecca, unde se află mormintele lui Mahomed și 
ale tovarășilor săi, califii? Abu Bakr, Othmar și Omar. Această vizită poate 
fi făcută și înainte de pelerinajul propriu-zis. 


1Haram înseamnă „sacru“ și provine dintr-un radical verbal ce cuprinde ideea de inter- 
dicție; este similar cu „harem“, parte interzisă a casei în care trăiesc femeile. 

2 „Dumnezeu este cel mai mare“; akbar este comparativul și superlativul de la kebir, „mare“. 

3 Calif provine din limba arabă de la Kh.L.F. care înseamnă „a înlocui“; este la propriu 
vorbind un „locțiitor“ al profetului. 

Există și o formă scurtă a pelerinajului, numită ‘umra, care nu cuprinde 
vizita locurilor exterioare orașului Mecca. Trebuie totuși să te „sacralizezi“ 
în afara orașului. 

Caracterul obligatoriu al pelerinajului (had)) pentru orice musulman 
care are mijloacele necesare face din acesta una dintre manifestările reli- 
gioase de masă cele mai impresionante ale umanității, mai ales că mulțimea 
preferă să-l realizeze în ultima lună a anului lunar, had). 

În fiecare an se înregistrează peste două milioane de pelerini, dintre 
care în jur de 200 000 de saudiţi și aproape 800 000 de yemeniţi, rezidenți 
sau nu ai Arabiei Saudite. 

Pelerinajul este de asemenea o remarcabilă afacere comercială ce le 
aduce un important profit locuitorilor orașului Mecca. Pentru țările sărace 
ale Africii Negre puternic islamizate, precum Burkina-Faso, în ciuda faci- 
lităților pe care le obțin în materie de transport aerian, eforturile financiare 
sunt atât de mari încât dezvoltarea economică a încetinit considerabil. 
Încă un detaliu. Este foarte șic să-ți faci coroane dentare din aur cu ocazia 
hadj, ceea ce reprezintă un suvenir prestigios. 


Celelalte pelerinaje din islam 


Deși pelerinajul de la Mecca este singurul cerut expres de Coran, evlavia 
musulmană atribuie și altor locuri sfinte un prestigiu care atrage mulțimile. 

În particular, Ierusalimul (el Qods, „sfântul“, în limba arabă) este al trei- 
lea oraş sfânt al islamului după Mecca și Medina. Aici se găsesc Moscheea 
Al-Aqsa’ și, în apropiere, stânca de unde Mahomed a urcat la cer în timpul 
viziunii „nopții destinului“. 

În islamul sunnit, de departe cel mai răspândit, celelalte locuri de pe- 
lerinaj sunt, prin comparație, aproape secundare. Cu ocazia unei vizite, 
un pios musulman nu va rata cu siguranţă să se roage în renumitele lă- 
cașe de cult, Moscheea Omeiazilor din Damasc, cea de la Kairouan, din Tu- 
nisia, sau Moscheea Albastră din Istanbul, însă evlavia populară se 


1 Aqsa înseamnă „mai îndepărtat“. Este punctul extrem la care a ajuns profetul. 

manifestă mai degrabă prin cultul marabuțţilor, mormintele sfinților 
cărora li se atribuie deseori puteri miraculoase. În Africa de Nord, în 
special, aproape fiecare sat are un astfel de marabut despre care super- 
stiția populară spune că este capabil să vindece afecțiunile sexuale, să 
favorizeze căsătoriile și fertilitatea. Câteodată, așa cum este cazul la 
Moulay-ldriss în Maroc, marabutul a avut și un rol politic: Idris este fon- 
datorul primei dinastii arabe a țării, iar aniversarea sa, moussem, are un 
caracter oficial. 

Unele confrerii sunnite își venerează în special fondatorul. Cazul cel 
mai remarcabil este cel al murizilor din Senegal care sărbătoresc în fiecare 
an la Touba aniversarea deportării stăpânului lor, șeicul Amadou Bamba. 

În islamul șiit, pelerinajele oficiale sunt numeroase. În afară de cel la 
Mecca, stâlp al islamului, comun tuturor musulmanilor, șiiții își dovedesc 
credința prin vizite la mormintele marilor personaje ale religiei lor. 

În teorie, locurile cele mai sfinte sunt Nadjaf, în Irak, unde este înmor- 
mântat Ali, ginerele profetului, al patrulea calif și primul imam șiit, asasinat 
în 661 în moscheea de la Koufa, apoi Karbala, tot în Irak, unde se află mor- 
mântul lui Hussein, fiu al lui Ali și al doilea imam, și, în sfârșit, Samarra, tot 
în Irak, unde a fost ocultat al doisprezecelea imam așteptând să revină la 
sfârșitul lumii. 

Totuși, rivalitatea seculară dintre arabi și persani i-a făcut mereu pe 
cei din urmă să încurajeze pelerinajele pe pământ iranian. Acest lucru 
acordă importanță mormântului celui de-al optulea imam, Ali Reza, mort 
în 817 și înmormântat la Mashhad, în estul țării. Mashhad rivalizează cu 
un alt oraș sfânt, Qom, situat la 150 de kilometri sud de Teheran, unde se 
găsește mausoleul Fatimei, sora celui de-al optulea imam. Promovarea 
orașului Qom este în special datorată preocupării Iranului de a atrage 
în țară studenții şiiţi stabiliți la Nadjaf, care, din cauza rivalităților din- 
tre școli, nu doresc să meargă la Mashhad. Se estimează la peste un mi- 
lion numărul pelerinilor care vin la Qom în fiecare an; în plus, alte câteva 
mii de persoane sunt înmormântate aici. Perioada preferată este cea a 
lunii moharram. 

Trebuie adăugat că evlavia populară nu-i neglijează pe marabuţii numiți 
în Iran imamzadeh, literal „fiu de imam“. 

PELERINAJELE CREȘTINE 


Există sute sau poate chiar mii de pelerinaje creștine. Multe dintre 
ele sunt la locurile apariţiilor, pe care le-am prezentat în paginile pre- 
cedente ca fenomene supranaturale în religii: Lourdes și Fatima sunt cele 
mai cunoscute. 

Altele au devenit populare în urma unor miracole, reale sau presupuse. 
Altele, în cele din urmă, nu revendică evenimente supranaturale precise, dar 
sunt centre de efervescenţă spirituală de secole întregi. Câteodată, frumu- 
sețea locurilor de pelerinaj atrage turiștii într-atât de mult, încât caracterul 
religios al sitului se estompează și trece în plan secund: acesta este, după câte 
se pare, cazul abației de pe Muntele Saint-Michel. 

Pentru a ilustra ce sunt pelerinajele creștine, dar şi diversitatea lor, 
trebuie făcută o alegere care este, în mod fatal, arbitrară. Numai pentru 
Franța, ar trebui să amintim: 


« Le Puy-en-Valay, care a avut, în Evul Mediu, importanţa pe care Lourdes 
o are în zilele noastre, atrăgând câteva sute de mii de pelerini și vizi- 
tatori în fiecare an. 

a Rocamadour, etapă a drumului către Compostela. Frumuseţea sitului 
amintește de cel de la Muntele Saint-Michel. Este vizitat de aproape un 
milion de persoane în fiecare an. 

a  Sainte-Anne-d'Aurav, pelerinaj tipic breton, recordul afluenţei fiind 
atins pe 26 iulie, ziua „iertării“. 

e  Saintes-Maries-de-la-Mer, cu pelerinajele ţigăneşti pe 25 mai și 
22 octombrie. 

e Notre-Dame de Chartres, destinaţia pelerinajelor studenţilor, care adună 
40 000 de persoane la sfârșitul fiecărui an școlar. 


Nu am putea să nu amintim și câteva pelerinaje celebre din alte țări: 


e Czestochowa, unde se adună la fiecare 15 august sute de mii de polonezi 
și străini; vin pe jos din toate colțurile țării pentru a o venera pe 


! Legenda spune că Maria lui Iacob şi Maria Salomeea, părăsind Iudeea după moartea 
lui Hristos, ar fi fost salvate dintr-un naufragiu de Sfânta Sarah, servitoarea lor, care 
a devenit protectoarea țiganilor. 

Fecioara cea Neagră din Jasna Gora („muntele luminos“) care ar fi fost 
pictată de Sfântul Luca. Fervoarea națională a acestui pelerinaj este 
atât de mare, încât participanţii sunt găzduiţi și hrăniți gratuit de către 
țărani de-a lungul drumului lori. 

e Levoca,in Slovacia, vechi pelerinaj pentru cinstirea Maicii Domnului; 
în ciuda ostilității guvernului comunist, care înmulțea obstacolele și mă- 
surile de intimidare, peste 100 000 de persoane se adunau aici în fiecare 
an, în luna iulie. Devoţiunea a adus mulțimi mult mai numeroase după 
căderea Cortinei de Fier. 

e Serghei Posad, fost Zagorsk, centru al pietății ortodoxe ruseşti, menținut 
în activitate de regim în timpul perioadei sovietice ca o dovadă a libertă- 
tii credinţei religioase”. 

e  Pelerinajele în Țara Sfântă (Ierusalim, Bethleem, Nazaret...) unde diferitele 
Biserici creştine şi-au împărțit cu greu locurile de cult. 

e Nenumăratele pelerinaje în Spania (500 000 persoane în pelerinajul 
andaluz de la El Rocio, dar și la mănăstirea benedictină de la Montserrat 
din Catalonia... .), cele din Italia (San Damiano, în apropiere de Assisi, mă- 
năstirea benedictină de la Monte Cassino... la care se adaugă, evident, 
Roma, frecventată de mulțimi ce ating opt milioane de pelerini în anii 
sfinți și la jubilee:). 

«  Vailanganni, „Lourdes-ul estic“, la 90 kilometri sud de Pondicherry (India), 
atrage peste un milion și jumătate de pelerini de toate confesiunile la 
începutul lui septembrie. Aici este venerată Sfânta Mamă, așa cum i se 
spune pe plan local Fecioarei Maria. 


Decât să prelungim la nesfârșit această enumerare, vom prezenta în 
detaliu două pelerinaje din America Latină, Nuestra Seriora de Guadalupe, 


! Pelerinii se grupează în drumul lor după afinități: există unele grupuri de bătrâni 
dintre care unii au făcut pe jos de 50 de ori pelerinajul de 170 de kilometri dintre Varşovia 
și Czestochowa. 

2 Vizita turiștilor străini nu era permisă în weekenduri, perioadă de afluenţă a 
pelerinilor cu activitate profesională; era mult mai uşor de menținut astfel mitul comunist 
conform căruia doar bătrânii erau încă interesați de religie. 

3 Jubileele se sărbătoresc la fiecare 50 de ani începând cu anul 1300. Cu această ocazie, 
pelerinilor le sunt acordate „indulgenţe plenare“. 

din Mexic, şi Copacabana, în Bolivia, precum şi două pelerinaje europene: 
Sfântul Iacob — Santiago de Compostela, datorită trecutului său prestigios, și 
Notre-Dame de Fourvière, din Lyon, care ni s-a părut reprezentativ pentru 
un pelerinaj „mediu“. 


Pelerinajele din America Latină 


Ca în toate țările catolice, fiecare sat serbează în mod deosebit un sfânt 
a cărui sărbătoare este prilej de procesiuni și bucurie. Religiosul și profanul 
formează un inextricabil amestec pitoresc care atrage câteodată la fel de 
mulți turiști și pelerini. 

Așa cum s-a întâmplat în timpul creştinării Europei, sanctuarele sunt 
deseori situate pe locul fostelor lăcaşe păgâne. Este greu de ştiut ce a mai 
rămas din vechile religii în profunzimea manifestărilor de credinţă. 

Două dintre aceste pelerinaje au dobândit un renume internațional: 
Nuestra Señora de Guadalupe și Copacabana. 


Nuestra Señora de Guadalupe 


Maica Domnului i s-a arătat, în 1531, unui ţăran mexican, Juan Diego, 
exprimându-și dorința de a vedea construit un sanctuar în locul apariției 
sale. Trandafirii pe care Juan Diego i-a cules din acel loc au lăsat imprimat 
chipul Fecioarei pe pelerina pe care îi aşezase. Imaginea Fecioarei negre 
face obiectul unei venerări ce culminează în fiecare an pe 12 decembrie, 
ziua apariţiilor. 

În prezent, a fost adăugată o bazilică imensă la construcția colonială 
din secolul al XVIII-lea. Este instalată o bandă rulantă la baza imaginii 
pentru a se evita înghesuiala credincioșilor. Pelerinajele se desfășoară în 
ambianța unei sărbători populare cu dansuri și artificii. 

Creștinarea populațiilor indiene din valea Mexicului datorează mult 
acestor apariţii care ar fi avut loc chiar pe o colină unde se afla, înainte 
de cucerire, un templu închinat mamei zeilor, Tonantzin. 

Nuestra Señora de Guadalupe este protectoarea Mexicului. 

Copacabana 


Acest centru de pelerinaj bolivian, aflat pe malul lacului Titicaca, adă- 
postește o statuie făcută în 1583 de nepotul unui împărat incaș. Biserica 
este construită pe locul unui fost templu incaș. Chiar denumirea lacului 
Titicaca își are originea în numele unei pietre acoperite cu plăci de aur, 
adorată, în trecut, de indienii Aymara. Ea se găsea pe una dintre insulele 
lacului, Insula Soarelui. 

Pelerinajele cele mai importante au loc la Întâmpinarea Domnului, pe 
2 februarie, și la 5 august, sărbătoarea Maicii Domnului din Copacabana. 

Celebra plajă din Rio de Janeiro evocă numele sanctuarului. 


Sfântul Iacob — Santiago de Compostela 


Pelerinajul de la Sfântul Iacob — Santiago de Compostela a fost, timp 
de aproape un mileniu, unul dintre cele mai importante ale creștinătății, 
rivalizând cu Roma și Ierusalim. 

Mulțimi, ce atingeau în unii ani 500 000 de persoane, veneau din toată 
Europa pentru a slăvi presupusul mormânt al unuia dintre apostolii lui 
Hristos, Iacob cel Mare, fiul lui Zevedeu și al Salomeei, fratele Sfântului 
Ioan Evanghelistul. A fost decapitat în anul 43 sau 44 la Ierusalim de către 
Irod Agrippa. 

Prin ce parcurs curios acest apostol ar fi fost îngropat în Galicia, într-un 
colț pierdut din nord-vestul Spaniei? Se pare că nu este decât o legendă, 
însă ea a atras mulțimile: se spune că, în vremea în care Spania era încă în 
mare parte sub dominaţia islamului, un eremit ar fi avut revelația că apos- 
tolul fusese îngropat la Compostela. Această poveste, greu de crezut, este 
susținută de o „apariție“ a Sfântului Iacob care a participat la lupta din 
Clavijo, din 844, a creștinilor împotriva musulmanilor. Sfântul Iacob a că- 
pătat porecla de Matamoros, ucigașul maurilor, de unde vine, indirect, 
matamore (în limba franceză, persoană ce se laudă cu acte de vitejie 
închipuite). 

Pelerinajul a luat treptat proporții. Emblema pelerinilor era o scoică 
Saint-Jacques. La sosire, credincioșii făceau o baie completă pentru 

a se purifica, renunțau la hainele folosite și cereau să le fie eliberat un 
certificat de prezenţă care să le dovedească evlavia. 

Încă din secolul al XVIII-lea, importanța pelerinajului s-a diminuat con- 
siderabil, însă revine în prezent la o oarecare popularitate, demonstrarea 
evlaviei asociindu-se cu performanța sportivă a unor lungi zile de marş. 


Notre-Dame de Fourvière din Lyon 


Situl Fourvière, aflat la confluența Ronului cu Saône, a fost, în vre- 
murile de demult, un sanctuar al zeului galic Lug de unde provine numele 
orașului Lyon (Lugdunum). Bazilica actuală a fost sfințită în 1896; dedicată 
Fecioarei, ea comemorează o serie de intervenţii ale Maicii Domnului 
considerate miraculoase: o epidemie de scorbut oprită în 1636, una de 
ciumă, în 1643, o alta de holeră, în 1832, şi, în cele din urmă, oprirea 
înainte de Lyon a invaziei prusace, în 1870. Atunci s-a hotărât con- 
struirea bazilicii. 

Aproape un milion de pelerini merg în fiecare an la Fourvière! pentru 
a i se ruga Maicii Domnului. Rugăciunile sunt făcute mai ales pentru fa- 
milie, boală și șomaj. La biserică? slujesc 11 preoți. Pe 8 decembrie, ani- 
versarea instalării statuii monumentale de pe clopotnița fostei capele, în 
1852, Lyonul se luminează de lumânări, iar arhiepiscopul binecuvân- 
tează orașul. 

Este interesant de observat compoziţia sociologică a pelerinilor în 1985: 
50,9% sunt bărbați, 69,4% au mai puțin de 50 de ani și 72% au diplome de 
studii liceale sau superioare. 29% sunt străini (italieni, germani..., au 
fost identificate 26 de naționalități într-o lună), 27% sunt angajați într-o 
practică religioasă militantă. Se observă chiar prezența femeilor musul- 
mane venite să o cinstească pe Fecioara Mariam, mama profetului Issa 
(lisus Hristos). 


1 Numele derivă de la forum vetus, piaţă veche. 
2 Este, la propriu vorbind, o biserică regală, provine din cuvântul grec basileus, rege. 
Prenumele Basile și Vasile, precum și cel elvețian Bâle (Basel) au aceeași rădăcină. 

PELERINAJELE HINDUISTE 


Locurile de pelerinaj sunt atât de numeroase în India, încât se poate face 
o abordare statistică. Unii au încercat acest lucru și au constatat că 42% din 
pelerinaje se desfășoară pe malul râurilor, 15% în vârful dealurilor, 8% la 
malul mării, 5% la o confluență, 4% aproape de un izvor... În ceea ce priveşte 
divinitățile venerate, 36% din pelerinaje sunt dedicate lui Şiva, 30% lui 
Vişnu, 18% zeiței-mame Shakti, puțin peste 1% lui Brahma și 14% altor zei. 

Sentimentul religios este atât de mare, încât un dicton tamil sfătuieşte 
formal să nu se locuiască departe de un templu... iar fiecare templu poate 
atrage pelerini. 

Unele situri sunt sacre în mod deosebit: 


Benares, cel mai cunoscut oraș religios din India, unde Șiva ar fi creat 
universul, atrage în fiecare an peste un milion de pelerini. Aceştia merg de-a 
lungul malului abrupt al Gangelui! de la sud la nord, pe care este construit 
orașul. Nişte scări monumentale, ghats, le permit acestora să ajungă la fluviu, 
oricare ar fi nivelul lui. La fiecare a cincea ghats, pelerinul se roagă și face 
o baie ritualică. O altă formă de pelerinaj practicată la Benares constă 
în a înconjura pe jos orașul vizitând 106 sanctuare; acest periplu se 
desfăşoară timp de şase zile. 

Conform credinţei populare, a muri la Benares înseamnă a evita orice 
reincarnare ulterioară. Tocmai de aceea, numeroși hinduiști vin și-și 
așteaptă sfârşitul aici. Destul de des, se întâmplă să fii martor, în gările 
Indiei, la despărţiri ale familiilor de bătrânii lor care iau trenul pentru 
o călătorie din care nu se vor mai întoarce. 

Cadavrele sunt aduse pe tărgi de bambus pe malul fluviului, bărbaţii 
fiind înfăşuraţi într-un giulgiu alb, iar femeile, într-unul roșu sau auriu. 
Purtătorii repetă fraza ritualică Ram nam satchhe („Numele lui Rama este 


1 Gange nu este un substantiv propriu: ganga înseamnă „fluviu“. Gangele este fluviul 
prin excelenţă. Însăși numele orașului Benares este marcat de ape. Este o deformare a denu- 
mirii indiene, Varanasi, ea însăşi formată din numele a doi afluenți mai mici ai Gangelui, 
Varuna și Asi. 

adevăr“). Arderea are loc pe una dintre cele două ghats cele mai sacre. În mod 
bizar, cei ce mor de boli contagioase, precum ciuma sau varicela, nu sunt arși, 
ci încredințaţi direct apei sfinte a fluviului. 

Malul drept, plat și supus inundaţiilor, are reputația de a fi impur: cel ce 
moare aici renaşte sub forma unui măgar. 

La periferia oraşului Benares se găseşte Sarnath, loc liniștit pentru pe- 
lerinajul budist care contrastează puternic cu agitatul său vecin. Sarnath 
este considerat leagănul budismului, căci Buddha a rostit aici prima 
sa predică. 


Alte situri importante de pelerinaj sunt mai puțin cunoscute în Occident: 


e  Ayudhya, în apropiere de Faizabad, la vreo sută de kilometri la nord-vest 
de Benares, a fost reşedinţa mitică a lui Rama, eroul Mahabharatei. 
În lumea hinduistă şi cea budistă, renumele său a depășit granițele și 
una dintre fostele capitale ale Thailandei, important centru turistic, îi 
poartă numele (Ayutthaya, capitală între 1350 şi 1767). 

e  Mathura, între Delhi și Agra, pe malul râului Yamuna, este unul dintre 
cele mai vechi orașe ale Indiei. A fost fondat mult înaintea erei noastre, 
însă nu a mai rămas niciun monument antic. Se celebrează cultul lui 
Krişna al cărui loc de naștere este. Acesta și-a petrecut copilăria aici, 
însă a fost atacat de doi demoni și s-a exilat la Dwarka. 

e Dwarka, așezat pe țărmul mării în provincia Gujarat, nu departe de 
granița cu Pakistanul, fondat de Krişna după plecarea sa din Mathura. 
Acesta a organizat aici lupta împotriva demonilor după care s-a întors 
la Mathura. Templul din Dwarka, loc important de pelerinaj, se pare 
că a fost construit într-o noapte de nepotul lui Krişna, Vajeanabh. 

e Kanchipuram, la 76 de kilometri sud-vest de Madras, este consacrat atât 
lui Krişna, cât și lui Vișnu. Începând cu secolul al VI-lea, numeroase 
dinastii au construit aici sute de temple. Înainte de veacul al IV-lea, 
Kanchipuram! era un centru budist important. Astăzi este centrul de 
pelerinaj cel mai cunoscut din India de Sud. 


1 Kanchi-puram înseamnă „orașul de aur“. 

La aceste orașe-far ale hinduismului se adaugă: 


e Pushkar, în apropiere de Ajmer la Rajahstan, celebru datorită târgului 
său anual din octombrie-—noiembrie, care este de asemenea unul din- 
tre rarele locuri de pelerinaj dedicate lui Brahma și soției salel. 

e  Madurai,centrualculturii tamil, supranumită cetatea sărbătorilor re- 
ligioase, căci acestea au loc aproape în fiecare zi. 

e Chidambaram, pe coasta de sud a Madrasului, oraș al dansului cosmic 
al lui Şiva, dar unde se celebrează și cultul lui Vișnu. Numele orașului 
a devenit nume de familie: întâlnim numele Sidambarom până printre 
guadalupeenii de origine indiană. 

e  Rameswaram, situat pe o insulă din faimosul „pod al lui Adam“, între 
India și Sri Lanka, păstrează amintirea unui episod din Ramayana: 
Rama l-a venerat aici pe Șiva, după ce l-a ucis pe regele demonilor Ravana. 
Pelerinajul este însoțit de o baie purificatoare în mare, la confluența 
Oceanului Indian cu golful Bengal. 

« Tirupathi, numit și Tirumalai, se află la granița dintre provinciile Tamil 
Nadu și Andhra Pradesh. Aici se găseşte unul dintre templele cele mai 
sacre ale lui Vișnu din India de Sud. Pelerinii sunt atât de numeroși, 
încât magazinele sunt deschise toată noaptea?. 

e În cele din urmă, ultimele patru orașe (Allahabad, Hardwar, Nasik, 
Ujjain) unde se celebrează Kumbh Mela, precum și Puri, în care are loc 


un pelerinaj spectaculos al lui Vişnu. 


În continuare, le vom prezenta mai detaliat pe acestea din urmă’. 


1 Pushkar înseamnă „lac“ şi „lotus“. Numele provine de la legenda conform căreia 
Brahma, în căutarea unui loc de rugăciune, arunca flori de lotus şi, imediat, se formau lacuri. 

2 Tiru este un nume onorific ce corespunde lui Sri în hindusă. Pentru un sit religios, 
ar putea fi tradus prin „sfânt“: Tirupathi, „Domnul cel Sfânt“, iar Tirumalai, „sfântul 
munte“. 

* Tradiţia arată că cele şapte orașe cele mai sfinte din India sunt, în ordine: Benares, 
Ayudhya, Mathura, Dwarka, Kanchipuram, Harwar și Ujjain. 

Kumbh Mela 


Prin acest pelerinaj, sunt bătute toate recordurile mondiale privind 
numărul de participanţi. Trebuie să spunem că nu are loc decât o dată la 
doisprezece ani și că este însoțit de festivități care seamănă cu o mare 
chermeză. 

Cum se întâmplă deseori în India, festivalul își are originea în istoria 
mitologică complicată: zeii și demonii voiau să-și însușească un urcior 
plin cu elixirul nemuririi, ascuns pe fundul mării. După ce au căzut de 
acord cum să-l scoată, aceștia s-au certat pentru deținerea lui. Războiul 
a durat douăsprezece zile, ceea ce înseamnă doisprezece ani pentru 
oameni. Bineînţeles, zeii au fost cei ce au triumfat, căci, cu toții știm, ei 
sunt nemuritori. În timpul luptei, de patru reprize, a căzut de fiecare dată 
o picătură de elixir pe un loc care a devenit sacru. În fiecare din aceste 
puncte, se desfășoară, bineînțeles, o dată la doisprezece ani, Khumb Mela, 
„festivalul urciorului'. 

Datorită eșalonării în timp, fiecare dintre cele patru situri privilegiate 
găzduieşte pe rând festivalul. Deci, acesta are loc o dată la trei ani în mod 
succesiv în următoarele patru orașe: Allahabad, Hardwar, Nasik și 
Ujjain!. Cel mai frecventat este Allahabad, vechiul Prayaga, la confluența 
Gangelui mâlos cu limpedele Yamuna. Ultimul pelerinaj a adunat peste 
10 milioane de oameni din toate colțurile lumii. Acest mare festival du- 
rează 43 de zile, însă în fiecare an se organizează unul mai scurt, în luna 
ianuarie sau februarie. Aceste pelerinaje mici, numite Magh Mela, adună 
fiecare câteva sute de mii de credincioși care vizitează templele şi se pu- 
rifică în râu. 


1 Allahabad şi Hardwar se găsesc în Uttar Pradesh, „Provincia nordului“; al doilea, 
al cărui nume înseamnă „poarta lui Hari“ sau „poarta lui Krişna“, se află la poalele muntelui 
Himalaya. Nasik se află în statul Maharashatra, „Marea Împărăție“ și Ujjain în Madhya 
Pradesh, „Provincia Centrală“. 

Sărbătoarea Carului de la Jagannath 


În fiecare an, în luna iunie sau iulie, are loc la Puri’, în statul Orisa, 
la sud de Calcutta, o sărbătoare spectaculoasă al cărei renume a depășit 
granițele Indiei. 

Oraș balnear popular în prezent, Puri a fost odinioară un centru de 
pelerinaj budist unde se venera un dinte a lui Buddha. Vechiul oraș este do- 
minat de templul Jagannath?; aici se află trei sanctuare care adăpostesc 
statuile zeului, fratelui și surorii acestuia. În timpul sărbătorii, statuile sunt 
urcate pe niște care enorme ce sunt trase de oameni pentru a comemora 
călătoria lui Krişna, avatar al lui Vişnu;:. 

Distanţa ce trebuie parcursă abia depășește 1,5 kilometri, însă depla- 
sarea se face în peste 24 de ore, deoarece pelerinii încearcă să atingă sta- 
tuia zeului. Se presupune că acest gest eliberează de ciclul reincarnărilor, 
astfel încât unii pelerini se aruncă sub roțile carelor pentru a profita ime- 
diat de acest dar. Asemenea sinucideri spectaculoase, care au dispărut în 
zilele noastre, au făcut celebră această sărbătoare. 


PELERINAJELE BUDISTE 


Cele patru locuri cele mai sacre ale budismului sunt acelea în care au 
avut loc principalele episoade din viaţa lui Buddha: Lumbidi, în Nepal, 
locul său de naștere; Bodhgaya, în statul indian Bihar, unde Buddha 
a atins iluminarea; Sarnath, la 8 kilometri nord de Benares, unde a ţinut 
prima sa predică, și, în cele din urmă, Kusinagara, în provincia indiană 
Uttar Pradesh, unde a murit. Toate aceste locuri se găsesc în nordul sub- 
continentului indian, acolo unde astăzi nu mai există deloc budiști. 


l Puri înseamnă „Oraş“. Regăsim cuvântul, de exemplu, în Singapore, „oraşul leului“. 

2 Jagannath înseamnă literal „stăpânul lumii“ (jag), adică Vişnu. Se scrie greșit câte- 
odată Jagpernaut. 

3? Avatar semnifică „coborâre“, fiind manifestarea unui zeu pe pământ. Se cunosc vreo 
zece reincarnări ale lui Vișnu de acest gen, printre care cea a lui Rama și Krişna. 

Este unul dintre motivele pentru care nu mai atrage mulțimile colosale 
ale pelerinajelor hinduse, ci sunt mai degrabă marcate de o seninătate me- 
lancolică. În plus, prin însăși doctrina sa, budismul nu presupune mani- 
festări prin pelerinaje: lumea nu este decât o iluzie, iar iluminarea se obține 
mai mult prin meditație și printr-o viaţă spirituală interiorizată, decât 
prin semne exterioare de credință. 

Totuși, budismul Marelui Vehicul (Mahayana) a preluat nevoia de 
fervoare populară neglijată de budismul originar. Au apărut divi- 
nități-accesoriu venerate de credincioși. Astfel, marile sanctuare ale 
Mahayanei sunt motiv de sărbătoare și de pelerinaje în care influența 
budismului nu este mereu evidentă: în Uniunea Myanmar, de exem- 
plu, cultul acestor personaje mitice, denumite Naţii, atrag cel puţin 
tot atâția vizitatori în marile pagode, precum Shwedagon, cât atrage 
Buddha însuși. 

În general, fervoarea populară a budiștilor se exprimă mai mult în săr- 
bătorile organizate cu o ocazie anume, decât în cazul pelerinajelor. Vom 
vorbi, ulterior, despre unele dintre aceste sărbători. 


OAMENII LUI DUMNEZEU 


Religiile nu ar putea nici să se nască şi nici să supraviețuiască fără 
activitatea unor persoane convinse care își dedică timpul învățăturii reli- 
gioase, celebrării cultului, reflecției teologice, operelor sociale sau întraju- 
torării, fără a mai pune, evident, la socoteală îndatoririle administrative și 
organizarea internă. 

Aceste diverse activități nu au o pondere similară în toate religiile și 
fiecare dintre ele a dat naștere unei structuri ce i se potrivește, mai mult 
sau mai puţin ierarhizată sau spontană. Incontestabil, sistemul cel mai 
complet și mai complex este cel al catolicismului care reflectă poate spi- 
ritul juridic și centralizator al Imperiului Roman, dar poate și una dintre 
cele mai mari diversități de obiective. Islamul sunnit se mulțumește, din 
contră, cu o organizare extrem de simplă fără un cler adevărat. De aceea, 

nu este posibilă o paralelă între astfel de structuri diferite, neputând decât 


să prezentăm situația principalelor religii în acest domeniu. 


Dar religia nu este nicio întreprindere și nicio administrație: nu produce 
niciun bun material şi nu asigură servicii publice tarifate. Scopul său este 
de natură spirituală: trebuie să convingă inimile, mai mult decât spiritele, 
să-l îndrepte pe om către căutarea lui Dumnezeu. 

Acest obiectiv ar fi greu de crezut dacă religiile nu ar putea prezenta 
credincioșilor bărbați și femei remarcabili pentru a le putea servi drept 
modele. Asemenea personaje de excepție nu sunt, slavă Domnului, identice. 
Ei i se dedică lui Dumnezeu întru totul, fiecare însă după temperamentul, 
cultura și capacitatea sa creatoare. Dacă ar fi să judecăm o religie după 
roadele sale, viața celor pe care cultura iudeo-creştină îi numește profeți 
sau sfinți este, cu siguranţă, cel mai bun factor de apreciere. 

Totuşi, entuziasmul declanşat de un personaj ieșit din comun orbește 
câteodată: calitățile excepționale de conducător al maselor dă naștere, câte- 
odată, dictatorilor sau despoților. Altfel, sunt necesare măsura și reflecția 
pentru a echilibra aplecările profesionale. Odată cu dezvoltarea genera- 
lizată a instruirii, se cere, din ce în ce mai mult, coerenţa intelectuală între 
ceea ce credem şi ceea ce ştim. Această reflecţie este apanajul celor pe care 
îi numim, în general, teologi. 

Vom dezvolta subiectul descriind diferitele tipuri de oameni: profeţii, 
sfinții și teologii vor face obiectul unei prezentări generale, în timp ce cle- 
ricii cultelor celor mai importante vor fi subiectul unor articole separate. 


PROFEȚII 


Specie aparent dispărută, profetul trebuia să aibă barbă, să fie murdar, 
să străbată drumurile și să vorbească mulțimilor înspăimântate sau bat- 
jocoritoare. În afara acestui clișeu, nu ne mai rămâne decât adjectivul 
„profetic“: un scriitor are viziuni profetice, cuvintele unui politician pot 
fi profetice... iar publicul descoperă profeţiile lui Nostradamus. 

Cuvântul „profet“ vine din limba greacă, el însemnând „cel ce vorbește 
înainte“, care anunţă ceva. Cuvintele arabe echivalente, nabi și rassul, sunt 

construite pe rădăcini ce duc la ideea de informaţie și de trimis. În Biblie, 
ultima parte a Vechiului Testament, compusă din optsprezece cărți profe- 
tice care ne transmit mesajele unor profeți mai mari sau mai mici, dintre 
care unii, precum Avacum, Miheia sau Sofonie, sunt ignorați de nonspe- 
cialiști. Majoritatea au trăit între secolele al VIII-lea și al V-lea î.Hr., însă 
precursorul tuturor a fost Avraam, „tatăl credincioșilor“, ce a viețuit în 
urmă cu aproape 4 000 de ani. | 

Mai recent, loan Botezătorul și lisus au fost de asemenea recunoscuți 
ca profeți mai ales de musulmani, deși aceștia îl venerează cu precădere 
pe Mahomed — Muhammad — profetul Coranului ce a trăit în secolul al 
VII-lea d.Hr. 

De aproape două secole, noi mișcări religioase au propriii profeţi: 
Joseph Smith, pentru mormoni, Mirza Ali Muhammed, pentru repre- 
zentanții credinţei bahai, și Simon Kimbangu pentru Biserica ce-i 
poartă numele. 

Toţi profeții pretind că sunt inspirați de Dumnezeu și că vorbesc în 
numele Lui. De aceea ei nu există, în sensul propriu, în religiile care 
nu cuprind o revelație, precum hinduismul sau budismul. Însă, dacă 
Dumnezeu le vorbeşte oamenilor prin oameni, aceștia sunt, prin defi- 
niție, profeți. 

Cum am putea să le recunoaștem autenticitatea? Cum să-i deosebim de 
eventualii „falși profeți“? Dacă ar exista un criteriu infailibil, viața falşilor 
profeți ar fi imposibilă și aceștia ar dispărea. 

Totuși, am putea să nu ne încredem în cei ce-şi urmăresc interesele 
personale sau obțin avantaje din poziția lor: un copac ce nu dă roade 
trebuie tăiat. 

De altfel, nimic nu ne permite a crede că orice formă de profetism 
a dispărut definitiv. Musulmanii spun că Mahomed este „pecetea“ profe- 
ților, adică ultimul; nu mai rămâne decât ca fidelii să-l roage pe Dumnezeu 
să dea un răspuns, iar dacă acest răspuns este transmis altor persoane, 
chiar deformat și stângaci, el este un fel de profeție. 

Putem spune, într-o oarecare măsură, că profetismul este o funcție 
spirituală normală a omului. Important este să dai dovadă de discer- 
nământ... Această calitate este mai ușor de exercitat în cazul sfințeniei. 

SFINŢII 


Doar Dumnezeu își cunoaşte sfinţii, reputația publică de sfințenie nu 
mai este decât o prezumție și numeroși sfinți sunt suficient de discreți 
pentru ca nimeni să nu-i remarce. 

Termenul de sfânt este şi el creştin: este sfânt cel care se dedică în 
totalitate lui Dumnezeu. În acest sens, Biserica Catolică se declară sfântă, 
și nu pentru perfecțiunea actelor sale. Prin analogie, conceptul de sfânt 
este folosit de alte religii, dar cu o semnificație care poate varia în funcție 
de caz și de perioadă. 

În iudaism și în islam, doar Dumnezeu este sfânt, cu alte cuvinte doar 
El este demn de venerare. Atribuirea calității de sfânt unui muritor re- 
prezintă o insultă la adresa lui Dumnezeu, cu atât mai mult cu cât nimeni 
nu poate cunoaște judecata sa asupra unei făpturi oarecare. Totuși evlavia 
populară renunţă cu greu la sfinți, chiar dacă acest cuvânt este inadecvat. 
La musulmani, perfecțiunea constă în respectarea cu strictețe a reco- 
mandărilor Coranului: cei care au făcut pelerinajul la Mecca, hadj, 
primesc titlul râvnit de hadji, însă doar cei a căror sclipire spirituală și-a 
pus amprenta asupra mediului lor pot fi obiectul unui fel de cult spon- 
tan, puțin ortodox, la o adică. Mormintele acestor sfinți bărbați, mara- 
buţii, sunt locuri de pelerinaj, efectele intervențiilor lor născând 
adevărate legende. 

În India, deopotrivă, nicio noțiune nu acoperă cu exactitate sfințenia 
creştină: întâlnim guru, maeștri a căror învățătură se transmite mai mult 
prin cuvânt decât prin exemplu, și sadhu, care trăiesc într-o sărăcie to- 
tală, dar cu grija propriei salvări. Această ultimă atitudine se regăseşte 
în budismul Micului Vehicul, unde perfecțiunea constă în a te detașa total 
în această lume de iluzii. Este treaba fiecărui individ să atingă respecti- 
vul obiectiv: un budist foarte evoluat pe calea „iluminării“ va da cu bucurie 
sfaturi din experiența sa, va compătimi nefericirile celorlalți, dar nu va în- 
cerca să le rezolve problemele deoarece, prin definiție, ele sunt rezultatul 
atașamentului față de zădărnicii. 

Cât despre budismul Marelui Vehicul, Mahayana, acesta venerează 
personajele care sunt, dintr-un anumit punct de vedere, aproape de sfinţi; 

este vorba despre bodhisattva care renunţă la nirvana pentru a-i ajuta 
pe ceilalți să ajungă la ea. În temple, nenumăratele lor statui sunt, în 
mod simbolic, identice cu cele ale lui Buddha, întrucât au atins aceeași 
perfecțiune. 

În ceea ce îi privește pe protestanți, ei caută sfințenia, dar sunt foarte 
critici față de abuzurile religiei catolice a sfinţilor care, în timpul Reformei, 
li se părea aproape de superstiție. Mai mult decât atât, conform doctrinei 
calviniste originare a predestinării, salvarea omului este un dar de la 
Dumnezeu independent de meritul acțiunilor sale. Pentru a atenua descu- 
rajarea la care putea duce o astfel de teorie, unii calviniști au emis ipoteza 
conform căreia alesul predestinat se distingea prin reușita sa materială, 
semn vizibil al binecuvântării lui Dumnezeu. Astfel, efortul individual era 
în mod indirect reabilitat, deoarece succesul devenea un fel de dovadă 
a mântuirii pe care Dumnezeu le-o rezervă aleșilor săi. 

În zilele noastre, se pare că poziția extremă a calviniștilor a fost aban- 
donată, discret, în timp ce catolicii renunţă la excesele care li se reproșează. 

Noţiunea creştină de sfințenie este similară cu cea a perfecțiunii unei 
vieți dedicate în totalitate Domnului. Evident, doar Dumnezeu este capabil 
să judece această perfecțiune, dar putem crede că sufletele care au ales să-l 
slujească fără greșeală sunt numeroase. Biserica nu le cunoaşte pe toate, 
dar propune spre admirația credincioșilor săi unele dintre cele a căror 
conduită este, în mod deosebit, remarcabilă sau eroică. Biserica se 
bazează pe ajutorul Sfântului Duh de care beneficiază pentru a-i alege 
pe sfinţii „oficiali“ meniţi să le servească drept exemple creştinilor. Din 
precauție, aceasta presupune o anchetă lungă și minuțioasă, care se fina- 
lizează prin beatificare, apoi, după un anumit interval, urmează cano- 
nizarea, recunoașterea definitivă a sfințeniei care dă dreptul la venerarea 
din partea creștinilor. Acești sfinți au sărbătoarea lor în calendar, în 
timp ce mulțimea de sfinți anonimi sunt celebrați în ziua Sărbătorii 
Tuturor Sfinţilor („Toţi sfinții“), fixată simbolic în ajunul celei dedicate 
pomenirii morţilor. 

Conform concepției creștine a Comuniunii sfinților, toți cei care vor 
fi chemați la viața eternă vor fi uniți în mod mistic cu Iisus Hristos care 
este Sfântul prin excelenţă. 

Poate din preocuparea de a arata cât de mult orice temperament poate 
duce la sfințenie, Biserica! a proclamat sfinți personalități extrem de di- 
ferite în așa fel încât fiecare să-și poată găsi printre ei un model în care 
să se recunoască. 

Sfinții adaugă uneori calităților lor spirituale daruri intelectuale sau 
capacități excepționale de acțiune; este cazul Sfântului Ignațiu de Loyola 
(1491-1556), fondatorul ordinului iezuiţilor, și al Sfântului Augustin 
(354—430), episcop al Hipponei, într-o perioadă deosebit de tulbure: 
amândoi au avut o existență profană agitată înainte de a se dărui complet 
lui Dumnezeu. 

La polul opus întâlnim sfinți de o extremă simplitate, morți de tineri, 
fără ca nimic deosebit să le fi marcat viețile cu excepția experiențelor 
spirituale; Sfânta Tereza de Lisieux (1873—1897) sau Sfântul Francisc de 
Assisi (1182—1226) nu au căutat decât cumpătarea și dragostea lui lisus 
Hristos. Uneori, unii au devenit sfinți prin martiriu, preferând moar- 
tea în locul renunțării la credința lor, ca tinerii din Uganda sau coree- 
nii masacrați în veacul al XIX-lea și beatificați de papă în secolul XX. 
Alții precum Sfântul Vincențiu de Paul (1581—1660), preot al celor con- 
damnați la galere, și-au dedicat viața ajutorării celor nefericiți. Maica 
Tereza, albaneza, a cărei vocație era să aducă o ultimă alinare muri- 
bunzilor din cartierele mărginașe ale Calcuttei, este una din sfintele 
zilelor noastre. 

Sfințenia se împarte în mod echitabil între toate epocile, între bărbați 
și femei, tineri și vârstnici, laici şi religioși, regine, precum Elisabeta 
a Ungariei, și țărănci, precum Ioana d'Arc. Viaţa sfinţilor este adesea mar- 
cată de întâmplări ieșite din comun, accentuate poate uneori de legendă, 
de parcă transparența personalităţii lor lăsa să se întrevadă fața supra- 
naturală a lui Dumnezeu. 

Sfințenia este contagioasă. Sfinții strălucesc atât de mult, încât îi atrag 
pe mulți din cei cu care intră în contact. Această influență pare a se 


1 Ortodoxia împărtășește concepția catolică despre sfințenie, dar structura sa descen- 
tralizată nu prevede o procedură pentru ca toate patriarhiile să recunoască un același 
sfânt. De aceea, sfinţii din trecut sunt cinstiți în mod oficial. 

continua dincolo de existența lor terestră. Dacă putem folosi termenii 
ireverențioși ai marketingului, sfințenia poate, cu siguranță, să „vândă“ mai 
bine religia decât toate discursurile teologilor. Judecăm în mod instinctiv și 
pe bună dreptate fiecare religie după valoarea oamenilor săi remarcabili și 
nu după numărul sau calitățile adepților săi. 

Mai mult decât atât, cultul sfinților nu are perversitatea cultului per- 
sonalității din politică, din moment ce sfinții nu sunt recunoscuți ca atare 
decât după destul de mult timp de la moartea lor. 

Putem să ne întrebăm de ce catolicismul și ortodoxia insistă mai mult 
decât alte religii asupra exemplului spiritual al sfinților. 

Personajele pe care iudaismul le pune în valoare sunt mai ales rabini, 
remarcați pentru calitatea teologiei lor. În ceea ce privește islamul sunnit, 
singurul model de perfecțiune umană pe care îl propune este cel al pro- 
fetului Mahomed și îi acuză de idolatrie pe cei care-i dau „asociați“ lui 


Dumnezeu. Aplicarea riguroasă și formalistă a acestui principiu privează 


spiritualitatea musulmanilor de un stimulent eficace. De aici rezultă poate 
un fel de frustrare care duce la cultul popular al „marabuților“ sau, și mai 
rău, la cel al liderilor ale căror ambiţii nu sunt întotdeauna pur spirituale. 
Poate de aceea anumite forme de fanatism ale islamului contemporan 
sunt efectul refuzului musulmanilor de a-i ridica prea mult pe cei mai 
remarcabili dintre misticii săi dispăruți. 


TEOLOGII 


Cuvântul lui Dumnezeu, pe care religiile revelate susțin că l-au primit, 
nu oferă toate răspunsurile la întrebările vieții cotidiene și nu poate, cu 
atât mai puţin, să rezolve problemele în locul nostru. Revelația lasă deci 
o parte considerabilă inițiativei umane. 

Munca intelectuală a teologilor constă în obținerea, din revelația 
primită prin religia lor, unor răspunsuri la întrebările cele mai diverse. 
Suntem conștienți de dificultatea acțiunii: dacă Dumnezeu nu a vrut să 
spună tot, are cu siguranță motive solide pentru asta și este puțin probabil 

de a-l putea forța să se exprime. Teologii se expun în consecinţă riscului 
major de a folosi textele pentru a ajunge uneori la concluzii contradictorii. 

De altfel, cuvântul grecesc „teologie“ poate să conducă la confuzie; 
literalmente, este studiul lui Dumnezeu, un subiect vast care se reduce 
foarte des la a studia ceea ce oamenii gândesc despre Dumnezeu, ceea 
ce nu prea este același lucru. 

De bună seamă, doar creștinismul poate revendica posibilitatea unei 
teologii în măsura în care, conform acestei religii, Dumnezeu s-a întrupat 
în Om, ușurând astfel, în mod categoric, studiul său. Cu siguranță, revelația 
„tainei“ Sfintei Treimi ne permite să avansăm în speculațiile asupra na- 
turii lui Dumnezeu, dar orice teologie rămâne, în mod inevitabil, limitată 
la raporturile lui Dumnezeu și ale omului. În acest sens, teologia creștină 
vorbeşte despre hristologie și chiar despre mariologie, despre teologia 
harului sau despre teologia eliberării. 

În islam nu se practică deloc studiul intelectual al lui Dumnezeu pen- 
tru că El este imposibil de cunoscut; personajele care se apropie cel mai 
mult de teologi sunt ulemalele sunnite sau ayatolahii şiiţi, rolul lor fiind 
mai degrabă juridic, ei extrăgând din Coran regulile de drept și de juris- 
prudenţă de care societatea musulmană are nevoie. 

În general, în toate religiile care dispun de texte sacre există savanți 
(este sensul cuvântului ulema) care nu doar stăpânesc respectivele 
texte, dar au și autoritatea morală pentru a le interpreta: este, de exem- 
plu, rolul rabinilor în iudaism. Observăm că funcţia intelectuală a 
acestor erudiți este categoric distinctă de funcția „sacră“ a preotului, 
însărcinat cu cultul închinat lui Dumnezeu, ceea ce în greacă se nu- 
mește liturghie. 

Creștinismul este astfel una din singurele religii în care cele două 
funcții coexistă și în care preoții primesc o formare de teologi. Nici în 
islam și nici în iudaism nu există preoți la drept vorbind, în timp ce 
în hinduism funcţiile unui preot nu implică studii teologice în sensul strict, 
textele sacre fiind cu preponderență mitologie. Cât priveşte budismul, 
unde noțiunea de Dumnezeu este secundară, nu există, la drept vorbind, 
nici preoți și nici teologi, ci mai degrabă înţelepţi care dau un exemplu de 
viață în conformitate cu învățătura lui Buddha. 

Termenul creștin „cler“ se aplică, în concluzie, tuturor celor care, în 
diversele religii, se dedică răspândirii credințelor lor sau slujirii lui 
Dumnezeu. Doar descrierea unor situaţii particulare ne va permite să ne 
facem o idee despre aceste „profesii religioase“. 


PREOȚII ȘI RABINII ÎN IUDAISM 


Funcţia principală a preoților iudaismului antic consta în a celebra 
jertfele de animale la Templul din Ierusalim, adevăratul lăcaș al lui 
Dumnezeu pe pământ. 

După distrugerea Templului de către romani, în anul 70 d.Hr., nu s-au 
mai putut face sacrificii, iar preoții și-au pierdut rațiunea de a exista. Tra- 
diția mai conferă totuși descendenților lui Aaron, cei ce poartă numele 
Cohen, prerogative și sarcini ale vechilor preoți: aceștia rostesc rugă- 
ciunea sacerdotală la sinagogă și nu pot să atingă cadavre. Le este de 
asemenea interzis drumul de la Ierusalim la Ierihon, care trece prin mij- 
locul unui cimitir antic; ei utilizează o rută ocolitoare pe care o folosesc 
în exclusivitate. 

Totuși, practicile evreilor ortodocși sunt respinse de evreii reformați 
a căror religie este mai intelectualizată!; 

Iudaismul se bazează pe Legea divină, Tora. Învăţaţii legii, rabinii?, 
se dedică studiului său și învățăturii sale; ei asigură slujbele religioase 
ale sabatului, nunților și înmormântărilor. Rabinii sunt obligați să 
ducă o viață exemplară, sunt încurajați să se căsătorească şi să aibă 
mulți copii. Aceştia îşi primesc diploma de la marele rabin, el însuși ales 
dintre rabini de către un consistoriu ce cuprinde şi „laici“. Pentru prima 
dată, în 1987, o femeie a fost admisă ca rabin al curentului liberal al 
iudaismului. 


: În Antichitate, o distincție prea puțin asemănătoare exista între saduchei, aristo- 
crație sacerdotală, sceptici care negau învierea şi existența îngerilor, și farisei, partid 
religios intransigent, pentru care aceste credinţe erau importante. 

2 Cuvântul semit rabb înseamnă „stăpân“, rabbi este forma posesivă, „stăpânul meu. 

CLERUL CATOLIC 


Diferitele Biserici creștine cunosc toate instituția clerului. Pentru a nu 
ne pierde în descrieri inutile, am luat exemplul clerului catolic, în particular 
complet, punctând unele dintre diferențele care sunt în cazul protestantis- 
mului sau al ortodoxiei. 

Clerul este format din persoane „sfinte“: acestea au primit o chemare de 
la Dumnezeu — vocația — la care răspund prin angajamentul de a-l sluji toată 
viața. Printre multiplele sarcini ale clerului, unele au un caracter sacru și 
țin doar de preoți sau de episcopi. Este cazul, în special, al puterii de a ierta 
greșelile sau de a celebra slujba religioasă, care sunt funcții pur sacerdo- 
tale la care dă acces hirotonia. Asemenea puteri sunt extrapolarea celor 
încredințate de către lisus Hristos apostolilor săi. Pe măsură ce Biserica s-a 
dezvoltat, sarcinile s-au diversificat, structurile au luat amploare, dar esen- 
țialul s-a păstrat: șeful fiecărei comunități este episcopul, comparat cu un 
păstor însărcinat să conducă până la Dumnezeu turma credincioșilor!. Co- 
munitățile sunt organizate pe o bază teritorială a cărei unitate este parohia, 
coordonată de un preot paroh, el însuși asistat de vicari?. 

Totuși, în afara clerului considerat „secular“, pentru că lucrează la 
afacerile „secolului“, adică ale lumii noastre, există un cler „obișnuit“, 
ataşat altor structuri, ordinele religioase. 

Membrii acestor ordine urmează o lege care este, într-un fel, statutul lor. 
Astfel, călugării trăiesc într-o mănăstire, sunt izolați, în timp ce membrii 


! Episcop vine din grecescul episcopos, „cel care supraveghează“; este o aluzie la funcția 
păstorului a cărui autoritate asupra „turmei“ este net afirmată. Cu toate acestea, conotația 
de pasivitate prostească, pe care o are astăzi cuvântul „turmă“, nu este în spiritul 
Evangheliei ce caută dimpotrivă să dezvolte sensul responsabilității și educării libertăţii. 

2 Structura parohiei, excelent adaptată civilizațiilor rurale, nu este neapărat cea mai 
bună în marile oraşe, unde oamenii se regrupează mai degrabă prin afinitatea socială 
sau profesională. 

3 „Mănăstire“, în limba franceză, vine din latină și este înrudit cu „împrejmuire“ (cloître — 
cloture). „Monah“ (călugăr, moine, în limba franceză) provine din grecescul monos care 
înseamnă „unul“. La origine, călugării trăiau ca sihaştrii; termenul a fost atribuit apoi tuturor 
celor care se rup de bunăvoie de lume pentru a-l sluji pe Dumnezeu, prin studiu şi rugăciune. 

congregațiilor religioase, precum iezuiții, pot întreprinde activități foarte 
diverse, compatibile cu regula lor (de la cercetarea paleontologică pre- 
cum Teilhard de Chardin, până la interpretarea cântecelor precum 
părintele Duval...). 

Nu este necesar să fii preot pentru a fi călugăr; călugării care nu sunt 
preoți sunt numiți în general frați. Orice preot care nu este călugăr trebuie 
să fie „încardinat“, adică să aparțină unei dioceze, astfel încât să evite să 
fie total independent de orice ierarhie: 

De la Conciliul de la Trento (1545—1563), Biserica le cere preoților săi 
o formare deosebit de serioasă pe care o dobândesc în seminarii. Studiile 
durează 6 ani, un ciclu de 2 ani și unul de 4, întrerupți de un stagiu de un 
an, efectuat de obicei într-o parohie. Orarul se axează pe filosofie, în primul 
ciclu, și teologie, în al doilea. Printre materiile principale, regăsim Sfânta 
Scriptură, Dreptul canonic, liturghia, istoria și studiul celorlalte religii. 
Proporțiile sunt variabile în funcție de seminarii; de exemplu, marele se- 
minar din Ouidah, Benin, alocă o oră pe săptămână timp de un an stu- 
diului islamului, în timp ce seminariile asiatice pun, după caz, accentul pe 
budism sau hinduism. 


ORDINELE RELIGIOASE 


Până în secolul al XII-lea, nu existau decât ordine contemplative: 
călugării se rupeau de lume pentru a se dedica sfințeniei personale, 
rugându-se pentru ceilalți. După aceea, apar ordinele active care 
participau într-un mod mai direct la diversele activități ale Bisericii. 

Împărțim principalele ordine religioase în călugări, ordine mendi- 
cante și clerici regulari. 


CĂLUGĂRII: Cele mai importante 3 grupuri sunt: 

e  Benedictinii. Urmează regula Sfântului Benedict de Nursia, stabi- 
lită în secolul al VI-lea. Sunt aproximativ 10 000 în lume. Printre 
mănăstirile lor putem menționa: Cassino (Italia, fondată în 529), 
Solesmes (Franța), Einsiedeln (Elveția), Keur Moussa (Senegal)... 

Călugărițele benedictine urmează aceeași regulă și sunt în jur de 
9000: mănăstirea din Dourgne (Franţa), cu filiala sa din Togo etc. 

e Cistercienii respectă regula Sfântului Bernard din Clairvaux, 
stabilită în secolul al XI-lea ca o simplă reformă a legii Sfântului 
Benedict. Cistercienii propriu-ziși sunt în jur de 1 400 și dețin 
40 de mănăstiri (insula Lerins în Franța; Thu-Duc în Vietnam...). 
Cistercienii reformați în secolul al XVII-lea, numiţi şi trapiștii, 
sunt aproape 3 000 și deţin 50 de mănăstiri (Briquebec în Franţa, 
filiala sa din Japonia...). 

e Certozinii, ordin fondat de Sfântul Bruno, în 1084. Nu sunt 
decât 400. La Grande-Chartreuse, în apropiere de Grenoble, 
este mănăstirea lor cea mai cunoscută. 


Regulile ordinelor monastice caută echilibrul între viața de ru- 
găciune și activitățile manuale sau intelectuale. Acestea diferă prin 
gradul de austeritate. Ale certozinilor și trapiștilor sunt printre cele mai 
dure. Ei își interzic consumul de carne și se obligă la tăcere, cu excep- 
ţia slujbelor religioase. Comunică între ei printr-un limbaj gestual, 
asemenea surdomuților. 


ORDINELE MENDICANTE: Dintre acestea, principale sunt următoarele: 

e Frații minori,franciscanii (18 000) şi capucinii, sunt cei mai nu- 

meroși (peste 25 000 în total). Întemeietorul a fost Sfântul Fran- 

cisc de Assisi, la începutul secolului al XIII-lea. Echivalentul 

feminin îl reprezintă clarisele, de la numele Sfintei Clara, ucenica 
Sfântului Francisc. Numărul lor depășește 11 000. 

e Frații predicatori sau dominicanii, fondat, tot în secolul al XIII-lea, 
de Sfântul Dominic, un spaniol din Castilia. Aceştia se dedică 
studiului teologic şi învățăturii creștine, ceea ce reprezenta 
o noutate pentru acea vreme. Dominicanii sunt în jur de 6 500, 
iar călugărițele dominicane, aproape 6 000. 


1 Ei nu trăiesc într-o trapă, dar prima lor mănăstire se afla într-un loc denumit „trapa“, 
vechi nume al colierului folosit la vânătoare. 

e Augustinienii și călugării franciscani reformaţi sunt, în total, 


peste 4 000, iar surorile augustine aproape 6 000. 


e Carmeliţii, desculți sau nu, sunt peste 5 000, mult mai puțin 


numeroși decât carmelitele ce trăiesc în mănăstiri, numărul 
acestora fiind 12 500. 

Ospitalierii ioaniți, ai Sfântului loan al lui Dumnezeu, în număr 
de 1 700. 


CLERICII REGULARI: Sunt în principal iezuiţii, care sunt 17 000. 


CONGREGAȚIILE RELIGIOASE CLERICALE: Sunt peste 60, printre care: 


Călugării mariști. În număr de 1 900, cu organizare calchiată 
după modelul iezuiţilor, se dedică lumii rurale, vieții parohiale, 
tinerilor și misiunilor. 

Părinţii Sfântului Duh, sau spiritanii, sunt misionari în țările 
în curs de dezvoltare. 

Salezienii, sau părinţii Sfântului Ioan Bosco, sunt cei mai nu- 
meroșşi, în jur de 17 000. Aceştia se dedică educaţiei, în special 
în mediul rural. 

Ar trebui să menţionăm și redemptoriştii (6 700), părinţii 
Preasfintei Inimi a lui Hristos de Picpus (1 400), marianistele 
(2 000), montfortanii (1 300), misionarii Oblaţi ai Mariei Imaculate 
(5 700), asumpţioniştii (1 100) etc. 


CONGREGAŢIILE RELIGIOASE LAICE: Mai puțin numeroase decât 
precedentele, acestea cuprind mai ales: 


Fraţii școlilor creştine (aproximativ 10 000). 
Frații instrucției creştine de la Ploërmel (1 500). 
Frații mariști ai şcolilor (Micii fraţi ai Mariei). 
Micii frați ai lui Iisus (Fraţii lui Foucauld). 


Termenul de laic atribuit acestor congregaţii nu-i împiedică pe 


membrii lor să primească frecvent preoția. 

Lunga lor formare îi face în mod firesc pe preoţi să aibă un rol de în- 
cadrare, ceea ce nu înseamnă că Biserica este doar preocuparea clerului. 
Dimpotrivă, fiecare creștin are datoria să participe, după forțele sale și 
în ciuda slăbiciunilor sale, la progresul Bisericii. În acest sens, creștinii vor- 
besc de preoţie universală și se vor un popor de preoți. Tot de aceea Con- 
ciliul Vatican II a pus în valoare rolul laicilor, ceea ce prezintă avantajul 
de a-i responsabiliza, de a evita tentațiile, mereu posibile, ale unui exce- 
siv clericalism, dar totodată de a suplini numărul insuficient de preoți. 


Biserica Catolică duce lipsă de preoţi? 


Este un clișeu a spune că sunt din ce în ce mai puțini preoți, ceea ce 
este interpretat ca o pierdere de viteză a catolicismului sau, pentru unii 
catolici „integriști , ca o consecinţă nefastă a deschiderii doctrinale a Con- 
ciliului Vatican II. 

Întrebarea merită o analiză atentă și, în prealabil, amintirea câtorva cifre. 

Dacă luăm Franţa și Europa Occidentală de tradiție catolică drept 
exemplu al evoluţiei numărului de preoți, situaţia este îngrijorătoare: 


« în 1913 erau 58 000 de preoți 
a în 1948 42 650 
« în 1960 46 000 
e în 1965 40 981 
e în 1975 36 014 


e în 1985 28 629 din care 33% peste 65 de ani şi doar 
10% sub 40 de ani. 
« în 2004 27 227 (adică un preot la 2 200 de locuitori). 


Cifrele dovedesc o scădere bruscă pe care o constatăm și în celelalte 
țări bogate și industrializate. Totuși, această situație nu o reflectă pe cea 
a Bisericii în ansamblul său. 

În lumea întreagă existau 405 000 de preoți catolici în 2004 față de 
433 089 în 1973, adică o scădere de 6,5% din numărul total al preoților în 

treizeci de ani. Din această scădere de 28 000 de preoți, mai mult de 7 000 
se datorează exclusiv Franței: situaţia sa religioasă este responsabilă pentru 
peste 25% din scăderea numărului de preoți în lume! 

Toate celelalte țări industrializate cunosc, mai mult sau mai puțin, 
o scădere importantă a recrutării lor sacerdotale, ca și cum confortul mate- 
rial s-ar armoniza dificil cu altruismul cerut de preoție. Or, și în zilele noas- 
tre, poate în mod paradoxal, țările cele mai bogate asigură contingentele 
de preoți cele mai numeroase (63 000 în Italia, 58 000 în Statele Unite în 
1982)’. Ca atare, criza care loveşte aceste țări contează mult pe plan mondial, 
dar trebuie remarcat faptul că situaţia lor este încă relativ favorabilă. Este 
ceea ce indică repartiția preoților pe continente din anul 2004: 


e Europa: 222 476 de preoți (52/100 000 loc. sau 100/100 000 de catolici). 

e America de Nord și de Sud: 119 347 de preoţi (14/100 000 loc. sau 
24/100 000 de catolici). 

e Asia: 35 800 de preoți (1/100 000 loc. sau 34/100 000 de catolici). 

e Africa: 21 750 de preoți (3/100 000 loc. sau 19/100 000 de catolici). 

e Oceania: 5 240 de preoți (16/100 000 loc. sau 72/100 000 de catolici). 


Prin urmare, situația se prezintă în mod foarte diferit, nu doar în 
funcție de continent, ci și de felul în care raportăm numărul de preoți la 
populația totală sau la numărul de catolici. 

America de Sud este majoritar catolică, dar creștinarea rămâne su- 
perficială, iar numărul de preoți la 100 000 de catolici este cel mai scăzut 
din lume. 

În Africa, numărul catolicilor este încă relativ redus, fiind extrem de 
puțini în Africa Albă și doar 20% din populaţia Africii Negre; totuși, 
numărul relativ scăzut al preoților în comunitatea catolică nu se datorează 
decât faptului că această Biserică este recentă, lucru dovedit prin creșterea 
din ultimul timp a numărului de vocații religioase: din cele o sută de mari 
seminarii ale continentului african, 30 au fost deschise din 1980; la acea 


1 Oare acesta este motivul pentru care creștinismul induce o asemenea atitudine în 
fața vieții şi o structură de societate democratică favorizând dezvoltarea? 

dată erau 8 200 de studenţi (14 600 în 1993), numărul lor s-a dublat în 
zece ani, adică un ritm de 800 de seminariști în plus pe an. 

În Asia, catolicii se concentrează în câteva țări (Filipine, India, Coreea 
de Sud, Vietnam...) unde numărul de preoți este departe de a fi neglijabil 
și unde noile vocaţii sunt numeroase. Să ne amintim că există, de exemplu, 
aproape de două ori mai mulți iezuiți în India decât în Franța şi că preoții 
indieni ocupă un loc exemplar în diverse misiuni din America sau din Africa 
și chiar în țările considerate francofone precum Madagascar. 

În cele din urmă, în Oceania, unde coeficientul Australiei și al Noii 
Zeelande este preponderent, situaţia este comparabilă cu cea a Americii 
de Nord. 

Ce concluzii putem trage dintr-o situaţie atât de diversificată? Cu si- 
guranţă, preoții reprezintă un semn de vitalitate a Bisericii, dar nu trebuie 
să luăm în calcul acest singur factor. Una din cauzele decisive ale declinului 
„vocaţiilor“ pare să fie mutaţia suferită recent de către societate. 

Înainte de Al Doilea Război Mondial, în Europa Occidentală, practica 
religioasă nu era contestată; unii tineri ajungeau foarte firesc la preoție 
pentru a-și asigura dezvoltarea spirituală fără ca acest lucru să împie- 
dice totuși aspirațiile lor profane; erau, de exemplu, numeroși preoţi pro- 
fesori de franceză sau de matematică care îşi dedicau cea mai mare parte 
a timpului lor profesiei. Preotul era o personalitate a societății rurale, 
alături de învățător, și nu este o întâmplare dacă observăm chiar și în 
zilele noastre o scădere a numărului celor care vor să profeseze această 
ultimă meserie. 

Ca atare, cunoașterea pe care o dețineau parohul și învățătorul satului 
și-a pierdut aproape tot prestigiul de la răspândirea televizorului în case. 
În plus, lumea rurală nu mai reprezintă decât o slabă minoritate a popu- 
lației şi aceasta nu mai are nevoie de slujba religioasă duminicală pentru 
a face și altceva decât munca de zi cu zi. Am putea chiar afirma că Biserica 
nu și-a pierdut atât credincioșii, cât utilitatea sa socială. 

În schimb, în orașe, Biserica a rămas calchiată pe modelul parohial al 
zonelor rurale. Această inadecvare nu presupune că doar cei care cred 
au nevoie cu adevărat „să meargă la slujba religioasă“. Totuși, preotul nu 
și-a pierdut misiunea, continuând să slujească, conform tradiției, fiind 

chemat la botezuri, nunți și înmormântări. Preotul simte că devine ast- 
fel un fel de funcționar însărcinat să le ofere „creștinilor după statistici“ 
tainele în care ei nu cred decât pe jumătate. O situaţie care descurajează 
vocaţiile sacerdotale... 

Un alt factor care explică scăderea vocaţiilor este, în mod paradoxal, 
succesul valorilor creştine din care multe au devenit universale. Mișcarea 
începută de Crucea Roșie, al cărei nume amintește de inspiraţia creștină, 
dar a cărei organizare este laică, se continuă cu înmulțirea acțiunilor 
de voluntariat care ar fi fost altădată religioase (Medicii fără Frontiere, 
Amnesty International, apărarea drepturilor omului...). 

În concluzie, frumusețea slujirii liturgice nu mai este, în zilele noastre, 
singura formă de artă la care populația poate avea acces, iar limbajul 
simbolic al religiei este din ce în ce mai puțin grăitor în fața mulțimilor. 

Pentru ca activitatea Bisericii să suscite din nou devotamentul a nume- 
roşi preoți, trebuie fără îndoială să se reînnoiască ținând mai mult cont 
de particularităţile societății urbane a țărilor industrializate: decăderea 
drogaţilor, a bătrânilor izolaţi, a delincvenţilor care nu au cunoscut nici- 
odată afecțiunea, nu va fi ușurată doar prin ajutoare sociale materiale. 
Pe chipul acestor noi sărmani, viitorii preoți vor găsi chipul lui Iisus care 
îi cheamă. 

În ceea ce privește adaptarea Bisericii la lumea modernă, preoții nu 
au câtuși de puţin grija de a se realiza, mai ales după Conciliul Vatican II. 
Perioada în care concepția asupra lumii vehiculată de Biserică părea că se 
opune descoperirilor științei și progresului societății este în mare mă- 
sură depășită (vezi mai jos). 

Ar trebui totuși, se pare, să recunoaștem că riturile, care au fost vreme 
îndelungată suportul tuturor religiilor, nu mai prezintă suficiente atracții 
pentru numeroși credincioși cu un nivel de educație științifică ridicat. 
Aceștia își „intelectualizează' religia până la a-i atribui cel mult o semni;fi- 
cație sentimentală în timpul oficierii slujbei religioase sub o formă sau alta. 
De fapt, ambiția Bisericii de a fi în largul său în toate culturile trebuie în mod 
logic să o ducă la relativizarea riturilor, expresie a evlaviei profund marcate 
de cultură. Poate că formarea preoților se ocupă prea mult de liturghie și de 
respectarea riturilor? 

Cât despre îmbătrânirea clerului, este, într-o oarecare măsură, o întoar- 
cere la Biserica timpurie, deoarece cuvântul „preot“ vine, ca şi „prezbiter“, din 
cuvântul grecesc care înseamnă „bătrân. Este adevărat că pe vremuri 
erai bătrân la 40 de ani. 

Situația clerului altor Biserici creștine, preoți ortodocși și pastori, ar me- 
rita de asemenea ample prezentări. Să menționăm doar că ruptura cea mai 
mare se situează între Bisericile care, asemenea catolicilor și ortodocșilor, 
cred în existența unei puteri sacre transmise de episcopi încă din timpul 
apostolilor şi cele care, precum anumite Biserici protestante, nu văd în taine 
decât un simbol și consideră clericii simpli creştini cu o formare religioasă 
aprofundată. Pe lângă diferența radicală de concepţie, apar ca secundare 
problema căsătoriei preoților şi chiar cea a hirotonirii femeilor. 


PREOȚII ȘI ȘCOALA POLITEHNICĂ 


Este interesant de notat că, printre cei 15 000 de foşti elevi ai acestei 
mari şcoli franceze considerate una dintre cele mai renumite pentru 
educația sa științifică, sunt 76 de preoți sau călugări catolici. Acest raport 
de aproximativ un preot la 200 de foşti elevi este de comparat cu media 
franceză de un preot la 1 900 de locuitori. Chiar dacă politehniștii sunt 
în majoritate bărbați şi au peste 20 de ani, constatăm că formarea lor 
ştiinţifică îi predispune la mult mai numeroase vocații religioase decât 
cea a celorlalți francezi. 

În comparație, să menționăm că doar 36 de politehnişti sunt ofițeri 
ai unuia din cele trei corpuri de armată (în niciun caz ingineri ai ar- 
mamentului). În mod paradoxal, Politehnica, în fapt o școală militară, 
pregăteşte pentru țară mai mult preoți decât ofițeri! 


„CLERUL“ MUSULMAN 


În timpul vieții profetului, acesta exercita autoritatea religioasă supremă: 
lui i se transmisese Coranul și era singurul capabil să-l interpreteze. 

La moartea sa, această autoritate a fost transmisă locţiitorului său, califul. 
Chiar de la al patrulea calif, Ali, ginerele profetului, au apărut certuri şi 
instituţia califatului a cunoscut situații diverse. În zilele noastre, situația 
este următoarea: 

În islamul sunnit nu există ierarhie religioasă; toți credincioșii sunt egali 
în fața lui Dumnezeu și nimeni nu este învestit cu o putere religioasă specială. 
Chiar dacă nu există cler propriu-zis, sarcinile de natură religioasă nu pot 
fi încredințate decât musulmanilor competenți şi desăvârșiți. 

După funcțiile exercitate, distingem: 


e cadiul!, judecător al aplicării legii musulmane, Șaria; 

e muftiul,cu un nivel superior precedentului, jurisconsult ce interpretează 
legea și dă sentinţe de jurisprudenţă, numite fatwa; 

e marele muftiu, muftiu cu responsabilități regionale; există un mare 
muftiu la Paris, Alger, Ierusalim etc.; 

e ulema (plural: ulemale), profesor de drept şi de dogmă ce ține de o moschee; 

e imamul,celce rosteşte rugăciunea într-o moschee; 

= Rhatibul, predicator. Adesea imamul slujeşte drept khatib; 

e  muezinul, care cheamă credincioșii la rugăciune; 


e  mueggitul fixează ora rugăciunii etc. 


În plus, există titluri onorifice precum șeic, literal „bătrân“, atribuit 
responsabililor de confrerii; hagiu (hadji) atribuit celui care a efectuat 
pelerinajul la Mecca; șerif, atribuit descendenților profetului de către 
tatăl lor... 

În ceea ce privește islamul șiit, se spune frecvent că se caracterizează 
printr-o ierarhie de mollahi în fruntea căreia se află acei deja celebri 
ayatollahi. În realitate, nu este vorba nicidecum de o ierarhie în sen- 
sul unei structuri de comandament, ci mai degrabă de titluri onorifice 
atribuite în funcție de criterii de competenţă în teologie și în juris- 
prudență coranică. 


1 Cuvântul nu are nimic în comun cu caid — „general“. 

Aceste titluri sunt următoarele: 


= Mollah desemnează în general orice membru al „clerului“, adică o per- 
soană care trăiește din competenţa sa religioasă. Aceasta este atestată 
printr-un certificat ce încununează de la unul la cinci ani de studii 
într-o școală coranică (madrasseh = şcoală superioară musulmană). 
„Mollah“ vine de la cuvântul arab mawla, „stăpân“!. 

e  Modjtahed este numele generic al mollahilor cei mai calificați. Este 
în mod apreciabil echivalentul termenului sunnit ulema. Fiind foarte 
învățat, modjtahedul poate să aibă discipoli?. 

e  Hojjat-ol-eslam, literal „dovada islamului“, a fost atribuit pentru prima 
dată celebrului teolog din secolul al XII-lea Mohammed Ghazali. Doar 
recent, începând cu secolul XX, titlul le-a fost acordat, în semn de respect, 
celor mai cunoscuţi maeștri. 

e Ayatollah, literal „semnul lui Dumnezeu“, este de asemenea un titlu recent, 
și mai onorific decât precedentul. 

= Imamul, „cel ce este în față“, nu are același sens ca în islamul sunnit. 
Acesta desemnează un succesor autentic al profetului Mahomed și a fost 
atribuit pentru prima dată ginerelui său, Ali. Șiismul nu recunoaște 
decât doisprezece imami din care ultimul a fost „ocultat“ la Samarra, în 
Irak, în secolul al IX-lea. Calitatea de imam este de natură divină, acesta 
fiind infailibil şi perfect. 


După cum observăm, „clerul“ șiit nu este asemenea celui catolic, ci este 
mai degrabă o structură de tip „universitar“: maeștrii mai mult sau mai puțin 
renumiți își fac o clientelă de discipoli. Fiecare își păstrează autonomia și nu 
există nicio ierarhie care să implice control, directive sau disciplină. Marile 
tendințe se exprimă totuși în școli de doctrină unde domină autoritatea 


1 Mawla provine din rădăcina W.L.A. pe care o regăsim, de exemplu, în wali, „prefect“ 
sau wilaya, „provincie“. Fondatorul dervișilor rotitori, Djelal eddin Roumi, era numit de 
către discipolii săi mawlana, „stăpânul nostru“, în limba turcă, mevlana. Ortografia mollah 
(cu un „h“) nu are nicio justificare. 

2 Modjtahed este derivat din „djihad“, este cel care a făcut un efort, un djihad spiritual. 

maestrului; astfel de instituţii pot fi rivale, tot așa cum pot să se unească 
provizoriu pentru un interes comun, pentru putere, de exemplu. 

Este imposibil de obținut cifre privind importanţa numerică a clerului 
șiit. Mollahii sunt, cu siguranţă, câteva zeci de mii, iar hodjatolislamii! și 
ayatolahii, mai multe sute. De aceea, a apărut recent noua categorie de 
„mare ayatollah“ (ayatollah el ozma) care se limitează la un efectiv de câteva 
zeci de personaje importante. 

După cum am văzut, folosirea titlului de imam pentru a califica un 
personaj important nu are bază religioasă. Singurul demn de acest titlu 
religios va fi Imamul ascuns care va reveni la sfârșitul erei. Atribuirea 
titlului sacru de imam lui Khomeini rezultă din abrevieri succesive ale 
denumirii, mai ortodoxe, dar prea lungi de „Mare Ayatollah, reprezentând 
imamul, Khomeini“. Putem crede de asemenea că este vorba de un efect 
de emfază și de smerenie orientală’. 


PREOȚII HINDUIȘTI 


În mod obligatoriu intermediari între zei și oameni, preoții hinduiști 
sunt prezenţi în toate satele Indiei. Anumite temple importante precum 
cele de la Benares, în nord, sau Tirupati, în sud, adăpostesc câteva sute. 
Astfel, având în vedere că există aproape 700 000 de sate în India, ne 
putem gândi că numărul preoților hinduiști depășește cu mult un milion. 
Anumite surse îi evaluează la 9 milioane. 

Preoții nu pot aparține decât castei brahmanilor, dar nu toți brahmanii 
sunt preoți, din contră, departe de acest lucru. Trebuie, în plus, să aparții 
unei familii sacerdotale, apoi să fii ales de către ceilalți preoți. Doar băr- 
bații pot deveni preoți. Nimic nu le interzice căsătoria, dar oficierea cultului 
este un serviciu cu normă întreagă. 


1 „Dovada islamului“ (n. coord.). 

2 În logica occidentală, apelativul de imam atribuit șefului religios șiit ar însemna ca 
papa să fie numit „lisus Hristos“, prin abrevierea titlului acordat Sfântului Părinte, cel de 
„vicar al lui Hristos“. 

Preoții trăiesc din ofrandele credincioșilor. În principiu, darurile sunt 
destinate întreținerii templului, dar numai o mică parte este necesară aces- 
tei sarcini, iar restul — poate 90% — este contribuția anuală a enoriașilor 
pentru templu, adică ajutorul pentru întreținerea preoților și a familiei lor. 

Unele temple primesc sume considerabile. La Tirupati, guvernul a luat 
în sarcina sa gestiunea acestor fonduri care ajung la câteva milioane de 
dolari americani pe an. 

Sarcina principală a preoților este de a-i ajuta pe credincioși să aducă 
ofrande zeilor. Doar ei ştiu ce să ofere şi cum să ofere în funcție de circum- 
stanță. În teorie, ritualul de rugăciuni și ofrande, numit puja, trebuie să fie 
îndeplinit de cinci ori pe zi de către brahmani. În general, numărul lor se 
limitează la două, dimineața și seara. Se estimează la 10 sau 20% numărul 
hinduiștilor care se conformează de obicei acestei reguli. Ofrandele depind 
de casta credinciosului care este imediat identificată de către preot prin 
simpla întrebare a numelui său la intrarea în templu. 

Să adăugăm că sunt preoți care fixează zilele favorabile pentru eve- 
nimentele importante. Astfel, căsătoriile nu pot fi oficiate decât în cele 
9 luni propice ale anului. În mod tradițional, au loc la răsăritul soarelui 
în India de Sud și seara în India de Nord. 


CĂLUGĂRII BUDIȘTI 


Bonzii! Micului Vehicul: 


În Thailanda, în Cambodgia, în Laos, în Uniunea Myanmar și în Sri 
Lanka, țări ale budismului Theravada, vizitatorul este frapat de numărul 


1 Bonz vine din japonezul bozu care înseamnă „stăpân al celulei“, fiind o perifrază familiară. 

2 Informațiile provin din cartea Sherpa din Nepal de Christoph von Fiirer-Haimendorf, din 
colecția l'Homme vivant, Editura Hachette. Sher-pa înseamnă, în limba tibetană, „oamenii 
Estului“ (sher = „Est“). 

de bonzi pe care îi întâlnește. Acești călugări, cu capul ras, cu roba gal- 
ben-șofran, care lasă un umăr dezgolit, sunt, în general, tineri. Occidentalul 
este uimit de importanța monahismului în Asia de Sud-Est în compara- 
ție cu cel din țările de civilizație creștină. De fapt, este vorba de două con- 
cepţii foarte diferite, în special pentru că budișştii nu se călugăresc definitiv 
și pot astfel să-și părăsească în orice moment mănăstirea. Mulți tineri își 
încearcă timp de câteva luni aplecarea pentru viața monastică. În Thailanda, 
acest obicei tradițional este aproape obligatoriu, tinerii îl îndeplinesc în ge- 
neral în timpul unui trimestru, din iulie până în septembrie, perioada va- 
canțelor școlare și a postului budist. În respectiva perioadă, se ajunge la 
câteva sute de mii de călugări, în timp ce efectivul aproape permanent 
este estimat la 150 000 de bhikhus, nume purtat de bonzii thailandezi care 
și-au încheiat ucenicia. În Uniunea Myanmar, situația este asemănătoare: 
fiecare sat dispune de o mănăstire, numită Ryaung, și unele estimări in- 
dică 800 000 de bonzi, inclusiv novici. 

Regulile de bază pe care trebuie să le respecte bonzii sunt următoarele: 


= sărenunțelaorice proprietate individuală cu excepţia a nouă obiecte, 
și anume trei robe, o curea, un aparat de ras, un ac de cusut, un recipient 
pentru apă, un bol pentru pomană și... un evantai; 

e sănufacărău nimănui și să nu jignească pe nimeni; 

să respecte celibatul astfel încât să nu fie distras de la meditație. 


Acestea nu sunt toate obligaţiile călugărului, unul dintre exerciţiile 
sale constând în a-și repeta cele 227 de reguli cărora trebuie să se supună. 
Amintim că simplii credincioși se mulțumesc cu cinci: să nu ucidă, să nu 
fure, să nu mintă, să nu comită adulter și să nu bea alcool. 

Călugării trăiesc întotdeauna în comunitate, fiecare mănăstire fiind 
condusă de un superior al cărui titlu este adesea tradus prin „venerabil“. 

În Thailanda, unde există în jur de 20 000 de mănăstiri, superiorii aleg 
un patriarh. Șeful comunității budiste a țării este oficializat de rege și 
numit pe viață. Acesta dispune de patru adjuncți pentru administrare, 
instruire, informare și activitate socială. Una din sarcinile acestuia din 
urmă este să întrețină templele. 

Tinerii pot ajunge la ucenicie încă de la vârsta de nouă ani. Ei primesc 
în momentul inițierii un nou nume luat din vechile texte în pali. Părinţii 
nu i se mai adresează decât cu respect. 

Dimineața, cu două ore înainte de răsăritul soarelui, toți călugării 
admişi părăsesc mănăstirea și se răspândesc în sat pentru a-și primi hrana 
din partea credincioșilor. Nu este vorba de cerşit, deoarece călugărul oferă 
ocazia celui care îl hrăneşte să acumuleze merite spirituale. De aceea, că- 
lugărul nu mulțumește niciodată, deşi credincioșii se străduiesc să-i dea, 
pe lângă orez, câte o bucată mare de peşte sau de pui. Călugărul trebuie 
să-și termine masa, singura de peste zi, înainte de ora 11 dimineaţa. 

Femeile nu trebuie să aibă niciodată contact cu un bonz, să-i atingă 
bolul pentru pomană, să-i vorbească sau să-i calce pe rogojină. 

Se consideră, în general, că faptul de a fi femeie este prețul plătit pentru 
o existență anterioară mediocră. De aceea femeile bonz sunt mai puțin res- 
pectate decât omologii lor bărbați. Și ele au capul ras. În Uniunea Myanmar, 
acestea poartă robe roz. 


Preoții lama tibetani 


Pot exista diferențe notabile în organizarea mănăstirilor budiste ale Ma- 
relui Vehicul în funcție de şcoală. Exemplul pe care l-am reținut priveşte 
preoții lama ai populaţiei Sherpa din Nepal, mai precis ai mănăstirii din 
Tengboche, situată la câțiva kilometri de Namche Bazar, la poalele Everestului. 

Înfiinţată în jurul anului 1925, mănăstirea provine din budismul ti- 
betan, zis şi tantric, lamaic sau al Vehiculului de Diamant (Vajrayana). El 
aparține ritualului ordinului Nyingmapa. Ea adăpostește un abate și apro- 
ximativ treizeci de călugări. Există, în apropiere, o mănăstire cu vreo do- 
uăzeci de călugărițe. 

Se intră în mănăstire fie pe la 12, 13 ani pentru a primi o educaţie solidă, 
fie mai târziu, ca răspuns al unei vocații. Din motive financiare, părinții bo- 
gați nu încurajează această vocație dacă au doar un copil. Admiraţia socială 
de care sunt înconjurați lama ușurează totuși, recrutarea lor, a cărei moti- 
vație principală rămâne indubitabil dorinţa de a dobândi merite spirituale. 

Intrarea în mănăstire este însoţită de jurăminte rostite în fața supe- 
riorului: acestea constau în angajamentul de a rămâne celibatar și de a 
se abține de la orice activitate agricolă sau comercială, exceptându-le pe 
cele în folosul mănăstirii. Admiterea impune totodată să fii scutit de orice 
obligație, să nu-ţi fi ucis tatăl, mama sau vreun lama și să nu ai încă păr 
alb. Postulantul acceptă să fie ras în cap şi să poarte noul nume. Vechiul 
nume este scris pe o hârtie care este în mod simbolic arsă. 

Fiecare lama locuiește într-o căsuță pe care o construieşte sau îi este 
construită lângă mănăstire. Călugării și călugărițele trebuie să poată con- 
tribui financiar la nevoile lor. 

Renuntarea la un jurământ atrage după sine expulzarea din mănăstire, 
dar, uneori, se poate ajunge din nou acolo în calitate de laic, ceea ce nu 
permite participarea la aducerea de ofrande și ceremonii. 

Superiorul mănăstirii este fie un lama reincarnat, fie unul renumit. 
Este asistat de un călugăr consilier ales dintre confrații săi. Un alt călugăr, 
mai tânăr, este însărcinat cu organizarea rugăciunilor şi recitărilor. Există 
de asemenea un călugăr responsabil cu disciplina internă și unul sau doi 
administrativi desemnați pentru un an, care nu pot fi realeși. În mănăs- 
tirile de femei nu există echivalentul de lama reincarnat, superioara fiind 
aleasă. Jurămintele rostite sunt aceleași ca şi pentru bărbați. 

Viaţa cotidiană a călugărilor presupune participarea la ceremonia 
templului, în general, dimineaţa, studiul și învățătura, dar și practicarea 
unei arte sacre. Călugării trebuie să ştie să facă ofrande care simbolizează 
zei, acestea se fac din pastă de orz și unt. Trebuie să ştie şi să cânte la unul 
din instrumentele liturgice, cimbal, tobă, trompetă sau flajeolet, care ser- 
vesc la chemarea divinităților. Numeroase sărbători, a căror durată poate 
ajunge la 15 zile, înfrumusețează anul. Acestea au ca scop îndepărtarea spi- 
ritelor malefice, protejarea recoltelor, cererea de iertare a păcatelor etc. 
Adăugăm sărbătorirea evenimentelor vieţii, şi mai ales a morții. 

Când nu există mănăstire în preajmă, locuitorii apelează la un „lama“ al 
satului, adesea un vechi lama expulzat din mănăstirea sa pentru nerespecta- 
rea castității, de multe ori chiar şi un simplu laic care nu rostește jurămintele, 
dar se simte atras de celebrarea cultului. Această activitate, spre deosebire de 
cea a călugărilor, este compatibilă cu viața profesională și familială normală. 

Unii susțin că religiile sunt un subprodus al culturilor: fiecare popor ar 
produce o formă de religie adaptată miturilor sale, respectiv culturii sale. 

Alții insistă asupra influenţei profunde pe care o exercită religiile asu- 
pra culturii popoarelor: astfel, creștinismul şi islamul pătrund în societăți 
ce au culturi, la origine, foarte diferite. 

La drept vorbind, interacțiunea religiilor și a culturilor este de o mare 
complexitate. Religiile păstrează urme ale culturilor în sânul cărora au 
luat naștere, dar ele pot fi respinse din mediul lor originar şi pot reuși 
excelent în altă parte. Astfel, creştinismul nu mai ocupă decât un loc 
minoritar în Palestina, iar budismul aproape că a dispărut din India. 

Oricum ar fi, religia impregnează în mod incontestabil viața socială, 
chiar aparent cea mai laicizată. Săptămâna de șapte zile, universal adop- 
tată, este o referință la Biblie („Și-n ziua a șasea Și-a împlinit Dumnezeu 
lucrarea, pe care o făcuse; iar în ziua a șaptea, S-a odihnit“, Facerea II, 2); 
majoritatea zilelor de concediu din diversele țări ale lumii au o origine 
religioasă etc. 

Chiar și religiile dispărute lasă mult timp urme: în Iran, sărbătoarea 
cu ocazia Nowruz este preislamică, tot așa cum sărbătoarea creștină 
a Crăciunului a „recuperat“ vechiul cult al solstițiului de iarnă. 

Pentru a înțelege bine influența pe care o exercită religiile în diferi- 
tele societăți, am ales câteva teme în care sacrul și profanul interacțio- 
nează în mod mai special: 

e morala, binele și răul, noțiunea de adevăr; 

= ceremoniile prin două exemple, sărbătorile și riturile funerare; 
e arta; 

e limba; 

« banii; 

e învățământul. 


MORALA 


Cuvântul „morală“ și-a pierdut pe parcurs o parte din valențe. El poartă 
de-acum conotația tristă a expresiei „a face morală“. Totuşi, orice societate 
are o morală care depinde de ideea pe care și-o face despre bine și rău. 
Astfel, morala nu este decât ansamblul regulilor, codificate sau nu, pe care 
le urmează moravurile unei societăți. Orice morală se bazează pe principii 
sau pe un sistem de valori. 

Fiecare individ are totodată propria sa morală. Morala personală este 
adesea profund marcată de cea a societății. Lucrurile nu stau întotdeauna 
la fel, iar noțiunile de bine și rău nu sunt identice pentru toți indivizii. Chiar 
și o bandă de cerșetori are regulile și morala sa; legea tăcerii, omerta mafiei, 
este un astfel de exemplu: furtul și crima sunt reprimate cu rigurozitate în 
interiorul organizației. 

Există deci diferite morale care sunt și reguli ale jocului societăților. 
Conform moralei politice franceze, de exemplu, era legal, acum câțiva 
ani, să dai contracte publice organismelor „prietene“, care, apoi, aveau 
destulă recunoștință pentru a subvenționa partidele, dar era scandalos 
să foloseşti direct banii contribuabilului pentru a finanța respectivele 
formațiuni politice!. Am putea de asemenea să cităm morala comer- 
cială, morala puterii și multe altele care sunt, în general, compatibile cu 
legalitatea, fiind, din diverse puncte de vedere, diferite, nescrise și mai 
complexe. 


! În prezent nu se mai întâmplă așa. 

Ceea ce numim morala unei societăți nu este niciodată decât morala do- 
minantă. Este mai mult constatarea unei situații decât exprimarea unei 
voințe deliberate. Nu este deci surprinzătoare existența contradicțiilor. 

De exemplu, respectarea bunurilor celuilalt, valoare fundamentală 
a societăţii occidentale tradiționale, a dus odinioară la aruncarea în închi- 
soare a taților de familie vinovați că au furat o pâine pentru a-și hrăni copiii 
înfometați, dar, în aceeași perioadă, cuceririle teritoriale erau acceptate. 
În zilele noastre, s-au analizat cu adevărat legile pieței din punctul de vedere 
al respectării valorii bunurilor celuilalt? Ce să credem despre cursurile la 
care sunt cumpărate materiile prime din țările din Lumea a Treia? 

Dacă sistemului nostru de valori îi lipsește coerenţa în detaliu, marile 
principii sunt totuși solide și, în general, legale. Nu este deci nimic sur- 
prinzător în ceea ce religiile dovedesc, în materie de morală, de o convergență. 
relativă, ceea ce este departe de a fi cazul pentru credinţele sau dogmele 
lor. La fel ca majoritatea filosofiilor, acestea cad de acord în privința multor 
valori importante: condamnarea crimei, a furtului și a adulterului, respec- 
tarea părinţilor și a strămoșilor, respectarea adevărului și a promisiuni- 
lor, toleranța față de opiniile celorlalți. În acest sens putem vorbi de o morală 
universală. 

Totuși, este important de menţionat că, pentru religiile monoteiste, cel 
puțin, morala nu este totalitatea regulilor de viață pe care societatea și le 
impune și din care se poate constata evoluţia rapidă. În respectivele religii, 
morala este un ansamblu de reguli ferme pe care Dumnezeu le-a dezvăluit 
oamenilor şi pe care nu le putem încălca fără a fi pedepsiţi. Este regretabil 
că un singur cuvânt, morală, acoperă astfel două noțiuni diferite: morala 
așa cum este practicată și ceea ce ar trebui să fie. A doua este evident mai 
coerentă decât prima, dar nu este decât un obiectiv greu de atins. 

Cazul moralei catolice ilustrează bine această situație. 


MORALA CATOLICĂ 


Vaticanul afișează față de problemele de morală, și în special față de 
o morală sexuală, o poziţie considerată adesea drept tradiționalistă, 

implicit interpretată de „marele public“ ca o dificultate a Bisericii Catolice 
de a se „adapta“ și de a fi în pas cu evoluţia societăţii. Pare evident că nu 
mai trăim ca altădată, ceea ce șoca odinioară este în totalitate permis în 
zilele noastre, iar Biserica Catolică vâslește contra curentului, incapabilă 
să înțeleagă această evoluție, împietrită într-o viziune paseistă a lucrurilor. 
Să ne surprindă oare faptul că bătrânii cardinali, celibatari declarați, nu 
pricep nimic, de exemplu, din sexualitatea modernă? Biserica este per- 
cepută ca încercând să învinovățească omul, să vadă răul în ceea ce este 
natural și să se erijeze în judecător în ceea ce nu o privește. Chiar unii 
credincioși, de altfel respectuoși față de Biserica lor, resping morala tradi- 
țională spunându-și că sunt cu un pas înaintea evoluţiei care va interveni 
inevitabil, mai devreme sau mai târziu. 

Biserica, în ceea ce o priveşte, puțin obișnuită să fie contestată de către 
enoriașii săi, face apel adesea la autoritate, repetă că deține un adevăr 
imuabil, că ceea ce este rău va fi întotdeauna rău și încearcă să împiedice 
contaminarea unei lumi, aparent, din ce în ce mai puţin creștine. 

Impresia de dialog al surzilor pe care o poate avea observatorul din 
afară provine din faptul că cele două poziții sunt divergente. 

Misiunea Bisericii este de a-și îndrepta credincioşii către Dumnezeu, 
ceea ce trece drept sfințenie. Recomandările morale vizează, din această 
perspectivă, ceea ce implică practicarea virtuţilor până la eroism, dacă 
este necesar. Orice derapaj în raport cu perfecțiunea legii iubirii poate fi 
momeala unei destinderi, a unui sistem tolerant care întârzie apropierea 
de Dumnezeu. 

Aceasta explică extrema severitate de principiu a învățăturii morale 
a Bisericii Catolice. Dacă nu ne situăm în perspectiva sa, a unui efort con- 
stant și uneori eroic care tinde spre sfințenie, putem considera anumite 
puncte ale unei astfel de morale ca supraumane, deci inaplicabile și lipsite 
de interes pentru majoritatea muritorilor. 

Problema divorțului, a contracepţiei și a avortului ilustrează bine 
această situație. Căsătoria catolică este un angajament solemn luat de 
către soți în fața lui Dumnezeu pentru a se dedica unul celuilalt pentru tot- 
deauna. Este în mod fundamental la fel de definitivă ca şi preoția şi, în 
teorie, cuplul catolic face, căsătorindu-se, alegerea unui drum deosebit 

spre sfințenie tot atât de serios ca şi călugăritul. Din această perspectivă, soții 
își pun iubirea în slujba lui Dumnezeu, ceea ce implică în mod evident 
acceptarea copiilor pe care Acesta li-i oferă. Este contrarul compatibi- 
lității a două tipuri de egoism care apropie pentru un timp un bărbat și 
o femeie. Într-un cuplu catolic, dificultățile vieții în comun ar trebui să fie 
percepute de fiecare soț nu ca efectul caracterului urât al partenerului, ci 
mai întâi ca o insuficiență a dragostei celui care se plânge. A recunoaște 
eșecul cuplului înseamnă a considera că dragostea este neputincioasă, 
ceea ce reprezintă, într-o oarecare măsură, un sacrilegiu. A confirma 
definitiv acest eșec prin divorț este inadmisibil. 

Tot astfel, actul sexual este, înainte de toate, o dovadă de dragoste pe care 
fiecare soț o oferă celuilalt în acceptarea implicită a copilului care poate 
rezulta. Nu este o modalitate de a oferi plăcere, o distracție pe care pruncul 
ar veni să o strice. Logica doctrinei catolice exclude deci atât copilul conceput 
în afara căsătoriei, cât și metodele artificiale de contraceptie și, cu atât mai 
mult, avortul. 

Orice formă de egoism, cel al cuplului, de exemplu, este o limitare inad- 
misibilă a dragostei. Un cuplu care refuză un copil pe motivul confortului 
său dă dovadă de egoism. Unui cuplu care îl refuză din teama că nu-l poate 
crește în mod corespunzător îi lipsește încrederea în Dumnezeu. Un cuplu 
care acceptă avortul, chiar dacă fătul are malformații, își acordă dreptul 
de a decide asupra vieții și a morții în locul lui Dumnezeu. 

Biserica este perfect conștientă de dificultatea cu care se confruntă 
credincioșii săi de a respecta astfel de norme. Și știe că acestea pot să aibă 
efecte periculoase: 


e fie descurajează credinciosul care se simte incapabil să se conformeze și 
îl îndepărtează astfel de Biserică; 

» fie îl învinovățește în mod excesiv și face din el o ființă complexată 
și înăsprită. 


Dacă Biserica adoptă totuși poziții atât de stricte, înseamnă că ea con- 
sideră ca fiind de datoria ei să recomande ceea ce este, din punctul ei de 
vedere, cel mai bun comportament în ceea ce privește spiritualul. De fapt, 

credinciosul nu își va impune această disciplină personală asemănătoare 
cu cea a atleților de performanță decât dacă este capabil. 

De aceea, poziţia Bisericii ar fi inacceptabilă dacă ar impune o condam- 
nare a persoanelor care încalcă reguli atât de severe. Atingem aici punctul 
esențial: Biserica nu-i condamnă niciodată pe oameni; nu condamnă decât 
idei sau comportamente care întârzie sau împiedică progresul spiritual. 

Trebuie remarcată lipsa de înțelegere a publicului, chiar creştin, în ceea 
ce privește atitudinile morale ale Bisericii, astfel încât am putea crede că 
acestea nu sunt suficient de bine explicate. În mod fundamental, morala 
creștină, ca și cea evreiască, are particularitatea că cel care o încalcă nu 
riscă nicio sancțiune spre deosebire de legea civilă sau cea islamică’. 

Bineînțeles, firea umană fiind ceea ce este, este dificil să obţii schim- 
bări de mentalitate și de comportament fără să joci la două capete. De 
aceea, preoții au avut uneori tentaţia clericală de a-și amenința enoriașii 
cu focurile iadului. Nu sub constrângere, fie ea chiar morală, vom îndrepta 
pe cineva către Dumnezeu; lisus Hristos a fost foarte explicit în ceea ce pri- 
vește acest subiect. 

Este de datoria fiecăruia să caute, de bunăvoie, cum să progreseze 
spre sfințenie. Aceasta privește atât preotul sau călugărița a cărei viață 
pare ireproşabilă, cât și criminalul cel mai sadic. Nu este vorba nici de 
a explora cotloane obscure ale conștiinței pentru a căuta materie de cul- 
pabilizare, nici de a dispera în fața abisului crimelor noastre. Dragos- 
tea nemărginită a lui Dumnezeu a trecut prin diverse încercări și nicio 
situație, nici cea mai tragică, nu este în mod spiritual fără soluție cu 
ajutorul său. 

De aceea morala creştină nu este, sau n-ar trebui să fie, o constrângere 
exterioară impusă de Biserică, ci o propunere de promovare spirituală 


1 Conform legii civile, fiecare greșeală își are un preț, fixat de cod. Judecătorul are o putere 
de interpretare în limitele legii. Aceasta poate fi modificată de către legislator pentru a se 
adapta la schimbările societății. În legea islamică, Șaria, este cuvântul lui Dumnezeu, Co- 
ranul, care decide sancțiuni: unui hoț trebuie să i se taie mâna. Cel mult se poate îngădui ca 
această operațiune să se facă în clinică sub anestezie din moment ce Coranul nu se împotri- 
vește. A fost cazul, se pare, unui cetățean american condamnat în Arabia Saudită. Nu vedem 
ce ar fi împiedicat, conform acestor principii, să i se transplanteze mâna după amputare. 

lăsată la libera alegere a fiecăruia; se bazează pe ceea ce Dumnezeu 
așteaptă de la fiecare om, acceptarea de a participa, în fiecare zi tot mai 
mult, la scopul său de a iubi lumea. 

În asemenea condiţii, reproșurile pe care i le-am adus foarte des în- 
vățăturii Bisericii apar dacă nu derizorii, cel puţin prost ţintite. Nu trebuie 
să știm dacă regulile morale ale Bisericii sunt adaptate la ceea ce așteaptă 
sensibilitatea noastră; ci dacă aceste reguli merg în sensul unei apropieri 
de Dumnezeu. 

Creștinismul se află așadar, precum celelalte religii și filosofii, în fața 
marilor întrebări despre bine și rău sau despre natura adevărului. 


BINELE ȘI RĂUL 


Dacă omul se împacă destul de bine cu propria sa răutate, are o puternică 
repulsie față de suferință, mai ales față de a sa. El ajunge să-i reproșeze 
lui Dumnezeu că permite răul în ciuda atotputerniciei sale; mai mult, îl 
consideră sadic sau îi neagă existența. Unii ajung până la a se închina dia- 
volului, crezând că este mai bine să fii de partea celui care este mai pe- 
riculos. 

Nu este mai puțin adevărat că răul există și că este obstacolul în calea 
fericirii noastre. Trebuie așadar să-l combatem și, pentru aceasta, să-i cu- 
noaştem natura. 

Prima constatare este că răul are cel puţin trei forme: 


e Există mai întâi răul de care suntem cu toții responsabili: indiferența 
noastră, disprețul, injuriile, uneori loviturile noastre, care le fac rău 
celor care le cad victime. 

« Există apoi răul de care suntem indirect responsabili; umanitatea în 
ansamblul său este responsabilă de foametea în țările lovite de secetă în- 
trucât sunt destule resurse pe pământ pentru ca fiecare să se poată hrăni. 
Cheltuielile pentru înarmare sau pentru siguranța publică sunt conse- 
cința amenințărilor vecinului, ameninţări care sunt de origine umană. 

Câte boli ar putea fi îngrijite sau vindecate dacă am aloca medicinei toate 
mijloacele de luptă sau de prevenire a răului cauzat de om. 

e Există în cele din urmă răul pe care nu-l înțelegem deloc, începând 
cu moartea. 


De explicarea acestei situații depinde, în mare parte, credibilitatea 
religiilor. Să încercăm să le schematizăm răspunsurile. 


Hinduismul nu se preocupă, la drept vorbind, de noţiunile de bine şi de 
rău. Este înainte de toate o formă de societate: important este să acționezi 
în conformitate cu obligaţiile castei căreia îi aparții. Putem așadar spune 
că binele și răul se definesc în raport cu morala societății în timp ce, în re- 
ligiile revelate, binele şi răul sunt determinate de legea divină, iar morala 
este o consecinţă. 


Budismul, provenit din hinduism, se bazează și pe valoarea „karmei ': 
calitatea reincarnărilor succesive este rezultatul calității acțiunilor între- 
prinse în timpul vieții. Cu toate acestea, budismul nu acceptă sistemul cas- 
telor, ceea ce îl conduce la o concepție a binelui și răului foarte diferită de 
cea a hinduismului. Acesta din urmă vede răul în încălcarea obligațiilor 
ritualice şi ceea ce nu este interzis este indiferent. În schimb, pentru bu- 
dism, răul este o fatalitate astfel încât viața însăși nu este decât suferinţă. 
Cum viaţa reîncepe în mod perpetuu prin jocul reincarnărilor după moarte, 
obiectivul este de a scăpa din acest ciclu infernal astfel încât se cade să res- 
pectăm o morală de renunțare la orice dorință. O asemenea filosofie pesi- 
mistă nu lasă speranță decât într-o nirvana despre care nu se ştie nimic și 
care nu este poate decât aneantizarea. Nu există explicaţii despre natura rău- 
lui, dacă nu cumva este sinonim cu viața. În ceea ce priveşte binele, trebuie 
să-l faci pentru a i te sustrage acestui destin. 

Nimic nu explică de ce binele este posibil din moment ce răul este pretu- 
tindeni; de asemenea, nimic nu justifică de ce acțiunile benefice au un efect 
asupra răului înconjurător. În ciuda acestor goluri, budismul recomandă 
o morală ce-i corespunde experienței înțelepciunii umaniste. 

Pentru iudaism, omul deține atât instinctul binelui, cât și pe cel al răului. 
El este responsabil pentru alegerile și faptele sale și va trebui să-i dea 
socoteală Creatorului. Binele constă în respectarea Legii lui Dumnezeu, 
iar răul în încălcarea acesteia. 


Nici islamul nu se întreabă care este cauza răului. Dumnezeu este atot- 
puternic, lumea este așa cum a creat-o El, Dumnezeu ne cere să-l ascultăm 
și vom fi pedepsiți sau recompensați în funcţie de supunerea noastră față 
de Legea sa. Răul este o certitudine de acum încolo. Binele, în perfecțiu- 
nea sa, așteaptă pe cealaltă lume credinciosul rămas fidel Creatorului 
său. Grație Coranului, știm cum să scăpam de răul definitiv și etern; com- 
portamentul nostru în fața răului de pe acest pământ ne permite să ne 
dovedim ascultarea față de Dumnezeu. 


Creștinismul, ca şi iudaismul și islamul, constată coexistența binelui și 
a răului, statuând că Dumnezeu este binele absolut și că răul este sinonim 
cu absența lui Dumnezeu. Aceasta rezultă din libertatea pe care Dumnezeu 
le-o dă creaturilor sale de a-l accepta sau nu, deoarece nu există dragoste 
impusă. Este responsabilitatea fiecăruia de a-l aduce pe Dumnezeu în lume 
prin calitatea vieţii sale personale. Această concepţie creștină relativ 
modernă asupra binelui și răului nu o exclude pe cea, mai tradițională, 
a răului întruchipat de diavol și demoni. 


DIAVOLUL 


Invenția cea mai diabolică este fără îndoială imaginea pe care satana 
a reușit să o creeze despre el însuși: această ființă păroasă și cu coarne 
care-i împinge lovindu-i cu furca pe nefericiții păcătoşi în flăcările iadului. 
Doar naivii şi primitivii pot crede în asemenea fantasme, ceea ce are ca 
efect slăbirea credinței în existența lui. 

Diavolul poate astfel, dacă există cu adevărat, să lucreze liniștit în umbră 
și să contribuie, mult mai subtil, la îndepărtarea oamenilor de fericirea pe 
care Dumnezeu le-o propune în schimbul libertăţii și dragostei lor. 

Această voință de disimulare face și mai dificilă dovedirea existenței 
diavolului ca și cea a lui Dumnezeu, ceea ce nu este ușor. 

Dacă satana se străduiește a se face uitat pentru a-și surprinde mai 
bine victimele, puțini sunt totuși credincioşii care au o experiență per- 
sonală a lui Dumnezeu și nu au și o anumită percepţie despre existența 
adversarului său, satana, a cărui armă principală este ispita. Este poate 
o simplă interpretare din partea unor astfel de credincioși, dar trebuie 
să constatăm că toate religiile revelate admit existența diavolului şi a de- 
monilor săi!. 

Această credință este în mod sigur foarte veche, deoarece toate formele 
de animism presupun spirite ale Răului care luptă împotriva celor ale Bi- 
nelui. În hinduism, textele sacre relatează lupta bunelor deva contra rele- 
lor ashura?. Cât despre zoroastrieni, aceştia i-au plasat multă vreme pe zeul 
binelui Ahura Mazda: și pe cel al răului Ahriman pe picior de egalitate. 

Dacă este normal ca o religie animistă să personifice Răul ca și celelalte 
forțe ale naturii, putem să ne întrebăm de ce religiile monoteiste revelate 
afirmă încă existenţa diavolului. 

Ceea ce este de netăgăduit este realitatea răului şi a tentaţiei. Este oare 
suficient a avea certitudinea că este opera unui dirijor diabolic care ur- 
mărește cu înverșunare pierzania noastră? Este o problemă de credință 
personală. Ne vom mulțumi să amintim ceea ce marile religii revelate 
lasă să se înțeleagă în această privinţă. 

Iudaismul, prima religie monoteistă, a fost confruntat încă de la în- 
ceputurile sale cu zeii, buni sau răi, ai religiilor păgâne. Aproape natu- 
ral, „falşii zei“ ai popoarelor vecine au fost considerați demoni. A fost 
cazul în special al lui Belzebut, zeu tămăduitor cananeean, declarat prinţ 
al demonilor. 


În limbile semite, diavolul se numeşte Sheitan, din care derivă satana. Diavol 
înseamnă „calomniator“ în greacă. 

2 Această povestire mitică este în mod sigur evocarea luptelor istorice duse de arieni 
și dravidieni pentru cucerirea Indiei. 

3 Este ciudat că zeii Binelui și Răului s-au inversat în tradiția iraniană și în cea indiană: 
Ahura, de exemplu, este evident un ashura. 

Încercarea de explicare a răului prin intervenţia îngerilor decăzuțţi 
nu a apărut decât mai târziu. Credințele populare conform cărora bolile 
sunt provocate de către demoni erau larg răspândite pe vremea lui lisus 
Hristos. Mântuitorul a realizat vindecările sale miraculoase fără să res- 
pingă o astfel de interpretare, dar şi fără a practica ritualuri de exorci- 
zare oficiale. 

Coranul preia credința în demoni, adăugând-o pe cea a djinnilor, spirite 
misterioase. Diavolul, numit Iblis, ar fi refuzat să-l adore pe Adam, apoi, 
din gelozie, i-ar fi condus pe primii părinţi către pierzanie. Iblis intro- 
duce discordia între oameni prin vin şi joc, propovăduiește imoralita- 
tea și ceea ce promite este înșelătorie. Iblis nu este singurul demon: se 
zice că pe cel care se arată orb în fața legii divine Dumnezeu îl trans- 
formă în demon. 

În prezent, părerile sunt împărțite asupra existenței demonului. Islamul 
se mulțumește evident cu Coranul, dar nu face nimic mai mult, cum ar fi să 
creeze ritualuri de exorcizare. 

Biserica Catolică în schimb nu s-a hazardat niciodată, în ciuda predi- 
lecției sale pentru dogme, într-o afirmaţie doctrinală a existenței perso- 
nale a satanei. Totuși numeroși sunt sfinţii săi care au fost cu adevărat 
torturați prin intervenţii satanice materializate; preotul din Ars, pentru 
a nu-l aminti decât pe el, a primit lovituri, a fost trântit la pământ și a fost 
frecvent trezit de demon. Numeroși credincioși cred că sunt victime ale 
sorții sau ale vrăjilor satanice. Teoretic, există în dioceze un preot exor- 
cist însărcinat cu asemenea cazuri ciudate. În Italia unde acest tip de 
credință este puternic, între 1981 și 1983 au fost înregistrate 1 350 de ce- 
reri de exorcizare doar în dioceza din Turin. Preoții specialiști, adesea cu 
diplomă în medicină sau psihologie, consideră că este vorba de boli min- 
tale în majoritatea cazurilor, dar rămân perplecși în fața unora dintre 
aceste manifestări. 

Biserică interpretează cazurile de posedare, frecvente în culturile ani- 
miste, ca fiind de natură diabolică. La fel stau lucrurile și cu activitățile 
de vrăjitorie, spiritism sau ezoterism. 

Poate vom exprima poziția Bisericii Catolice care nu neagă existența 
satanei și a demonilor, ci ezită s-o afirme, în lipsă de date inatacabile. 

Cel mai important rămâne să te înarmezi contra Răului, fie că este 
vorba de o ispită interioară a spiritului sau rezultatul parțial al unei 
intervenţii malefice din exterior. 


ADEVĂRUL 


Puține noțiuni suscită atâtea controverse și interpretări diverse. Ade- 
vărul, despre care am putea crede că este o realitate obiectivă, devine prea 
des miza unor interese divergente care o transformă după bunul lor plac 
și îi schimbă conturul astfel încât nu mai poate fi recunoscută. 

În plus, chiar fără nicio intenţie răuvoitoare,omul nu este niciodată ca- 
pabil să înțeleagă toate aspectele realității și există întotdeauna o parte 
de subiectivitate în estimarea privind adevărul. 

Să ne amintim celebra parabolă budistă a orbilor şi a elefantului — 
cinci orbi întâlnesc un elefant: primul îi atinge fildeșul și îl consideră un 
morcov gigant; al doilea pune mâna pe o ureche și crede că este vorba de 
un evantai uriaș; al treilea atinge laba piciorului și crede că este vorba 
de un mojar; al patrulea atinge trompa și declară că este un stâlp, în timp 
ce ultimul, pipăindu-i coada, afirmă că este o frânghie. 

Dacă realitatea este una, modul de a o percepe variază așadar, iar 
descrierea pe care o facem poate părea contradictorie. 

Această constatare este de o deosebită importanţă în materie de religie 
din moment ce suntem foarte răuvoitori în ceea ce-l priveşte pe Dumnezeu 
și planul său despre noi. 

Contrar taoismului, care admite perfect valabilitatea simultană a 
unei poziții și a contrarului său, cele două religii cele mai importante, 
din punct de vedere numeric, creștinismul și islamul, au o definiție 
foarte strictă și rigidă a adevărului, mai ales pentru ceea ce ține de re- 
velația divină. 

Trebuie să recunoaștem că parabola budistă poate furniza o explicație 
oricui ar considera blocată situația religiilor. Respectul, în principiu legi- 
tim, pe care credinciosul i-l poartă revelaţiei pe care crede că a primit-o ar 
trebui să fie însoțit de o foarte mare modestie în privința capacităților sale 

de a o înțelege și de a o interpreta. Indiferent de perfecțiunea revelației, 
aceasta este exprimată în limbaj uman și nu poate fi deci înțeleasă decât 
imperfect. Din nefericire, modestia nu este foarte frecventă dacă judecăm 
după toate formele de războaie religioase duse în numele adevărului pe care 
fiecare dintre protagoniști crede că îl posedă în mod exclusiv. 

Cu siguranţă, religiile nu dețin monopolul acestui defect uman tragic, 
formă pernicioasă a orgoliului intelectual: politicienii și chiar oamenii 
de știință oferă la fel de frecvent spectacolul unui atașament înverșunat 
în convingeri contradictorii. 

Totuși, savanții ar trebui întotdeauna să ştie că nu pot decât să-și apro- 
pie adevărul, asimptotic, fără să-l atingă vreodată complet. Este deci de- 
rizoriu să te cerți în numele unui adevăr pe care ai pretinde că îl posezi. 

Dimpotrivă, nu trebuie să deducem din ceea ce precedă decât adevă- 
rul, pentru că el este inaccesibil, nu există. Nu pentru că putem discuta 
la infinit despre ceea ce reprezintă noțiunea de negreală putem afirma că 
nu este sinonimă cu albeața. Incapacitatea noastră de a cunoaște în tota- 
litate adevărul nu ne interzice să putem să identificăm ceea ce nu este. 

Și, totuşi, este necesar să denunțăm erorile cu destule nuanțe pentru 
a nu cădea în defectul afirmării unui adevăr care ne scapă). 

Important este să recunoaştem că adevărul absolut, dacă există, nu-i 
aparține decât lui Dumnezeu. 

Ne rămâne să trăim într-un univers în care atât constatările, cât și de- 
ciziile se bazează pe probabilități. Experienţa arată că acest lucru este 
suficient pentru a acționa. 

În realitate, adevărul este cam ca Dumnezeu însuși: nimic nu ne per- 
mite să fim siguri asupra propriei existențe, dar căutându-l, putem să ne 
apropiem de Fl din ce în ce mai mult. 


1 Autorul a fost surprins să audă acum câțiva ani, în legătură cu o problemă politică, 
expresia „adevărul nostru arab“. La prima vedere, este un afront la ideea unui adevăr 
absolut, dar sintagma se poate interpreta, dintr-un alt unghi, ca recunoaștere umilă a 
faptului că fiecare nu-și poate cunoaște decât propriul adevăr. Cititorul își va face propria 
opinie asupra interpretării. 

SĂRBĂTORILE 


Sărbătorile religioase ilustrează bine interferenţele sacrului și pro- 
fanului în toate societățile. Ni s-a părut interesant să descriem în detaliu 
sărbătorile celor mai mari religii. 

În ceea ce priveşte sărbătorile creștine, ne-am mulțumit cu o prezentare 
care nu mai este mai mult de o enumerare. 


SĂRBĂTORILE EVREIEȘTI 


Iudaismul a inventat odihna săptămânală, sabatul, dar, pe lângă această 
zi de sărbătoare prin excelență, anul este marcat de vreo zece alte sărbători. 
Dincolo de sensul lor religios, adesea simbolic, ele evocă și evenimente din 
Istoria sfântă. 


Sabatul 


Sabatul! este instituția cea mai importantă a iudaismului. Din moment 
ce Dumnezeu a creat cerul și pământul în șase zile și s-a odihnit în a șaptea, 
orice evreu trebuie să înceteze orice activitate o zi din șapte, sâmbăta, de 
la apusul soarelui de vineri seara până la cel de sâmbătă seara. De fapt, 
Dumnezeu nu a creat nimic material în a şaptea zi, dar a creat sufletul, 
încununarea creației. Sabatul este deci dedicat vieţii sufletului. De aceea 
se oprește orice activitate economică, cu o rigoare minuțioasă pe care 
rabinii au cerut-o de-a lungul secolelor. 


Interdicțiile pornesc de la principiul că este interzisă orice activitate 


susceptibilă de a fi întreprinsă în procesul de producție sau de schimb. 
De exemplu, nu este permis să transporti un obiect personal în exterior 


1 Se pronunţă „șabat“; cuvântul provine din rădăcina semită care înseamnă „șapte“. 
Șapte se spune sheva, în ebraică, și sebaa, în arabă. Un an sabatic este cel în care se lasă 
câmpurile necultivate, din șapte în șapte ani, pentru a permite recolte mai bune în viitor. 

sau viceversa, întrucât acest lucru ar putea constitui începutul unui troc. 
Nu poți nici să foloseşti o sursă de energie, chiar și în scopuri domes- 
tice, întrucât asta antrenează munca apropiaților; este deci interzis să 
apeşi un întrerupător. În schimb, poți să lași lumina sau televizorul 
aprins din ajun sau să-l programezi. Folosirea banilor este de asemenea 
interzisă, astfel încât nu poţi încheia niciun acord comercial, nici ver- 
bal. Totuși, avem datoria să încălcăm sabatul dacă viața cuiva este pusă 
în pericol. 

Ziua sabatului se împarte între rugăciune, studiu și viața familială. 
Casa trebuie să fie curățată și înfrumusețată. Seara se recită o rugăciune de 
sanctificare sau se binecuvântează pâinea, se ia masa solemn în familie și 
totul se prelungește până târziu prin cântece și discuții. 


Roș Hașana! 


Este noul an evreiesc, sărbătoarea creării lumii de către Dumnezeu, 
la 7 octombrie 3761 î.Hr., conform tradiţiei. Ritualul principal constă în 
o sută de cântări din șofar interpretate de rabin, cu ocazia slujbei reli- 
gioase la sinagogă. Șofarul este o trompetă confecționată dintr-un corn de 
berbec fără cusur. 

Ceremonia este un bun exemplu al conținutului simbolic bogat al tu- 
turor actelor religioase evreiești. Am putea scrie pagini întregi despre 
acest subiect: berbecul evocă animalul pe care Avraam îl sacrifică Dum- 
nezeului său în locul fiului său Isaac. Ne amintim că Dumnezeu pusese la 
încercare ascultarea lui Avraam cerându-i să-şi sacrifice fiul şi îi oprise 
mâna în ultimul moment. Această credință totală a lui Avraam, tatăl cre- 
dincioșilor, marchează începutul alianței lui Dumnezeu și a poporului 
său; este deci normal să-l evocăm la începutul anului. 

Sunetele șofarului sunt ele însele simbolice: reprezintă un semnal de 
alertă care avertizează iminența sau caracterul inevitabil al Judecăţii 


1 Literal „capul, începutul anului“. Roș trebuie asemănat cu cuvântul arab cu același 
sens ras și cu derivatul său rais, care înseamnă „șef“ sau „președinte“. 

de Apoi, evocă de asemenea strigătele unei femei care naşte, un alt simbol 
al începutului vieții. 

Anul care vine apare deci ca ocazia unei reînnoiri spirituale care implică 
un examen de conștiință și o transformare interioară. 

În familie, masa luată cu ocazia Roș Hașana include un măr înmuiat în 
miere, simbol al bunăvoinţei pe care o așteptăm de la viață, dar și alimente 
a căror denumire amintește, prin jocuri de cuvinte, de ideea unei creșteri 
spirituale sau a unei binecuvântări, de exemplu, morcovi, deoarece numele 
lor se pronunţă ca „mai mult“ în idiș. 


Yom kipur 


Această sărbătoare, al cărei nume înseamnă literal „Ziua Ispășirii', 
este mai cunoscută sub numele de „Ziua Marii lertări“. Ea celebrează în- 
toarcerea lui Moise de pe muntele Sinai, unde se dusese să îi ceară lui 
Dumnezeu iertare pentru poporul său, pervertit prin adorarea idolilor 
Vițelului de aur. Yom Kipur încheie perioada celor zece „zile ale căinței“ 
care urmează după Roș Hașana și sunt dedicate pocăinței. Yom Kipur 
aduce o bucurie spirituală, dar nu presupune nicio festivitate: pentru a me- 
rita iertarea, evreul practică dimpotrivă un post strict de 24 de ore, fără 
băutură și mâncare, îi este interzis să se spele, să se ungă cu ulei, să poarte 
pantofi din piele și să locuiască cu partenerul de viață. Aceste interdicții 
se adăugă la cele ale sabatului: este sabatul sabaturilor. 

Pentru a putea suporta această zi, evreul are obligația de a pregăti în 
seara de dinainte o masă de sărbătoare care simbolizează bucuria iertării 
ce va fi primită. Uneori se mănâncă pâine în formă de aripi, simbol al în- 
gerilor cu care dorim să ne asemănăm, și se îmbracă haine albe în semn 
de puritate. 

Ziua de Yom Kipur presupune patru slujbe la sinagogă unde se recită 
diverse rugăciuni, inclusiv o mărturisire a păcatelor rostită în picioare. 
Este confesiunea comunității cu care fiecare se asociază în semn de soli- 
daritate, chiar dacă nu a comis unele din păcatele recunoscute. Rabinul 
marchează sfârşitul zilei postului suflând în cornul de berbec, şofarul. 

Sărbătoarea Tabernaculului! 


Pentru a comemora protecția divină a poporului evreu în deșert la 
ieşirea din Egipt, credincioșii sunt obligați, dacă timpul permite, să pe- 
treacă șapte zile într-o cabană cu acoperișul de stuf, undeva în aer liber. 

Se celebrează la mijlocul lui octombrie. Este de asemenea o sărbă- 
toare a recoltei. Primele două zile sunt în mod legal zile nelucrătoare 
în Israel. La sfârșitul acestei săptămâni, se celebrează sărbătoarea „bu- 
curia Torei“. 


Simhat Tora 


Această sărbătoare, al cărei nume înseamnă „bucuria Torei“, marchează 
sfârșitul anului liturgic, adică încheierea ciclului anual de citire a legii. 
Într-adevăr, cu ocazia fiecărui sabat, se citește unul din cele 52 de frag- 
mente din Biblie, de la crearea lumii până la moartea lui Moise. Ultimul 
sabat este ocazia acestei sărbători în timpul căreia evreii dansează cu 
sulul Torei în brațe, cum „un soț dansează cu soția sa“. Imediat după aceea, 
lectura reîncepe, pentru ca studiul legii divine să fie neîntrerupt. 


Paștele 


Paștele evreiesc, Pessah?, în ebraică, celebrează eliberarea evreilor din 
robia din Egipt. Cade de obicei în luna aprilie, fiind deci, prin asociere 
simbolică, și sărbătoarea primăverii și a renașterii naturii. 

Momentul central al sărbătorii este o masă familială solemnă numită 
seder, în cadrul căreia tatăl citește din Hagada relatarea ieșirii evreilor 
din Egipt. Se consumă șase alimente care au un sens simbolic: ierburi 


1 Mai este numită și „sărbătoarea corturilor“ sau „sărbătoarea cabanelor“, în ebraică 
Souccoth. 
2 Legat de un radical care înseamnă „a sări“, „a trece peste“, pessah are sensul de trecere. 

amare, amintirea amărăciunii robiei, o pastă de smochine și nuci pisate, 
evocarea cărămizilor Egiptului, și mai ales pâine nedospită!, matsah, și 
miere. Pentru ca faraonul să le permită evreilor să părăsească țara, Dum- 
nezeu îi ajută pe aceștia lovindu-i pe egipteni cu zece catastrofe, cele zece 
plăgi ale Egiptului. Ultima, cea decisivă, a fost moartea subită a tuturor 
fiilor întâi născuţi din familiile egiptene; singurele cruțate au fost casele 
ale căror uşi fuseseră marcare de evrei cu sânge de miel. Atunci faraonul 
s-a descotorosit rapid de aceste periculoase persoane și, în graba plecării, 
aluatul pâinii evreilor nu a avut timp să dospească. 


Rusaliile evreiești 


Această sărbătoare, numită Şavuot, adică „săptămânile“, celebrează 
înmânarea Tablelor Legii lui Moise pe muntele Sinai, la șapte săptămâni 
de la ieșirea din Egipt, adică după cincizeci de zile, de unde numele de 
Rusalii pe care i-o dau creștinii, prin analogie cu pogorârea Sfântului Duh 
asupra apostolilor, la cincizeci de zile după Paștele creștin. 


Micile sărbători 


Există de asemenea semisărbători care nu presupun obligatoriu zile 
nelucrătore. Hanuca, sărbătoarea luminilor, comemorează inaugurarea 
Templului din Ierusalim de către generalul Iuda Macabeul care i-a învins 
pe greco-sirieni în secolul al II-lea î.Hr. și a obținut libertatea religioasă 
pentru evrei. S-a descoperit atunci o fiolă de ulei extraordinară destinată 
marelui sfeșnic al Templului și care a ars timp de opt zile, în loc de una, 
așa cum se întâmpla de obicei. Acest miracol a devenit simbolul luminii 
spirituale care nu se stinge niciodată. La sărbătoare se consumă gogoși, 
pregătite, bineînțeles, în ulei. Purim („sorţi“ sau „destine“ în ebraică), cu 
o lună înaintea Paștelui, amintește de povestea Esterei, din care Racine 


1 În greacă, „nedospit“ se spune azyme. Paştele mai este numit şi Sărbătoarea azimelor. 

și-a inspirat tragedia. Această seducătoare evreică a reușit să evite ma- 
sacrul poporului său grație influenței sale asupra regelui perșilor, As- 
suerus (Xerxes, după o altă ortografiere). Este și o sărbătoare în care copiii 
se deghizează în personajele epocii. 

Ziua de post Tisha B Av, spre sfârșitul lunii august, este una de doliu și 
comemorează, printre alte evenimente funeste, cele două distrugeri ale 
Templului din Ierusalim, în 587 î.Hr. de către Nabucodonosor și în 70 d.Hr 
de către romani. 


SĂRBĂTORILE MUSULMANE 


Islamul nu este o religie foarte exuberantă. Morala sa, născută în deșert, 
este marcată de austeritate. Nu trebuie deci să ne mirăm că sărbătorile 
musulmane sunt puține și nu prea spectaculoase, dovadă de cumpătare 
şi de seninătate. 

Cele două sărbători principale au fost instituite încă de la începutul isla- 
mului: Aid-es-seghir, literal „micul bairam“, marchează sfârșitul postului 
din Ramadan. De aceea este cea mai populară şi cea mai apreciată. Cade 
în prima zi a lunii shawal. Toţi se străduiesc să poarte haine noi, să parti- 
cipe la o slujbă solemnă la moschee şi să facă schimb de urări!. 

Aid-el-Rebir, „marele bairam“, marchează sfârșitul pelerinajului la 
Mecca. Aceasta are loc la 98 de zile după încheierea Ramadanului. În 
amintirea jertfei lui Avraam, se sacrifică o oaie sau o cămilă de către fie- 
care familie și se împarte cu săracii. De menționat că, în conformitate cu 
islamul, fiul lui Avraam care era pregătit să fie sacrificat din ordinul lui 
Dumnezeu era Ismail, strămoșul arabilor, și nu Iacob, cum spune tradiția 
iudaică sau creștină. 


1 Această sărbătoare se numeşte și Aid-el-fitr, „sărbătoarea ruperii postului“. În limba 
turcă, este küçük bayram, literal „micul bairam“. 

2 Spunem şi scriem de asemenea Aid-el-qurban, „sărbătoarea sacrificiilor“, sau 
id-el-adha; în Africa Neagră, este Tabaski (provenit din cuvântul Paşte), iar în Indonezia, 
lebaran. Turcii spun büyük bayram, iar francezii, sărbătoarea oii. 

Celelalte mari sărbători sunt următoarele: 


e „Noaptea destinului“, în arabă Laila al Qadir, adică mai precis „noaptea 
puterii“, cade în a 27-a zi din luna Ramadanului. Celebrează spiritual 
revelația Coranului profetului Mahomed. 

e Mulud, sărbătoarea nașterii profetului, nu este celebrată oficial decât 
din secolul al XII-lea. 

e Asura’ este echivalentul Yom Kipurului evreiesc. Postul facultativ pe 

care islamul îl recomandă cu această ocazie se practică după tipicul 
evreiesc, de la un apus al soarelui la celălalt, şi nu din zori la apusul soa- 
relui ca în timpul Ramadanului. Obiceiurile sărbătorii Aşura variază 
în funcţie de regiuni: vizite la cimitire, colecte ale copiilor din şcolile 
coranice în avantajul profesorilor lor şi chiar, în Maroc, ritualul focului 
în cursul căruia tinerii sar pe deasupra unui foc de ramuri. 
Aşura are şi o semnificaţie istorică: ar fi ziua în care Noe şi-a părăsit 
arca după Potop, dar reprezintă mai cu seamă comemorarea morții 
lui Hussein, fiul lui Ali, nepot al profetului şi imam al şiiților, ucis la 
Kerbala de către sunniți. Din acest motiv, „a zecea zi din muharram“ 
este una de doliu profund în țările şiite precum Iranul; bărbații străbat 
străzile în alai lovindu-se cu lanţuri până la sânge și scandând numele 
eroilor şiiţi. 


Ţările musulmane celebrează și prima zi a calendarului lunar, care nu 
este o sărbătoare religioasă, nu mai mult decât anumite sărbători regionale 
oarecum folclorice a căror origine este adesea anterioară islamului. 


SĂRBĂTORILE HINDUISTE 


Sărbătorile hinduiste sunt atât de numeroase, încât nu pot fi enumerate 
în totalitate. Partea pe care o ocupă religia este variabilă, iar câteva indicaţii 


1 Cuvântul este derivat din ashra care înseamnă 10 în limba arabă; este a zecea zi din 
luna muharram, prima din anul selenar musulman. 

asupra sărbătorilor celor mai cunoscute vor permite o mai bună conturare 
a personalității religioase a hinduismului. Vom prezenta în detaliu trei 
dintre acestea: Dashehra, Holi și Dipawali. 


Dashehra 


Sărbătoarea cea mai importantă a Indiei se numește Dashehra. Aceasta 
pică prin octombrie-noiembrie și durează 10 zile!. Este celebrarea victoriei 
binelui asupra răului. Este cunoscută și sub numele de Nava Ratri (literal, 
„nouă nopți“) și de Durga Puja (sărbătoarea lui Durga, alt nume de-al lui 
Parvati, soția lui Şiva). Ultima noapte se numește Ram Lila, „jocul lui Rama“. 

Forma pe care o îmbracă această sărbătoare variază în funcție de obi- 
ceiurile locale. 


e În Bengal, Durga este foarte populară; ea este adorată sub numele de 
Kali, cea neagră, zeița războiului. La Calcutta în special, unde fiecare 
casă are o statuetă a lui Kali împodobită din belşug, se construieşte în 
fiecare cartier al orașului o statuie a zeiței care se acoperă cu ghirlande 
și se aruncă în râu în ultima zi. Fluviul fiind simbol al sfințeniei, este 
o onoare supremă. Dacă Durga este venerată în toată India pentru că 
l-a omorât pe demonul-bivol Mahishasura?, în nordul Indiei lupta binelui 
contra răului este simbolizată de victoria lui Rama asupra regelui rău 
din Lanka, Ravana. Acest episod din Ramayana, în care Ravana o răpește 
pe soția lui Rama, Sita, care se lasă ucisă de erou, este, de fapt, inter- 
pretarea unui eveniment istoric: invadarea insulei Ceylon de către 
arieni și înfrângerea tamililor:, în urmă cu aproape 3 000 de ani. Ci- 
catricele nu s-au închis încă, după cum constatăm din sângeroasele în- 
fruntări dintre singhalezi și tamili. 


1 Dash înseamnă 10 în hindusă; se scrie de asemenea Dussehra sau Dashahara. 

2 Recunoaștem în acest nume asura, termen generic al demonilor, despre care am 
amintit când am vorbit despre religia zoroastriană (Ahura Mazda). 

? De aceea, arienii spun Lanka și nu Sri Lanka, Sri fiind onorific. 

« În regiunile dravidiene, de exemplu la Madras, festivitățile celor nouă 
nopți se împart echitabil: trei în onoarea lui Lakshmi, soția lui Vișnu, 
trei pentru Shakti, alt nume pentru Durga, soția lui Şiva, și trei pentru 
Saraswati, zeița cunoașterii, soția lui Brahman. 


Holi 


Este sărbătoarea primăverii și ultima zi din anul indian, din februa- 
rie-martie. Ca întotdeauna, este asociată cu legendele mitologice, variate în 
funcție de regiuni. În orașul sfânt din Mathura, locul de naștere al lui Krişna, 
Holi este ocazia sărbătoririi copilăriei acestui zeu și a jocurilor pe care le 
practica. De aceea, oamenii se stropesc din abundență cu apă colorată. 
Conform altor tradiţii, un prinţ îl adora pe zeul Vişnu, fapt dezaprobat de 
mătușa sa, Holika. Aceasta, crezându-se invulnerabilă în fața focului, și-a 
aruncat nepotul în foc, dar, la intervenţia lui Vişnu, ea a fost cea care 
a pierit. Sărbătoarea se numește astfel de la numele acestei femei diabolice. 


Dipawali 


Această sărbătoare, cea mai veselă din India, este celebrată cu ocazia 
lunii pline a katika, în octombrie-noiembrie, presupunând venerarea lui 
Lakshmi, zeița abundenței și a prosperității, soţia lui Vișnu. Este, de ase- 
menea, sărbătoarea luminii). Se văruiesc casele, se iluminează cu ghir- 
lande de becuri electrice şi, seara, se azvârle cu petarde pentru a îndepărta 
demonii. Se profită de sărbătoare pentru a se îmbrăca în haine noi, se fac 
urări, se încearcă norocul la joc și se invită prietenii la masă. 

În Bengal, Lakshmi este înlocuită de Kali, soția lui Şiva, ale cărei statui 
sunt, ca la sărbătoarea din Dashehra, duse la râu în apoteoza sărbători- 
lor publice. 


1 Dipawali, pe care îl numim și diwali, este compus din dipa, „lampă“ din pământ ars, 


Ai 


și din mali, „ghirlandă“. Este o ghirlandă de lămpi. Regăsim mali în Maldive: insule în șir. 

Unele sărbători religioase hinduiste celebrate în afara Indiei au un 
mare răsunet: 


În Malaysia, sărbătoarea Thaipusam, spre sfârşitul lui ianuarie, adună 
sute de mii de credincioși și curioși în grotele sacre de pe coasta unui 
munte, aproape de Kuala Lumpur. Sărbătoarea este dedicată lui Murugan, 
fiul lui Şiva. După ce s-au purificat într-un râu situat la baza muntelui, 
credincioșii urcă, făcând urări, cele 287 de trepte ale scării care duce la 
grote. Cei mai devotați fac penitență purtând un fel de altar foarte decorat, 
numit Ravadi, prins de corp printr-un ansamblu de cârlige care străpung 
pielea. Alții își înfig în spate cârlige de undiţă de care atârnă portocale și 
lămâi verzi. 

În Sri Lanka, două sărbători spectaculoase reunesc nu numai hinduiștii, 
ci și budiștii și musulmanii. 

Sărbătoarea Esala Perahera de la Kandy, însoțită de un mare spectacol, este 
un omagiu adus lui Buddha de către divinităţile din patru temple hinduiste 
ale orașului. Cortegii colorate cu elefanți somptuos împodobiţi se îndreaptă 
spre templul Dalada Maligawa unde este păstrat un dinte al lui Buddha, 
o relicvă sacră. Această sărbătoare, fixată de luna plină la sfârșitul lui 
iulie, durează circa zece zile. 

O altă manifestare impresionantă are loc cu o lună înaintea preceden- 
tei la Kataragama. Aici este sărbătorit zeul războiului Skandai, fiul lui Şiva 
și al lui Parvati. Hinduiștii manifestă o fervoare extraordinară și mulți din- 
tre ei se supun unor veritabile torturi, care aparent nu le provoacă sufe- 
rință, pentru a-și cinsti zeul: unii se comportă ca vitele, fiind înjugați și 
prinși cu cârlige care îi străpung. Lamele de sabie trecute prin obraji sau pie- 
lea pântecelui sunt un spectacol obișnuit. Simultan, budiștii vin să se roage 
pe același sit în templul Kiri Vehera, „mănăstirea laptelui“. O moschee își 
primește deopotrivă credincioșii. 

Este interesant de menționat caracterul intercomunitar al acestor săr- 
bători religioase într-o țară unde problemele politico-etnice sunt încă acute. 


1 Skanda este același personaj ca și Murugan: cel din urmă nume se utilizează în 
țara tamilă. 

În Bali, insula Indoneziei rămasă hinduistă, noul an din calendarul se- 
lenar hindus, numit de localnici Nyepi, este sărbătorit prin încetarea ori- 
cărei activități. Din zori și până a doua zi dimineaţa, este interzis să mergi 
pe jos sau cu mașina, să mănânci, să bei, să fumezi sau chiar să aprinzi lu- 
mina. Este o perioadă de purificare spirituală ce alungă spiritele rele și în- 
dreaptă sufletul către Dumnezeu. Ca o excepție, hotelurile de lux primesc 
permisiunea să-și hrănească clienţii și să-i lase să facă baie în piscină, 
dar luminile nu trebuie să fie văzute din exterior. Agenţiile recomandă in- 
sistent turiștilor să evite această zi austeră. 


SĂRBĂTORILE BUDISTE 


În funcție de țară, sărbătorile budiste au o parte mai mare sau mai 
mică de folclor. În special, budismul lamaist din Tibet şi cel al Marelui Ve- 
hicul din China au numeroase sărbători în care se amestecă elemente 
compozite, istorice sau legendare ori rămășițe de culturi animiste. Nu 
este cazul să menționăm aceste sărbători, majoritatea având un caracter 
rural. Ne vom opri însă asupra sărbătorilor pur budiste ce constituie, 
într-o oarecare măsură, trunchiul comun al festivităților în toate țările 
în care această religie este răspândită. 

Asemenea sărbători sunt relativ puţine, deoarece tradiția fixează în 
aceeași zi a anului celebrările a trei dintre principalele evenimente din 
viața lui Buddha: nașterea, iluminarea și accederea sa în nirvana. 

Sărbătorile budiste privilegiază zilele cu lună plină şi se raportează, în 
general, la calendarul selenar. 

Patru sărbători principale marchează anul. Acestea sunt, în ordine 
cronologică: 


e Spre februarie-martie, de luna plină a celei de-a treia luni selenare, săr- 
bătoarea Magha Puja celebrează dezvăluirea de către Buddha a princi- 


piilor învățăturii sale în fața a 1 250 de călugări. 

e În luna mai, În a 15-a zi din a 6-a lună selenară, sărbătoarea Bouddha 
Jayanthi, „ziua de naştere a lui Buddha“, celebrează, după cum am văzut, 
atât naşterea, iluminarea, cât şi accederea sa în nirvana. 

« Între iulie și septembrie se desfășoară sărbătoarea care marchează înce- 
putul „postului paștelui“ budist. Această perioadă de trei luni, care co- 
incide, în general, cu anotimpul ploios, este dedicată meditaţiei, iar 
călugării nu ies decât în mod excepțional din mănăstirile lor. În ziua săr- 
bătorii, familiile călugărilor le aduc numeroase ofrande. În timpul pos- 
tului, adolescenţii efectuează tradiționalul „stagiu“ într-o mănăstire. 

* În octombrie sau noiembrie se sărbătoreşte sfârșitul postului, numit Kathina. 
Este o sărbătoare veselă renumită pentru luminile sale. La Bangkok, este 
de asemenea ocazia unei ieşiri pe fluviu a somptuoaselor „bărci regale“. 
În toate mănăstirile, sărbătoarea presupune înmânarea de robe noi sau de 
țesături călugărilor. Ceremoniile includ totodată un prânz în comun al 
credincioşilor, întotdeauna în incinta templului, o procesiune în jurul 


pagodei, lumini colorate și recitarea textelor sacre, Sutra. 


SĂRBĂTORILE CREȘTINE 


Conform liturghiei catolice, fiecare zi a calendarului celebrează săr- 
bătoarea unuia sau mai multor sfinți sau un eveniment deosebit din viața 
lui lisus Hristos sau a Maicii Domnului. 

Pentru toți creștinii, cea mai importantă este Paștele, sărbătoarea în- 
vierii lui lisus, la trei zile de la moartea sa pe cruce din Vinerea Mare. 
Această înviere, unică în istorie, aduce speranța și promisiunea unei noi 
vieți pentru toți oamenii mântuiți prin jertfa lui lisus. 

Faptul că sărbătoarea creștină a Paștelui poartă același nume ca Paştele 
evreiesc are două cauze: una istorică, deoarece învierea lui lisus are loc în 
ziua Paștelui evreiesc, și una simbolică, întrucât trecerea în altă viață pe 
care ne-o promite poate fi comparată cu eliberarea din sclavie a evreilor exi- 
lați în Egipt. Cele două cauze sunt de altfel legate, întrucât viața lui lisus 
se înscrie în continuitatea Bibliei. 


enciclopedia religiilor 


Sărbătoarea creştină cea mai populară, deși apărută mai târziu în 
istorie, este Crăciunul!, celebrarea nașterii lui Iisus Hristos. Nu s-a putut 
stabili cu exactitate când s-a născut lisus. De aceea, în mod arbitrar, ziua 
sa de naștere a fost oficializată la 25 decembrie, dată apropiată de solsti- 


tiul de iarnă, care corespundea cu cea a cultelor solare când se sărbătorea 


reînnoirea zilelor a căror durată începea să crească. Acestui cult păgân al 
reluării vieții îi este asociat bradul de Crăciun care rămâne întotdeauna 
verde în ciuda faptului că iarna natura este în adormire. Ortodocşii? săr- 
bătoresc Crăciunul pe 6 ianuarie, pentru că au păstrat vechiul calendar iu- 
lian, decalat cu 13 zile în raport cu actualul calendar gregorian, mai precis 
cel care a fost adoptat în 1582 de papa Grigorie al XIII-lea. Crăciunul, 
sărbătoare a nașterii Pruncului-Dumnezeu, a devenit firește una de fa- 
milie, sărbătoarea tuturor copiilor. În amintirea darurilor — aurul, 
smirna și tămâia — pe care cei trei magi i le-au adus Pruncului-lisus, tra- 
diția cadourilor de Crăciun este una puternic înrădăcinată. Ce e de făcut 
când o familie se reunește și face schimb de daruri? O masă, bineînţeles, 
dacă este posibil bine udată. Și cum această sărbătoare este veselă, de ce 
să nu se danseze? Astfel, încet, încet, sărbătoarea păgână a întoarcerii 
soarelui, pe care Biserica o convertise în celebrare religioasă, are tendinţa 
să devină din nou, în familiile puţin practicante, o sărbătoare păgână 
în care se cheltuieşte cu voioșie spre cinstirea unui copil sărman uitat în 
jeslea sa. 

Pentru practicanţii catolici, Crăciunul este una din cele patru sărbători 
„obligatorii“, în cadrul căreia credincioșii trebuie să participe la slujba 
religioasă, chiar dacă nu cade într-o duminică. 

Celelalte sărbători obligatorii sunt cea a Înălţării lui lisus Hristos 
la ceruri, la 40 de zile după învierea sa, cea a Adormirii Maicii Domnului 
fixată la 15 august’, și cea a Tuturor Sfinţilor, adică a tuturor sfinților 


1 Crăciun se spune Navidad în spaniolă, Natal în portugheză, Nedellec în bretonă, 
Christmas în engleză și Weihnachten („noapte sacră“) în germană. 

2 Este vorba numai de unii ortodocoși, cum ar fi cei din Rusia, care respectă vechiul 
calendar (n. coord.). 

3 Pentru sensul cuvântului „adormire“, a se vedea capitolul „Tradițiile și dogmele“. 

cunoscuți sau necunoscuți de Biserică, pe data de 1 noiembrie. Această din 
urmă dată a fost stabilită în secolul al VIII-lea de papa Grigorie al III-lea 
pentru a creștina o sărbătoare păgână engleză impregnată de druidism, 
All Hallows day. 

Dintre celelalte sărbători sau ceremonii, amintim că: 


e Rusaliile, la 50 de zile de la Paște, celebrează pogorârea Sfântului 
Duh asupra apostolilor, ceea ce corespunde cu începutul expansiu- 
nii Bisericii. 

e  Epifania înseamnă „manifestare“ în greacă. Este legendara „sărbătoare 
a Regilor“, cei trei magi venind din țări îndepărtate pentru a recunoa- 
şte pe Pruncul-Dumnezeu după nașterea sa. Catolicii sărbătoresc Epi- 
fania în prima duminică din ianuarie, ceea ce coincide oarecum cu 
Crăciunul ortodox. În ortodoxie, Crăciunul și Epifania sunt una și 
aceeași sărbătoare?, nașterea lui lisus presupunând de asemenea ară- 
tarea sa în lume. Apariția calendarului gregorian a provocat dedubla- 
rea respectivei sărbători, Crăciunul fiind celebrat cu 13 zile mai 
devreme, Epifania fiind menţinută la data anterioară. 

e Miercurea Cenușii* marchează prima zi a postului Paştelui, post de 40 
de zile care se termină odată cu celebrarea Paștelui. Cenușa pe care 
preotul o pune pe fruntea catolicilor aminteşte că orice viață se în- 
toarce în țărână. Ziua de dinainte, numită Mardi gras,“ este, din contră, 
O zi de bucurie, ultima a carnavalului. 


| În țările anglo-saxone, în ajunul zilei Tuturor Sfinţilor, Hallow even, are loc sărbătoarea 
rămasă foarte păgână de Halloween. Se credea că sufletele morților de peste an intrau 
pentru douăsprezece luni în corpul unui animal pentru a-și ispăși greşelile. A devenit 
pretext pentru distracţie și deghizare. 

2 Aceste două sărbători se celebrează la două date diferite de Biserica Ortodoxă 
Română și de alte Biserici ortodoxe, care au adoptat calendarul gregorian (n. coord.). 

3 Aceasta este denumirea dată în calendarul romano-catolic (n. coord.). 

4 Mardi gras este o zi de carnaval. Este o veche tradiţie pe care Biserica Romano-Catolică 
a permis-o pentru a creștina anumite tradiții păgâne, pentru a canaliza eforturile creştinilor 
în vederea celui mai important post ce începe a doua zi (n. coord.). 

CE PUTEM CREDE DESPRE SĂRBĂTORILE RELIGIOASE? 


Rămânem uimiţi în fața infinitei diversități a exprimării evlaviei 
populare de care dau dovadă aceste sărbători: uneori profund triste și 
marcate de fanatism precum procesiunile şiite din „ziua a 10-a a lunii 
muharram“ ću autoflagelarea credincioșilor; nicidecum mai vesele și au- 
reolate de un mister îngrijorător precum procesiunile din Vinerea Mare, 
din Spania, când cei ce se pocăiesc poartă măști; demonstrații ale capa- 
citații de a indura suferința în numeroase sărbători hinduiste sau taoiste 
în care mersul pe jos descult pe cărbuni aprinși este unul din exerciţiile cele 
mai uşoare; sărbători încărcate de cultură mitologică în India; celebrări 
deopotrivă religioase şi profane, în funcție de participanţi, precum este 
Crăciunul; sărbătoare cu dominantă familială, ca sărbătorile evreiești; 
sărbători care se reduc la tradiții alimentare sau folclorice, precum Mardi 
gras; sărbători de reculegere, precum Ziua Tuturor Sfinților, sau de speranță 
spirituală precum Paștele... | 

Sărbătoarea, oricare ar fi ea, răspunde unor nevoi profunde ale omului, 
independente de religie și cultură. Este expresia acestor nevoi care este im- 
pregnată de credinţe religioase. Religiile, într-un fel, au recuperat în avan- 
tajul lor instinctul sărbătorii. Este motivul pentru care găsim atâtea 
straturi succesive de religii vechi în sărbătorile contemporane: ziua anu- 
lui zoroastrian este celebrată în Iranul şiit, cultul druizilor a supraviețuit 
în obiceiul occidental al vâscului, vechile culte păgâne ale fertilităţii se 
regăsesc în obiceiul de a arunca orez în proaspeții căsătoriți etc. 

În realitate, nevoia de a sărbători este mai mult firească decât religioasă: 
mergând pe finul istoriei, constatăm că popoarele primitive, a căror hrană era 
greu de procurat, aveau nevoie de „mese copioase“ pentru a compensa aus- 
teritatea cotidiană și de mari adunări pentru a evada din mediul lor limitat. 
Mai mult decât atât, sărbătoarea, prin pregătirea pe care o cere, scoate omul 
din prezent și îl proiectează în viitor. Popoarele cele mai sărace sunt cele 
mai preocupate de a organiza sărbători somptuoase. În mahalalele din Bra- 
zilia se pregătesc tot anul dansuri și costume sclipitoare pentru carnaval. 

Compensare a suferințelor condiției umane, sărbătoarea se vrea bo- 
găție, exuberanţă, bucurie și speranță. Astfel, se apropie de religiile care 

se străduiesc, pe un alt plan, să aducă consolare și speranță umanităţii. Cele 
două planuri sunt totuși distincte, iar sărbătorile religioase ar putea să se 
lipsească de calendar, de exteriorizare şi de fast. Ceea ce ar putea fi adevă- 
ratul motiv al sărbătorilor religioase este grija religiilor de a „se prinde“ de 
om, așa cum este el. 


RELIGIILE ȘI MOARTEA 


Nimic mai firesc decât preocuparea religiilor pentru moarte, însă le- 
gătura cu Dumnezeu pe care și-o propun este în afara timpului, ca Dum- 
nezeu însuși sau limitată la durata vieții? Întrucât relația cu Dumnezeu 
nu poate fi stabilită decât de El, ar părea logic să fie eternă. Totuși con- 
statăm că orice creaţie este sortită morții. 

Se pare că nimic din ceea ce există nu scapă fatalității de a avea un în- 
ceput și un sfârșit. Nici măcar stelele și universul nu se sustrag acestei legi 
care privește tot ce putem observa. Savanţii au determinat cu o precizie 
destul de mare data nașterii universului — în urmă cu aproximativ 15 mi- 
liarde de ani —, au observat moartea a numeroase stele, au înțeles meca- 
nismul evoluţiei lor și cunosc procesul care va distruge Soarele nostru. 

„Viaţa“ stelelor se numără în miliarde de ani, cea a ființelor vii este de 
câteva ore pentru unele insecte până la câteva secole pentru anumiți co- 
paci. Durata de viață a omului este în mod considerabil prelungită datorită 
progresului medicinei, mai ales prin victoria asupra bolilor, dar nu știm să 
luptăm împotriva îmbătrânirii și doar în mod excepțional o ființă umană 
poate să treacă de 100 sau 120 de ani. De altfel, cei mai longevivi nu sunt 
în general cei care au beneficiat cel mai mult de știința medicală. 

De fapt, totul se petrece de parcă universul a fost creat pentru a se 
reînnoi și nu pentru a dura. 

Orice-ar fi moartea noastră, moartea fiecăruia dintre noi, este inevi- 
tabilă mai devreme sau mai târziu. 

O altă caracteristică a morții este imprevizibilitatea ei. Cu siguranţă, 
un centenar poate să spună că va muri în următorii zece ani și fiecare 

poate prezice, cu mari șanse de a nu se înșela, că va muri în următorii o 
sută de ani. Cu toate acestea, momentul morții ne este necunoscut: unii 
bolnavi incurabili rezistă dincolo de orice speranţă, iar oameni aparent 
sănătoși mor subit. 

Care este atitudinea omului în fața fenomenului implacabil al morții? 
Asta depinde, în mare parte, de mediul cultural și, în special, de religie, dar, 
în ansamblu, există întotdeauna un sentiment de teamă, compensat uneori 
la bolnavii cronici sau la bătrâni de o nevoie de eliberare sau de o aspirație 
profundă la odihnă. 

Teama de moarte și instinctul de conservare duc la refuzul pentru cât 
mai mult timp posibil al ideii morții și la conştiinţa prezenței sale în noi. 
O astfel de politică a struțului are avantajul de a fi cea mai simplistă, nu 
dă dovadă nici de curaj, nici de imaginație. 

Totuși, dacă există vreo problemă care a preocupat dintotdeauna omul, 
aceasta este cea a morții. Se pare însă că lumea occidentală se străduiește 
s-o elucideze, uitând astfel sensul religios. 

În Franţa, s-a reușit timp de o generație să se escamoteze moartea. Înainte 
de Al Doilea Război Mondial, la fiecare deces, un catafalc negru purtând 
inițiala numelui defunctului era așezat la ușa locuinţei sale; dricul, tras 
de cai și acoperit de flori, era urmat de familie și prieteni; circulația se 
oprea la trecerea sa, oamenii se descopereau respectuos sau își făceau 
semnul crucii. Timp de mai multe luni, apropiații purtau doliu și treptat 
treceau la semidoliu cu o banderolă neagră pentru bărbați și rochii închise 
la culoare pentru femei. 

În prezent, circulația are prioritate şi dricurile nu au supraviețuit decât 
motorizându-se. Pentru a uita moartea, au fost îngropate manifestările 
care o însoțeau. Moartea s-a transformat într-o boală rușinoasă. 

Ce au devenit, în această harababură, credinţele religioase? 

În zilele noastre, credințele umanității, în ceea ce priveşte consecinţele 
morții, se împart în trei mari tendințe de importanță numerică puțin 
comparabilă: 


e Pentru necredincioșşi, atei sau sceptici, moartea este un sfârșit absolut. 
Pe lumea cealaltă nu există decât neantul. Doar amintirea defunctului 

poate rezista în memoria celor care l-au cunoscut sau i-au cunoscut 
activitatea. 

e Pentru creștini și musulmani, există o înviere a morților cu o Judecată 
de Apoi care duce la o altă viață, de natură diferită, în rai sau în iad. 

e Pentru hinduişti şi o bună parte din budiști, moartea eliberează sufletul 
care se reincarnează într-o altă ființă, în funcţie de faptele vieţii trecute. 
Acest ciclu permanent de reincarnări nu se poate termina, conform bu- 
diștilor, decât dacă perfecțiunea actelor este de așa natură încât sufletul 
să poată să se contopească într-un absolut imprecis definit, nirvana!. 


Acest clasament este unul rezumativ: unii creştini și evrei iau viața 
eternă într-un sens foarte simbolic și nu își imaginează o altă lume. În- 
tâlnim chiar un număr deloc neglijabil de occidentali consideraţi creştini 
în statistici ce cred în reincarnare. 

O astfel de schematizare are meritul de a dovedi că creştinismul și 
islamul sunt, în mod curios, singurele mari religii care menţin credința 
unei vieți după moarte?. Dar o asemenea credință a apărut încă din cele 
mai îndepărtate timpuri ale umanității. Arheologii au găsit dovada exis- 
tenței unor idei religioase în Preistorie, mai precis în grija de a le acorda 
morților un loc de înmormântare în conformitate cu credinţa într-o altă 
viață. Astfel se așază în mormânt în apropierea cadavrului provizii pen- 
tru drum, mijloace de transport sau chiar servitori sacrificați pentru ca 
aceștia să poată continua să își ajute stăpânul. 

De îndată ce intrăm în perioada istorică, astfel de supoziții devin cer- 
titudini: toate mitologiile își imaginează locul de ședere a morţilor ca o altă 
viață. Egiptenii antici, în primul rând, şi-au descris perfect credințele prin 
inscripții confirmate de conținutul mormintelor. Întâlnim aici mai ales 
bărci în miniatură pentru a ajunge la viaţa de dincolo. Ideea unui ocean 
sau unui fluviu care trebuie traversat exprimă caracterul unei călătorii din 


! „n“-ul iniţial de la nirvana are, ca în limba franceză, valoare de negație. Nirvana este 
un fel de non-viaţă. 

2 Poziția iudaismului este cea mai nuanţată, mai precis diversele sale curente pot avea 
poziţii divergente asupra acestei chestiuni. 

care, adesea, nu te mai întorci. În mitologia greacă, se ajungea la locul de 
ședere a morților traversând un fluviu, Styx. 

Astfel de exemple se întâlnesc în numeroase alte civilizaţii. Întrucât 
nimeni nu știe nimic despre existența și natura acestui loc de ședere a 
morților, se dă frâu liber imaginației. Numeroși animiști cred că spiritele 
strămoșilor au puterea de a proteja sau de a tulbura viii. Alte persoane 
cred că morții au capacitatea de a se manifesta pe pământ și de a intra în 
legătură cu ele: este vorba despre adepţii spiritismului. Iar alții cred că se 
poate întreține o legătură de natură spirituală cu defuncții prin rugăciune. 

Adesea, moartea este asociată cu ideea unei judecăţi: faptele defunctului 
condiționează viața sa după moarte. Mai ales marile religii revelate recunosc 
în Dumnezeu Judecătorul suprem ce recompensează sau pedepseşte. 
Oamenii sunt așadar sortiți raiului sau iadului. 

Ansamblul imageriilor populare a oferit despre aceste locuri descrieri 
deopotrivă mult exagerate sau fanteziste, toate marcate de experiența 
noastră terestră: flăcările în care ard damnații, precum și grădinile în- 
cântătoare unde curg lapte și miere sunt rodul fanteziei ca să nu spunem 
al fantasmelor. 

Credinţa într-o înviere într-o altă lume, oricare ar fi modul în care ne-o 
imaginăm, este o altă caracteristică a religiilor revelate, dar ea își află ră- 
dăcinile în profunzimea psihologiei colective a umanității. 


MOARTE ȘI ÎNVIERE 


Obsesia dispariției totale în moarte este dificil de suportat. Vanitatea 
umană a inventat orice ca să supraviețuiască măcar amintirea noastră: 
să lași o familie, o operă, o moștenire, este o formă a acestui instinct. Însă 
fotografiile sau statuile, monumentele funerare sau îmbălsămarea cada- 
vrului nu sunt decât niște paliative neînsemnate la suferința marii plecări 
fără întoarcere. 

Speranţa unei alte vieţi este leacul cel mai plăcut pentru spaimele 
noastre. Omul şi-ar fi clădit astfel mituri ale vieții eterne, ale învierii, de 
care s-ar fi bucurat în special zeii săi. 

Consolarea de a imagina aceste ființe supranaturale învingând fatali- 
tatea morții se asociază, în mod normal, cu religia, cultul închinat zeilor 
înaripând speranţa că într-o zi ei vor împărți privilegiul lor la nemurire. 

Observarea naturii unde viața se retrage în timpul iernii pentru a rea- 
părea primăvara, cursa soarelui însuși care urcă la cer, apoi dispare până 
a doua zi dimineața, creșterea și descreșterea lunii, caracterul ciclic al 
oricărei vieți duce prin analogie la concluzia că și noi vom cunoaşte o oa- 
recare renaștere: viața anumitor zei ai Antichității reprezintă, în mare 
parte, simbolul unei astfel de reînvieri eterne. 

Mitul grecesc al lui Adonis și, anterior, al lui Tammuz la akkadieni, cel 
al lui Baal la fenicieni sau al lui Osiris la egipteni presupun toate moar- 
tea și învierea lui Dumnezeu. Asemănarea unora dintre aceste mituri 
între ele este de altfel verosimilă. 

În hinduism, caracterul ciclic al întregii vieți este o credință fundamen- 
tală: moartea nu este decât condiția unei renașteri. Universul însuși este 
o succesiune de cicluri comparate cu respirația zeului-creator Brahman 
care expiră lumea și o aspiră din nou. 

Într-un fel sau altul, toate formele de religie născocesc într-un mod 
mai mult sau mai puţin clar o altă viață decât cea pe care o cunoaștem: 
viața spiritelor, a îngerilor, a strămoșilor divinizați, astfel încât moartea 
să apară mai mult ca o trecere, decât ca un sfârșit. 

Totuși religiile revelate au un mesaj mai precis: ele promit învierea, 
nu numai a spiritului nostru, ci a întregului corp. Credinţa în înviere este 
atât de fundamentală, încât, fără ea, religiile revelate ar dispărea. 

Cu toate acestea aparențele ar duce la respingerea, așa cum fac necre- 
dincioșii, a unei ipoteze la fel de neverosimile. Cum un corp dispărut în 
fum sau descompus în pământ şi-ar putea relua forma? Despre ce corp 
va fi vorba: despre cel degradat de îmbătrânirea noastră sau despre un 
alt trup care nu ar mai fi întocmai noi înșine? Și, mai ales, la ce ne va servi 
acest corp: în ce lume vom trăi și ce vom face? 

Abisul enigmatic asupra căruia se ridică asemenea întrebări nu încura- 
jează acceptarea dintr-odată a ipotezei învierii. Putem chiar să ne întrebăm 
cum am mai putea-o încă formula într-o lume a rațiunii. 

Aparent totuşi, prăbușirea practicii religioase în societățile indus- 
trializate nu a afectat credința în viața de după moarte. Pe ce se bazează 
deci o convingere atât de stăruitoare? 

Două indicii pot furniza un început de explicaţie. 

Primul constă chiar în faptul că această credinţă există. Creierul nostru 
este programat astfel încât speranța unei vieți eterne să existe în noi, 
chiar dacă rațiunea reprimă o idee aparent aberantă. Putem totuși să obiec- 
tăm că o astfel de speranţă nu este decât un subprodus al instinctului de 
conservare și de supraviețuire. 

Al doilea indiciu se bazează pe experiența celor care au trecut foarte 
aproape de moarte. Mărturiile par că tind spre același punct: mulți din- 
tre ei au simțit o pace adâncă însoțită de o lumină ciudată și blândă care 
îi întâmpina. Mai ciudat, unii au avut senzația că își părăsesc corpul și că 
îl văd ca un spectator exterior?. Nimic nu ne obligă să dăm crezare măr- 
turiilor unor persoane a căror stare fizică era, în momentul respectiv, 
puțin favorabilă unei observări obiective a realității. 

De fapt, singurul exemplu al unui înviat care a apărut cu un corp „din 
cealaltă lume“ pe care istoria l-a cunoscut vreodată și l-a atestat în mod 
serios este cel al lui lisus Hristos?. Trebuie subliniată importanţa pri- 
mordială pe care o prezintă pentru umanitate acceptarea sau respingerea 
mărturiilor învierii sale. 

Cu toate acestea, indiferent de credințele lor, toate religiile consacră 
misterioasei treceri a morții ritualuri care sunt purtătoare ale speranţei 
unei alte vieți. 


1 Conform unui sondaj, muribunzii cred mai mult decât cei sănătoși în viața de 
după moarte. 

2 Vezi cartea Viața după viaţă a doctorului Raymond Moody, Editura Robert Laffont, 
Paris, 1981. 

3 Vezi capitolul despre creştinism. Este interesant de remarcat că islamul, care 
acceptă nașterea miraculoasă fără tată a lui lisus Hristos, nu acceptă și moartea pe cruce 
a profetului. Conform acestuia, ar fi avut loc substituirea cu o altă persoană, dar nicio 
explicație nu a fost furnizată despre continuarea existenţei lui Iisus Hristos dacă nu a 
murit și nici nu a înviat. 


161 


162 


michel malherbe 


RITURILE FUNERARE 


Corpul este sortit descompunerii: „Căci țărână eşti și în țărână te vei 
întoarce“ spune Biblia (Facerea III, 19). Bogaţii și cei puternici se împacă 
greu cu o asemenea soartă. Pentru a încerca să-și păstreze trupul neînsu- 
flețit cât mai mult timp posibil, s-au căutat metode rafinate de îmbălsămare. 
Deoarece au scos măruntaiele, cele mai supuse putrezirii, și au conservat 
restul corpului în mirodenii, egiptenii și chinezii Antichității au ajuns la 
rezultate cel puțin curioase. Dacă faraonii și-ar fi imaginat destinul lor ca 
obiect de muzeu, și-ar fi dat poate mai puţin silința. În zilele noastre, unii 
milionari americani cer să fie congelați, sperând că știința va putea într-o 
bună zi să-i readucă la viață. 

Aceste soluții ale bogaţilor nu sunt generalizabile: cadavrele sunt sortite 
dispariţiei. Pentru a scăpa de ele, religiile au inventat toate soluțiile posibile. 


Întrucât dispariția există, cu atât ea trebuie să fie mai rapidă și completă, 
de unde obiceiul incinerării practicat de arieni de 4 000 de ani și adoptat de 
hinduism!. Cenușa rugului este aruncată într-un fluviu sacru precum Gan- 
gele, cu condiţia să nu se găsească o tehnică mai elaborată precum împrăș- 
tierea cenușii deasupra Himalayei dintr-un avion, așa cum s-a întâmplat 
cu cea a doamnei Gandhi. În prezent, sub presiunea demografică, anu- 
mite țări, precum Rusia sau Japonia, tind spre incinerare: urna ocupă mai 
puțin spațiu decât coșciugul, se economisește neplătind prețul terenului, 
dar se pierde la cel al arderii. În țările de tradiție catolică, precum Franţa, 
incinerarea este adesea cerută de liber-cugetătorii care cred că astfel 
le fac o farsă celor care așteaptă învierea morților. Totuși, Biserica nu 
interzice o asemenea practică. 

Unii consideră cadavrul ca fiind impur astfel încât nici pământul și nici 
focul nu trebuie să fie maculate la contactul cu acesta: zoroastrienii în- 
credințează vulturului grija de a-l face să dispară. Kalașii, trib al munților 


1 Anumite rituri șivaite din sudul Indiei au rămas preariene, iar morții sunt îngropați 
în încăperi subterane cu obiecte utilitare pentru viața de apoi (A. Daniélou, Cele patru 
sensuri ale vieţii, Editura Rocher). 

înalți din nordul Pakistanului, încă reticenţi la islamizare, așază corpurile 
în mici monumente deasupra solului. 

În schimb, în Tibet, teoria cere încredințarea cadavrului unuia din cele 
patru elemente — pământ, apă, aer sau foc —, dar îngroparea și scufunda- 
rea sunt puțin folosite. Rămân incinerarea, foarte des practicată, și tăierea 
în bucăţi a corpului. Aceasta din urmă presupune ritualuri puțin plăcute 
constând, în special, în spargerea craniului mortului pentru ca pasările 
să ia cât mai mult posibil din trupul defunctului. 

În numeroase religii este practicată îngroparea. Este vorba poate aici 
de o supraviețuire a credinței păgâne conform căreia regatul morților se 
află sub pământ. 

În islam, corpul este spălat cu grijă cu apă și săpun, camforată, apoi 
învelit cu o pânză albă simplă, simbol al întoarcerii la puritate. Este așe- 
zat pe partea dreaptă, direct pe pământ, cu ochii către Mecca în aștepta- 
rea judecății. Degetul arătător rămâne întins drept mărturie a unicității 
lui Dumnezeu. 

Mormintele sunt, în general, foarte simple, uneori marcate de o piatră. 
În Imperiul Otoman, acestea erau adesea mai elaborate și cuprindeau o 
stelă verticală acoperită cu un turban sculptat în piatră, semn al rangului 
social al defunctului. La Cairo, din cauza aglomerației urbane, „Cetatea 
morților“ este ocupată de săracii ce campează acolo, dovadă a unei fami- 
liarități cu moartea care exclude orice superstiție. Unii musulmani celebri 
pentru evlavia lor sunt îngropați în moschei sau în sanctuare, unde sunt 
obiect de venerare. Este vorba despre marabuți. 

În iudaismul de strictă observanţă, incinerarea este interzisă și 
înmormântarea este practicată cât mai repede posibil după deces. Corpul 
este spălat ritualic înainte de a fi înfăşurat într-un giulgiu alb. Se așază un 
ciob de olărie pe ochii și pe buzele defunctului și un săculeț cu pământ, 
simbolizând Pământul sfânt, în coșciug. Acesta rămâne deschis până în 
momentul în care groapa va fi acoperită, ca și cum mortul se pregătește 
să intre în cealaltă lume. Perechea defunctului respectă un doliu strict de 
7 zile, shiva; respectivul primeşte, așezat pe un scaun scund simbolizând 
pământul, vizita de consolare a părinţilor și prietenilor care se ocupă de 
organizarea meselor și participă la rugăciune. Timp de 30 de zile, doliul 

cere să nu te razi, să nu te tunzi sau să nu porți haine noi. În cele din urmă, 
timp de un an fiul defunctului sau, în lipsa lui, un alt apropiat recită zilnic 
rugăciunea kadis, exaltare și adorare a lui Dumnezeu care încheie diverse 
alte liturghii. Nu se practică doliul pentru copiii morți până la vârsta de 
30 de zile. 

În civilizația chineză, în care cultul strămoșilor face parte din tradiția 
confucianistă, familiile emigrate sunt gata de cele mai mari sacrificii 
pentru ca morții lor să fie înhumați în pământul natal. Calitatea socială 
a defunctului se apreciază prin frumusețea coșciugului său impozant 
din lemn; mortul este îmbrăcat regește cu o robă cu flori de lotus, simbol 
budist al frumuseţii ce naște din noroi. Această ținută mortuară, com- 
pletată de pantofi de pâslă și o pernă, este în mod poetic numită „veșmânt 
de viață lungă. 

Biserica Catolică nu practică decât înmormântarea în amintirea mo- 
dului în care lisus a fost îngropat. În Franța, unde practica religioasă nu 
vizează decât un francez din opt, 75% din înmormântări se fac la biserică. 
Incinerarea câștigă teren, deși mulți din cei care i se declară adepţi se lasă 
înmormântați. În America de Nord, unde cimitirele sunt adesea adevă- 
rate parcuri cu un gazon magnific, vedem că se înmulțesc acele Funeral 
Homes, instituţii care organizează toată ceremonia, inclusiv primirile 
și serviciile anexe precum îmbălsămarea cadavrului sau chiar conge- 
larea sa în vederea unei reanimări ulterioare. S-a avut de asemenea în 
vedere plasarea pe orbita spațială a cadavrelor amatorilor împătimiți 
de spațiu. 

În religiile animiste, funeraliile sunt adesea momentul cel mai important 
al cultului, iar moartea, cel mai frumos moment al vieții. 


Textele care urmează ilustrează diversitatea ritualurilor de origine 
animistă, prezentând ceremoniile toraia din Indonezia și întoarcerea din 
Madagascar. 

Cele două exemple sunt legate de aceeași cultură, dar am fi putut evoca 
la fel de bine alte ritualuri ciudate din animismul african. Astfel, în Sene- 
gal, în ținutul serere, exista obiceiul să se așeze în trunchiul unui baobab 
scobit cadavrele grioților, povestitorii tradiționali. 

RITUALURILE FUNERARE ALE POPULAȚIEI TORAIA 


Toraia trăiesc în centrul insulei indoneziene din Sulawesi, Celebes, 
conform terminologiei franceze. Populaţia toraia, ca şi batak din 
Sumatra sau dayak din Borneo, a reprezentat primul val al populării 
Indoneziei pornind de la Peninsula Indochinei, acum 4 sau 5 milenii. 
Au fost împinși spre interiorul ținutului prin valuri ulterioare, iar cul- 
tura lor nu a fost influențată decât tangențial de marile religii care au 
dominat arhipelagul: budismul, hinduismul și, începând cu secolul 
al XIII-lea, islamul. Aceştia au păstrat astfel, până la începutul secolu- 
lui, o religie animistă originală cu o mitologie complicată. Ei sunt cu atât 
mai mult refractari la islamul vecinilor şi dușmanilor lor, bugii, căci 
mănâncă porc și beau vin de palmier. 

De mai bine de cincizeci de ani, la contactul cu puterea colonială 
olandeză, populaţia toraia s-a convertit în masă la creştinism, astfel 
încât animiştii nu mai reprezintă astăzi decât 13%!. Totuşi, aşa cum se 
întâmplă în general, ritualurile funerare ale vechii religii s-au păstrat: 
respectarea morții și a strămoșilor a dus la menţinerea practicilor 
mortuare mai degrabă decât a celor legate de viața cotidiană. 

Pentru populația toraia, societatea este strict structurată în caste 
și acestea se transmit din generaţie în generație după moarte. Pentru 
nobili, care constituie în jur de 10% din populaţie și dispun de puterea 
economică, înmormântările sunt însoțite de sacrificii de bivoli, uneori 
câteva zeci, uciși cu satârul. Aceștia vor forma turma sufletului mortului 
care zboară în lumea de dincolo pe spatele primului animal sacrificat. 
Bivolii sunt oferiţi de membrii familiei şi de cunoştinţele mortului. Nu- 
mărul lor indică statutul social și împărțirea moștenirii se efectuează 
în funcţie de numărul de vite oferite de urmaşi. 


! Din aproape 3 milioane de toraia, care trăiesc în diverse insule indoneziene, 350 000 
locuiesc încă pe pământurile lor ancestrale, în timp ce populaţia totală din Celebes adună 
15 milioane de suflete. Populaţia toraia este formată din 76% creştini, din care 59% 
protestanți, mai ales luterani, și 17% catolici. Minoritățile protestante sunt formate din 
penticostali şi adventiști. 

Odată animalele sacrificate, sunt împărțite ținându-se cont de rangul 
social al fiecăruia şi de gradul de rudenie cu defunctul. Donatorul are 
dreptul la o pulpă. 

Bineînţeles, importanţa funeraliilor este aceea că tot clanul, familia 
în sensul cel mai larg, este obligat să fie prezent. Pentru a primi sute de 
persoane, trebuie să aduni sume considerabile, căci participanţii sunt 
găzduiți într-un adevărat sat provizoriu, decorat în mod tradițional, care 
va fi distrus la sfârșitul săptămânii de ceremonii. Lipsa banilor întârzie 
uneori cu câțiva ani îngroparea... În zilele noastre, cadavrul este tratat 
cu formol, însă cândva făcea obiectul unor îngrijiri complicate cu ierburi 
aromatice care nu făceau decât să întârzie descompunerea. 

Indiferent de clasa lor socială, toraia sunt îngropați în coșciuge de 
lemn, negre pentru creştini, albe pentru animiști. Odinioară, sicriele 
erau scobite într-un trunchi de copac şi sculptate, la o extremitate, în 
forma unui cap de porc, de exemplu. Coşciugele sunt aşezate în peşteri 
sau în gropi făcute de-a lungul iînaltelor faleze calcaroase. Uneori, amin- 
tirea nobililor se transmite grație unei statui în lemn în jur de un metru 
înălțime, îmbrăcată în țesătură, având pe cap păr uman şi ținând în 
mână un obiect familiar mortului. De sus, de la balconul lor de la jumă- 
tatea falezei, strămoșii îşi mai supraveghează încă astfel câmpurile cu 
orez și descendenții. 

Celelalte clase sociale au ceremonii mult mai simple. În trecut, 
corpurile sclavilor erau adesea date drept hrană câinilor și porcilor. 
Sunt un pic mai bine respectați copiii morți înainte de a le fi ieşit dinții: 
o jertfă constând din câteva ouă poate fi suficientă. Aceştia sunt uneori 
„îngropaţi“ într-un copac mare verde, în care se scobeșşte o cavitate care 
se închide și se cicatrizează în timp. Copilul se ridică astfel uşor la cer. 
Odinioară se întâmpla ca tatăl să înșele zeii punând dinți falși de argint 
în gura pruncului mort care putea avea astfel acces la paradisul celor care 
mestecă orez. Într-o astfel de civilizație a orezului, acesta este simbolul 


1 Costul înmormântărilor nobililor îi determină uneori pe aceştia să se căsătorească 
cu femei dintr-o castă inferioară pentru a nu fi obligați să facă prea multe cheltuieli pentru 
funeraliile socrilor. 

vieții și prietenul omului; hambarele cu orez sunt asemănătoare caselor 
tradiționale și la fel de bogat decorate. 

Un obicei vechi pe care puterea colonială olandeză l-a interzis din 
motive de igienă consta în curățarea cu atenţie a oaselor defuncților şi 
învelirea acestora într-o cârpă. Putem să ne întrebăm dacă întoarce- 
rea morților din Madagascar nu se înrudeşte cu respectiva practică, 
deoarece civilizația şi limba acestei țări sunt originare din Indonezia. 


ÎNTOARCEREA MORȚILOR MALGAȘI 


În Madagascar se practica neobișnuitul obicei al „întoarcerii morților“. 
Deși malgașii sunt în majoritate creștini, toți, fără excepții remarcabile, 
respectă acest ritual. Ceremonia constă în exhumarea rămășițelor de- 
funcților, la fiecare doi sau trei ani, de exemplu, și înfășurarea lor 
într-un nou giulgiu. Se îngroapă fie în aceeași zi, fie peste câteva zile. 
În toată perioada în care osemintele sunt scoase din mormântul lor! și 
așezate pe un altar la domiciliul familiei, se invită părinţii și prietenii 
la o petrecere. 

Când starea osemintelor nu permite atribuirea unui strămoș anume, 
se adună într-un giulgiu unic simbolizând unitatea familiei. 

Toate acestea se desfășoară într-un mod foarte destins. Dacă de- 
funcții sunt reînhumați în aceeași zi, valoarea cadourilor primite 
depăşeşte cheltuielile ospățului și devin amuzanți cei care practică 
anual obiceiul pentru a obţine mici beneficii. 

Din motive de igienă, întoarcerea nu poate fi practicată decât în 
timpul anotimpului secetos și rece, din iunie până în septembrie, și ne- 
cesită întotdeauna o autorizaţie administrativă, refuzată în caz de risc 
de epidemie. Din motive practice, malgaşii constrânși de meseria lor, pre- 
cum salariaţii, efectuează ritul în timpul weekendurilor. Întoarcerea 
serveşte de asemenea drept prelungire a văduviei: un văduv nu poate 


1 Aceste morminte nu sunt săpate în pământ, ci sunt adevărate căsuțe în lemn sau 
piatră a căror intrare este închisă ermetic. Numele malgaș al ceremoniei este famadihana. 

să se recăsătorească decât după ce și-a întors cel puţin o dată soția 
defunctă, adică după un an. 

Nimic nu s-a păstrat din religia din care provine obiceiul întoarcerii, 
dar aceasta s-ar justifica prin frica unei influențe nefaste a morților 
dacă nu erau bine tratați. Sacrificarea zebuului, încă practicată, 
este interpretată ca un schimb de vieţi, viața animalului permițând 
strămoșului să aibă o alta în lumea de dincolo. 

Bisericile creștine, după ce au catalogat întoarcerea morţilor drept 
un obicei păgân, l-au „recuperat“ și îl asociază astăzi cu respectarea 
părinţilor şi cu credinţa în învierea morților. 


Aceste ritualuri străine, pe care oamenii le-au inventat pentru a sacra- 
liza trecerea angoasantă a morților lor în necunoscutul lumii de dincolo, 
par astăzi depășite. Dar dacă moartea ne așteaptă, răbdătoare și inexorabilă, 
ea nu este poate un naufragiu definitiv și nu știm încă nimic despre des- 
chiderea necunoscutului pe care ni-l rezervă. 


ARTA ȘI RELIGIA 


Arta este, înainte de toate, creație. Nu se poate lipsi, ca referință sau ca 
model, explicit sau implicit, de creația prin excelență, cea a lui Dumnezeu. 
Artistul, el însuși creatură a lui Dumnezeu, participă la creaţia divină, el 
nu poate să-i fie rival. Raporturile artistului cu natura au, deci, fie că vrea 
sau nu, caracter religios. 

Religia al cărei artist se străduieşte astfel să fie preot este uneori puternic 
păgână, însă orice producţie artistică de calitate, prin însuși faptul că exaltă 
frumusețe, este similară cu un imn de mulțumire închinat Creatorului. 

Principala sursă de inspiraţie artistică a fost, de altfel, de-a lungul 
istoriei, de natură religioasă: fie că este vorba despre măști africane, 
adevărate obiecte de cult, despre statui ale zeilor greci sau romani sau 
despre monumente care marchează civilizațiile, precum catedralele, 
moscheile sau pagodele. Muzica clasică este, în mare parte, o formă de 
expresie religioasă. 

Putem ajunge până la a spune că orice artă este expresia unei religii 
dacă luăm termenul de religie în sensul cel mai larg, cel al unei concepții 
asupra Omului. Ar fi, în această privinţă, interesant să facem ceea ce am 
putea numi psihanaliza religioasă a anumitor forme de artă contemporană 
pentru a descoperi ce cult al Omului dezvăluie. Într-adevăr, dacă arta este 
creație, ea este de asemenea expresie. Toate sentimentele omului — dragoste, 
revoltă, disperare — se exprimă prin artă, inclusiv, uneori, chiar orgoliul 
neghiob al artistului. 

Bunul-simţ ne sugerează totuși că nu orice creație sau formă de expresie 
înseamnă artă; trebuie să adăugăm o căutare a calităţii și frumuseții. Este ceea 
ce distinge bucătăria cotidiană de arta culinară. Însă, cum concepția pe care 
o avem despre calitate este de natură filosofică și culturală, regăsim încă 
elemente religioase. 

Tocmai această prezenţă a religiosului în diferite forme de artă o vom 
prezenta în continuare. 


Cântul și muzica 


Viaţa este indisociabilă de ritm. Timpul care ne conduce este măsurat 
de ceasul celest care naște anotimpurile: lumina și electricitatea au frec- 
vența lor și inima ne bate în ritmul emoţiilor noastre. 

A crea un ritm pentru a provoca o emoție nu este propriu omului — 
gorila își sperie adversarii lovindu-se în piept —, dar generarea emoţiilor 
celor mai diverse prin ritmuri variate a fost, din negura timpurilor, una 
din capacitățile remarcabile ale speciei noastre. Această sensibilitate cu 
frecvenţă și intensitate sonoră explică inepuizabila producţie artistică 
a tuturor civilizațiilor. 

De foarte timpuriu, omul a căutat să creeze alte sunete decât cele ale vi- 
brațiilor coardelor sale vocale; a suflat în trestii, coarne de animale, scoici; 
a provocat percuțţii pe bambus, tobe sau gonguri; mai târziu a făcut să vi- 
breze coarde fixate la cutii de rezonanţă și să creeze în prezent sunete în 
totalitate sintetice. 

Toate religiile au pus în serviciul lor resursele acestei creaţii prodigioase 
pentru a cinsti divinitățile, dar şi pentru a provoca fidelilor o condiționare 
favorabilă vieții spirituale. Totuși, cântul și muzica ocupă locuri diferite, 
în funcţie de religii. 

În animismul african sau voodoo, care îi este înrudit, se pune accent pe 
percuție, al cărei ritm trepidant provoacă dansul, iar, unora, transa. 

Iudaismul ortodox nu-l slăvește pe Dumnezeu decât prin vocea umană; 
este interzis în sinagogi orice acompaniament de instrumente muzicale. 
Doar la anumite petreceri, răsună melancolicul strigăt către Dumnezeu 
al preotului oficiant care suflă într-un corn de berbec, șofarul. 

Creștinismul ortodox, ale cărui cântece sunt marcate de o frumusețe 
solemnă, își interzice și el orice instrument muzical în timpul slujbei. 

Islamul nu acceptă în moschee decât psalmodierea versetelor Coranului 
de către oficiant. Este vorba de un adevărat cântec strict codificat. Uneori, 
recitatorul își astupă o ureche cu palma pentru a-și simți mai bine vi- 
brațţiile vocii. 

Ceremoniile budiste cuprind, și ele, recitarea cântată a textelor sacre, 
dar aceasta este practicată de toţi călugării și este accentuată prin lovituri 
de gonguri. 

Rugăciunile din templele hinduiste sunt însoţite, în ceea ce le privește, 
de interludii muzicale asurzitoare de trompetă, tobă și clopot. 

Incontestabil, în creștinismul protestant și mai ales în cel catolic, rolul 
cântecului și al muzicii este cel mai important și cel mai diversificat. Clo- 
potele pentru a chema credincioșii, orga ceremoniilor solemne, modestul 
armoniu al micilor parohii însoțesc în mod tradiţional cultul. Preoți și pas- 
tori se străduiesc să îşi determine enoriașii, care nu au întotdeauna talentul 
cerut, să cânte; acestora le place să reia în cor cântecele copilăriei lor. 

În zilele noastre, Biserica își diversifică cântecele și muzica: mănăstirile 
păstrează tradiția magnificului cânt gregorian, în timp ce tam-tamul își 
face apariția în slujbele religioase africane, iar chitara în cele din Europa. 
Uneori chiar preoţii sau pastorii nu ezită să se prezinte pe scene profane 
pentru a interpreta cântece religioase: ne amintim de părintele iezuit 
Duval sau de pastorul John Littleton. Această tradiție de coabitare a mu- 
zicii religioasă și profană este foarte veche în Europa și o bună parte a 

creației maeștrilor muzicii clasice este în mod deliberat religioasă 
(Oratorio şi Magnificat ale lui Bach, slujbă religioasă și Te Deum ale lui 
Hândel, Requiem-ul lui Mozart, Missa Solemnis a lui Beethoven, Ave Maria 
a lui Schubert...). 

Și în India o mare parte din muzica clasică este inspirată de spiritualitate 
sau de epopeile mitologice. De fapt, tradiția vrea ca muzica să fie de origine 
divină: este modul de a sluji zeii și de a se apropia de aceştia grație tuturor 
emoțiilor pe care le exprimă. 

Bogăția ritmului (tala) și a melodiei (raga) variază căile de acces la 
divinitate și induce chiar un fel de hipnoză. 


Dansul 


Este arta care privilegiază expresia corporală; dansul, fie el spectacol 
sau participare, este întotdeauna însoțit de cântece sau de muzică ritmată. 
Dansul ocupă un rol central în numeroase religii: 


« În Africa,dansatorii mascaţi mimează divinitățile animismului, frecvent 
simbolizate prin animale. 

e Cultul voodoo nu poate fi conceput fără dans: invocă divinități și le 
determină să-și „călărească“ credincioșii care cad în transă. 

e În iudaism, ne amintim de dansul lui David în fața Chivotului Legă- 
mântului, iar în timpul sărbătorii Bucuria Torei, evreii dansează ținând 
în brațe sulurile Legii. 

e Înislam,unii sufiști își exprimă bucuria mistică prin dans: aceștia sunt 
dervișii rotitori care mai există și în zilele noastre, la Konya, în Turcia, 
de exemplu. 

a Creștinismul a considerat mult timp dansul ca un risc de a sminti tinerii. 
Biserica, neîncrezătoare în fața senzualității dansului, a acceptat 
totuși recent acompaniamente dansate cu ocazia anumitor slujbe 
religioase africane. 

e În creștinismul copt etiopian, există dansuri ciudate ale preoților pe 
sunetul unei muzici antice ritmate de sistre. 

e Hinduismul privilegiază dansul, care este considerat un exercițiu divin. 
Nu se practică în temple în timpul festivităților religioase cotidiene, 
dar este în mod constant subiacent în mitologia şi cultura religioasă. 
Dansul clasic indian exprimă prin atitudinile sale diverse, Mudras, sen- 
timentele divinităților. Codificarea riguroasă a acestei arte își are ori- 
ginea într-un vechi tratat sanscrit, Natyashastra („preceptele dansului“), 
considerat a cincea Veda. 

În ceea ce-l priveşte pe Șiva, zeul creator și distrugător, acesta este ade- 
sea reprezentat ca Nataradja, „Regele dansului“, simbolizând astfel 
mișcarea lumii. 


Pictura 


Cele mai vechi picturi, pe pereții peșterilor unde locuiau strămoșii 
noștri îndepărtați, aveau poate un rol magic: poate artistul a vrut să facă 
farmece asupra animalelor pentru a le vâna mai ușor. 

Din negura vremurilor, există o pictură religioasă alături de cea pro- 
fană, dar importanţa sa este foarte variabilă în funcţie de culturi. 

Doar islamul interzice orice reprezentare a creaturilor lui Dumnezeu 
pentru ca omul să nu se creadă egalul Creatorului. Cultura persană, mu- 
sulmană dar șiită, a păstrat totuși tradiția remarcabilelor sale miniaturi. 

Pentru a ilustra rolul religios al picturii, ne vom limita la două exem- 
ple, cel al ortodoxiei creștine și cel al budismului tibetan. 

Biserica Răsăriteană a cunoscut, între secolele VIII-IX, sângeroasa dis- 
pută a iconoclaştilor. Poate sub influența adversarilor săi arabi, Imperiul 
Bizantin a considerat ca fiind idolatrie reprezentarea și venerarea ima- 
ginilor lui Iisus, ale Maicii Domnului și ale sfinților. În 843, împărăteasa 
Teodora a reinstaurat definitiv cultul icoanelor!. Acest conflict antic a avut 
ca efect formularea dogmei icoanei. 


1 Ea urma astfel deciziile celui de-al doilea Sinod de la Niceea care, în 787, îi condam- 
nase pe iconoclaști. 

Conform ortodoxiei, icoanele nu sunt idoli, adică acestea nu sunt de 
natură divină, dar sunt mai mult decât o operă artistică încă din momentul 
în care au fost sfințite. Astfel ele pot fi miraculoase. Omul fiind creat după 
chipul și asemănarea lui Dumnezeu, este logic ca o imagine să evoce și să 
dezvăluie ființa reprezentată. 

Icoana înfățișează taina întrupării prin care Dumnezeu s-a făcut Om 
în persoana lui lisus Hristos. 

Icoana este și suportul necesar rugăciunii, pe care îl găsim nu numai 
în biserici și în locurile publice, dar pe care ortodocșii evlavioși îl poartă 
cu ei pentru a se ruga în călătorie. 

Icoana este o creație religioasă ce presupune ca artistul să fie și teo- 
log. Renumitul pictor rus Andrei Rubliov este de altfel recunoscut drept 
sfânt de către Biserica Ortodoxă: perfecțiunea operelor sale a fost consi- 
derată inspirată de un fel de viziune mistică privilegiată. 

Astfel, imaginea nu exprimă doar spiritualitatea artistului, ci este și 
o revelație a tainelor divine, reflectând lumea de dincolo. Icoana este locul 
de întâlnire a cultului și a culturii: asemenea culturii, ea este chemată să 
evolueze și nu este supusă unor reguli stricte, dar, în calitate de cult, tre- 
buie să urmeze tradiția, atât în ceea ce priveşte tehnica de pictură, cât și 
simbolismul formelor și culorilor. De fapt, după ce au fost influențate în- 
cepând cu secolul al XVI-lea de arta occidentală, mai realistă, icoanele au 
revenit, de puțin timp, la sursele inspiraţiei tradiționale. 

Hinduismul și budismul tantrice, în special lamaismul tibetan, folosesc 
în sens larg reprezentarea cosmosului, numită mandala. Este vorba în gene- 
ral de o pictură, dar templele însele pot fi construite după un plan al mandalei; 
cele mai cunoscute sunt cele din Angkor, Cambodgia, și din Borobudur, Java. 

Mandala pictată pe pânză, numită tangka în tibetană, este de un sim- 
bolism deosebit de bogat. Este o vizualizare a universului al cărui centru 
este o divinitate sau Buddha însuși. Efigia sa este așezată într-un pătrat 
deschis pe fiecare parte ca niște uși situate în cele patru puncte cardinale. 


1 Protestantismul, spre deosebire de ortodoxie, este de tendință net iconoclastă. Catoli- 
cismul împărtășește concepțiile ortodoxe, dar le afirmă cu mai puţină vigoare, acceptând că 
alături de o artă sacră există şi o artă religioasă şi chiar o artă cu temă religioasă. 

Pătratul este el însuși plasat în cercul în care mandala își are originea nu- 
melui!. Simbolismul cercului evocă întoarcerea nedefinită a lucrurilor în 
punctul lor de plecare, asemenea ciclului reincarnărilor. 

Realizarea reprezentărilor mandalei lasă loc celei mai mari fantezii, atât 
în ceea ce privește alegerea divinităților reprezentate, cât și în decorare 
sau culori. Singura constantă este dispunerea în jurul unui punct central 
reprezentând Absolutul sau divinul. 

Să adăugăm că mandala nu constituie decât un exemplu al picturii de 
inspirație religioasă a lumii hinduiste și budiste. Bogăția expresiei pic- 
turale se exprimă nu numai în temple, ci și pe pereţii grotelor precum 
cea din Ajanta, aproape de Mumbai, sau pe pereţii stâncilor ca la Sigiriya, 
în Sri Lanka. Chiar și atunci când sunt erotice, picturile și sculpturile păs- 
trează încă un conținut simbolic și religios. 


OBIECTELE DE CULT ȘI DE PIETATE 


Celebrarea cultului cere folosirea de obiecte care, datorită funcției lor 
sacre, sunt adesea pregătite din materiale prețioase și decorate ca adevă- 
rate obiecte de artă. Obiectele de pietate sunt cele pe care credincioșii pre- 
feră să le aibă pentru a-și evidenția sau susține devotamentul; calitatea 
lor artistică este foarte inegală sau chiar nulă. 

Nu intenționăm să facem aici o enumerare exhaustivă a acestor obiecte 
diverse. Dorim mai degrabă să arătăm, prin câteva exemple, diversitatea 
obiceiurilor religioase în domeniu. 

Islamul nu folosește niciun obiect special pentru asemenea ritualuri, 
cu excepția în mod evident a cărții sacre a Coranului. La polul opus, iu- 
daismul, catolicismul și ortodoxia dispun de o foarte largă panoplie de 
veșminte sau obiecte sacre necesare cultului. 

Să ne amintim că pentru anumite rugăciuni evreiești, credinciosul își 
leagă pe frunte și în jurul brațului stâng filactere (refilin, în ebraică), mici 


1 Mandala înseamnă „cerc“ în sanscrită și în limbile care sunt derivate din aceasta, 
precum hindi. Termenul de mandala se aplică în zece capitole din Rig-Veda. 

cutii de piele conținând patru extrase din Tora. De asemenea, credinciosul 
poartă un şal, tallit-ul, terminat cu 10 franjuri, titit, simbolizând cele 10 po- 
runci. La sinagogă, exceptând sulurile Legii, întâlnim sfeșnicul cu șapte 
brațe, menorah. La el acasă, evreul pios își așază la ușă o mezuza, sul de per- 
gament conţinând texte sacre. În timpul celebrării Hanuca, sărbătoare se- 
mireligioasă, ce durează opt zile și amintește despre eliberarea evreilor din 
jugul străin, se aprinde în fiecare zi o lampă cu ulei; numele de hanuca este 
atribuit totodată aplicei pe care sunt așezate opt lămpi ritualice; respecti- 
vul obiect nu este folosit decât cu ocazia acestei sărbători. Să menționăm și 
kipa, acoperământ de cap pe care-l poartă evreii evlavioși în timpul zilei. 

Catolicismul abundă în obiecte de cult, mult mai mult decât iudaismul. 
Există mai întâi lista lungă a veșmintelor sacerdotale (stihar, patrafir, etolă, 
folosite pentru slujba religioasă, îmbrăcămintea de diferite stiluri și culori 
a călugărilor și călugărițelor, sutana etc.). Cea a acoperămintelor de cap 
este și mai lungă (tiara papei, mitra episcopului sau a abatelui, pălăria de 
cardinal, bareta simplilor clerici, bonetele diverse ale călugăriţelor...). 

Dacă „haina nu-l face pe om“, „imbrăcarea veșmântului“ desemnează 
întotdeauna intrarea în ordinele religioase. De altfel, plăcerea de a avea 
o uniformă nu este numai o particularitate a catolicismului: călugării 
budiști ai Micului Vehicul poartă robe galben-șofran cu un umăr dezgolit, 
bonzii japonezi din Marele Vehicul, robe gri, pelerinii de la Mecca, o bu- 
cată simplă de stofă albă, numeroase femei musulmane dispar sub văl 
(faimosul châdar iranian), descendenții profetului au drept la un turban 
verde, iar preoții copți etiopieni se remarcă prin surprinzătoarele lor 
umbrele brodate. 

Aceste semne vestimentare distinctive par atât de importante, încât 
Mexicul, după revoluţia din 1917, interzice portul sutanei în public, neputând 
aboli religia!. 

În ceea ce-i priveşte pe jainiştii sectei digambara, idealul lor, pentru 
a fi în uniune spirituală cu natura, este să trăiască fără niciun veșmânt... 


Folosirea sutanei s-a generalizat după Contrareforma catolică din secolul al XVII-lea. 
Foarte puţine tradiții creștine datează din timpul Bisericii timpurii, chiar şi folosirea 
simbolului crucii. 


175 


176 michel malherbe 


VOALUL ISLAMIC 


Sura 24 (versetul 31) le recomandă credincioaselor: „Să-şi pună 
văluri peste piepturi și să nu-şi descopere frumusețea decât bărbaților 
lor, ori taţilor lor, ori taților bărbaţilor lor, ori fiilor lor“... Sura 33 
(versetul 59) adaugă: „O, profetule, spune-le soțiilor tale, fiicelor tale și fe- 
meilor credincioșilor să se acopere bine cu gilbaburile lor, căci numai 
așa vor fi recunoscute și nu vor fi necăjite.“ De fapt, este vorba de reco- 
mandări privind pudoarea, bărbaţii fiind, se pare, incapabili să se con- 
troleze în fața frumuseții feminine. În funcție de țară, interpretarea 
Coranului duce la practici foarte diverse. În Afganistan, femeia dispare 
total sub un fel de cort (acesta este sensul cuvântului châdar) care o aco- 
peră din cap până în picioare. În țările din Golf, femeile au adesea 
o mască din piele, în timp ce în Africa de Nord poartă un văl subțire trans- 
parent care lasă să se ghicească trăsăturile feței. Guvernele turc și tuni- 
sian interzic portul vălului angajatelor guvernului. Cel al ayatollahilor, 
în Iran, îl impun tuturor femeilor, chiar și celor care nu sunt musulmane. 

În Marea Britanie, comunitarismul este destul de bine recunoscut 
și nimeni nu este şocat că fiecare popor trăieşte respectându-și obice- 
iurile. În Franța, problema voalul este mai dificilă, deoarece o mare 
parte a musulmanilor au părăsit Algeria pentru a evita teroarea celor 
care impuneau vălul. 

Putem susține, citind Coranul, că vălul este destinat să protejeze pu- 
doarea femeilor și să evite ca privirea bărbaților să le deranjeze. În lumea 
occidentală, unde majoritatea femeilor nu sunt acoperite cu văl, cele care 
poartă vălul atrag privirea, ceea ce duce la opusul scopului propus. 

De notat că Singapore are o lege foarte asemănătoare celei franceze 
care interzice purtarea oricărui însemn religios în școala publică. Unele 
tinere au fost exmatriculate pentru că au refuzat să renunțe la tulung 


A 


(„văl' în malaysiană). 


Pentru a reveni la obiectele cultului, creștinismul în ansamblu, cu ex- 
cepția mișcării disidente Iglesia ni Kristo din Filipine, este foarte atașat de 
cruce. Acest instrument de supliciu al lui lisus a căpătat şi un sens simbolic 

prin care Mântuitorul, între cer şi pământ, atrage toți oamenii spre Tatăl 
său din ceruri. De aceea găsim crucifixe, cu sau fără lisus crucificat, în toate 
bisericile catolice sau ortodoxe, dar și în templele protestante. În Vinerea 
Mare, comemorarea morții lui lisus, preotul prezintă crucifixul credin- 
cioșilor pentru a fi sărutat în semn de respect și dragoste... 

Cu ocazia slujbei religioase, preotul folosește diverse obiecte, adesea din 
metal prețios ori bogat decorate, sau uneori de o extremă simplitate: ana- 
fornița în care este păstrată anafura, vasul de împărtășanie, talerul pe care 
se depun și potirul în care se pune vinul sfințit. Chivotul servește la pre- 
zentarea Sfintei Împărtășanii!, cădelnița este un vas de ars mirodenii, sfeș- 
tocul servește la stropirea credincioșilor sau a catafalcului înmormântărilor 
cu apă sfinţită pe care o găsim și la intrarea în biserică, într-un agheasma- 
tar; credincioșii își udă degetele în acesta înainte de a-și face semnul crucii. 
Episcopul, în ceremoniile solemne, poartă o cârjă episcopală, semn al rolului 
său de păstor, dar și un inel cu ametist?. Anumite biserici păstrează moaște 
ale sfinților în cutii prețioase, dacă nu chiar corpul întreg într-o raclă. 

Biserica Catolică păstrează astfel un set heteroclit de obiecte care i-au 
fost lăsate moștenire de o istorie veche de 2 000 de ani. Ea nu-i acordă mai 
multă importanță decât se cuvine și se debarasează treptat de ceea ce este 
foarte vechi, precum sedia gestatoria, tronul în care era purtat papa. Nu tre- 
buie deci să ne surprindă contrastul între anumite ceremonii solemne 
unde se etalează un întreg alai al unei epoci triumfaliste și celebrarea 
liturghiei într-o cameră de muncitor unde un bol și o farfurioară sunt 
folosite drept potir și vas de împărtășanie: este vorba de aceeași slujbă 
religioasă și doar semnificaţia sa profundă are importanţă. 

În celelalte religii, amintim folosirea tibetană a moriștilor de rugăciune 
și pe cea, des întâlnită în budism, a clopotelor; se obișnuiește, la intrarea 
într-o mănăstire, să lovesti clopotul care se găsește acolo, legănând o bucată 
de lemn de aproximativ un metru lungime agățată de două corzi. 


! Sfânta Împărtășanie este sinonimă cu euharistia, iar ostia, în catolicism, este un fel 
de pâine nedospită care devine, prin sfințire, trupul lui Iisus, consumat la împărtășanie. 

2 Ametistul avea reputația de a proteja de beție; este originea acestui cuvânt grec, 
extras din methuein, „a se îmbăta“ (cf. metan, metilen...). 

În animismul african, un rol esenţial le este acordat măștilor. Iniţiatul 
care o poartă devine cu adevărat zeul reprezentat, îi preia vocea și gesturile. 
Măştile autentice dețin, se spune, puteri magice, ceea ce nu este în mod 
evident cazul creațiilor artizanale destinate turiștilor. 

În hinduismul tradițional se presupune că statuile zeilor conţin o fărâmă 
din divinitatea pe care o reprezintă și de aceea sunt adorate cu respect. 

Tentația de a-și face idoli pare să fie de altfel o constantă a naturii 
umane. Evreii, inventatori ai monoteismului, au făurit în timpul exodului, 
în perioada lui Moise, un vițel de aur, simbol al tendinței noastre perma- 
nente de a-l readuce pe Dumnezeu la dimensiunile derizoriului. Se cuvine 
deci să prezentăm nuanțat obiectele de pietate: pot fi la fel de bine un 
suport material pentru a ne îndrepta gândurile spre Dumnezeu, dar și 
o reducere ridicolă a divinului la o caricatură de sacru. 

Anumite obiecte de pietate, precum mătăniile, sunt recomandate ca 
suport de rugăciune: fiecare dintre mărgelele care le compun reprezintă 
o rugăciune pe care credinciosul o recită, apoi trece la următoarea lăsând 
mărgeaua să-i alunece printre degete. 

Mătăniile creștine conțin un crucifix ce simbolizează rugăciunea Cre- 
Zului cu care începe recitarea; se continuă cu trei Bucură-te, Marie, apoi câte 
cinci „decade“, fiecare decadă conținând un Tatăl Nostru şi zece Bucură-te, 
Marie. Rozariul este recitarea a trei șiraguri de mătănii complete. Aceste 
rugăciuni susțin meditarea asupra diferitelor episoade, vesele, dureroase 
sau glorioase, ale vieții lui lisus și a Maicii Domnului. Cele 150 de Bucură-te, 
Marie ale rozariului amintesc de cei 150 de psalmi ai Bibliei. 

Și musulmanii folosesc mătăniile; acestea cuprind 99 de boabe corespun- 
zând celor „mai frumoase nume atribuite lui Dumnezeu“, adică diferitele sale 
calități, precum „compătimitorul“, „atotputernicul“ etc. O a 100-a boabă este 
rezervată „numelui necunoscut“ al lui Dumnezeu. Foarte des mânuirea 
mătăniilor nu este decât o ocupație a degetelor fără ca fidelul să se oblige 
la o meditaţie deosebită. 

Apartenența la o religie se traduce frecvent prin purtarea unui lănțișor 
în jurul gâtului. Creștinii îi atașează o cruce a cărei formă variază după 
Biserici: crucea hughenotă, de exemplu, este o cruce de Malta de care este 
agăţat un porumbel, simbol al Sfântului Duh. În islam se folosește „mâna 

Fatimei“. Despre Fatima, fiica profetului, se crede că alungă deochiul şi cele 
cinci degete ale mâinii simbolizează cei cinci stâlpi ai islamului. În ceea ce 
îi priveşte pe animiști, aceştia poartă cu plăcere amulete, numite și fetișuri; 
aceste săculețe de piele conţin diverse ingrediente cu putere magică, păr 
sau prafuri de coarne de animale etc. Există fetișuri diferite în funcție de 
boala sau de blestemul de care vrem să ne protejăm. 

Acasă, credincioșilor le place să se înconjoare de obiecte pioase: budiștii 
și hinduiștii au un altar domestic unde ard bețișoare de tămâie spre cinstirea 
strămoșilor sau unei divinități; creștinii așază bucuroși un crucifix la căpă- 
tâiul patului lor la care se adaugă uneori o crenguţă de merișor sfințit cu oca- 
zia sărbătorii Floriilor!; cât despre musulmani, aceștia își decorează pereții 
cu caligrafii ale diverselor versete din Coran. 

Am putea să mărim lista menţionând imaginile pioase pe care creg- 
tinii le imprimă cu ocazia unui deces sau a unei prime împărtășanii, 
„medalia făcătoare de minuni“, ex-voto-urile așezate în biserici în semn 
de recunoștință pentru o rugăciune împlinită, diverse statuete, imagini 
sau icoane etc. Comerțul cel mai mercantil profită de locurile de pele- 
rinaj pentru a oferi persoanelor devotate gadgeturi surprinzătoare, 
precum statuete fosforescente ale Maicii Domnului conținând apă de 
la Lourdes... 

Calitatea artistică mai mult decât îndoielnică a unor astfel de obiecte 
contrastează puternic cu acele culmi ale artei umane care sunt foarte des 
locurile de cult. 


LOCURILE DE CULT 


Există două moduri de a concepe un loc de cult: poate fi locuinţa zeului, 
iar credincioșii se duc acolo pentru a-l omagia; poate fi de asemenea un 


1 Floriile comemorează primirea triumfală a lui lisus la Ierusalim cu câteva zile 
înainte de moartea Sa; o sărbătorim în duminica dinaintea Paștelui. De notat, pe de altă 
parte, că lisus al crucifixului jansenist are brațele aproape verticale pentru a indica, se 
pare, numărul redus al aleşilor acestei doctrine pesimiste a creștinismului. 

loc de adunare a credincioșilor cu a cărui prezență zeul poate, sau nu, să 
se mândrească. 

La prima vedere, această distincție pare foarte teoretică deoarece, ori- 
cum, credincioșii se reunesc în jurul unui zeu invizibil. Cu excepția poate 
a animismului african care sacralizează mai degrabă copaci, păduri, mla- 
știni sau animale, toate religiile au templele lor. 

În concepția tradițională a hinduismului, o parte a divinității locu- 
jește în statuia care o reprezintă; templul este deci casa zeului, ceea ce jus- 
tifică manifestările de respect ale credincioșilor: aceștia se purifică prin 
abluțiuni, se descalță, aduc flori sau ofrande. 

În perioada în care exista Templul din lerusalim, înainte de distru- 
gerea sa, în anul 70, Dumnezeul evreilor locuia acolo într-o parte a clădirii 
numită Sfânta Sfintelor. Această încăpere era atât de sacră, încât doar ma- 
rele preot putea să intre, dar cu riscul de a muri fulgerat dacă nu era în sta- 
rea de puritate ritualică. Cum un asemenea lucru era foarte nesigur, marele 
preot își vedea prestigiul crescut la fiecare ceremonie, dar, din precauție, 
nu intra în Sfânta Sfintelor decât cu o funie legată de gleznă: dacă i se în- 
tâmpla ceva rău, putea fi astfel scos afară, nimeni neputând să-l salveze 
într-un loc atât de sacru. 

De la distrugerea Templului, nu mai există decât sinagogi (beth knessoth, 
„casa adunărilor“, în ebraică)!, adică locuri de reunire a credincioșilor. 

Cuvântul „biserică“ înseamnă de asemenea „adunare“, dar în limba 
greacă. Doar la sfârșitul persecuțiilor, în secolul al IV-lea, au fost con- 
struite clădirile dedicate oficial cultului, unde se puteau păstra bucăţile 
sfințite din Sfânta Împărtășanie. Astfel, datorită credinţei în prezența 
reală a lui lisus Hristos în pâinea dospită, fiecare biserică este, într-un 
anumit fel, casa Dumnezeului celui Viu. 

În schimb, Bisericile protestante care nu cred în această prezență 
reală nu sunt, ca și sinagogile și moscheile, decât un loc de adunare a 
credincioșilor. 

În budism, monumentele religioase sunt, înainte de toate, constituite din 
stupe, care, contrar templelor altor religii, sunt edificii pline în exteriorul 


1 Adunarea Naţională a Israelului se numește Knesset, iar sinagogă se spune kenis în arabă. 

cărora se reunesc credincioșii. Uneori stupa are o funcție de cutie cu moa- 
ște și conține, de exemplu, un dinte al lui Buddha. 

Este interesant de comparat construcțiile religioase din diverse puncte de 
vedere: arhitectură, decorațiuni și mobilier, întrebuințarea lor și condiţii 
de acces. 


Arhitectura 


Incontestabil, edificiile religioase sunt cele mai frumoase opere ar- 
hitecturale pe care le-a realizat omul vreodată. Aceasta nu le împiedică, 
dimpotrivă, să răspundă unor scopuri funcţionale și să exprime un 
mesaj spiritual. 

În mod normal, locul de cult se află în centrul orașului și se înalță către 
cer, ca pentru a atrage credincioșii spre Dumnezeu. Din vârful clopotniței 
sau al minaretului, fidelii sunt chemați să își trăiască aventura spirituală. 

Când o religie este persecutată sau minoritară, nu poate să-și preaslă- 
vească astfel credința. De aceea, sinagogile, uneori bogat decorate în interior, 
se adăpostesc în spatele unor fațade discrete. Uneori, cum este cazul Cate- 
dralei Sfântul Patrick din New York, clopotniţa, în loc să domine orașul, 
este închisă între zgârie-nori, de parcă materialismul triumfător caută să 
sufoce religia. 

Pretutindeni totuși, speranța pe care oamenii și-o pun în Dumnezeu 
acordă templului, bisericii, pagodei sau moscheii un rol social major în 
cadrul satului sau al metropolei. 

Cu titlu ilustrativ, vom prezenta caracteristicile arhitecturale ale stupelor 
budiste, ale moscheilor și bisericilor creștine. 

Edificiile religioase ale cultului budist sunt mănăstirile. Acestea 
cuprind diverse clădiri utilitare pentru călugări, săli de rugăciune, dar mai 
ales o statuie a lui Buddha, așezat în picioare sau culcat, adăpostită sau în 
aer liber, de dimensiune foarte mare. Cât despre stupa, ea este mai mult un 
monument comemorativ decât un edificiu al cultului. Funcţia sa religioasă 
este de a fi un loc de pelerinaj. În mod normal, stupele adăpostesc o relicvă 
a lui Buddha, dinte sau păr cel mai adesea, dar s-au înmulțit și au devenit 

simbolul credințelor budiste, fără să conțină neapărat o relicvă. Le găsim 
în mănăstiri, dar, frecvent, și în locuri izolate. 

În general, o stupa este constituită din cinci părți simbolizând cele 
cinci elemente: de la bază la vârf, pământul, apa, focul, aerul și eterul, adică 
vidul sau nirvana. Baza este pătrată, iar părțile superioare sunt rotunjite. 
Moaştele, când acestea există, sunt așezate în vârf. Întâlnim numeroase sti- 
luri de stupe, unele având scări destul de rigide pe cele patru laterale 
pentru a ajunge la înălțimea relicvei și patru mici nișe laterale. Corpul stu- 
pei este frecvent semisferic, simbolizând muntele Meru, axă și centru al 
universului, conform mitologiei indiene. Uneori, stupa este decorată cu un 
ochi care simbolizează cunoașterea și baza sa este înconjurată de moriști 
de rugăciuni pe care pelerinul le pune în acțiune deplasându-se în jurul mo- 
numentului în sensul acelor de ceasornic. În unele temple, precum Angkor, 
în Cambodgia!, sau Borobudur, în Java, stupa este partea centrală a unei 
compoziții arhitecturale înfățișând o mandala, după cum am văzut 
anterior, în articolul despre pictură. 

Precizăm că termenul de stupa aparține limbilor Indiei; se numește 
dagoba în Sri Lanka, chorten în Tibet, chedi sau prang în Thailanda etc. 

În ceea ce privește termenul de pagodă, nu există o definiție precisă: este 
un cuvânt din limba tamilă, pagavadam, care desemnează o divinitate și 
care a trecut apoi prin portugheză pentru a se atribui în principal edifi- 
ciilor religioase chineze, mai ales unor tipuri de stupa în formă de turn cu 
acoperișurile suprapuse. 

Moscheea este locul în care musulmanul își face rugăciunea?. Pentru 
a se izola spiritual, îi este suficientă o rogojină. Într-o tabără de nomazi, 
locul de rugăciune se reduce la un colț de deșert înconjurat de câteva 
crengi spinoase, zeriba. În aglomeraţiile urbane, moscheile sunt constru- 
ite din materiale dure și pot lua proporțiile unor monumente mărețţe. 


1 Angkor este un templu vișnuit. 

2 În arabă, masdjid este, vorbind la propriu, locul în care se prosternează (radical 
S.Dj.D.). Este pronunțarea egipteană a acestui cuvânt, „masgued“, din care a derivat 
„moschee“. O mare moschee se numește djami, din radicalul însemnând „a se aduna“; 
ortografierea turcă a cuvântului este cami. 

Moscheea cuprinde atunci un perete la exteriorul căruia se găsesc cele 
necesare pentru abluțiuni, o curte destul de mare, numită sahn, și, în cele 
din urmă, sala de rugăciune, moscheea propriu-zisă. 

Toate moscheile sunt construite astfel încât credincioșii să se roage în- 
spre Mecca, o nișă în perete indicând respectiva direcție. 

Stilul moscheilor variază mult în funcție de țări și perioade, cel mai 
des întâlnite fiind acelea cu portic (Damasc, Kairouan...) sau moscheele 
cu cupole (Bagdad, Istanbul...), în timp ce, în Indonezia și în provincia 
iraniană Guilan, aproape de Marea Caspică, sunt destul de discrete și sea- 
mănă cu un bungalou cu acoperișul cu patru pante. 

Numărul minaretelor indică importanța moscheii: maximumul este 
șapte pentru moscheea de la Mecca; Moscheea Albastră din Istanbul nu- 
mără șase, dar unele moschei importante pot avea și un singur minaret. 
Forma minaretului este de asemenea caracteristică diferitelor stiluri mu- 
sulmane: în Maroc, sunt cu secțiune pătrată cu o decoraţiune verde şi albă; 
în Turcia, rotunde, sobre și foarte înalte; în Iran, rotunde și lucrate cu foarte 
mare minuțiozitate cu un balcon circular în consolă pentru muezin. 

Abundența veniturilor din petrol în anumite țări musulmane a dat un 
nou avânt construcțiilor de moschei. Donatori generoși le-au înmulțit în 
Africa Neagră, în timp ce afirmarea islamului ca religie majoritară a făcut 
ca țări precum Pakistan, Indonezia sau Malaysia să-şi înzestreze capitala cu 
moschei prestigioase. Este curios de constatat că perioada cea mai înflo- 
ritoare de construcție a locurilor de cult se situează, pentru islam, ca și 
pentru creștinism, la vreo douăsprezece secole de la apariţia lor. 

În ceea ce privește bisericile, a căror arhitectură le este bine cunoscută 
cititorilor occidentali, ne vom limita la câteva remarci subliniind unele par- 
ticularități ale acestora. 

Primele biserici au fost deseori construite pe locul templelor păgâne 
anterioare. Această practică a fost reluată în momentul cuceririi colo- 
niale spaniole în America. Chiar și astăzi, rămân urme de sincretism la 
populațiile indiene care își adoră foarte des vechii zei sub trăsăturile 
sfinților creștini. 

Obiceiurile de a construi bisericile cu fațada spre est și de a le da o formă 
de cruce își pierd din putere; bisericile sunt acum construite în funcție de 

terenul disponibil, iar arhitectura poate da curs liber inspirației arhitec- 
tului. De exemplu, bazilica Saint-Pie-X din Lourdes este ovală și subterană. 
Trecutul ne-a lăsat totuși biserici originale, precum cele rupestre din Cappa- 
docia, în Turcia, sau cele din Lalibela, în Ethiopia, toate săpate în stâncă, 
primele deasupra solului, celelalte dedesubtul acestuia. 

În general, se pare că bisericile prezintă mai multă varietate de forme 
decât moscheile care se rezumă la două sau trei tipuri bine definite. 

Frecvent, moscheile și bisericile sunt construite în apropierea unui ci- 
mitir, de parcă prezenţa locului de cult facilitează accesul la viața eternă. 


Accesul la locurile de cult 


Anumite religii nu permit accesul străinilor în toate sau într-o parte din 
locurile lor de cult. Islamul le interzice chiar complet non-musulmanilor 
cele două orașe sfinte Mecca și Medina. Totuși, accesul în moschei este 
autorizat, cu condiţia de a avea o ținută decentă și de a te descălța (sau 
uneori de a purta peste încălțăminte un fel de pantofi de pânză). Femeile 
nu sunt primite cu braţele dezgolite sau cu decolteuri, uneori portul vălu- 
lui fiind impus. Anumite moschei, deosebit de sacre, le sunt interzise ne- 
credincioșilor (în Iran, cele din Qom și Mashhad). Pentru rugăciune, o parte 
a moscheii este rezervată uneori femeilor. 

Iudaismul impune vizitatorilor sinagogilor să aibă capul acoperit, în 
timp ce în bisericile creștine, bărbații au capul descoperit și femeile tre- 
buie să fie acoperite. Acest ultim obicei a dispărut în catolicism. Nici iudais- 
mul, nici vreo ramură a creștinismului nu interzic accesul în locurile de 
cult; se impune doar o atitudine decentă și discretă pentru a nu deranja 
rugăciunea. 

La fel se întâmplă și în templele budiste. În schimb, hinduismul le 
limitează credincioșilor săi accesul în părțile cele mai sacre ale sanctua- 
relor, ca la Tiruchirappali, în sudul Indiei, unde doar trei incinte din șapte 
sunt deschise străinilor. În schimb, accesul vacilor, animale sacre, este în 
totalitate permis. 

Decorare și amenajare interioară 


Modul de rugăciune condiționează amenajarea construcțiilor religioase. 
Podeaua moscheilor este acoperită de împletituri sau covoare pentru a fa- 
cilita prosternarea credincioșilor; decorarea este pur abstractă și poate cu- 
prinde, în plus, versete din Coran, numele caligrafiate ale lui Allah, 
Mahomed sau ale primilor califi. Un amvon îi permite imamului să ros- 
tească rugăciunea. 

Bisericile catolice adăpostesc picturi sau basoreliefuri înfățișând cele 
douăsprezece opriri ale „drumului crucii“, reprezentare prin imaginea 
judecării și a crucificării lui lisus Hristos. Se adăugă statui ale diverșilor 
sfinți, care se acoperă cu pânză din nalbă în Vinerea Mare în semn de 
doliu. Altarul pe care preotul sau preoții oficiază slujba religioasă este, 
începând cu Conciliul Vatican II, îndreptat spre credincioși. Anumite 
biserici sunt pictate sau decorate cu tablouri sau tapiserii, altele sunt 
sobre. Amvonul din vechile biserici nu mai este utilizat de la generali- 
zarea folosirii microfoanelor. Confesionalele permit primirea tainei 
„iertării“ în anonimat. 

Acompaniamentul muzical se efectuează la orgă, în marile biserici, şi 
la simplul armoniu, în cele mai modeste. Uneori sunt susținute în biserici 
concerte de „muzică spirituală“. Ortodoxia nu permite utilizarea instru- 
mentelor muzicale, corurile cântând a capella. 

Bisericile ortodoxe au o catapeteasmă, perete despărțitor întretăiat de 
trei uși care separă credincioșii de altar. Catapeteasma nu se deschide 
decât în momentul sfințirii. 

În bisericile ortodoxe nu există scaune: credincioșii rămân în picioare, 
ceea ce permite o mai bună ocupare a suprafeței și explică, pe de o parte, 
dimensiunea redusă a acestora. 

Bisericile au adesea decorațiuni exterioare: sculpturi înfățișând scene 
biblice, echivalent în piatră al benzilor noastre desenate moderne. Scene 
analoage apar pe vitralii, precum faimosul Drum al Crucii breton. Regăsim 
această grijă a învățăturii prin imagine în mănăstirile budiste și templele 
hinduiste. Primele înfățișează scene din viața lui Buddha; celelalte pre- 
zintă diverse teme, uneori erotice (dragostea fizică simbolizează reînnoirea 

continuă a naturii, uniunea necesară a principiilor masculin și feminin, 
dar și cultul fecundității). 

Indiferent de religie, trebuie subliniat că fiecare element de decorare 
are o semnificație simbolică. Este vorba de un adevărat limbaj de inițiat 
care trebuie obligatoriu descifrat dacă vrem cu adevărat să înțelegem arta 
religioasă. 


LIMBA ȘI RELIGIA 


Dacă Dumnezeu le vorbeşte într-adevăr oamenilor, așa cum susţin 
religiile revelate, ce limbă folosește El? Întrebarea ne face să zâmbim, căci 
ne imaginăm cu greu un Dumnezeu atotputernic care nu ar reuși să se facă 
înțeles în lipsa unor buni traducători sau, mai mult, un Dumnezeu care 
și-ar privilegia adepţii cu o limbă specială. 

Am putea deci să ne gândim că limba ocupă în religii acelaşi loc, şi 
nu mai mult decât în orice altă activitate umană: cel al unui mijloc de 
comunicare indispensabil. 

De fapt, raporturile dintre limbi și religii se dovedesc mult mai complexe, 
astfel încât merită să aprofundăm această analiză. 

Conform mitului biblic al Turnului Babel, diversitatea limbilor ar fi 
replica divină la orgoliul oamenilor doritori să ridice o construcție până la 
cer. Mult mai târziu, în Evanghelie, Sfântul Duh repară parţial pagubele 
dându-le apostolilor capacitatea de a se exprima brusc într-o multitudine 
de limbi. 

Printre atâtea limbi transmițând culturile popoarelor pământului, 
vanitatea umană — numai să nu fie voința lui Dumnezeu? — le-a ridicat 
pe unele dintre ele la rangul de limbi sacre. 

Uneori acest lucru este luat în sens figurat: limba se bucură de o ve- 
nerație specială, deoarece este cea din textele religioase antice. Din respect 
pentru tradiție, religia încearcă să protejeze respectiva limbă. Astfel stau lu- 
crurile cu ebraica pentru Biblie, cu sanscrita pentru clasicii hinduismu- 
lui, cu pali pentru cei din budismul Theravada, cu ge'ez pentru liturghia 

etiopiană, cu slavona pentru ortodoxia slavă şi, până de curând, cu latina 
pentru Biserica Catolică. 

În schimb, araba în care este scris Coranul este, pentru un musulman, 
chiar limba cuvântului lui Dumnezeu. Orice traducere a Coranului într-o 
limbă străină nu este deci decât o tentativă slabă de imitare care nu poate 
înlocui accesul direct la citirea textului divin. De aceea, rugăciunile isla- 
mului sunt întotdeauna rostite în arabă, chiar și de musulmanii care nu 
vorbesc această limbă. Astfel, popoarele de limbă arabă, limba profetului 
Mahomed, au o poziție de popor ales pe plan lingvistic care nu are echi- 
valent în istorie. 

O astfel de situație le permite, câteodată, să păcălească, în mod conștient, 
minoritățile lingvistice în numele religiei. Berberii și kabilii din Africa de 
Nord cunosc această situație, dar, din moment ce sunt musulmani, pot ei 
oare să reziste cu adevărat influenţei limbii Coranului? 

Ebraica, și ea, este în mod simultan limba cărții sacre, a rugăciunilor 
liturgice și a poporului care a fondat religia iudaică. Diferenţa de arabă 
ține de faptul că islamul atestă un prozelitism care priveşte și limba, în timp 
ce iudaismul nu caută să se extindă. În Israel, ebraica este un liant puternic 
al poporului evreu, la fel ca religia sau sionismul!. 

Cât despre latină, aceasta nu a fost niciodată mai mult decât un in- 
strument de comunicare. Era limba paspartu a creștinătății și a deținut, 
pentru mult timp, în relațiile internaționale, rolul pe care caută să-l joace 
astăzi engleza. Dar latina nu a beneficiat niciodată de exclusivitate: ri- 
tualurile catolice orientale nu au folosit-o niciodată, ci limbi diverse 
precum greaca, aramaica, georgiana, siriana şi chiar araba. La vederea 
importanței crescânde a diverselor popoare de cultură non-europeană 
în sânul Bisericii Catolice, decizia de a oficia slujba religioasă în limba 
credincioșilor a fost luată la Conciliul Vatican II (1962-1965). Această 
măsură a suscitat protestele creştinilor legați în mod sentimental de 


1 Sionismul este cel care, la sfârșitul secolului al XIX-lea, a redat vigoare ebraicii. 
Aceasta nu exista decât în liturghie, evreii din exil vorbind idiș, latina sau limba din țările 
lor de adopţie. Ebraica modernă numără 55 000 de cuvinte, în timp ce Biblia nu conţine 
decât 7 704. 

latina copilăriei lor, deși limba lui lisus Hristos a fost aramaica, iar cea 
a Evangheliilor, greaca. Înainte de deciziile conciliului, Maica Domnu- 
lui dă exemplul folosirii limbilor locale cu ocazia apariţiilor sale: ea 
vorbea dialectul gascon în Lourdes și portugheza la Fatima; ea continuă la 
fel în prezent și se exprimă în croată la Medjugorje și în kinyarwanda 
la Kibeho... 

În mod ciudat totuși, latina s-a menţinut mult timp în China, în Biserica 
Catolică, din cauza lipsei mijloacelor financiare pentru a schimba cărțile 
de rugăciuni. 

Protestantismul, care stă de altfel la originea folosirii limbilor naţio- 
nale în creștinism, a fost întotdeauna preocupat de a face accesibile 
Sfintele Scripturi popoarelor de limbi diferite. Asociaţia Gideonilor și 
Institutul catolic pentru scrierile misionare și-au făcut o specializare din 
traducerea lor în numeroase limbi. 

În schimb, ortodoxia este mai mult legată de tradiție. Deși la origine 
fiecare Biserică ortodoxă a folosit limba comună a teritoriului său, li- 
turghia s-a păstrat neîntrerupt în limba epocii în care a fost constituită. 
Cazul este deosebit de evident în Africa Orientală, unde se păstrează 
limba coptă în Egipt și geez în Ethiopia, limbi astăzi de neînțeles pen- 
tru credincioși. 

Numeroase religii animiste africane folosesc limbi secrete rezervate 
vrăjitorilor și inițiaţilor. În alte cazuri, ca în Tibet sau în Cambodgia, 
anumite cuvinte diferă după cum se adresează unui preot sau unui oa- 
recare muritor. În alte părți, precum în religiile tribale ale Pacificului, 
unele cuvinte devin tabuuri, adică şacre, în urma unui eveniment special; 
utilizarea lor este deci interzisă și sunt înlocuite cu altele. În India, brah- 
manii folosesc mai mult decât membrii celorlalte caste cuvinte sanscrite, 
astfel încât vocabularul a doi brahmani ce vorbesc limbi diferite, ca limba 
hindi și limba tamilă, se înțeleg mai bine decât un brahman și unul din 
afara castei. 

Acest lucru ne determină să abordăm problema vocabularului adecvat 
religiilor. 

Orice tehnică dă naștere propriului său vocabular. Pentru a vorbi de- 
spre Dumnezeu, despre supranatural și despre necunoscut, nu este sur- 
prinzător că suntem forțați să recurgem la un vocabular special sau la 
înțelesuri simbolice ale limbii curente. La aceasta se adaugă tendința ori- 
cărui specialist de a-și face știința inaccesibilă folosind cuvinte pe care 
doar inițiaţii pot să le înțeleagă’. Clericii tuturor religiilor nu se sustrag 
de la această lege, cu atât mai mult cu cât unii par să aibă părerea perfidă 
că puterea lor va fi mai de temut dacă este de neînțeles. Numeroși cre- 
dincioși naivi se delectează încercând să atingă inaccesibilul, pur şi sim- 
plu pentru că nu înțeleg ce li se cere să spună. Cazul este deosebit de clar 
în anumite secte de inspirație hinduistă, care se străduiesc să pătrundă 
în Occident. Cuvântul este considerat ca având o valoare prin el însuși, iar 
repetarea mantrelor ține loc de rugăciune. Pe această credință se bazează 
folosirea moriștii de rugăciune. Și sufismul musulman utilizează litanii 
nesfârșite de formule sacre. 

În aceste exemple, nu reflecția este căutată, ci o stare secundară generată 
de frumusețea și farmecul cuvintelor. 

Dacă, din contră, considerăm că vorbele sunt făcute pentru a fi înțelese, 
trebuie să recunoaștem că religiile orientale nu sunt singurele care se ex- 
primă într-un limbaj ermetic. Decreștinarea relativă a Europei face echipă 
bună cu neînțelegerea din ce în ce mai mare a vocabularului Bisericilor. 
Poate că ar fi indicat să reamintim semnificația câtorva cuvinte al căror 
sens etimologic s-a pierdut. 

Limba franceză a împrumutat vocabularul Bisericii Catolice din limbile 
greacă și latină. 

Din greacă provin în special: 


„Înger“, din grecescul aggelos care înseamnă „mesager“, în expresia. 


„mesager al lui Dumnezeu“. „Evanghelie“ este derivat din acesta prin 


1 Molière a denunțat pedanteria medicilor din timpul său. De ce să acționăm simplu 
când putem acționa complicat? Hematom și hemoragie nu sunt ele mai impresionante 
decât vânătaie și sângerare? 

adăugarea prefixului eu care înseamnă „bun“: este, vorbind la propriu, 
O veste bună. 

„Apocalipsă“ înseamnă „revelare“. Este titlul unei cărți a Sfântului 
Joan, ultima din Vechiul Testament; întâlnim aici descrierea simbolică a 
Judecății de Apoi, astfel încât cuvântul a căpătat, în secolul al XIX-lea, 
sensul de „catastrofă finală“. 

„Epifanie“ format din epi, „asupra“, și phanein, „a apărea“, se poate tra- 
duce prin „manifestare“. 

„Liturghie“ înseamnă „serviciu public“, este serviciul lui Dumnezeu. 

Fuharistie, episcop, ecumenism, preot, teologie, pe care le-am explicat 
anterior, sunt și ele de origine greacă. 

Din latină, putem adăuga: 

„Asumpțiune“ („Adormire"), din ad sumere, „a lua cu sine“; conform 
catolicilor și ortodocșilor, Maica Domnului s-a ridicat la ceruri după moar- 
tea sa din voinţa lui Dumnezeu; cuvântul adormire i se opune lui „înălțare'“, 
întrucât lisus Hristos s-a ridicat la ceruri El Însuși. 

„Caritate“, din carus, „drag“, caritatea este dragostea față de ceilalți și 
nu o pomană de care trebuie să te descotorosești. 

„Paroh“ (cure, în limba franceză) provine din verbul curare, „a îngriji“, 
Și înseamnă cel care are grijă de o parohie. Substantivul arab el Khoury 
înseamnă „parohul“. „A procura“, „procuror“, „procurare“ sunt din 
aceeași familie. 

„Mesă',din missa, „trimisă“. Oficierea mesei se încheie prin cuvintele preo- 
tului: ite, missa est, „Mergeţi în pace, rugăciunea noastră a fost trimisă.“ Printr-o 
prescurtare familiară, missa desemnează slujba religioasă în ansamblul său. 

„Patimă“, din verbul latin patior, „a suferi“; patimile pe care Iisus le-a 
îndurat până la moarte sunt cea mai mare dovadă de iubire pe care El putea 
să le-o dea oamenilor. De aceea, începând cu secolul al XIII-lea, „patimă“ 
a căpătat sensul derivat de dragoste fără limite. 

„Testament“ (Vechiul Testament, Noul Testament) provine din cuvântul 
latin testamentum, format pornind de la testis, „martor“. Mai spunem încă a 
„proba în justiție pentru a mărturisi“, adică să raportezi ce ai văzut. În această 
privinţă, testament are un sens apropiat de cuvântul modern, din limba 
franceză, „reportaj . Cuvântul testamentum a fost folosit în traducerea Bibliei 

în latină din greacă; redă cuvântul diatheke care înseamnă „convenție“, 
„pact“. Cele două Testamente, Vechiul și Noul, care împreună formează 
Biblia, sunt deci totodată pacte între Dumnezeu și oameni, dar şi relatarea 
celor întâmplate. Sensul obișnuit al cuvântului testament, în care sunt con- 
semnate ultimele dorinţe, nu este legat de cele precedente decât prin faptul 
că un testament trebuie să fie redactat în prezența unor martori. 

Sunt de asemenea de provenienţă latină: miracol, „lucru de care ne 
mirăm ; pontif, „cel care face un pod (între cer şi pământ)“; redempțiune 
(mântuire), „răscumpărare“ etc. 

Frecvent, cuvinte religioase luate într-un sens profan au intrat în voca- 
bularul curent. Vorbim despre botezul focului referindu-se la prima expe- 
riență a luptelor, despre geneză pentru originea unui eveniment, despre 
dogmă pentru o poziţie intelectuală indiscutabilă, despre tabuuri sexuale... 

Dar prezenţa religiilor se manifestă în mod special în prenume și, 
uneori, în numele de familie. 


NUME ȘI PRENUME INSPIRATE DIN RELIGIE 


Conform unei vechi credințe păgâne, a da unui copil numele unui 
personaj celebru îi conferă calitățile acestuia sau îi asigură protecția’. Și as- 
tăzi, locul ocupat de cuvintele de origine religioasă este important în ma- 
joritatea civilizațiilor. Astfel în religiile monoteiste, iudaism, creștinism și 
islam, se întâlnesc frecvent nume de îngeri sau ale personajelor din Biblie: 


e Avraam, şi echivalentul său arab Ibrahim; 

« Moise (Moshe în ebraică și Musa în arabă); 

« Solomon (Shlomo în ebraică și Suleiman sau Sliman în arabă); 
« Iosif (Yussuf în arabă); 

» David (Daud în arabă); 


1 Cel mai ciudat în această privință este cazul împăratului din Annam, Nguyen, care 
a impus tuturor supușilor săi să-i poarte numele. De aceea există atât de mulți vietnamezi 
care se numesc Nguyen fără să aibă legături de rudenie, nici între ei, nici cu suveranul. 

a Jacob (Yakub în arabă); 

a Aaron (Harun în arabă); 

« Gabriel (Djibril în arabă); 

e Mihail (Mīkhā'il în arabă); 
e Ioan (Yahya în arabă)... 


În creștinism, prenumele sunt numele sfinților, ele însele de origini 
diverse și uneori surprinzătoare. De exemplu, limba greacă a dat Filip (li- 
teral, „iubitor de cai“), Vasile sau Vasili („rege“), Ecaterina („pură“), Anastasia 
(„înviere“)... Latina a dat Claudiu („cel care şchioapătă'), Maxim („cel mai 
mare“), Octavian („al optulea născut“), Renata („renăscută“, graţie botezu- 
lui), Felix („fericit“)... Numeroasele nume de sfinţi de origine germanică 
sunt formate pornind de la componente păgâne precum bern („urs“), wulf 
(„lup“), am („vultur“), berht („strălucitor“), hard („dur“), gari sau geri („lance“), 
helm („cască“), wald („putere“), frid („pace“), ric („bogat“ sau „rege“), hlod 
sau hrod („glorie“), adal sau edel („nobil“) etc. Astfel se explică prenumele 
următoare: Bernard (bern-hard, „urs puternic“), Gerard (geri-hard, „lance 
tare“), Adela („nobilă“), Adolf (adal-wulf, „lup nobil“), Rudolf (hrod-wulf, 
„lup faimos“), Rodrigue (hrod-ric, „rege faimos“), Robert (hrod-berht, „faimă 
strălucitoare“), Albert (adal-berth, „nobil“ şi „strălucitor“), Arnaud (arn-wald, 
„vultur puternic“) etc. Aceste prenume sunt martorele creștinării popu- 
lațiilor germanice din Europa Occidentală începând cu sfârșitul secolu- 
lui al V-lea. 

Cu toate acestea, alte prenume creștine au fost firește imprumutate de 
la apostoli (Matei, Marcu, Luca, Toma...), în timp ce altele, derivate din 
ebraică, îl evocă explicit pe Dumnezeul unic. Astfel stau lucrurile cu ma- 
joritatea numelor începând cu I0- (Yahweh = Creatorul) sau terminându-se 
cu —el (Dumnezeu), de exemplu, Ionatan („Domnul a dat“, dar al lui Dum- 
nezeu), Iosua (Yéshua, „Domnul salvează“, a cărui variantă este Iisus), Ioil 
(„Domnul este Dumnezeu“), Emanuel („cu noi este Dumnezeu“, Dumnezeu 
este cu noi'), Mihail („cel ce se aseamănă cu Dumnezeu“)... 

Unele din aceste nume, pronunțate în diverse limbi, au luat forme 
variate: Ioan („Domnul este milos“) a devenit John în engleză, Jehan în 
franceza veche, Jean în franceză, Hans în germană, Sean în Irlanda, Yann 

în bretonă, Evan în galeză, Ivan în rusă, lan în olandeză, Juan în spaniolă, 
Giovanni în italiană etc. 

În islam, referirea la musulmani celebri este de asemenea frecventă. 
Numele profetului Mahomed este cel mai des luat drept prenume, dar în- 
tâlnim frecvent și pe cele ale succesorilor săi, primii trei califi, Abu Bakar, 
Othman și Ali, cât și al fiilor acestuia din urmă, Hasan și Husein. Foarte 
uzuale sunt și prenumele derivate din cuvântul arab abd („sclav“ sau „ser- 
vitor“) atribuit lui Dumnezeu sau atributelor sale sau prenumele formate 
cu cuvântul din („religie“), de exemplu: Abd Allah, „servitorul lui Dumne- 
zeu“; Abd el Qader, „servitorul Atotputernicului“);, Abd el Rahman (pro- 
nunțat și adeseori scris abderrahman), „slujitorul Milostivului“; Abd el 
Nasser, „slujitorul Gloriosului“; Nur el din (Nuredin sau Nurdin), „lumina 
religiei“; Salah el din (saladin), „mărinimia religiei“ etc.! 


RELIGIILE ȘI BANII 


Imediat ce o societate atinge un anumit nivel de complexitate a schim- 
burilor sale nu se sustrage banului. Prin natura sa, banul nu este nici 
murdar, nici curat, folosirea lui sau ideea pe care ne-o facem despre el 
ține de morală. 

Fascinaţia banului, obsesia de a câştiga mereu mai mult, de exemplu, 
pare greu compatibilă cu adorarea lui Dumnezeu, din simplul motiv că 
nu putem urmărim total și simultan două obiective diferite. Iisus a spus 
că nimeni nu poate sluji la doi stăpâni, lui Dumnezeu și lui Mamona. 

Cum religiile își încurajează credincioșii să-l caute pe Dumnezeu îna- 
inte de toate, au în mod normal o poziție neincrezătoare, dacă nu chiar 


! Ortografierea acestor nume de origine arabă variază după țări în funcție de obiceiurile 
locale de pronunțare şi de vocalizare: araba clasică a Coranului are o vocală u în cazul 
subiectului, a pentru complementul direct și i pentru complementul indirect; astfel Abdallah 
se pronunță în mod clasic Abdu'llahi, ceea ce explică forma africană Abdullaye. Aceste 
diferențe de pronunție permit recunoaşterea lui Mahomed în Mamadou sau, mai greu, 
Othman în Soumana. 

ostilă, față de bani. Această logică internă face, pe bună dreptate, suspect 
orice personaj religios care duce o viață fastuoasă. Din contră, cele mai cu- 
noscute și cele mai ascultate au experimentat condiții de viață mai mult 
decât modeste. Buddha, prinţ înstărit, a renunțat complet la bogăţiile sale. 
Mântuitorul, născut în sărăcia ieslei — în cursul unei călătorii, este ade- 
vărat —, a trăit viața unui simplu tâmplar. Mahomed, deși s-a însurat cu 
o negustoare înstărită, nu era printre cei mai bogați. Cât priveşte sfinții 
creștini sau corespondenții lor din alte religii, ei se disting în general prin 
marele lor spirit de abnegație. Sfântul Francisc din Assisi, poverello, sără- 
cuțul, a împărțit bogățiile considerabile pe care le-a moștenit de la fami- 
lia sa; Sfântul Vincențiu de Paul a luat de bunăvoie locul unui ocnaș; 
părintele de Foucauld, după o tinerețe agitată, devine grădinar, apoi pleacă 
să trăiască în singurătate într-o țară ostilă. Acestea nu sunt decât exem- 
plele mai cunoscute ale numeroșilor credincioși creștini complet detaşaţi 
de arginti. 

În India, sadhușii împing uneori abnegația până la renunțarea la îm- 
brăcăminte. O sectă de jainiști se numește, semnificativ și poetic, digambara, 
adică „cei ce se înveșmântează cu cerul“. 

Murizii! care-și consacră întreaga activitate în mod gratuit serviciului 
confreriei lor au de asemenea un simţ al dezinteresului aparent superior, 
văzut din exterior, asemănător celui al marelui marabut care îi dirijează. 

Călugării budiști sunt obligați să își cerșească în fiecare zi hrana de 
la credincioși. 

Și exemplele ar putea continua. 

Dar credincioșii care nu au ajuns încă la acest grad de abnegație sau 
care consideră că trebuie să rămână integrați într-o viață socială mai 
„normală“ pot avea, față de bani, atitudini destul de îndepărtate de ceea 
ce tocmai am descris. 

Acum câteva generaţii, un anumit comportament „burghez“ consta nu în 
a disprețui banii, ci în a trăi modest din motive religioase de austeritate. 
O astfel de atitudine de cumpătare nu este străină dezvoltării economice 
a societăţii occidentale. 


1 Această confrerie musulmană este foarte puternică în Senegal. 


enciclopedia religiilor 


Când sistemul social nu prevede asta, cumpătarea oferă siguranță, ceea 
ce determină minoritățile amenințate să caute putere economică: acesta este 
și cazul minorităților religioase. Evreii a căror caricatură a prezentat-o Sha- 
kespeare în persoana „neguțătorului din Veneţia“, Shylock, își datorează 
reputația de cămătari sau de împătimiţi ai banului din cauza ostracizării: ță- 
rile creștine interzicându-le multă vreme evreilor meseria armelor sau ex- 
ploatarea pământului, nu le rămânea decât comerțul. Frica pogromurilor 
accentua și mai mult nevoia vitală de a se proteja prin bani. Că au rămas 
niște obiceiuri este foarte posibil, dar cazul evreilor nu este izolat. Armenii, 
creștini, erau în aceeași situație în perioada Imperiului Otoman sau în Per- 
sia, sikhii sau parşii sunt într-o poziție comparabilă cu cea din India, la fel 
mozabiții kharidjiți în Algeria, chinezii în Malaysia sau copții în Egipt... 

Astfel, minoritățile religioase, îndepărtate de puterea politică, compen- 
sează adesea slăbiciunea lor pe acest plan printr-o intensă activitate eco- 
nomică, ea însăși sursă de invidie sau de opresiune din partea majorității. 
Trebuie să fii conștient de acest fenomen dificil de ocolit pentru a evita 
blamări pripite asupra raporturilor dintre religie și bani. 

O altă constatare trebuie să fie făcută: recomandările privind dezinteresul 
și generozitatea pe care religiile le susțin în fața credincioșilor lor antre- 
nează foarte des o îmbogățire considerabilă a structurilor religioase. Im- 
portant este că responsabilii religioși nu sunt tentaţi să profite de acest lucru, 
ceea ce ar duce la paradoxul unei religii mai autentic trăite de credincioși, 
decât de șefii lor. 

Destul de recent, Bisericii Catolice i se reproșa transformarea într-o pu- 
tere a banului. Abandonarea unui fast triumfal prea puțin în concordanță 
cu idealul său evanghelic a fost în mod cert favorabilă restaurării imaginii sale. 

Nicio religie nu poate totuși să se detașeze de chestiunile financiare, măcar 
pentru a asigura funcționarea organizației sale. În mod fundamental, în mă- 
sura în care religia se străduiește să modifice comportamentele pentru a-i în- 
drepta pe oameni către Dumnezeu, este inevitabil ca aceasta să publice 
recomandări cu privire la bani, așa cum face și în materie de morală. 

În mod logic, islamul, prin voința sa de a propune un model de socie- 
tate civilă, este cel care exprimă atitudinile cele mai categorice și cele mai 
originale cu privire la bani. 

ISLAMUL ȘI BANII 


Unul din stâlpii islamului îl reprezintă obligația zakatului. Valoarea 
acestei pomeni pe care credinciosul trebuie să o facă în fiecare an nu este 
fixată, în principiu; este deseori 2,5% din bunurile nefolosite peste an: 
vitele, recoltele, aurul nepurtat de femei... 

Zakatul le este plătit săracilor, musulmani sau nu, direct sau prin inter- 
mediul moscheii. În anumite țări este perceput prin fisc. 

Dar islamul își ia tot din Coran și principiile care trebuie să ghideze 
viața economică și financiară: 


e Este interzis să dai cu împrumut sau să împrumuți bani cu o dobândă fixă, 
căci ar fi asemuit cametei. În schimb, este normal să împartți profitul sau 
riscurile rezultând dintr-o investiție. 

« Nueste permis să pui la păstrare sau să risipești bogății, deoarece totul 
îi aparține lui Dumnezeu și trebuie să contribuie la binele societății. 

e Investițiile productive ce cresc bogăția sau bunăstarea sunt încurajate. 


Observăm că dobânda este cea condamnată de legea islamică, și nu ve- 
nitul dintr-un capital. Dividendele acţiunilor, venit care rezultă din asu- 
marea unui risc, sunt deci legale, în vreme ce venitul fix al obligaţiilor 
este ilicit. Este important de menționat totuși că riscul asumat în jocurile 
de noroc este în mod clar interzis. 

Din anii '70, bănci bazate pe principiile islamului au fost create în 
numeroase țări musulmane și chiar în Bahamas, în Elveţia sau în Dane- 
marca, numărul lor ajungând la câteva zeci. Majoritatea operațiunilor 
comerciale clasice pot fi efectuate, inclusiv cele de credit documentar, im- 
plicând plata comisioanelor, întrucât un comision nu este o dobândă care 
ar fi interzisă. Totuși anumite operațiuni precum tranzacţiile la termen 
la valutele străine, neexplicit prevăzute de Coran, sunt acceptate de câteva 
bănci și interzise de altele. 

Formule speciale de asociere capital-muncă (mudaraba) sau de parte- 
neriat (musharaka) au fost stabilite pe termen mediu și lung. „Cash and 
carry“ (murabaha) și leasingul (idjara sau taadjir) sunt totodată practicate. 

În schimb, nu există un sistem de asigurare de viață, deoarece este inter- 
pretată ca opunându-se voinţei lui Dumnezeu, și anume caracterului im- 
previzibil al morții. Asigurările generale sunt tratate după un sistem de 
„solidaritate islamică“: „asiguratul“ investește într-o societate (de tipul 
moudaraba) ale cărei profituri sunt împărţite, cu prioritate şi după 
modalități precise, celor aflaţi în nevoie. 

În bilanţurile băncilor islamice constatăm puţine investiții industriale pe 
termen lung, dar astfel de instituții sunt recente și este dificil să le judeci din 
punct de vedere financiar viitorul. 


RELIGIA ȘI EDUCAȚIA 


Din moment ce copiii nu pot să înveţe tot, programele de învățământ 
rezultă întotdeauna din arbitraje între diverse priorități. Astfel latina a 
pierdut teren în gimnaziu, iar informatica a fost introdusă. 

În lumea noastră din ce în ce mai mult tehnică, religia are ea încă un 
loc în învățământ și, dacă da, care? 

Fiecare țară are un răspuns propriu: în Arabia Saudită, studiul Coranului 
este primordial, în timp ce statele comuniste își bazează pedagogia pe 
ideologia atee. Între aceste extreme, laicitatea prezintă imensul avantaj de 
a nu impune nicio constrângere și de a respecta libertatea fiecăruia. 


ÎNVĂȚĂMÂNTUL RELIGIOS ȘI LAICITATEA 


Caracterul laic nu presupune ca orice formare religioasă să fie absentă 
din învățământ. În funcție de țară, există situaţii foarte diverse în ceea 
ce privește locul calitativ și cantitativ al acestui tip de învățământ. 

Cel mai des, un regim laic consideră că religia este o chestiune personală 
și că este responsabilitatea familiilor de a le oferi copiilor, în afara învă- 
țământului oficial, orice formare suplimentară care le convine. O inițiere 
în religie este atunci pusă pe același plan cu orele de pian sau de judo. 

Cu ce ar fi totuși împotriva caracterului laic să deschizi inima și mintea 
copiilor către spiritualitate, sub rezerva în mod evident a respectării unei 
neutralități necesare? 

Turcia, având Constituţie laică, consideră, în ceea ce o privește, că este 
preferabil să fie predate cunoștințe religioase în școlile publice; scopul este 
de a evita orice derapaj politic al unui învățământ religios incontrolabil!. 

Ne putem întreba, în aceste condiții, ce mai rămâne din principiile 
unui adevărat caracter laic, întrucât doar islamul este predat și este pe 
deasupra prezentat după principiile ideologice ale guvernului. 

În Franța, școala publică s-a constituit prin ostilitatea față de școala 
confesională catolică. Aceasta nu era pregătită să înțeleagă motivațiile 
unei republici considerate dușmanul religiei. Înfruntările aprige între 
„ecleziaști“ și „roșii“ par astăzi de-a dreptul derizorii, dar spiritul de vechi 
luptător îndârjit se mai păstrează, mai ales la cei care au câștigat războiul... 

Vom vedea, în capitolul despre religie și politică, consecințele acestei 
situații tipic franțuzești. 

În Statele Unite întâlnim o altă formă de laicitate în școlile publice: 
statul este partizanul unei formări religioase, dar se obligă să respecte cu 
strictețe libertatea de conștiință a copiilor, adică a părinților lor; solu- 
tia aleasă cel mai adesea constă în rezervarea unui moment de liniște în 
fiecare zi la începutul cursurilor pentru ca toţi copiii credincioşi să se 
poată ruga după termenii religiei lor, iar ceilalți să mediteze sau să pro- 
fite de acest interval de calm pentru concentrare. Aceste dispoziții va- 
riază ușor în funcție de state, însă Curtea Supremă este fermă asupra 
principiului: să dai fiecăruia posibilitatea de a se ruga fără să fie îndemnat 
să o facă. 

Aceste trei exemple indică fragilitatea echilibrului pe care trebuie să-l 
respecte o laicitate adevărată. Pare totuși că, sub influența religiei domi- 
nante, statele laice ar avea tendința să confunde deschiderea spre spiri- 
tualitate cu formarea religioasă. Una din ambițiile acestei cărți este de a 
arăta că există diferite forme de spiritualitate pentru care fiecare religie 
propune o abordare specială. Nu ar fi oare rolul unei adevărate laicități 


1 Pentru mai multe detalii asupra laicității în Turcia, vezi capitolul „Religie și politică“. 

să le transmită elevilor cunoștințele umanității în domeniul spiritual, așa 
cum o face în materie de filosofie? 

Din păcate, religiile nu sunt prezentate în învățământul secundar decât 
prin aventurile lor istorice, adică exact prin intermediul evenimentelor prin 
care s-au îndepărtat, voluntar sau nu, de vocaţia lor spirituală. 

Cu siguranţă formarea propriu-zis religioasă va rămâne întotdeauna 
de competenţa religiilor, dar ea ar câştiga cu siguranţă în calitate dacă în- 
vățământul oficial ar fi interesat de dezvoltarea spirituală a copiilor care 
îi sunt încredințațţi. 


FORMAREA RELIGIOASĂ 


În copilărie și adolescenţă, în perioada dobândirii cunoștințelor pri- 
mordiale și a obiceiurilor morale, receptivitatea către spiritual este mai 
spontană. La această vârstă se transmit povestirile minunate sau mitolo- 
gia la care se referă religiile. 

Trebuie spus că, de-a lungul secolelor fără westernuri la televiziune, 
istorisirile sănătoase și epopeile războinice au dat umanităţii partea sa 
de reverie. În plus, formarea religioasă era cu atât mai necesară și mai 
acceptată cu cât nu exista nici educație concurentă și nici activitate 
intelectuală de înlocuit. 

Astăzi, esențialul formării religioase se încheie puțin după „vârsta 
rațiunii „pe la 10—13 ani, prin ceremonii solemne de intrare în comunitate 
care sunt o constantă a diferitelor religii: confirmarea în creștinism, ini- 
țierea în religiile tradiționale africane, bar mitzvah-ul iudaismului, în- 
mânarea cordonului sacru la hinduiștii „născuți de două ori“ sau a cămășii 
albe la zoroastrieni etc. Aceste solemnități coincid în mod simțitor cu sfâr- 
șitul școlarității primare: după ce ai deprins să citeşti și să numeri, nu mai 
rămâne decât să înveți o meserie și să experimentezi viața. 

Dezvoltarea spectaculoasă a învățământului secundar de câteva de- 
cenii nu a fost însoțită de un efort susținut pentru a adapta formarea re- 
ligioasă la populații mai instruite, căscând astfel o prăpastie între formarea 

profană, impregnată de raționalism, și formarea religioasă, adesea ră- 
masă infantilă!. 

Dar în ce constă formarea religioasă? Aceasta variază în mod consi- 
derabil în funcție de religii, în special dacă ele se consideră revelate sau 
nu. Dacă, într-adevăr, există un text sacru, studiul său ocupă locul cen- 
tral în formarea religioasă. Este mai ales cazul Coranului în islam și al 
Torei în iudaism. 

În schimb, religiile animiste sunt interesate în primul rând de o tehnică, 
cea care permite concilierea favorurilor zeilor, ale spiritelor sau ale stră- 
moșilor. În aceste religii, doar vrăjitorii, preoții sau șamanii trebuie să 
primească plenitudinea cunoașterii din moment ce servesc drept inter- 
mediari între popor și lumea supranaturală. 

Creștinismul ocupă un loc aparte: preoţii, mai ales în catolicism și or- 
todoxie, primesc de la episcop, cu ocazia „iniţierii“ care este hirotonirea, 
puteri supranaturale care le permit să sfințească pâinea și vinul litur- 
ghiei, dar și să ierte greșelile. Preoţii nu dețin cunoștințe speciale care ar 
fi interzise laicilor; din contră, tot sensul vieții lor este de a împărtăși ceea 
ce știu și ceea ce cred cu restul credincioşilor. 

Formarea creștină cuprinde deci un amestec, care variază în funcție de 
locuri, perioade și diverse Biserici, între studiul textelor sacre, cunoaşte- 
rea dogmelor și credințelor care au fost extrase de-a lungul secolelor și 
modul de a trăi religia, atât în ceea ce priveşte cultul, cât și morala. 

În cazul particular al catolicismului, este surprinzător să constați 
cât de mult a evoluat concepţia asupra catehismului? de câteva decenii. 
Odinioară, prezentat sub forma unei serii de întrebări cu răspunsuri de- 
cisive, a devenit în anumite țări, precum Franța, un fel de reflecţie asupra 


1 Se pare că tocmai de aceea, marxismul, care este înainte de toate o doctrină economică, 
a considerat că trebuie să adauge materialismul şi ateismul în principiile sale. Această poziție 
filosofică nu aduce nimic analizei economice, pare mai ales o reacție destul de superficială 
la adresa unui mediu înconjurător pe care Marx l-a considerat blocat în prejudecăți 
religioase. Cu trecerea timpului, se pare că Marx a avut, din acest punct de vedere, o atitudine 
iraţională, în lipsa unei analize suficient de aprofundate a fenomenului religios. 

2 Catehismul este un cuvânt grecesc, înrudit cu „ecou“; este învățarea prin metoda 
repetării. 

lumii actuale în lumina Evangheliei, afirmarea principiilor fiind în mod 
voluntar trecută pe plan secund. Pentru a evita trecerea de la un exces la 
altul, catehismele, care sunt până în prezent domeniul diocezelor, ar putea 
fi unificate; în zilele noastre se fac analize referitoare la acest subiecti. 

În islam, există în general două tipuri de formare religioasă: unul este 
de sine stătător, iar celălalt, o completare a educației profane. Primul ar 
putea să se compare cu seminarul creștin, în sensul în care este destinat 
elevilor ei pentru care religia trece înainte de toate. Dar cerinţele lumii mo- 
derne, care solicită cunoștințe generale și tehnice din ce în ce mai apro- 
fundate, limitează atracția acestei formări, cu atât mai mult cu cât în islam 
nu există funcții ale cultului permanente. Ţările musulmane cele mai dez- 
voltate constată deci că se generalizează cel de-al doilea tip de formare, care 
se întrerupe cel mai des spre vârsta de 13 ani. 

În cazul Senegalului, de exemplu, unde populaţia este în majoritate 
musulmană și foarte ferventă, elevii merg la școala coranică șase zile pe 
săptămână, înainte și după ore, adică o jumătate de oră înainte de ora 8 
și ooră după încheierea cursurilor la prânz. Duminica dimineața este în 
totalitate consacrată școlii coranice. 

Asta înseamnă peste 12 ore de formare religioasă pe săptămână. O mică 
parte din acest timp vizează însuşirea practicilor cultului (recitarea 


1 Lectura vechilor catehisme dovedeşte cât de mult au evoluat mentalităţile în sensul 
unei mai bune înţelegeri între oameni. În Micul Catehism istoric al lui Fleury, bilingv 
francez-tamil, editat acum mai bine de o sută de ani pentru coloniile franceze ale Indiei, 
putem citi, de exemplu, întrebările și răspunsurile următoare: 

— Care sunt ereziile care declară încă război Bisericii în zilele noastre? — Diversele secte 
ale protestantismului. — Care au fost principalii autori? — Luther, Calvin, Henric al VIII-lea, 
Knox și alți astfel de oameni. — Care este adevăratul motiv al revoltei lor contra Bisericii? — Luxul, 
orgoliul, interesul și alte pasiuni asemănătoare. — În câte secte sunt împărțiți protestanții? — 
Numărul este foarte mare, și nu fac altceva decât să se divizeze din ce în ce mai mult. — Ce erori 
propagă aceștia? — Aproape toate erorile imaginabile. 

Observăm la lecturarea fragmentului în ce măsură caritatea evanghelică nu este o virtute 
ușor de dobândit, chiar şi pentru cei care o propovăduiesc. Într-un anumit sens, acest 
exemplu ne întăreşte convingerea că umanitatea progresează, chiar dacă putem regreta 
încetinirea acestui progres. Este de datoria fiecăruia dintre noi să accelerăm mișcarea. 

rugăciunilor, ritualurile de respectat...), restul, adică aproape 80% fiind de- 
dicat citirii Coranului în arabă. Este vorba de un simplu exercițiu de memo- 
rare, întrucât elevii nu cunosc această limbă: la încheierea cursurilor, ei sunt 
în stare să citească și să psalmodieze Coranul, dar fără să-i înțeleagă sensul’. 

Schematizând, putem rezuma astfel caracteristicile cele mai frapante 
ale formărilor religioase răspândite prin cele trei „religii ale Cărții“: 


e Învățământul evreiesc este marcat de un anumit intelectualism; analiza 
Talmudului și a Torei este o „explicaţie de text“ studiată care face să reiasă 
semnificația simbolică a faptelor Bibliei. Din respectul textului derivă cel 
al ritualurilor. 

e Învățământul coranic inculcă respectarea unui text de neînțeles, ex- 
cepție făcând doar cei 20% din musulmani care vorbesc limba arabă. 
Practica socială a religiei întreține de asemenea un tradiționalism apro- 
piat de imobilism. 

« Învățământul creștin este o mutație și își caută calea și metodele. Des- 
tinat înainte de toate să prezinte drept model viața lui lisus Hristos, 
formalizează credinţele fundamentale și statuează regulile morale. 


Astfel, înrudirea celor trei religii provenite de la Avraam nu implică 
nicio comunitate de perspective în domeniul deosebit de promițător al 
formării religioase. Totuși, această formare condiționează evoluţia reli- 
giilor și, în consecință, impactul lor asupra societății. 


O schimbare de direcție necesară 


Multă vreme formarea religioasă a fost predominantă. Ca întotdeauna, 
ea cuprindea în proporții variabile inițierea în practicile ritualice, 


10 astfel de situaţie nu este proprie islamului: călugării budiști care psalmodiază textele 
din Tripitaka în limba pali ignoră, în general, sensul lecturii lor; înainte de abandonarea 
latinei ca limbă liturgică a catolicismului, ne putem gândi că numeroși credincioşi nu aveau 
decât o idee vagă despre sensul cuvintelor slujbei religioase. Se pare că vechiul fond animist 
al umanităţii conduce încă des la confundarea sacrului cu incomprehensibilul. 

cunoașterea de texte sacre și inculcarea unei morale. Ea adăuga la aceasta 
explicații mitice asupra originii lumii și a vieții pe care știința de atunci 
nu le putea furniza... 

Astăzi, religiile trebuie să recunoască, toate, că nu sunt cel mai bine 
poziționate pentru a răspunde tuturor întrebărilor. Totuși, unii obstinați, 
încă destul de numeroși, vor căuta în Biblie sau în Coran ceea ce inspirația 
divină, după toate probabilitățile, nu a vrut niciodată să menţioneze acolo. 

Astfel, în Statele Unite, curentul „creaționist“ al protestantismului nu 
vrea să renege crearea lumii de către Dumnezeu în șase zile și respinge în- 
treaga teorie darwinistă asupra evoluției speciilor?. Cât despre Arabia 
Saudită, se preda încă din secolul XX, pe baza Coranului, că Pământul nu 
poate fi decât plat. 

Aceste exemple arată în mod indubitabil că formarea religioasă se 
poate umple de ridicol când se amestecă în ceea ce nu o privește. Religiile 
care nu și-au dat seama că nu mai suntem în Evul Mediu trebuie să schimbe 
direcția în formarea lor religioasă, credibilitatea mesajului lor spiritual 
neavând astfel decât de câștigat. 

Totuși, lumea evoluează rapid și religiile care se simt confortabil în ra- 
porturile lor cu știința nu sunt, totuși, scutite de probleme de adaptare. 


' Putem să ne mirăm astăzi că religiile s-au preocupat să dea răspunsuri la întrebări 
care nu le vizează în mod direct, dar știința însăși procedează întotdeauna astfel: propune 
o teorie pe care experiența o lămureșşte sau o respinge ulterior. Să ne amintim că știința 
nu mai oferă certitudini, dar permite eliminarea ipotezelor false: s-a dovedit că Pământul 
se rotește în jurul Soarelui și nu invers, chiar dacă este imposibil ca noi să cunoaștem 
într-o zi toate detaliile mişcării planetei noastre. 

: Conform acestor credințe, pe care le împărtășesc de asemenea unii evrei, Dumnezeu 
a creat lumea în șase zile, în urmă cu 8 000 de ani. Nimic nu exista prin urmare înainte 
de această dată, nici omul, nici dinozaurii, nici rocile. Neliniştitor este că, după un sondaj 
din 1982, 44% (!) din americani împărtăşeau aceste credințe lipsite de acuratețe. Bible 
Science Newsletter, una din publicațiile acestei tendinţe, nu ezită să afirme că teoria evolu- 
tiei duce „la comunism, la știință sau socialism, la avort şi la acceptarea homosexualității 
și la mărirea impozitului fiscal“ (!). Una după alta, texte precum Cenușăreasa, Macbeth 
sau Jurnalul Annei Frank trebuie să fie interzise, întrucât pot determina copiii să „adopte 
perspectivele feministelor, anticreștinilor, umaniștilor, pacifiștilor sau vegetarienilor'. 
Este de necrezut! 

Tinerele generaţii au simțul concretului și sunt din ce în ce mai puțin 
sensibile la limbajul simbolurilor și la respectarea ritualurilor. Argumen- 
tul de autoritate este în mod sistematic contestat și asta pe bună dreptate 
deoarece progresul, spiritual sau nu, trece prin nevoia de a înțelege, prin 
inimă sau spirit. 

Din această cauză, credințele sunt frecvent analizate în funcţie de cri- 
teriul coerentei intelectuale; se contestă chiar o anumită neîncredere față 
de supranatural. 

Chiar religiile cele mai bine consacrate trebuie să țină cont de această 
situație și să fie capabile să-și exprime credinţele într-un limbaj modern. 

La drept vorbind, religiile au aici o şansă de a se descotorosi de vechile 
obiceiuri care le încurcă uneori inutil, pentru a se concentra asupra mesa- 
jului lor spiritual. În lipsa unui asemenea tratament de reîntinerire, religiile 
riscă să nu mai fie credibile pentru grupurile cele mai tinere și cele mai 
dinamice ale populației. 

Să nu exagerăm totuși amploarea acestui fenomen: mulți oameni 
reușesc să-și compartimenteze viața, acceptând credințele religioase fără 
să le înțeleagă sau să le asimileze administrându-și concomitent în mod 
rațional afacerile. 

Un alt fapt este interesant de subliniat: cum nevoile spirituale există 
indiferent de tipul de societate, cei decepționați de religii își construiesc 
un univers spiritual după bunul plac. Numeroși sunt cei care, de exemplu, 
spun că îl admiră pe lisus Hristos, dar resping apartenenţa la o Biserică 
socotită drept învechită, inadaptată sau inutilă. 

O asemenea atitudine prezintă mari riscuri de derapaj, întrucât orgoliul, 
conștient sau nu, este opusul a ceea ce favorizează progresul spiritual; mai mult 
decât atât, acest lucru este un păcat împotriva solidarității, căci orice punct 
de vedere merită să fie discutat, mai ales cu cei care ar putea să profite. Să 
părăsești o mișcare religioasă înseamnă să renunţi să o faci să evolueze. 

Formarea religioasă trebuie să ia în calcul toate aceste date sociologice 
dacă intenționează să se adreseze tuturor categoriilor sociale și să răspundă 
nevoilor lor spirituale. 

În această privinţă, şcolile „confesionale“ pot să prezinte un risc în mă- 
sura în care ele ar încerca să își protejeze elevii de o „contaminare“ prin idei 

străine de credinţa lor. Din fericire, în practică, acestea nu impun, în general, 
nicio barieră sau segregare, străduindu-se doar să mențină calitatea în- 
vățăturii lor. Astfel, numeroși non-creștini frecventează școli creștine. 

Problema formării religioase nu se limitează totuși la a transmite valo- 
rile religiei copiilor ce aparțin unor familii de credincioși sau simpatizanți. 
Nu mai este vremea acelor preoți care își-dedicau viața profesoratului de 
matematică, latină sau istorie. Noua schimbare de direcție prin formarea 
religioasă, oricare ar fi, este sinonimă cu ceea ce creștinismul numește 
„convertire“!: „plusul“ pe care religiile îl pot și trebuie să îl aducă ţine mai 
mult de inimă decât de spirit. Se spune că formările religioase care se bazează 
pe memorie sau analiza de texte nu își îndeplinesc decât în mod mediocru 
sarcina de înălțare spirituală a credincioşilor către Dumnezeu. 

Formarea religioasă trebuie să aibă drept obiectiv să-i aducă fiecărui 
individ, în fiecare etapă a vieții sale, necesarul pentru a-l ajuta să se apro- 
pie de Dumnezeu; trebuie să răspundă totodată nevoilor pe care le exprimă 
și să-l facă să exprime unele noi. 

Dacă există un domeniu în care formarea continuă este o necesitate, 
acesta aparține vieții spirituale. De aceea, întreruperea formării religioase 
după școala primară are efecte catastrofale în rândul populațiilor care 
își continuă dincolo de asta educația profană. Predicile din biserici sau 
moschei acoperă parțial acest vid, dar este vorba de o învățătură fără dialog 
sau discuţii, deci nepersonalizată. Epoca noastră, care a înlocuit duhov- 
nicul cu psihiatrul, ar trebui să reinventeze o structură de sfătuire spiri- 
tuală a sufletului mai modernă decât vechea „dirijare a conștiinței“, poate 
exagerat de clericală. 

O formulă ca „S.O.S. rugăciune“, ce aduce un sprijin spiritual prin telefon, 
răspunde unei nevoi, dar mai rămân multe altele de satisfăcut. 

Se pare că școala publică nu are vocaţia și nu este în măsură să facă față 
acestei întrebări; neutralitatea sa necesară și importanţa cantitativă a ceea 
ce ea predă i-o interzic. Trebuie să existe, prin urmare, o complementaritate 


1 Convertirea, conform vocabularului creștinilor, este un fel de revoluție interioară 
permanentă, o punere în discuţie a tuturor obiceiurilor și atitudinilor în lumina 
învățăturii și exemplului lui lisus Hristos. 

naturală între cele două tipuri de formări, profană și religioasă, și nu 
orivalitate: religiile greşesc dând explicaţii asupra mecanismelor care regi- 
zează lumea, datoria lor fiind, în schimb, să furnizeze o concepție a vieţii 
promițătoare și aducătoare de entuziasm, bazată, firește, pe dragostea pe 
care Dumnezeu o poartă Creației sale. 

Formarea religioasă nu are de ce să se sfiască să accepte că este, 
din acest punct de vedere, utilitaristă. La ce ar servi o formare dacă nu 
vizează utilitatea? 


Religie și politică 


Aparent, raporturile dintre religie și politică nu sunt nici necesare, 
nici de dorit. Faptul că omul își dezvoltă viața spirituală pare o activitate 
fără legătură evidentă cu arta de a administra orașul. Partizanii unei anu- 
mite laicități s-ar mulțumi cu o religie restrânsă în temple sau în conștiințe 
care ar da totală libertate vieții politice. 

În practică, totuși, lucrurile nu sunt la fel de simple și pretutindeni, 
la diverse niveluri, constatăm că religia interferează cu politica în timp ce 
politica interferează cu religia. 

Să constatăm mai întâi că politica este întotdeauna rezultanta unei 
lupte între diverse puteri: învingătorul iese din urne în democrație, se 
impune prin șiretenie sau forță în alte regimuri. Or, religia dispune în 
mod incontestabil de o putere care, deşi spirituală, poate mobiliza oamenii 
ca orice altă ideologie. 

Înainte de a ilustra prin exemple luate din diverse țări complexitatea 
raporturilor dintre religie și politică, ne vom strădui să analizăm în ce 
constă puterea religioasă și cum poate colabora sau se poate înfrunta cu 
puterea civilă. 

PUTEREA RELIGIOASĂ 


Oricât de mult ne-am întoarce în timp, găsim întotdeauna vreun vrăjitor 
sau vreun vraci a cărui putere o contrabalansează pe cea a suveranului 
absolut. Frica de forțele obscure din viața de dincolo îi obsedează pe des- 
poți în aceeași măsură ca pe ceilalți oameni, iar cel care spune că stăpânește 
supranaturalul este privit cu frică și respect. 

O putere absolută nu poate fi concepută fără o alianță a puterilor 
temporală și supranaturală. Atâta vreme cât au putut, regii s-au declarat 
ei înșiși zei, sau învestiți ori protejați de o divinitate. Idealul constă în a 
fi deopotrivă rege și mare preot. Este ceea ce era faraonul și ceea ce a vrut 
să fie Henric al VIII-lea când a creat Biserica Anglicană. Este de aseme- 
nea tendinţa teocratică a unui regim precum cel instituit în Iran de imamul 
Khomeini. Tendința totalitară a țărilor comuniste în care singura ideo- 
logie admisă era cea a statului provine şi ea din aceeași concepție. 

Adesea, totuși, puterea nu este destul de credibilă pentru a părea de 
natură divină sau destul de puternică pentru a deţine adevărul ideologic 
fără a fi contestată. Puterea temporală rămâne atunci exterioară puterii 
religioase și poate încerca să o zdrobească, să o înăbușe, să o cumpere, 
să o compromită, să o desconsidere sau să o marginalizeze. O asemenea 
atitudine provine, în mare parte, din analiza conform căreia puterea reli- 
gioasă se află în mâinile șefilor de care ascultă trupele. Această analogie 
cu o putere militară este foarte des eronată și istoria arată că șefii reli- 
gioși recuperaţi prin puterea politică pierd rapid orice influență asupra 
credincioșilor. 

În realitate, puterea religioasă este o expresie ambiguă: există două 
tipuri de putere religioasă, una înrudindu-se cu puterea materială, fiind 
cea care exercită o autoritate asupra „supușilor“. Este o putere clericală — 
adică preoţii, bazându-se pe respectul purtat funcţiei lor, exercită asupra 
credincioșilor lor o autoritate în domeniile extinse ale vieții publice. Cea- 
laltă putere religioasă, în general neînțeleasă de puterea politică, este de 
natură spirituală. În mod surprinzător, nu are deloc nevoie de șefi pentru 
a fi exercitată. 

Această putere nevăzută este cea care dă mulțimii de credincioși 
o identitate de sensibilitate și credință. Arma ei este rugăciunea. Credin- 
cioșii sunt într-adevăr convinși că rugăciunea este eficace și este cu atât 
mai mult cu cât ei fac un efort personal pentru a se conforma mai bine 
la ceea ce Dumnezeu așteaptă de la ei. Postul și renunțarea la anumite 
satisfacţii superficiale sunt asociate frecvent cu o rugăciune ferventă. 

Demersul comun al reprezentanților diverselor religii care au participat 
la o rugăciune pentru pace, în Assisi în octombrie 1986, a revelat credința 
în această putere pur spirituală. Scepticii pot fi tentaţi să zâmbească în fața 
a ceea ce cataloghează drept o naivitate emoţionantă, dar, întrucât demer- 
surile raționale în vederea păcii au eșuat, de ce ar trebui să descurajăm 
credincioșii să acționeze după conștiința lor? 

Totuși, rugăciunea este foarte diversă și istoria a dat frecvent spec- 
tacolul a două armate invocându-l pe același Dumnezeu înainte de a lupta 
cu înverșunare, în contradicție aparentă cu mesajul respectivului Dum- 
nezeu!. Este foarte dificil, în astfel de condiții, să dovedești că rugăciunea 
este eficientă. 

Dar certitudinea că rugăciunile sunt uneori împlinite se traduce 
printr-o multitudine de ex-voto-uri depuse de credincioși în locurile de 
pelerinaj, construirea de monumente ca drumuri ale Crucii sau de sanc- 
tuare în marile orașe: bazilica Sacré-Coeur din Montmartre (Paris) co- 
memorează asediul germanilor asupra Parisului în 1870, iar Notre-Dame 
de Fourviere la Lyon, sfârșitul diverselor epidemii cărora le-a pus capăt Maica 
Domnului. Asemenea monumente ilustrează perfect forța constructivă 
a credințelor religioase ce le-au construit. 

În zilele noastre, puterea spirituală se mobilizează mai ales pentru a-și 
apăra drepturile. Pentru a trăi normal, religiile au într-adevăr nevoie, ca și 
indivizii, de a exercita anumite libertăţi fundamentale pe care încearcă 
să le statueze prin puterea politică. 

Situația variază considerabil în funcţie de tipul de regim politic instituit. 


! În cursul celui de-Al Doilea Război Mondial, soldații germani purtau pe centura lor 
deviza Gott mit uns, „Dumnezeu este cu noi“. 

TEOCRAȚIE, ATEISM SAU LAICITATE 


De una dintre aceste trei formule se leagă toate tipurile de raport din- 
tre un guvern și religii. 

În regimurile teocratice!, guvernul își bazează autoritatea pe o religie, 
ceea ce îi plasează pe ceilalți într-o situație defavorizată. Această formă 
de guvernământ este idealul la care aspiră în mod clar musulmanii: Coranul 
conține principiile vieții civile, dar și pe cele ale vieţii religioase, iar so- 
cietatea nu poate fi perfectă decât urmând cu rigurozitate Coranul. Din 
acest punct de vedere, îi înțelegem pe musulmanii fundamentaliști care re- 
gretă perioada în care un calif conducea ansamblul lumii musulmane?. 
Totuși, multe guverne din țări musulmane la fel de diferite ca Arabia Sau- 
dită sau Iran aplică în mod exclusiv legea islamică, Șaria. Fie că este vorba 
de republici sau emirate, aceste state sunt, în sensul larg, teocratice. 

Printre țările de cultură budistă, doar Bhutanul își impune încă religia 
supușilor săi; mai precis, este interzisă propovăduirea altei religii. 

Creștinismul, în ceea ce-l privește, a fost tentat multă vreme să stabi- 
lească regatul lui Dumnezeu pe pământ. Dragostea pentru aproapele în- 
seamnă să nu Îl lași să greșească, iar suveranii găseau izbăvitor să își 
impună religia popoarelor lor. 

Oprimarea minorităților religioase este o consecință aproape inevi- 
tabilă a teocraţiei sau a existenței unei religii oficiale: expulzarea evrei- 
lor din Spania după Reconquista, revocarea Edictului de la Nantes de către 
Ludovic al XIV-lea, persecutarea bahailor exercitată de Republica Isla- 
mică a Iranului sunt doar câteva exemple. 

Uneori teocraţia se străduiește să arate o oarecare toleranță acordând 
un statut special minorităților religioase. Este ceea ce prevede islamul pen- 
tru „oamenii Cărții“, creștini, evrei sau zoroastrieni, sub numele de dhimma. 
Este vorba totuși de un statut acordat și nu negociat cu cei interesați. 

Regimurile atee se bazează pe același principiu ca regimurile teocratice, 
în sensul că se străduiesc să își impună ideologia tuturor cetățenilor. În 


1 Din grecescul theos, „zeu“, şi kratein, „a comanda“: „guvernare prin Dumnezeu“. 
2 A se vedea expunerea despre califat în această carte. 

regimurile marxiste dure, libertatea de credință este garantată prin Con- 
stituție, căci nicio tehnică nu poate încă să controleze opiniile lăuntrice, dar 
nu este permisă răspândirea credințelor religioase. Singura propagandă 
legală este cea antireligioasă. Obiectivul declarat al regimurilor atee este 
eradicarea definitivă a oricărei religii considerate ca un fel de insuficiență 
cerebrală pe care o educație corespunzătoare ar trebui să o vindece într-o 
zi. De la implozia URSS şi a regimului marxist albanez, doar Coreea de 
Nord mai este încă strict atee. 

Laicitatea este alternativa la constrângerea pe care o impune aproape 
în mod fatal teocraţia sau ateismul. Aceasta presupune, în principiu, ca 
statul să nu se amestece în viața religioasă sau spirituală a cetățenilor săi, 
indiferent de convingerile lor. 

Să decretezi laicitatea statului nu soluţionează însă toate problemele. 
Sunt posibile diverse interpretări ale conținutului său, așa cum dovedește, 
de exemplu, problema școlii libere în Franța: pentru unii, statul, respon- 
sabil cu educaţia națională, pune la dispoziţia cetățenilor o şcoală laică, 
în cadrul căreia nu se favorizează nicio religie. Școala este gratuită și obli- 
gatorie. Statul dă dovadă de toleranță recunoscând că există alte școli, dar 
nu se pune problema de a le subvenționa. Pentru partizanii şcolii libere, 
religioase sau nu, nu este corect ca părinţii să plătească de două ori școala 
copiilor lor, o dată prin impozitele care finanţează școala publică şi încă 
odată pentru școala care le convine. Dacă școala liberă nu ar exista, statul 
ar trebui să creeze alte instituţii și să recruteze alți dascăli și este normal 
ca părinţii ce preferă o altă școală decât cea publică să beneficieze de o 
cotă-parte din economiile pe care le face astfel statul. 

La o analiză mai aprofundată, problema franceză a școlii publice nu 
pune în discuție principiul însuși al laicității, ci este mai degrabă un teren 
de înfruntare politică între partizanii monopolului statului și cei ai unui 
liberalism deschis concurenţei ideilor. 

Un astfel de exemplu arată că noțiunea de laicitate nu este atât de sim- 
plu de definit sau de aplicat. În Franța, aceasta rămâne nuanțată prin lupta 
îndârjită în care s-au încleştat multă vreme republicanii și monarhiștii, 
socialiștii și oamenii Bisericii. Unii laici doctrinari francezi continuă să 
combată credincioșii de parcă ar fi încă o ameninţare pentru republică. 

Totuși, un stat modern are tot interesul să dea o formare spirituală cetă- 
țenilor săi mai degrabă decât să-i lase pe cei interesați să-și caute calea ape- 
lând la secte îndoielnice. Conflictele de altădată sunt astăzi depășite și 
trebuie să se tindă către dezvoltarea cetățeanului prin intermediul unei 
formări care ține seama de toate nevoile sale. 

Opusul concepției franceze a laicității, cea a Turciei moderne, care face 
obiectul textului următor, se străduiește să dea cetățenilor o formare re- 
ligioasă controlată de statul laic. 

O poziție intermediară poate în mod rezonabil să aibă în vedere că nu 
statul trebuie să asigure o formare religioasă, chiar într-un spirit laic, dar 
statul nu trebuie nici să facă abstracție de aspirațiile spirituale ale cetățe- 
nilor săi. Dece să nu dai cel puțin informații minime despre diferite religii, 
ateism sau indiferența religioasă, astfel încât să poată fi orientată în mod 
liber căutarea spirituală a adolescenților spre ceea ce îi interesează? 


LAICITATEA ÎN TURCIA 


Situația turcească în cadrul lumii musulmane este deosebit de ori- 
ginală. Revoluţia lui Atatürk n-a încetat să-și manifeste efectele şi poate 
fi un exemplu pentru evoluția altor țări. 

Să ne amintim că Mustafa Kemal Atatürk (1881-1938) a venit la 
putere în 1920, puțin după înfrângerea Imperiului Otoman, aliat cu 
germanii în cursul Primului Război Mondial... Însuflețit de un naţio- 
nalism acid şi foarte puţin sensibil la preceptele Coranului — a murit de 
ciroză —, Atatürk a vrut ca în câțiva ani să facă din ţara sa un stat 
modern de tip european. El nu a ezitat să atace cultura seculară prin 
măsuri autoritare: înlocuirea scrierii arabe cu alfabetul latin, obligația 
de a se îmbrăca la fel ca în Occident!, constituția unei republici laice și 
abolirea califatului. În ceea ce privește această instituție fundamentală 


1 El a înlocuit în mod special fesul cu cascheta; viziera fiind incompatibilă cu 
prosternarea prin atingerea frunții de pământ, credincioşii musulmani obișnuiau să 
întoarcă viziera spre ceafă. - 

a islamului!, este curios de constatat că decizia unui general laic de a o su- 
prima dintr-odată nu a suscitat prea multe reacţii, nici nu a dus la apari- 
tia într-o altă țară a unui califat care să-l înlocuiască. Arătând fragilitatea 
mitului califatului, Atatürk dovedea de asemenea că islamul putea să tră- 
iască fără să interfereze cu politica. Islamul este într-adevăr foarte viu în 
Turcia contemporană: populația rurală, care reprezintă aproape jumă- 
tate din cei 70 de milioane de locuitori, este încă profund practicantă, la fel 
ca o bună parte a citadinilor care au rămas pătrunși de cultura tradițională. 

Pentru a răspunde nevoilor religioase ale credincioșilor săi, statul laic 
turc nu a ezitat să creeze, în 1947, o facultate de teologie, apoi o rețea de 
școli religioase pentru a forma personalul moscheilor, imamii și predi- 
catorii. Spre deosebire de școlile coranice ale celorlalte țări musulmane, 
cele din Turcia urmează programul profan normal la care se adaugă 
o formare coranică și învățarea arabei. Aceste imam hatip okullari au 
250 000 elevi, ceea ce va permite ca viitoarele cadre religioase să nu 
fie rupte de realitatea lumii moderne și să nu fie ostile statului. 

Obiectivul statului laic de a controla religia se traduce din ce în ce 
mai mult prin introducerea unui învățământ religios oficial minimal 
în toate școlile publice. O astfel de evoluţie nu ridică dificultăți excesive 
într-o țară unde populația este aproape în totalitate musulmană. Totuși, 
puținii elevi creştini se află într-o situaţie delicată, deoarece sunt ade- 
sea obligați să asiste la cursuri religioase împotriva convingerilor lor. 
Respectarea acestora depinde în totalitate de voinţa şi deschiderea 
minţii profesorilor lor, ceea ce este în mod evident aleatoriu. 


Constatând că teocraţia slăbește și abate de la calea lor religiile, în timp 
ce ateismul le sufocă, favorizând astfel sectele obscurantiste, ajungem să 
credem că laicitatea este condiția necesară progresului religiilor. Este 
vorba în mod evident de o laicitate modernă și fără complexe, nu de una 
în mod sigur antireligioasă. Totuși doar o laicitate tolerantă ar fi în măsură 
să aducă eliberarea minţilor care condiționează pacea interioară, obiectiv 
comun al puterii politice și al religiilor. 


1 Vezi capitolul despre califat. 

FANATISM ȘI TOLERANȚĂ 


O putere doreşte întotdeauna să aibă în serviciul său supuși gata să 
o asculte necondiţionat și fără a-și exprima opiniile. De altfel, chiar doc- 
trinele și filosofiile cele mai absurde găsesc adepți pentru a le urma orbește 
și cu bună-credinţă. 

Nu trebuie deci să ne mire că religiile nu se sustrag mai mult fenomenului 
fanatismului decât doctrinele politice. 

Totuși, toate religiile cu pretenție universală pledează pentru toleranță. 
Creștinismul susține dragostea universală, mergând până la a recomanda 
să-ți iubeşti dușmanii. Coranul spune formal că nu trebuie să ai con- 
strângeri în materie de religie. În ceea ce privește budismul și hinduismul, 
ele respectă viața până la a le recomanda adepților lor să fie vegetarieni. 

În ciuda unor astfel de dispoziții, mesajul toleranței este greu de 
asimilat, asta fără a mai pune la socoteală masacrele comise de cei care 
se cred în acord cu religia lor. Tendinţa spre fanatism pare deci că este bine 
ancorată în natura umană. Poate putem găsi o explicaţie teoretică a aces- 
tui fapt în nevoia irepresibilă de absolut a omului în timp ce, pe pământ, tre- 
buie să se mulțumească cu relativul. Poate de aceea fanatismul exprimă 
și o frică instinctivă față de tot ce este străin, teama unei diferențe care 
ameninţă certitudinile. Și totuși fanatismul este gata să se manifeste ime- 
diat ce circumstanţele îi permit, iar demagogii fac apel la cele mai primare 
instincte ale noastre. 

În schimb, toleranța nu este spontană. Este fructul experienței și al 
educației. Să înveți să accepți diferențele celorlalți presupune deseori ca 
noi să fim repuși în discuţie. Este un efort moral și spiritual pe care nu toți 
suntem dispuși să-l facem. Religiile ar trebui să ajute, acest lucru făcând 
parte din principiile și din vocația lor. Dar ele sunt conduse de oameni 
care nu sunt întotdeauna sfinţi, iar abaterile grave de la toleranță rămân 
numeroase. 

Evident, există, după cum am văzut, regimurile teocratice sau atee care 
se fac vinovate de asemenea încălcări. 

Din fericire, acestea nu sunt întotdeauna sângeroase: interdicția oricărui 
cult non-musulman, privat sau public, în Arabia Saudită, persecuții reli- 

gioase, măsuri discriminatorii sau ofensatorii variate în prea multe țări. 
Trebuie să remarcăm că, de la dispariţia oricărui stat în mod oficial creștin, 
nu mai există persecuții sau vexațiuni de natură religioasă comise în nu- 
mele creştinismului. Speranţa de a vedea situația continuând să se îm- 
bunătățească nu este deci pierdută: este o muncă de educare la care poate 
contribui instaurarea unei anumite „morale“ internaționale. Este curios 
de constatat că toate organizaţiile laice cu vocaţie socială sau înrudite 
(Amnesty International, Médecins du monde ou sans frontières, Crucea 
Roșie, Ajutorul Popular etc.) au luat naștere în țări cu o cultură tradițional 
creştină. Mișcările pur creştine sunt în mod natural deosebit de active 
(Ajutorul catolic, Armata Salvării...) și prezintă chiar exemple de devotament 
extrem pentru ajutorarea dezmoșteniţilor din alte religii (Maica Tereza la 
Calcutta, sora Emmanuelle alături de gunoierii din Cairo...). Se pare că 
țările islamice, dintre care unele dispun de resurse financiare însemnate, 
interesate de acest tip de competiţie, trimițând echipe medicale la locul ma- 
rilor catastrofe sau chiar, ironic, deschizând cantine pentru oamenii străzii 
din țările musulmane. Pentru moment, ajutorul lor vizează mai ales con- 
struirea de moschei grandioase în Lumea a Treia și organizația Semiluna 
Roșie, echivalentul Crucii Roşii, care activează însă aproape exclusiv în 
țările musulmane. 

Putem cu siguranță să sperăm că lumea va fi umanizată și va învăţa ce 
inseamnă toleranța graţie unei educații răbdătoare și perseverente, dar 
trebuie să constatăm că subzistă perioade însemnate de obscurantism de 
care profită conducători fără scrupule. Cu cât nivelul de educație al ma- 
selor este mediocru, cu atât puterea, oricare ar fi ea, este tentată să le 
manipuleze și să facă abstracție de toleranță: fanatismul provocat de 
„clericalism“ al talibanilor în Afganistan nu poate fi uitat. Un asemenea 
cerc infernal duce la tragedii, la pogromuri sau la războaie religioase. 

Totuşi, contrar a ceea ce sugerează ultima sintagmă, fenomenul este 
departe de a fi pur religios. Intoleranţa face parte, ca și violența, din na- 
tura umană. În această privinţă, formările politice cele mai progresiste 
sau cele mai liberale nu dau un exemplu mai convingător decât religiile: 
în afirmarea principiilor, fiecare partid consimte să arunce anatema asu- 
pra extremiștilor de toate felurile, dar, în practică, nici oamenii politici 

cei mai moderați nu ar ști să recunoască cea mai neînsemnată reușită sau 
adevăr la adversarii lor. Politic, adversarul greșește pentru că este adversar. 
Intoleranța politică nu poate așadar să reproșeze nimic intoleranţei reli- 
gioase: ambele sunt în mod inextricabil implicate în numeroase conflicte. 
Este pur și simplu vorba despre intoleranța umană. 


RĂZBOAIE RELIGIOASE SAU CONFLICTE POLITICE? 


Nimic nu este mai șocant pentru conștiința contemporană decât 
războaiele religioase. Cum putem să ne omorâm reciproc în numele unui 
Dumnezeu care este creatorul nostru, ce propovăduiește iubirea între 
oameni și nu încearcă aparent să ne impună o religie unică? 

De la începutul secolului XXI, s-au produs evenimente cu consecințe 
profunde în care religiile au ocupat un rol central: atentatul de la World 
Trade Center, din 11 septembrie 2001 în New York; răsturnarea regimului 
talibanilor în Afghanistan; exacerbarea conflictului israeliano-palestinian; 
Războiul din Irak. Le vom dedica în continuare câteva rânduri. 


ATENTATUL DE LA WORLD TRADE CENTER 


Terorismul este arma celor slabi. Este singurul mod de a te face remarcat 
de către cei care nu au argumente pentru suflet sau rațiune. Pentru a se 
opune hegemoniei americane și a-i răni orgoliul, o mână de fundamen- 
taliști musulmani au reușit o operațiune spectaculoasă, cu o puternică 
simbolistică: distrugerea unui templu al capitalismului și atacarea Pen- 
tagonului. Nevinovații omorâți în acest atentat devastator nu sunt totuși 
atât de numeroși ca victimele multiplelor daune colaterale, la fel de nevi- 
novate, dar care nu interesează pe nimeni, care au pierit în operațiunile 
care au urmat, în Afghanistan și în Irak. De fapt, atentatul de la World 
Trade Center este un eșec total, indiferent de punctul de vedere pe care îl 
adoptăm: nu a raliat cauzei sale un număr considerabil de musulmani, 

chiar dacă a suscitat o oarecare admiraţie pentru reușita sa „tehnica“. 
Dimpotrivă, a determinat autoritățile islamului să condamne acţiunile 
teroriste ca fiind contrare Coranului. Nici nu a provocat o ruptură între 
occidentali și lumea musulmană, cel mult o neîncredere trecătoare. În 
schimb, a antrenat acțiunea armată împotriva talibanilor, complicând 
considerabil logistica fundamentaliștilor. 


AFGHANISTANUL ȘI TALIBANII 


Evul Mediu ni se pare îndepărtat... și Afganistanul ni se pare a fi, pe 
bună dreptate, o altă lume. Izolat în munţii săi de când armata britanică, 
atunci în culmea puterii sale, a suferit în secolul al XIX-lea o înfrângere 
sângeroasă, Afghanistanul a scăpat de colonizare și de modernizare. El 
este un stat-tampon care separă imperiul Indiilor de cel rus datorită tra- 
seului frontierelor, o fâşie muntoasă îngustă permițându-i să se învecineze 
cu China. Privat de bogăţiile naturale atractive pentru occidentali, va- 
loarea sa strategică constă în faptul că este pe drumul Oceanului Indian la 
care Uniunea Sovietică visa să ajungă pentru a transporta gazul natural din 
Turkmenistan. Un regim aservit Moscovei a fost instalat la Kabul, pe care 
americanii au încercat să-l răstoarne. Autoritățile s-au bazat pe religie, 
ceea ce părea o idee bună, și au ales musulmanii cel mai puțin educați, 
exact imaginea Afghanistanului în esență. Operațiunea a fost susținută 
de sauditul Bin Laden și de pakistanezi. Cunoaștem urmarea. Uniunea 
Sovietică, obosită să suporte pierderi grele fără rezultate notabile, și-a re- 
tras discret trupele, iar puterea a ajuns în mâinile faimoșilor talibani. 
Talib înseamnă, în arabă, „cel care întreabă“, în sensul elevului doritor să 
dobândească cunoștințe religioase. Traducerea „student la teologie“ co- 
respunde cu greu realității unor astfel de personaje inculte și fanatice, 
urmând orbește șefi aproape la fel de ignoranți în ale islamului și în mod 
visceral ostili la orice intervenţie a necredincioșilor occidentali. America- 
nii le fuseseră aliați de nădejde. I-au sprijinit (în cele două sensuri, francez 
și englez, ale termenului) până la atentatul din 11 septembrie. Prietenul lor, 
Bin Laden, a devenit inamicul public nr. 1. Răsturnarea regimului talibanilor 

nu a pus nicio problemă: afganii nu mai puteau, rușii nu aveau să se opună, 
iar Naţiunile Unite au acceptat să autorizeze recurgerea la forță. Chiar 
Pakistanul a fost mulțumit să constate repatrierea a numeroși refugiați 
nedoriți care plecaseră de frica talibanilor. Singura problemă este că pa- 
cificarea și modernizarea Afghanistanului vor necesita multă răbdare și 
sume colosale. În câțiva ani, s-a reușit, se pare, să se pacifice Kabulul... 

Și religia în toate astea? Afghanistanul a dat islamului un chip deformat 
și retrograd, iar Occidentul pare, pentru mulți musulmani, tentat din nou 
să se aventureze în cruciade... 


CONFLICTUL ISRAELIANO- PALESTINIAN 


Responsabilitatea oricărui conflict care se eternizează este împărțită, 
ceea ce nu exclude existența mai multor victime de fiecare parte. Adevă- 
ratul război pe care îl duce Israelul cu poporul palestinian, fără stat și 
fără armată, dovedeşte în mod răsunător eșecul legii talionului. Violenţa 
nu poate să conducă la pace, iar aceasta nu poate să fie instaurată în mod 
durabil pe un raport de forță. Frica justificată pe care o resimt israelienii 
în fața atentatelor-sinucigașe face dificilă inițierea unui dialog pe care 
numeroși evrei îl doresc din toată inima. 


RĂZBOIUL DIN ÎRAK 


Sunt dificil de explicat motivațiile subiacente ale președintelui Bush și 
ale echipei sale în declanșarea acestei operaţiuni: a da jos un dictator este 
atât de puţin recomandabil, încât nimeni nu vede acest lucru ca fiind rea- 
lizabil, nici măcar numărul mare al admiratorilor săi din întreaga lume, 
care nu-și vor face nici un fel de problemă. 

Explicația cea mai verosimilă este că implicarea a numeroşi saudiți în 
atentatele de la 11 septembrie a determinat Statele Unite să-și caute un alt aliat 
bogat în petrol pentru a-și reorienta alianțele cu Orientul Mijlociu. Pe plan 
religios, căderea lui Saddam Hussein i-a bucurat pe şiiţi (60% din irakieni), 

persecutați de dictator. Dar asta nu a însemnat și că au fost de acord cu pre- 
zența americanilor. Irakul nu are nimic în comun cu Afghanistanul, dispu- 
nând de elite numeroase în toate domeniile, iar partidul Baath al lui Saddam 
era, la începuturile sale, laic. Este nevoie de un om puternic, așa cum știe să 
producă Orientul Mijlociu, pentru a evita ca democrația să se transforme 
în anarhie. 


ALTE CONFLICTE 


Alte trei conflicte „calde“ par să aibă o importantă tentă religioasă: 
cele din Kosovo, Cecenia și Sudan. 

În primul caz, populaţia albaneză, majoritară în această regiune, în 
mod formal parte integrantă a Serbiei, s-a revoltat împotriva puterii de la 
Belgrad. Intervenţia trupelor NATO prin care a fost înlăturat Miloșevici 
nu a rezolvat însă problemele provinciei: teritoriul a rămas în mod oficial 
sârbesc,! deoarece nimeni nu vrea să își asume riscul modificării frontie- 
relor, dar este populat de o majoritate copleșitoare de albanezi musulmani, 
care visează la o Albanie Mare. Se observă că factorul religios nu face decât 
să accentueze diferențele fără să fie cauza principală a conflictului. De alt- 
fel, coabitarea religioasă este perfect funcțională în Albania, dar acolo 
sunt numai albanezi. 

Cazul Ceceniei este propriu vechilor războaie coloniale. Chiar din pe- 
rioada țaristă, Moscova susținea că deține suveranitatea asupra Caucazului?. 
Umilită de implozia URSS, Rusia nu mai vrea să-și vadă imperiul fărâmi- 
țându-se. Războiul este finanțat de țările wahhabite din Golf; cât privește 
armele, sunt cumpărate de la ruși, întrucât țara este inaccesibilă. Se cuvine să 


| Între timp, situaţia s-a schimbat, căci Kosovo și-a declarat independenţa, recunoscută 
de altfel de majoritatea membrilor ONU, dar nu și de Serbia și de alte state (n. coord.). 

2 Capitala Ceceniei (Groznîi) şi cea a Osetiei vecine (Vladikavkaz) au fost fondate de 
ruşi în câmpie pentru a controla eventuale invazii ale rebelilor munteni. Groznîi înseamnă 
„groaznic“ (Ivan cel Groaznic se spune Ivan Groznîi, în rusă), iar Vladikavkaz, „dominator 
al Caucazului“, așa cum Vladivostok înseamnă „dominator al Orientului“. Sunt oraşe de 
garnizoană rusești ai căror primi locuitori au fost cazacii. 

remarcăm că islamul wahhabit este cu totul străin de tradițiile musulmane 
din Caucaz, ceea ce provoacă fricțiuni în cadrul comunității cecene. 

Cazul Sudanului arată cum un conflict de natură politică poate fi agravat 
de factori religioși: încercarea de a impune legea musulmană unei întregi 
țări în care sudul este populat de creștini sau animiști a făcut să explodeze 
o situație politică deja încordată din motive etnice!. Guvernele care s-au 
succedat la putere s-au văzut puse în fața a două opțiuni: să dea satis- 
facție majorității musulmane și să dezbine țara printr-un război civil sau 
să se alăture rebelilor stârnind furia integriștilor musulmani. Aparent, 
descoperirea de petrol în sud are efecte benefice. Societăţile petroliere 
caută să impună pacea în Khartoum pentru ca zăcămintelor să nu le fie 
afectată exploatarea. 

Am putea cita aici și ocuparea de către armeni a unei părți importante 
din Azerbaidjan (și nu numai Nagorno-Karabah), rivalitățile pentru pu- 
tere din Irak între șiiți și sunniti, veleitățile separatiste ale populației 
moro din Filipine sau situația din Kashmir care-i opune pe indieni și 
pe pakistanezi. 

Aceste evenimente recente nu trebuie să ne facă să uităm conflictele 
deceniilor precedente, în care religiile nu au fost întotdeauna factorul 
declanșator, dar au fost un element agravant. Chiar dacă sunt încă active 
sau au fost soluționate, din asemenea conflicte se pot învăța multe. 

Dar noi nu ne-am propus să schițăm un tratat de geopolitică. Ne-am 
mulțumit să ilustrăm prin exemple complexitatea interferențelor faptelor 
religioase în conflictele lumii. Dacă oamenii nu sunt mai buni, este oare 
doar vina religiilor? 


Analizând aceste cazuri de tensiuni sau de conflicte, constatăm că 
factorul religios nu a fost întotdeauna predominant, câtuși de puţin. Uneori, 
religia nu este decât alibiul unei dispute pur politice, iar alteori, este lupta 
unei minorități etnice care se cristalizează în jurul religiei. 


! La referendumul din 2011, locuitorii Sudanului de Sud au votat aproape în unanimitate 
pentru proclamarea independenței. S-a născut astfel o nouă ţară, Sudanul de Sud, cu capi- 
tala la Juba, al 54-lea stat african (n. coord... 

IRANUL: O REVOLUȚIE ÎNȘELĂTOARE 


Când șahul a fost înlăturat de la putere de ayatollahul Khomeini, 
revoluția islamică a fost interpretată, mai ales de mulți arabi, ca o vic- 
torie a islamului asupra decadenţei occidentale. Era un exemplu re- 
marcabil de salt al unei puteri musulmane, înșelate de un suveran vândut 
Occidentului, putere care respingea exploatarea capitalistă pentru a in- 
staura un islam pur şi dur. Că în Iranul este profesat șiismul şi nu are 
nici un fel de afecțiune pentru arabi nu deranja deloc mulțimile dez- 
amăgite din ţările arabe, dornice să găsească, oriunde, un nou Nasser. 

Situaţia era agreată de iranienii şiiţi care nu erau obișnuiți să ser- 
vească drept model sunniţilor. În realitate, dorința lor de a scăpa de șah 
nu avea o motivație religioasă și, în mod contrar a ceea ce am putea 
crede, iranienii nu au, în general, o fascinație pentru religie. Ei sunt 
caracterizați mai degrabă de o extremă subtilitate intelectuală care îi 
conduce foarte des la duplicitate şi la un naționalism exacerbat. Astfel 
ne putem gândi că adoptarea șiismului de către antica Persie a fost 
motivată, în mare parte, de grija de a prezerva ființa națională pentru 
a se distinge de sunnismul arab, fără ca totuși să părăsească islamul. 
Mai mult, războiul dintre Iran şi Irak (1980—1988) a arătat că sentimentul 
național este mai puternic decât apartenența religioasă (60% din 
irakieni fiind şiiţi). | 

Toţi observatorii atenți sunt de acord că regimul mollahilor este 
manipulat în prezent. Imaginea sa de obscurantism medieval nu a făcut 
decât ca iranienii să fie tot mai dezgustați de religie. În final, princi- 
palele victime ale acestei situaţii sunt lumea musulmană și valorile pe 
care le reprezintă.) 


1 Pentru cel surprins de nonconformismul unei astfel de analize, să precizăm că autorul 
vorbește persana şi cunoaște în special această țară pentru că a slujit în administrația 
iraniană. Prezenta lucrare a fost de altfel publicată în persană (Editura Nashr-6-nay, 
Teheran, 2001). 


Religiile au vreun viitor? 


Având în vedere importanţa religiilor și rolul lor istoric în toate civi- 
lizațiile și culturile, nu putem să nu ne gândim și la viitorul lor. 
Iată câteva posibile ipoteze: 


e Ceicare consideră religiile drept niște practici magice sau superstiții 
le prezic dispariția. Nu este exclus ca anumite forme de religiozitate 
populară să fie condamnate pe termen lung, însă religia înseamnă mai 
mult decât atât. 

« Cei care constată eşecul materialismului nu-şi pot imagina viitorul 
fără o întoarcere la spiritualitate. Revirimentul fundamentalismului 
islamic este, în mod pripit poate, interpretat astfel. 

e Se poate crede, de asemenea, că o anume internaţionalizare a culturii 
va conduce, în mod fatal, la o comparație între religii. Asta ar presupune 
ca o cultură să nu mai fie legată de anumite forme de religie, așa cum 
se întâmplă cel mai adesea astăzi, ci ca fiecare să fie liber să aleagă, 
comparând mesajele propuse. 


În cazul acestei ultime ipoteze, ne întrebăm dacă nu s-ar ajunge astfel 
la un sincretism, la un amestec ce ar putea satisface cât mai multe ten- 
dințe. O asemenea situație pare puțin probabilă în Occident, unde convin- 
gerile religioase sunt foarte bine definite, dar este foarte des întâlnită în 
Asia, unde, mai ales pentru chinezi şi japonezi, e absolut firesc să practici 
paralel mai multe religii. 

Nu trebuie exclusă nici posibilitatea ca una dintre religii să pară mult 
mai convingătoare decât concurentele sale, dar e evident că acest lucru nu 
se poate întâmpla fără un efort considerabil de a îndepărta tot ceea ce e 
puternic înrădăcinat într-o cultură sau o istorie anume. 

Fără a face nici un fel de predicții, o reflecţie asupra acestor pro- 
bleme poate ajuta la relativizarea obstacolelor ce împiedică dialogul 
între religii și la deschiderea unor noi perspective asupra evoluției 
lumii spirituale. 

În primul rând, va trebui să ne întoarcem privirea spre trecut pentru 
a rememora evoluția înregistrată în peste trei milenii de Istorie. 

Trebuie să încercăm să descoperim până unde este permis să extrapo- 
lăm astfel de tendinţe ale trecutului. În această privință, va trebui să ținem 
cont de un factor nou, inexistent până acum, facilitatea schimburilor cul- 
turale oferite de lumea modernă. 

Am putea, oare, nega că, în pragul unei epoci în care vom putea viziona 
la televizor emisiuni în franceză despre islam sau despre budism, produse 
în Arabia Saudită sau în Japonia, nu există o nevoie considerabilă de în- 
țelegere a altor religii, a importanţei și a limitelor lor? 

Ca de fiecare dată, concurenţa va avea un efect benefic, cel puțin în 
ceea ce privește aspectul intelectual al înțelegerii religiilor. În privința 
vieții spirituale care rămâne personală și interioară, se poate spune că 
ea nu a beneficiat de nimic în urma dezvoltării explozive a mass-media. 
Pe când o emisiune „mută“ filmată în faţa unui munte impunător sau în 
semiobscuritatea unei mănăstiri? 

Într-o astfel de situație pur ipotetică, oare care ar fi rezultatul unei 
confruntări între diversele credințe religioase? S-ar ajunge la o conver- 
gență sau, dimpotrivă, la o accentuare a particularismelor? 

Și oare nu e și planul lui Dumnezeu să ne permită, cu discreţia lui 
obișnuită, să descoperim totul puţin câte puțin? E greu de crezut că, după 
ce și-a adus creaţia de la big bang-ul inițial până la complexitatea de as- 
tăzi, se va mulțumi să ne lase cu ideile și credințele noastre. Pentru că sun- 
tem ființe dăruite cu libertate, în căutarea noastră vor exista, desigur, 
momente de nesiguranţă şi de îndoială, dar nu putem, oare, întrezări o 
lentă convergenţă spre o împlinire a destinului omului în Dumnezeu? 

Poate că asemenea subiecte de reflecţie sunt inutile. Ele ascund, totuși, 
o încercare de a înțelege evoluția milenară a umanității pe acest pământ. 

Importanţa chestiunii merită efortul de a cerceta toate explicaţiile po- 
sibile, inclusiv pe cele oferite de religii. Este deci interesant să constatăm 
evoluții din ce în ce mai rapide și relativ convergente ale religiilor și ale 
viziunii lor despre lume și despre Divinitate. 


RELIGIILE ÎN TRECUT 


Religiile s-au născut odată cu umanitatea. Din ceea ce știu despre 
începuturile lor, primul stadiu de dezvoltare prezenta analogii cu religiile 
animiste ce s-au păstrat până astăzi. Omul își explica, atunci, apariția 
lumii prin jocul mai multor zei sau puteri necunoscute care mânuiau, 
după bunul lor plac, ființele și forțele naturii. Toate acțiunile ființei umane 
se desfășurau în prezenţa divinităților pe care trebuia să le împace și să 
și le apropie. Totul era sacru și religios. 

Cei care puteau vorbi cu zeii erau înzestrați cu o putere care depă- 
șea cu mult ceea ce numim astăzi domeniul spiritual. Vrăjitorii, vracii 
sau alți mari preoți își dobândeau puterea magică printr-o iniţiere se- 
cretă. De fapt, în absenţa unor explicații științifice ale fenomenelor na- 
turale, totul era în mâinile preoților, ceea ce a dus, în mod natural, la 
apariția superstițiilor, a politeismului și la confuzia dintre temporal 
și religios. 

Această situație avea să se schimbe odată cu apariţia spiritului științific 
ce considera că zeii nu intervin în legile imuabile ale naturii. 

Noua concepţie a reprezentat un progres considerabil pentru umanitate, 
care descoperea astfel o libertate fundamentală: aceea de a putea acționa 
asupra naturii, printr-o bună cunoaștere a ei. 

O asemenea schimbare de atitudine nu s-a produs dintr-odată. A fost 
nevoie de secole întregi pentru ca omul să ajungă la o mai mare putere 
de abstractizare; inventarea cifrelor și a literelor este un exemplu în 
acest sens. În plan religios, omul a putut constata prezența simultană 
a Binelui și a Răului în orice lucru. Explicaţia cea mai simplistă consta 

în atribuirea fiecărui eveniment unei divinităţi, bune sau rele, în func- 
tie de situație. În stadiul ulterior, lumea era considerată teatrul luptei 
dintre un zeu al Binelui și unul al Răului, așa cum se poate vedea și as- 
tăzi în zoroastrism. 

Abia mult mai târziu, omul a înțeles că doi zei nu erau suficienţi 
pentru a explica, în mod satisfăcător, întreaga creație: existența unui al 
doilea Dumnezeu ar fi fost în contradicție cu atotputernicia celui dintâi. 

La originea tuturor formelor de monoteism se află intuiţia genială a lui 
Avraam — sau revelația pe care a primit-o. Datorită lui, concepţia asupra 
relațiilor dintre om și natură a evoluat decisiv. Monoteismul nu mai pla- 
sează divinul în rândul fenomenelor naturale, ci distinge între creator și 
creație, aceasta apărând, astfel, mai accesibilă și mai puțin misterioasă. 
Așezându-l pe Dumnezeu deasupra naturii, monoteismul a separat, într-o 
anumită măsură, sacrul de profan, permițându-i omului să acționeze asupra 
naturii, fără a fi constrâns de superstiții. 

Sub acest aspect, dacă ne gândim mai mult, monoteismul se află la origi- 
nea spiritului științific și a noțiunii de laicitate. Concepția despre lume pe 
care o implică un Dumnezeu unic este atât de seducătoare, încât majorita- 
tea religiilor politeiste au evoluat spre ideea unei divinități supreme, zeii 
apărând ca niște manifestări ale acesteia. 

Într-un mod similar, chiar și religiile de tip filosofic, în care noțiunea 
de Dumnezeu nu părea necesară, așa cum este cazul budismului, au evoluat 
spre o anume personalizare a absolutului, adică, spre o divinizare a lui 
Buddha, resimţit uneori ca o incarnare a divinității. 

De mai puțin de un secol, noțiunea de Dumnezeu unic este însoţită de 
ideea general admisă că El este același pentru toate religiile. Într-adevăr, 
acum nu foarte mult timp, fiecare religie pretindea că se închină unui 
Dumnezeu unic și adevărat, de unde rezulta că restul se închina unuia 
fals. Astăzi, o astfel de barieră nu mai există: admitem că Dumnezeul unic 
poartă nume diferite în funcție de limbă, cultură și religie. 

Este un progres decisiv și ne putem întreba, pe bună dreptate, de ce 
s-a produs atât de târziu și de ce trece aproape neobservat. 

Recent, însă, evoluția religiilor pare că se accelerează. 

EVOLUȚIA RECENTĂ A RELIGIILOR 


O lectură rapidă a presei ne poate ajuta să reliefăm câteva aspecte im- 
portante ale religiei din epoca noastră: 


e  Descreștinarea aparentă a Occidentului, ce rezultă dintr-o diminuare 
a vocaţiilor sacerdotale și a frecventării bisericii, dar și dintr-o contestare 
a principiilor catolice în privinţa limitării nașterilor sau a căsătoriei preo- 
ților. 

e Succesul popular al călătoriilor papei. 

e Înmulțirea sectelor suspecte. 

e Revigorarea fundamentalismului, în religia islamică, şi într-o măsură 
mai mică, în anumite Biserici protestante. 


Alte aspecte, poate și mai importante, trec aproape neobservate: 


e Dispariţia rapidă aanimismului, considerat religie independentă, prac- 
ticile sale acomodându-se din ce în ce mai mult cu religiile dominante. 

e Evoluția hinduismului, prin destrămarea societăţii tradiționale care îl 
susține. 

= Dezvoltarea „noilor religii“ în Japonia, unde budismul preia teme 
creștine. 

e Pierderea credibilității ateismului agresiv în favoarea indiferenţei 
religioase. 

e Practicarea dialogului ecumenic între comunităţile creștine. 

e Acceptarea aproape generală a principiului laicității care îşi propune 
să evite recuperarea religiilor prin intermediul politicii. 

e Pierderea credibilității fanatismului în ochii intelectualilor. 

e Înmulțirea Bisericilor creștine locale și aculturarea marilor Biserici 
creștine. 

e Dezvoltarea rapidă a religiilor marginale precum religia bahai, Biserica 
mormonilor, Martorii lui Iehova... 

e Schimbarea radicală, față de secolul trecut, a perspectivei pe care o au 
creştinii asupra rolului lor de misionari. 

La aceste aspecte de natură religioasă se adaugă schimbările profunde 


produse de societatea industrială: 


Mulți alți factori își exercită influența, directă sau indirectă, asupra 
diverselor religii. Mai cu seamă, evenimentele economice şi politice, pre- 
cum continuarea conflictului israeliano-palestinian sau ocuparea Irakului 
de către americani şi aliații lor. Evenimente care, deși nu au conotații re- 
ligioase, provoacă reacții din ce în ce mai energice printre musulmani. 
Construirea tot mai multor moschei, cu finanţări obținute din vânzarea 
petrolului saudit, e în strânsă legătură cu influența crescândă a islamului 


Influența mass-mediei ar fi una dintre ele. Informaţia circulă extrem 
de rapid, însă e din ce în ce mai superficială; evenimentele religioase 
interesează mai mult prin manifestările lor spectaculare, decât prin 
conținutul spiritual. 

Locuitorii țărilor industrializate consideră că este absolut normal să se 
bucure de belșug, deși un astfel de trai era de neimaginat cu doar o ju- 
mătate de veac în urmă; cotaţiile bursiere au luat locul valorilor morale. 
Contactele din ce în ce mai ușoare și frecvente între naţiuni, mai ales 
prin intermediul elitelor, determină o relativizare a credințelor, o es- 
tompare a asperităților lor și crearea unei culturi așa-zis „mondialiste“, 
tolerantă și superficială, în care religiile devin, într-o anumită măsură, 
elemente folclorice. Valorile universale sunt cele exprimate de ONU, 
iar aceste principii generale, oficial admise, sunt încălcate ori de câte 
ori devin deranjante. 


wahhabit și a tendințelor sale fundamentaliste. 


Cea mai evidentă constatare a evoluției religioase în secolul XX o repre- 
zintă decăderea majorităţii cultelor tradiționale africane. Printre cauzele 


VIITORUL DIFERITELOR RELIGII 


Viitorul animismului 


majore ale acestei realități se numără: 

e Pierderea prestigiului vrăjitorilor-vraci, datorită progresului medicinei; 

= Scăderea autorităţii bătrânilor, a căror înțelepciune nu îi mai impre- 
sionează pe tinerii instruiți. 

e Creşterea puterii statului în defavoarea celei tradiționale. 

e Creșterea emigrării rurale spre orașele unde particularismele etnice, 
ce constituie, în general, baza tuturor formelor de animism, încep să 
dispară sau să se estompeze. 


Aceasta nu înseamnă că practicile animiste dispar cu totul, dar, atunci 
când rezistă, ele sunt doar ocazionale sau simple accesorii. Mai mult decât 
atât, dintr-un anume respect, e mai convenabil să te declari musulman 
sau creştin, decât animist. 

În general, țările cele mai sensibile la islam sunt cele sahaliene, în care 
au existat cândva regate mari, în vreme ce zonele africane împădurite, 
unde trăiesc numeroase triburi, sunt mai deschise spre creștinism, acesta 
părând compatibil cu diversitatea culturilor. 

Dar lucrurile sunt mult mai complexe, neputând fi reduse la niște 
scheme simpliste. În anumite regiuni, cum ar fi nordul Camerunului, popu- 
lațiile animiste kirdi, aflate în plin deșert, au luptat dintotdeauna împo- 
triva regatelor musulmane vecine, astfel încât ele ar avea sentimentul unei 
renunțări dacă evoluția lor spre monoteism s-ar face pe calea islamului, ele 
îndreptându-se de aceea cu mai mult interes spre creștinism. 

În Ciad, opoziţia culturală între păstorii nomazi și agricultori se mani- 
festă prin conflicte din ce în ce mai puternice pentru ocuparea terenurilor, 
sub presiunea creșterii demografice. Spre deosebire de religia islamică 
practicată de păstorii din nord, populaţiile din sud tind mai mult spre 
creștinism, mai susceptibil de coeziune decât animismul. 

Se pot găsi mai multe exemple în care condiţiile sociopolitice tind să ac- 
centueze bipolaritatea Islam-creștinism în defavoarea animismului. Tre- 
buie, totuși, să subliniem faptul că față de islam ce rămâne, în mare parte, 
monolitic!, creștinismul s-a fărâmițat într-o mulțime de Biserici, ceea ce 
arată particularismul tribal al țărilor în care acestea s-au implantat. 


! Existenţa confreriilor, tariqat, schimbă prea puţin această situație. 

Pe celelalte continente, America sau Asia, animismul este specific 
populațiilor rurale, dar practicarea lui se diminuează odată cu răspândirea 
educaţiei. 

În ansamblu, animismul nu are decât de suferit de pe urma contactu- 
lui cu raționalitatea lumii moderne: nu poți explica, de pildă, o boală sau 
seceta și științific, și prin acțiunea nefastă a spiritelor malefice, doar dacă 
ești cu totul lipsit de logică. 

Animismul în stare pură, restrâns din ce în ce mai mult în anumite 
zone izolate, pare tot mai fragil, însă acest lucru nu îl va împiedica să sub- 
ziste sub forma superstițiilor sau a practicilor iraționale, până la dispa- 
riția omului de pe Pământ. 


Viitorul ateismului 


Cea mai organizată formă de ateism militant a fost comunismul, prac- 
ticat vreme de câteva decenii în mai multe țări. Nu ne vom opri aici asupra 
apariției acestei filosofii materialiste în secolul al XIX-lea, rezultat al exal- 
tării progresului științei, dar și al incapacității creştinilor vremii de a 
propune propriul mesaj într-un limbaj adaptat societății industriale care 
se configura. 

A fost nevoie de aproape o jumătate de secol ca să iasă la iveală caracterul 
opresiv, ineficacitatea și eșecul moral ale regimurilor marxist-leniniste. 
Credinţa într-un om nou devenea tot mai fragilă, confruntată cu o rea- 
litate în care manevrele erau la ordinea zilei, iar indiferența era, adesea, 
înecată în alcool. 

Oricum am privi comunismul ca portdrapel al ateismului, cu severitate 
sau cu indulgență, trebuie să înțelegem că el nu mai poate oferi speranța 
unei societăți mai bune decât oricare alta. Dimpotrivă, acest regim a de- 
monstrat prin absurd că progresul omului se produce tocmai printr-o 
confruntare de idei, pe care el nu a permis-o niciodată. Astfel, „zorile 
viitorului“ nu mai sunt decât un trecut de mult apus. 

Prăbușirea subită a majorității regimurilor comuniste europene, în 
anul 1989, a surprins întreaga lume, chiar și pe observatorii cei mai atenți. 

Este remarcabil faptul că tocmai armătura spirituală a catolicismului, 
în Polonia, respectiv a protestantismului, în RDG, a stat la baza protestelor. 
Totuși, aceste evenimente nu trebuie interpretate într-un mod maniheist, 
ca o victorie a religiilor asupra ateismului. 

Într-adevăr, pe de-o parte, ateismul și indiferența față de religie sunt 
fundamental legate de libertatea omului de a crede sau nu; ele vor exista 
ca atare până la dispariția umanității. 

Pe de altă parte, este posibil ca unele fundamentalisme religioase, prin 
excesele lor, să provoace reacţii atee violente. 

În ce priveşte atitudinea de primul tip, indiferența față de religie sau 
ateismul lipsit de pasiune, este foarte probabil ca ea să se dezvolte pe viitor 
în toate țările în care religia exercită o mare presiune socială, în statele 
arabe, de exemplu. Fenomenul a fost constatat de Occidentul creștin, în 
momentul în care o astfel de presiune socială a fost diminuată printr-o 
mai mare laicizare. Dacă ne ghidăm după sondajele care arată că în țările in- 
dustrializate o persoană din două crede, într-un fel sau altul, în Dumnezeu, 
ne putem gândi că într-un viitor mai mult sau mai puţin îndepărtat, jumă- 
tate din umanitate ar putea fi „statistic“ necredincioasă, în loc de 30%, atât 
cât este astăzi. Este, astfel, posibil ca în țări precum China, unde nu mai 
există decât urme vagi de religiozitate, să apară într-o zi un interes nou 
pentru viața spirituală. Și cum legăturile cu străinătatea ale celor aflați la 
putere sunt mai frecvente ca altădată, reîntoarcerea la valorile spirituale sau 
religioase ar putea fi propovăduită, într-o zi, chiar de membri ai partidului... 
Să nu uităm că tot ei au permis economia de piață! 

Pe de altă parte, însă, un ateism virulent ar putea renaște în societățile 
blocate de religie. Astfel, o țară ca Iranul, a cărei populație, mai mult națio- 
nalistă decât religioasă, este oprimată de regimul ayatollahilor, ar putea 
fi terenul privilegiat pentru reapariția ateismului. 


Viitorul hinduismului 


Este foarte posibil ca hinduismul să dureze la fel de mult ca eterna 
Indie. Cea mai veche religie din lume este o componentă atât de importantă 

a culturii indiene, încât e greu de crezut că destinul său ar putea lua o altă 
întorsătură. 

Dar în lumea noastră, toate lucrurile evoluează, mai lent sau mai rapid, 
și ar fi de mirare ca hinduismul să nu se conformeze. Putem constata deja 
câteva aspecte noi, care sunt, în același timp, rezultatul unei inevitabile 
deschideri spre exterior: 


e Anumite secte de inspiraţie hindusă încearcă să le ofere occidentalilor 
o anume spiritualitate, chiar dacă ea este impregnată de exotism. 

« Concomitent, idei de inspirație parțial occidentală pătrund progresiv în 
societatea hindusă. Aceasta nu mai e condusă exclusiv de religie și putem 
observa și apariția unei culturi științifice strălucite, orientate spre dez- 
voltarea economică. Eficacitatea se substituie respectării riturilor şi, 
spre deosebire de situația din Japonia, adoptarea modului de viață din 
era industrială exclude, de cele mai multe ori, practicile tradiționale. 
Putem vorbi, așadar, de o anumită erodare, discretă încă, a hinduismului 
de care se îndepărtează păturile cele mai instruite ale populației. 

e Instituirea democraţiei îi determină pe conducători să adopte o politică 
în avantajul populaţiei majoritare, respectiv al castelor inferioare sau 
al celor ce nu aparțin niciunei caste. Prestigiul brahmanilor, încă foarte 
puternic, are de suferit pe termen lung, mai ales pentru că regulile tra- 
diționale, care conservă puritatea ritualurilor, nu mai sunt respectate 
atât de scrupulos, iar urbanizarea accentuează o asemenea tendinţă. 

e Destrămarea societății tradiționale este legată și de introducerea unor 
noi concepte religioase. Asistăm la o modificare insidioasă a credințelor 
hinduse care alunecă lent spre interpretări mai apropiate de monoteism. 


Nu trebuie să neglijăm totuși capacitatea de rezistență a hinduismu- 
lui tradițional. În Madhya Pradesh, de pildă, legile statului interzic orice 
convertire la o altă religie; preoții sau pastorii pot face închisoare din 
acest motiv. 

În concluzie, hinduismul nu are prea multe motive să se neliniștească 
în privinţa viitorului său. Își menţine cu ușurință poziția sa de a treia 
religie în lume (900 de milioane de adepţi, ceea ce constituie 15% din 

populaţia globului), situându-se, de departe, înaintea budismului, datorită 
unei natalități foarte mari. 

Uzura pe care contactul cu lumea industrială ar putea să o provoace în cre- 
dințele tradiționale este limitată, în mare măsură, de suplețea cu care sunt 
interpretate. Doar unele persoane care nu aparțin niciunei caste sunt tentate 
de religiile monoteiste, mai egalitariste, dar fenomenul rămâne marginal. 


Viitorul budismului 


Învățăturile lui Buddha constituie, fără îndoială, nucleul tuturor 
formelor de budism. Totuși, cele trei curente majore ale acestei religii, 
Theravada, Mahayana și tantrismul, sunt caracterizate de practici, în apa- 
rență, foarte diferite, la care se adaugă și formele recente ale budismului 
japonez, ce reprezintă „noile religii“. 

Budismul are, astfel, particularitatea de a păstra încă vii toate formele 
de spiritualitate cărora le-a dat naștere îndelungata sa istorie. 

E clar însă că viitorul nu se înfățișează la fel pentru toate aceste curente. 
Nimeni nu poate prezice cum va evolua tantrismul tibetan, care rezistă, din 
cele mai vechi timpuri, doar pentru că este practicat în regiuni izolate. 
Budismul Mahayana a suferit, atât în China, cât și în Vietnam, asalturile 
victorioase ale regimurilor comuniste. E] este, în continuare, practicat de 
chinezii din Hong Kong, din Singapore și din Malaysia, fiind amenințat 
de atitudinea indiferentă față de religie, în special a tinerilor. Budismul 
Mahayana se bucură de cea mai mare popularitate în Japonia și, într-o 
mai mică măsură, în Coreea, datorită orientării sale moderne. Sub influ- 
ența creștinismului, mai exact a protestantismului, Buddha este prezentat 
uneori ca o emanațţie a unui Dumnezeu, a cărui existență nu a fost până 
acum semnalată de budism. 

Între acest budism nou, cu evoluție rapidă, și formele arhaice de budism 
tibetan sau chinez, budismul Theravada, așa cum e practicat în Sri Lanka 
sau în Thailanda, pare a-și păstra cea mai mare puritate, sau cel puţin 
pare cel mai apropiat de imaginea pe care și-au făcut-o occidentalii 
despre budism. 

După această trecere în revistă a situației budismului contemporan, 
cum se înfățișează viitorul lui? 

Prin natura sa, lipsit de violență și, adesea, chiar pasiv, budismul pare 
total nepregătit pentru un război ideologic. Mesajul său de pace și blândeţe, 
revoluționar la începuturi, cu cinci secole înaintea erei noastre, și-a pierdut 
din originalitate odată cu apariția creștinismului. Caracterul descentra- 
lizat al ierarhiei sale îl face, de asemenea, vulnerabil în comparație cu re- 
ligiile cu structură bine definită. În plus, budismul este mai mult o filosofie 
decât o religie şi nu poate oferi răspunsuri satisfăcătoare celor care se află 
în căutarea unui Dumnezeu sau care vor să înțeleagă universul. 

Totuși, nimic nu dă de înţeles că budismul va continua să piardă teren. 
Extremul Orient este profund impregnat de filosofia sa și practicarea lui 
aici este, în continuare, foarte vie. Renumele spiritual al lui Dalai-lama a 
contribuit la epurarea budismului tibetan, care a căpătat, astfel, o aură 
de filosofie seducătoare pentru mulți europeni. 

Dacă facem abstracţie de cele câteva incoerenţe intelectuale de care dă 
dovadă (care ar mai fi rostul practicării acestei religii, dacă totul nu e decât 
iluzie?), înțelepciunea către care conduce, relativ apropiată de morala re- 
ligiilor monoteiste, poate fi considerată drept una dintre culmile filosofiei 
„atee“. Puterea și, totodată, slăbiciunea budismului constau în aceea că se 
poate debarasa de Dumnezeu: mesajul său este plin de forță, pentru că îi 
va seduce mereu pe cei care nu sunt sensibili la noțiunea de Revelație, dar, 
pe de altă parte, dă dovadă de slăbiciune, pentru că rațiunea existenței 
credinciosului este tocmai dorinţa de a-l cunoaște pe Dumnezeu. 

Budismul Theravada (Micul Vehicul) pare mai logic, iar rigoarea sa, 
mai susceptibilă să reziste atracției religiilor monoteiste. Se poate spune 
același lucru despre filosofia zen care presupune o disciplină a spiritului 
și care suscită curiozitatea occidentalilor. Totuși, noile religii japoneze, ce 
se vor o sinteză între budism și conceptul unei religii revelate, merită a fi 
studiate cu atenţie. Sprijinindu-se pe puterea economică a Japoniei, ele s-ar 
putea extinde, într-o anumită măsură, în mediile culturale budiste. Nu este 
întâmplător faptul că rugăciunea colectivă de la Assisi, la care au parti- 
cipat reprezentanţi ai mai multor religii, a fost urmată de o alta similară, 
la muntele Hiei, aproape de Kyoto, în Japonia, în august 1987. 

Viitorul iudaismului 


Iudaismul a fost prima religie monoteistă care s-a afirmat cu tărie. 
Este, incontestabil, strămoșul creștinismului și al islamului, care sunt cele 
mai importante religii ale lumii. Față de cele aproape trei miliarde de creștini 
și de musulmani, cele treisprezece sau paisprezece milioane de evrei par 
neînsemnate. Desigur, cantitatea nu înseamnă și calitate, iar vocația po- 
porului evreu este, poate, aceea de a rămâne o minoritate spirituală și in- 
telectuală puternică, cu rol de ferment în evoluția umanității. Mulţi evrei 
s-ar mulțumi cu o asemenea situație, o continuare neîntreruptă a istoriei 
poporului ales de Dumnezeu. 

Totuşi, dacă avem în vedere faptul că stagnarea poate însemna de multe 
ori involuție, iudaismul nu riscă, oare, să fie treptat marginalizat? Risc 
care ar putea fi accentuat de doi factori: evoluția demografică și sionismul. 

În ceea ce privește demografia, situația este alarmantă, atât în Israel, 
cât şi în diaspora. După evaluările statistice ale Universităţii Ebraice din 
Ierusalim (Raportul Bacchi), numărul de evrei din afara Israelului e în scă- 
dere și nu va atinge mai mult de 5 milioane în 2025. Motivul îl constituie na- 
talitatea scăzută și înmulțirea căsătoriilor mixte (potrivit Torei, sunt 
considerați evrei doar copiii mamelor evreice, dar soțiile evreice au tendința 
de a renunța la religie şi la practicarea ei). 

În Israel, natalitatea e în scădere, avorturile sunt numeroase (în jur de 
20 000 pe an). Chiar şi evreii sefarzi, originari din bazinul mediteraneean, 
cândva mai fecunzi, au o natalitate din ce în ce mai mică. 

Din fericire pentru Israel, mișcarea de imigrare, alia, s-a dezvoltat foarte 
rapid odată cu destrămarea URSS și cu sosirea câtorva sute de mii de 
evrei sovietici. Pentru o perioadă, Israelul a primit populaţii cu o educație 
religioasă solidă, însă nu neapărat practicante. 

În privința sionismului, lucrurile stau cu totul altfel. Statul Israel, creat 
după război, în 1948, răspunde aspiraţiei străvechi a evreilor de a trăi în 
Țara Făgăduinței!, încredințată lor de Dumnezeu. Mișcarea sionistă 


1 Crearea statului evreu este consecința îndepărtată a primului congres sionist, ținut 
în 1897 la inițiativa lui Theodor Herzl (1860—1904). Acesta își propunea să dea poporului 

e legată de istoria evreilor și integrează, implicit, aspectul religios. Totuși, 
este vorba despre o mișcare esenţial laică, ce stă la baza Statului Israel, 
mai mult decât religia. 

De altfel, unii evrei practicanți ortodocși, care reprezintă o minoritate 
de 10% din populaţia israeliană, resping sionismul, fie din pricina ca- 
racterului său laic, fie pentru că au convingerea că poporul evreu nu se va 
putea reîntoarce în Israel decât la sfârșitul veacurilor, călăuzit de Mesia. 

Situația este paradoxală: Statul Israel, clădit pe noțiunea de popor 
evreu, adică pe o realitate religioasă, este respins de o parte dintre cei mai 
strașnici apărători ai religiei tradiționale. Cu toate acestea, sionismul 
reînvie practica religioasă, considerată drept un factor suplimentar al 
unității naționale. Afirmarea puternică a unui naționalism, în această 
parte a lumii, nu este lipsită de riscuri. Statul s-a format prin excluderea 
arabilor, dintre care aproximativ 800 000 sunt de cetățenie israeliană.? 
Conviețuirea cu aceștia și cu statele din jur este rezultatul unui raport de 
forță și nu al unui consens. Ea este însă, aproape în permanenţă, dramatică. 
Din păcate, nu se poate întrevedea o negociere rezonabilă între părți, 
convinse, fiecare, de dreptatea ei. Acest echilibru precar s-a menținut în 
ciuda mai multor războaie, dar rămâne foarte instabil și nimeni nu poate 
ști ce se va întâmpla pe viitor cu Statul Israel. 

În ceea ce privește religia iudaică, viitorul său s-a legat, fără să vrea, de 
cel al mișcării sioniste: dacă situația actuală persistă, religia iudaică va fi 
în continuare, în mare parte, inspirată de sionism, cu toate blocajele pe care 
acesta le generează în relațiile cu vecinii arabi; dacă, dimpotrivă, sionismul 
va înregistra un eșec politic și militar, iudaismul va fi profund afectat: fie 
se va replia pe credincioșii cei mai riguroși și își va pierde rolul de motor 


evreu o unitate națională consolidată de o singură limbă, ebraica, respingând, astfel, 
fatalitatea exilului. 

! Alți evrei resping sionismul, fie în numele filosofiilor internaţionaliste, fie ca pe un 
anacronism ce perpetuează un trecut de mult apus. 

2 Ar fi inutil să zăbovim asupra anteriorităţii evreilor sau a arabilor pe acest pământ 
unde conviețuiau înainte de 1948. Cei care sunt numiţi palestinieni și care ar fi originari 
din Grecia au ajuns aici cu mult înainte de era creștină, fiind arabizați într-un moment 
care s-a pierdut în negura timpurilor. 

pe care îl are în prezent, fie se va dilua, revenind la iudaismul liberal de di- 
nainte de război. Climatul de nesiguranță, consecință a nesoluționării con- 
flictului cu palestinienii, duce, în același timp, la o încetinire a mișcării de 
imigrare, alia, contrabalansată de emigrarea masivă în străinătate. 

Asemenea perspective nu sunt foarte îmbucurătoare pentru evrei și 
tocmai de aceea ei ezită între o politică dură față de palestinieni și des- 
chiderea negocierilor pentru o pace durabilă, care să ţină cont de nevoile 
vitale ale părților aflate în conflict. 

Ne-am putea gândi că atașamentul evreilor față de Ţara Făgăduinţei va 
putea fi interpretat, cândva, în sens simbolic și spiritual. Se pare că doar 
o astfel de evoluție ar putea să înlesnească conviețuirea mai multor religii 
în Locurile Sfinte ale monoteismului. 

Oare ce alt popor ar fi capabil să înțeleagă, mai bine dacât poporul 
evreu, virtuțile internaționalismului? 


Viitorul islamului 


Orice încercare de a face ipoteze asupra viitorului religiei islamice se 
lovește de o dificultate importantă: majoritatea musulmanilor, pentru 
care Coranul e cuvântul lui Dumnezeu, consideră că societatea pe care o in- 
stituie este perfectă și că orice evoluție care se distanțează de respectivul 
model este, în mod necesar, nefastă. 

Tocmai de aceea există atâtea mișcări „integriste“ care își propun să 
vegheze cu strictețe la respectarea legilor islamului, respingând orice 
influență occidentală, precum, scientismul, atitudinea de indiferență față 
de religie, morala permisivă... 

Pentru acești musulmani, orice evoluție presupune o întoarcere la 
o societate supusă, în totalitate, legilor Coranului. 

E important să aflăm în ce măsură o asemenea evoluţie este credibilă 
sau dacă, dimpotrivă, alți factori vor conduce lumea musulmană într-o 
direcție diferită. O asemenea ipoteză este, în mod evident, respinsă, în prin- 
cipal, de majoritatea musulmanilor, dar realitatea se dovedește, uneori, mai 
încăpățânată decât principiile, și nu ar fi pentru prima dată în Istorie 

când o religie sigură pe regulile sale s-ar vedea nevoită să-și reconsidere 
poziția, fără a pierde, în același timp, din autenticitate. 

Cu toate riscurile pe care le presupune un astfel de exercițiu, vom 
încerca să descoperim factorii care ar putea să determine o asemenea 
evoluție involuntară. 

În primul rând, ar trebui să ne amintim că și certitudinile catolicis- 
mului păreau de neclintit până la Reforma protestantă: contestarea unora 
dintre ele nu a dăunat creștinismului, ci, dimpotrivă, a dus la anumite 
schimbări, considerate astăzi necesare. Islamul nu și-a cunoscut încă pro- 
testantismul, dar a fost nevoie de cincisprezece veacuri pentru ca acesta 
să fie „secretat“ de creştinism. Nu este, așadar, timpul pierdut nici pentru 
Islam, care mai are încă un secol la dispoziţie pentru a evolua într-un 
mod asemănător. 

Să precizăm că este musulman cel care aderă la cei cinci stâlpi ai islamu- 
lui: mărturisirea de credință, practicarea rugăciunii, milostenia, postul din 
perioada Ramadanului, pelerinajul la Mecca. Respectarea acestor obli- 
gații lasă loc unor comportamente și interpretări diverse, dar și unor 
forme diferite de organizare a societății. De exemplu, modelul șiit și 
organizarea clerului său nu seamănă, aproape deloc, cu islamul sunnit. 

Islamul nu se simte întotdeauna confortabil în lumea modernă, vă- 
zându-se confruntat cu două opțiuni: să respingă ceea ce îl deranjează 
sau să se adapteze. 

Printre punctele sale nevralgice se numără: 


« Situația femeii; 
e evoluția cutumelor și extinderea „ipocriziei ; 
e problemele politice. 


Situația femeii 


Aceasta nu este atât de gravă încât să destabilizeze lumea islamică. Fe- 
meile musulmane au descoperit mult prea recent alte culturi pentru ca 
efectele derivate să fie resimțite uniform. Totuși, cadrul familial tradițional 

începe, fără îndoială, să fie perturbat de generalizarea învățământului se- 
cundar de tip occidental, ca și de influența posturilor de televiziune străine, 
care sunt captate prin antene parabolice. 

Astfel, femeile din Arabia Saudită, obligate să rămână aproape toată 
ziua în căminul familial, își petrec, grație tehnologiei, o bună parte din 
timp vizionând casete video, uneori foarte îndepărtate de morala islamică 
și de educația tradițională care se face copiilor. 

În Algeria, unde situaţia este foarte diferită, accesul femeilor la înv- 
ățământul secundar și superior s-a generalizat, și acestea se supun din 
ce în ce mai greu constrângerilor generației anterioare: căsătorie aran- 
jată de părinţi, viață axată exclusiv în jurul familiei, acceptarea poligamiei 
soțului, portul vălului etc. Forma de islam pe care mamele din noua ge- 
nerație o vor inculca progeniturilor lor va fi, fără îndoială, plină de sur- 
prize pentru integriști.! 

Asemenea exemple se găsesc în toate țările musulmane. Revirimentul 
integrismului poate fi explicat parțial prin lupta fără sorți de izbândă 
a bărbaților care simt că este amenințat echilibrul tradițional al fami- 
liilor lor. 


Evoluția cutumelor 


Aceasta este în strânsă legătură cu constatările făcute în privința fe- 
meilor. Accesul tot mai facil la o pregătire de tip tehnic intră, inevitabil, 
în concurență cu învățătura tradițională a Coranului. Simplul fapt că el își 
pierde locul exclusiv în educație duce, în mod fatal, la relativizarea impor- 
tanței lui în viața de zi cu zi. Este suficient să ne gândim, deși comparația 


1 Cu câţiva ani în urmă, postul de radio public algerian a dezbătut în cadrul unei emisiuni 
în direct cu ascultătorii cazul unei femei care, deşi fusese încredințată de logodnicul său că 
va dispune de o anumită libertate după căsătorie, a fost practic sechestrată şi constrânsă să 
poarte vălul islamic, soțul pretextând că mama sa a cerut expres acest lucru. Moderatoarea 
emisiunii a comentat într-un mod absolut inspirat înşelăciunea: „Desigur, ar fi fost de pre- 
ferat ca soțul dumneavoastră să vă spună acest lucru înainte de căsătorie, dar, în cazul ăsta, 
cu siguranță nu ați mai fi acceptat să vă măritați cu el.“ 

nu e tocmai potrivită, la dispariția educației umaniste clasice, în Europa — 
bazată pe greacă și latină — în favoarea disciplinelor ştiinţifice. 

Astfel, societatea musulmană tradițională este, pentru prima dată, în 
pericol să fie contaminată de un alt stil de viaţă, inspirat de un Occident 
considerat necredincios. În acest fel, Atatürk a reușit să impună cutume 
străine Coranului în Turcia, iar președintele tunisian Bourguiba a reco- 
mandat, din motive economice, ca Ramadanul să nu fie respectat cu strictețe. 

Desigur, asemenea şefi de stat nu și-ar asuma astfel de riscuri dacă s-ar 
simți complet izolaţi, dar ei reprezintă acele excepții care demonstrează 
cât de impregnată este, în general, societatea, de modul de viață islamic. 
Cei care relativizează regulile religiei lor se văd nevoiţi să practice „ipo- 
crizia“: pentru a nu se expune oprobriului sau chiar unor agresiuni fizice, 
acești musulmani continuă să respecte formal cutumele religioase și să se 
dezică de ele cu prima ocazie. 

Firește, cei mai expuși sunt musulmanii care sunt în contact cu străi- 
nătatea. Datorită multiplicării schimburilor internaţionale, musulmanii 
care trăiesc în afara comunităţii lor sunt tot mai numeroși. Acolo nu mai 
sunt susținuți de un mediu islamic şi cei cu convingeri mai puțin ferme 
încetează cu ușurință să-și mai practice religia. 

Musulmanii care trăiesc în ţările occidentale au sentimentul că o fac 
într-un cadru cultural dominat de indiferența față de religie, și asta cu 
atât mai mult cu cât creștinii nu sunt obligați să-și exteriorizeze credința, 
spre deosebire de ei: aici rugăciunea nu se face în public și postul din Vi- 
nerea Mare nu se afișează ca Ramadanul. Datorită unei anume fascinații 
pe care o exercită prosperitatea materială din Occident, spiritele cele mai 
slabe se pot îndoi mai ușor de perfecțiunea societății islamice. 

O astfel de evoluţie nu este caracteristica exclusivă a musulmanilor 
care trăiesc pe pământ „necredincios'. Este ușor de bănuit că afluxul brusc 
de bogății, în țările producătoare de petrol, a diminuat austeritatea cu- 
tumelor. În ceea ce privește consumul de alcool, se știe că prohibiția în- 
curajează contrabanda. Tentaţia fructului oprit este o constantă a naturii 
umane, chiar și într-o ţară islamică. Ipocrizia este rezultatul unei constrân- 
geri exercitate de societate, fie ea islamică sau nu. O constrângere mai pu- 
ternică atrage după sine, în mod evident, o doză mai mare de ipocrizie. 

În virtutea cuvântului propovăduit de Coran, care spune că „religia înseamnă 
libertate“, ne întrebăm, pe bună dreptate, de ce musulmanii pioși le impun 
celorlalți coreligionari constrângeri religioase sau sociale. 

Este la fel de adevărat că tendințele de respingere a regulilor morale ale 
religiei se accelerează. Considerată drept un pericol de către musulmanii 
rigoriști, ea se află, în mare parte, la originea mișcărilor de revoltă, cali- 
ficate, în general, drept fundamentaliste, cum e cea a Fraților Musulmani. 

Evoluţia islamului depinde de lupta dintre aceste două curente: pe de-o 
parte, revenirea la puritatea tradițională ce presupune o aplicare strictă și 
literală a legii coranice, Șaria, pe de alta, acceptarea unor idei aparent străine 
literei Coranului, dar care ar putea ieși la iveală la o căutare mai atentă. 


Problemele politice 


Musulmanii convinși nu ar avea motive să-și facă probleme: islamul 
este pentru ei singura religie adevărată, după principiile căreia trebuie să 
se conducă întreaga societate. 

Istoria se îndreaptă inexorabil spre triumful lui Dumnezeu, și implicit 
al islamului, dar pentru aceasta fiecărui musulman i se cere să respecte 
cu strictețe toate învățăturile Coranului. Prin pietatea sa, musulmanul 
poate și trebuie să promoveze societatea islamică spre care se îndreaptă 
aspirațiile sale. 

O astfel de societate se vrea a fi un exemplu pentru întreaga umani- 
tate, iar musulmanii trebuie să fie capabili să-i convingă pe oamenii de 
bună-credință, dar care s-au rătăcit în alte religii, că islamul e singura 
cale spre adevăr. Tot astfel, știința musulmană vrea să-și redobândească 
supremația pe care o avea în lume cu aproape un mileniu în urmă. 

În realitate, lucrurile nu stau deloc așa. Musulmanii sunt nemulțumiți 
de faptul că islamul nu ocupă locul pe care îl merită în lume, sau mai bine 
zis că nu deține supremaţia în toate domeniile, spiritual, cultural și tehnic. 


! Această strădanie se numeşte ijtihad, cuvânt derivat din djihad, adesea înţeles greșit 
doar în sensul de „război sfânt“ împotriva necredincioșilor. 

Desigur, eșecul societății musulmane poate fi doar temporar. Cu toate 
acestea, atâta vreme cât nu-și dovedește calitatea superioară de sistem social, 
religia însăși este în pericol, pentru că ambițiile islamului nu se limitează 
la domeniul spiritual. 

Viitorul islamului este deci, până la urmă, o problemă politică: reușita 
sa supremă este cea de a fi creat o comunitate de credincioși ce trăiesc 
într-o societate care se conduce după legile Coranului și în care locul 
necredincioșilor este limitat de statutul ce li se acordă. 

Coerenţa de care dă dovadă islamul i-ar impune să reintroducă no- 
țiunea de calif, de conducător lumesc al tuturor musulmanilor, fără de 
care societatea ideală la care aspiră nu ar fi posibilă. În etapa actuală a 
lumii, e greu de crezut că un calif va fi acceptat de toți musulmanii, de 
şiiţi și de sunniti. E greu de imaginat ca regimuri atât de diferite, precum, 
cel al sultanului alauit marocan, cel wahhabit din Arabia Saudită, cel din 
Siria baasistă sau cel al lui Gaddafi, fără a mai aminti de regimul ayatol- 
lahilor șiiți din Iran, ar putea accepta o interpretare unică a Coranului.! 


Se poate vorbi despre un blocaj al islamului? 


Am încercat să subliniem în paginile anterioare câteva dintre dificu- 
lățile de care se loveşte islamul. Din nefericire, nu sunt singurele. Am 
putea da și alte exemple de cazuri sau situaţii care, analizate temeinic 
din perspectiva Coranului, ar scoate la iveală inconsecvenţa lumii mu- 
sulmane față de propriile principii. Tulburările prin care trece lumea mu- 
sulmană, și în special țările arabe și Iranul, prevestesc mai degrabă o criză 
profundă și un blocaj al societăţii, decât un reviriment al islamului, cum 
se repetă cu obstinație. 

Într-adevăr, constatăm cu uimire că majoritatea guvernelor din țările 
în totalitate sau majoritar musulmane se confruntă cu tulburări reli- 
gioase: în state precum cele din Maghreb, în Sudan, Afghanistan sau 


1 Concepţia colonelul Gaddafi despre islam, de pildă, respinge sunna, tradiția sunniţilor. 
Faptul că este singurul care are această părere nu îl descurajează mai mult ca pe supușii săi. 

Pakistan, pentru a nu aminti decât exemplele cele mai concludente, miș- 
cările calificate, în general, drept integriste sau fundamentaliste se află 
la baza unor conflicte, de multe ori, sângeroase. 

În interpretarea sunnită a Coranului, de departe cea mai răspândită, 
asemenea mișcări sunt considerate îndreptățite; pe de altă parte, toate 
guvernele din țările musulmane se văd nevoite să împace constrângerile 
religiei cu cerințele lumii moderne, fiind conștiente de faptul că o societate 
în care educaţia se face pe baze exclusiv religioase nu poate face progrese 
economice. Deocamdată, însă, o deschidere spre ceva străin de islam ar fi 
percepută ca o contaminare. 

Se ajunge deci, în cadrul lumii musulmane, la o adevărată fractură 
între cei care nu cunosc decât legile Coranului și cei cu educaţie „laică“, 
adică nereligioasă, pentru care religia nu constituie centrul existenței, 
chiar dacă ei pot fi credincioși autentici. 

Ar mai trebui adăugat că musulmanii care studiază doar Coranul nu 
pot găsi aici informații consistente despre situația actuală a islamului și 
nici despre ceea ce îi separă între ei!: învățătorii care predau legile Co- 
ranului insistă, în genere, asupra interpretării lor personale, fără a aminti 
de celelalte interpretări existente. 

Dincolo de aparenţa unei extraordinare unităţi, islamul pare fărâmi- 
tat în tot atâtea tendințe pe cât de mulți propovăduitori există în moschei. 
Nicio autoritate nu este suficient de puternică pentru a da coerenţă dife- 
ritelor interpretări ale Coranului, care corespund unor preocupări și pa- 
siuni diferite. 

Această confuzie, ce se ascunde sub denumirea generală de islam, trans- 
pare mai ales în domeniul politic, acolo unde interesele pot fi extrem de 
divergente. 

Este uimitor că o asemenea situaţie nu a condus până acum la o se- 
parare și mai evidentă. Explicația se găsește, poate, tot în cartea sfântă 


1 Autorul a fost deseori surprins de ignoranța musulmanilor sunniţi cultivați, mai 
ales a ambasadorilor țărilor arabe, în privința unor subiecte precum credința șiiților. 
Simplul fapt de a se numi musulman pare suficient în orice situație. Ce-am mai putea 
crede despre cunoștințele celorlaţi credincioși? 

a Coranului, care rămâne un punct de referință obligatoriu pentru orice 
musulman care își exprimă o părere. Astfel, chiar și cele mai radicale an- 
tagonisme par că pornesc de la o sursă unică, însă doar masele pot fi ușor 
înșelate de o asemenea aparenţă. 
Cât va mai putea dura o astfel de situație? Nimic nu împiedică, totuși, 
o interpretare a Coranului care să țină seama mai mult de realitățile lumii 
în care trăim: deși nu mai putem deduce din el că Pământul este plat așa 
cum se putea înțelege altădată, Coranul a rămas identic cu sine. Din mo- 
ment ce aici găsim însuși cuvântul lui Dumnezeu, atunci, cu siguranţă, el 
poate fi interpretat fără să se ajungă într-un impas. Poate că noțiunea de 
Umma, comunitatea credincioșilor, ar trebui înțeleasă într-un sens mai spi- 
ritualist și mai puţin politic. Aceasta este și tendinţa sufistă care rămâne 
totuși controversată pentru majoritatea musulmanilor, sunniți sau șiiți. 
Au existat totuși în Istorie și alte curente de gândire care se considerau 
musulmane și care au dispărut împreună cu teoriile lor eronate, precum, 
kharidjiții care afirmau că doar arabii pot avea acces la revelaţia Coranului. 
Evident, musulmanii sunt cei care trebuie să decidă calea pe care vor 
merge.! Mulţi dintre ei se întreabă care este modalitatea prin care poate fi 
evitat un blocaj al societăţii lor. Sunt conștienți de faptul că societatea teh- 
nică din ţările industrializate, produs al doctrinei liberale și al unui stră- 
vechi fond iudeo creştin, poate fi atrăgătoare pentru anumite straturi ale 
populației musulmane, dar provoacă și repulsie, pentru că nu este islamică. 
Este de înțeles că musulmanii care nu beneficiază de avantajele so- 
cietății industriale se revoltă și caută într-un islam mai pur dreptatea și 
fericirea la care aspiră. Din păcate, ei nu vor reuși să definească o astfel 
de societate ideală fără o analiză istorică a economiei și a raporturilor de 
forță din lumea de astăzi, analiză greu de făcut fără o interpretare nouă 


1 Chiar și creştinismul, sigur de sensul revelaţiei sale, a interpretat Biblia mult timp 
într-un sens foarte literal: anumiţi protestanți o fac și astăzi, iar catolicismul a fost tentat 
vreme de mai multe secole să întemeieze o societate bazată exclusiv pe legile sale. Mai 
există fără îndoială și astăzi nostalgici ai perioadei de glorie a creştinătăţii, dar Istoria 
pare să arate că deschiderea spre creștinism a popoarelor care nu îl cunoscuseră încă a 
dus la o mai mare spiritualizare a acestei religii, separând puterea civilă de cea religioasă 


și dându-i posibilitatea să se organizeze independent de dorinţele episcopilor. 

a Coranului, diferită de cea tradițională. Poate că și islamul își așteaptă 
protestantismul său.! 


În ce măsură este posibilă o interpretare reformistă 
a islamului? 


Prezența unor comunități musulmane importante în țările occidentale 
a condus, în mod necesar, la un număr impresionant de cercetări despre 
islam și despre raporturile sale cu societățile în care trăiesc aceste popula- 
tii. Mai mulți cercetători musulmani, filosofi, etnologi, sociologi, lingviști, for- 
mati în sistemul occidental, au încercat să-l pună în practică pentru a ajunge 
la o interpretare mai modernă a islamului. De pildă, anumite versete din 
Coran, considerate până de curând neclare, pot fi mai ușor înțelese dacă se ad- 
mite că limba în care s-a scris cartea sfântă avea influențe din alte limbi vor- 
bite în Arabia secolului al VII-lea, precum aramaica. Asemenea cercetări îi 
neliniștesc pe cei care susțin că araba coranică este un model de puritate. 
Deși nu influențează deocamdată în nici un fel masele, fiind abia la început 
și cunoscute doar de specialişti, ele demonstrează totuși o înviorare a gândirii 
musulmane, ce a stagnat îndelung după vârsta de aur din secolul al IX-lea. 


! Pentru a da un singur exemplu, musulmanii nu își pun decât acele întrebări care erau 
de mare interes în timpul vieții profetului, cum ar fi cea legată de alegerea limbii arabe de 
către Dumnezeu pentru a-și propovădui Cuvântul. Să presupunem că araba ar fi limba lui 
Dumnezeu: asta ar însemna că poporul arab este poporul ales, lucru pe care nu-l afirmă 
deloc islamul. O ipoteză mai verosimilă ar fi aceea că Dumnezeu a ales să se exprime în 
limba profetului său, dar și în acest caz ar fi vorba tot despre un limbaj omenesc, deci despre 
un instrument imperfect utilizat de Dumnezeu care este perfecțiunea însăși. Crediriciosului 
îi revine sarcina de a căuta realitatea revelată de Dumnezeu dincolo de cuvinte și nu în 
cuvintele însele. Astfel, cuvântul djin care se pare că provine din latinescul genius, „geniu“, 
este unul „franglez“ mai degrabă și nu știm cărei realități îi corespunde. Faptul că Dumnezeu 
ar fi vrut să se exprime într-o singură limbă ridică multe întrebări la care musulmanii nu 
se grăbesc să răspundă. Este un gol ce aşteaptă să fie umplut dacă ne gândim la numărul 
impresionant de studii care s-au scris despre limba sau stilul anumitor texte din Biblie. În 
mod cert, creștinii își simplifică viața luând ca punct de referință un om, pe Iisus Hristos, 
mai degrabă decât un text, cum este Coranul. 

Viitorul creștinismului 


Să încerci să schițezi viitorul creștinismului este un exercițiu și mai în- 
drăzneț decât în cazul celorlalte religii. Se conturează două întrebări: cum 
vor evolua relaţiile dintre Bisericile creștine și ce poziție va adopta cre- 
știnismul față de celelalte religii sau de necredință? 

Cele două întrebări sunt legate între ele pentru că neînțelegerile din- 
tre Bisericile creștine au constituit dintotdeauna un obstacol major în 
calea expansiunii creștinismului. 


Catolicism, ortodoxie, protestantism: o singură Biserică? 


Creștinii tind spre unitate, fundamentul ei găsindu-se chiar în cuvin- 
tele lui Hristos: „Fiți una precum eu și Tatăl meu una suntem.“ 

Este vorba despre o unitate în diversitate pentru că la baza crești- 
nismului stă libertatea individuală, el adaptându-se foarte bine dife- 
rențelor culturale. 

Dacă Bisericile creștine au fiecare caracteristicile și sensibilitatea 
lor specifică, ele sunt de acord în privința punctelor importante: cre- 
dința, înrădăcinată în Biblie, că lisus Hristos, Fiul lui Dumnezeu, s-a 
intrupat pe Pământ. El ne-a învățat prin cuvântul și exemplul lui că 
Dumnezeu înseamnă Iubire și că vom putea să-l cunoaștem doar dacă 
vom alege Iubirea în timpul vieții noastre. Această promisiune divină 
făcută fiecăruia dintre noi este pecetluită de Învierea lui Hristos. Bise- 
rica lui Hristos are deci un caracter universal (sensul cuvântului „ca- 
tolic“ în greacă), ea este religia prin excelență, pentru că se bazează pe 
veriga ce face legătura între oameni și Dumnezeu, pe lisus Hristos, Fiul 
lui Dumnezeu.! 


! Dintre religiile revelate, doar creştinismul recunoaște voinţa lui Dumnezeu de a se 
întrupa şi de a trăi printre oameni, în persoana lui lisus Hristos şi nu doar prin intermediul 
unei cărți sau al unei legi. 

Raportate la acest aspect fundamental, divergenţele dintre creștini par 
într-un fel derizorii. Ne-am putea gândi că papa, patriarhii sau pastorii călău- 
zesc şi organizează, fiecare de pe poziţia sa, Biserica unică a lui Hristos. 

Totuși, pe plan intelectual, există diferențe între marile curente ale 
creștinismului, ele fiind departe de a fi neglijabile: nu este același lucru 
să aperi rolul tradiţiei Bisericii şi al șefului ei, papa, și să pui în centrul 
creștinismului autoritatea Bibliei. 

În practică, însă, toți creștinii încearcă să trăiască potrivit preceptelor 
Evangheliei, fapt ce le conferă unitate. Pentru un creştin este mult mai 
importantă calitatea vieții creștine decât cea a doctrinei. Rolul doctrinei 
este acela de a-i ajuta pe creștini să-l urmeze pe Hristos, ea este doar un 
mijloc. Ca şi oamenii, doctrinele au neajunsurile lor. Biserica admite imper- 
fecțiunea credincioșilor, Biserica Universală trebuie să accepte și faptul 
că, pentru a se apropia de Dumnezeu, adepţii pot străbate căi diferite, mai 
bune sau mai rele. Asta nu înseamnă că Bisericile trebuie să renunţe la 
a-și considera propriile doctrine ca fiind cele mai bune. Este vorba, în pri- 
mul rând, de o atitudine de respect profund care nu e nici condescendenţă, 
nici recunoaşterea neputinței de a convinge: păstrarea purității doctrinei 
nu exclude acceptarea ideii că alții au abordări diferite. 

Practic, nici pentru creştini diferențele care separă Bisericile din care 
fac parte nu sunt tocmai clare. De pildă, destul de mulți catolici care nu 
au deloc o atitudine contestatară față de Biserică adoptă, în anumite pri- 
vințe, comportamentul protestanților. Potrivit unui sondaj L Express-Gal- 
lup din septembrie 1985, majoritatea catolicilor francezi aprobă ceea ce 
condamnă suveranul pontif: folosirea metodelor contraceptive (80%), 
divorțul (76%), avortul (59%), hirotonisirea femeilor (65%), procente care 
continuă să crească. Și cum aceşti creștini nu pot fi excluși din statisticile 


1 Anumiți creştini au tendinţa de a-și considera doctrina ca fiind singura perfectă, ceea 
ce presupune că omul nu intervine în formularea ei, întrucât tot ceea ce vine de la om este 
imperfect. Cel mult, putem susține că o doctrină este singura inspirată de Dumnezeu — sau 
de Duhul Sfânt —, însă nimeni nu poate să facă o asemenea afirmaţie ca și când ar cunoaște 
cu certitudine intențiile lui Dumnezeu. Având în vedere că iubirea este mobilul existenţei 
creştinului, orice atitudine de intoleranță sau de excludere trebuie respinsă, chiar dacă 
pare justificată. 

catolicismului și nici nu pot fi arşi de vii sub acuzaţia de erezie, catolicii 
vor trebui să rezolve, pentru a-și păstra unitatea, problemele care suscită 
puncte de vedere divergente. Este un fenomen absolut firesc și în nicio 
colectivitate umană nu se procedează altfel. 

Dacă secretul unităţii catolicilor constă în acceptarea propriei diver- 
sități, nu poate fi atât de greu să primească în rândurile lor și alte curente 
creștine. Și Vaticanul are două unități de măsură: tolerează erezia cre- 
dincioșilor săi pentru că nu are altă soluție, dar își păstrează cu fermitate 
principiile, refuzând să accepte curentele divergente ce înclină spre pro- 
testantism. O asemenea conduită este explicabilă, întrucât există o dife- 
rență între a avea o altă poziţie în Biserica din care faci parte și a adera 
la o Biserică cu doctrină divergentă. 

Păstrarea unităţii Bisericii Catolice prin acceptarea altor creștini nu este 
ușoară, din perspectivă umană. Faptul că de-a lungul istoriei Biserica Romei 
și-a exprimat cu prea multă ostentație certitudinea că deține adevărul a 
suscitat indignarea celorlalte Biserici, puţin invidioase pe locul ocupat de 
catolicism în lumea creștină. Și celelalte Biserici dau dovadă de rigiditate în 
numeroase privinţe: Biserica Ortodoxă nu admite accesul catolicilor la taina 
împărtășaniei, deşi catolicii îi primesc pe ortodocşi la comuniunea lor; 
aversiunea față de papă, pe care o resimt anumiţi protestanți, care poate fi 
explicată din perspectivă istorică, are un caracter agresiv străin zilelor 
noastre și nu pare a avea deloc de-a face cu virtuțile iubirii şi ale iertării. 

Este greu de crezut că Bisericile creştine s-ar putea uni într-un viitor 
apropiat sub stindardul catolicismului. 

Am putea pune problema și invers: creștinii fiind atât de diferiți, de ce 
se încăpățânează Biserica Catolică să dorească această unitate puternic 
ierarhizată? De ce nu are smerenia de a se considera o mișcare creştină 
ca toate celelalte? Bisericile protestante își construiesc unitatea în di- 
versitate prin intermediul unor organizații precum Consiliul Ecumenic 
al Bisericilor.! 


1 Din punct de vedere protestant, Biserica Catolică are propria sa interpretare a textelor 
sacre şi propria sa formă de organizare: este problema ei dacă nimic nu o deosebeşte de cele- 
lalte mișcări creştine care au și ele propria lor interpretare a Scripturii și organizarea lor. 

Răspunsul la această întrebare e mai ușor: omenirea fiind într-o evoluție 
permanentă, religia se vede nevoită să evolueze și ea, dacă nu vrea să bată 
pasul pe loc. Iar pentru o evoluţie cât mai lină, ar trebui să folosească 
experiența din trecut și să încerce să evite greșelile făcute. 

În această privinţă, tradiția apare, oricât de curios ar părea, ca un factor 
de progres, pentru că prin ea pot fi evitate experienţele sterile din trecut. 
O Biserică ce își întemeiază acțiunile pe experiența trecutului poate pro- 
gresa mai mult decât una nevoită să o ia de la capăt cu fiecare generație. 

Pe de altă parte, existența unui conducător precum suveranul pontif, 
portdrapel al celei mai importante mișcări spirituale din lume, atrage, în 
mod evident, interesul necreştinilor, mai mult decât ar putea-o face ori- 
care dintre șefii Bisericilor mici. Altfel spus, dacă Roma nu ar exista, ar 
trebui inventată. 

Există o frază a pastorului Boegner, figură marcantă a protestantismului 
francez, ce redă foarte bine ceea ce simt mulți creștini, catolici sau protes- 
tanți: „Biserica va fi catolică sau nu va fi deloc, creştinul va fi protestant sau 
nu va fi deloc.“ 

Așadar, Biserica are sens doar dacă este universală, deschisă tuturor celor 
care îl caută pe Dumnezeu acolo unde este E], în iubire. Creștinul a făcut deja 
această alegere: el are deci datoria de a-și pune inima, spiritul și imaginația 
în slujba idealului său, ceea ce explică diversitatea de abordări existente. 

Creștinii, şi deci Biserica, sunt prinși între două necesități care, deși nu 
sunt contradictorii, nu se împacă foarte bine: aceea de a accepta diversi- 
tatea care este un dar al lui Dumnezeu și aceea de a-și păstra unitatea care 
este imaginea lui Dumnezeu însuși. 

Am putea încerca să ne imaginăm o Biserică duală sau cu două aspecte: 


e pede-o parte, Bisericile existente și-ar putea păstra viața individuală 
și structurile, ceea ce ar permite mai multe abordări; 

a pedealtă parte, pentru a fi păstrată unitatea, ar trebui creată ostructură 
ce s-ar numi Biserica Ecumenică (ecumenic având aici sensul de catolic). 
Această Biserică nu ar avea o putere doctrinară, ci doar o funcție re- 
prezentativă și ar fi prezidată de şeful Bisericii creştine majoritare, 
adică de papă. 

O astfel de soluție are însă șanse mici să fie aplicată curând fără ajutorul 
Sfântului Duh despre care știm cu toții că respectă prea mult libertatea 
omului pentru a grăbi cursul evenimentelor, chiar și al celor care se înscriu 
într-o logică firească. 

În decursul a mai puțin de-un secol și mai cu seamă după Conciliul 
Vatican II, climatul de rivalitate care se manifesta frecvent între Bisericile 
creștine — mai ales între Biserica Catolică și celelalte — s-a destins, făcând 
posibil un dialog permanent. 

Totuși, în practică, marile Biserici creştine se confruntă cu un fenomen 
nou: cel al concurenţei reprezentate de secte sau de Bisericile locale de in- 
spirație creştină care proliferează în mediile unde creştinismul a pătruns 
cel mai puțin. 

America Latină și Africa Neagră anglofonă sunt cele mai afectate de aceste 
mișcări al căror succes se explică prin faptul că sunt mai puțin exigente în 
materie de morală sau de dogme. 

Este încă prea devreme să facem previziuni despre viitorul acestor 
tendinţe recente și oarecum incoerente. 


Evoluția recentă a creștinismului 


Să recapitulăm cele mai semnificative etape care au marcat evoluția 
recentă a creștinismului: 


« Catolicismul, care este grupul creștin cel mai numeros (1,1 miliarde, față 
de 440 de milioane de protestanți și 180 de milioane de ortodocşi), înre- 
gistrează și cele mai mari progrese, în condiţiile creşterii demografice 
din America Latină și din Africa Neagră. Această progresie în cifre abso- 
lute corespunde de fapt unei stagnări a procentajului la nivelul popu- 
laţiei întregului glob (care se menţine la 17% de 60 de ani încoace). 

e  Valorilecreştinecareau la bază iubirea încep să fie recunoscute unanim 
ca valori universale, fiind propovăduite de tot mai multe organizații 
neconfesionale (Crucea Roșie, Amnesty International, Liga Drepturi- 
lor Omului, diverse mișcări împotriva rasismului, Ajutorul popular, 

Medici fără frontiere sau Medicii lumii etc.). De altfel, ele au apărut 
inițial în țările creștine. 

e Creștinismul în general, şi în special catolicismul, a renunțat să folo- 
sească constrângerile sociale și imaginea iadului veșnic ca argument 
pentru a-i transforma pe indiferenți în practicanți formali ai religiei. 
Ipocrizia, o adevărată plagă a religiilor, e în regresie severă, lucru care 
se vede în statisticile privind practica religioasă.! 

e Unaltelement ce confirmă deschiderea spirituală ar fi diminuarea forma- 
lismului ce favorizează, printre altele, o adaptare a creștinismului la mai 
multe culturi. Astfel, catolicismul a introdus anumite schimbări în oficierea 
liturghiei și nu mai impune folosirea limbii latine ca limbă de cult.? 


Să ne întoarcem la regresul spectaculos al practicii religioase a creşti- 
nilor din țările industrializate. 

În momentul în care o Biserică încetează să mai exercite presiuni de 
natură morală sau socială asupra adepților săi, cei care se vor strădui să 
trăiască urmând mesajul Evangheliei, arătându-se sinceri în credinţa lor, 
vor fi doar credincioșii autentici. Asemenea creștini fervenți strălucesc 
de dragostea pe care le-o dăruiește Dumnezeu și care le schimbă viața. 

Putem vedea însă în temple sau în biserici numeroși credincioși care, 
din păcate, nu strălucesc atât de mult. Unii dintre ei îşi trăiesc religia ca pe 
un simplu ritual sau ca pe o filosofie, alții au chiar o concepţie „animistă“ 
asupra religiei lor, așteptând rezultate „magice“ în schimbul lumânărilor 
aprinse ca ofrandă sfinților. Ei uită adesea de îndatoririle incomode pe care 
le au, de exemplu, de sprijinul material, dar și spiritual pe care ar trebui 
să-l acorde celor aflați în suferință.: 


1 Această problemă și cea a legăturilor cu puterea politică constituie două diferențe 
majore dintre creștinism și islam, situaţie cu atât mai interesantă cu cât este relativ recentă. 

2 Amintim că astfel de adaptări pur formale îi tulbură pe anumiţi catolici ce se văd 
nevoiți să renunţe la limba latină ca limbă de cult. Preocuparea de a păstra forma 
tradițională a cultului se confundă cu teama nedefinită față de ereziile „moderniste.“ Ea 
a declanșat schisma inițiată de mișcarea monseniorului Lefebvre la care au aderat în anii 
1980 în jur de 200 de preoți (1/2 000 din totalul de clerici). 

3 Acesta este sensul profund al cuvântului „milostenie“ ce a căpătat, în mod greșit, 
sensul unei pomeni ce linişteşte conștiința celui care o face. 

După cum vedem, adevărata față a creștinismului nu este întotdeauna 
ușor perceptibilă şi că există o mulțime de indiferenți care nu sunt deloc 
dornici să-l cunoască pe Dumnezeu. Adepții societății de consum care 
vor să scape de orice constrângere aleg, fără să ezite, confortul, aşa cum 
sună vorbele lui Iisus Hristos: „Nu puteți sluji şi lui Dumnezeu, și lui 
Mamona.“ 

Biserica este însă mai bine înțeleasă de cei nevoiaşi. În America Latină, 
catolicismul nu mai apare ca fiind acea Biserică impusă cândva de puterea 
spaniolă sau portugheză, ci ca un ferment al evoluției umane. 

Este tendința „comunităților de bază“ înființate mai ales în Brazilia, în 
spiritul „teologiei eliberării“. 

De asemenea, în multe Biserici se poate constata un uimitor reviri- 
ment al „seducerii“ prin cuvânt: creștini care strălucesc de o bucurie su- 
pranaturală, unii având aerul unor cercetași, îi opresc pe trecători pe 
stradă pentru a le vorbi despre lisus Hristos și își dedică tot timpul liber 
pentru a-i pune în practică mesajul. 

Biserica este influențată de diverse curente, adesea puternice, care o con- 
testă în permanenţă, eliminându-i progresiv inevitabilele imperfecţiuni. 

Într-o asemenea efervescenţă doar Dumnezeu poate să știe dacă Biserica 
a progresat în tot acest timp sau dacă, dimpotrivă, a involuat. Însă regresul 
cantitativ al creștinismului din țările industrializate nu a fost însoțit și de 
o diminuare a calității influenţei, dimpotrivă. 


Creștinismul și celelalte religii 


Rațiunea de a fi a creştinismului este aceea de a transmite mesajul lui 
Iisus Hristos. El nu se poate mulțumi să-și mențină poziția de invidiat, 
aceea de primă religie din lume din punctul de vedere al numărului de cre- 
dincioși, ci are responsabilitatea de a transmite mesajul său de credință 
tuturor popoarelor, evident fără a-l impune. 

În tendința sa de expansiune, creștinismul întâlnește inevitabil și alte 
religii oficiale cu care reușește mai mult sau mai puțin să dialogheze. 

În genere, animiștii acceptă cu ușurință existența unui Dumnezeu 
unic și atmosfera supranaturală în care își desfășoară existența îi face mai 
receptivi la tainele creștinismului. 

Budismul, a cărui doctrină este destul de coerentă, dar se lipsește de 
Dumnezeu, ridică mai multe probleme. Totodată, am putut constata că 
forma de budism numită Marele Vehicul și în care sunt venerați acei bodhi- 
sattva, asemănători sfinţilor creștini, este mai apropiată de concepțiile 
creștine, preluate, în număr destul de mare, de „noile religii“ japoneze. 

Hinduismul este și mai greu de clătinat, datorită împletirii foarte 
strânse dintre religie, cultură și viață socială pe care o presupune. Cu 
toate acestea, cei care nu fac parte din caste sau care nu sunt sensibili la 
religia hindusă sunt uneori atrași de mesajul egalitarist propus de religiile 
monoteiste. Creștinismul are, în plus, avantajul că e practicat de mai bine 
de șaisprezece secole în anumite regiuni din India. 

Iudaismul, din care s-a născut creștinismul, a fost de multe ori de-a 
lungul istoriei persecutat, jignit și marginalizat de catolici și de ortodocși. 
Îi mulțumim lui Dumnezeu că mila creștină a biruit și că relaţiile dintre 
iudaism și creștinism au intrat pe un făgaș normal: lisus Hristos este pre- 
zentat acum, într-o manieră explicită, ca fiu al poporului lui Israel și nu 
ca o victimă a sa. În privința convertirilor, cele ale creștinilor la iudaism 
constituie excepții, o explicație fiind și aceea că prozelitismul iudaic este 
inexistent; însă nu puțini sunt evreii convertiți la creștinism: arhiepis- 
copul Parisului, monseniorul Lustiger, a fost unul dintre cei mai cunoscuți 
din epoca noastră, deși unele convertiri se datorează unor motive sociale, 
cum ar fi căsătoriile mixte. 

Și islamul are ambiția să-și extindă influenţa în întreaga lume. 

După budism, care și-a încetat activitatea de expansiune misionară în 
secolul al VI-lea, doar creștinismul, islamul și marxismul ateu și-au ma- 
nifestat la fel de mult voința de a convinge lumea întreagă de adevărul lor. 
Dar, dacă lupta ideologică dintre religie și ateism se înscrie într-un firesc 
al lucrurilor, este totuși șocant pentru gândirea noastră ca două religii 
care se închină unui singur Dumnezeu și care au ca puncte de referință, în 
parte, texte sfinte comune să nu poată dialoga mai ușor. 

Competiția dintre islam și creștinism 


Mulțumită lui Dumnezeu, putem spera că era confruntărilor armate și 
a cruciadelor a apus pentru totdeauna. Cu toate acestea, o anumită rivali- 
tate între primele două religii din lume este inevitabilă. O asemenea con- 
fruntare nu poate fi decât benefică, în măsura în care adepții lor încearcă 
să înțeleagă fiecare dintre cele două spiritualități în parte. 

Din nefericire, de-a lungul secolelor s-au acumulat o mulțime de rigi- 
dități și de neînțelegeri reciproce și spiritele nu sunt încă pregătite să 
poarte un dialog deschis. Desigur, acest lucru nu ne împiedică să tratăm 
problemele existente, chiar dacă, abordând un domeniu atât de sensibil, 
ne expunem, în mod evident, criticilor. 

Primul lucru care ar trebui făcut este să evităm să redeschidem rănile 
trecutului. Credincioșii din cele două tabere s-au masacrat unii pe alții, 
însă am putea găsi, de ambele părți, nu numai exemple de atrocități, ci și 
mărturii de generozitate. Morala diverselor invazii sau cruciade este aceea 
că violența nu servește la nimic și că ea nu aduce niciodată armonie. 

Astăzi, trebuie să încercăm să creăm un climat de înțelegere reciprocă, 
astfel încât cele două religii să-și limiteze confruntările la planul ideilor 
și al spiritualităţii, respectând, fiecare, credinţa celeilalte. 

În regulile practicii religioase enunțate în Coran nu există nimic care 
i-ar putea șoca pe creștini, din punctul de vedere al logicii: ce e rău în ate 
ruga de cinci ori pe zi pe un covoraș, schimbând poziţiile? Și creștinii pot 
consuma fără probleme alimentele preparate după ritualurile islamice; 
turiștii care vizitează țările musulmane nu au nicio rezervă în această pri- 
vinţă. Ce-i împiedică pe creștini să încerce să postească mai riguros decât 
le cer Bisericile lor? Sunt, de altfel, mulți creștini care, aflându-se pe 
pământ musulman, ţin Ramadanul doar din motive de fraternitate, fără 
a renunța la convingerile lor. Iar în cazul în care creştinilor li s-ar da voie 
să participe la pelerinajul de la Mecca, ar fi în mod cert o destinaţie de 
succes pentru operatorii de turism, chiar dacă, sau mai ales, ar trebui să 
respecte ritualul religios. 

Din punctul de vedere al doctrinei, singura exigenţă a islamului este 
mărturisirea de credință (șahaâda), prin care se afirmă unicitatea lui 

Dumnezeu și misiunea profetică a lui Mahomed. Primul punct fiind central 
și pentru creștinism, nu ridică nici un fel de probleme. Și întrucât au 
existat atâția profeți de-a lungul epocilor, se poate admite că și Maho- 
med a fost unul dintre ei: datorită rolului pe care l-a avut în eliminarea 
superstițiilor animiste și politeiste din vechea Arabie, el merită, fără 
îndoială, o asemenea recunoaștere. 

Spre surprinderea noastră, dacă privim lucrurile cu mai multă des- 
chidere, practicile și credințele islamice fundamentale nu au de ce să 
fie respinse de creștini. Dar oare s-ar găsi vreodată un musulman cu 
simțul umorului care să includă întreaga creștinătate în statisticile 
islamului? 

Pentru a nu insista asupra acestui paradox, ar trebui să amintim că 
nici creștinii nu recunosc caracterul revelat al Coranului, în care se gă- 
sesc prea multe reminiscenţțe din Biblie. Iar caracterul profetic al mi- 
siunii lui Mahomed li se pare destul de limitat: în niciun caz, nu 
consideră că este Mângăâietorul din Evanghelie, care pentru creştini este 
Duhul Sfânt. 

Ar fi plictisitor să enumerăm elementele poziției creştine care nu sunt 
acceptate de musulmani: consumul de carne de porc și de alcool, Învierea lui 
Hristos, faptul că lisus este pentru creștini Fiul lui Dumnezeu, Sfânta Treime, 
toate aceste lucruri sunt total inadmisibile în viziunea musulmanilor. 

Totuși, se pare că există o anumită incoerenţă între principiile Cora- 
nului şi modul în care le pune în aplicare. El recunoaște în mod explicit 
Evanghelia (Indjil în arabă) ca pe un text de inspirație divină şi îl vene- 
rează pe lisus (Issa în arabă) ca pe un profet excepțional care s-a născut 
dintr-o fecioară, spre deosebire de Mahomed care a venit pe lume ca toți 
oamenii. În ciuda acestor puncte importante de convergenţă cu creștinis- 
mul, islamul nu pare a-și face probleme în privința contradicțiilor dintre 
învățătura Coranului și cuvântul Evangheliei. Asemenea chestiuni decisive 
ar trebui să fie riguros analizate de specialişti în diferite religii, pentru a 
găsi o interpretare comună a textelor respective. Studii asemănătoare la 
care au colaborat evrei, protestanți și catolici s-au făcut deja, acum mult 
timp, în cazul Bibliei, iar în momentul de față mai există puţine divergențe 
de interpretare. Însă islamul pare că ezită să intre în procesul de analiză 

istorică a textelor sfinte, tocmai pentru că i-ar fi greu să includă Coranul; 
Cartea lor sfântă nu poate fi pusă la îndoială din moment ce reprezintă 
pentru musulmani cuvântul lui Dumnezeu, iar orice critică la adresa lui 
constituie un sacrilegiu. 

Așa că nu se poate vorbi despre o compatibilitate între concepțiile teo- 
logice islamice şi cele creștine, deși la prima vedere există importante puncte 
de convergenţă. 

Islamul este religia Cărţii sfinte, a Coranului, în vreme ce în creștinism, 
cartea reprezintă doar un suport care punctează prezenţa lui Dumnezeu 
în Istoria umanității, culminând cu Întruparea lui lisus Hristos. 

O asemenea diferență de viziune explică faptul că o analiză istorică, 
sociologică, lingvistică sau de altă natură, a Evangheliei, este oricând 
permisă, în vreme ce Coranul și chiar și comentariile din cutumă (Suna) 
sunt intangibile. 

Comunitatea de credincioși musulmani, Umma, are şi ea o concepție 
diferită despre Biserică, primul său sens fiind acela de totalitate a musul- 
manilor, iar a doua, de entitate mistică din care nimeni nu are certitudinea 
că face parte. 

Aceleași diferențe de optică există și în cazul preoților, pe care creștinii 
îi consideră în general învestiți cu o putere supranaturală, transmisă de 
lisus Hristos și de apostolii săi, element care nu se regăseşte în islam.! 

Dar dacă în momentul de față, o convergenţă a sistemelor musulman 
și creștin pare iluzorie, nimic nu îi împiedică pe practicanţii celor două re- 
ligii să-și împărtășească experiențele spirituale personale. În fond, nici 
una dintre ele nu se limitează la o filosofie și amândouă își propun să-i 
ajute pe credincioși să-şi dezvolte viața spirituală. 

Așadar, competiția dintre cele două religii ar trebui să se situeze pe 
terenul sfințeniei, sau, dacă vreți, al desăvârșirii spirituale a Omului, într-o 
atmosferă de emulație și nu de rivalitate. 

Evident, acest lucru presupune ca de ambele părți să existe un climat 
de toleranță, adică de respect față de credința celuilalt, și de libertate a 


1 A se vedea Le christianisme au miroir de l'Islam (Creștinismul în oglinda islamului) 
a părintelui reverend Sanson, iezuit de naționalitate algeriană, Editura Cerf, 1984. 

practicilor religioase. În ciuda principiilor lor, cele două religii au dat 
dovadă în trecut mai degrabă de ostilitate, decât de înțelegere. 

În tabăra creștină, papalitatea a revenit, de câțiva ani încoace, pare-se 
definitiv, la dialog, dând dovadă de o mai mare deschidere spirituală. De 
pildă, se întâmplă ca anumite biserici să pună spații de cult la dispoziția 
musulmanilor imigranţi pentru a le permite să-și țină slujbele. 

În tabăra musulmană, în care nu există o autoritate centralizată, si- 
tuația diferă în limite largi. Anumite țări sunt uimitor de tolerante, cum 
ar fi Marocul, sau la un alt nivel, Indonezia, în timp ce altele păstrează 
încă, din păcate, o atitudine ce frizează agresivitatea. Ne gândim în spe- 
cial la islamul wahhabit din Arabia Saudită, unde orice alt cult în afară de 
cel musulman este strict interzis; o poliție religioasă supraveghează cu 
strictețe comportamentul supușilor din regat, dar și al străinilor, împie- 
dicând, de pildă, organizarea meselor festive de Crăciun în restaurante; 
băuturile alcoolice sunt strict interzise, în orice situație. 

Bine cunoscutul verset din Coran ce spune că religia înseamnă libertate, 
citat sistematic pentru a demonstra liberalismul islamului, nu este aplicat 
deloc unitar: unui musulman tentat să se convertească la creștinism i se vor- 
cita numeroasele versete din Cartea sfântă în care apostaţii sunt amenințați 
cu chinurile iadului. 

Anumite situații par ridicole, dacă nu sunt înțelese ca o reminiscență 
a intoleranței din epocile trecute: de pildă, cazul unei maghrebiene con- 
vertite la creștinism și care, nevoită să-și ascundă religia, nu se arată nici- 
odată într-o biserică, pentru a evita „accidentele“, primind împărtășania 
în atelierul în care lucrează, din mâinile unei colege de serviciu. 

Asemenea exemple extreme arată, mai degrabă, intoleranţa naturii 
umane, decât a religiei. Astfel, islamul are de suferit din cauza faptului 
că nu are o structură unică, suficient de autoritară încât să respingă in- 
terpretările exagerate sau greșite ale Coranului: guvernele din multe țări 
musulmane sunt primele victime ale acestei situații și duc o luptă câteo- 
dată sângeroasă împotriva tendinţelor religioase extremiste, dificultăți 
care întârzie sau afectează evoluția dialogului dintre islam și creștinism, 
dar, din fericire, ele nu sunt generale. 

În Africa Neagră îndeosebi, unde cele două religii se luptă aparent pen- 
tru cucerirea spirituală a populațiilor animiste, competiția se desfășoară, 
în genere, cu un fairplay exemplar, iar convertirile de la una la cealaltă, deși 
rare, sunt în continuare posibile. 

Nu trebuie să credem, totuşi, că animișştii aleg islamul sau creştinis- 
mul doar pe baza unor argumente pur teologice. În fața populațiilor ru- 
rale africane, islamul are avantajul că poate fi explicat mult mai uşor și că 
tolerează poligamia. 

În schimb, creștinismul, care admite consumul de alcool și de carne de 
porc, este mai bine primit de etniile din pădurile tropicale, în cazul cărora 
folosirea vinului de palmier și creșterea porcinelor sunt indisociabil le- 
gate de cultura socială.! Un alt avantaj al creștinismului îl reprezintă 
traducerea textelor sfinte în limbile locale. 

Asistăm așadar la o separare destul de clară între creștini și musul- 
mani, pe baza unor criterii etnice. În rarele situații de lupte violente între 
comunităţi, cauzele etnice sunt în general subiacente, cum se întâmplă 
periodic în Nigeria. 

Totuși, coexistența celor două religii în interiorul unei singure etnii 
nu întâmpină dificultăţi, așa cum putem constata la populaţia yoruba 
din Nigeria, la sererii din Senegal sau la populația mossi din Burkina 
Faso etc. 

Exemplul Africii Negre este încurajator: este posibil ca într-o bună zi, 
competiția dintre islam și creştinism să nu mai fie privită doar în termeni 
cantitativi, ca o convertire a unui număr cât mai mare de adepți, ci și în 
termeni calitativi, fiecare religie străduindu-se să-l înalțe pe om spre Dum- 
nezeu, prin calitatea vieții spirituale pe care o propune. Insa'Allah:, pri- 
mele două religii din lume vor putea găsi astfel, lucrând fiecare după 
propriile convingeri, dar urmărind un scop comun, motive obiective pen- 
tru apropiere şi reconciliere. 


1 Poate că Dumnezeu priveşte cu umor argumentele folosite de cele două religii pentru 
a atrage noi credincioși. Oare acest lucru nu ar trebui să le reamintească teologilor prea 
intelectuali de virtutea smereniei? 

2 Formulă arabă foarte cunoscută ce înseamnă „cu voia lui Dumnezeu“. 

O șansă pentru dialog: populațiile imigrate 


Din considerentele multiple şi diverse evocate anterior, în Occident 
trăiesc, astăzi, un număr mare de musulmani. O integrare reușită a aces- 
tora ar fi cea mai bună modalitate de a elimina bariera de neînțelegere care 
desparte cele două culturi, de multe secole încoace. 

Din păcate, această integrare nu este ceea ce ar trebui să fie. Din cauza 
șomajului și a prejudecăţilor încă puternice, mulți tineri sunt marginali- 
zați și devin, astfel, sensibili la discursul islamiștilor agresivi. Totuși, ana- 
lizând situaţia în ansamblu, niciodată nu a existat un dialog mai simplu 
și mai profund între cele două culturi. Rezultatele lui nu pot fi cuantifi- 
cate încă, fiind destul de recent, dar se poate constata deja o creştere a nu- 
mărului de căsătorii mixte prin care tinerii se rup, în cele mai multe cazuri, 
de universul cultural al părinţilor. Copiii imigranților nu sunt la fel de 
atașați ca părinţii lor de țara de origine, nu îi vorbesc bine limba și nu se 
simt acasă atunci când se întorc acolo. 


Religie și imigrație 


Se cunosc în Istorie numeroase exemple de populaţii care au fost ne- 
voite să emigreze, fugind din calea războiului sau a sărăciei. Ele s-au ames- 
tecat cu alte popoare, fapt care a dus la o împletire a culturilor și a limbilor. 
Colonizarea şi cucerirea au schimbat, uneori radical, peisajul religios. Re- 
ligiile cu cel mai mare număr de adepţi, creştinismul şi islamul, s-au răs- 
pândit, fie pe calea armelor, fie prin intermediul emigrărilor și al 
propovăduirii. De pildă, cultura creştină din America se datorează mi- 
lioanelor de colonişti europeni, a căror acțiune s-a întins pe mai bine de 
două secole. 

În timpuri mai recente, au avut loc migrații masive spre țările indus- 
trializate, care se explică prin nevoia de a acoperi deficitul de mână de 
lucru sau prin fuga de sărăcia țărilor Lumii a Treia. 

Statele occidentale se confruntă, astăzi, cu problemele generate de pre- 
zența acestor populaţii de culturi diferite pe teritoriul lor. 

Majoritatea acestor populaţii sunt formate din persoane cu o pregătire 
inferioară, dar găsim printre ele și universitari care emigrează, victime ale 
persecuțiilor politice sau pentru a primi în țările dezvoltate remunerații 
conform cu pregătirea lor. Asemenea migrații sunt însoțite adesea de 
șocuri culturale, în care religia ocupă un rol important. 

Vom da câteva exemple pentru a ilustra diversitatea unor astfel de 
situații. 


IMIGRAȚIA DE CULTURĂ MUSULMANĂ ÎN MAREA BRITANIE 


Înființarea Commonwealth-ului a permis multor resortisanți din 
fostul imperiu colonial britanic să se stabilească în Regatul Unit. Pa- 
kistanezii, bengalezii și indienii musulmani, aproximativ 2 milioane, 
constituie peste 80% dintre emigranții de cultură musulmană. Ei nu 
sunt de cultură arabă. Toți cunosc bine limba engleză, dar trăiesc cel 
mai adesea în comunități care își păstrează limba, tradiţiile şi religia. 
Regatul Unit nu îşi propune să îi integreze, şi cu atât mai puțin să îi 


asimileze. 


IMIGRAȚIA DE CULTURĂ MUSULMANĂ ÎN GERMANIA 


Germania şi-a pierdut întregul imperiu colonial în urma Tratatului 
de de Versailles din 1919. Turcia, fostul său aliat din Primul Război Mon- 
dial, este astăzi primul său furnizor de mână de lucru străină. Există 
aproape două milioane de turci în Germania (dintre care 150 000 la 
Berlin). Aplicând legea legăturii de sânge, obținerea cetățeniei germane 
este un proces lung și dificil. Iar turcii (care vorbesc turca sau kurda) nu 
devin dintr-odată germanofoni. Ei reprezintă adesea comunități puţin 
permeabile la cultura germană. Celelalte curente principale de imigranți 
de cultură musulmană din Germania provin din Balcani (Albania, 
Bosnia-Herțegovina și Kosovo). 

IMIGRAȚIA DE CULTURĂ MUSULMANĂ ÎN FRANȚA 


Populaţia străină din Franţa este relativ stabilă de mult timp, deși 
ea nu este formată din aceleași persoane. Noii imigranți sunt aproape 
la fel de numeroși ca aceia care obțin naționalitatea franceză, aproxi- 
mativ 150 000 pe an. 

Religia islamică ocupă acum a doua poziţie în rândul religiilor prac- 
ticate în Franța. Evaluarea numărului de persoane de religie musulmană 
publice să pună cetățenilor francezi întrebări privind convingerile lor 
religioase. Nici măcar o anchetă în care să se menționeze doar prenu- 
mele și care să furnizeze informații cu privire la atașamentul subiecți- 
lor față de cultura musulmană nu este permisă. În asemenea condiții, 
suntem nevoiți să ne mulțumim doar cu estimări. Franța numără pe te- 
ritoriul său aproape 5 milioane de persoane de cultură musulmană, 
dintre care 2 milioane sunt cetățeni francezi. Folosim intenționat sin- 
tagma „persoane de cultură musulmană" în locul cuvântului musulmani, 
pentru că rarele indicații asupra practicii religioase arată că ea se si- 
tuează aproximativ la același nivel precum cea a religiilor creștine, res- 
pectiv între 5 şi 15%. Există deci mulți atei și agnostici printre imigranții 
de cultură musulmană. 

Ar trebui să trecem în revistă moştenirea complexă pe care ne-a 
lăsat-o Istoria: 


« În momentul declarării independenţei Algeriei, un număr impor- 
tant de persoane de cultură musulmană au ales să-și păstreze 
naționalitatea franceză (ofițeri și soldați ai armatei franceze, nu- 
miți harki, funcționari etc.). Cei cu nivel înalt de pregătire s-au 
integrat fără probleme, în anumite cazuri căsătorindu-se cu fran- 
țuzoaice. În schimb, harki au fost tratați cu brutalitate și izolați 
de restul populației, fără ca autorităţile franceze să încerce cu 
adevărat să îi integreze. Termenul de imigrare nu este cel mai po- 
trivit pentru aceste cazuri diverse, pentru că se referă la cetățeni 
care nu au avut altă naționalitate în afară de cea franceză, precum 

evreii din Africa de Nord sau așa-numiții Pieds Noirs? repatriați 
din Algeria. Fiind francezi, ei nu apar în statistici, dar repre- 
zintă, împreună cu descendenții lor, o treime din persoanele de 
cultură musulmană care trăiesc în Franţa, în orice caz, în număr 
de peste un milion. 

e Oa doua categorie e reprezentată de imigranți, în general, de 
muncitori necalificaţi veniți în Franța pentru a-și câştiga exis- 
tența, atrași de întreprinderile care aveau nevoie de mână de 
lucru. Algerieni şi marocani, în majoritate, la care se adaugă şi 
africani din Sahel. Cei mai mulți au obținut cetățenia franceză. 
Copiii lor, născuți în Franța, sunt francezi pentru că au văzut 
lumina zilei pe pământ francez. O a doua treime dintre francezii 
de cultură musulmană aparțin acestei categorii. Alții nu au ce- 
tățenie franceză și sunt imigranți de cultură musulmană: apro- 
ximativ 700 000 de algerieni, tot atâția marocani, 200 000 de 
turci și 200 000 de africani, dintre care o bună parte de etnie 
Soninke (aflaţi la granița dintre Senegal, Mali şi Mauritania). 


Din cauza climatului de nesiguranţă, cetățenii din diverse țări au fost 
nevoiți să se stabilească în Franţa. Este vorba despre algerienii ame- 
nințați de Frontul Islamic al Salvării, dar şi despre iranienii care se tem 
de regimul ayatollahilor sau despre libanezii care vor să trăiască într-o 
țară mai stabilă decât a lor. În cele mai multe cazuri având o formație 
intelectuală superioară, ei sunt adepții valorilor laice promovate de 
Republica Franceză. 

Mai mult de o treime dintre algerienii imigrați vorbesc kabila şi nu 
araba, și aproximativ la fel de mulți dintre turcii imigranți folosesc 
limba kurdă și nu turca. 


! Tradus literal prin picioare negre, termenul se referă la francezii de origine europeană 
stabiliți în Algeria, Tunisia și Maroc şi repatriați în Franța după recâștigarea indepen- 
denţei respectivelor țări (n. tr.). 

Partea a IV-a 


CARE ESTE SCOPUL RELIGIILOR? 


Pentru a putea să descrii religiile, să observi particularitățile fiecăreia, 
dar şi punctele comune, și să cântăreşti influenţa lor asupra unei socie- 
tăți, îţi trebuie competența unui jurnalist și pregătirea unui sociolog. Un 
asemenea exercițiu poate să reușească mai mult sau mai puțin, însă sco- 
pul său principal este acela de a informa. 

Totuși, viața spirituală la care se poate accede prin intermediul religiei 
se situează dincolo de orice reflecţie intelectuală. De aceea, credem că ci- 
titorul ar putea rămâne cu un sentiment de frustrare dacă nu am încerca 
împreună să vedem care este sensul prezenței permanente a faptului re- 
ligios în diferite culturi. 

Desigur, religia nu are aceeași importanţă în toate societățile din care, 
însă, nu lipsește niciodată cu desăvârșire, în anumite situații devenind o 
obsesie fundamentală. 

Cărei nevoi universale îi corespunde simpla existență a religiilor? Și 
de ce religiile sunt tentate să intervină în domenii atât de diverse precum 
morala sau instituţiile politice? 

Cât de credibile sunt recomandările făcute de religie, dacă ele sunt în 
contradicție unele cu altele și dacă veridicitatea lor nu poate fi verificată 
la prima vedere? 

Poate că Dumnezeu, în eventualitatea în care există, are un plan pe 
care putem încerca să-l intuim. Ce vrea El să ne arate și care este rolul re- 
ligiilor în această privință? 

Răspunsurile la astfel de întrebări sunt, în mare parte, subiective. Ar fi 
util, totuși, să încercăm o reflecţie personală, chiar dacă scopul ei ar fi doar 
acela de a-i permite cititorului să-și confrunte părerea cu analiza noastră. 


Nevoile și aspirațiile omului: căutarea fericiri 


Dacă ar trebui să folosim un singur cuvânt pentru a descrie motivația 
principală a activităților umane, primul lucru la care ne-am gândi ar fi, 
desigur, fericirea. 

În general, toți ne dorim să fim frumoși, bogați, inteligenți, puternici, 
iubiți și sănătoși și nicidecum urâţi, săraci, proşti, exploataţi, detestați 
și bolnavi. 

În realitate, rareori putem avea toate aceste lucruri la un loc și, oricum, 
nu în măsura în care ne-o dorim. Înţelepciunea ne poate ajuta să renun- 
țăm la anumite ambiţii, iar întrebarea corectă este, în asemenea condiţii, 
la ce fel de fericire putem avea acces. 

Un prim nivel ar fi cel al satisfacerii nevoilor naturale. Ca orice animal, 
omul încearcă, mai întâi, să supraviețuiască. Instinctul de conservare, ne- 
voia de a trăi, ne îndeamnă să ne satisfacem poftele, iar satisfacerea lor 
are ca efect plăcerea. Nevoile cele mai elementare sunt, de exemplu, aceea 
de a ne proteja de frig, de a bea și de a mânca, nevoia sexuală, nevoia de 
odihnă etc. De multe ori, lucru care arată foarte bine asemănarea dintre ani- 
mal şi om, ambiția țintește nici mai mult, nici mai puțin decât satisfacerea, 
câteodată cu mijloace tehnice sofisticate, a acestor nevoi vitale elementare. 

Însă mintea noastră ne complică existența: anumiți oameni au tot ce 
le trebuie pentru a fi fericiți, dar consideră viața un eșec; alții, în aparenţă 
loviți de soartă, care trăiesc într-o sărăcie extremă sau suferă de diverse 
handicapuri, radiază de o fericire interioară inexplicabilă. 

Omul nu își limitează fericirea la prezent: suntem construiți în așa fel 
încât ne preocupă şi viitorul și vrem să-l organizăm în avantajul nostru. 
Suntem, deci, ambițioși. Fiecare își dorește anumite lucruri în funcție de 
temperamentul, educația și experiența sa... 

Ceea ce aduce mulțumire unora dintre noi sunt banii ori puterea, sau 
căutarea respectului şi a iubirii, ceea ce îi satisface pe alții e îmbogățirea 
personală prin cunoaștere, o viaţă intelectuală și spirituală intensă, sau 
dăruirea de sine, devotamentul față de copii, prieteni, țară sau față de 
comunitatea religioasă... 

Conţinutul fericirii diferă, așadar, de la individ la individ, în funcție 
de experiența și de educația fiecăruia... Ideea de fericire presupune can- 
tități variabile de satisfacție materială, intelectuală, sentimentală sau spi- 
rituală, fiind influențată de concepțiile noastre despre viață. Chiar și 
masochiștii caută plăcerea și își găsesc fericirea acolo unde alţii nu văd 
decât suferință și perversiune. 

Deşi ne putem imagina fericirea absolută, în existența noastră nu 
putem avea acces decât la o fericire relativă. Fiecare societate, ca de altfel fie- 
care individ, are propria ei viziune despre fericire, încercând să o propună 
drept model. 

Presiunea exercitată de societate îi poate determina pe unii dintre noi 
să caute o fericire stereotipă, total nepotrivită cu propria situație personală, 
și ca atare inaccesibilă și generatoare de depresii. 

Pentru cei foarte receptivi la reclamele difuzate la televizor, fericirea — 
care nu este accesibilă decât altora — presupune să câştigi la loto sau să faci 
o croazieră la tropice, înconjurat de fete frumoase şi bronzate: ca să fii feri- 
cit, trebuie să fii tânăr, suplu, elegant și să te afli într-un loc exotic. Viziune 
care nu poate decât să-i descurajeze pe bătrânii nevoiți să muncească din 
greu pentru a-și câștiga existența. 

Din fericire, aceste reclame sunt considerate, cel mai adesea, ca o utopie, 
și puțin telespectatori sunt cu adevărat traumatizați. 

Potrivit unor sondaje, viziunea noastră despre fericire este mult mai 
ancorată în realitate decât atât: printre factorii ei se numără, în primul 
rând, familia (48% din respondenţi), apoi dragostea (45%), prietenia 
(40%), munca (31%), activităţile din timpul liber (20%) și religia (9%). 

În ciuda caracterului disparat al acestor alegeri, este uimitor că pentru 
majoritatea subiecților fericirea înseamnă o bună funcționare a raportu- 
rilor sociale, în interiorul familiei, al cuplului sau al grupului de prieteni. 

Pentru mulți dintre noi există și o dimensiune socială a fericirii ce pre- 
supune căutarea şi construirea unei societăți mai drepte și mai armonioase, 
sau pur și simplu grija pentru fericirea copiilor noștri. 

Oricare ar fi aspiraţiile noastre spre fericire, ele sunt limitate mai ales 
de nivelul de dezvoltare materială și culturală a societăţii în care trăim. 

În afară de bucuriile simple pe care ni le oferă viaţa sau de înțelep- 
ciunea prin care putem vedea partea plină a existenței noastre, cu toții 
visăm la o lume ideală ce ar reflecta concepţia noastră despre dreptate. 
Chiar dacă o asemenea speranţă este irealizabilă, ea arată nevoi profund 
înrădăcinate în natura umană, care constituie adesea motorul acțiuni- 
lor noastre. 

Aceste nevoi sunt și ele de mai multe feluri și depind, evident, de fiecare 
individ în parte, însă aproape toți oamenii vor să știe care este sensul 
existenţei, vor să aibă parte de mai multă dragoste şi dreptate, se tem de 
suferință, de nefericire și de singurătate, și aproape toți simt nevoia de îm- 
plinire și chiar de autodepășire... 

Fiecare descoperă într-o zi că nu suntem capabili să creăm lumea la 
care aspirăm şi nici să ne satisfacem cele mai meschine și mai egoiste 
ambiții pe care le nutrim, în egoismul nostru. 

Descoperirea propriilor limite ne revoltă, dar ne și maturizează. Putem 
ajunge la extremism, dar de cele mai multe ori suntem nevoiți să ne adaptăm 
și să facem compromisuri. 

Cu toate acestea, păstrăm în adâncurile subconștientului nostru o aspi- 
rație profundă de a ne depăși condiția și limitele. Felul în care reacționăm 
depinde de mai mulți factori, cum ar fi caracterul, experienţele din trecut, 
starea de sănătate, vârsta, educaţia și mediul cultural etc. 

Sunt posibile mai multe reacţii: ne putem mulțumi cu false soluții la 
problemele noastre, putem recurge la înțelepciune sau putem apela la re- 
ligie. Vom vedea, în cele ce urmează, că distincţia dintre aceste categorii 
nu este întotdeauna foarte clară. 

FALSELE SOLUȚII 


În fața prăpastiei care desparte idealurile noastre de ceea ce suntem 
capabili să trăim în realitate, unii dintre noi își pierd curajul, poate și 
pentru că au țintit prea sus. Ei încearcă atunci, de multe ori cu stângăcie, 
să-și strige disperarea și să ceară ajutor. Dacă nu li se răspunde, își pot 
pune capăt zilelor. Alţii își găsesc refugiul în alcool și în droguri, ceea 
ce echivalează cu o sinucidere lentă. 

Fuga de realitate și renunţarea la a o înfrunta lucid nu iau întotdeauna 
o întorsătură dramatică. Există mai multe modalități prin care putem re- 
nunța la luciditate sau la atitudinea reflexivă sau prin care ne putem păs- 
tra iluziile noastre fragile: o activitate profesională intensă, o preocupare 
excesivă pentru corpul nostru pentru a-i menține tinerețea prin mijloace 
artificiale, pasiunea pentru jocuri sau spectacole ne pot ajuta în mod eficient, 
dar pentru scurt timp să uităm de aceste probleme deranjante. 


ÎNŢELEPCIUNEA ȘI FILOSOFIA! 


O altă atitudine pe care o putem adopta în fața greutăților vieții ar fi să 
încercăm să le cunoaștem și să le explicăm. Înţelepciunea ne îndeamnă 
să cerem de la viață doar acele lucruri pe care ni le poate oferi. Căutând 
himere, nu vom avea decât deziluzii. 

Pentru a găsi fericirea pe care o căutăm, avem nevoie de un minim 
grad de luciditate. La o întrebare directă de tipul „Vreți să aveți necazuri?" 
nimeni nu ar răspunde afirmativ. Însă unele alegeri ne conduc fatalmente 
la cele mai dureroase situații și, cu toate acestea, le facem fără a sta pe 
gânduri. O asemenea atitudine are mai multe cauze: 


! Cuvântul filosofie înseamnă în greacă „iubire de înțelepciune“. Probabil, a fost preluat 
din limba greacă tocmai pentru a compensa faptul că numeroase filosofii sunt lipsite 
de înțelepciune. 

e lipsauneiinformări și a unei educaţii; 

e incapacitatea dea anticipa unele riscuri; 

e incapacitatea de a controla anumite reacții spontane; 

e dorința deliberată de a se vătăma pe sine sau pe ceilalți. 


O anumită reflecţie ar fi întotdeauna de folos, dar deciziile absurde 
sunt luate de cele mai multe ori în situaţii critice, când nu suntem capa- 
bili să raționăm cum trebuie. Din acest motiv, este bine să ne pregătim 
din timp: un caracter călit și o personalitate puternică sunt, cu siguranţă, 
cel mai bun mod de a evita o mulțime de probleme. 

Pentru a găsi un sprijin, ne putem aminti că de câteva sute de mii de 
ani, de când oamenii trăiesc pe acest pământ, sute de miliarde de înain- 
tași au experimentat toate situațiile posibile, de la cele mai tragice până 
la cele mai neobișnuite, chiar dacă nici una dintre ele nu e identică cu a 
noastră. Cum strămoșii noștri nu erau nici mai deştepţi și nici mai proști 
decât noi, ei au acumulat o înțelepciune și un bun-simţ la care putem 
apela la nevoie. 

Fiecare dintre noi îşi construieşte propria filosofie, mai mult sau mai 
puțin coerentă, flexibilă și satisfăcătoare, și încearcă să se ghideze după 
ea. Există mai multe tipuri de filosofii: optimiste, pesimiste, elitiste sau, 
dimpotrivă, cu vocaţie universală, filosofii intuitive sau străbătute de spi- 
rit științific... 

Pentru a da un sens vieţii noastre, cu toții simțim nevoia de a apela la 
o filosofie, adică la un sistem de valori însoțit de reguli de comportament 
mai stricte sau mai permisive. 

Din cele mai vechi timpuri, înțelepții sau cei considerați astfel, căliți 
prin multiple experienţe de viață, au încercat să pună la punct o mo- 
rală compatibilă cu psihologia societății, cu credințele și cu sistemul ei 
de gândire. 

Se întâmplă uneori ca intelectuali înzestrați, dar infatuaţi sau puţin 
extravaganțţi, să construiască o doctrină cu pretenţii filosofice și care, 
prin originalitatea ei, să se bucure de succes pentru un anumit timp. 

Cum ne-am putea forma o părere, printre atâtea teorii contradictorii? 


v Z A 


Varianta cea mai bună ar fi, fără îndoială, aceea de a le analiza pe toate, 

comparându-le cu propria noastră experienţă. Tinerii nu pot fi, din păcate, 
suficient de detaşaţi pentru a judeca lucrurile cu seninătate, iar datorită 
entuziasmului vârstei ei pot fi ușor seduși de o teorie bine ambalată, dar 
găunoasă. Chiar și adulții riscă destul de mult să se lase captivaţi de o doc- 
trină sau de un sistem care, deşi propune o analiză atrăgătoare, alunecă 
spre utopie; putem ajunge astfel să interpretăm totul în funcție de o singură 
doctrină și de un singur sistem și să ne rătăcim complet. 

Filosofiile, chiar dacă au o utilitate incontestabilă, nu sunt lipsite de 
pericole. Care e alternativa avansată de religii? Sunt propunerile lor mai 
seducătoare decât cele ale filosofiilor? 


271 

Prin ce sunt religiile mai ambiţioase decât filosofiile? Oare nu au și ele 
propria lor filosofie? Așa cum am văzut deja, anumite religii, precum con- 
fucianismul și, într-o anumită măsură, budismul, sunt doar filosofii, pen- 
tru că îl exclud pe Dumnezeu. De fapt, ideea de Dumnezeu este cea care dă 
un plus religiilor față de filosofii. Este nevoie însă ca Dumnezeu să își facă 
simțită prezenţa, altfel omul rămâne singur cu el însuși, iar Divinitatea, 
o simplă ipoteză filosofică printre multe altele. 

Se poate spune, desigur, că Dumnezeu își face simțită prezența prin 
Creația sa, dar această afirmaţie, care seamănă cu o ipoteză, nu poate 
ajuta la rezolvarea problemelor existenței. 

Religiile nu rămân la acest nivel, considerând că Dumnezeu intervine 
în diverse feluri în existența noastră. 

Fle se diferențiază, în special, prin modul în care percep intervenţia lui 
Dumnezeu în lume: 

La animiști și, în general, la cei pentru care religia se apropie de su- 
perstiție, divinul se manifestă în fenomene naturale precum ploaia sau bo- 
lile. Religia are, în această situație, o ambiţie de tip „magic“, propunându-şi 
să atragă bunăvoința puterii supranaturale, care poate dezlănțui sau opri 
aceste fenomene în urma unor rugăciuni sau jertfe. Credinciosul se află 
în relații destul de familiare cu divinitatea cu care practică acest tip de 
troc, i se adresează cu ușurință, iar rezultatul aleatoriu al rugăciunii este 
pus adesea pe seama toanelor ei schimbătoare. Vom reveni asupra unei 

constatări importante, anume aceea că adepții religiilor non-animiste 
se comportă în relația cu Dumnezeu întocmai ca animiștii pe care i-am 
descris. Este cazul celor mai mulți dintre budiştii din școala tibetană 
(budismul tantric) și chineză (Marele Vehicul), dar și al anumitor creştini 
sau musulmani care nu își cunosc suficient religia. 

Pentru religiile care se bazează doar pe o carte revelată, ale căror ar- 
hetipuri sunt iudaismul și islamul, Dumnezeu s-a manifestat numai prin 
cuvântul său. În acest caz, ambiția religiei este de a modela comporta- 
mentul credinciosului prin respectarea regulilor scrise în Cartea sfântă, 
completate de comentarii ce răspund nevoilor actualităţii. 

Dacă respectivele dispoziţii oficiale vor fi respectate întocmai de cre- 
dincios, el se va mântui, dacă nu, va fi damnat. Prin recunoașterea unici- 
tăţii sale, Dumnezeu se situează la o asemenea înălțime încât pentru om 
nu mai există altă cale decât cea a ascultării: mila Domnului este nemăr- 
ginită, dar El poate fi și necruţător. Neputând ști care va fi atitudinea lui 
față de noi, trebuie mai întâi de toate să ne arătăm supuși (în arabă, „islam“ 
înseamnă chiar „ascultare”). 

Creștinismul aduce o noutate remarcabilă față de celelalte religii: este 
vorba despre afirmația, total contrară logicii noastre, că Dumnezeu s-a 
făcut Om. Viața pământească a acestui Fiu al lui Dumnezeu despre care 
se vorbește în Biblie este dovada faptului că Domnul înseamnă Iubire și 
că El se dăruiește tuturor oamenilor dornici să îl cunoască. Tocmai pen- 
tru că Dumnezeu înseamnă Iubire, El nu se impune în viața noastră, lă- 
sându-ne libertatea de a-l alege sau nu. Moartea pe care a îndurat-o ne 
arată măsura la care trebuie să ajungă iubirea. Învierea sa este simbolul 
biruinţei asupra morții și stă mărturie pentru adevărul cuvântului său. 

După 2 000 de ani de la apariţia creștinismului, aproape că nici nu ne 
mai dăm seama ce revoluție religioasă a reprezentat. Pentru iudaism și 
islam, celelalte religii monoteiste, faptul că Dumnezeu a putut să-și ex- 
prime în acest mod dragostea față de oameni pare neverosimil, ba chiar 
revoltător. Există o adevărată prăpastie între Dumnezeul creștinilor și cel 
al altor religii. Totuși, există și o anumită gradație, o continuitate între 
mesajele celor trei categorii de religii pe care le-am menționat. Deși sunt 
clar distincte, ele nu sunt neapărat divergente și nici incompatibile. 


273 


274 


michel malherbe 


Religiile „animiste“ nu exclud posibilitatea unui Supra-Zeu, al unei di- 
vinăți superioare celorlalte numeroase divinități, mult mai accesibile. Toc- 
mai de aceea, mulți animiști se convertesc cu ușurință la religiile monoteiste. 

În schimb, iudaismul și islamul se opresc undeva la jumătatea drumului 
cunoașterii lui Dumnezeu: amândouă cred în unicitatea, în atotputerni- 
cia şi chiar în mila nemărginită a Domnului, dar nu intră în acea logică a 
iubirii care face posibilă minunea Întrupării, a venirii lui Dumnezeu pe 
acest pământ. 

Este firesc ca evreilor și musulmanilor, care sunt educați conform unei 
alte concepții despre Dumnezeu, să le fie greu să adere la credinţele cre- 
ştine: cum poți accepta incredibilul doar bazându-te pe mărturia Evan- 
gheliei, dacă nu ai dispoziții mistice speciale sau un potenţial excepțional 
de încredere în dragostea lui Dumnezeu? 

Este, de asemenea, aproape normal ca anumiţi creştini să asimileze cu 
dificultate ceea ce le propune religia lor. De aceea, de multe ori, compor- 
tamentele credincioșilor din diferite religii se aseamănă mult mai mult 
între ele decât mesajele la care fac referire. 


ROLUL SOCIAL AL RELIGIILOR 


Este uimitor să constatăm că, deși ambițiile lor diferă, ca de altfel şi 
mesajele pe care le propun credincioșilor, între religii există, la prima vedere, 
numeroase puncte comune: toate recomandă o morală, celebrează sărbă- 
tori, organizează pelerinaje sau edictează ritualuri încărcate de simboluri. 

Omul încearcă să-şi satisfacă prin religie, oricare ar fi aceasta, anumite 
nevoi psihologice sau spirituale, adânc înrădăcinate în natura sa și care nu 
țin aproape deloc de propria cultură. 

Se poate spune, așadar, că religiile încearcă să răspundă la astfel de nevoi 
sau că oamenii sunt cei care modelează religia în funcţie de nevoile lor. 

E drept că unii dintre noi se mulțumesc să caute în religie doar acea 
atmosferă de pace și seninătate, sau acea frumuseţe tainică a ceremoniilor, 
în timp ce altora ea le oferă confortul unor pseudocertitudini. Nu ne miră 

faptul că pentru necredincioşi, care se mulțumesc cu asemenea aparenţe, 
religiile sunt doar o creaţie a omului. Din perspectiva marxistă, religiile 
sunt doar un refugiu iluzoriu inventat de om pentru a se ascunde de pro- 
blemele reale ale existenţei și pentru a nu mai căuta soluţii; ele le permit 
celor slabi sau exploataţi să își pună nădejdea într-o fericire supranatu- 
rală și să-și înăbușe sentimentul de revoltă împotriva celor puternici. Este 
și sensul celebrului aforism: „Dumnezeu este opiul popoarelor.“! 

Chiar dacă se aplică anumitor cazuri particulare în care religia a fost 
instrumentalizată de puterea politică sau economică, o asemenea viziune 
este de un simplism supărător care nu se ridică la înălțimea pretențiilor ști- 
ințifice ale analizei. Cum am putea explica numeroasele exemple istorice de 
personaje înstărite și puternice care au renunţat la toate bunurile lor dato- 
rită convingerilor lor religioase, sau faptul că numeroase revoluții împotriva 
unor regimuri politice au avut la bază mișcări de inspirație religioasă? 

Ca atare, religiile nu-și propun să-și hipnotizeze adepții prin poveşti 
fantastice despre lumea de dincolo şi nici să formeze asociații, în genul clu- 
burilor de fotbal sau al partidelor politice, pentru cei care împărtăşesc 
aceleași idei. 

Fără îndoială, în toate religiile există o căutare a legăturii cu Dumnezeu. 
Însă această legătură, oricare ar fi natura ei, nu poate fi stabilită la nivel 
colectiv: religia este doar un mijloc pus la dispoziţia indivizilor pentru 
o căutare personală, prin rugăciune şi fapte. 

Dar religiile au și un rol social important. Efortul colectiv al credin- 
cioșilor din fiecare religie marchează profund societatea. Am vorbit deja 
despre interferențele, voluntare sau nu, dintre religie și politică. Putem fi 
siguri că se vor găsi întotdeauna, printre adepţii unei religii, și extremiști 
care să-i apere certitudinile, ajungându-se astfel la intoleranţă şi fanatism, 
la dorinţa de cucerire sau la războaie civile. 

Desigur, numeroasele exemple istorice la care ne putem gândi sunt 
strâns legate de factori politici, economici sau culturali, de care religia nu 


1 Amintim, ca anecdotă, că necredincioşii care cer legalizarea drogurilor uşoare reiau 
de multe ori acest aforism în avantajul lor. 
2 Buddha şi Sfântul Francisc din Assisi se numără printre cele mai cunoscute exemple. 

poate fi disociată. Putem afirma, fără pretenţia de a emite o judecată, că 
singurele epoci în care omenirea a făcut progrese au fost cele în care a 
existat o anumită organizare,o anumită ordine și în care indivizii au res- 
pectat acea ordine. Recomandând respectarea unei morale, religiile sunt, 
incontestabil, unul dintre factorii care asigură stabilitatea societății. 

Mai mult decât atât, religia este fundamentul care a stat la baza anumi- 
tor civilizații. Exemplul cel mai elocvent, în acest sens, este cel al poporului 
evreu, care nu ar fi existat în Istorie dacă nu ar fi avut o religie. De aseme- 
nea, ne-am putea imagina civilizația arabă fără islam, sau monarhiile oc- 
cidentale din secolul al V-lea sau al VIII-lea fără creștinism? 

Însă lucrul cel mai impresionant în privinţa rolului istoric al religiilor 
este nu atât contribuţia la menţinerea unei morale sau a unei ordini, cât 
extraordinara fecunditate a producţiilor lor artistice. Ce ar mai fi de văzut 
în multe orașe din Europa, dacă nu ar exista catedrale, mănăstiri sau bi- 
serici? Orașul Yangon ar fi la fel de vizitat fără pagoda Shwedagon? Ce ar 
mai fi Ispahanul sau Istanbulul fără moschei? O epocă atât de fertilă ca a 
noastră, care a produs Centrul Pompidou sau Palatele culturii din fosta 
Uniune Sovietică, ar trebui să reflecteze mai mult la sursa de inspirație a 
creațiilor sale artistice. 

Deși nu putem nega rolul determinant pe care l-au avut religiile în 
diverse forme ale artei, această observație nu este valabilă și pentru dome- 
niul științelor. Unele minţi luminate din secolul al XVIII-lea sau al XIX-lea 
au acuzat religiile de obscurantism, considerându-le un obstacol în calea 
progresului științei. Această așa-zisă opoziție dintre știință și religie pare total 
depășită în zilele noastre, deși în unele țări, ea are în continuare statut 
de dogmă. 

Scopul științei este acela de a acționa asupra naturii și trebuie să știm 
dacă religia este contrară acestui obiectiv, dacă ajută la realizarea lui 
sau dacă, pur și simplu, nu are nicio influenţă asupra lui. Răspunsul depinde 
de fiecare religie în parte, și într-o măsură mai mică, de epoca istorică la 
care ne referim: 


e Pentru religiile tradiționale, ca de altfel și pentru religiile din Antichi- 
tate, fenomenele naturale se explică prin acțiunea zeilor, a spiritelor 

bune sau a demonilor. Putem deduce de aici că religia este singura ca- 
pabilă să stăpânească asemenea forțe, iar ideea de cercetare ştiinţifică 
apare ca fiind cu totul sterilă. Însă, în anumite situații, religia impune ob- 
servarea unor fenomene: dacă astrele sunt zei, atunci studierea com- 
portamentului lor devine necesară. Rafinamentul la care a ajuns știința 
astronomică a mayaşilor este absolut uimitor, dacă ne gândim la nivelul 
de cunoștințe generale pe care îl aveau.! 

e În hinduismul tradițional, fiecare om trebuie să respecte regulile castei 
din care face parte, ceea ce explică numărul mic al celor care se în- 
dreaptă spre ştiinţă. Din fericire, hinduismul modern nu mai acordă 
o importanţă atât de mare castelor, iar reuşitele remarcabile ale oame- 
nilor de știință indieni arată că aceștia au renunțat la interpretarea în- 
gustă a religiei lor. Nici principiile teoretice ale budismului, eliminarea 
oricărei dorinţe şi ideea că lumea este doar o iluzie, nu îndeamnă la in- 
tervenții concrete asupra naturii sau la cercetări științifice. Într-un 
registru anecdotic, am putea spune că hinduiștii și budiștii sunt intere- 
sați de ştiinţă în măsura în care nu mai respectă cu strictețe regulile 
religiei lor. 

e Marile religii revelate, iudaismul, creştinismul şi islamul, concep uni- 
versul după schema biblică: Dumnezeu a creat lumea, iar omul are mi- 
siunea de a o perfecționa. Așadar, El s-a retras, oarecum, din lume 
pentru a ne lăsa să lucrăm singuri; drumul este, așadar, larg deschis 
cercetării ştiinţifice şi progreselor tehnice. Reuşita depinde și de alți 
factori, politici sau economici, dar nu trebuie, în niciun caz, să consi- 
derăm că religiile se opun progresului științei. De altfel, mulți savanți 
au convingeri religioase puternice. 


Așadar, scopul principal al religiilor nu este nici progresul material, nici 
organizarea societății. 

Ca atare, este important să știm ceea ce fiecare individ poate spera să 
afle prin practicarea unei religii. 


1 Ne întrebăm de ce mayașii au inventat cifra 0, dar nu și roata. 


Ce putem aștepta de la o religie? 


Fiecare dintre noi poate avea propria lui părere despre avantajele 
apartenenţei la o religie sau ale practicării ei. În primul rând, trebuie să 
aflăm care este scopul vieţii noastre. De răspunsul la această întrebare 
depinde şi locul pe care l-am putea acorda religiei. 

Suntem perfect îndreptățiți să ne punem următoarele două întrebări: 
putem trăi fără religie? Și, dacă ne alegem o religie, în ce fel ne poate ajuta 
aceasta? 

Fără doar și poate, se poate trăi și fără religie. Omul este capabil să su- 
praviețuiască fără multe lucruri, mai puţin fără hrană și apă. Se pot găsi 
o mulțime de exemple de persoane care renunţă de bunăvoie la bogății, 
la putere, la o viață de familie sau intelectuală, la vacanțe și la multe alte 
lucruri pe care le consideră secundare. Ar fi nefiresc să nu putem trăi 
fără religie. În viziunea creștină, în care Dumnezeu îi lasă omului o li- 
bertate desăvârșită, constrângerea de a practica o religie ar fi contrară 
esenței ei. 

Nu orice om are nevoi spirituale. În Roma antică, lucrurile de care avea 
nevoie poporul erau panem și circenses, hrană și divertisment. În societatea 
occidentală, în care problema alimentară este practic rezolvată, divertis- 
mentul trece, în mod firesc, pe primul plan. Este interesant de remarcat 
că anumite caracteristici ale religiei se regăsesc și în substitutele lor, cum 
ar fi sportul, muzica sau politica... Nevoia de a venera sau de a admira nu 
se mai aplică unui Dumnezeu mult prea îndepărtat, ci unor divinități 

precum fotbalul, muzica pop sau, uneori, partidele politice. Sfinții sunt 
înlocuiți de vedete, de campioni, de lideri adoraţi, ajungându-se până 
la fanatism. 

Nu ar trebui să deducem din aceste exemple că omul fără Dumnezeu 
se îndreaptă, fatalmente, spre alte divinități cioplite după chipul său. Cu- 
noaștem cu toții oameni înţelepţi și echilibrați și care nu par să aibă 
deloc nevoie nici de Dumnezeu, nici de substitute. Aceştia trăiesc după 
cum le dictează conştiinţa, modelată de educația pe care o au și de ex- 
periența acumulată, şi nu arată niciun interes pentru religie. Dacă îi în- 
trebi despre morală, vor spune că a lor nu e deloc diferită de a celor 
credincioşi, despre ritualuri cred că sunt doar un spectacol ca oricare 
altul, o pură creație omenească, iar pe Dumnezeu nu îl caută pentru că 
nu l-au văzut. 

Fără îndoială, este un lucru lăudabil să te poți descurca singur, fără a 
avea nevoie de ajutorul nimănui, să câştigi respectul celorlalți fără să fii 
ghidat de cineva, să trăieşti fără teama de chinurile iadului și fără a tânji 
după fericirea raiului. 

Totuși, ne putem întreba dacă acești oameni împliniți și liniștiți nu sunt 
cumva, fără să știe, produsul unei societăți care a fost profund influențată 
de religie. 

Aceasta este şi convingerea credincioșilor care, într-un fel sau altul, 
încearcă să urmeze „planul“ lui Dumnezeu pentru lumea noastră. Ei nu 
consideră că religia este doar o chestiune de opțiune intelectuală, ca în 
cazul alegerii unei profesii, ci simt o adevărată nevoie de a se apropia de 
Dumnezeu, 0 atracţie față de o altă formă de viaţă, călăuzită de spiritua- 
litate. Fireşte, viața spirituală aduce omului o dimensiune suplimentară. 
Ea conduce la un alt tip de cunoaștere și de mulțumire, cu atât mai se- 
ducător cu cât calea ce trebuie urmată este adesea în contradicție cu ne- 
cesitățile vieții materiale și intelectuale: de pildă, orgoliul, care este un 
stimulent important al vieții cotidiene, este extrem de dăunător vieții 
spirituale. 

Simpla curiozitate față de această lume neobișnuită, cu bogății ascunse, 
ar putea stimula puternic interesul pentru viața spirituală. 

Mai mult decât atât, întâlnirea cu Creatorul infinit, oricât de imper- 
fectă, ar trebui să suscite entuziasmul omului, spirit cuceritor, prin definiție. 

Religia reprezintă în primul rând un extraordinar ferment revoluţio- 
nar, tocmai prin faptul că îl ajută pe individ să-și schimbe viziunea despre 
ceea ce îl înconjoară și, în special, despre cei din jurul său: noțiunile de 
dreptate, de libertate și de iubire, importante pentru toți oamenii, au sensul 
unor adevărate revelații, în anumite religii. 

În mod surprinzător, îngustimea de spirit cu care sunt practicate multe 
religii arată, din păcate, o imagine cu totul diferită de ceea ce sunt ele, de 


fapt, sau de ceea ce ar trebui să fie. 


Spectacolul oferit de anumiţi credincioși de diferite religii este, de 
multe ori, departe de a suscita entuziasmul. 

Credulitate, obiceiuri nesupuse riscului, lipsa libertăţii de spirit, auto- 
ritarismul unor fețe bisericești care iubesc fala, vocabularul accesibil doar 
celor inițiați, supărătorul egoism de castă al unor conformiști preacucer- 
nici, refuzul gândirii critice și al reflecției asupra evoluţiei lumii, tabloul 
este caricatural și poate fi îmbogăţit cu multe alte exemple... 

Ceea ce îi întristează cel mai mult pe credincioșii sinceri este faptul că 
această imagine ridicolă și jalnică eclipsează, de multe ori, valorile im- 
portante pentru ei și care sunt, prin natura lor, mult mai discrete și mai 
greu de perceput. 

Majoritatea religiilor propovăduiesc o anumită formă de umilinţă și de 
blândețe discretă, însă bucuria luminoasă a credincioșilor care își trăiesc 
viața conform credinței lor este rareori prezentată la televizor. 

Dar cum am putea descrie o asemenea bucurie, dacă ea nu se vede? Cu 
siguranță, faptul de a ne urma calea spre Dumnezeu nu poate să nu ne 
aducă mulțumire, atâția oameni fac acest lucru, în taina unei vieți în care, 
în aparenţă, nu se întâmplă nimic extraordinar. Dacă vom discuta cu ast- 
fel de persoane, care, de cele mai multe ori, nu vor să iasă în evidență, vom 
putea face o constatare liniștitoare: ceea ce caută ele — și găsesc — în credința 
lor nu e atât de diferit de lucrurile pe care le apreciem cu toții. Adică bu- 
curia, iubirea, libertatea și cunoașterea. Din fericire, natura nu a creat doar 
două categorii de oameni, adică pe de-o parte, marea masă a indivizilor 

obișnuiți şi, pe de alta, câțiva mistici care își găsesc bucuria în fantezii in- 
accesibile şi inexplicabile. 

Dar, bucuria, iubirea, cunoașterea și libertatea nu au aceeași semnifica- 
ție pentru toți credincioșii. Pentru cineva care încearcă să înțeleagă de ce re- 
ligia preocupă un număr atât de mare de oameni, aici ar putea fi răspunsul. 

Este, deci, important, să încercăm să descriem ceea ce caută și simt 
credincioşii. Evident, pentru că relația omului cu Dumnezeu este foarte 
complexă și profundă, întreprinderea noastră nu poate fi decât limitată. 


BUCURIA 


În viața noastră, există nenumărate lucruri care ne fac plăcere și ne 
aduc bucurie: ne putem bucura atunci când ne odihnim sau când muncim, 
când mâncăm o masă bună, când cucerim sau suntem iubiţi, când ne de- 
pășim limitele, când ne simțim frumoși, când strălucim și când suntem 
mai puternici decât ceilalți, ne pot aduce bucurie creația și cunoașterea, 
dăruirea și iubirea pentru cei din jur... 

Aceste stări pozitive, e lucru ştiut, diferă unele de altele, au durate, in- 
tensități și consecinţe diferite. În funcţie de temperamentul, dar și de ex- 
periența noastră, simțim cu mai multă intensitate unele bucurii în 
comparație cu altele. 

Unele dintre ele sunt rezultatul satisfacerii nevoilor trupești, iar al- 
tele, a celor spirituale. Deşi nu le putem compara, putem observa efectele 
pe care le au asupra individului: acesta se simte bine „în pielea sa“ și, pur 
şi simplu, se bucură de viață. 

Evident, trebuie să profităm de astfel de perioade plăcute, pentru că 
ele nu durează o veșnicie. Dar fiecare vârstă își are bucuriile sale, ba chiar, 
în epoca în care trăim, în mod paradoxal, tinerii sunt mai blazaţi decât 
adulții sau vârstnici. 

Care sunt acele bucurii pe care trebuie să le căutăm? Ne putem trăi 
viața astfel încât să sporim bucuria pe care o simțim? 

Dacă urmărim doar satisfacerea plăcerilor trupului, putem avea pro- 
bleme serioase odată cu înaintarea în vârstă. Pentru a înțelege mai bine, 
ne putem gândi, de pildă, la campionii care, după ce îşi încheie cariera, con- 
tinuă să se agațe de performanţele din trecut, povestindu-le la nesfârşit. 

Nici chiar cei care au bucurii spirituale, care citesc, cântă la un in- 
strument sau studiază lucruri interesante nu pot scăpa de îmbătrânire. 
Însă nu toți suntem artiști sau intelectuali. 

Ajungem să ne întrebăm dacă viaţa nu este cumva decât o lentă alu- 
necare spre prăpastie și o pierdere treptată a capacității de a ne bucura de 
lucrurile fireşti. Iar toate aceste motive de bucurie sunt doar o perdea de 
fum, care ne împiedică să ne conştientizăm degradarea. Ce ar trebui să 
facem totuși pentru a nu ne pierde capacitatea de a ne bucura? 

Nu ne trebuie un spirit de observaţie ieșit din comun, nici doctorat in 
psihologie, ca să găsim oameni plini de viaţă, ce ne uimesc prin faptul că 
reușesc să fie mulțumiți de existenţa lor. Nu ne referim aici la primii mar- 
tiri creştini ce cântau imnuri de bucurie din ghearele leilor, ci la toți acei 
estropiați care strălucesc de bucurie interioară sau la muncitorii ex- 
ploataţi, dar mult mai fericiți decât exploatatorii lor. Poate că aceşti oameni 
au fost înzestrați cu o bunătate excepțională, însă, oricum ar fi, exemplul 
lor ne dă de gândit. 

Putem ajunge, oare, la acea bucurie care rămâne vie chiar și în con- 
dițiile celor mai grele încercări, chiar dacă nu ne-am născut cu o fire 
optimistă? 

Se pare că singura bucurie ce rezistă în cele mai critice condiţii este 
cea spirituală. Ea este exprimată diferit de fiecare dintre noi. Poate fi ob- 
servată mai ușor la cei pe care îi considerăm mistici și care simt într-un 
mod foarte viu legătura cu Dumnezeu și o exprimă adesea cu o persua- 
siune uimitoare. 

Pascal, care, în cei 39 de ani ai vieții sale, a dezvoltat atât de mult ştii- 
nța teoretică și practică, mai ales în domeniul calculului probabilităților 
și în conceperea mașinilor de calcul, a fost și un mistic autentic. El a simțit, 
într-o zi, atât de puternic prezenţa lui Dumnezeu, încât și-a cusut în 
căptuşeala hainei hârtia pe care notase cuvintele rostite în acele mo- 
mente, pentru a nu se mai despărți niciodată de ele: 

Luni, 23.11.1654, între 10 seara și miezul nopții 
Lumină 
Dumnezeul lui Avraam, al lui Isaac și al lui Iacov, nu al filosofilor și al savanților 
Certitudine, certitudine, sentiment, bucurie, pace 
Dumnezeul lui lisus Hristos 
Deum meum et Deum vestrum, Dumnezeul tău va fi și Dumnezeul meu 
Am uitat de lume și de Tot, în afară de Dumnezeu 
El nu poate fi găsit decât în învățătura Evangheliei 
Suflet nemărginit! 
Părinte drept, lumea nu te-a cunoscut, dar eu te-am cunoscut 
Bucurie, bucurie, bucurie, lacrimi de bucurie...! 


Aceste cuvinte par surprinzătoare din partea unui om obișnuit cu ra- 
ționamente riguroase. Suntem departe de tristețea pe care o vedem, de multe 
ori, pe fețele credincioșilor, la ieşirea din biserici, moschei sau sinagogi. 

Dar nu toți oamenii pot experimenta bucuria arzătoare a lui Pascal. Bu- 
curia spirituală poate fi o stare de liniște, de seninătate și de bine, aproape 
senzuală. Ea este rodul încrederii omului în Creatorul său, încredere pe 
care o simt numeroși credincioși, fără să o strige sus și tare. 

Ea poate fi dobândită, în general, printr-o viață de rugăciune neîntre- 
ruptă și printr-o conștiință curată. La prima vedere, nu se deosebește 
foarte mult de ceea ce simt necredincioșii după ce depășesc problemele cu 
care se confruntă. Totuși, senzaţia de fericire pe care o experimentează cre- 
dinciosul este diferită, în sensul că ea poate fi menținută și în fața greu- 
tăților și a încercărilor ce par, în general, incompatibile cu bucuria. 

Și pentru că bucuria este apreciată mult mai mult în momentele grele 
ale existenței, poate că este important să știm cum o putem dobândi. 

Pascal a găsit, se pare, această bucurie în religia sa, el fiind simpati- 
zant al jansenismului, o formă extrem de austeră a catolicismului. Deci 
bucuria nu e sinonimă cu benchetuiala. 

Din mărturiile celor care au atins culmile fericirii spirituale, care nu 
se compară cu nici o alta, reiese că izvorăște din iubire. 


! Fragment din memoriile lui Blaise Pascal găsite în 1711 de nepotul său, Périer. 

IUBIREA 


Știm cu toții că este foarte ușor să iubeşti pe cineva de sex opus, zâm- 
bitor, inteligent și plăcut la vedere. Lucrurile devin mai complicate atunci 
când începem să-i vedem defectele sau să ne plictisim de ceea ce nu mai 
prezintă niciun secret pentru noi. 

Este ușor să-i iubeşti și pe oamenii pe care nu-i cunoști. Toți europe- 
nii îi iubesc, se știe, pe copiii din Sahel și suferă la gândul că aceştia mor 
de foame. 

Însă este mult mai greu să-l iubim pe omul pe care îl întâlnim pe 
neașteptate și care devine, astfel, aproapele nostru: vedem că e murdar, că vor- 
beşte altă limbă și că nu ne arată recunoștință. Foarte repede, realizăm că ne 
sunt suficiente problemele pe care le avem deja și că nu e datoria noastră 
să-i iubim pe aceşti oameni, ci a apropiaților lor. 

Iubirea noastră este deci foarte selectivă și mărginită, din cauza egois- 
mului care ne caracterizează. 

În religiile bazate pe iubire, cum sunt cele creștine, se vorbeşte despre 
o iubire diferită, totală și infinită, asemenea lui Dumnezeu, o iubire ideală 
la care nu putem ajunge uşor. 

Totuși, anumiţi sfinți ne oferă o imagine fidelă a ceea ce poate însemna 
o astfel de iubire: o disponibilitate totală față de toți oamenii. Chiar dacă 
ești urât, rău sau lipsit de inteligență, pentru ei, ești un om creat de Dum- 
nezeu și fratele lor în sensul cel mai concret al cuvântului. 

Lumea are atâta nevoie de iubire, încât cei care le-o dăruiesc celor din 
jur nu își mai aparțin. Și totuși, cu cât se dedică mai mult celorlalţi, cu 
atât bucuria și iubirea pe care le simt sunt mai mari. Un asemenea an- 
trenament perseverent al iubirii nu are limite, şi singura care pare că îl 
poate opri este moartea. 

Dar sfinții nu se tem de moarte, pentru că au certitudinea că iubirea 
este, de fapt, celălalt nume al veșniciei după care tânjesc și căreia i se simt 
destinați. 

Poate că nu suntem capabili să ajungem dintr-odată la o iubire desăvârșită. 

Religiile, într-o măsură mai mare sau mai mică, ne încurajează să îna- 
intăm pe calea iubirii. Din păcate, avem adesea sentimentul că iubirea pe 

care am dărui-o celorlalți ar diminua-o pe cea pe care ne-o purtăm nouă 
înșine. Ne temem să ne aruncăm în această vâltoare, gândindu-ne, pe 
bună dreptate, că nu vom mai putea da înapoi. Însă cei care au făcut acest 
pas nu au regretat niciodată. Dumnezeu îi copleșește cu iubirea sa pe 
cei care şi-o dăruiesc pe a lor fără să stea pe gânduri, iar dragostea lui 
Dumnezeu are o calitate superioară celei pe care suntem capabili să ne-o 
oferim nouă înșine. 

Însă nimeni nu este obligat să trăiască pentru iubire. Fiecare este stăpân 
pe libertatea sa. 


LIBERTATEA 

Libertatea este, fără îndoială, unul dintre bunurile cele mai de preț ale 
omului. De-a lungul secolelor, omenirea a făcut cele mai mari sacrificii 
pentru a-și câștiga sau apăra libertatea. Viața unui adolescent este in- 
stinctiv orientată spre libertate. Pedeapsa pentru săvârșirea unei crime 
este privarea de libertate. 

Cuvântul libertate corespunde, deci, mai multor noțiuni. De fapt, să 
fii liber înseamnă să poți alege. Nu putem trăi fără alegeri și prin orice 
alegere făcută ne pierdem puțin din libertate. Libertatea este fragilă și 
imperceptibilă. 

Dacă libertatea este condiţia primordială a demnității omului, ea 
nu reprezintă nimic fără o educație, nu impusă din exterior, ci pe care 
o dobândim prin experienţă, reflecţie şi conştiinţă. 

Exerciţiul libertății nu este lipsit de riscuri: suntem obligați să facem 
alegeri, dar ele nu au toate aceleași consecințe. Unele pot fi nefaste, altele 
nu au niciun efect, iar altele pot fi benefice. Suntem liberi, de exemplu, să 
intrăm direct în viteza a treia pentru a porni mașina, însă, chiar dacă ma- 
nevra ne poate reuși, motorul se poate strica. La fel se întâmplă și cu me- 
canismul nostru interior care poate fi afectat de unele alegeri ce se dovedesc 
catastrofale, și fiecare dintre noi trece prin astfel de momente, mai devreme 
sau mai târziu. Educarea libertăţii este, deci, mai importantă decât libertatea 

în sine. Nimic nu e mai periculos decât impresia pe care o avem de multe ori 
că alegerile pe care le facem sunt lipsite de consecinţe. Fiecare e dator să gă- 
sească acel „mod de folosire“ al vieții prin care să evite cât mai multe sufe- 
rințe, întrucât există riscul ca anumite alegeri pe care le facem să ne conducă 
la dezumanizare, pierderea libertăţii și la autodistrugere. 

Suntem liberi în măsura în care alegerile pe care le facem sunt în 
conformitate cu propria noastră natură. Admițând că lumea este creația 
unui Dumnezeu, vom funcționa mai bine, se înțelege, dacă respectăm 
„modul de folosire“ pe care îl avem la dispoziţie. Pentru credincios, sursa 
libertăţii sale se găsește în cunoașterea voinţei lui Dumnezeu. 

Credinciosul este o ființă, prin excelenţă, liberă. Acest lucru pare pa- 
radoxal din exterior, pentru că libertatea sa presupune respectarea unor 
reguli. Dar pentru credincios tocmai în asta constă libertatea, astfel se 
simte ca peştele în apă. Rugăciunea exprimă cel mai bine o asemenea 
opțiune, pentru că nu i te poţi adresa unui Dumnezeu pe care nu vrei 
să-l recunoști. 

Dialogul cu Divinitatea înseamnă, el însuși, o educare a libertăţii. Prin 
rugăciune, putem înțelege mai bine avantajele și inconvenientele alege- 
rilor care ne stau în față. De altfel, credincioșii constată că atunci când 
cer ajutorul lui Dumnezeu, în mod surprinzător, fac alegeri la care nu s-ar 
fi gândit și care se dovedesc mult mai potrivite. Libertatea care se bazează 
pe Dumnezeu se dovedește, în practică, mult mai mare decât cea pe care ni 
se pare că o avem lipsindu-ne de El. Libertatea nemărginită a fiilor lui 
Dumnezeu nu este un cuvânt gol: aflându-se în cele mai grele împrejurări, 
credinciosul care păstrează, prin rugăciune, legătura cu Dumnezeu simte 
o detaşare totală în fața unor dificultăți care pentru alții pot părea in- 
surmontabile. Ne gândim, de pildă, la exemplul părintelui Kolbe, care 
intona psalmi în camera de gazare a naziștilor sau îi îndemna să cânte 
pe tovarășii săi de suferință, când singurele sunete care puteau fi auzite, 
în mod obișnuit, erau urletele de groază. Această libertate supremă trans- 
cende noțiunea comună de libertate, iar celelalte libertăţi la care ne putem 
gândi sunt doar niște subproduse. 

De ce Dumnezeu, care dăruieşte celor ce cred în Elo astfel de libertate, 
ar privi cu reticenţă libertățile limitate sau parțiale? 

Ne surprinde faptul că multe religii îi atribuie lui Dumnezeu preocupări 
atât de mărunte precum cea de a decide ce trebuie să mâncăm sau cum 
să ne îmbrăcăm. Religia ar trebui, în primul rând, să ne ajute să ne folo- 
sim mai bine de acest dar prețios al libertăţii pe care ni l-a dat Dumnezeu... 
Puţine sunt religiile care au ajuns la un asemenea nivel. 

Însă, cu cât libertatea noastră e mai mare, cu atât devine mai greu să 
facem alegeri. Libertatea implică și capacitatea de a o folosi într-un mod 
corespunzător. 

Putem constata eşecul sistemelor de învățământ care, străduindu-se 
să nu afecteze libertatea elevilor, nu le pot propune niciun sistem coerent 
de valori. 

Educarea libertății ar trebui să includă și sugestii în privinţa folosirii ei. 

Religiile dispun de un fir conducător care ne poate ajuta în alegerile 
noastre: este vorba de interpretarea pe care ele o dau voinţei divine în 
relația cu noi. 


CUNOAȘTEREA 


În relația omului cu Dumnezeu, care este esențială în orice religie, cu- 
noaşterea capătă un sens diferit de cel al cunoașterii științifice. Nu este vorba 
despre o cunoaștere totală a lui Dumnezeu, care este dincolo de puterile 
noastre; chiar și atunci când Dumnezeu se arată anumitor mistici, aceasta 
e doar manifestarea luminoasă a unui adevăr inaccesibil și indescriptibil.! 

Religia nu ne poate duce la o cunoaștere deplină a lui Dumnezeu, care 
e rezervată probabil pentru o altă viață. Dar ea ne poate ajuta să înţele- 
gem menirea pe care o avem pe acest pământ. 

La ce ne-ar ajuta atâta libertate, dacă am folosi-o doar ca să ne agităm fără 
noimă în căutarea unui mod de viață care să ni se potrivească? Împlinirea 


1 Ne amintim, poate, parabola budistă despre cei cinci orbi care, întâlnind un elefant, 
îl descriu, fiecare, în funcție de acea parte a corpului pe care o examinaseră: chiar și cei 
mai mari mistici au doar o viziune parţială despre Dumnezeu, şi diferită de a celorlalți. 

noastră depinde, evident, în mare parte, de cunoașterea propriei noastre 
personalități, inclusiv a dimensiunii ei spirituale. În afară de cunoașterea 
experimentală sau intelectuală, mai există și o cunoaștere de natură spiri- 
tuală, destul de greu de descris, pentru că este dincolo de simţuri și de ra- 
țiune. Aceasta poate fi comparată, păstrând proporțiile, cu simpatia pe care 
o avem față de anumite persoane și care nu se bazează doar pe frumusețe 
și inteligenţă, ci pe un anumit şarm la care suntem sensibili, o expresie, un 
zâmbet sau o anumită alură, ce nu reprezintă criterii raționale. 

Viaţa spirituală, dacă este suficient de profundă, ne poate conduce la 
o percepție total diferită a oamenilor și a lucrurilor. Judecăţile noastre, 
care pot fi uneori extrem de precare, se schimbă fundamental în lumina 
experienței spirituale. 

Această nouă luciditate ne modifică sistemul de valori, însă fără a-l 
bulversa. Toate lucrurile care ni se păreau bune și plăcute, mâncarea, se- 
Xualitatea, divertismentul, satisfacţiile intelectuale, chiar și prietenia, 
capătă o nouă savoare, beneficiind de o asemenea perspectivă, însă, în 
același timp, finalitatea lor se relativizează. Toate se rearanjează și se or- 
donează de parcă ar fi atrase de un magnet invizibil spre binele suprem, 
care este Dumnezeu. 

O astfel de percepție spirituală a lumii nu este spontană. Ea necesită, 
de multe ori, un efort îndelungat de educare, pe care societatea noastră, 
nu tocmai contemplativă, nu îl încurajează. De altfel, putem constata tot 
mai mult, pe zi ce trece, incoerența unui sistem de valori care nu tinde 
spre absolut. Epoca noastră oscilează între cultul pentru muncă şi pa- 
siunea pentru divertisment, iar importanţa lor nu poate fi minimizată. 
Ne considerăm suficient de puternici pentru a neglija înțelepciunea acu- 
mulată de-a lungul secolelor, ca și cum cunoștințele tehnice avansate ne-ar 
face mai inteligenți și mai capabili să ne controlăm propria natură. 

Dacă este necesar să dăm dovadă de mai multă înțelepciune, trebuie 
să constatăm, deopotrivă, că mesajele diferitelor religii sau filosofii nu 
sunt identice. Punctul în care se întâlnesc privește doar principiile mo- 
rale importante. Am fi, totuși, dezamăgiți să ne imaginăm că scopul prin- 
cipal al religiilor este asigurarea unei ordini morale, mai mult sau mai 
puțin puritane. 

Nu trebuie să-i judecăm pe acei credincioși din diferite religii care se 
mulțumesc să respecte un set de reguli morale, însă putem spune că ei 
ratează esenţialul. 

De asemenea, scopul religiei nu trebuie să fie acela de a oferi un cli- 
mat de siguranţă și de conformism, în care credincioșii să se simtă la ad- 
ăpost. Acesta este, poate, doar un efect secundar și, câteodată dăunător, al 
căutării lui Dumnezeu. 

Scopul unei religii trebuie să fie, așa cum arată și denumirea ei, acela 
de a crea o legătură între om și Dumnezeu. Eficacitatea unei religii depinde, 
așadar, de Revelația care i-a fost încredințată. 

Tot astfel, evoluția spirituală a unui individ depinde de capacitatea 
conștiinței sale de a înțelege ceea ce îi spune Dumnezeu. 

„Altfel zis, viața spirituală prezintă, ca majoritatea activităților umane, 
o dimensiune personală și una socială. Cea personală necesită o curățire 
a conștiinței, care se realizează prin rugăciune, prin legătura personală cu 
Dumnezeu. Dimensiunea socială se traduce prin practicarea unei religii. 
Pentru o viață spirituală echilibrată, este nevoie de o alternare a celor 
două abordări: practicarea pur socială a unei religii ar fi doar o ipocrizie, 
iar o practică religioasă pur personală ar fi o formă de egoism. Însă, dacă 
păstrăm un anumit echilibru, care ține de personalitatea fiecăruia dintre 
noi, putem spera să culegem roadele unei vieți spirituale reușite: acestea 
sunt bucuria, iubirea, libertatea și cunoașterea, sublimate de un Dumnezeu 
disponibil și discret, care ne-a creat și ne călăuzește. 

Bucuria pe care o simt credincioșii când sunt aproape de Dumnezeu 
este indisociabilă de o practică religioasă, care pare adesea derutantă sau 
anacronică. Evident, nu trebuie să ținem seama foarte mult de anumite 
forme exterioare care se explică printr-o istorie îndelungată. Este mai 
important să înțelegem prin ce se deosebeşte mesajul pe care îl transmite 
o religie. 

Trebuie să recunoaștem că în acest domeniu, mai mult decât în altele, 
alegerea noastră ar trebui să fie mai degrabă rezultatul unei reflecții profunde 
decât al unei tradiții culturale. 


289 


Există vreo religie mai bună decât celelalte? 


Având în vedere diferențele dintre religii, fiecare dintre noi ar trebui 
să-și pună o asemenea întrebare. Dar obiceiurile și presiunea socială sunt 
foarte puternice, iar religia este transmisă, în general, de familie, ca şi 
limba sau naționalitatea. 

În unele țări, situația e mai flexibilă. Dacă un musulman intenționează 
doar să renunţe la religia sa, el este imediat repudiat de comunitatea în 
care trăieşte, ca şi când ar suferi de o boală molipsitoare. Orice european, 
în schimb, e liber să-și schimbe religia dacă așa crede de cuviință. În țările 
cu civilizație budistă sau animistă, situația este variabilă, dar, în general, 
destul de liberală. Hinduismul, altădată foarte strict, dă semne de evoluție 
spre mai multă flexibilitate. 

În realitate, adeziunea la propria sa religie implică din partea credin- 
ciosului adevărat o recunoaștere a ei ca fiind cea mai bună, chiar dacă 
acest lucru nu exclude respectul pentru celelalte credințe. 

Pentru un ateu, dimpotrivă, religiile fie nu prezintă niciun interes și pot 
fi băgate toate în aceeași oală, fie, adoptând o atitudine mai respectuoasă, 
ele oferă fiecăruia dintre noi ceea ce își dorește să găsească, dar nu pot fi 
plasate într-o ierarhie valorică. 

Dacă atât credincioșii, cât și ateii consideră, din motive diferite, firește, 
că întrebarea de mai sus este lipsită de importanţă, multe alte persoane simt 
nevoia să formuleze un răspuns. Acesta nu poate avea, desigur, o valoare 
absolută; el depinde de criteriile pe care ne bazăm, iar alegerea respec- 
tivelor criterii depinde de sensibilitatea fiecăruia. 


enciclopedia religiilor 


În ceea ce ne privește, două criterii ni se par fundamentale: 


e iubirea universală; 
e împlinirea ființei umane. 


Primul, de care se leagă noţiunile de egalitate și de fraternitate, conține 
în el și ideea de dreptate și privește, mai întâi, viața în societate. 

Al doilea criteriu are în vedere, în principal, viața personală, dar și socie- 
tatea este, implicit, favorizată de împlinirea fiecăruia dintre membrii săi. 


IUBIREA UNIVERSALĂ 


În decursul lungii sale istorii religioase, omenirea a adorat o mulțime 
de zei, al căror numitor comun era puterea. Cu atât mai mult, un Dumnezeu 
unic, creator al lumii, este, evident, dotat cu o putere care e dincolo de 
orice imaginație: universul, în complexitatea și imensitatea lui, este doar 
un reflex al unei astfel de puteri infinite. 

Reacţia firească pe care ar trebui să o avem în fața unui asemenea 
Dumnezeu este spaima sau teroarea. Dar Domnul ne-a dăruit, pe lângă 
viață și conștiință, această extraordinară facultate de a nu ne teme de El: 
din experiența noastră, știm că oamenii nu se trezesc în fiecare dimineață 
cu spaima de un Dumnezeu tiranic. Domnul a ales discreţia, o infinită 
discreție, și ne-a lăsat atât de liberi, încât unii dintre noi nici măcar nu 
ne dăm seama de existența lui. 

Cum altfel ne putem explica o asemenea atitudine, dacă nu prin iu- 
birea pe care ne-o poartă? Am putea spune că este vorba, de fapt, despre 
indiferență, dar atunci de ce unii oameni îl găsesc atunci când îl caută? 

Însă, dacă Iubirea este una dintre calitățile lui Dumnezeu, înseamnă 
că iubirea lui este una infinită, dincolo de închipuirea noastră, la fel ca și 
puterea sa creatoare. 

În lumina acestei logici simple, toate religiile din Antichitate populate 
de zei cu caractere și cu pasiuni asemănătoare cu ale noastre ni se par astăzi 

ridicole. De asemenea, nu prea înțelegem cum un Dumnezeu autoritar, care 
dorește ca toată lumea să se plieze în fața voinţei sale, s-ar mulțumi cu o 
creație ce nu e tocmai ascultătoare: dacă ar fi așteptat doar ascultare oarbă 
din partea noastră, ar fi trebuit deja să ne trimită pe toți în iad. 

Cu siguranță, spectacolul lumii este compatibil doar cu un Dumnezeu 
infinit de răbdător care așteaptă să dorim să-i primim iubirea. 

De altfel, cei care nu au șansa de a avea certitudini trebuie să-l aleagă 
pe acel Dumnezeu care corespunde cel mai bine așteptărilor lor. Nu ne 
mulțumește oare mai mult gândul că iubirea lui Dumnezeu depășește 
orice dragoste pe care o putem cuprinde cu mintea, după cum puterea lui 
creatoare depășește tot ce cunoaștem pe lumea aceasta? Nu ne putem ima- 
gina un Dumnezeu al iubirii care să nu fie iubire deplină, lubire fără de 
margini și dincolo de cuvinte. 

Din acest punct de vedere, Revelația creștină merge dincolo de ceea 
ce exprimă celelalte religii. Paradoxal, un Dumnezeu care s-a făcut Om 
pentru a fi un model de iubire pentru fiii săi pare mai credibil decât un 
Dumnezeu-lubire, dar care ne-ar arăta această Iubire într-un mod ce 
depășește puterea noastră de înțelegere. 

Oricum ar fi, dacă iubirea este o calitate a lui Dumnezeu, vom alege 
religia care mărturisește această iubire cu cea mai mare intensitate, în 
ciuda slăbiciunilor ființei umane. Alegându-ne religia după criteriul Iubirii 
universale, recunoaștem că iubirea lui Dumnezeu se adresează fiecăruia 
dintre noi, celor credincioși, dar și necredincioșilor, celor bogați și celor 
săraci, celor fericiți și celor nefericiți, celor exploataţi și celor care ex- 
ploatează, celor bolnavi și celor sănătoși, celor tineri și celor bătrâni, celor 
luminați și celor mai puţin înzestrați. Dumnezeu li se oferă tuturor în fun- 
cție de nevoile fiecăruia, motiv pentru care cei defavorizaţi trebuie să pri- 
mească mai mult. Dacă ne dedicăm viaţa iubirii pentru semenii noștri, e 
normal să le oferim cea mai mare parte din ea celor mai defavorizați. 

Însă societatea noastră industrială, orbită de setea de îmbogățire, mai 
are un lung drum de parcurs până aici: ea nu îi mai vede pe cei nevoiași, 
pe bătrânii singuri, pe tinerii săi lipsiţi de idealuri, pe adulţii fără loc de 
muncă; ea își „tratează“ cazurile sociale pe bandă rulantă, prin pomeni pu- 
blice numite alocatii, dar nu știe să ne înveţe să iubim. Cum am putea cere 

măriri de salariu, când există atâția șomeri, cum să ne apărăm „avantajele 
dobândite“, când ceilalți au nevoie de atâtea lucruri? 

Dacă am vrea să intrăm într-o asemenea logică neobișnuită a iubirii, cei 
care nu au nimic ar fi respectați, nu atât grație „drepturilor omului“, un 
minim vital al condiției umane, ci pentru că spre ei trebuie să se îndrepte 
toată dragostea noastră. Cum să rămânem cu braţele încrucișate când sunt 
atâtea lucruri pe care le putem face? Cum să ne mai dorim lucruri inutile, 
atunci când nu toată lumea are măcar lucrurile indispensabile? Dacă am 
auzi chemarea unui Dumnezeu al iubirii, ar trebui să fim capabili să re- 
nunțăm la tot, și la obișnuinţe, și la confort, arătând prin faptele noastre 
că suntem gata să participăm la această revoluție ce așteaptă să fie făcută. 

Din păcate, entuziasmul ne trece repede, propria slăbiciune ne face 
să ne credem neputincioși și acceptăm inacceptabilul ca pe o fatalitate. 
E drept că nimeni nu poate schimba lumea de unul singur, dar prima formă 
a iubirii este solidaritatea care, în domeniul spiritual, are drept cadru 
natural religia. 

Aici intervine alegerea unei religii după criteriul iubirii universale. 
Desigur, orice religie, chiar și călăuzită de Dumnezeu, este o construcție 
umană, cu insuficiențele și cu renunțările ei, asemănătoare scăderilor și 
slăbiciunilor pe care le avem noi înșine. Ca atare, nu ar trebui să alegem 
oprindu-ne la un anume eveniment istoric care contrazice tendinţa generală, 
ci ar trebui să avem în vedere învățătura religiei, luată în ansamblul ei, și 
nu unul dintre roadele sale putrede sau îndoielnice. Tot astfel, orientarea 
unei religii de-a lungul epocilor este mai importantă decât entuziasmul 
mai mult sau mai puțin trecător pe care îl poate suscita la un moment dat. 

Având în vedere astfel de lucruri, criteriul iubirii universale ne inter- 
zice să alegem o religie care ar limita în vreun fel această iubire. În con- 
secință, este suspectă orice religie care își rezervă ambițiile doar pentru 
credincioșii săi, care se limitează doar la adepții ei sau la o elită și care pri- 
vilegiază o cultură. Religia, după chipul dragostei lui Dumnezeu, trebuie 
să respecte libertatea fiecăruia, dar, în egală măsură, să încerce continuu 
să le arate celor care-i resping iubirea care sunt riscurile alegerii lor, de- 
monstrându-le că împlinirea lor depinde în mod ineluctabil de iubirea 
dăruită celorlalți. 

ÎMPLINIREA OMULUI 


Religia își propune să-l deschidă pe om la dimensiunile lui Dumnezeu, 
ajutându-l să participe la iubirea sa infinită și la veșnicia sa. Pentru cei care 
au sincer o asemenea credință, nu există o împlinire mai presus de aceasta. 

Am putea specula la nesfârșit despre cum va fi întâlnirea fiinţei noastre 
mărginite cu Dumnezeul a cărui natură ne este pentru moment inaccesi- 
bilă: execiţiul este, de altfel, inutil pentru că singura noastră certitudine este 
că nu putem afla ce ne așteaptă. În această privinţă, noțiunea budistă de nir- 
vana este mai prudentă și mai rezonabilă decât imaginile folclorice ale ra- 
iului pe care le oferă uneori creștinismul și islamul, însă mintea noastră ar 
fi prea puțin mulțumită dacă unirea cu Dumnezeu, finalitate a existenței 
noastre, ar fi comparabilă cu dispariția unei picături de apă într-un ocean. 

Dacă Dumnezeu îl cheamă pe om să-și găsească împlinirea în El, 
gândirea cu care El ne-a înzestrat nu poate să admită că ne vom înălța spre 
Creatorul nostru, dezumanizându-ne și murdărindu-ne în timpul vieții 
noastre. Dacă suntem chemați să-l întâlnim pe Dumnezeu, nevoia de con- 
tinuitate a ființei noastre ne cere să ne pregătim pentru o asemenea apo- 
teoză încă din această lume. Iar orice religie care îl ingrădește pe om, care 
ji accentuează dispoziţiile naturale de a se închide în el și care contrariază 
direct sau indirect tot ce există bun în el, capacitatea sa de iubire, inteligența 
și entuziasmul său, este îndoielnică. 

O asemenea anulare absurdă a calităților personalității noastre ar fi con- 
trară conceptului de înălțare spirituală continuă spre Dumnezeu. Însă ca- 
litățile de care dispunem trebuie orientate treptat spre o viață în Dumnezeu, 
ceea ce implică o purificare a lor şi o schimbare a punctului lor de aplicare. 

Astfel, există anumite asemănări între noțiunea de „karma“ din bu- 
dism și hinduism și tema iudeocreştină și musulmană a judecării fapte- 
lor noastre de câtre Dumnezeu: suntem responsabili de viitorul nostru și 
îl construim câte puțin în fiecare zi. 

Însă, după cum am precizat deja, nu putem şti ce fel de împlinire ne 
așteaptă. Astfel, nu contează că opiniile religiilor sunt divergente în această 
privință, după cum diferă și părerile adepților unei singure religii, ci im- 
portant este să avem încredere în dragostea lui Dumnezeu. O asemenea 

încredere exclude temerile și crispările obsesive în privința moralei şi a 
practicii religioase: și una, și cealaltă sunt consecința firească a unei ati- 
tudini de iubire; prin urmare, trebuie să fim atenți la religiile care pun 
căruța înaintea boilor, emițând precepte fără să vorbească despre iubirea 
care e fundamentul lor și care le justifică. 

Evident, împlinirea omului, în general, implică și cazul particular al fe- 
meii. De multe ori, religiile dau dovadă de slăbiciune, prin faptul că acceptă 
constrângerile culturilor în care au pătruns și că nu reacționează cu tărie 
împotriva unei presiuni sociale defavorabile femeilor. Uneori, chiar reli- 
gia contribuie la această presiune sau impune contrângeri suplimentare. 

Religiile, cu excepția unor variante ale protestantismului, fac aproape 
toate o netă distincţie între sexe și le acordă doar bărbaţilor privilegiul 
slujirii sacerdotale.! Să amintim că în hinduism doar bărbații care aparțin 
castei brahmanilor pot sluji. Și Buddha privea cu neîncredere femeile, 
considerând că ele îi pot perverti pe bărbați, acceptând cu destulă reti- 
cență ca femeile să devină „bonzi“, ceea ce presupunea o uşoară nuanţă 
de inferioritate. 

În Coran se face o distincţie foarte clară între rolul bărbatului și cel al 
femeii în societate; femeia trebuie să fie protejată de bărbat, ceea ce con- 
duce la situații de inegalitate: bărbatul își poate repudia soţia, nu și invers; 
el poate avea patru soții legitime, dar o femeie nu poate avea patru soți etc. 

În cazul învățăturii lui lisus Hristos, ne uimeşte contrastul dintre ati- 
tudinea sa foarte „modernă“ față de femei cu care vorbeşte la fel de deschis 
ca și cu bărbaţii și alegerea a doisprezece bărbați ca apostoli: este foarte 
limpede că societatea epocii respective făcea imposibilă și ineficientă o 
altfel de alegere. Poate că într-o societate mai puțin dominată de spiritul 
„macho“, Hristos ar fi încurajat o participare mai mare a femeilor la 
responsabilitățile apostolatului.? La fel de adevărat este că majoritatea 


! Ar trebui să menționăm, la capitolul excepții, preotesele „mambo“, în cazul anumitor 
forme de animism precum voodoo, sau preotesele mudang din şamanismul coreean. 

2 Societăţile vremii nu permiteau, de pildă, ca Fecioara Maria să-și crească fiul ca o mamă 
celibatară. Pedagogii consideră, de altfel, că un copil are mai multe șanse să se dezvolte 
armonios într-o familie unită. 

Bisericilor creștine au preluat din trecutul îndepărtat tradiţia de a încredința 
sacerdoțţiul doar bărbaților. 

Din fericire, preoţia nu mai este considerată un avantaj, ci un serviciu 
obișnuit, iar femeile pot avea alte roluri importante în Biserică: sfintele 
sunt la fel de numeroase ca și sfinţii, iar în zilele noastre, strălucirea Maicii 
Tereza din Calcutta sau a sorei Emmanuelle din orașele de carton de la 
periferia orașului Cairo nu e cu nimic mai prejos de cea a bărbaţilor care 
și-au dedicat în întregime viaţa lui Dumnezeu. Iar Maica Domnului, prin 
faptul că a acceptat să-l poarte în pântece pe Pruncul-Dumnezeu în care 
cred creștinii, a jucat un rol sacerdotal inegalabil în Istorie. De aceea ne 
putem întreba, pe bună dreptate, dacă nu cumva societatea, mai mult decât 
Biserica, nu este încă pregătită pentru abolirea discriminărilor în pri- 
vinţa serviciului religios: hirotonirea femeilor, care pare a fi acceptată 
aproape toată Europa, ar suscita probabil reacţii foarte dure în societățile 
de tip mediteraneean, latinoamerican sau filipinez. Preocuparea Bise- 
ricii de a adopta aceeași regulă în toată lumea, pentru a evita problemele 
inutile, ar putea fi o explicație pentru atitudinea sa, în aparență, puţin 
feministă. Este la fel de adevărat că am da dovadă de o doză de rea-credință 
dacă am susține că împlinirea femeii depinde obligatoriu de accesul ei la 
preoție. Trebuie să constatăm în mod echitabil că tocmai în țările de cul- 
tură creștină au apărut, destul de firesc, mișcările cele mai favorabile 
condiției feminine. 


ALTE DOUĂ CRITERII DE APRECIERE A RELIGIILOR 


După cum am văzut, iubirea universală și împlinirea omului se adre- 
sează, în special, sensibilităţii noastre și simțului dreptății. 

Cu toate acestea, nu ar trebui să neglijăm exigenţele inteligenței noastre, 
care nu acceptă să creadă orice și nici să se lase condusă în orice direcție. 

Din ce în ce mai mult, datorită dezvoltării educației și unei mai bune 
formații științifice, oamenii vor fi capabili să judece religiile în funcție 
de elemente de care, în general, înaintașii lor nu dispuneau. De aceea, ar 

trebui să avem în vedere și criterii de tip intelectual. Dintre acestea, amin- 
tim două care ni se par importante: 


e Mesajul propus de religie trebuie să aibă o coerenţă internă riguroasă, 
adică să nu fie caracterizat de contradicții. 

= Într-un univers ce evoluează din ce în ce mai rapid, religia trebuie să 
se adreseze tuturor oamenilor, dar trebuie să se ocupe și de împlinirea 
fiecărei persoane în parte. 


Cele două criterii sunt interdependente: Dumnezeu nu-și poate dori 
să îl cunoaștem — ideal spre care tinde orice religie —, și, în același timp, să 
ne propună doar niște povești de adormit copiii, refuzându-ne partici- 
parea la planul său minunat, demn de măsura sa. Urmând o logică fi- 
rească, o religie care se adresează întregii umanități este mai credibilă. 
În mod special, o religie care nu are aspirații universale pare foarte departe 
de Dumnezeu, punctul în care se întâlnește întreaga Creație. 

Mai mult, deoarece toate religiile afirmă — cu mai multă sau mai puțină 
tărie — că Dumnezeu înseamnă Iubire, o asemenea iubire nu poate fi decât 
infinită. O religie care concepe omul ca pe un sclav, căruia i se cere să se su- 
pună orbește unei legi mai mult sau mai puțin inteligibile, are o viziune 
foarte îngustă despre Divinitate. Dacă Dumnezeu este iubire, înseamnă că 
El nu le impune nimic oamenilor, deci nici pe Sine. Iubirea sa, care presupune 
respectarea libertății, se mulțumește să propună, iar ceea ce El așteaptă este 
consimțământul nostru. 

Refuzul de a-l primi pe Dumnezeu, pe care l-am experimentat aproape 
toți și care conduce la nemulțumire sau la dezordine morală, poate fi in- 
terpretat ca un alt mod prin care Domnul ne cheamă să ne îndoim de noi 
pentru a adera în final la planul său. 

În orice caz, noțiunea de pedeapsă, care este atât de firească pentru noi, 
nu pare compatibilă cu iubirea infinită a lui Dumnezeu. Dacă ne-ar pe- 
depsi, ar însemna că a renunțat să ne mai convingă; constrângerea este o 
formă de neputinţă și de nerăbdare la care Dumnezeul-lubire nu ar putea 
recurge. Nimeni nu știe ce se va întâmpla cu fiecare dintre noi după moarte, 
însă, urmând logica iubirii, dacă vom refuza cu obstinaţie să credem în 

Dumnezeu, nu vom mai putea avea șansa să-l întâlnim, adică nu vom mai 
exista, vom dispărea. Din acest punct de vedere, există o stranie conver- 
genţă între atei și credincioși: primii neagă existența Divinităţii și spun că 
nu există nimic după moarte, opinie simetrică convingerii credincioșilor 
că-l vor vedea pe Dumnezeu într-o altă viață. 

În orice caz, doar Domnul este în măsură să decidă în această privință 
și ne poate uimi faptul că unii credincioși încearcă să aplice pe pământ 
legea pe care a făcut-o Dumnezeu. Totuși, din câte se pare, acesta este lu- 
crul spre care tind anumiți musulmani fundamentaliști, care, vrând să 
înlocuiască legea civilă cu legea coranică, își arogă în realitate dreptul de 
a judeca în locul lui Dumnezeu.! 

Un asemenea exemplu arată cât de greu le este adepților sinceri să în- 
țeleagă incoerenţa propriului comportament în privința credințelor lor, 
căci nimeni nu este mai preocupat decât un musulman să-l situeze pe Dum- 
nezeu și judecata sa mai presus de precarele noastre rațiuni omenești. 

Prin urmare, criteriile bazate pe rațiune ar conduce la următoarele 
afirmații: 


« Fără Revelația divină, omul este incapabil să ajungă la cunoașterea 
de Dumnezeu, chiar şi parțială, Dumnezeu rămânând o idee filosofică 
lipsită de consistenţă. 

e Dumnezeu ni se descoperă, însă nu în totalitate, pentru că aparatul 
receptor de care dispunem este mult prea departe de perfecțiune pentru 
a-l înțelege în totalitatea sa. Religiile care se consideră beneficiarele 
unei Revelaţii ar trebui să mediteze mai mult la acest lucru. 

» Oreligiecareseconsideră depozitara unui adevăr nu poate, fireşte, să fie 
tolerantă în această privinţă; ar trebui însă să aibă mai puţină încredere 
nu în mesajul lui Dumnezeu, ci în modul în care îl înțelege: omul are 
atâta nevoie de adevăr, încât se convinge cu uşurinţă că-l stăpâneşte. 

e Faptulcă mai multe religii se consideră revelate poate să conducă la 
neînțelegeri insolubile. Unicul mod de a ieși din impas este să admitem 


1 Amintim că pedeapsa prevăzută de Șaria pentru hoți este tăierea mâinii, iar pentru 
femeile adultere, lapidarea. Creștinii, care au avut şi ei în Evul Mediu o perioadă întunecată 
în materie de pedepse, nu au urmat niciodată Evanghelia ad litteram şi nu au scos ochiul care 
se smintea. 

că singurul adevăr este atitudinea de iubire, adică de respect, pe care 
trebuie să o avem faţă de oameni: Dumnezeu, care este iubire, nu se 
arată decât celor capabili să iubească din adâncul fiinţei lor. 

e Deși creștinismul parea fi singura religie care acceptă, în principiu, 
acest punct de vedere, trebuie să recunoaștem că mulți creştini sunt 
încă departe de a-l adopta. Din păcate, din cauza slăbiciunii naturii 
umane, cel ce crede că deține un adevăr se serveşte de el de foarte multe 
ori pentru a-i agresa pe cei care nu îl împărtășesc. Putem să ne dăm 
seama, astfel, de enorma distanță pe care omenirea o mai are de parcurs, 
dacă vrea să urmeze chemarea discretă a Creatorului său. 


CÂTEVA EXEMPLE 


Ar fi nevoie de tomuri întregi pentru a trece diferitele religii prin sita 
criteriilor precedente. Nu este și intenția cărții de față care nu-şi propune 
să emită judecăți, ci, mai degrabă, să ne conducă la o reflecţie. 

Totuși, pentru a nu-l lăsa cu totul frustrat pe cititor, vom deroga de la 
aceste principii pentru a da, în rândurile care urmează, câteva exemple din 
ceea ce ni se pare că ține de o lipsă de aplicare a unuia dintre criteriile pe 
care le-am enunțat. 

În opinia noastră, orice religie, ca de altfel, orice ființă umană care îl 
caută pe Dumnezeu, trebuie să progreseze. Dacă unele religii par, sau sunt, 
mai avansate decât altele, nu dorim să subliniem acest lucru, întrucât cer- 
titudinea de a deține adevărul absolut conduce la excese religiile cele mai 
respectabile, dar și spiritele cele mai strălucite. 

Ținând cont de aceste precizări importante, vom sublinia câteva elemente 
problematice din religiile pe care le-am trecut în revistă. 


Religiile animiste își limitează, în general, ambițiile la folosirea unor teh- 
nici despre care se crede că pot îmbunătăți viaţa în această lume; există stră- 
duinţa de a neutraliza forțele răului sau de a le stimula pe cele ale binelui. 
Lumea animistă rămâne statică și nicio Revelație nu luminează destinul 
uman, împlinirea omului fiind împiedicată de rituri constrângătoare și 

adesea terifiante; religia e lipsită de dimensiunea universală, iar practicile 
religioase au un caracter magic străin rațiunii. 


Hinduismul este în mod cert religia unei culturi. Noţiunea de iubire 
între oameni nu este explicită, dar cea a datoriei este prevalentă. Împli- 
nirea individuală nu poate fi concepută decât într-un sistem social închis. 
Ideea de universalitate este străină hinduismului: nu ne putem converti 
la hinduism, cel mult ne putem reincarna într-un hinduist într-o exis- 
tență viitoare. 


Budismul, născut din hinduism, are caracteristicile unei filosofii uni- 
versaliste. Dragostea universală este unul dintre principiile sale, dar îm- 
plinirea individuală este concepută doar ca o pace interioară, fapt care 
conduce la un elitism spiritual rezervat călugărilor. 

Dar ceea ce pare a-i lipsi cel mai mult budismului este propunerea unui 
ideal pentru omenire: lumea este doar o iluzie în care rătăcim și nu există 
un Dumnezeu care să ne cheme. Budismul ar conduce la pesimism și la dis- 
perare dacă nu ar avea înțelepciunea de a considera asemenea atitudini ca 
fiind, ele însele, iluzorii. De fapt, budismul are o atât de mare nevoie de Dum- 
nezeu, încât curentul său majoritar, Marele Vehicul, a inventat o sumedenie 
de divinități și de sfinți pentru a răspunde evlaviei credincioșilor. 


Iudaismul se exprimă prin curente foarte diferite și chiar contradictorii. 
Iudaismul ortodox, care respectă cu strictețe ritualurile, nu e favorabil îm- 
plinirii individuale şi respinge universalismul. Iudaismul liberal are atât 
de multe aspecte, încât este foarte greu de apreciat. Pe de altă parte, orice 
tip de iudaism are la bază noțiunea de popor ales, care în mod normal este 
indisociabilă de o misiune spirituală în favoarea altor oameni. Absența 
prozelitismului pare în contradicţie cu vocaţia declarată a iudaismului. 
Din această cauză, iudaismul pierde tot mai mult teren la scară mondială. 


1 Unui iezuit care cunoştea foarte bine hinduismul şi care încercase să-şi explice convin- 
gerile, un brahman respectabil i-a spus la un moment dat: „Aţi merita să vă reincarnați 
într-un brahman“. 

Islamul se mulțumește, poate prea ușor, cu un anume formalism. 
„Supunerea“ față de litera Coranului este suficientă pentru a caracteriza 
un musulman. Noutăţile spirituale sunt privite cu reticență. Nu este în- 
curajat aproape deloc nici dialogul cu celelalte religii pe care islamul le ia 
de multe ori în derâdere. Pentru un musulman, iubirea universală constă, 
în principal, în încercarea de a-i convinge pe ceilalți de adevărul său. Îm- 
plinirea individuală, în special cea a femeii, ridică anumite probleme: femeia 
este protejată, dar are statut inferior. Legea musulmană, care nu poate fi 
modificată, ca de altfel nici Coranul, se adaptează cu dificultate la noțiu- 
nea de progres social. Idealul pe care islamul i-l propune umanității este 
o societate imuabilă care pare din ce în ce mai înapoiată în condiţiile dez- 
voltării generale. Constrângerea socială duce la multă ipocrizie, contrară 
împlinirii individuale. 


Creștinismul de dinaintea Reformei a încercat, aproape împotriva prin- 
cipiilor sale, să instaureze o societate asemănătoare cu cea propusă de 
islam, caracterizată de o omniprezenţă a religiei și de presiunea socială 
exercitată asupra celor recalcitranți. Treptat, principiul evanghelic al 
dragostei universale, și implicit al respectului față de libertatea celor- 
lalți, a reușit să se afirme și în domeniul social și politic, și chiar și în 
fața celor cu alte convingeri religioase. În cazul creștinilor care au o ast- 
fel de concepție despre religie — și numărul lor nu e foarte mare — putem 
constata o diminuare foarte vizibilă a acestui flagel al ipocriziei care 
afectează religiile. În ceea ce privește idealul propus umanității, credința 
creștină într-un Dumnezeu care s-a făcut Om și a învins moartea insu- 
flă o speranţă în realitatea vieții de dincolo, pe care nu o găsim în nicio 
altă religie. 


Folosirea unor criterii standard pentru a aprecia contribuţia fiecărei 
religii în parte este la fel de imperfectă ca și sondajele ce cântăresc opinia 
publică: chiar și alegerea acestor criterii deformează rezultatele, deși cele 
pe care le-am adoptat ni se par printre cele mai puţin contestabile. Un 
asemenea exercițiu are totuși scopul de a sublinia cât de importantă este 
folosirea inteligenţei de care dispunem în alegerea unei religii. 

Inteligența este, fără îndoială, cel mai remarcabil dar pe care ni l-a 
făcut Dumnezeu, este acea scară pe care ne-a pus-o la dispoziție pentru a 
ajunge la El, care este Inteligența supremă. Dar ea este, așa cum o subliniază 
religiile revelate, și izvorul posibil al orgoliului celui mai fără de măsură, 
cel de a crede că nu avem nevoie de Dumnezeu. 

Această capcană în care a căzut și Satana nu trebuie să ne descurajeze 
să ne folosim inteligența. Nu avem voie să uităm nicio clipă că Dumne- 
zeu nu ni se descoperă dintr-odată și că trebuie să-l căutăm neîncetat. Cu 
alte cuvinte, religiile sunt doar încercările omului de a organiza căutarea 
lui Dumnezeu în funcție de revelațiile primite. 

Dacă o religie ar fi perfectă, ea ar fi egală cu Dumnezeu: ea este mereu 
doar abordarea acestuia. Am îndrăzni să spunem, chiar, că a crede în per- 
fecțiunea religiei sale e un lucru diavolesc. 

Totuși, fiecare religie numără printre adepții săi și fundamentaliști 
care, de multe ori din îngustime de spirit și mai puţin din perversitate, își 
transformă religia în idol şi deformează chipul lui Dumnezeu. 

Din nefericire, nu există nici un alt mod de a aprecia calitatea unei in- 
teligențe decât acela de a vedea care sunt rezultatele propunerilor sale. 
De multe ori, este suficient să te exprimi strălucit pentru a convinge mul- 
timi întregi de „adevărul“ unor idei absurde și periculoase. Să ne gândim 
numai la nenorocirile pe care le-a făcut Hitler cu talentul său oratoric! 

Tocmai de aceea nu ne propunem să emitem judecăţi de valoare despre 
religii și, cu atât mai puţin, să-l forțăm pe cititor să facă o alegere sub un 
fel de presiune intelectuală. Dimpotrivă, intenționăm să atragem atenția 
asupra faptului că religiile, revelate sau nu, sunt organizate de oameni și 
că, din această cauză, sunt perfectibile la nesfârșit, ca toate lucrurile făcute 
de om. Chiar dacă credincioșii sunt convinși că Revelația pe care au pri- 
mit-o este definitivă, nu vor înceta niciodată să extragă învățăminte pentru 
a contribui astfel la evoluția societății. 

Dar fiecare dintre noi este limitat în acţiuni: pe de-o parte, trebuie să con- 
tribuim prin faptele și reflecţiile noastre la progresul personal și la cel al 
mediului în care trăim, iar pe de altă parte, trebuie să ne păstrăm cu grijă vir- 
tutea smereniei, simplă constatare a micimii noastre în faţa lui Dumnezeu. 


Întrebări fără răspuns 


Aspiraţia noastră către cunoaștere și absolut este nelimitată. Suntem 
construiți în așa fel încât nu ne mulțumim niciodată cu ceea ce am obținut. 
Dacă știința progresează punându-și continuu la îndoială acumulările, 
de ce s-ar întâmpla altminteri cu viața noastră spirituală? 

Și omul de știință, și credinciosul vor să progreseze, dar singura lor 
certitudine este că drumul nu se sfârșește niciodată. Acesta este singurul 
lor punct comun: domeniul de cercetare al științei este lumea în care trăim 
şi explorarea ei poate continua la infinit, însă atunci când spiritualitatea 
încearcă să pătrundă într-un domeniu care îi aparține doar lui Dumnezeu, 
suntem total dezarmați și neputincioşi, mai puţin în situația în care 
Domnul ne arată doar ceea ce consideră că ne este de folos. 

Dacă Dumnezeu doreşte să ne apropiem de El, atunci Revelația sa ne 
indică un drum, o cale de apropiere, dar nu putem spera că vom cunoaște 
punctul terminus, care este Dumnezeu însuși. 

Cu toate acestea, ardem de nerăbdare ca niște copii și ne încăpățânăm 
să ne punem întrebări care ne depășesc și care ne vor depăși atât timp 
cât va dori Dumnezeu. Ca, de pildă, temele privilegiate ale speculațiilor 
pseudoreligioase: viața de după moarte, dreptatea lui Dumnezeu sau 
scopul creaţiei. 

În mod surprinzător, mulți oameni sunt interesați de religii în spe- 
ranța că vor găsi un răspuns la aceste probleme insolubile. Totuși, ele nu 
pot decât să ne transmită suficient de multă încredere pentru a înainta spre 

Dumnezeu cu speranță. Toate Revelaţiile pe care ni le-a oferit Domnul 
sau pe care ar putea să ni le ofere ne lămuresc foarte puţin cu privire la ceea 
ce ne așteaptă, pentru simplul motiv că ele depășesc limitele imaginației 
și puterii noastre de înțelegere. 

De pildă, noțiunea de veșnicie este total incompatibilă cu experiența 
noastră de muritori. 


O ALTĂ PERSPECTIVĂ ASUPRA TIMPULUI 


Trăim într-un spațiu tridimensional, ceea ce înseamnă că obiectele 
care ne înconjoară au nu doar o lungime, ci și o lățime și o înălțime: 
pentru a repera un punct pe o dreaptă este suficient să ştii la ce dis- 
tanță se află de origine; în plan sunt necesare două coordonate, iar în 
spațiu, trei. 

Însă lumea ar fi statică și moartă dacă nu ar exista o „a patra dimen- 
siune“, care este timpul. Particularitatea timpului este aceea că se scurge 
mereu în aceeași direcție și că nu poate fi dat înapoi. Cel puţin, așa ne 
spune experiența noastră. Autorii de romane SF au imaginat lumi în 
care timpul ar fi o dimensiune ca toate celelalte și în care ar fi posibil să 
te mişti în voie și Înainte, și înapoi. De pildă, pentru a trece printr-un zid, 
ar fi suficient să te întorci în timp, înainte de construirea sa; pentru că 
obstacolul nu exista încă atunci, putem trece prin el fără probleme, după 
cum ne putem întoarce de unde am plecat. Poate că ar trebui să reflec- 
tăm mai mult la astfel de elucubrații, deși ele sunt în contradicție cu ex- 
periența noastră. 

Dumnezeu ne-a creat într-un spațiu tridimensional și existenţa noastră 
urmează cursul inexorabil al timpului. Atunci când un tren pornește, el 
nu trebuie să deraieze și nici să-și schimbe traseul. Tot astfel, și noi avem 
o anumită libertate, dar nu o putem lua în toate direcțiile. Viaţa noastră 
e programată cu un început și cu un sfârșit și se desfășoară între cele două 
limite. Regula este valabilă pentru toată creaţia, de la soare până la bacterii, 
însă fiecare existență evoluează în ritmul său. Cea a astrelor se cuantifică 

în milioane de ani, a civilizațiilor în secole sau decenii, viața omului se 
măsoară în ani, iar cea a insectelor în zile. Baletul creației est atât de bine 
organizat, încât există o armonie perfectă între aceste existențe cu ritmuri 
atât de diferite. 

Pe de altă parte, percepția duratei este foarte subiectivă; suntem con- 
știenți de schimbările noastre, însă toate lucrurile care evoluează într-un 
ritm lent ni se par statice. Avem senzația că timpul „trece repede“ atunci 
când suntem ocupați și „încet“ când așteptăm ceva. Se pare că un an trece 
mai repede când am înaintat în vârstă decât în tinerețe. 

Asemenea „iluzii optice“ se pot produce și în domeniul religios. Religiile, 
luându-l pe Dumnezeu ca punct de referință, de multe ori nu-şi dau seama 
că se mișcă: într-un vehicul care se deplasează, observatorul care fixează 
un punct îndepărtat va avea mai puţin senzația vitezei decât atunci când 
priveşte direct drumul parcurs. Astfel, pentru că Dumnezeu este veșnic și 
dincolo de timp, cei mai mulți credincioși consideră, firește, că nici religia lor 
nu poate evolua.! 

Desigur, Dumnezeu nu este supus nici constrângerilor temporale, nici 
celor spațiale. Tocmai de aceea spunem, cu o anumită stângăcie, că are 
viață veşnică. O asemenea exprimare prezintă inconvenientul de a nu 
putea vorbi imaginaţiei noastre, pentru că viețile noastre se vor sfârși la 
un moment dat: ideea de viață veşnică ni se pare o contradicţie în termeni. 
Suntem atât de obișnuiți cu un timp care se scurge, încât veșnicia ni se 
pare mult prea lungă și mulți credincioși resping ideea unui paradis în 
care se cântă încontinuu psalmi. Ar fi extrem de plictisitor pentru noi care 
trăim şi care, implicit, ne schimbăm. 

Veșnicia nu are, probabil, nimic de-a face cu ceea ce ne închipuim noi, 
respectiv cu o durată percepută ca atare și care se desfășoară fără limite. 

Nerăbdarea noastră de a ne imagina veşnicia este o copilărie. Putem 
să ne consolăm cu gândul că răbdarea lui Dumnezeu este nemărginită. 


1 E interesant de remarcat faptul că doar taoismul consideră că lumea înseamnă, mai 
întâi de toate, mișcare; dar această filosofie nu implică existenţa unui Dumnezeu. În religiile 
monoteiste, rari sunt acei oameni care, precum Teilhard de Chardin, au avut genialitatea de 
a replasa evoluţia omului în curentul evoluției speciei umane. 

DREPTATEA LUI DUMNEZEU 


Nevoia noastră de dreptate se explică parțial prin anumite constrângeri. 
Totul pare nedrept în natură: lupii cei răi îi devorează pe mieii cei blânzi 
și, așa cum auzim la slujba de înmormântare, întotdeauna pier cei buni. 
Care este rostul atâtor vorbe frumoase despre dragoste dacă Dumnezeu nu 
pare a încerca să facă dreptate în jungla pe care a creat-o? 

Și totuși, există o ordine în univers, o organizare atât de precisă, încât 
ipoteza unui Dumnezeu creator este, de departe, cea mai plauzibilă. Putem 
găsi o coerenţă între ordinea minuțioasă a atomilor şi a planetelor și de- 
zordinea aparentă a existenţei, dacă privim lumea ca pe un câmp de ac- 
țiune a libertății pe care ne-a dat-o Dumnezeu, pentru a decide noi modul 
în care să o organizăm, adică, pentru a contribui, la nivelul nostru, la 
Creaţia sa. 

O asemenea concepție ar părea o pură fantezie, dacă nu ar fi, chiar 
din Biblie, subiacentă religiilor revelate: conform mesajului acestora, 
Dumnezeu ne trasează o sarcină și ne va judeca după legea sa. 

În acest fel planează dreptatea lui Dumnezeu asupra destinului tuturor 
credincioşilor respectivelor religii. Chiar și în hinduism și budism, care 
nu se bazează pe Revelaţii, faptele omului îi pot influenţa viitorul, de ele 
depinzând calitatea reincarnărilor. Aceste religii sunt totodată destul de 
rezervate, în sensul că nu definesc cu precizie criteriile sau baremul care 
determină calitatea reincarnării. 

Religiile revelate, creştinismul și islamul mai ales, au prin tradiție o 
viziune foarte „maniheistă“ asupra dreptăţii lui Dumnezeu: iadul este 
pentru cei păcătoși, iar mântuirea raiului pentru cei aleși. Islamul încă își 
menține poziția, dar creștinismul a evoluat foarte mult în ultimii ani şi nu 
îşi mai exprimă cu fermitate o opinie în această privință. După secole în- 
tregi de clericalism în care credincioşii erau amenințați cu chinurile ia- 
dului, catolicismul a adoptat, ca şi anumite Biserici protestante, o direcție 
prea puțin remarcată: el a încetat să mai condamne oamenii în numele 
unei dreptăți care nu-i aparține decât lui Dumnezeu. 

Dintr-un punct de vedere abstract, ideea că dreptatea lui Dumnezeu este 
infinită are meritul de a explica de ce noi, creaturile sale, suntem mânați de 

o aspirație profundă spre dreptate: ca şi cele spre fericire sau frumuseţe, 
ea ne poate apropia de Dumnezeu. 

Însă o asemenea idee pare a fi în contradicţie totală cu spectacolul 
nenumăratelor suferinţe ale lumii în care trăim, iar această fractură este 
una din cauzele frecvente ale necredinţei. 

Credincioşii o explică în mai multe feluri: pentru unii, Dumnezeu nu 
intervine tot timpul în legile naturii; pentru alții, încercările prin care 
trecem au rolul de a ne testa încrederea în Dumnezeu sau de a ne face să ne 
recunoaștem propria slăbiciune; iar alții consideră că suntem pedepsiţi 
pentru păcatele noastre... 

Nu ne putem face o părere despre astfel de interpretări care nu sunt 
convingătoare decât pentru cei care sunt gata să și le însușească. 

Preferăm să nu analizăm respectivele considerente, în care și-au exersat 
măiestria filosofi de toate felurile, secole de-a rândul, și să propunem în 
schimb o atitudine care, deși are meritul simplităţii, nu rezolvă problema 
în totalitate: trebuie să acceptăm faptul că nu putem înţelege tot. 

Evident, o asemenea resemnare nu ne ostoiește nerăbdarea de a cunoaște 
„codul“ dreptăţii lui Dumnezeu, dar trebuie să recunoaștem că simţul 
dreptății de care dispunem este foarte limitat: suntem cel mult capabili să 
identificăm cel mai rapid alergător pe o anumită distanţă, în cazul în care 
concurenții iau startul în același timp pe aceeași pistă. 

Dacă Dumnezeu trebuie să judece miliarde de ființe umane cu vieți 
atât de diferite, este mai înțelept să nu încercăm să înțelegem cum va 
proceda. 

Dar această problemă ne priveşte pe toți: cum am putea participa la 
o competiţie fără a cunoaște regulile, chiar dacă premiile oferite învin- 
gătorilor trebuie să rămână o surpriză? 

Poate că răspunsul la o astfel de întrebare se găsește chiar în existența 
conștiinței noastre. De fiecare dată când facem o alegere, când ne folosim 
de libertatea noastră, suntem capabili, într-o anumită măsură, să intuim 
dacă aceasta e bună, rea sau indiferentă. Nu ar fi oare mai potrivit să 
ne curățăm conștiința pentru a putea aștepta cât mai senin o eventuală 
judecată divină, decât să vorbim, într-un mod de-a dreptul infantil, despre 
dreptatea lui Dumnezeu? 

Totuși, creștinismul aduce o lumină nouă asupra noțiunii de dreptate 
divină, o dreptate conformă logicii iubirii infinite a lui Dumnezeu: în 
Evanghelie, lisus îi declară mântuiţi pe cei care au credință mare, adică pe 
cei care își pun nădejdea în Dumnezeu și cred în El. Astfel, „tâlharul cel 
bun“, răstignit în același timp cu Hristos, ajunge într-o clipă în rândul celor 
drepți, imediat ce-și recunoaște crimele comise și acceptă calea pe care i-o 
deschide Hristos. Acest episod din Evanghelie și multe altele subliniază că 
singurul lucru ce contează, pentru a ajunge la ceea ce ne-a pregătit Dum- 
nezeu, este acceptarea voii sale pentru viața fiecăruia dintre noi. Așa se ex- 
plică atenția specială pe care o acordă creștinii ultimelor clipe ale celor 
aflați pe moarte. Nu este vorba aici doar despre o atitudine umanitară, ci 
și despre convingerea că până în ultima clipă a conştiinţei un muribund 
are capacitatea și libertatea de a-și întoarce destinul spre Dumnezeul care 
îl așteaptă. În această perspectivă, dragostea dăruită de surorile Maicii Te- 
reza, în Calcutta sau în alte părți, este poate una dintre cele mai eficiente 
încercări din toate timpurile de a întoarce sufletele spre Dumnezeu. 

Tot în această perspectivă, propunerea pe care ne-o face Dumnezeu 
de a alege iubirea e întâmpinată diferit în funcție de fiecare individ și de 
situație. Fiecare în locul său, în împrejurările în care se găsește, poate 
să-și exprime adeziunea la ceea ce așteaptă Dumnezeu de la el: liber sau 
prizonier, bolnav sau sănătos, inteligent sau debil, Domnul îți prezintă 
mereu alegeri cărora este posibil să le răspunzi din perspectiva iubirii. În 
această privință, creștinismul ar trebui să fie și mai mult decât este, religia 
responsabilizării, iar dreptatea lui Dumnezeu ar putea să se manifeste nu 
atât pe baza faptelor săvârșite, cât pe cea a responsabilităților asumate în 
alegerile pe care le facem de-a lungul vieții. 


FINALITATEA CREAȚIEI 


Cu toţii ne-am întrebat la un moment dat de ce ne-am născut pe acest pă- 
mânt și la ce foloseşte existența noastră. Ne-am putea întreba, de asemenea, 
care este rațiunea existenţei întregii omeniri, a lumii sau a universului. 

Doar Creatorul ne-ar putea da un răspuns, dar cu un minim de modestie, 
ar trebui să recunoaștem că astfel de probleme depășesc cu totul puterea 
noastră de înțelegere. 

Totuși, pentru că ne aflăm în acest tren care înaintează, putem încerca 
să ne facem o idee despre direcţia spre care ne îndreptăm, folosindu-ne 
de mijloacele noastre de observație. 

În mod paradoxal, este mai ușor să observăm evoluţia universului, 
pentru că el nu dispune de libertate, decât pe cea a omenirii. Dar faptul că 
evoluția universului se va opri la un moment dat sau că stelele vor pieri rând 
pe rând ne interesează mai puțin. Este mai important destinul fiecăruia 
dintre noi și cel al omenirii din care facem parte. 

Istoria ne arată, dacă facem abstracție de episoadele sale secundare, 
că evoluția irepresibilă a omenirii urmează un plan pe care nu îl putem 
înțelege, dar care pare în perfectă ordine. Dacă este vorba, în acest caz, 


despre un plan al lui Dumnezeu pentru creaţia sa, indiciile şi fragmentele 


de informație puse cap la cap și comparate trebuie să ne permită să scoatem 
la lumină conturul respectivului plan. 

O asemenea evoluţie are loc într-un anumit ritm: evoluţia unui astru 
este diferită față de cea a unei civilizaţii sau a unui individ anume. Fiecare 
parte a Creaţiei evoluează, dar o face în ritmul ei. 

Evoluția cea mai impresionantă este cea a gândirii umane, aplicată științei, 
filosofiei sau religiei — concepţiei noastre despre lume şi modului nostru 
de viață. 

Fără a insista asupra progresului material al societăţilor pe care nimeni 
nu îl poate contesta, în ciuda unor inegalităţi economice dureroase, se 
poate spune că și obiceiurile omenirii au cunoscut un progres important. 
Să nu uităm că în Roma antică, de care civilizația occidentală este atât de 
mândră, măcelurile aferente spectacolelor de circ erau un divertisment, 
iar sclavia era generalizată. 

Să nu uităm nici acele forme de barbarie la care omenirea a renunțat 
cu greutate, de-a lungul secolelor: sacrificiile umane şi antropofagia rituală 
ni se par acum foarte îndepărtate, deşi se mai practică uneori și în zilele 
noastre; obiceiul hindus de a sacrifica văduvele pe rugul care mistuie ca- 
davrul soțului nu a dispărut definitiv decât la începutul secolului XX; abia 

acum vreo douăzeci de ani s-a renunțat definitiv la scarificările ritualice 
ale feței în Africa Neagră, iar practica exciziei și a infibulaţiei a început 
de curând să fie serios combătută. 

Într-un mod mai oficial, pedeapsa cu moartea a fost abolită aproape în 
toate colțurile lumii, în timp ce guvernele admit toate principiile din De- 
clarația Drepturilor Omului, chiar dacă le interpretează după cum le convine 
și le respectă doar într-o anumită măsură. 

Am putea adăuga la acest dosar al progresului moral al omului con- 
damnarea aproape generalizată a exciziei femeilor, regresul lent, dar 
vizibil al practicii oficiale a poligamiei sau acțiunile organizate de mişcările 
pacifiste sau nonviolente, deși acestea dau dovadă de naivitate.! 

Progresul tehnic, deseori acuzat că duce la materialism, este neutru prin 
natura sa, dar poate avea efecte pozitive asupra moralei sau, dimpotrivă, ne- 
gative. Însă, datorită lui, astăzi oamenii pot să comunice și să se întâlnească 
mai Ușor, să se înțeleagă mai bine și, de ce nu, câteodată să se aprecieze și 
să se respecte mai mult. De câţiva ani, au apărut numeroase organizații 
internaționale, care înghit adesea fonduri considerabile, dar care contri- 
buie la tranșarea pe cale amiabilă a unor probleme care altădată se rezol- 
vau pe calea armelor. În general, în prezent, poate fi constatată progresia 
ideilor democratice cam peste tot în lume. 

Constituirea ansamblului european este un alt exemplu destul de uimitor 
de apropiere între popoare, care resping ura pentru a instaura prietenia.? 

Dacă am încerca să ne detașăm puțin pentru a analiza evoluția ome- 
nirii pe termen lung, am putea constata că un fel de „conştiinţă universală“ 
se instaurează lent și inegal, fiind capabilă să accelereze un anumit pro- 
gres moral. 


1 S-ar putea obiecta că violenţa nu a fost eradicată. Barbaria naziștilor și cea a khmerilor 
roşii, spolierile practicate de staliniști sau de talibanii afgani arată că omul contemporan își 
păstrează întregul său potenţial de imoralitate și de barbarie sangvinară, chiar şi la popoa- 
rele marcate de secole îndelungate de religie. Totuși, faptul că se încearcă ascunderea unor 
asemenea atrocități arată, prin absurd, recunoașterea superiorității binelui asupra răului. 

2 Europa ar mai fi astăzi stabilă şi durabilă, dacă la originea ei nu s-ar fi aflat atitudini 
spirituale înalte de iertare, cerută și oferită, de conducătorii germani și francezi? Un 
asemenea lucru nu s-a putut produce după Primul Război Mondial. 

În definitiv, nu ne poate uimi faptul că generalizarea instrucției publice, 
care datează doar de câteva secole, începe să-și arate roadele. Nu trebuie 
să uităm nici rolul pe care l-au avut și pe care continuă să-l aibă religiile 
în materie de educație: tot repetând precepte și interdicții, este imposibil 
să nu se fixeze ceva. 

De altfel şi religiile evoluează, independent de voinţa lor. Interpretarea 
pe care o dau textelor lor sfinte se schimbă, în mod necesar, în funcție de 
mediul cultural. Este absurd să privim religiile ca pe o ancoră ce frânează 
progresul. Cele care par imuabile sunt cele din societățile a căror evolu- 
ție stagnează încă, dar ele vor rezista doar în măsura în care vor deveni 
conștiente de necesitatea de a evolua. 

Putem observa deja schimbări importante! ca, de pildă, generalizarea 
monoteismului, adică a credinţei într-un Dumnezeu considerat unic pen- 
tru toți oamenii și toate religiile. Catolicismul, care părea oarecum rigid, 
a adoptat treptat, odată cu Conciliul Vatican II, orientări care îl plasează 
în avangarda progresului spiritual. Islamul prezintă semne evidente de 
criză, dar sperăm ca acestea să fie indicii ale unei reînnoiri. 

Totuși, deși progresul omenirii pe termen lung nu poate fi negat, ritmul 
său este atât de lent încât abia poate fi observat. De altfel, e mai puțin im- 
portant să devenim conștienți de o anumită convergenţă a întregii ome- 
niri spre Creatorul său. Nici nu putem ști cum se va sfârși o asemenea 
aventură. Însă, ceea ce contează este propria noastră evoluție și propriul 
nostru destin. 

Fiecare dintre noi trebuie să se apropie în ritmul său de Dumnezeu, 
considerat Început și Sfârșit al Creaţiei, care ne dă de înțeles că ne așteaptă. 


1 A se vedea capitolul despre viitorul religiilor. 

Un obiectiv la îndemâna oricui: 
apropierea de Dumnezeu 


Oricare ar fi religia sau filosofia pe care o urmăm, cu toții nutrim dorința 
de a progresa. 

Nu este vorba de negarea faptului că omul nu se schimbă, în sensul că 
se naște cu același potenţial de agresivitate, de violenţă sau de egoism. 
Dar încet-încet, inegal și neregulat, marile valori umane apărate de ma- 
joritatea religiilor şi filosofiilor sunt tot mai puțin contestate, chiar dacă 
ele nu sunt întotdeauna puse în aplicare, ci dimpotrivă. 

Educaţia distruge progresiv prejudecățile; datorită progresului mij- 
loacelor de transport și de informare, putem întâlni oameni care gândesc 
diferit, deci putem să ne relativizăm părerile, să ne nuanțăm judecățile 
de valoare şi să ne deschidem spre ceilalți. Unii vor obiecta că mai există 
la fel de multe suferințe în lume. Deşi o asemenea afirmație este pur su- 
biectivă și se poate susține și contrarul, constatăm că toate suferințele 
umane sunt asociate, într-un fel sau altul, cu incapacitatea de a progresa: 
boala, moartea, deznădejdea sunt resimțţite ca o oprire nedorită în drumul 
nostru spre mai multă fericire, spre mai multă putere, iubire și viață, până 
la urmă. 

Dacă Dumnezeu ne-a creat, tot El este cel care a pus în străfundul ființei 
noastre dorința de progres, de autodepășire și de desăvârșire. Dintre toate 
ambițiile pe care le purtăm în noi de la începuturile lumii, cea mai puter- 
nică și mai stimulantă este cea de a înainta spre Dumnezeu. Apropierea 

de Dumnezeu este scopul vieții spirituale şi fiecare religie propune pro- 
pria sa metodă. 

Lucrurile sunt mai simple dacă credem într-o Revelaţie explicită a lui 
Dumnezeu, însă chiar și pentru cei care ezită să se alăture acestei credințe 
există soluții. 

Prin urmare, dacă avem credința că Dumnezeu este Iubire, atunci, pen- 
tru a ne apropia de El, mobilul tuturor acțiunilor noastre trebuie să fie iubirea. 
Dumnezeu se arată în întreaga sa creație, iar dragostea pentru Dumnezeu 
este sinonimă cu dragostea pe care le-o oferim tuturor creaturilor sale, 
dar și nouă înșine. Tocmai pentru că suntem mai mult sau mai puţin in- 
direct creați de Dumnezeu, unii susțin că suntem creați după chipul Lui. 

Nu s-a subliniat îndeajuns faptul că datorită unei asemenea afirmații, 
căutarea unui Dumnezeu al Iubirii devine legitimă: pentru că ne iubeşte 
și ne vrea binele, ne vom apropia de El și vom căuta fericirea, înțelegând și 
urmând voia Lui. Dorinţa noastră de împlinire este absolut firească, 
trebuie doar să nu renunțăm la calea iubirii, opusă celei a egoismului. 

Iubirea înseamnă dăruire: să dăruim din gândurile noastre, din timpul 
nostru, din banii noștri, ba însăși viața noastră. Egoismul ne închide în noi 
și ne face să devenim robii lucrurilor pe care le avem. Viaţa de cuplu arată 
foarte bine opoziția radicală dintre aceste două atitudini, deși termenul de 
iubire este folosit în ambele cazuri: de multe ori, bărbatul sau femeia îşi 
„iubesc“ partenerul pentru că au nevoie de el, iar cuplul devine atunci o po- 
trivire între două egoisme; dacă o astfel de nevoie dispare, atunci nimic nu 
îi mai poate ține pe cei doi împreună. Însă un cuplu trainic este unul în care 
fiecare se străduiește să preîntâmpine nevoile celuilalt în loc să se gân- 
dească la sine însuși, mai ales dacă cei doi își așază viața pe temelia dragostei 
pe care o dăruiesc celorlalţi, începând cu propriii copii. 

Un asemenea exemplu arată că de multe ori iubirea este înțeleasă greșit. 
Același lucru se poate spune și despre fericire. Fericirea adevărată, ca și 
iubirea adevărată, se obține dăruind și nu încercând să acaparăm lucruri 
care nu pot fi decât trecătoare şi perisabile. 

Apropierea de Dumnezeu se poate face printr-un efort susținut de 
autoeducare al cărei cuvânt-cheie este responsabilizarea, contrară 
culpabilizării. 

Dacă încercăm în fiecare zi să oferim mai multă iubire și să arătăm 
prin fapte adeziunea noastră la cuvântul lui Dumnezeu care ne cere să 
iubim, vom înainta spre El. Culpabilizându-ne, nu facem decât să ne în- 
toarcem într-un trecut întunecat pe care trebuie să-l depășim. Atunci când 
credem cu adevărat, Dragostea infinită a lui Dumnezeu este deasupra 
tuturor tarelor noastre ce oricum ne sunt iertate, dacă le mărturisim și 
încercăm să le învingem. 

Lucrurile par, astfel, foarte simple, dar știm cu toţii cât de greu neesă ne 
desprindem de obiceiurile și de defectele noastre, chiar dacă ne străduim. 
De aceea, apropierea de Dumnezeu și fericirea pe care ne-o poate aduce El 
cer timp şi eforturi constante. Nu e nevoie să fii credincios pentru a porni 
pe acest drum greu, dar fascinant. Însă cel credincios are mult mai multe res- 
ponsabilități, pentru că ar trebui să cunoască mai bine voia lui Dumnezeu 
și faptul că El ne așteaptă. 

În dreptatea sa nemărginită, Domnul a pus în conștiința tuturor, și a 
celor credincioși, și a celor necredincioși, aceeaşi sete de bine și de frumos, 
prin care omul îşi poate regăsi demnitatea și rostul existenţei sale. 

Desigur, apropierea de Dumnezeu presupune folosirea unei metode 
și chiar a unor tehnici. Fiecare dintre noi își poate utiliza o bună parte 
din timpul său pentru a căuta ceea ce i se potriveşte în materie de religie. 
Religia este doar un instrument, dar trebuie să alegem unul cât mai 
performant. El devine necesar, pentru că cel mai greu este să lucrezi 
fără instrumente. 

Chiar dacă nu suntem conștienți de acest lucru, strădania de a aduce 
cât mai multă iubire adevărată şi pace în lume, de a ne stăpâni impulsu- 
rile, de a asculta și de a încerca să înțelegem punctele de vedere ale ce- 
lorlalţi, ajutorul dat celor care suferă sau care sunt în nevoi, prin fapte 
sau rugăciune, toate acestea constituie o modalitate de a înainta spre 
Dumnezeu. 

Oricare ar fi abordarea pentru care optăm, avem nevoie de trei calități 
fundamentale ce trebuie cultivate: luciditatea care înseamnă și smerenie; 
solidaritatea care este expresia iubirii, și voința de a acționa, chiar și doar 
prin rugăciune. 

LUCIDITATEA 


Ca în orice călătorie, și în viață trebuie să facem periodic bilanţuri. 
Trebuie să știm în ce punct ne aflăm, care ne sunt capacităţile şi ce vrem 
să facem. 

Pentru aceasta, este indispensabil să ne cunoaștem pe noi înșine. Multe 
din suferințele noastre provin din iluziile pe care ni le facem despre sta- 
rea și capacitățile noastre și despre obiectivele pe care le putem atinge. 
Nemulțumirea și invidia sunt rezultatul inevitabil al diagnosticului greșit 
pe care ni-l punem. 

Pentru a evita asemenea iluzii, avem nevoie de o anumită doză de 
smerenie, care nu e o formă de subestimare, sentiment ce ne-ar putea alunga 
orice dorinţă de a mai acționa, ci o stare prin care ne putem cunoaște 
calitățile și defectele. 

Cel mai aprig dușman al lucidității este orgoliul prin care luăm drept 
realitate iluziile noastre. Marchizul de La Palice spunea că pentru a rămâne 
conştient trebuie să ai o conștiință. 

Trebuie să ne educăm conștiința morală, încercând să înțelegem efectele 
comportamentului nostru. 

În loc să prescrie interdicții care suscită, adesea, revoltă, pedagogii ar 
trebui să descrie răul pe care faptele, cuvintele sau atitudinile noastre îl 
pot provoca. Este chiar uimitor că programele oficiale de educație civică 
nu insistă mai mult asupra consecințelor, uneori dramatice, ale unor ges- 
turi ale căror importanţă și gravitate nu sunt conştientizate de autorii lor: 
un viol care poate traumatiza pe viaţă o femeie, un rănit care moare pentru 
că un delincvent a stricat un telefon public, un angajat care se sinucide din 
cauza unei concedieri abuzive... 

Însă de multe ori nu ne dăm seama nici de consecinţele pe care 
faptele şi alegerile noastre le pot avea asupra propriei persoane. Să ne 
privim cu luciditate nu este un exerciţiu intelectual pentru blazați, ci 
o atitudine pe care fiecare dintre noi ar trebui să o adopte. O viață reușită, 
pe plan profesional, familial, social sau spiritual, depinde de luciditatea 
noastră. Din fericire, aceasta se îmbunătățește prin experiență. Viața ne 
ajută să renunțăm la iluziile excesive pe care ni le facem uneori despre 


315 


316 


michel malherbe 


capacitățile noastre. În același timp, cu cât înaintăm în vârstă, cu atât 
posibilitățile noastre de a alege devin limitate, dispărând cu totul în 
fața morții. Nu trebuie deci să ne bazăm prea mult pe propria expe- 
riență pentru a face alegeri bune... de cele mai multe ori o dobândim 
prea târziu. 

Putem totuși profita de experinţa celorlalți, dar nici acest lucru nu este 
întotdeauna ușor: situația fiecăruia dintre noi este unică, iar schimbă- 
rile culturale și sociale ne cer să privim cu circumspecție experiența per- 
soanelor mai în vârstă decât noi. De asemenea, dacă apelăm, în lipsa unui 
duhovnic, la sfaturile unui prieten sau ale unui psihiatru, și în acest caz 
va trebui să dăm dovadă de luciditate pentru a ne da seama dacă părerea 
lor ne este de folos. 

O judecată asupra unui eveniment anume poate să fie bună în sine, 
dar să conducă la o viziune de ansamblu greșită, pentru că nu ia în calcul 
decât un singur aspect al realității. 

Singurul mod de a controla situația este să ne punem nădejdea în 
Dumnezeu. Afirmația poate stârni zâmbetele necredincioșilor, însă celor 
care au avut șansa — sau harul — credinţei nu le este permis să ignore acest 
adevăr. 

Experiența credincioşilor stă mărturie: într-o situație dificilă în 
care e foarte greu și chiar dureros să luăm o decizie, prin rugăciune 
putem afla răspunsul. Unii pot vedea aici un simplu efect al medita- 
tiei prin care ne eliberăm de frământările conștiinței, însă pentru alții, 
el este cu adevărat un răspuns al lui Dumnezeu. Credincioșii sunt con- 
vinși de această ultimă interpretare, poate și pentru că soluția care li se 
arată este, uneori, neașteptată: viziunea lui Dumnezeu despre eveni- 
mente este foarte diferită de a noastră, pentru că noi suntem orbiți şi 
supuși timpului. 

Importanţa lucidităţii este atât de mare, încât trebuie să o cultivăm 
pe orice cale, chiar și supranaturală. Însă cu sau fără rugăciune, lucidi- 
tatea nu se poate dobândi fără smerenie: dacă ne considerăm centrul 
universului, nu putem acționa într-un mod corect. De aceea luciditatea 
și simțul solidarității sunt eminamente complementare. 

SOLIDARITATEA 


Să rămânem solidari în lumea în care trăim este o condiție primor- 
dială a fericirii noastre. Este un adevăr, în general, prea puțin cunoscut. 

Atunci când vârsta, dorința de a fi liberi, dinamismul sau poziția noastră 
socială ne fac să credem că putem trăi și fără ceilalți sau fără Dumnezeu, 
ne dorim să fim independenți și să rupem legăturile care ni se pare că ne 
țin pe loc. 

O asemenea atitudine este nedreaptă, ineficientă și periculoasă. 
Nedreaptă pentru că luciditatea noastră ar trebui să ne facă să ne dăm 
seama că ceea ce suntem este rezultatul solidarității pe care ne-au arătat-o 
ceilalți: viața unui copil depinde de grija pe care i-o poartă părinții lui, un 
adult se hrănește zilnic cu produsul muncii unei mulțimi de oameni. Chiar 
dacă serviciile de care beneficiem sunt plătite, direct sau prin impozite, 
această remunerare este și expresia solidarității dintre oameni. 

Pentru că orice societate este o rețea complexă de legături de solidaritate, 
nu putem respinge datoriile de solidaritate pe care le avem față de ceilalți 
fără a respinge întreaga societate... iar ipoteza potrivit căreia am fi capa- 
bili să trăim bazându-ne doar pe puterile noastre, asemenea lui Robinson 
Crusoe, este mai mult decât improbabilă: chiar dacă o asemenea situație 
ar fi posibilă, tot am avea datorii de solidaritate față de o societate care ne-a 
ajutat să devenim supraoameni. 

Dacă dreptatea elementară cere să fim recunoscători societății care 
ne-a format, solidaritatea este necesară și pentru bunul ei mers. Este un 
lucru bine cunoscut astăzi că doar prin munca în echipă se pot obține 
mari realizări științifice sau tehnice. Un meseriaș, chiar și foarte priceput, 
nu ar putea ajunge singur pe Lună. Chiar și scrierea unei cărți, care e o 
muncă personală, nu poate avea valoare fără o echipă de editori sau 
fără cititori. Dacă vrem să contribuim la un anume progres al omenirii, 
solidaritatea este, în mod sigur, condiția eficienţei, inclusiv în dome- 
niul moral. 

Este periculos să ne lipsim, din orgoliu, de beneficiile pe care ni le pot 
aduce oamenii din jur: aceștia sunt deseori mai în măsură să ne aprecieze 
și să ne testeze faptele. 

Practic, în viaţa de zi cu zi, solidaritatea se manifestă la mai multe ni- 
veluri dispuse în cercuri concentrice: față de familia, orașul și țara din care 
facem parte, față de universul nostru cultural, inclusiv față de o religie, 
față de omenire și, la nivel global, față de creație. Pentru cei care cred într-un 
Dumnezeu personal există și o solidaritate cu El, prin participarea la 
creația sa. 

Aceste forme diferite de solidaritate, care sunt expresia iubirii, acoperă 
un spațiu vast și, până la urmă, întreaga noastră viață. Firește, cercurile cele 
mai apropiate sunt şi cele prioritare, pentru simplul motiv că faptele noas- 
tre au un impact mai mare în raza imediată de acțiune și se amortizează 
cu cât ne îndepărtăm de respectiva sferă. De pildă, este un lucru bun să 
avem grijă de natură, să nu o poluăm și să nu tăiem arbori în mod abuziv, 
sau să nu maltratăm animalele, dar ar fi ridicol să pretindem un astfel de 
comportament impecabil de la cineva care este incapabil să se poarte 
frumos cu membrii propriei sale familii. 

Familia constituie primul cerc de solidaritate. Este acel cămin al iubirii 
în care te poți simţi în largul tău. Toți pedagogii consideră că ea nu poate 
fi înlocuită cu nimic altceva, deși, în mod absurd, chiar unii dintre ei o sa- 
botează în numele unor idei confuze şi viciate despre libertate. Desigur, 
există şi familii neîmplinite, dar numai acelea care nu sunt un cămin al 
solidarității: cea dintre tată și mamă, mai întâi, dar și dintre copii, care 
participă, în funcție de vârstă, la viața comunităţii, fiind cea mai bună ga- 
ranție a bătrâneții fericite a părinţilor lor. Cei care, din păcate, nu au șansa 
să simtă căldura căminului familial pot încerca să ofere şi să primească 
afecțiune din partea unui animal, a unui câine sau a unor pui de focă, de 
exemplu; toate aceste încercări de a iubi sunt demne de luat în seamă, dar 
trebuie să recunoaştem că ele nu sunt decât un reflex palid al iubirii dă- 
ruite și primite într-o familie, explicația fiind una simplă: asemenea sub- 
stitute de afecțiune nu pot contribui la educaţia și progresul omenirii la 
care suntem toți chemaţi, fiecare după puterile sale, și independent de 
voința noastră. 

Ca atare, familia nu constituie domeniul închis al unei iubiri egoiste, 
ea trebuie să se deschidă și spre celelalte cercuri. Țara este un exemplu 
foarte bun. Termenul ușor desuet de patrie arată foarte clar că țara-pământ 


enciclopedia religiilor 


a strămoșilor este o prelungire a familiei. Colectivitatea socială nu poate fi 
trainică fără un anumit simț patriotic. Nu ne-am adunat întâmplător într-un 
loc de pe acest pământ. O țară nu este formată din eșantioane reprezentative 
ale tuturor popoarelor lumii. Locuitorii ei sunt uniți de anumite valori, de 
istoria, de cultura lor — o bază pe care se construiește viitorul. Dacă ignori 
o astfel de realitate, ești obligat să o iei de la început: încercarea khmerilor 
roşii de a crea un popor nou, total desprins de cultura sa străveche, ar tre- 
bui să ne arate că progresul este lipsit de sens dacă sunt negate rădăcinile 
unei nații. 

Fireşte, constituirea unei țări, dezvoltarea sa armonioasă, materială, 
culturală și spirituală reprezintă o sarcină mult mai dificilă decât reuşita 
unei familii. Putem constata că solidaritatea națională este mai greu de atins 
decât cea familială: dacă un copil, al familiei Popescu, să presupunem, este 
închis pentru o greșeală de tinerețe, familia va fi puternic afectată și va în- 
cerca să îl scoată din închisoare; însă dacă 40 000 de cetățeni ar fi închiși 
pentru diverse delicte, colectivitatea națională nu ar dori decât un singur 
lucru, ca aceștia să rămână în închisoare și să nu mai audă de ei. Totuși, 
există anumite forme de solidaritate națională care se manifestă uneori 
eroic în cazul unor agresiuni exterioare. Dând un exemplu mai prozaic, este 
nevoie de o echipă de fotbal pentru ca oamenii să înțeleagă acele lucruri 
comune care îi fac să fie un popor. Șovinismul sportiv, substitut al unui 
patriotism „expirat“, este un fenomen uimitor la care ar trebui să medităm. 

Observațiile referitoare la familie sunt valabile și pentru țară: există 
riscul de a ne închide într-un mod egoist în propria națiune, etnie, co- 
munitate religioasă sau familie. Deschiderea spre lume, conştientizarea 
legăturii de frăție dintre oameni, este o altă formă necesară de solidari- 
tate, însă și mai greu de practicat. Deși în viața de zi cu zi simţim tot tim- 
pul interdependența care ne leagă de compatrioții noștri, deseori distanța 
care separă sentimentele noastre frumoase, dar pur teoretice, de practica 
unei adevărate solidarități universale este foarte mare. 

Mai rămâne un tip de solidaritate care nu este încă foarte bine înțeleasă, 
și anume cea a întregii Creaţii, adică solidaritatea noastră în Dumnezeu, 
Creatorul nostru. Ar fi de folos să o conștientizăm, pentru că măcar astfel 
am putea pune la îndoială diferențele care ne despart și am accepta să lucrăm 

împreună pentru a îmbunătăți pe cât posibil lumea în care trăim, pe noi 
înșine, familia noastră și țara noastră. Doar Dumnezeu își poate pune pecetea 
asupra solidarității oamenilor în timp. El a creat legile evoluției, prin care de- 
venim solidari chiar și cu o maimuţă sau cu un protozoar. Dacă vom privi 
lumea astfel, vom înceta să ne mai agităm fără rost în căutarea unor plăceri 
imediate și vom alege să ne apropiem de Creator, contribuind la lucrarea sa. 
Astfel, solidaritatea este sinonimă cu evoluția și continuitatea, iar raiul la 
care speră credincioşii are șanse să fie prelungirea sublimată și eliberată 
de timp a vieții pe care am trăit-o. Tema creștină a comuniunii sfinților nu 
este altceva decât expresia solidarităţii dincolo de timp a tuturor celor care 
și-au dedicat viața Creației, urmând voia lui Dumnezeu. 


VOINȚA DE A ACȚIONA 


Nu ne-ar ajuta cu nimic să înțelegem foarte bine situația în care ne 
aflăm, dacă am folosi respectiva înțelegere doar pentru a profita din plin 
de spectacolul lumii în care trăim. 

Fiecare dintre noi s-a născut pentru a participa, într-un fel sau altul, la 
desăvârşirea Creaţiei. Dorinţa de a acționa și ambițiile noastre sunt, deci, 
perfect legitime. 

Însă e necesar să aflăm cum trebuie să trăim, ținând cont de calitățile 
și de defectele noastre, de posibilitățile și de limitele noastre. 

Terenul principal pe care poate și trebuie să se exercite nevoia noastră 
de acțiune suntem, mai întâi, noi înșine. Una dintre constantele naturii 
umane este această extraordinară capacitate de a progresa, pe care o purtăm 
în noi. Se întâmplă uneori ca cerșetorii să devină miliardari, iar tâlharii, 
sfinți. Însă, chiar și pentru schimbări mai puțin spectaculoase, nu trebuie 
să ne bazăm pe întâmplări, pentru a deveni mai buni. E nevoie de multă 
voință și perseverență. Experienţa ne arată, de altfel, că este mai ușor să 
ne cultivăm calitățile decât să înlăturăm defectele. 

Pentru a ne folosi întregul potenţial, avem nevoie de o anumită disci- 
plină. Atletul cel mai înzestrat nu ar putea obține performanțe fără un 

antrenament. Dacă suntem receptivi la educaţia pe care o primim în 
tinereţe, putem fi stăpâni şi responsabili în privința evoluției noastre 
și când devenim adulți. 

Cine dorește să progreseze reușește întotdeauna, bineînțeles, dacă dă 
dovadă de suficient de multă luciditate și își cunoaște limitele. 

Tocmai la acest nivel viața spirituală se dovedește extrem de im- 
portantă pentru împlinirea omului. Fiecare dintre noi simte, la un mo- 
ment dat, că se plafonează la activitățile fizice sau intelectuale pe care 
le întreprinde, însă o asemenea stagnare nu poate apărea în viaţa spi- 
rituală pentru că spiritul nostru se deschide spre nemărginirea lui 
Dumnezeu. 

Contrar temerilor pe care le au mulți dintre cei cărora le sunt total 
necunoscute bucuriile vieții spirituale, aceasta nu înseamnă austeritate 
sau sinistroză. Dimpotrivă, după cum am văzut deja, ea ne poate aduce 
lucrurile pe care ni le dorim cu toţii, dându-le o nouă strălucire: bucuria, 
iubirea, libertatea şi cunoașterea. 

Dintr-o astfel de perspectivă, voința de a acționa este strâns legată de 
cea de a iubi. Încercând să împlinim ceea ce așteaptă Dumnezeu de la noi, 
încercăm de fapt să devenim ca şi El, desigur în măsura noastră modestă, 
creatori și izvor de iubire. 

Dacă ar fi să rezumăm într-o formulă modul în care ar trebui să ne în- 
dreptăm viața spre Dumnezeu, am adopta-o pe cea a Sfântului Augustin: 
„Iubeşte și fă ce vrei.“ Sfântul nu face, desigur, referire la o iubire erotică 
lipsită de constrângeri, ci la acea iubire în care, ceilalți fiind în centrul 
preocupărilor noastre, acțiunile pe care le întreprindem și alegerile noas- 
tre sunt, în mod necesar, bune. Este ceea ce numim, sub o altă formă, marea 
libertate a copiilor lui Dumnezeu. 

În acest mod, fiecare dintre noi trebuie să fructifice calitățile cu care 
l-a înzestrat natura. Încercând să se apropie de așteptările pe care le are 
Dumnezeu de la noi și de ceea ce este Dumnezeu, fiecare om poate deveni 
creator și izvor de iubire. 


1 Sfântul Augustin (354—430), episcop de Hippona era kabil. Acest oraș din Algeria, 
Bone în perioada colonială, se numește astăzi Annaba. 

Este minunat să constatăm că fiecare individ poate contribui la ceea ce 
pare a fi planul lui Dumnezeu pentru omenire. Infirm sau geniu, bătrân 
sau copil, cu toții avem anumite daruri prin care putem contribui la pro- 
gresul colectivităţii, care este strâns legat de progresul fiecărui individ în 
parte. Acest discurs poate părea de un optimism jignitor pentru cei care 
nu au fost răsfățați, în mod special, de natură. Dar pot fi date multe exemple 
de persoane bătute de soartă, dar care strălucesc de o bucurie pe care si- 
tuaţia lor nu o poate explica, la prima vedere. Bucuria lor interioară 
este spirituală. 

Pentru că fiecare dintre noi poate, din cauza vârstei sau a bolii, să 
ajungă într-o situație dificilă, trebuie să pornim încă de pe acum în 
aventura exaltantă pe care o presupune viața spirituală. 

Această înaintare perseverentă spre ceea ce Dumnezeu aşteaptă de la 
noi implică o căutare a legăturii cu El. Dar, pentru că Domnul ne-a lăsat 
liberi, El ne respectă libertatea și nu se arată decât celor care îl caută. Nu 
se joacă de-a v-aţi ascunselea cu noi, pentru că Iubirea nemărginită a lui 
Dumnezeu este tot timpul la îndemâna noastră. Aceasta este poziţia pe care 
o adoptă creştinismul, considerând că Dumnezeu s-a făcut Om tocmai 
pentru a ne învăţa să îl cunoaștem. 

Într-adevăr, pentru calea atât de neașteptată, arătată nouă de lisus 
Hristos, era nevoie ca Dumnezeu să vină pe pământ. În loc să-l căutăm pe 
Dumnezeu pe căi abstracte, intelectuale, care oricum nu sunt la îndemâna 
oricui, Dumnezeu ne spune că îl putem întâlni în cei mai defavorizaţi și 
disprețuiți dintre oameni. 

Există o adevărată prăpastie între o astfel de abordare și recomandă- 
rile celorlalte religii, adică obligaţia de a respecta anumite legi sau ritua- 
luri. Diferenţa este atât de mare, încât nici creștinismul nu a acceptat să 
renunţe la formalism sau la anumite practici rituale care sunt inerente ce- 
lorlalte religii. 

În fond, nu e important învelișul, ci capacitatea lui de a transmite ceea 
ce este esențial. Omul, fiind creat de Dumnezeu, este receptiv la Divinitate 
atât prin inteligenţă, cât şi prin simţul frumuseţii, al armoniei, al con- 
templării naturii etc. 

Dacă suntem încredințaţi că Dumnezeu ne așteaptă, cel mai bun 
mod de a ne apropia de El este să contribuim la lucrarea pe care o face 
în vieţile noastre. 

Terenul propice dezvoltării unei asemenea acțiuni suntem în primul 
rând noi înșine. Fiecare dintre noi trebuie să afle cum își poate folosi 
resursele personalității sale în diferite împrejurări ale vieții. 

Există oare o provocare mai captivantă în viața noastră decât aceea 
care are drept miză desăvârșirea noastră, urmând planul lui Dumnezeu 
sau ceea ce ni se dezvăluie din el? 

Fiecare dintre noi are multe daruri: calități sufletești, capacități tehnice, 
forță fizică, rezistenţă la suferiță, experiență, entuziasm, înțelepciune, și 
oricare dintre ele poate să contribuie la desăvârşirea Creaţiei, spre slava 
lui Dumnezeu. Trebuie să ne străduim să dăm totul din noi în fiecare clipă. 
Există un teren impresionant pentru dorința noastră de a acționa! 

Întemeierea unei familii, munca de zi cu zi, conducerea unei întreprin- 
deri, capacitatea de a trece cu ușurință peste o insultă sau o nedreptate, 
ajutorul dat altora, disponibilitatea, faptul de a-i asculta și de a vorbi cu 
ceilalți, dăruind din energia de care dispunem, și, mai presus de toate, păs- 
trarea legăturii cu Dumnezeu, toate sunt surse de progres pentru cei care 
știu să-și fructifice vocaţia și personalitatea. 

Contribuţia la Creaţia lui Dumnezeu sau împlinirea vieții noastre pe 
acest pământ sunt preocupări convergente, astfel încât nu e nevoie să fim 
iluminați de o credință puternică pentru a face primii pași spre destinul 
pe care ni l-a pregătit Dumnezeu. Cultivându-ne calităţile cele mai fireşti, 
viața noastră spirituală poate ajunge la desăvârșirea în Dumnezeu. 

Prin urmare, nu contează împrejurările în care ne aflăm sau capacită- 
tile de care dispunem. Importantă este iubirea pe care o adăugăm acestora: 
un om de afaceri extrem de abil este mai puțin util pentru Dumnezeu 
decât un bolnav care nu poate vorbi sau care nu se poate mişca, dar care 
își foloseşte întreaga sa luciditate ca să se roage pentru ceilalți. 

Astfel, inegalitatea naturală dintre oameni este înlocuită de egalitatea 
demnității lor. 

Nu este ușor pentru intelectul nostru să accepte o asemenea viziune 
asupra realității, deși conștiința noastră ne spune că este justă. Îndoiala 

poate să încolțească sau să ne cuprindă în orice moment. De aceea trebuie 
să căutăm solidaritatea umană, ca pe un antidot împotriva slăbiciunilor 
noastre. Religia ne poate ajuta în acest sens, asemănându-se cu un club 
sportiv fără de care atleţii nu ar putea reuși să câștige o competiție de 
nivel înalt. Campionii spiritualităţii care își dedică forţele și inteligența 
unor debili sau unor bolnavi fără speranţă pot avea acces la experiența 
extraordinară a unei bucurii împărtășite, a unei îmbogățiri sufleteşti 
reciproce ce e dincolo de rațiune. 

Asemenea argumente ar trebui să ne facă să credem cu atâta putere 
în veșnicia vieții, încât moartea să devină poarta spre adevărata împlinire 
și încununarea nădejdii în Dumnezeu. 


CONCLUZII 


La sfârşitul acestei lungi călătorii printre religiile praticate astăzi în 
întreaga lume, putem face câteva constatări: 


e Existența fenomenului religios nu pare a fi influențată de nivelul de 
dezvoltare a unei societăți, în general, și a ştiinţei, în special. 

a Religiile se adresează, fiecare în felul ei, nevoilor spirituale. Acestea se 
confundă frecvent cu alte elemente de natură psihologică, precum ne- 
voia de apartenenţă la o comunitate sau la o tradiție, bucuria de a par- 
ticipa la o ceremonie, fascinația pentru necunoscut, dorința de a 
progresa, teama de viitor... Fiecare dintre noi poate avea asemenea 
sentimente, și fără să fie adept al unei religii, însă nevoile spirituale 
sunt de altă natură și nu pot fi reduse la simple fenomene psihologice. 

e La nivel elementar, spiritualitatea se limitează la o credinţă difuză în 
existența unei Divinități sau a unei ordini supranaturale. Misticii, 
însă, simt în permanenţă prezenţa lui Dumnezeu cu care intră într-un 
dialog cât se poate de viu. 

e Dimensiunea spirituală și cea rațională nu sunt deloc în contradicție, deși 
se situează în planuri diferite. Sunt foarte mulți oameni de știință care cred 
în Dumnezeu și practică o religie, dar credința lor se exprimă diferit de 
cea a unui poet, a unui literat, și cu atât mai mult, a unui om simplu. 

e Existența lui Dumnezeu este o ipoteză ce nu poate fi verificată, dar nici 
nu este posibil de eliminat. 

» Ipoteza unui Dumnezeu creator ca explicație a lumii nu ar fi decât o 
noțiune fără conținut, dacă Dumnezeu nu ar dori să reveleze, cel puțin 
parțial, cine este El şi ce vrea El. 

e În ipoteza în care Dumnezeu există, fie că ni se revelează sau nu, El nu 
ne constrânge în nici un fel să-i împlinim voia, tolerându-i deopotrivă 
pe adepții tuturor credințelor religioase, dar şi pe cei care îl ignoră. 
Cei care nu se îndoiesc de atotputernicia sa, așadar cei care cred în 
Domnul, nu pot să nege faptul că Dumnezeu ne respectă libertatea. 

e Dacă Domnul este Cel ce ne-a creat, El a pus în noi o sete neostoită 
de dreptate, de speranţă, de fericire, care corespunde de fapt nevoii de 
a-l cunoaște pe Dumnezeu. 

« Pentru unii, Dumnezeu se defineşte ca o energie atemporală, care, „con- 
centrându-se“, a putut crea materia după bunul său plac. Cum am putea 
explica însă voinţa de armonie pe care o putem constata în întregul 
univers? Un Dumnezeu redus la o forță cosmică ar fi incapabil să creeze 
o lume armonioasă. Cine ne-ar mai fi înzestrat în acest caz cu dorința 
de frumusețe, de dreptate, de iubire etc., lucruri care ne sunt atât de 
prețioase? 

e Dumnezeu poate fi înțeles şi ca o ființă „personală“ care are planul său 
pentru lume și omenire și puterea de a modifica cursul existenței sau de 
a-şi exprima voinţa. Toate religiile adoptă această ultimă perspectivă, 
unele într-un mod mai evident decât celelalte. 

« Deşi diversitatea lor este foarte mare, atitudinile pe care Omul le poate 
avea față de Dumnezeu pot fi încadrate în trei mari tendinţe: 

—  Oatitudine „animistă“ în care supranaturalul este tot timpul prezent. 
Credinciosul „negociază“ avantaje şi protecție în schimbul unor 
rugăciuni sau al unor jertfe aduse divinităților. O asemenea formă 
de religiozitate vecină cu superstiția intră imediat în contradicție 
cu știința sau chiar cu bunul-simţ. 

—  Atotputernicia lui Dumnezeu se exprimă printr-o „lege“ lăsată 
oamenilor: cei care o respectă vor fi recompensați, iar ceilalți, 
pedepsiți. 

— Credința că Dumnezeu este Iubire; ca atare, El nu se impune oa- 
menilor în mod autoritar, ci le lasă libertatea să răspundă sau nu 

iubirii sale: doar alegând iubirea ca reper, ne vom putea înălța spiri- 
tual spre Dumnezeu, oamenii fiind responsabili pentru alegerile lor 
în această viață ca și într-o eventuală existenţă viitoare. 

e Această ultimă atitudine religioasă este cea adoptată de creştinism. 
Trebuie să precizăm că mulţi dintre creştini își trăiesc credinţa într-un 
mod asemănător superstițiilor sau cu teama de a nu încălca anumite 
reguli. Pentru ei, respectul față de morală este o obligație primordială, 
când de fapt el ar trebui să fie o consecinţă firească a iubirii. După cum 
și adepți ai religiilor non-creştine îşi pot trăi relația cu Dumnezeu ca 
pe una de iubire, chiar dacă religia lor pune un mai mare accent pe 
respectarea unei legi divine: misticii, cum ar fi unii sufiți musulmani, 
sunt exemple în acest sens. 

e Deşi concepțiile religiilor se deosebesc foarte mult unele de altele, practic 
credincioşii lor depăşesc adesea respectivele diferențe, având compor- 
tamente religioase asemănătoare, bazate pe respectarea unei morale, 
a sărbătorilor religioase, pe organizarea unor ceremonii religioase 
sau a unor pelerinaje etc. Desigur, unele manifestări ale credințelor 
religioase au semnificații fundamental diferite, dar ele răspund unor 
nevoi permanente ale naturii noastre. În orice activitate umană, de 
pildă, există un respect pentru ritualuri; ele sunt esenţiale în religiile 
animiste şi în cele care se închină unui Dumnezeu autoritar, dar sunt 
relativ secundare în creştinism, deși unii creştini sunt foarte atașați 
de ele, ca de o tradiție culturală. 

» Toate religiile își propun să-l înalțe pe om spre Dumnezeu, dar ele nu 
pot fi echivalente și au eficacitate diferită în funcție de fiecare individ 
sau societate în parte. Unele dintre ele sunt în pericol de stagnare, 
măcinate de contradicții interne. 

e Religiile sunt doar un mijloc prin care putem înainta spre Dumnezeu. 
Ele nu au sens fără ajutorul lui și sunt inutile dacă nu ne arată cum să ne 
apropiem de El. Fiind „administrate“ de om, religiile sunt limitate şi rolul 
lor este acela de a ne ajuta să ne împlinim destinul în Dumnezeu. Ele 
sunt folositoare în măsura în care ne învaţă să devenim responsabili şi 
să căutăm pacea şi iubirea, folosindu-ne de toate resursele noastre. 

e Progresul spiritual pe care fiecare îl poate înregistra în ritmul său con- 
tribuie la progresul întregii omeniri. Religiile pot grăbi această înaintare 
doar în măsura în care sunt capabile să își adapteze învățăturile la 
necesarele evoluții ale societății. 

e Reliigile ar trebui să conştientizeze mai mult faptul că sunt chemate să-și 
unească forțele, vocaţia lor fiind aceea de a-l ajuta pe om să se înalțe 
spre Dumnezeu. 


Așa cum nimeni nu mai poate nega astăzi contribuţiile considerabile 
ale științei sau ale medicinei, tot astfel trebuie să recunoaștem obiectiv că 
foarte multe religii trasmit un mesaj pozitiv: 


+ Afirmarea existenţei lui Dumnezeu ar trebui, în mod logic, să ne 
împiedice să ne mai considerăm dumnezei, renunțând astfel la orgoliu, 
la dorința de putere și la certitudinea că deținem adevărul. 

e Afirmarea existenţei lui Dumnezeu conduce în mod firesc la concluzia 
că toți oamenii sunt egali în fața lui, ceea ce-i face, într-un fel, frați. O ase- 
menea viziune stă la baza luptei împotriva tuturor formelor de rasism, 
despotism sau colonialism, dar şi la baza noțiunilor de egalitate, 
fraternitate și democrație. 

e Existența acestui Dumnezeu creator, situat în afara timpului, face po- 
sibilă existenţa unei vieți viitoare, a unei vieți veșnice care sfidează 
moartea. O asemenea viață „supranaturală“, care e dincolo de natura 
noastră, ar trebui să-i tempereze pe cei ce cred că totul le este permis 
pe acest pământ. E posibil să existe o dreptate mult mai obiectivă decât 
mediocra noastră dreptate lumească. Este o contrapondere deloc negli- 
jabilă pentru abuzurile şi violențele de orice fel pe care suntem tentaţi 
să le practicăm. 

e Neajunsurile și slăbiciunile pe care le putem constata în religii sunt 
pricinuite de natura noastră umană. Oricare a fi mesajul lor, revelat 
sau nu de Dumnezeu, nu trebuie să uităm că el este interpretat şi trans- 
mis de oameni. Prin temperament sau educație, aceştia pot fi înclinați 
spre trecut sau, dimpotrivă, vizionari fervenţi care vor să schimbe în 
profunzime oamenii şi societatea în care trăiesc. Pot fi mai mult sau 
mai puțin dezinteresați, blazaţi, fanatici, seducători prin personalita- 
tea lor, talentul oratoric, exemplul pe care îl dau celorlalți... Imaginea 
catolicismului pe care o oferea papa Ioan Paul al II-lea este diferită 
de cea arătată de papa Paul al VI-lea, și total opusă cruzimii familiei 

Borgia; imaginea islamului, așa cum apare în emisiunile religioase de 
duminică dimineaţa, nu seamănă deloc cu cea reflectată de acțiunile 
talibanilor etc. 

e Prin faptul că au adepți, religiile reprezintă o putere la care râvnesc 
oamenii politici. În Istorie există numeroase exemple în care diverse re- 
gimuri politice sau economice au încercat să se folosească, să denatu- 
reze sau să distrugă forțele religioase. Aşa-zisele războaie „religioase“ 
au fost adesea conflicte de interese în slujba cărora au fost mobilizate 
convingeri religioase. 

e Înlocsă judecăm religiile în funcție de evenimentele istorice în care au 
fost implicate, cu sau fără voia lor, ar fi mai corect să le apreciem în func- 
ție de personalitățile marcante pe care le-au oferit. Vieţile lui Buddha, 
Iisus Hristos sau Mahomed, care sunt destul de cunoscute, stau mărturie 
în acest sens, dar şi cele ale discipolilor lor din toate timpurile. Cu toţii 
putem găsi asemănări între modele de spiritualitate şi personalități 
diferite, precum anumiţi învățători budiști sau hinduișşti, ulemale sau 
sufiți celebri, sau sfinți creştini precum Tereza din Lisieux, Francisc 
din Assisi sau Ignaţiu de Loyola. 

e Apartenența la o religie este, în general, consecința apartenenţei la o 
cultură, și nu rezultatul unei reflecții și al unei alegeri personale. Orice 
credincios ar trebui să-și dorească o confruntare liberă de idei, chiar 
dacă rezultatul ei ar fi doar o întărire a propriilor sale convingeri. Va 
duce oare secolul XXI la căderea zidului cultural care desparte religiile? 

e Este regretabil că, sub pretextul laicităţii, învățământul public nu oferă 
nici un fel de informații despre viața spirituală. Scopul lor nu ar fi cel de 
a influenţa conștiinţele, ci de a reunoaște existența unor nevoi spiri- 
tuale pe care religiile încearcă să le satisfacă în măsura posibilităților 
lor. Părțile descriptive ale cărții de față reprezintă o încercare de a arăta 
ce se poate face în acest domeniu. Pentru că școala nu oferă și o astfel de 
pregătire, nu e de mirare că tinerii lipsiți de discernământ sunt atraşi 
de organizații și secte îndoielnice, în care spiritualitatea constituie doar 
o fațadă înșelătoare. Ar fi timpul ca instituțiile publice să aibă mai multă 
încredere în principiul laicităţii care înseamnă neutralitate, și nu 
ignoranță sau ostilitate. 

« Un sistem de învățământ care neglijează dimensiunea spirituală a omu- 
lui nu ar trebui să fie surprins că valorile morale se degradează și că so- 
cietatea se destramă. Există trei modalități principale prin care se poate 
asigura acel minim necesar de pace și ordine: constrângerea, arbitrară 
și contrară demnității umane, filosofia eficacităţii (sunt necesare reguli 
pentru buna funcționare a societății) sau recursul mai mult sau mai puțin 
direct la spiritualitate (la conștiință, virtute, simţ moral...). Fără a avea 
prejudecăți în privinţa valorii intrinsece a spiritualității sau filosofiei, 
conducătorii noștri ar trebui să-și dea seama că amândouă sunt necesare 
pentru a ajunge la un consens și a nu recurge la constrângeri. Istoria ne 
arată, de altfel, că atunci când statul elimină spiritualitatea dintre preo- 
cupările sale, el tinde să impună mai multe constrângeri şi să se destrame. 

« Deşi o societate poate favoriza sau frâna viaţa spirituală, aceasta ră- 
mâne în esenţă o problemă personală. Fiecare dintre noi e liber să 
descopere beneficiile pe care i le poate aduce o viață spirituală călăuzită 
de Dumnezeu. 


Avem trei posibilități: 


e Să refuzăm ideea de Dumnezeu, adică să ne purtăm ca şi cum El ar fi 
o entitate inaccesibilă cu care este imposibil să comunicăm. 

e Sănemulțumimcuun Dumnezeu îndepărtat, exigent și înspăimântător, 
pe care trebuie să-l ascultăm fără să încercăm să-i înțelegem ordinele. 

« Săacceptămun Dumnezeu atotputernic, dar capabil de o dragoste infinită 
care ne respectă libertatea și vrea să ne înalțe spre El. 


Cei care nu au avut şansa unei revelații personale pot alege folosin- 
du-și gândirea: 


e Prima opțiune ne lasă în voia noastră, în incoerenţele şi deznădejdea 
pe care le cunoaștem cu toții: ne putem conduce după această filosofie, 
dar nu știm care este prețul experimentului. E ca și cum, într-un super- 
market, am alege mai multe produse pe care nu e marcat prețul, iar la 
sfârșit am descoperi cu surprindere cât avem de plătit. 

Dacă am alege a doua variantă, am avea impresia că Dumnezeu ne ia 
o parte din libertatea dăruită: teoretic, suntem liberi, dar practic sun- 
tem judecaţi aspru dacă facem o alegere greşită. Sub ameninţarea unor 
pedepse, suntem obligaţi să-i cântăm osanale lui Dumnezeu şi să-l as- 
cultăm orbește fără a avea posibilitatea unui dialog. Acest joc de-a şoa- 
recele și pisica nu pare deloc compatibil cu măreţia infinită a lui 
Dumnezeu. Ar putea fi El atât de narcisist, încât să-i accepte doar pe cei 
ce respectă orbește regulile sale imuabile? 

Cea de-a treia opțiune ne oferă, dimpotrivă, o totală libertate de ac- 
țiune şi de creație. Deși suntem limitați, suntem chemaţi să participăm 
la o lucrare divină care ne depăşeşte, dar al cărei motor îl cunoaştem: 
iubirea nesfârșită a lui Dumnezeu. 

Libertatea de care dispunem ne arată că nu suntem doar nişte roboți 
aduşi pe pământ pentru a executa un plan divin inaccesibil înțe- 
legerii noastre. Suntem dotați cu o inteligență care ne permite să 
avem inițiative, acest lucru însemnând că suntem parteneri ai lui 
Dumnezeu în lucrarea sa. O astfel de generozitate, pe care ar fi putut 
la fel de bine să nu ne-o arate, este semnul iubirii Lui pentru noi și 
ne deschide perspective nemărginite: destinul nostru fiind împlini- 
rea în Dumnezeu, viața noastră pe acest pământ trebuie să constituie 
o pregătire. Moartea nu mai este o dispariţie definitivă, ca în ipo- 
teza în care Dumnezeu nu există: ea nu mai înseamnă o judecată a 
unui Dumnezeu inaccesibil şi înfricoșător, care îi aruncă în fundul 
iadului pe cei păcătoşi și îi încununează cu lauri pe cei virtuoși. Lo- 
gica iubirii presupune o participare tot mai profundă la lucrarea 
lui Dumnezeu. 

Desigur, nimeni nu poate şti ce reprezintă cu adevărat acest lucru. 
Practic, suntem incapabili să înțelegem cum am putea ieși din timp, ai 
cărui prizonieri suntem. Dar trebuie să avem înțelepciunea de a trăi pe 
pământ fără să știm nimic din ceea ce ne poate aștepta în viața de din- 
colo. Înțelegem totuși că viața spirituală este o pregătire pentru ceea 
ce ar putea fi viața îndumnezeită; în orice caz, ea ne aduce o împlinire 
personală — variantă a fericirii pe care cu toții ne-o dorim — şi ne dă 
o dimensiune suplimentară. 

e Căutarea fericirii este îndreptățită şi, mai mult decât atât, este motivația 
cea mai profundă a vieţii noastre. Însă pentru fiecare individ fericirea 
înseamnă altceva: putem fi fericiți având anumite lucruri materiale, 
o reușită intelectuală sau o anumită trăire spirituală. Existența unui 
domeniu spiritual mărește considerabil șansele de fericire a omului. 
Fericirea spirituală este singura accesibilă celor defavorizați. Aceasta 
este atât de prețioasă, încât, pentru a o avea, cei care au reușit în viață 
sau care ar fi putut reuși abandonează totul. Este o fericire care în mod 
paradoxal acceptă să fie asociată cu suferințele fizice sau psihice, iar 
acestea pot fi, astfel, depășite. În realitate, este o fericire compatibilă 
cu dreptatea, o fericire de altă natură. 

Fie ca toate religiile să reușească în a o face cunoscută. 


ANEXE 


Religiile practicate în diferite țări din lume 


Datele existente sunt foarte inegale. Anumite țări nu sunt interesate de 
situația lor religioasă, iar altele dispun doar de date improbabile. Este 
totuși important, pentru a prezenta o sinteză cât mai completă a situației 
religioase din lume, să nu omitem informaţiile, uneori disparate sau 
subiective, culese mai ales pe teren, în timpul călătoriilor noastre. 

Îi rugăm pe cititori să ierte carențele sau eterogenitatea inevitabilă 
a unei astfel de cercetări, poate prea ambițioasă. 

Cifrele menționate între paranteze după numele fiecărei țări indică 
numărul populației potrivit estimărilor cel mai recente la care am putut 
avea acces. 


Afghanistan (29 de milioane) 


Populaţia este în totalitate musulmană. Ultima provincie păgână a fost 
convertită în 1890 și se numește astăzi Nuristan, „ținutul luminii“, în loc 
de Kafiristan „ținutul păgânilor“. 

Musulmanii afgani sunt, majoritatea, sunniți de rit hanifit. Șiiţii, 
aproximativ 8 milioane, sunt mai numeroși în rândul etniei hazara, din 
centrul țării, iar în nord-est trăiesc și câțiva ismailiți. 

În timpul monarhiei, accesul misionarilor străini era strict interzis, 
iar musulmanii care se lepădau de credinţa lor erau condamnați la moarte. 


338 


michel malherbe 


Cândva Afghanistanul a fost, pentru mult timp, parțial budist, iar crești- 
nismul a rezistat până în secolul al XIV-lea. 


Africa de Sud (45,5 milioane) 


Prima mesă oficiată în această țară a avut loc în 1487, cu ocazia debarcării 
navigatorului portughez Bartolomeu Dias. 

Populaţia se imparte în 36 de milioane de negri, 4,5 milioane de albi, 
3,8 milioane de metiși și 1 milion de asiatici, majoritatea de origine indiană. 
Creştinii reprezintă peste trei sferturi din populația totală; ei fac parte din 
mai multe Biserici. Cele mai importante grupuri sunt următoarele: 


e Biserica Reformată Olandeză! şi celelalte Biserici reformate mai mici 
au peste 4 milioane de membri. Jumătate dintre ei sunt albi de limbă 
afrikaans, printre care se află și descendenţi ai hughenoților francezi 
care au imigrat începând cu secolul al XVII-lea. Familiile cele mai cu- 
noscute se numesc du Plessis, Malherbe, Pinard, de Villiers, Malan etc. 

e Biserica Catolică are 3 000 000 de adepți, dintre care peste 2,5 milioane 
sunt negri și metiși. 

=  Metodiştii lui Wesley sunt peste 2 milioane, dintre care 1 500 000 sunt 
negri și metiși. Această Biserică a fost fondată în 1816. 

e Biserica Anglicană, aproape la fel de importantă precum cea metodistă, 
are 500 000 de adepți albi, de origine britanică. 

e  Luteranii, în jur de 800 000, sunt aproape toți negri sau metiși. 

e Numărul prezbiterienilor, în majoritate negri, depășește 500 000. 


Pe lângă aceştia, există milioane de credincioşi care fac parte din peste 
4 000 de Biserici cu denumiri diferite. 

Unele dintre ele pot fi situate în următoarele două categorii: cele me- 
todiste (numite uneori etiopiene) și cele din marea familie penticostală 
(precum Zion Christian Church). Totuşi, multe din aceste Biserici independente 


1 Această Biserică a fost singura care nu a condamnat apartheidul până în 1986. 
2 Desmond Tutu, laureat al Premiului Nobel pentru Pace, este episcop anglican. 

sunt greu de clasificat, fiind legate de personalitatea fondatorului lor. Ele 
dispar, în general, la fel de repede precum apar. 

Martorii lui Iehova sunt în număr de 40 000. 

Sud-africanii necreștini sunt, în principal, adepţii religiilor tribale tra- 
diționale (aproape 15% din populație). Proporția variază în funcție de etnie 
Și ajunge la 30% în cazul populaţiei zulu, depășește 20% în cazul etniilor 
swazi și xhosa și este mai mic de 10% în cazul populaţiei tswana. 

Printre adepţii religiilor necreștine se numără: 

« 580000 de hinduiști, toți indieni; 

e 600 000 de musulmani, jumătate metiși, jumătate indieni; 

e ]120000deevrei; 

e 23 000 de credincioşi bahai; 

e 15000 de credincioşi sikh. 


Albania (3,6 milioane) 


Albania care se dorea a fi „primul stat ateu din lume“ asistă astăzi la 
o renaștere de amploare a practicii şi a sentimentelor religioase. Raportul 
dintre apartenenţele culturale la o religie a rămas neschimbat: în 1945, 
70% din populaţie era musulmană, 18% ortodoxă și 12% catolică. Istoric 
vorbind, nordul Albaniei este prin tradiţie catolic, iar sudul, ortodox. Cen- 
trul, în care aceste două religii s-au înfruntat mult timp, a fost în mare 
parte islamizat din secolul al XVI-lea. 

Amintim că Maica Tereza din Calcutta (Gonxha Bajaxhiu) este de 
origine albaneză. 


Algeria (32 de milioane) 


În Constituţie, islamul este declarat „religie de stat“. Președintele 
republicii trebuie să fie de confesiune musulmană. 

Aproape toți algerienii sunt sunniți de rit malekit. Practica religioasă 
este inegală, fiind mai scăzută în rândul importantei minorități kabile. 

O minoritate, mozabiții, sunt musulmani kharidjiți, de doctrină ibadită. 
Această comunitate numără peste o sută de mii de persoane, dintre care 
80 000 trăiesc în Sahara, în oazele din M'zab, de unde le vine şi numele. 

Numărul algerienilor sunniţi de rit hanifit este foarte mic, acest rit 
fiind introdus cândva de turci. În Algeria, ca de altfel în tot Maghrebul, 
subzistă practici de cult pentru morti: venerarea „marabuţilor“, a mor- 
mintelor sfinților musulmani, este caracteristică islamului algerian. 
Există o comunitate catolică formată din 25 000 de francezi; ceilalți cato- 
lici sunt siro-libanezi, africani etc. Majoritatea sunt străini care locuiesc 
în Algeria, fără a fi cetățeni algerieni. Preoții și călugării din această co- 
munitate au adoptat naționalitatea algeriană. Este și cazul episcopilor 
și al primului cardinal algerian de origine franceză, monseniorul Duval 
(decedat în 1996). 

Importanta comunitate de evrei sefarzi a emigrat după proclamarea 
independenței. Numărul celor rămași este infim. 


Andorra (66 000) 


Toţi locuitorii Andorrei sunt de tradiţie catolică. Practica religioasă a 
scăzut drastic de câțiva ani, fiind la același nivel cu cea constatată la ca- 
tolicii francezi. Amintim că cei doi vicari ai Andorrei, care dețin îm- 
preună și funcția supremă în stat, sunt președintele republicii și episcopul 
de Urgell (Spania). 


Angola (10,8 milioane) 


90% din populaţie este creștină, dintre care 70% sunt catolici, iar 20%, 
protestanți. Aceștia sunt în majoritate evanghelici. Cei aproape 700 000 
de angolezi care mai practică încă un animism tradițional nu reprezintă 
mai mult de 6% din totalul populaţiei (de la 33% în 1960 și 70% în 1940). 

Constatăm și prezența câtorva Biserici creștine pur africane, dintre 
care kimbanghismul, originar din Congo (RDC). 

Antigua și Barbuda (66 000) 


97% din populație este creștină, dintre care 44,5% sunt anglicani, 
41,6% protestanți de alte tipuri şi 10,2% catolici. Mișcarea Rastafari, cultul 
lui ras Tafari, numele negusului Etiopiei, care a luat ființă în Jamaica, este 
foarte populară în rândul tinerilor, stând la baza modei rasta. 


Arabia Saudită (21 de milioane) 


Populaţia de origine pur saudită este în totalitate musulmană. Sunni- 
tii de rit hanbalit wahhabit constituie o majoritate zdrobitoare. Există și 
aproximativ 300 000 de şiiţi. Arabia Saudită este țara în care s-a născut 
islamul, iar accesul în cele două orașe sfinte ale sale, Medina și Mecca, 
este interzis non-musulmanilor; în cel de-al doilea se face pelerinajul hadj, 
unul dintre cei cinci stâlpi ai islamului. În fiecare an, peste 2 milioane de 
musulmani, dintre care 250 000 de saudiţi, participă la acest pelerinaj. 

Printre cei 5 milioane de străini care trăiesc în Arabia Saudită se nu- 
mără americani, europeni, pakistanezi, indieni, bengalezi, singalezi, fili- 
pinezi, coreeni, dar și populaţii ce provin din alte țări arabe, în special 
palestinieni. Această populație variată şi în continuă schimbare cuprinde, 
pe lângă musulmani, un număr aproape egal de catolici și protestanți. 
Catolicii depind de Vicariatul Apostolic al Arabiei, din care fac parte Ara- 
bia Saudită, Emiratele Arabe Unite și Yemenul. Aproape 25 de preoți și 
de trei ori mai multe călugărițe lucrează aici în condiţii dificile. 

Intoleranța wahhabită atinge uneori un nivel de neimaginat: la sfârși- 
tul anului 1985, cetățenii străini nu au avut voie să sărbătorească Cră- 
ciunul și Revelionul; membri ai poliției religioase, mutawa, au patrulat în 
restaurantele din hoteluri veghind la respectarea decizii. 


Argentina (36,2 milioane) 


Peste 95% din populație este creștină și catolică în proporţie de 91%. 
Totuşi, practica religioasă este scăzută: în orașele mari, mai puțin de 10% 
din catolici merg la biserică duminica. 

Argentina numără mai mult de 1 500 000 de evrei, care formează 
comunitatea cea mai importantă din America Latină și a patra din lume. 

Există şi 100 000 de catolici uniaţi de rit ucrainean, dintre care mulți 
nu își mai folosesc limba. 

Ca în toate țările de imigrație, în Argentina se află reprezentanți ai 
mai multor credințe: 11 000 de budiști, 7 000 de bahai etc. 

Amerindienii care mai practică încă religii tribale sunt în număr de 
aproape 20 000 şi aparţin etniilor chiriguano şi guarani. 


Armenia (3,3 milioane) 


Fostul regat al Armeniei a fost primul care a adoptat oficial creștinismul 
în anul 301, dar a respins hotărârile Conciliului de la Calcedonia din 451, 
fiind declarat monofizit. Republica Armeană cuprinde doar o mică parte 
din teritoriul armean de altădată; armenii din zona turcă au fost practic 
exterminați între 1915 și 1918, fapt ce a dus la dispariţia lor de pe acest 
teritoriu. După o scurtă perioadă de independenţă care a durat din 1918 
până în 1920, Armenia a fost asimilată cu forța fostului URSS, recăpă- 
tându-și suveranitatea deplină în 1991. 

Biserica Apostolică Armeană, căreia i se mai spune și gregoriană, nu- 
mără mai mult de 2 milioane de credincioși, având 500 de preoți și episcopi, 
6 mănăstiri şi câteva zeci de călugări. Practica religioasă este importantă: 70% 
din populaţie este botezată, 50% participă la slujbe şi 90% din armeni își 
declară apartenența culturală la Biserica gregoriană. 

O minoritate, care reprezintă 6% din totalul populaţiei, este cato- 
lică în timp ce 3% din populaţie aparține Bisericii Evanghelice. Această 
comunitate protestantă a luat naștere în urma contactelor dintre armenii 
din Constantinopol și misionarii americani de la jumatatea secolului 
al XIX-lea. 

În urma conflictului recent dintre armeni și azeri, aceștia din urmă 
au fost obligați să se refugieze, iar o parte din teritoriul Azerbaidjanului 
a fost ocupată de Armenia. Puţinii musulmani care mai locuiesc în țară 
sunt, în general, kurzi. 

Australia (19,7 milioane) 


63% din populaţie se declară creștină; 12% din australieni nu au 
convingeri religioase sau nu și le declară. 
Creștinii sunt: 


catolici — 26%; 
anglicani — 24%; 
metodiști —10%; 
prezbiterieni — 9%; 
ortodocși — 3%; 
baptiști — 2%; 


luterani — 1%. 


Pe lângă aceste confesiuni, mai există încă aproape 30 de religii, printre 
care cea islamică, budistă, bahai etc. 


Imigrația populațiilor de diferite origini întărește poziția fragilă a 
catolicilor. 


Se constată, ca și în Europa, un regres al practicii religioase, dar și o mai 
bună înțelegere între diferitele confesiuni creştine. 


Misiunile catolice au reușit să-i atragă pe cei mai mulți dintre aborigeni, 
al căror număr ajunge la 250 000, dar succesul acestora este moderat pen- 
tru că nativilor le este greu să se simtă păcătoşi, de vreme ce după etapa 
tradițională a inițierii ei sunt considerați fiinţe sacre. 


Austria (8 milioane) 


Clasificarea populației după religie este următoarea: 


catolici — 85%; 
protestanți (în principal luterani) — 6%; 
alte religii — 3%; 


fără convingeri religioase — 6%. 

Biserica Catolică dispune de aproximativ 4 000 de preoți și peste 10 000 
de călugărițe. Protestanţii provin, în mare parte, din rândurile imigranților 
din Europa Centrală. Alte religii sunt reprezentate de: 

e 9000 de evrei (de la 200 000 câţi erau în 1938). 

e 45000 de musulmani, turci sau iugoslavi. 

e aproximativ 1 000 de budiști. De altfel, Salzburgul este centrul budist 

al țărilor germanofone. 


Azerbaidjan (7,6 milioane) 


Numele acestei republici din Caucaz provine, se pare, de la Atropates, 
unul dintre generalii lui Alexandru cel Mare, care înseamnă „sub protecția 
focului“. Azerii reprezintă aproape 80% din populaţie. Vorbesc turca și 
60% din ei practică islamul şiit, iar restul sunt sunniti. 

Minoritatea cea mai importantă este cea a rușilor, aproximativ 8% 
din totalul populaţiei. Provincia Autonomă Karabahul de Munte (Na- 
gorno-Karabah), enclavă populată de armeni în proporție de 75% (aproape 
130 000 de persoane), a fost cucerită de Armenia, care a ocupat astfel 20% 
din teritoriul Azerbaidjanului. Există o republică autonomă, Naxcivan, 
populată în majoritate de azeri, inclavată pe teritoriul Armeniei, dar în- 
vecinată cu Turcia. 


Bahamas (300 000) 


Aproape 95% din populaţia acestui arhipelag, ce face parte din 
Commonwealth, este creștină, dintre care 23% sunt anglicani, 29% baptiști, 
20% protestanți ce aparțin mai multor Biserici și 22% catolici. Doar 3% din 
populație se declară fără convingeri religioase, iar 1% practică varianta 
locală a religiei voodoo. 

Există şi o comunitate mică de evrei, 600 de persoane şi aproximativ 
400 de bahai. 

Bahrain (630 000) 


Populaţia originară din Bahrain este în totalitate musulmană. Șiiţii 
constituie aproape două treimi, iar sunniţii, restul. 
Dintre imigranții indieni, 3 000 sunt hinduiști. 


Bangladesh (140 de milioane) 


Islamul, introdus în secolul al XII-lea, este religia oficială, chiar dacă 
din 1972 până în 1975, Constituţia a fost de tip laic. 

Populația este musulmană sunnită de rit hanifit în proporţie de 88%. 
Hinduiștii constituie 10%, există și 170 000 de catolici, împărţiţi în patru 
dioceze, și aproximativ tot atâția protestanți, în special baptiști. 

Printre minoritari se numără foarte puțini musulmani șiiți, descen- 
denți ai iranienilor, aproximativ 70 000 ahmadi și 90 000 de practicanți ai 
religiilor tribale, mai ales în apropiere de portul Chittagong. Budiştii sunt 
puțin mai numeroși decât creștinii și aparțin și ei unor minorități. 


Barbados (274 000) 


Populaţia este în întregime creştină, iar 62% din locuitori se declară 
membri ai unei Biserici. 70% din ei sunt anglicani, protestanții sunt, în prin- 
cipal, metodiști (9%) și penticostali (4%), iar catolicii reprezintă doar 4%. 


Belarus (10 milioane) 


Belarușii sunt de tradiţie ortodoxă, dar sub influenţa Poloniei și a Li- 
tuaniei, cu care au avut întotdeauna relații strânse, există o minoritate 
importantă de 1,5 milioane de catolici cu o arhidioceză la Minsk și o dio- 
ceză la Grodna, înființate de papa Ioan Paul al II-lea. 1% din populație 
sunt evrei. 

Belgia (10,3 milioane) 


Revoluția belgiană din 1830 care a dus la obținerea independenţei 
a avut la bază motive religioase, în mare parte, fiind îndreptată împotriva 
regelui calvinist Wilhem I al Olandei. Belgia este în continuare catolică 
în proporție de 62%, chiar dacă practica religioasă este inegală. Nivelul 
participării la mesa duminicală este sub 20%, ca în multe alte țări din 
Europa Occidentală. În general, în comunitatea flamandă, care e majoritară, 
nivelul ei este mai ridicat decât în cea valonă. 

Există în jur de 40 000 de evrei. 

Dintre numeroșii imigranţi care trăiesc în Belgia, mulţi sunt mu- 
sulmani, mai ales marocani și turci, 60 000 sunt ortodocși și aproape 
4 000 de budiști. 


Belize (250 000) 


80% din populația fostului Honduras Britanic este de tradiție creștină, 
din care jumătate este practicantă. Aici trăiesc 100 000 de catolici. Numă- 
rul anglicanilor este de 15 000, asemănător cu cel al protestanților, metodiști 
și menoniti. 

Practicile șamaniste indiene au dispărut aproape în întregime. Comu- 
nitatea bahai e formată din peste 4 000 de membri. 


Benin (7,3 milioane) 


Republica Benin, de inspirație marxistă până de curând, tolerează fără 
mari probleme convingerile religioase puternice și foarte diferite ale popu- 
lației. 35% dintre beninezi mai practică încă religiile tradiționale africane. 
Fostul nume al țării, Dahomey, înseamnă în limba fon „în pântecele lui Dan“, 
unul dintre zeii locali. Amintim că religia voodoo este originară din Benin. 

Aproximativ 45% din populaţie sunt creștini (26% catolici, 3,5% pro- 
testanți și membri ai Bisericilor locale). 

Musulmanii, ce reprezintă în jur de 21% din populaţie, locuiesc în 
nordul țării sau aparțin etniei yoruba. 

Mulţi beninezi împărtășesc mai multe convingeri religioase: islam, 
animism sau chiar creștinism. 

Mai există și o comunitate bahai, formată din peste 5 000 de membri. 


Bhutan (1,4 milioane) 


Acest regat tibetan, independent din 1971, are ca religie oficială bu- 
dismul lamaist. Secta Drukpa, numită și a pălăriilor roşii, este dominantă. 
Budiștii reprezintă 70% din populaţie, religia lor având influenţe din 
șamanismul Bon. Numărul călugărilor este de aproape 6 000. 

În sudul țării, locuiesc hinduiști de origine nepaleză sau asameză. 
Aceştia reprezintă 25% din populație. Alți 5% sunt musulmanii de ori- 
gine indiană. 

În Bhutan este interzisă orice activitate misionară străină. 


Bolivia (8,6 milioane) 


Tara cea mai indiană din America Latină este, conform statisticilor, 
catolică în proporție de 92%. Totuşi, este vorba de cele mai multe ori de un 
amestec de catolicism spaniol foarte tradițional și de obiceiuri populare 
din epoca incașă. 

Nivelul participării la mesă nu depășește 10% în fiecare săptămână, 
însă marile sărbători sunt respectate de 75% din populaţie. Numărul 
preoților bolivieni este mic, aceștia reprezentând mai puțin de 20% din 
totalul clericilor, semn al unui creştinism încă superficial. 

Anumiți aborigeni aymara și mulți indieni din Amazonia sunt animiști 
puri; numărul lor este estimat la aproximativ 70 000. 

Protestanții sunt în număr de 250 000, dintre care 50 000 de adventiști. 

De vreo douăzeci de ani se constată un succes fulgurant al credinţei 
bahai, fe bajay în spaniolă, în rândul indienilor din platourile înalte. 


347 


348 


michel malherbe 


Numărul adepților se ridică deja la 160 000, fiind înregistrate câteva mii 
de convertiri anual. 


Bosnia-Herţegovina (4 milioane) 


Această republică are o structură la fel de complexă precum cea a 
Iugoslaviei din care a făcut parte. Aproape 40% din populaţie sunt mu- 
sulmani de origine sârbă, dar care au fost islamizați în perioada stăpânirii 
otomane, 32% sunt sârbi de tradiție ortodoxă și 19% croaţi de tradiție 
catolică. Din 1981, într-un sat de croaţi, Medjugorje, au fost semnalate de 
credincioși mai multe apariții ale Maicii Domnului. 


Botswana (1,8 milioane) 


Peste 50% din populație este animistă. Cei 40 000 de boșimani sunt 
animiști. 

Ceilalți botswanezi sunt creștini: 25% sunt protestanți, mai ales con- 
gregaționişti și metodiști, 10% fac parte din Bisericile locale, iar 8% 
sunt catolici. 

Există și o comunitate bahai formată din 5 000 de membri. 


Brazilia (178 de milioane) 


95% din brazilieni se declară creştini (catolici, protestanți sau membri 
ai altor 185 de Biserici independente). 

De câteva decenii, Brazilia cunoaște o dezvoltare deosebită a mișcărilor 
religioase de inspiraţie penticostală. Numărul protestanților, în sensul larg 
al cuvântului, s-a mărit de la 3,3% din totalul populaţiei în 1950 la 8% la 
sfârșitul secolului XX și 10% în prezent. Numărul lor crește cu 10% anual 
și este de circa 15 milioane. Aceste „mișcări religioase independente“, 
așa cum sunt numite de Biserica Catolică, se bucură de succes în rândul 

populațiilor celor mai defavorizate, atrase de cele mai multe ori de darul 
vindecării cu care sunt ademenite. Dintre aceste zeci de mișcări, cea mai 
importantă este cea numită Adunarea lui Dumnezeu, care are aproxi- 
mativ 12 milioane de membri. Biserica Universală a Regatului lui Dumnezeu 
numără trei milioane de credincioși; Deus 6 Amor, o altă mișcare, are circa 
2 milioane de adepți și dispune de 5 300 de temple. 

Biserica Catolică braziliană, deși are un număr mare de adepți, patru 
cardinali și 200 de episcopi, duce lipsă de preoți. Mult timp a fost destul 
de formalistă și nu tocmai agreată în rândul localnicilor. De aceea ei 
practică și animismul, fetișismul sau spiritismul ce au în plus faţă de ri- 
tualurile catolice ceremonii în care magia, transele şi posedările joacă un 
rol important. 

Printre aceste alte culte, cele mai cunoscute sunt Macumba și varianta sa, 
din statul Bahia, Candomble, despre care am vorbit deja în capitolul con- 
sacrat animismului. Mai recent, Umbanda a luat un avânt foarte puter- 
nic în straturile populare din toate etniile; această nouă „religie“ pur 
braziliană provoacă transe colective la inițiativa unui medium, care poate 
fi femeie sau bărbat. Ar trebui să amintim și alte asemenea culte (Catimbo 
în Nordeste, Pagelanca în Amazonia etc.). Numărul practicanţilor unor 
astfel de religii sincretiste sau animiste este estimat la aproximativ 20 de 
milioane de brazilieni, care figurează drept creştini. 

Confruntată cu asemenea practici care dezvăluie o religiozitate 
debordantă, Biserica Catolică a încercat de mai bine de câteva decenii să 
răspundă aspirațiilor populare, jucând astfel un rol foarte activ în lupta 
socială a țăranilor fără pământ împotriva marilor proprietari. Ea a înfi- 
ințat „comunități de bază“ în care solidaritatea și ardoarea religioasă dau 
o vigoare nouă catolicismului. De altfel, unul dintre cei mai cunoscuți 
„teologi ai eliberării“, părintele Boff, este brazilian. Pentru a completa 
aceste câteva informații despre situația religioasă braziliană, semnalăm 
și existența unei importante minorități evreiești (care reprezintă 0,2% 
din populație) și a unor credincioși din multe alte religii, prezenți în rân- 
durile imigranţilor recenți. Minoritatea de origine japoneză, stabilită în 
Brazilia de câteva generaţii, numără aproape un milion de membri dintre 
care peste 60% au trecut la catolicism. 

Brunei (340 000) 


Islamul este religia oficială a acestui emirat asiatic al petrolului. 
Aproape toți supușii sultanului sunt musulmani, atât malaysienii cât şi 
aborigenii. Există, însă, și o importantă minoritate chineză care repre- 
zintă peste 30% din populație, dar care şi-a păstrat cetățenia britanică; 
membrii săi practică budismul Mahayana, taoismul și cultul strămoșilor; 
unii dintre ei sunt catolici. 

Creștinii, chinezi sau rezidenți temporari, constituie 6% din populaţie, 
3% fiind catolici, 2% anglicani și 1% protestanți din alte Biserici. 


Bulgaria (7,5 milioane) 


Ortodoxia este principala religie, de ea fiind legați prin tradiție peste 
80% din bulgari, doar 25% din populație fiind practicantă. Biserica Ortodoxă 
Bulgară este autocefală. Preoții şi episcopii sunt plătiți de stat. 

Musulmanii, sunniti de rit hanifit, reprezintă 13% din populație. Trei 
sferturi dintre ei sunt bulgari de origine turcă, ceilalți (aproape 150 000), 
bulgari islamizați în perioada stăpânirii otomane (numiţi pomaci), tătari 
sau țigani. 

Catolicii, descendenți ai bogomililor convertiți în secolul al XVII-lea, 
sunt în jur de 100 000, majoritatea de rit latin și aproape 15 000 de rit bizantin 
(uniat). Protestanții sunt mai puțin numeroşi decât aceştia. 


Burkina Faso (13,3 milioane) 


Populația se împarte în animiști (53%), musulmani (36%) şi catolici (11%). 
Religia islamică a luat un avânt fulgerător. În general, musulmanii fac parte 
din confrerii (Tidjaniya — 45%, Qadiriya — 22% și Hamaliya — 12 %). Sunt 
sunniți de rit malekit. Mogho-naba, șeful tradițional al celei mai impor- 
tante etnii, mossi, care reprezintă 38% din populație, este musulman, deși 

poporul său a rezistat islamizării până în 1950. Capitala, Ouagadougou, 
este musulmană în proporție de 60%. 

Numărul creștinilor, în majoritate catolici, înregistrează o creștere lentă. 
Există mai mult de o sută de preoți burkinabezi, dintre care un cardinal și 
peste 300 de călugăriţe, în afară de un număr cel puţin egal de călugărițe 
misionare străine. 

Animismul este încă viguros la anumite etnii cum ar fi lobi (95% din ei), 
bobo (60%) sau samo (70%). 


Burundi (8 milioane) 


65% din populaţie sunt catolici, 10% protestanți, 23% animiști şi 
1,5% musulmani. 

Creștinismul a fost introdus în urmă cu un secol. Numărul catolicilor 
a crescut de la 250 000 în 1937 la 500 000 în 1950. Numărul vocațiilor 
sacerdotale este destul de mare: sunt aproape 100 de seminariști și 150 de 
preoți în activitate. 

Republica Burundi este laică. 


Cambodgia (7 milioane) 


Regimul khmerilor roșii a traumatizat profund țara, masacrând între 
1975 şi 1979 peste un milion de cetățeni, majoritatea din rândul elitelor. 
Datorită unei natalități ridicate, populația nu s-a diminuat în urma aces- 
tor evenimente. 

Majoritatea khmerilor (95%) sunt de tradiţie budistă Theravada. 
Musulmanii, care aparțin etniei cham, reprezintă 2,3% din populaţie. 
Aceștia au fost convertiți în jurul secolului al XII-lea. Aici trăiesc şi 10 000 
de catolici. Însă dintre ei doar 3 000 sunt khmeri, restul fiind de origine 
vietnameză și foarte rar, chineză. Există și o mică comunitate protestantă, 
mai ales la Battambang. 

Camerun (14 milioane) 


Situaţia religioasă este mai puțin complexă decât cea lingvistică, dar se 
poate constata și din acest punct de vedere un anumit clivaj între nord şi sud. 

Nordul, mai puțin populat, este pe jumătate islamizat. Două etnii sunt 
în întregime musulmane: peuhl care constituie 10% din populație și 
bamun. Islamul, sunnit de rit malekit, este practicat de aproape 22% din 
camerunezi. Există două confrerii: Tidjaniya, al cărei centru se află la Yola, 
în Nigeria, și Quadiriya cu centrul la Garoua, în nordul Camerunului. 
Restul populației, alcătuit din mai multe etnii pe care musulmanii le nu- 
mesc generic kirdi („păgâni“), și-a păstrat religiile animiste tradiționale, 
rezistând la chemările misionarilor musulmani și creștini, aflați în com- 
petiție. Aceștia din urmă se bucură de un succes mai mare; s-au înregistrat 
şi cazuri, chiar dacă destul de rare, de musulmani care au renunțat la religia 
lor pentru creștinism. 

Sudul Camerunului este majoritar creştin. Capitala Yaounde este 
creștină în proporție de 80%. Camerunul este acum în mare parte creștin, 
35% din creştini fiind catolici, 18% protestanți și 2% membri ai mai 
multor Biserici marginale. Biserica Catolică are 17 episcopi dintre care 
4 sunt de altă origine, aproape 1 000 de preoţi, 1 300 de călugărițe și 9 000 
de catehiști. 

În sud mai sunt întâlniți și animiști, dar mulți sunt pe cale de a fi asimilați 
de creștinism, de exemplu bamilekezii, grup de etnii renumite pentru talen- 
tul lor comercial și care venerează craniile defuncților lor. Animișştii puri 
sunt la fel de mulți ca musulmanii și puțin mai numeroși decât protestanții, 
ei reprezentând peste 20% din populație. 

În Camerun, religiile trebuie să fie recunoscute de stat (Martorii lui 
Iehova nu sunt recunoscuți). 


Canada (32 de milioane) 


În această țară cu foarte mulți imigranți întâlnim credincioși din toate 
religiile. Cea mai importantă comunitate este cea a Bisericii Catolice 

(45% din totalul populaţiei, care cuprinde aproape toţi canadienii de ori- 
gine franceză — ce reprezintă 23% din populație — și ucrainenii uniaţi). 

La catolici, practica religioasă este în scădere: în 1957, proporţia celor 
care mergeau la mesă duminica era de 87%, față de 40% în prezent. Bi- 
serica rămâne însă puternică și bogată. Ea susține misiunile catolice în 
străinătate, având în vedere că mai mult de 4 000 de preoți canadieni 
slujesc în alte țări (40% în Africa, 37% în America Latină, 20% în Asia și 
4% în Oceania). 

Ceilalți creștini sunt anglicani (11% din populaţie), dintre care 17% 
sunt membri ai Bisericii Unite a Canadei (din această Biserică creată 
în 1925 fac parte metodisti, congregaţionişti și o parte din prezbite- 
rieni), luterani, baptiști și prezbiterieni independenți (35% pentru fie- 
care grup). 

2,8% sunt ortodocși de toate provenienţele, slavi şi mai ales arabi; 
există și 50 000 de mormoni și 80 000 de Martori ai lui Iehova etc. 

Comunitatea evreiască reprezintă 1,3% din populație. 

Amerindienii care nu au renunțat la animismul tribal sunt în jur de 
10 000. Alții s-au convertit la credința bahai, care are aproximativ 40 000 
de adepți. 

Canadienii care se declară fără convingeri religioase sau atei sunt 
puțin peste 6%. Cetăţenii străini şi imigranții recenți contribuie la spo- 
rirea diversității religiilor. Există 156 000 de musulmani, 45 000 de hin- 
duiști, dintre care mulți sunt indieni expulzați din Uganda în urmă cu mai 
mulți ani, budiști chinezi, 2 500 adepţi ai religiei Nichiren Shoshu, religie 
japoneză nouă, și 1 200 de rastafarieni... 


Capului Verde, Republica ~ (400 000) 


Populația acestui arhipelag care a aparținut cândva portughezilor este 
catolică în proporție de 90%. Biserica Catolică a fost implantată în seco- 
lul al XVI-lea. Nivelul practicii religioase a scăzut de câțiva ani încoace. 
Majoritatea clericilor (33 de preoți şi călugări din 45) sunt de origine 
străină, în special din statul Goa (India), altă fostă posesiune portugheză. 

Protestanţii și cei convertiți la această religie reprezintă cel mult 1% din 
populație. Mai există și adventiști de ziua a șaptea. 


Cehia (10,2 milioane) 


La 1 ianuarie 1993, Cehoslovacia s-a separat în două state. Republica 
Cehă numără: 
e 40% catolici; 
e între 7 şi 15% protestanți, luterani, metodiști, baptiști și husiți 
(4% din cehi). 


Majoritatea cehilor nu au convingeri religioase sau cel puțin nu sunt 
practicanți. Numărul lor ajunge la 40% din populaţie. 

Biserica husită (Frații Moravi) a fost fondată în 1920 prin separarea a 
20% dintre catolici. Aceștia protestau față de refuzul Romei de a permite 
folosirea limbilor locale în liturghie, căsătoria preoților şi o mai mare 
participare a laicilor la activitatea Bisericii; husiții se consideră catolici 
reformați, dar nu protestanți. Conciliul Vatican II a avut ca rezultat o apro- 
piere mai mare între viziunea catolică și cea husită. Între denumirea aces- 
tei Biserici și numele reformatorului Jan Hus, ars pe rug ca eretic în 1415, 
există o legătură vagă, de factură naționalistă. 


Centrafricană, Republica ~ (3,7 milioane) 


Progresul creștinismului a fost foarte rapid în cursul ultimelor decenii. 
În 1909, pe acest teritoriu nu se aflau decât 2 000 de creştini, iar astăzi 
numărul lor depăşeşte 1 milion. Animismul, religia tradițională, nu mai 
este practicat. Dar se mai păstrează încă urme culturale destul de evidente 
la cei convertiți la creştinism. 

Islamul este religia comercianților străini, dar începe să fie tot mai 
mult adoptată de populația locală. 


enciclopedia religiilor 


20% din populaţie sunt catolici botezați, 15% protestanți, baptiști, cei 
mai mulți, sau evanghelici, iar 4% musulmani. Adepții Bisericilor locale, 
cum este kimbanghismul, reprezintă mai puțin de 1% dintre credincioşi. 
Restul centrafricanilor, adică aproximativ 60%, pot fi consideraţi animiști, 
cu amendamentele de mai sus. 

Biserica Catolică este în continuare o Biserică misionară: un episcop din 
șase este centrafrican și 55 de preoți din 250 sunt autohtoni. Nivelul re- 
crutării sacerdotale este destul de mare, având în vedere că numărul de 
studenți seminariști este de 70. 


Chile (15,7 milioane) 


Peste 97% din cilieni se declară creștini, dintre care 82% sunt catolici. 
Penticostalii constituie o minoritate importantă: 8% din totalul populaţei. 
Adepții celorlalte Biserici protestante reprezintă 1,5% din numărul lo- 
cuitorilor (adventiști de ziua a șaptea și 25 000 de Martori ai lui Iehova). 

Amerindienii și etniile quechua şi aymara în nord și mapuche în sud 
practică un creștinism puternic influenţat de cultele tradiționale ante- 
rioare. O anumită parte din cei de etnie mapuche, aproximativ 100 000 
din totalul de 350 000, şi-au păstrat credinţa animistă. Cultul lor politeist 
venerează soarele și luna, dar și strămoșii. 

Chilienii care se declară atei sau fără convingeri religioase reprezintă 
mai puțin de 7% din populaţie. Mai există și 10 000 de evrei și un număr 
similar de bahai. 


China (1 300 de milioane) 


Republica Populară Chineză este în continuare o țară marxist-leninistă 
atee. Constituţia din 1982 garantează dreptul cetățenilor de a crede sau 
nu și interzice ca religia să fie controlată de o ţară străină. Guvernul chi- 
nez nu admite așadar fidelitatea catolicilor față de Sfântul Scaun. Aceștia 
repezintă cel mult 1% din populație, adică 12 milioane de persoane. 

Protestanţii sunt mult mai numeroși, dar numărul lor nu poate fi 
evaluat cu exactitate. Există aproape 400 de lăcașuri de cult și în 1986 a 
fost înființat un seminar la Canton (cu 34 de studenți). 

Musulmanii numără aproximativ 20 de milioane. Sunt sunniți și fac 
parte din două comunități numeric echivalente, însă de origini diferite: 
unii sunt de etnie uigură, fiind înrudiți cu turcii, iar ceilalți sunt chinezi 
convertiți, numiți hui. 

În zonele muntoase din sudul Chinei, în Yunnam și Guangxi, unele 
minorități continuă să practice un animism tribal. Numărul animiștilor 
este evaluat la 800 000. Creștinii, musulmanii și animiștii constituie mi- 
norități religioase infime. Dar care este situația marii mase a chinezilor? 

Budiștii de tip Marele Vehicul (Mahayana) nu sunt nici ei foarte mulți: 
numărul lor este estimat la circa 120 de milioane, printre ei aflându-se şi 
5 milioane de tibetani care practică lamaismul tantric. 

Înainte de revoluție, majoritatea chinezilor aveau ca religie tradițională 
un amestec de religii, în care se regăseau confucianismul, cultul stră- 
moşilor, taoismul și o notă budistă.! Se pare că acest tip de religie mixtă 
este practicat de aproximativ 10% din chinezi, majoritatea vârstnici. Tre- 
buie subliniat că apartenenţa la această religie nu implică aproape deloc 
o practică religioasă. 

În prezent, cei mai mulți dintre chinezi, aproape trei sferturi, nu prac- 
tică nicio religie și nici măcar nu știu ce înseamnă acest cuvânt. În aseme- 
nea condiții, noțiunea de ateism militant e total lipsită de sens, pentru că 
nu mai există aproape deloc religii care să fie combătute. Putem spune 
că cei care sunt oficial atei sunt membrii partidului comunist. Însă mulți 
alții ar spune că sunt atei, dacă ar fi întrebaţi. 

Guvernul actual are o politică mult mai liberală față de toate religiile. A au- 
torizat redeschiderea a mai mult de 200 de temple taoiste, în care slujesc peste 
2 600 de preoți. Rezumând, situația religioasă a Chinei se prezintă astfel: 

e fără convingeri religioase — 75%; 

« religii tradiționale — 12%; 


! Din acest motiv se spunea că poporul chinez are, de fapt, patru religii în același timp, 
deși practic fiecare avea o anumită preferință pentru una dintre ele. 

e budiști—9%; 
« creştini- 2%; 
a musulmani- 1,5%. 


Deşi creştinismul este aproape nesemnificativ în China, ar fi intere- 
sant să dăm câteva informații despre Biserica Catolică Chineză, în genere, 
foarte puțin cunoscută. 

Primele contacte ale chinezilor cu creştinismul au avut loc în jurul 
anului 635 d.Hr, dată la care misionarii nestorieni au ajuns în Imperiul 
Celest. Primul misionar catolic a activat pe aceste tărâmuri în 1294, dar 
cei care au fost pe punctul de a-l converti pe Împărat au fost iezuiții din se- 
colul al XVI-lea, conduși de părintele Ricci. Eșecul lor a fost cauzat de ri- 
valitățile de la Roma, unde nu a fost înțeleasă marea deschidere intelectuală 
a acestui personaj excepțional. 

Din respectiva epocă datează o Biserică foarte vie, dar mai degrabă tra- 
dițională și întru câtva de factură colonială. Revoluţia maoistă din 1949 a 
decapitat-o, expulzând misionarii și arestând numeroși preoți și surori. 

În fața unei credințe persistente, guvernul este nevoit să înființeze în 
1957 o Asociaţie patriotică a catolicilor, care să vegheze la respectarea 
îndatoririlor cetățenești de către catolici; s-a cerut ca episcopii să fie aleși 
de preoți și să se separe de Roma, prin jurământ. Clericii care s-au opus 
au fost închiși. Biserica a fost nevoită, în asemenea condiții, să-și desfășoare 
activitatea aproape clandestin. 

După moartea lui Mao din 1976, guvernul a restituit Asociaţiei pa- 
triotice fostele sale imobile, iar sumele obținute din chirii au fost com- 
pletate de subvențiile acordate de Ministerul Afacerilor Religioase. Primele 
biserici au fost redeschise cu ocazia prăznuirii Adormirii Maicii Dom- 
nului din 1978, iar în 1984, 300 de biserici și lăcașuri de cult își reluaseră 
deja activitatea. Astăzi mai trăiesc între 500 și 600 de preoţi chinezi, 
aproape toți foarte bătrâni. Însă numărul studenților seminariști a ajuns 
la 300. Catolicii dispun de un loc în cadrul Camerei Deputaţilor, cu titlul 
de reprezentare a minorităților. Creştinii, traumatizați de încercările din 
trecut, încep să-și retrăiască credinţa şi să se organizeze, dar au pierdut 
legătura cu lumea catolică după Conciliul Vatican II; liturghia se oficiază 

încă în latină, în anumite situații, pentru că tipărirea de noi texte în chineză 
necesită timp şi e foarte costisitoare. Preoții și credincioșii își respectă cu 
conștiinciozitate îndatoririle față de Roma care a condamnat Asociaţia pa- 
triotică, interzicând participarea la activitățile comuniste. Pentru a putea 
supraviețui, mulți creştini au fost constrânși să încalce această interdicție, 
care probabil nu ar fi fost formulată cu atâta fermitate, dacă ar fi fost in- 
tuită situația dificilă în care îi punea pe credincioşi. Problema dureroasă 
reprezentată de recunoașterea de către Sfântul Scaun a guvernului din 
Taiwan și nu a celui din Pekin pune sub semnul întrebării situaţia cato- 
licilor chinezi. În 1990, unii episcopi catolici au fost din nou închiși. Mai 
există și câteva mii de evrei chinezi, rămășițe ale unei comunități im- 
plantate în provincia Henan în secolul al III-lea î.Hr. Aceasta număra 
aproape 30 000 de persoane înainte de Revoluţie. O parte dintre ele au 
emigrat în Israel în 1957. 


Ciad (9,6 milioane) 


Nordul țării este în întregime islamizat în timp ce sudul este în curs de 
creștinare şi de islamizare, numărul animiştilor fiind foarte mare. 

Din totalul populației, 51% sunt musulmani sunniți de rit șafiit sau 
malekit, 35% sunt creștini (23% catolici şi 12% protestanți), 7% sunt animișşti 
și restul de 7% nu au o religie declarată. 

Aproape toți musulmanii fac parte din confrerii, hamaliya şi tijaniya 
fiind cele mai importante. Catolicii şi-au stabilit prima lor misiune aici în 
1929, dar rezultatele s-au văzut abia în jurul anului 1947, când s-au înre- 
gistrat 3 000 de convertiri. În prezent, numărul celor botezați catolic este 
de 400 000. În cele 4 dioceze există un episcop, 30 de preoți, 70 de semina- 
riști autohtoni, dar și 135 de misionari străini. Protestantismul a fost in- 
trodus tot după Al Doilea Război Mondial; curentele cele mai importante 
sunt evanghelicii şi luteranii. 

Există și o comunitate bahai care are 7 000 de membri. 

Cipru (815 000 în partea greacă; 228 000 în partea turcă) 


Partea greacă a acestei insule este membră a Uniunii Europene de la 
1 mai 2004. Comunitatea grecească reprezintă 70% din populație și e de 
religie ortodoxă. Turcii reprezintă restul de 30% şi sunt musulmani. Există 
o mică comunitate maronită, catolică, de 5 000 de persoane care s-a sta- 
bilit aici în două valuri, în secolul al VI-lea și în veacul al XII-lea. Două 
mii de armeni, aproape toți ortodocşi, s-au refugiat în Cipru în 1923 în 
perioada masacrelor din Turcia. Mai există și aproximativ 600 de catolici 
latini, de origine engleză sau irlandeză. 


Columbia (44 de milioane) 


Peste 96% din populaţie este catolică. 1% sunt protestanți și tot 1% 
practicanți ai religiilor indiene animiste. 

Biserica Catolică Columbiană are reputația de a fi cea mai conservatoare 
din America Latină. Are puţini preoți. Primul preot de origine indiană 
a fost hirotonit în 1973. 

Există aproximativ 10 000 de evrei de origine străină, care s-au stabilit 
aici după Al Doilea Război Mondial. 


Comore (600 000) 


Întreaga populație este musulmană sunnită de rit șafiit. În arhipelag 
există aproape 800 de moschei. 

Puţinii creştini, 0,2% dintre cetățenii străini, sunt de origine străină; 
jumătate sunt catolici şi jumătate protestanți. 


Congo, Republica Democrată ~ 
(fostul Zair, capitala Kinshasa; 59 de milioane) 


Dacă epoca colonizării belgiene a fost însoțită de o creștinare im- 
portantă a ţării, aceasta rămâne în continuare destul de superficială, iar 

personalitatea africană se exprimă printr-o proliferare a Bisericilor lo- 
cale al căror număr se apropie de 500. Pentru a face o anumită selecție, gu- 
vernul nu recunoaște decât 7 religii: 


catolicismul, practicat de 48% din populaţie, adică de 27 de milioane 
de credincioşi. 

e Adepții Bisericii lui Hristos din Congo care reunește majoritatea confe-. 
siunilor protestante (prezbiterieni, penticostali, baptiști, metodişti) re- 
prezintă 29% din totalul congolezilor, adică 19 milioane de credincioşi. 

e Biserica lui lisus Hristos pe pământ prin profetul Simon Kimbangu, 
E.J-C.S.K., fondată în 1921. Membră a Consiliului ecumenic al Bisericilor 
protestante, caracterul său african i-a permis să se dezvolte foarte repede. 
Credincioşii săi reprezintă 13% din populaţie. 

e islamul ai cărui adepţi reprezintă doar 1,5% din populație. 

e credința bahai cu 180000 de credincioși (0,6% din congolezi). Progresul 
său este rapid, înregistrându-se 20 000 de convertiri doar în decursul . 
anului 1963. 

e iudaismul, foarte slab reprezentat. 

e ortodoxia, reprezentată de 7 000 de credincioşi. 


Dintre Bisericile africane care nu sunt recunoscute de guvern, cele mai 
importante sunt următoarele două: 


e Biserica apostolică africană a lui Johane Maranke cu 100 000 de 
membri, activă în Katanga, dar şi în Zambia. 

« Biserica lui lisus Hristos pe pământ prin Duhul Sfânt, cu o importanță 
asemănătoare cu a celei precedente. 

e Animiștii puri sunt în jur de 1 milion (2% din populaţie), dar practicile 
animiste sunt conservate încă în religiile creștine, astfel încât după 
anumite calcule, ei reprezintă aproape 50% din populaţie. 


Congo, Republica Populară ~ 
(capitala Brazzaville; 2 milioane) 


Animiștii, care reprezentau 97% din populaţie în 1900 și doar 11% în 
1960, astăzi sunt mai puțini de 5%. 


enciclopedia religiilor 


Congolezii sunt creştini în proporție de 93%, dintre care 54% sunt ca- 
tolici, 25% protestanți și 14% adepți ai unor Biserici locale. Printre aceștia 
se numără în jur de 30 000 de kimbanghiști și tot atâția adepţi ai mișcării 
Croix-Koma, în general catolici, și care propovăduiesc renunțarea la fe- 
tișuri și la practicile vrăjitorești. Biserica matsouanistă, sincretism în care 
este venerat Nzambi ya Bougie, zeul Lumânării, din care făceau parte în anii 
1960 până la 8% din populaţie, este acum pe cale de dispariţie. 

Semnalăm și prezența noii religii japoneze Tenri-Kyo, care a deschis 
în 1966 un centru, cu aproape 200 de membri, şi care sprijină operele de 
binefacere și dispensarele. 

Musulmanii sunt, în majoritate, imigranți și nu reprezintă decât 0,5% 
din totalul populației. 

Mai amintim şi că primul președinte al republicii după obținerea in- 
dependenței a fost un preot, abatele Fulbert Youlu, care a rămas celebru 
pentru sutanele sale multicolore. 


Coreea de Nord 
(Republica Populară Democrată Coreeană; 22,4 milioane) 


Numele oficial al țării este Chosun, care înseamnă „Dimineaţă calmă“. 
Această țară este una dintre cele mai ostile față de religii. Practica reli- 
gioasă nu este aproape deloc tolerată. Oficial, există 114 000 de credincioși 
declarați: 10 000 de protestanți, în majoritate evanghelici, dintre care 
15 pastori; 1 milion de catolici (majoritatea au fugit în Coreea de Sud în 
timpul războiului din Coreea) și 600 de budiști. Se poate crede că nume- 
roşi creștini sunt clandestini. Mai există doar 60 de lăcașuri de cult pe în- 
treg teritoriul din cele 500 de dinainte de război, și doar unul dintre ele se 
află în capitală. Toate templele budiste au fost închise. 15% din populație 
practică rituri șamaniste, mai ales în zonele rurale din nordul ţării. 

Se pare că două milioane de persoane, adică 11% din populație, mai 
păstrează clandestin credinţe din cultul chondogyo, religie naționalistă 
care reia valori ale budismului, confucianismului și taoismului. 

După unele estimări, ateii militanți nu reprezintă mai mult de 16% 
din populație, iar persoanele fără convingeri religioase, 52%. 

Relaţiile în curs de destindere cu Coreea de Sud lasă să se întrevadă 
o normalizare a situaţiei religioase. Nord-coreenii studiază la seminariile 
catolice din Coreea de Sud. 


Coreea de Sud (Republica Coreeană; 47,8 milioane) 


Libertatea de cult este garantată prin Constituție, iar guvernul sprijină 
și încurajează toate religiile. 

Cele trei culte principale sunt budismul, cu 12 milioane de practicanți, 
creștinismul (8 milioane de protestanți și 2 milioane de catolici) și 
confucianismul care are puţin sub 5 milioane de adepți. 

Budismul este cel de tip Marele Vehicul, introdus în anul 372. În Coreea, 
el prezintă 18 tendinţe diferite. În total, există 1 912 temple și peste 
19 000 de bonzi, bărbați şi femei. Ziua de naştere a lui Buddha, a opta zi 
din a patra lună lunară, este zi nelucrătoare. 

Catolicismul a fost introdus în secolul al XVII-lea, nu prin interme- 
diul misionarilor străini, ci al coreenilor care se întorceau din China. A în- 
durat persecuții foarte dure până în 1882, dată la care s-a semnat un contract 
cu Statele Unite, urmat de alte tratate cu principalele puteri occidentale. 
În prezent, Biserica Catolică are un cardinal, 14 dioceze, 18 episcopi, 11 000 
de preoți și 3 700 de surori localnice. 

Catolicismul, ca şi protestantismul, este în expansiune rapidă. Numă- 
rul catolicilor, care era sub 1 milion în 1973, s-a dublat în 12 ani. Cele patru 
seminarii au o mie de elevi. Cursurile de religie la distanță sunt luate cu 
asalt şi în 1981, an al „evanghelizării vecinilor“, s-au înregistrat peste 
100 000 de convertiri. Protestantismul este foarte diversificat, grupurile cele 
mai importante fiind prezbiterienii și metodiștii. 

Întreaga cultură coreeană este impregnată de confucianism. Peste 
4 milioane de coreeni își exprimă adeziunea la acest cult. Există 231 de 
temple confucianiste şi un institut de studii confucianiste, în care se 

celebrează ritualurile solemne ale primăverii și toamnei. Confucianismul 
a fost introdus în Coreea în aceeaşi perioadă ca budismul. 

Numeroase alte religii sau ritualuri sunt practicate în Coreea, în special 
animismul șamanist tradițional în care preotesele numite mudang se roagă 
duhurilor pentru alungarea bolilor și a calamităţilor. 

În general, coreenii nu văd niciun obstacol în a practica simultan mai 
multe religii. 

Printre celelalte douăzeci de mișcări religioase care există în Coreea, se 
pot cita doar două pur coreene, chondogyo și taejonggyo, fondate în secolul 
al XIX-lea. Prima dintre ele, a cărei denumire înseamnă „învățătura căii ce- 
reşti , are peste un milion de adepți și se practică mai ales în sudul ţării. Este 
un amalgam sincretist de budism, taoism și confucianism, care propovă- 
duieşte egalitatea și afirmă că raiul există deja în om. Al doilea, taejonggyo, 
venerează o trinitate divină compusă din Hananim, creatorul universului, 
Hwanung, stăpânul cerului, și Tangun, fondatorul mistic al Coreei. 

Ar trebui să menționăm, dintre mișcările religioase derivate din reli- 
giile importante, Asociaţia pentru unificarea creştinismului mondial, 
fondată de coreeanul Moon. În Coreea, ea are în jur de 400 000 de membri. 

Chiar și islamul este reprezentat în Coreea: prezența unui număr de 
musulmani cuprins între 12 000 și 20 000 se explică prin participarea 
unui batalion turc la Războiul din Coreea, între anii 1950 și 1953. 


Costa Rica (4 milioane) 


Catolicismul este religie de stat, însă le este interzis preoţilor să se 
implice în politică, bazându-și discursul pe argumente religioase. 

Catolicismul este predat în școlile publice. 98% din costaricani se de- 
clară creştini, 93% catolici şi 5% protestanți. 

Unii amerindieni catolici au păstrat practici din religiile anterioare, 
dar mai există doar foarte puţini indieni pur animiști. 

Doar 1% din costaricani se declară atei sau fără convingeri religioase. 
Celălalt procent rămas cuprinde 8 000 de adepţi ai credinţei bahai, 5 000 
de chinezi și 2 000 de evrei. 

Côte d'Ivoire (16,8 milioane) 


Cea mai mare parte a populaţiei (aproape 60%) practică cultele ani- 
miste tradiționale. Acestea sunt foarte vii în părțile centrale și de sud-vest 
ale țării. 

Musulmanii (23%) sunt în număr de aproximativ 4 milioane. Sunt mai 
bine reprezentaţi în nord-vest. Fac parte, în special, din etniile malinke 
și dioula. 

Creștinii (17%) sunt aproape 2,5 milioane. În rândurile lor găsim 
și o religie locală de inspirație metodistă fondată în 1912, numită 
harrisme, și o alta, mai recentă, fondată de Boto Adad, în regiunea 
Grand-Bassam. Numărul total al protestanților este de aproximativ 
200 000, majoritatea aflându-se în capitala Abidjan. Catolicii (12% din 
populație), împărţiţi în 8 dioceze, sunt mai numeroși în zona împădu- 
rită și în cea de sud-est a țării. Aceștia aparțin în special etniilor anyi, 
bete şi baoule. 

Animismul pierde teren în fața islamului și a creştinismului. Aceste 
religii se bucură de succes în rândul unor populații pur animiste în tre- 
cut, precum etnia senoufo, în apropiere de Burkina Faso. 

Republica Côte d'Ivoire recunoaște patru religii: catolicismul, protes- 
tantismul, islamul și harrisme. 


Croația (4,6 milioane) 


Croaţia s-a separat de Iugoslavia în 1991, independenţa sa fiind recu- 
noscută de un număr mare de state, în ianuarie 1992. Croaţii, care re- 
prezintă trei pătrimi din totalul populaţiei, sunt de tradiție catolică. 
Prezența unei minorități sârbe (11% din totalul populaţiei) a fost pre- 
textul conflictului sângeros declanșat după proclamarea independenței. 
Sârbii sunt de tradiție ortodoxă. Mai există 1,2% musulmani, 0,3% 
greco-catolici, 0,1% protestanți și 0,01% evrei. 

Cuba (11,2 milioane) 


Cu mult înaintea regimului lui Fidel Castro, Cuba era țara cu cea 
mai scăzută practică religioasă din America Latină. Constituţia de tip 
marxist-leninist admite libertatea religiei, dar organizarea activităților 
religioase, chiar și a rugăciunii private, este ilegală. 

Cei mai mulți credincioşi sunt catolici. Există şapte dioceze şi 210 preoți 
pentru 4 milioane de catolici, care reprezintă 40% din populaţie. 3% sunt 
protestanți. Doar 1% din creștini sunt practicanți, dar putem constata o 
renaștere a Bisericii care a devenit mai populară, deși foarte mulți preoți 
au părăsit țara în timpul revoluţiei lui Castro — în 1960, numărul lor era 
de 723. La pelerinajul închinat Sfântului Lazăr din 1982 au participat în 
jur de 200 000 de credincioși. 


Danemarca (5,3 milioane) 


Creștinismul a fost introdus între secolele al IX-lea și al X-lea. În 1536, 
regatul a devenit în întregime luteran, iar catolicismul a fost chiar inter- 
zis între 1559 și 1648. Astăzi, 95% din populație se declară luterană. Doar 
3,6% din danezi susțin că sunt atei sau fără convingeri religioase, dar 
practica religioasă se situează cam la același nivel ca în restul țărilor din 
Europa Occidentală. Catolicii reprezintă doar 0,6% din populație (30 000). 
Evreii sunt în număr de 7 000. Există și alte culte practicate, în special de 
cetățenii străini; Copenhaga este centrul budismului din Scandinavia. 
Budismul tibetan, lamaist, este deosebit de activ. 


Djibouti (500 000) 


Populația autohtonă, afar sau issa, este aproape în întregime musul- 
mană, sunnită de rit șafiit sau hanifit. 

Printre cetățenii străini se numără creștini, ce reprezintă în jur de 5% 
din populație. Aceştia sunt francezi, dar și etiopieni refugiaţi, cei mai 
mulți dintre ei copți, și indieni. 


Dominicană, Republica ~ (8,8 milioane) 


Populaţia este creștină în proporție de 98%, în principal catolică (97%). 
Evanghelicii, care sunt, majoritatea, descendenți ai populaţiei de culoare 
din Statele Unite, reprezintă 1,3%. Guvernul recunoaște catolicismul ca 
fiind „religia națiunii“, statut ce îi conferă anumite avantaje. Este practicat 
și voodoo, mai ales în rândul imigranţilor haitieni, și un alt sincretism local, 
liborismul, fondat în 1900 de un anume Liborio. Mulți dintre sectanţii 
acestui cult minoritar sunt și catolici. 


Dominica, Uniunea ~ (80 000) 


Populaţia acestei insule situate între Guadalupe și Martinica este în 
totalitate creștină, în proporţie de 90% catolică. Restul populaţiei îl con- 
stituie anglicanii (2%) și alte culte protestante (8%), în special metodișşti 
și adventiști. 


Ecuador (13,7 milioane) 


Populaţia este oficial creștină în proporţie de 98% (96% catolici și 
1,7% protestanți, în principal evangheliştii). 

Există un contrast între catolicismul indienilor din Anzi, foarte viu, dar 
în același timp impregnat de practicile epocii incașilor, și cel al populațiilor 
de pe coastă sau al claselor medii, mult mai formal și mai puţin fervent. 

Religiile animiste tradiționale mai sunt practicate de 50 000 de indieni 
din Amazonia sau din zonele joase ale coastei. 

Comunitatea bahai este formată din aproape 30 000 de persoane. 

Egipt (76 de milioane) 


Potrivit tradiţiei, apostolul Marcu este cel care a fondat în anul 42 
Biserica Alexandriei. Prin deformarea numelui grec al Egiptului, s-a ajuns 
la cuvântul copt prin care este desemnată și astăzi Biserica egipteană. 

Creștinismul a fost practicat de întreaga populaţie până la introducerea 
islamului, favorizată în special de episcopi care sperau să contrabalan- 
seze, astfel, influența Bizanțului. Se poate spune că, în afară de puținii 
arabi și turci, egiptenii sunt copţi, în mare parte islamizați. 

În prezent, musulmanii reprezintă 82% din egipteni, fiind sunniţi de 
rit șafiit, malekit! sau hanifit. Nu a mai rămas nicio urmă de șiism, religia 
dinastiei fatimide care a domnit în Egipt din 969 până în 1171. Alte zece 
procente sunt reprezentate de creştinii copţi, dintre care mulți au emi- 
grat (în Statele Unite, Canada, Regatul Unit al Marii Britanii...), ca urmare 
a revenirii violente a Fraților Musulmani în anii '70. Copţii constituie cea 
mai importantă comunitate non-musulmană din țările în care araba este 
limbă oficială. 

Creștinismul copt este monofizit, dar se apropie de ortodoxie. 

Coabitarea cu islamul cunoaște momente mai bune sau mai rele, în 
linii mari fiind satisfăcătoare, deși există o anumită presiune socială fa- 
vorabilă musulmanilor. Se înregistrează aproape 7 000 de convertiri 
anuale ale copților la islam, motivate de diverşi factori printre care se nu- 
mără dorința de a face mai ușor carieră sau de a obține un divorţ. Cifra este 
net inferioară creşterii demografice înregistrate de această comunitate 
de aproximativ 9 milioane de persoane, şi care se mărește anual cu aproape 
încă 150 000. De fapt, copţii au redevenit conștienți de importanţa lor și 
Biserica a renăscut în mod vizibil, mai ales monahismul care a fost prezent 
tot timpul în tradiția sa. 

Există în Egipt şi o comunitate de 100 000 de protestanți și tot atâția 
catolici care fac parte din şapte rituri: copt catolic, cel mai important, grec 
melkit, maronit, siriac, armean și latin. Evreii, care în 1950 erau în număr 
de 75 000, au emigrat, în Egipt mai rămânând doar câteva sute. 


1 Malekiţii sunt majoritari în Egiptul de Sus, ca şi în Sudan. 

Credincioșii bahai, stabiliți în Egipt din 1892, au fost de multe ori 
persecutați: numărul lor este în jur de 50 000. 

Numărul egiptenilor care se declară fără convingeri religioase este sub 
200 000. 


Elveția (7,3 milioane) 


Din punctul de vedere al religiilor, populaţia se împarte în: 


catolici: 44%; 

protestanți reformați (calvinișşti): 37%; 
fără convingeri religioase: 12%; 
vechi-catolici: 0,3%; 

evrei: 0,3% 


alții sau fără religie declarată: 7,5%. 


Există în Elveţia și o populaţie de origine străină fluctuantă de peste 
1 milion de persoane, printre care și 400 000 de musulmani. Doar apro- 
ximativ 40 000 de musulmani au pașaport elvețian. 

Populaţia Genevei, orașul lui Calvin, este de puțin timp majoritar catolică. 


Emiratele Arabe Unite (3,5 milioane) 


Populația autohtonă este în totalitate arabă și musulmană, reprezentând 
mai puțin de jumătate din numărul locuitorilor. Este în majoritate sunnită 
de rit hanbalit. Găsim însă și minorități şiite sau sunnite de alte rituri. 
Federația este un stat oficial musulman și arab ale cărui legi sunt inspi- 
rate de legea islamică, Șaria. Toți supușii şi cetățenii străini sunt egali în 
fața acestei legi, dar, din 1975, orice acțiune misionară non-musulmană 
este interzisă. 

Imigranții și cetățenii străini, de origine indiană, pakistaneză, palesti- 
niană, srilankeză, filipineză, coreeană sau europeană, aparțin mai multor 
religii, fără să le practice de obicei. Există şi o biserică anglicană la Abu Dhabi. 

Eritreea (4,5 milioane) 


Jumătate din populație este creștină, restul fiind musulmani. 


Estonia (1,4 milioane) 


Această republică de pe malurile Mării Baltice este membră a Uniunii 
Furopene din 2004 (1 mai). Pe teritoriul ei trăiesc estonieni (aproape 65%), 
și slavi, în special ruși (32%). Estonienii din tată-n fiu, precum și celălalt 
popor cu care se înrudesc, finlandezii, a căror limbă este foarte asemă- 
nătoare cu a lor, sunt în proporție de 78% luterani și de aproape 20% or- 
todocși. Există și mici comunităţi de baptiști — mai puțin de 1% din 
populație — de evanghelici, catolici, adventiști, penticostali și metodiști. 

Mult timp, practica religioasă a fost scăzută, dar s-a accentuat după 
proclamarea independenţei, iar botezurile de adulți sunt acum frecvente. 
Fenomenul nu este la fel de vizibil în cazul slavilor, de cultură ortodoxă, dar 
foarte atrași de ateism. Doar o mică parte dintre ei doresc să se integreze 
în Estonia și îi vorbesc limba; cei mai mulți însă, stabiliți în perioada 
sovietică, nu se amestecă cu estonienii și nu sunt apreciați de aceștia. 

Semnalăm și prezența câtorva mii de evrei. 


Ethiopia (68 de milioane) 


Creștinii constituie grupul cel mai numeros. Aceștia nu dețin majori- 
tatea absolută, dar cu 30 de milioane de practicanți ce reprezintă 45% 
din populație sunt mai numeroși decât musulmanii (17 milioane, adică 
40%) și adepții religiilor animiste tradiționale care se regăsesc în cele 15 
procente rămase. 

Creștinismul etiopian își are originea în secolul al [V-lea când se pare 
că a fost introdus de doi naufragiați din Tyr, luați ca sclavi, care au con- 
vertit familia împăratului din Aksum. Biserica aceasta este coptă și până 
în 1948 patriarhul său (abouna) era desemnat de cel al Alexandriei, din 


369 


370 


michel malherbe 


Egipt. Există mai mult de 100 000 de preoți, călugări și rasofori, aproape 
20 000 de parohii şi 800 de mănăstiri. Limba în care se oficiază liturghia 
este ge'ez, formă arhaică a etiopienei de astăzi, limba amharică. Doctrina 
este considerată monofizită, ca și alte patru Biserici din Orient, pentru că 
nu respectă deciziile Conciliului de la Calcedonia din 451 privind cele 
două naturi, divină și umană, ale lui Hristos. Așa cum am văzut, o astfel 
de subtilitate își pierde din pertinenţă. 

Astăzi autonomă, Biserica Etiopiană dă semne că se apropie de 
ortodoxie. 

Populațiile creștine sunt mai dense pe platoul central, în jurul și în 
nordul capitalei; ele aparțin etniilor tigre şi amhara, care sunt dominante. 

Zonele joase, din apropierea Mării Roșii și a Somaliei, sunt locuite de 
musulmani, regiunile frontaliere de lângă Sudan și Kenya fiind încă în 
mare parte animiste. 

Amintim și de existența a două comunități creştine foarte vii: catolicii, 
convertiți în secolul al XIX-lea de misionarii italieni și francezi, sunt în 
jur de 400 000, mai ales în Eritreea; protestanții, cei mai mulți luterani 
evanghelici din mișcarea Mekane Yesu, sunt aproape 500 000, deşi nu erau 
decât 20 000 în 1959; există și câțiva penticostali și adventiști. 

Cei numiți falasha, cuvânt ce înseamnă „exilați“, sunt evrei etiopieni 
care s-au născut după întâlnirea lui Solomon cu regina din Saba, de acum 
mai bine de 2 800 de ani. Sunt pe cale de dispariție. În prezent au mai 
rămas foarte puţini, majoritatea emigrând. 


Fidji (800 000) 


Cele 300 de insule ale acestui arhipelag se caracterizează printr-o 
mare diversitate deetnii. Mai puţin de jumătate din populaţie este fidji- 
ană de generații întregi: această fracțiune este protestantă în proporție 
de 87% şi de 9% catolică. Indienii, care au imigrat la sfârșitul secolului 
al XIX-lea pentru a cultiva trestie de zahăr, au rămas, mare parte dintre 
ei, hinduiști. Ei reprezintă peste 40% din populație. 10% din indieni 
sunt catolici. 

În rândul celor 14 etnii care compun mozaicul populației fidjiene găsim 
și musulmani sau chinezi budiști. 

În linii mari, populația din Fidji se compune din 50% creștini, dintre 
care 38% sunt metodișşti și 8% catolici. Există 85 de preoți locali. 


Filipine (85 de milioane) 


Filipinezii datorează trecutului lor colonial faptul de a fi singurul stat 
din Asia majoritar catolic (mai mult de 80%). Practica religioasă, foarte fer- 
ventă, este marcată de cultura spaniolă, dar și de sensibilitatea specifică 
etniilor locale: unii credincioși se lasă chiar crucificați în Vinerea Mare. 

La sfârșitul secolului trecut, mișcarea naționalistă s-a aflat la originea 
unei schisme în sânul Bisericii Catolice. Un preot, Aglipay (1860—1940), 
teolog al eliberării avant la lettre, s-a separat de Roma, sub influența preo- 
ților spanioli locali. „Biserica Filipineză Independentă“, care a rezultat 
din această ruptură, rămâne foarte aproape de catolicism, Crezul său 
a preluat chiar și formula „Cred într-una, sobornicească și apostolească 
Biserică“; ea se declară mai apropiată de ortodocși, de anglicani şi de 
vechii catolici. 

Semnalăm și prezența Bisericilor protestante, aproape toate fiind re- 
prezentate de când țara a intrat în universul cultural american. Penticostalii 
par cei mai importanţi. Cultele protestante reprezintă 3% din populație, 
la care se adaugă o Biserică locală cu greutate, Iglesia ni Kristo, frecventată 
de 7% din filipinezi. Bisericile ei sunt numeroase în țară și se caracterizează 
prin absenţa crucii, considerată idol. Un articol despre această religie poate 
fi găsit la sfârșitul capitolului despre creștinism. 

O minoritate musulmană importantă, sunnită de rit șafiit, locuiește în 
vestul insulei Mindanao și în micul arhipelag vecin, Sulu. Membrii săi, 
numiți moros, prin analogie cu maurii care au cucerit Spania, aparțin 
unor grupuri etnice asemănătoare restului filipinezilor. Musulmanii re- 
prezintă aproape 5% din populaţie, dintre care 5 000 sunt adepți ahmazi. 

Unele triburi din interiorul insulei Luzon sunt încă animiste, ele 
reprezentând mai puțin de 1% din populaţie. 

Finlanda (5,2 milioane) 


Aproape toți finlandezii — 96% — sunt de tradiţie luterană. Pe lângă 
aceștia, mai există 57 000 de ortodocși și 3 300 de catolici. Sfântul pro- 
tector al Finlandei este Sfântul Henri, venerat de toate cele trei Biserici. 
Martorii lui Iehova sunt în număr de 15 000. 


Franța (60 de milioane) 


„Fiica cea mare a Bisericii“, Franța are o îndelungată tradiţie catolică. 
Este pământul pe care s-au născut sfinți prestigioși și cu profiluri diferite, pre- 
cum Sfântul Bernard (1091-1153), Sfântul Vincențiu de Paul (1581—1660), 
preotul din Ars (1786—1859), Sfânta Tereza de Lisieux (1873—1897), sau pă- 
rintele de Foucauld (1858-1916). Avignon a fost sediul papalității din 
1309 până în 1376. 

Atunci când a susținut monarhia absolută, catolicismul s-a arătat 
uneori intolerant, ca de pildă în momentul revocării Edictului de la Nantes 
sau al cruciadei împotriva albigenzilor. 

Relația cu Roma a fost, deseori, încordată: galicanismul care apăra 
privilegiile Bisericii Franței față de Sfântul Scaun a fost o constantă a 
Vechiului Regim începând cu domnia lui Carol al VII-lea. 

Secolul al XIX-lea, care a debutat cu un concordat semnat între Na- 
poleon I și papa Pius al VII-lea, a fost caracterizat de o puternică acti- 
vitate misionară, în special în Africa şi Oceania. Precedând colonizarea, 
însoțind-o întotdeauna, un număr considerabil de preoți s-au dedicat 
idealului de a transmite creştinismul unor populații considerate pă- 
gâne. Nimic, nici chiar martiriul, nu i-a putut opri pe acești pionieri 
entuziaști și uneori naivi care au convertit la creștinism populații în- 
tregi, animiste. 

În același timp, Franţa începea să fie industrializată şi muncitorii din 
mediul rural renunțau tot mai mult la practicile creștine, iar astăzi se 
poate spune că această țară este una din rarele, dacă nu singura, în care 
catolicismul este mai mult burghez decât popular. 

Din 1905, republica este laică şi Biserica este separată de stat, cu 
excepția celor trei departamente, Rinul de Sus, Rinul de Jos și Moselle, care 
continuă să respecte prevederile concordatului din 1801. 

După încheierea celui de-Al Doilea Război Mondial, presiunea socială 
care îi determina pe necredincioși să-şi boteze copiii sau să se cunune la 
Biserică a scăzut considerabil; preoții încearcă să confere din nou valoare 
acestor taine și nu mai acceptă să le oficieze fără o adeziune totală la 
conținul lor religios. 

Astăzi, situaţia religioasă globală se prezintă astfel: 

e aproape 70% din francezi se consideră catolici; 

e 25% se declară atei sau fără convingeri religioase; 

e 5% sunt musulmani; 

e 1% sunt protestanți; 

e 1% sunt evrei; 

e 1% aparțin altor religii. 


Catolicii practicanți reprezintă între 10 şi 15% dintre francezi; 25% 
sunt practicanți ocazional, 30% participă doar la ceremonii religioase la 
anumite evenimente familiale, cum ar fi căsătoriile sau înmormântările. 
Există o tendinţă din ce în ce mai accentuată de a respecta din religie doar 
acele lucruri pe care oamenii le acceptă; de pildă, cei mai mulți resping res- 
tricțiile Bisericii în privința vieţii conjugale sau sexuale. Părerile și com- 
portamentul francezilor sunt de multe ori pline de contradicții: de exemplu, 
aproape toată lumea critică preoțimea, deşi are o părere favorabilă despre 
misiunea papei. 

Protestanţii înregistrați în statistici, care cotizează sau nu la Biserica 
lor, sunt în jur de 900 000, fiind reuniți în Federația protestantă din Franța; 
în realitate, aproape 2 300 000 de francezi se consideră mai apropiaţi de 
protestantism. În opt departamente franceze, dintre care cele aflate în 
Alsacia, în Cevennes și în Deux-Sevres, protestanții reprezintă peste 5% 
din populație. Din Biserica Protestantă din Franța fac parte, din 1838, cal- 
viniști, cei mai numeroși, congregaționaliști, metodiști și două Biserici 
luterane. Această Biserică reformată numără 520 de pastori, dintre care 
25 sunt femei. Mai există și alte Biserici protestante independente; numim 

aici Bisericile luterane în Alsacia, Paris și Montbeliard. Penticostalii, 
cunoscuți, de asemenea, sub numele de Adunarea lui Dumnezeu, sunt 
în număr de 90 000, fiind în legătură cu Biserica Ţigănească. Aceasta 
are aproximativ 5 000 de credincioși.! 

Biserica Ortodoxă are peste 400 000 de membri — 0,7% din populaţie. 
Cei mai mulți sunt francezi de origine greacă, armeană sau rusă. Ultimii 
depind de unul dintre cele trei patriarhate din Constantinopol, New York 
sau Moscova. 

Martorii lui lehova sunt în număr de 80 000. 

Comunitatea musulmană era formată din doar 5 000 de membri în 1913. 
Astăzi ea ocupă un loc considerabil, dar este foarte eterogenă. 

Cei mai mulți dintre musulmanii din Franţa sunt sunnițţi de rit malekit. 
Nivelul practicii religioase, variabil în funcţie de comunitate, este com- 
parabil cu cel al catolicilor botezați. Este mai adecvat deci să vorbim de 
francezi de cultură musulmană decât de musulmani sau „credincioşi mu- 
sulmani“. Această comunitate este formată din francezi convertiți la islam, 
numărul acestora fiind estimat la 40 000, francezi de origine algeriană 
care sunt cu mult peste 400 000. Străinii de cultură musulmană care lo- 
cuiesc în Franța sunt în număr de 2 000 000 și au mai multe origini: o 
treime, algerieni, o alta marocani, 200 000 de tunisieni, 200 000 de turci 
și 200 000 de africani, proveniți din țările saheliene. Etnia cel mai bine re- 
prezentată este cea soninke (100 000 de persoane). Teritoriul lor se află la 
granița dintre Senegal, Mali și Mauritania. În Franța există aproximativ 
60 de moschei și peste 300 de alte lăcașuri de cult musulmane. 

Comunitatea evreiască, formată din circa 700 000 de membri, este a 
treia din lume după cea din Statele Unite și Israel. Ea număra 270 000 
de persoane la începutul celui de-Al Doilea Război Mondial, dintre care 
120 000 au fost deportate. Efectivele sale s-au refăcut mai ales după primi- 
rea între 1954 și 1961 a 120 000 de evrei din Africa de Nord și a 100 000 din 
Egipt. Astfel, majoritatea lor sunt sefarzi. 

Cele câteva zeci de secte religioase au aproape 70 000 de membri. 


! Din Confederaţia protestantă din Franța fac parte majoritatea reformaților, luteranilor 
și baptiştilor. 

Budișştii, majoritatea francezi de origine indiană și chineză, sunt în jur 
de 30 000. 

Departamentele franceze de peste mări (DOM) sunt aproape în între- 
gime catolice. Cele câteva sărbători de origine hinduistă care mai sunt păs- 
trate în comunitatea indiană sunt pur folclorice și lipsite de orice consistență 
religioasă. În Guyana, mai trăiesc aproape o mie de animiști amerindieni. 
Dintre teritoriile de peste mări (TOM), Polinezia numără aproximativ 50% 
protestanți și 37% catolici, în timp ce Noua Caledonie este catolică în pro- 
porție de 72% și de 18% protestantă. Pe acest teritoriu, cutumele ancestrale 
sunt încă foarte vii și impregnează viața socială a canacilor. 


Gabon (1,3 milioane) 


Oficial!, populaţia este formată din: 

« 65% catolici; 

« 19% protestanți; 

« 12% adepți ai Bisericilor locale; 

« 3% credincioși ai religiilor tradiționale. 


Catolicismul a pătruns odată cu venirea călugărilor capucini italieni 
în secolul al XVII-lea, a căror activitate a fost continuată de preoții 
portughezi din veacul al XVIII-lea. S-a dezvoltat foarte rapid, numărul 
credincioșilor săi ajungând de la 16 000 în 1910 la 120 000 în 1940 şi la 
350 000 în 1985. 

Protestanţii, evanghelici, sunt împărțiți în trei Biserici; ei aparțin, în 
principal, etniei fang, cea mai importantă din țară (35% din populaţie). 
Majoritatea sunt femei. Doctorul Schweitzer, mort în 1965 la Lambaréné, 
era evanghelic. 

Biserica locală cea mai importantă și cea mai originală este Biserica 
inițiaților care se numește și mişcarea Bwiti sau religia lui Eboga. Această 


1 Cum se întâmplă de multe ori, statisticile demografice par deformate, chiar și în 
condiţiile în care sunt mulți muncitori africani imigranţi și voluntari occidentali. 

societate secretă de inspiraţie sincretistă s-a orientat spre creștinism din 
1945 și îl consideră pe lisus Mântuitorul divin. Ea aspiră să devină Bise- 
rica națională a Gabonului. Nu este organizată ierarhic, iar botezul este 
înlocuit printr-o iniţiere, în care consumul de eboga, o plantă locală, ocupă 
un loc central. 

Musulmanii reprezintă mai puțin de 1% din gabonezi. Preşedintele 
republicii, Omar Bongo, s-a convertit la islam în 1973. 


Gambia (1,55 milioane) 


Această ţară inclavată în Senegal, cu care are legături strânse, este mu- 
sulmană în proporţie de 85%. Etniile peul, wolof, sarakoll€ şi mandingo 
sunt în totalitate islamizate. Forma de islam practicată este sunnismul de 
rit malekit, în care sunt bine reprezentate confreriile tidjane și muridă. 

11% din gambieni practicau religiile animiste tradiționale: ele s-au 
păstrat la etniile bassari, diola și de sereri. La aceştia din urmă, sufletele 
și spiritele strămoșilor pot trece dintr-un corp în altul, venind să locu- 
iască în fiinţe animate, dar și în obiecte. 

4% dintre gambieni sunt creştini, dintre care peste jumătate catolici. 
Anglicanii sunt aproape la fel de mulți ca și membrii celorlalte Biserici 
protestante. 


Georgia (5,5 milioane) 


Ţară legendară a Lânii de aur și unul dintre primele regate creștine 
(din anul 337), convertită de Sfânta Nona, această republică transcauca- 
ziană are o situație religioasă la fel de complexă ca şi cea a limbilor, etniilor 
și politicii sale. Independentă din 1918 până în 1921, Georgia a fost în- 
corporată în URSS până în 1991, an în care şi-a redobândit suveranitatea. 
Georgienii din generație în generație, care constituie 69% din populaţie, 
sunt ortodocși. Biserica georgiană este autocefală, este condusă de Pa- 
triarh (Catalicos) şi are 15 dioceze. Minoritatea cea mai importantă este 

cea armeană (11,5%), tot creștină, dar face parte din Biserica gregoriană. 
Rușii reprezintă 7% și sunt ortodocși ca și georgienii. 11 procente din 
populaţie sunt reprezentate de musulmani (dintre care 5% azeri, 2% ab- 
hazi și 2% adjari, toți sunniți; 1% kurzi, șiiți sau yazizi; iar 1,2% oseți, 
musulmani — o altă parte din oseți sunt ortodocși). 

O campanie de creştinare a tinerilor adjari, destul de importantă, a avut 
loc după obținerea independenţei sub autoritatea catolicosului, adjarii 
fiind georgieni din generaţie în generație, dintre care o parte semnificativă 
(aproape 30%) au fost islamizați în urmă cu câteva secole. 

Amintim, ca pe o curiozitate, că unele familii georgiene se consideră de 
tradiție catolică de la sfârşitul cruciadelor: de pildă, bethanelii al căror 
nume îl evocă pe cel al Betaniei din Iudeea. Singura biserică catolică din 
capitala Tbilissi este de rit latin și reunește infima minoritate catolică 
din care fac parte etnii diverse: armeni, polonezi, georgieni sau caldeeni. 

Numărul lor este aproape egal cu al protestanților. 


Germania (82,4 milioane) 


Credincioșii din Germania se împart în două curente cu aceeaşi im- 
portanță (fiecare reprezentând 34% din populație): Bisericile evanghelice 
și Biserica Catolică. Musulmanii, mai ales cei turci și iugoslavi, reprezintă 
3,7% din populaţie. Există și 300 000 de ortodocși care aparţin celor 10 
Biserici diferite, și o comunitate evreiască formată din peste100 000 de 
membri, care e pe cale să se extindă. Un liceu evreu a fost înființat la Berlin. 

Clerul protestant numără aproape 17 000 de pastori, cei mai mulți din- 
tre ei luterani (2 000 sunt femei). Preoții catolici sunt în jur de 13 000, la care 
se adaugă 3 000 de călugări și 72 000 de călugărițe. Nivelul practicii reli- 
gioase este de patru ori mai mare la catolici decât la protestanți (35% vs 8%). 

În Germania, ca și în Danemarca sau în unele cantoane elvețiene, este 
practicat un impozit mai puţin obişnuit, cel pentru Biserică. Acesta este 
motivat de necesitatea de a compensa pierderile suferite de Biserici după 
secularizarea bunurilor lor funciare din 1803. El constituie o parte din im- 
pozitul pe venit, fiind colectat de stat. Acest impozit aduce Bisericilor 

sume considerabile, aproape 5 miliarde de euro, care sunt repartizate tuturor 
Bisericilor și asociațiilor non-religioase cu statut și efective recunoscute. 
Martorii lui Iehova, de exemplu, nu beneficiază de respectivele sume. Bi- 
sericile dispun astfel de resurse deloc neglijabile, folosite pentru buna lor 
funcționare, dar și pentru ajutorarea Lumii a Treia. Unele dioceze mari din 
Germania au un buget superior celui de care dispune Sfântul Scaun. 

În landurile din Est, religia dominantă este protestantismul luteran. 


Ghana (20,4 milioane) 


La prima vedere s-ar părea că de aproape 50 de ani religiile animiste 
pierd teren în favoarea creştinismului: adepții lor reprezentau 50% din 
populaţie în anii 1950, iar astăzi numai 20%. Totuși, creștinii proaspăt 
convertiți nu au renunțat total la anumite practici anterioare şi o parte 
dintre ei au aderat la Bisericile locale în care sensibilitatea africană este 
mai puternică. 

Dintre cei 55% creștini, 14% sunt catolici, 25% protestanți (11% 
metodiști, 11% presbiterieni, 3% anglicani) și 16% membri ai Bisericilor 
locale. Acestea sunt peste 400, iar cea mai importantă este Biserica Vin- 
decătorului divin care are 200 000 de adepți. Adventiștii și Martorii lui 
Iehova au un număr asemănător de adepţi, aproape 30 000 fiecare. 

Numărul musulmanilor, în continuă creștere, deși moderată, reprezintă 
16% din populație. Aceștia sunt răspândiţi pe teritoriul întregii țări. 

Sudul este mai puternic creștinat, iar în nord locuiesc majoritatea 
animișştilor. 4% din locuitori nu își declară religia, poate pentru că vor să 
ascundă faptul că au rămas animiști. 


Grecia (11 milioane) 


Evanghelizată încă din secolul I de Apostolul Pavel, Grecia este astăzi sin- 
gura țară oficial ortodoxă, 97% din populaţia sa declarându-se ortodoxă. 

Până la obținerea independenței din 1821, Biserica depindea de 
Patriarhatul din Constantinopol, de care încă mai aparțin Biserica din Creta 
și Muntele Athos. Astăzi este autocefală, deci independentă. 

Republica Muntelui Athos, care ocupă superba peninsulă Calcidică 
din nord-estul țării, beneficiază de o anumită autonomie internă. Este 
condusă de un consiliu format din 20 de călugări, unul pentru fiecare din 
cele 20 de mănăstiri. Din cei 40 000 de călugări pe care îi avea odinioară, 
mai erau doar 3 000 în anii '50, număr care a scăzut astăzi la aproxima- 
tiv 1 000. Trebuie spus că, deși preoților ortodocși li se permite să se căsă- 
torească, prezența femeilor este strict interzisă pe Muntele Athos. Renumele 
intelectual din trecut al Muntelui Athos nu mai este astăzi decât o amintire. 

În Grecia mai locuiesc aproape 250 000 de ortodocși care nu sunt de 
naționalitate greacă și care aparțin Bisericilor Ortodoxe Bulgară, Armeană 
și Rusă. 

Musulmanii nu reprezintă decât 1,5% din populație și pot fi găsiţi în 
Tracia, în apropierea părții europene a Turciei, unde dispun de 300 de 
moschei și de mai multe școli coranice. Această comunitate era mult mai 
importantă înainte de 1923: atunci când Atatürk a expulzat 1 150 000 de 
greci din Turcia şi 50 000 de caramanlii, ortodocși de limbă turcă, la rân- 
dul lor au fost obligaţi să se întoarcă în Turcia ṣi 400 000 de turci care 
trăiau în Grecia. 

Mare parte dintre evrei, în număr de 75 000 înainte de Al Doilea Răz- 
boi Mondial, au fost masacrați de naziști. Au mai rămas astăzi doar 4 000, 
mai ales la Salonic. Sunt sefarzi și sunt descendenții evreilor expulzați din 
Spania în 1492. Numărul catolicilor, care sunt de rit latin, bizantin sau ar- 
mean, ajunge la 50 000. Mulţi dintre ei locuiesc în insulele Ioniene, foste 
posesiuni genoveze sau venețiene. Grecia a stabilit relații diplomatice cu 
Sfântul Scaun abia în 1977, sechelele schismei din secolul al XI-lea dintre 
Biserica Răsăriteană și cea Occidentală fiind foarte puternice. 

Protestanţii sunt puţini, circa 11 000, dar numărul Martorilor lui Iehova 
creşte cu 6 procente în fiecare an, ajungând deja la 30 000 de adepți. 

Relațiile dintre Biserica Ortodoxă Greacă și stat sunt complexe: 
Constituția prevede ca președintele și premierul republicii să fie de 

religie ortodoxă; clericii beneficiază de un ajutor financiar public; to- 
tuși, intervențiile statului în activitatea Bisericii i-au determinat pe unii 
episcopi să ceară separarea acesteia de stat. 

Deși practica religioasă este în regres, episcopii păstrează o legătură 
strânsă cu credincioșii, parohiile fiind destul de mici. Episcopii țin de re- 
gulă predica, poate și pentru că preoții, cei mai mulți căsătoriți, nu au în- 
totdeauna o pregătire suficientă. 


Grenada (90 000) 


Această insulă din Caraibe, posesiune franceză până în 1783, este ca- 
tolică în proporție de 64%. Dominația britanică, ce a durat până la pro- 
clamarea independenţei din 1974, a lăsat în urmă o minoritate bine 
conturată de anglicani (21%). Alte Biserici protestante își dispută 13% 
din populaţie și sunt din ce în ce mai populare, în special în defavoarea 
anglicanilor (2 000 de metodiști și 3 000 de adventiști de ziua a şaptea). 

Locuitorii care nu se declară creștini sunt foarte puţini. 


Guatemala (12 milioane) 


Din 1871, statul s-a separat de Biserică, dar catolicii reprezintă 94% 
din populaţie. Indienii, care aparțin mai multor grupuri maya (40% din 
guatemalezi), au păstrat anumite practici religioase anterioare creștinis- 
mului, formând o religie sincretică. În acest caz, catolicii reprezintă 25%, 
iar indienii pur animiști sunt doar 5 000. 

Protestanţii — în principal, penticostali, baptiști și adventiști — formează 
5% din populație și se află sub tutela politică și culturală a Statelor Unite. 

Amintim și de existența unei comunități evreiești destul de veche, formată 
din aproape 1 000 de membri. 

Guineea (9,2 milioane) 


Islamul, introdus în 1725, este religia dominantă, 75%. Este, mai ales, 
religia practicată de etniile peul, malinké și soussou. Musulmanii sunt 
sunniți de rit malekit și, în general, membri ai confreriei tidjane. 

Catolicii depășesc cu puțin 8% din populaţie, numărul lor ajungând la 
aproape 700 000. Există 39 de preoți, iar vocaţiile sacerdotale sunt în pro- 
gresie după căderea regimului dictatorial al lui Sekou Touré. Animiștii 
reprezintă, se pare, 17% din populație. 


Guineea-Bissau (1,4 milioane) 


Musulmanii, sunniți de rit malekit, reprezintă aproape 35% din 
populație. Pot fi găsiți, mai ales, în estul și în sudul țării, în rândul etniilor 
peul și mandingo. Creștinii, catolici, reprezintă 7%. Din 50 de preoţi, doar 
unul este autohton, însă cei 800 de catehiști sunt foarte activi. Restul 
populației este format din animiști, dar numărul lor scade în favoarea 
musulmanilor și a creștinilor. 


Guineea Ecuatorială (500 000) 


Partea insulară a țării, care se numea Fernando Poo, și partea continen- 
tală, numită și Rio Muni, au aparținut spaniolilor din 1778, respectiv 1885. 
Este singura țară din Africa a cărei limbă oficială este spaniola. Prin urmare, 
catolicismul este religia dominantă, cu cel puţin 80% din populaţie. 

Protestanţii reprezintă aproape 4% din numărul locuitorilor, metodiștii 
predominând în partea insulară, iar evangheliștii în cea continentală. 

Biserica Bwiti, originară din Gabon, numără câțiva adepți. Animiștii re- 
prezintă în continuare 5% din populație, iar musulmanii mai puţin de 1%. 

În timpul regimului ateu terorist instituit de Macias Nguema în 1968,0 
treime din populație a fost masacrată și o alta a părăsit țara. Toate religiile 
au suferit persecuții până la răsturnarea și execuţia dictatorului în 1979. 

Guyana (700 000) 


Populaţia, foarte diversă, este formată din indieni în proporţie de 52%, 
dintre care 31% sunt negri, 5% amerindieni, și 12% alte tipuri. 70% din 
indieni sunt hinduiști și 18% musulmani. După religie, populaţia se 
împarte în: 

= hinduiști — 34%; 

+ musulmani- 9%; 


e creștini—52%. 


Aceștia din urmă sunt catolici, protestanți și anglicani, în proporții egale. 

Musulmanii sunt sunniti cu excepţia celor 1 600 de membri ai sectei 
ahmadi, care este și ea împărțită în mai multe subsecte. 

Aproape 20 000 dintre amerindieni, arawak pe coastă și caraibieni în 
interior, mai practică încă un animism tribal. 

Voodoo este singura religie a 7 000 de guyanezi, fiind practicată însă 
și de unii creștini. 

912 membri ai sectei nord-americane Templul Poporului s-au sinucis 
în 1978 în Guyana. 


Haiti (8,2 milioane) 


Populaţia este, aproape în totalitate, creştină. Există în jur de 7 mi- 
lioane de catolici și un milion de protestanți, mai ales metodiști și baptiști. 
Însă 80% din haitienii din mediul rural practică într-o măsură mai mare 
sau mai mică voodoo. Acest animism originar de pe coasta africană a Gol- 
fului Guineei, actualul Benin, a beneficiat de un regim preferenţial din 
partea președintelui Duvalier, fiind considerat simbolul religiozității ma- 
jorității negre a populaţiei, după cum creștinismul era considerat simbolul 
burgheziei mulatre. Un fost preot catolic, părintele Aristide, a fost preşedinte 
în două rânduri (1990-1991 și 1994-2004). 

Honduras (7 milioane) 


Catolicii depășesc, conform datelor oficiale, 95% din populaţie. Evan- 
ghelizarea a început din 1550, dar a rămas superficială. Există puţini 
preoți hondurieni, iar practica religioasă include, de multe ori, spiritismul 
sau animismul indian. 

Numărul animiştilor care nu au fost creștinați este estimat la 4 000. 

Protestanţii sunt aproape 200 000, adică 2,6% din populaţie, însă fac 
parte dintr-un număr considerabil de Biserici diverse. Numărul adepților 
lor sporeşte în detrimentul catolicismului, fiind ajutaţi de misiunile 
anglo-saxone. Numărul adepților religiei bahai este, de asemenea, în creștere, 
depășind 15 000 de credincioși. 

Câţiva arabi, comercianţi care au imigrat în țară începând din 1910, 
constituie o comunitate mică formată din 2 000 de musulmani și 5 000 
de ortodocși. 

Biserica este separată de stat din 1880. 


India (1 100 de milioane) 


Diversitatea religiilor practicate în India este comparabilă cu cea a 
grupurilor etnice, lingvistice sau culturale de pe subcontinent. Deși sunt 
reprezentate aproape toate religiile, majoritatea zdrobitoare a populației, 
adică 83%, este considerată hinduistă, însă statisticile aplică această eti- 
chetă tuturor indienilor greu de clasificat, cum ar fi de pildă rarii atei. 
Hinduiştii se împart în mai multe curente, vișnuiţi, șivaiţi etc., despre 
care nu există date cantitative. Numărul acestor mișcări și secte diverse 
este evaluat la 200. 

Aproape toți hinduiștii urmează religia tradițională: se închină la 
idoli și cred în incarnarea multor zei. Vișnuiţii, majoritari în India de 
Nord, se închină zeului Vişnu și „avatarurilor“ sale, Rama și Krişna; șivaiții, 
mai numeroși în India dravidiană, în sudul ţării, se închină, în principal, 
lui Şiva și zeiței Kali; mai există și discipoli ai lui Şakti, zeiță-mamă, și 
multe alte categorii. 

O mică parte dintre hinduiștii din mediile intelectuale (mai puțin de 
1% din populaţie) cred într-un hinduism reformat, monoteist și fără idoli. 
Am putea aminti aici mișcarea spiritualistă a lui Sri Aurobindo (1872—1950), 
cunoscut în Occident ca fondator al mănăstirii din Auroville, oraș situat 
în apropiere de Pondichery, în care se adună aproape 50 000 de credincioși. 
Câteva dintre aceste mișcări reușesc să reconvertească la hinduism 
indienii creștinați. 

Un număr încă și mai mic de indieni aparţin uneia din sectele recente, 
ce se caracterizează, contrar hinduismului clasic, prin acțiuni misionare 
viguroase în Europa sau în America. Dintre ele amintim Divine Light 
Mission, a gurului Maharaj-ji, ce reuneşte, se pare, câteva milioane de 
adepți în India, dar care seamănă foarte bine cu o întreprindere familială 
(actualul guru, fiul fondatorului, s-a născut în 1958) sau Ananda Marga, 
„Calea fericirii,“ mișcare adesea violentă, mai mult politică decât reli- 
gioasă, originară din Bengal. La nivel global, hinduismul pare să regreseze 
cu aproximativ un procent la fiecare zece ani, sub presiunea mai multor 
religii printre care și creștinismul, dar și din cauza natalității mai scăzute 
la hinduiști decât la musulmani sau creștini. 

Al doilea grup religios, prin importanţa sa numerică, este reprezentat de 
musulmani (10% din populaţie). India este a treia ţară musulmană din lume, 
la egalitate cu Bangladeshul, după Indonezia și Pakistan. Trei pătrimi din- 
tre musulmanii indieni sunt sunniţi, de rit hanifit sau șafiit, și o pătrime 
şiiţi, dintre care în jur de 100 000, ismailiţi. Creștinii reprezintă doar 3% 
din populație, ceea ce înseamnă totuși peste 30 de milioane de persoane. 
36% din ei pot fi găsiți în regiunea Goa, fostă posesiune portugheză, și 22% 
în statul Kerala, în sud-vestul ţării. Aici se află o Biserică foarte veche înte- 
meiată de Sfântul Toma, unul dintre cei doisprezece apostoli ai lui Hristos, 
sau de un alt Toma, ajuns aici împreună cu câteva familii siriene, trei secole 
mai târziu. După multe vicisitudini care au început încă din secolul al XVI-lea 
și au fost cauzate de îngustimea de spirit a misionarilor europeni, doar o 
parte a acestei Biserici a devenit catolică; în India de astăzi există: 


e romano-catolici: 14 milioane; 
e catolici de rit local, siro-malabar sau caldeean: 4 milioane; 

= ortodocși de rit siriac, cărora li se mai spune și iacobiţi, separați de 
grupul precedent din 1652: 1 milion; 

e catolici siro-malankari separați de catolici, dar reîntorși la catolicism 
în 1930: 300 000; 

e un grup cu tendinţă protestantă desprins din Biserica Ortodoxă 
Siriacă și protestanți propriu-ziși — 6 milioane dintre care 900 000 
luterani și 800 000 baptiști; 

e anglicani: 3 milioane. 


În total, Biserica Catolică are peste 100 de dioceze, 10 000 de preoți, 45 000 
de surori, 49 de seminarii mari și 4 500 de studenţi seminariști. 70% din 
preoți sunt originari din cele două provincii din sud, Kerala și Tamil Nadu. 
Biserica este foarte vivace: de exemplu, în India activează 3 000 de iezuiți 
față de 1 000 în Franța. Acțiunea misionară se desfășoară în principal în 
nordul Indiei hinduiste, dar și în Africa. 

Adepții sikhismului, a căror religie se situează între islam și hin- 
duism, sunt în jur de 17 milioane. Religia jaină, apropiată de hinduism, 
are aproape 3 000 000 de adepți. Budiștii, a căror religie s-a născut în 
nordul Indiei, nu sunt mai mult de 5 milioane. În India există cea mai im- 
portantă comunitate bahai, ce numără un milion de adepți. Am mai 
putea adăuga 200 000 de persani, zoroastrieni refugiați în Bombay în 
secolul al VIII-lea, dar şi aproape 10 000 de evrei, mai ales în Bombay 
și Cochin. 

Mai există probabil în jur de 10 milioane de animiști în rândurile 
populației naga, din nordul Bengalului, sau în triburile primitive din 
centrul țării. 


Indonezia (210 milioane) 
Indonezia, care numără peste 13 000 de insule și aproape 70 de etnii 


diferite se conduce după cele 5 principii enunțate de președintele Sukarno 
în momentul proclamării independenţei, și numite Pancasila. 

Primul dintre ele este credinţa într-un Dumnezeu unic și suprem, sim- 
bolizat de o stea.! Indonezia este, într-o anumită măsură, oficial mono- 
teistă, dar nu privilegiază explicit o anumită religie. Doar cinci religii 
sunt oficial recunoscute, iar indonezienii sunt obligaţi s-o declare pe una 
dintre ele în cartea lor de identitate. Aceste religii sunt islamul, catolicis- 
mul, protestantismul, hinduismul şi budismul. Astfel, populația se îm- 
parte în: musulmani (87%), protestanți (6%), catolici (4%), hinduişti (2%) 
și budiști (1%). 

Indonezia este și țara cu cei mai mulți musulmani din lume: 175 de 
milioane. Islamul practicat este sunnit de rit şafiit. Însă respectarea re- 
gulilor diferă de la o etnie la alta: atjehii din nordul Sumatrei sunt foarte 
stricți, dar în estul insulei Java sunt foarte mulți musulmani doar cu 
numele. Obligaţia de a declara o religie este în avantajul religiei majo- 
ritare și, potrivit unor estimări, procentul real de musulmani este limi- 
tat la 55%, ținând cont de musulmani, de atei sau de practicanţii religiilor 
tradiționale. 

Hinduismul, cândva foarte răspândit în arhipelag, mai este practicat 
doar în Bali şi în câteva sate din estul insulei Java, situate în jurul vulca- 
nului Bromo. 

Budismul este practicat mai ales de persoanele de origine chineză. 

Creștinii constituie un grup relativ important, îndeosebi prin influ- 
ența lor culturală și intelectuală. Unul dintre cele mai importante coti- 
diene din Jakarta, Kompas, este de inspiraţie catolică. Printre protestanți, 
se numără 2 sau 3 milioane de reformați calviniști, consecință a coloni- 
zării olandeze, 2 milioane de luterani și 2 milioane de penticostali. Creș- 
tinii sunt prezenți mai ales în regiunile neislamizate, cu populaţie 
anterior animistă, ca în insulele Celebes, Moluce și Sumatra sau chiar în 
insulele aflate odinioară sub influență portugheză precum Flores (93% 


1 Celelalte patru principii ale Panjasilei sunt: „Omenire dreaptă şi civilizată“, simbolizată 
printr-un lanț care uneşte oamenii; „Unitatea Indoneziei“, simbolizată de arborele banian; 
„Democraţie înțeleaptă prin deliberările reprezentanţilor“, simbolizată printr-un cap de 
bivol, „Dreptate socială pentru tot poporul“, simbolizată printr-un spic de grâu. 

catolici), Timorul Occidental și Sumba. Biserica Catolică are un cardinal 
Și, se pare, 40 de episcopi. 

Adepții religiilor animiste și șamaniste tradiționale reprezintă 1,2% 
din populație (peste 2 milioane de persoane). Ele sunt practicate în Irian 
Jaya, partea indoneziană din Papua, de populațiile toradjas din insulele 
Celebes, sau dayak din insula Borneo, dar şi în numeroase zone rurale 
din insula Java, amestecate cu islamul. 

Fenomen interesant, creștinii sunt în număr tot mai mare în detri- 
mentul animiștilor; în cazul celorlalte religii se înregistrează o stagnare. 


Iordania (5,5 milioane) 


Musulmanii reprezintă peste 93% din numărul locuitorilor. Jumătate 
din populație este reprezentată de palestinieni. Majoritatea iordanienilor 
sunt sunniți de rit șafiit. Comunitatea cecenă, de aproape 1 000 de membri, 
este șiită. Alawiţii sunt de trei ori mai numeroși; druzii formează un grup 
foarte mic. Deși islamul este religie de stat, există o mare libertate de cult, 
iar celelalte religii nu sunt discriminate. Cu toate acestea, Martorii lui Iehova 
nu sunt recunoscuți. 

Dintre cele 6,5 procente de creștini, 40% sunt catolici (90 000 de suflete), 
iar restul de 60% (necatolici) sunt în număr de 130 000. 

Catolicii se împart la rândul lor în catolici de rit latin, aproape 60 000, 
și greco-catolici, aproximativ 30 000. Există și un număr mic de catolici 
de alte rituri: armean, sirian, maronit, caldeean sau copt. 

80% din cei de altă credință decât cea catolică sunt ortodocşi (100 000 de 
persoane); restul sunt sirieni ortodocși, armeni-gregorieni și copți mono- 
fiziţi, foarte puţini la număr. 

Protestanții, anglicani sau luterani, sunt în total aproape 15 000. Datorită 
acestei diversități extraordinare de confesiuni creștine, guvernul iordanian 
a fost uneori nevoit să arbitreze neînțelegerile dintre ele. 

Există și o comunitate bahai care numără în jur de 1 000 de membri. 

Iran (66 de milioane) 


Religia oficială este islamul șiit (93% din populație). Musulmanii sun- 
niți reprezintă 6%, fiind întâlniți în Azerbaidjan, în Kurdistan!, în Khu- 
zistan și în Gorgan, toate fiind provincii excentrate și populate de etnii ce 
nu sunt propriu-zis persane. Numărul molahilor, preoți de profesie, este 
estimat la 180 000. 

Cele 2 procente care reprezintă populaţia non-musulmană se împart în: 


« aproximativ 200 000 de creștini de rit nestorian și caldeean, în Azer- 
baidjanul Occidental, în vestul lacului Ourmiah. 

« în jur de 150000 de creştini armeni, mai ales la Teheran și la Ispahan. 
Elevii din școlile creștine sunt obligați să urmeze cursuri de introducere 
în islam în speranţa că se vor converti la „adevărata religie“. Creştinii 
au dreptul de a produce vin și de a-l vinde non-musulmanilor. 

e aproape 200 000 de adepți bahai persecutați sistematic de regimul 
molahilor care îi consideră renegați ai islamului. 

e aproape 50000 de parşi zoroastrieni, cărora li se mai spune uneori şi 
ghebrii, şi care trăiesc în regiunile Yazd și Kerman. 

e o comunitate evreiască estimată la 50 000 de persoane care locuiesc 
mai ales în orașele mari. 


Irak (24 de milioane) 


Musulmanii, care constituie 96% din populaţie, se împart în şiiţi (60%) 
și sunniţi (40%). Aceștia sunt jumătate arabi de rit hanifit și jumătate 
kurzi de rit șafiit. 

Arabii sunniti, favorizați de regimul lui Saddam Hussein, constituie o 
parte importantă din clasa medie urbană. Șiiţii sunt divizați în tendinţe 
care le afectează unitatea. 


1 Kurzii, în număr de 3 300 000, sunt de rit șafiit. Statul îi înregistrează de obicei ca 
fiind şiiţi. 

Creştinii reprezintă 3,5% din populație (1 milion de persoane). Trei 
sferturi dintre creştini sunt catolici, deși nu de rit latin, în general. 87% 
din aceştia din urmă, adică 850 000, sunt caldeeni, ce au revenit în Biserica 
Catolică în 1553. Preoții caldeeni nu trebuie să rămână celibatari, 10 fiind 
căsătoriți. Ceilalţi catolici se împart în sirieci (11% din catolici), armeni, la- 
tini și melkiți. Creștinii care nu sunt catolici sunt asirieni-nestorieni (2/3) 
iar ceilalți sunt sirieni-iacobiţi sau ortodocși-armeni. 

Există în Irak și religii neobișnuite ale căror rădăcini se pierd în negura 
timpului. De pildă, yazidiţii, în număr de peste 100 000; doctrina lor ține 
deopotrivă de maniheism, de zoroastrism, de iudaism, de islam și de creș- 
tinismul nestorian și se bazează pe două cărți sfinte, Cartea Neagră și 
Cartea Revelației. Bazele acestei religii au fost puse în secolul al XII-lea de 
către șeicul Adi căruia i s-a arătat îngerul Răului, Taus. De aceea yazidiții 
sunt uneori numiţi „adoratorii demonului“. Majoritatea trăiesc în zona 
muntelui Sindjar, la vest de Mossul. 

O altă religie marginală, care constituie din multe privințe o enigmă 
a istoriei religiilor, este cea a mandeenilor sau sabeenilor. În total sunt 
aproape 25 000 şi locuiesc în partea opusă celor precedenţi, în partea de 
jos a Mesopotamiei. Câţiva dintre ei trăiesc în afara graniţelor Iranului. 
Doctrina lor este gnosticismul: aceasta opune radical materia spiritului 
și pune preţ doar pe cunoașterea realităților divine. Religia datează din 
secolele al II-lea și al III-lea și se bazează pe revelaţiile trimișilor lui Dum- 
nezeu. Prezintă elemente din cultele persan, mesopotamian, creștin și 
evreu. Celebrează fecunditatea și pe Sfântul Ioan Botezătorul, care, după 
mandeeni, este adevăratul Mesia, şi nu Iisus. Credincioșii trăiesc în sărăcie, 
în curăţie și se botează de mai multe ori. Sunt foarte critici la adresa 
iudaismului și refuză circumcizia. 


Irlanda (3,9 milioane) 


În timpul îndelungatei dominaţii britanice, adică din secolul al XVI-lea 
până la emanciparea catolicilor din 1829, anglicanismul a fost impus ca 
religie de stat. Irlandezii, catolici ferventi, nu s-au putut resemna niciodată 

cu respectiva situaţie, religia lor identificându-se cu naționalismul, 
într-un mod care amintește de situația Poloniei. Încă din Evul Mediu, 
Biserica Catolică Irlandeză a jucat un rol misionar remarcabil și, chiar și 
astăzi, 6 000 de preoți irlandezi continuă această acțiune pe cele cinci 
continente. Emigrația determinată de marea foamete din 1845 a avut un 
rol important în constituirea unei importante comunități catolice în 
Statele Unite. 

După obținerea independeței din 1921, țara Sfântului Patrick și-a pierdut 
o parte considerabilă dintre anglicani, grupați în Irlanda de Nord, în Ulster, 
parte integrantă a Regatului Unit al Marii Britanii. 

Pe lângă cei 92% catolici, 3% sunt anglicani, 1% protestanți de mai 
multe tipuri și 4 000 sunt evrei. 

Dorind să obțină unificarea țării fără a-i deranja însă pe anglicanii 
din Ulster, Irlanda a abolit în 1972 dispoziţia constituțională prin care 
Bisericii Catolice i se acorda o poziţie privilegiată. Un anglican a fost 
președinte al republicii în 1973. 


Islanda (276 000) 


Luteranismul este religie de stat din 1550 și 95% din islandezi sunt 
luterani. Aproape 60% din aceștia sunt practicanți, ceea ce arată un nivel 
ridicat al activităţii religioase. 

Alte tipuri de protestanți sunt penticostalii (2 000) și adventiștii (în 
jur de 1 000). Catolicii sunt puţin numeroși, 1 600 (0,7% din populaţie), dar 
influenţa lor este în creştere. 

Cu titlu de anecdotă, secta Asa, apărută în 1960, îşi propune să rein- 
troducă vechile religii păgâne scandinave şi a avut chiar, la un moment dat, 
ambiția să elimine creştinismul. Divinităţile venerate sunt Odin, zeul-zeilor, 
soția lui, Erica, și fiul lor, Thor, zeul tunetului, dar și Ull, zeul arcașilor și al 
schiorilor etc. Deşi are puţini adepți, aproape 100 dintre care 10 sunt preoți, 
această „Biserică“ este recunoscută de stat încă din 1973 și beneficiază de 
suport financiar. 

Israel (6,8 milioane) 


Statul Israel, constituit după marea dramă a Shoah-ului (Holocaustul) 
din Al Doilea Război Mondial, proclamă egalitatea dintre toți cetățenii, 
indiferent de religia lor. Fiecare religie are statut legal, iar proprietăţile 
folosite în scopuri religioase sunt scutite de impozite. Există un Minister 
al Cultelor care veghează la respectarea acestor principii. 

Peste 85% din populație este de religie iudaică (aproximativ 6 mi- 
lioane). O jumătate dintre evrei sunt aşkenazi, originari din Europa Cen- 
trală, iar restul sunt sefarzi, care provin în majoritate din Orientul Mijlociu 
și din Africa de Nord. Ultimii au o creştere demografică foarte mare. Evreii 
rigoriști, care respectă toate principiile religiei lor, nu depășesc 10% din 
populație. Acești credincioși fervenţi sunt fie hasizi, în general așkenazi, 
fie membri ai unor mișcări mai puțin stricte, cei mai mulți fiind sefarzi. 

77% din non-evrei sunt musulmani sunniți (600 000) și creștini (15% 
sau 120 000). Aceștia din urmă se împart în: 40% greco-catolici, 30% or- 
todocși, 15% catolici de rit latin, 7% maroniți și 8% protestanți sau adepți 
ai altor Biserici. În 1988, a fost încheiată o convenţie între Sfântul Scaun 
și Statul Israel prin care au fost stabilite relații diplomatice. În 1998 a fost 
înființat un episcopat de limbă ebraică. 

Există aproape 70 000 de druzi, şiiţi, alawiţi și aproape 1 000 de adepți 
bahai. În Israel, principalul templu al acestora din urmă se află la Haifa. 


Italia (56,3 milioane) 


Deși aproape toată populaţia este botezată în religia catolică, practica 
rămâne foarte inegală. Numărul celor fără convingeri religioase este eva- 
luat la 55 sau 60% din totalul populaţiei, aceștia putând fi găsiți mai ales 
printre persoanele înstărite din mediul urban. 15% din ei se declară atei 
sau fără convingeri religioase. La polul opus, pentru 20% din italieni re- 
ligia este o practică tradițională sacră, vecină cu superstiția; este un ca- 
tolicism specific mediului rural, prezent mai ales în sudul țării. Catolicii 
ce practică o religie „mai oficială“, urmând linia unui aggiornamento 

al Bisericii, sunt tot în jur de 20%, din care 5% sunt puternic implicați în 
diverse mișcări militante. 

Ca și în celelalte țări europene dezvoltate, în Italia se găsesc repre- 
zentanți din aproape toate curentele religioase, dar.mai puțin numeroși: 
0,5% din populaţie este protestantă (233 000 sunt Martori ai lui Iehova, 
iar restul penticostali, adventiști și valdezi). Mai găsim și ortodocși, 
aproape 40 000 de evrei, 4 600 de bahai și chiar și adepţi ai noilor religii 
japoneze. 

Musulmanii care locuiesc în Italia sunt bosniaci, albanezi, africani, 
kurzi etc. 

Istoric vorbind, este important să amintim rolul pe care l-au jucat în 
relația dintre Biserică și stat acordurile de la Laterano din 1929, dintre 
Mussolini şi papa Pius al XI-lea, respectiv un tratat şi un concordat. 
Tratatul conferă catolicismului statutul de religie oficială şi garantează 
extrateritorialitatea Sfântului Scaun. Prin concordat, clerul se plasează 
sub jurisdicția Bisericii, iar statul se obligă să protejeze Biserica Romei de 
orice prejudiciu adus caracterului său sfânt. Episcopii trebuie să depună 
jurământ de fidelitate față de șeful statului italian; statul asigură un 
salariu suplimentar preoților şi îi scutește de serviciul militar. 

Aceste hotărâri, printre multe altele, formează un țesut juridic complex 
și înțelegem de ce statul este obligat să ceară autorizaţia Sfântului Scaun 
pentru a putea construi o moschee la Roma, în afara teritoriului statului 
Vatican, sau de ce o căsătorie nu poate fi anulată decât de Biserică, în timp 
ce separarea unui cuplu ține de competenţa tribunalelor civile. 


Jamaica (2,7 milioane) 


Creștinii, care reprezintă 90% din populația ţării, fac parte din 60 de 
Biserici diferite. Biserica Catolică, cu cei 250 000 de credincioși ai săi 
(9,6% dintre jamaicani), este a doua ca importanță, după Biserica Angli- 
cană, deși a fost interzisă de englezi din 1655, anul în care spaniolii au 
pierdut această insulă, până în 1857, când o misiune iezuită a fost autori- 
zată. Alte Biserici protestante, în afară de anglicani, reprezintă peste 54% 

din populație: quakeri, stabiliți din 1671, Frați Moravi, metodiști şi, mai 
ales, baptiști. Aceștia din urmă, cel mult 100 000, și-au făcut simțită pre- 
zența încă din 1884, trimițând misionari în insula Fernando Poo, astăzi 
parte a Guineei Ecuatoriale. Anglicanii reprezintă peste 20% din popu- 
lație, și aproape 9% din jamaicani sunt adepți ai Bisericilor locale, foarte 
diversificate. 

În afară de Bisericile creștine, 7% sunt spiritiști afroamericani, așa 
cum sunt numiți de anglo-saxoni. Religia lor, deși puțin influențată de 
creștinism, rămâne, mai degrabă, una tradițională. Dintre aceste culte 
amintim pocomania (inițiaţii săi folosesc din belşug romul și marijuana), 
secta Evreii negri, cu câteva sute de adepţi, care se închină lui Satana, și 
Mișcarea Rastafari, bine reprezentată (numele ei provine de la ras Tafari, 
negusul Ethiopiei; a apărut în jurul anului 1930, încurajată de curentul 
reîntoarcerii negrilor în Africa). Ethiopia, singura țară africană ce şi-a 
păstrat mereu independenţa, a devenit un simbol al emancipării negrilor. 
Moda „rasta“ s-a născut din această mișcare. Numărul rastafarienilor este 
de aproximativ 100 000. 


Japonia (127 de milioane) 


Noţiunea de religie este foarte diferită în Japonia față de Occident. 
Pentru un japonez, apartenenţa la o religie are sensuri diferite, dacă este 
vorba despre religia sa personală sau de cea a familiei sale. Potrivit 
sondajelor, între 65 și 70% din japonezi nu au convingeri religioase. 

În familie, japonezii practică budismul, dar și șintoismul, primul pentru 
decese, al doilea pentru nașteri și căsătorii. Moda căsătoriilor în stil oc- 
cidental, oficiate în străinătate, răspunde dorinţei de a face un voiaj de 
nuntă, dar și costului foarte mare pe care l-ar avea o căsătorie japoneză 
tradițională. Acest exemplu scoate în evidenţă caracterul utilitar pe care 
îl are religia pentru un japonez: el o va alege mereu pe cea care i se pare 
cea mai potrivită într-o anumită împrejurare. 

Unele dintre „noile religii“ japoneze, foarte importante în Japonia, 
sunt forme noi de budism, câteodată sincretisme între religii japoneze 

și occidentale, sau mișcări mai mult filosofice decât religioase, din care 
preocupările politice nu lipsesc întotdeauna. Cele mai importante dintre 
aceste religii noi, foarte răspândite și în străinătate, sunt Rissho Kosei-kai și 
Soka Gakkai, mișcări budiste laice, Tenrikyo și Izumotaishakyo, de inspira- 
ție șintoistă. Cinci sau șase dintre noile religii au cu mult peste 2 milioane 
de credincioși. Rissho Kosei-kai și Tenrikyo sunt în expansiune rapidă, în 
timp ce Soka Gakkai și-a atins apogeul în 1968. 

Numărul total al adepților noilor religii depăşeşte deja o cincime din 
populație. 

Practica religioasă personală a japonezilor se prezintă astfel: 

e fără convingeri religioase — 65%; 

e adepți ai noilor religii — 22%; 

e creştini- 1%. 


Restul populației, adică 13 procente, practică un amestec de budism și 
de șintoism, accentul căzând mai mult pe unul ori pe celălalt, în funcție de 
împrejurări sau de tradiția familială. De budismul pur se leagă și practica 
zen, formă de meditație practicată de câteva milioane de japonezi. 

Cei 450 000 de catolici se împart în „vechi creștini“, descendenți ai 
primilor convertiți din secolul al XVI-lea, care fac parte, în general, din 
clase sociale inferioare, fiind grupați în jurul oraşului Nagasaki, şi catolici 
din noile generații, aparținând în special claselor sociale medii, și care 
locuiesc în zona capitalei și în nordul Japoniei. În total, există 1 800 de 
preoți, japonezi sau străini, și aproape 150 de studenți seminariști. Ju- 
mătate din cei 600 000 de protestanți fac parte din Biserica Unificării 
impusă de guvernul militar în 1940. Cealaltă jumătate este constituită 
din numeroasele Biserici care s-au separat de Biserica Unificării după 
război. Din ele fac parte baptiști, luterani, adventiști, mormoni, 217 000 
de Martori ai lui Iehova, penticostali, dar și adepți ai unei mișcării pur 
japoneze, Kristo Kyo-kai. 

După anumite statistici, există între 3 și 4 milioane de creștini în 
Japonia. Această cifră este acceptabilă dacă îi punem la socoteală şi pe ja- 
ponezii ce se declară simpatizanți ai creștinismului. Japonezii, care nu 
cunosc ritualuri de acceptare în religia şintoistă, se consideră foarte ușor 

creștini, chiar fără a fi botezați. În realitate, numărul catolicilor este exact, 
deoarece pregătirea pentru botez este îndelungată și riguroasă, lucru care 
nu se întâmplă întotdeauna în anumite Biserici protestante. 


Kazahstan (14,8 milioane) 


Această republică din Asia Centrală, aproape de cinci ori mai mare 
decât Franța, este cea pe care Stalin a vrut să o pună în valoare prin munca 
populațiilor deportate aici. Noua capitală, Astana, era centrul ținuturilor 
virgine în care au avut loc deportările. Compoziția etnică a țării reflectă 
această diversitate. Kazahii reprezintă 60% din populaţie, abia atingând 
majoritatea în propria lor ţară. Sunt de cultură musulmană, dar, practica 
religioasă fiind scăzută, proporția lor reală este de 47 față de 44% ortodocşi, 
2% protestanți și tot atâția catolici. 

Următoarele populaţii sunt de cultură creștină: ruși (35%), ortodocși, 
dar și greco-catolici (40 000), așa-numiții germani de pe Volga (3%), catolici 
sau protestanți, dar şi un număr mic de polonezi. 

În Kazahstan trăiesc și coreeni, tătari din Crimeea, uzbeci, dar și alte 
etnii al căror număr ajunge la câteva sute de mii. Această țară are trei dio- 
ceze ortodoxe care deservesc jumătate din populaţia țării și un episcopat 
la Karaganda. 


Kenya (32 de milioane) 


Acest stat laic este foarte liberal în privința religiilor. Totuși, a interzis 
cultul strămoșilor care a încercat de curând să-și obțină recunoașterea. 

Mai mult de jumătate dintre kenyeni sunt astăzi creştini, aproape 25% 
sunt catolici, procent similar cu cel al protestanților (dintre care 1 200 000 
sunt penticostali), 7% sunt anglicani și 2,5% ortodocși. Un fenomen cu 
adevărat interesant este înmulțirea Bisericilor locale: peste 150, adepţii 
lor reprezentând 18% din populaţie. În clerul catolic, 12 episcopi din 16 
și 300 de preoți din 900 sunt kenyeni. 

Musulmanii reprezintă aproape 10%. Cei mai mulți sunt sunniți de rit 
șafiit și locuiesc în zona de coastă. Musulmană este întreaga minoritate 
de somalezi (400 000), dar și aproape 30 000 de arabi. 

Mai puţin de un sfert dintre kenyeni sunt încă animiști; în 1900 pro- 
porţia lor era de 95%, în 1950 de 60% și în 1972 de 27%. Anumite etnii, pre- 
cum samburu, turkana sau masai, sunt în continuare puternic animiste. 
Cele mai multe dintre aceste religii tribale recunosc totuși existența unei 
Divinităţi supreme. 

Comunitatea bahai este importantă și are 180 000 de membri. 

Înainte de 1968, aproape 200 000 de indieni trăiau în Kenya; majoritatea 
au fost expulzați și nu au mai rămas decât 15 000. 


Kiribati (fost Gilbert, 91 000) 


Acest mic stat, un arhipelag din insule de corali cu o suprafață de 
944 km2, este populat de melanezieni, dintre care 40 000 sunt catolici și 
35 000 protestanți. 

Cele trei țări, Kiribati, Tuvalu și Nauru, formează o singură dioceză 
catolică, cea mai mare din Oceanul Pacific, cu aproape 20 de preoți; 
vocațţiile sacerdotale sunt numeroase. 


Kirgizstan (5,1 milioane) 


Cea mai mică republică din Asia Centrală, vecină cu China, este 
populată de kirghizi în proporție de 48% și de uzbeci (12%), toți musulmani 
sunniți vorbind o limbă înrudită cu turca. Mai există și alte minorități 
mici, musulmane, precum tadjicii, de limbă persană. 

Populația de cultură creștină este reprezentată de ruși (26%) și ucraineni 
(3%), ortodocși, dar și de germani de pe Volga, catolici, deportaţi de Stalin 
în 1941. 

Kuweit (2,3 milioane) 


Populaţia acestei țări cuprinde aproape 650 000 de imigranți care nu 
au naționalitate kuweitiană. Aceştia sunt palestinieni și iordanieni, kurzi 
(10%), iranieni, libanezi etc. 

95% din populație este musulmană. Autohtonii sunt sunniți de mai 
multe rituri; musulmanii de origine străină sunt, majoritatea, șiiți (iranieni, 
libanezi); numărul creștinilor este mic (2%) și se împart în catolici și orto- 
docși; hinduiștii sunt aproape 7 000, iar religia bahai are 2 000 de adepți. 

Deși este foarte strict pentru călătorul european, islamul din Kuweit 
pare mult mai tolerant decât cel din Arabia Saudită. 


Laos (6 milioane) 


Budismul de tip Theravada este religia a peste 60% dintre locuitori. 
Diferite forme de animism sunt practicate de numeroase minorităţi ce 
locuiesc în zonele de munte (hmong, yaos etc.). 

Biserica Catolică numără cel mult 36 000 de credincioși, cu trei epis- 
copi și aproape 15 preoți laoțieni. În 1973, Venerabilul, șeful comunităţii 
budiste din Luang Prabang, i-a făcut o vizită papei, un eveniment plin de 
semnificații. 


Guvernul marxist încearcă și astăzi să înăbușe orice formă de religie, 
fie că e vorba de creștinism sau de budism. 


Lesotho (2,3 milioane) 


Aproape 93% din populație se declară creștină, puțin peste 6% practică 
încă religiile animiste şi aproximativ 1% este de religie bahai. 

Dintre creștini, 43,5% sunt catolici, 30% protestanți, dintre care 140 000 
calviniști, 11% anglicani și 8% sunt adepți ai Bisericilor locale. 

Primul preot catolic de etnie sotho a fost hirotonit în 1930, când erau 
doar 30 000 de catolici, față de 500 000 câţi sunt astăzi. 

Dintre Bisericile locale, cea mai importantă şi cea mai originală este 
Moshoeshoe Berean Bible Readers Church. Numărul acestor „cititori ai 
Bibliei“, cărora li se mai spune şi Asociaţia nazarită, este cuprins între 
7 Și 8 000. Femeile poartă rochii și turbane albe în timpul slujbelor, iar 
bărbații o uniformă. 

Islamul este reprezentat doar de un grup mic de rezidenţi indieni. 


Letonia (2,3 milioane) 


Membră a Uniunii Europene din 1 mai 2004; populaţia autohtonă repre- 
zintă doar 54% dintre locuitori; din acest procent, două treimi sunt luterani 
și o treime catolici, cei mai mulți de origine poloneză. Ultimii pot fi găsiți, în 
general, în partea meridională a ţării, aproape de Lituania. Importanta 
minoritate de origine rusă reprezintă aproape o treime din populație; este 
de cultură ortodoxă, dar practica sa religioasă este mai scăzută decât cea a le- 
tonilor. Există și o comunitate restrânsă de câteva mii de evrei, care s-ar putea 
mări în funcţie de schimbările politice şi economice din țările limitrofe. 


Liban (3,6 milioane) 


Libanul are, într-adevăr, o situaţie religioasă extrem de complexă. Şapte- 
sprezece culte distincte sunt recunoscute de stat. Căutarea unui echilibru 
în ceea ce privește reprezentarea comunităților la nivel politic duce la neînțe- 
legeri.! Războiul nu a îmbunătățit calitatea datelor disponibile. Putem 
totuși afirma că cele mai importante comunități sunt cea musulmană (55%), 
cea creștină (cel mult 40%) și cea druză (6%). 


1 Echilibrul admis după Al Doilea Război Mondial era următorul: președintele Republicii 
maronit, președintele Consiliului musulman sunnit, președintele Camerei Deputaţilor șiit, 
vicepreşedintele Consiliului ortodox, 30 de deputați maroniți, 20 suniţi, 19 şiiţi, 11 ortodocşi, 
6 melkiţi, 6 druzi, 4 armeni-gregorieni, 1 armean-catolic, 1 protestant şi un reprezentant 
pentru celelalte culte. 

Primele două se împart la rândul lor în mai multe Biserici sau curente 
religioase: | 

e 2/3dintre creştini sunt catolici. Aceştia se împart în maroniți (72%) și 
melkiți, numiți și greco-catolici (15%); ceilalți catolici sunt de rit latin, 
armean, sirian şi caldeean. 
Restul creştinilor sunt greco-catolici (50%), armeni-gregorieni (30%), 
siro-iacobiţi, asiro-nestorieni, copți și protestanți. Cei mai numeroși din- 
tre aceştia din urmă sunt prezbiterienii, urmați de anglicani, adventiști, 
penticostali și Martori ai lui Iehova. 

e musulmanii sunt sunniţi, mai ales în nord, și şiiţi, în special, în sud, 
primii fiind puţin mai numeroși. Druzii, a căror istorie se leagă de cea 
a comunităţii șiite, trăiesc mai ales în jurul muntelui Șouf, în sudul 
Beirutului. Numărul lor ajunge la 200 000. Mai găsim și câțiva zeci de mii 
de alawiţi, însă mult mai puțin numeroși decât în Siria sau Turcia, și 
care aparţin, de asemenea, tradiţiei spirituale șiite. 


Amintim prezența unei comunități mici de evrei, formată din apro- 
ximativ 100 de persoane (în 1967 erau câteva mii). 

În Liban, practic toată lumea are o apartenenţă religioasă, dar care nu 
implică neapărat și o practică religioasă ferventă. 


Liberia (3,3 milioane) 


Această țară, întemeiată de Societatea americană de colonizare, a fost 
terenul experimental în care foarte mulți negri americani au revenit în 
Africa după abolirea sclaviei. Aceştia au contribuit la o adevărată colonizare 
a populațiilor locale. Pastorii au deținut în mai multe rânduri puterea, patru 
dintre ei au fost chiar președinți ai republicii. Astăzi, creştinii reprezintă 
35%, dintre care 19% sunt protestanți, 13%, membri ai Bisericilor locale, 
2%, catolici și 1% anglicani. În total, există 50 de Biserici distincte. Meto- 
diștii sunt printre cei mai numeroși, aproape 80 000; episcopii lor sunt, 
în general, originari din Statele Unite. Primul episcop originar din Liberia 

a fost întronizat în 1965. Mai sunt și 30 000 luterani, 15 000 de penticostali 
și 10 000 de adventiști de ziua a șaptea etc. 

Animiștii reprezintă peste 45% din populaţie și pot fi găsiți mai mult 
în partea de est a țării. Societatea animistă este foarte complexă: se bazează 
pe asociații secrete, vraci, vrăjitori, rituri de inițiere și de divinaţie... 

Musulmanii constituie al treilea grup religios ca importanţă, repre- 
zentând puţin peste 20% din totalul populaţiei. Aceștia sunt sunniti de rit 
malekit, religie practicată mai ales de etniile din vestul ţării. 

Există și o comunitate bahai formată din 5 000 de membri și o franc- 
masonerie foarte activă. 


Libia (5,6 milioane) 


Cu excepția câtorva cetățeni străini, populația este în întregime 
musulmană sunnită de rit hanifit sau șafiit. Însă populaţia senoussi din 
Cirenaica este sunnită de rit malekit, confreria acesteia având un rol im- 
portant. Islamul este religie de stat și este prezentat de guvern ca o alterna- 
tivă la comunism sau capitalism. Impozitul din legea musulmană, zakatul, 
a fost introdus sub forma unei taxe suplimentare de 2,5% pe bunurile 
funciare și alte bogății. 

Creștinii, europeni sau americani, sunt în jur de 8 000 dintre care 2/3 
sunt catolici. În 1970 a fost semnat un acord cu Sfântul Scaun prin care acesta 
renunța la orice proprietate funciară în schimbul autorizaţiei acordate 
anumitor preoți de a fi prezenţi în țară pentru cetăţenii străini creștini. 
Cele două biserici încă deschise la Tripoli și Benghazi sunt folosite pe rând 
de toate cultele creștine, catolic, anglican sau protestant. 


Liechtenstein (52 000) 


Catolicismul este religie de stat și 85% din populație se declară catolică. 
Biserica acestui principat este formată din mai multe parohii care sunt 
subordonate diocezei din Chur, Elveţia. Protestanţii evanghelici, luterani 

sau reformați, reprezintă 11% din populaţie. Biserica Evanghelică este le- 
gată printr-un acord de cooperare cu omoloaga sa din cantonul elvețian 
Sfântul Gallen. 


Lituania (3,6 milioane) 


Țara este membră a Uniunii Europene de la 1 mai 2004. Populația 
autohtonă, care constituie 80%, este aproape în întregime catolică, numă- 
rul practicanților fiind foarte mare. Ca și în Polonia, sentimentul naţional 
este strâns legat de religie. Minoritatea de origine rusă sau belarusă 
(aproape 10% din populaţie) este de cultură ortodoxă, dar mai puțin prac- 
ticantă. Polonezii — 7% din populaţie — sunt și ei catolici. 

Iudaismul are de foarte mult timp o poziţie importantă, mai ales 
datorită toleranţei lituanienilor. Capitala, Vilnius, era considerată Ieru- 
salimul Nordului. Numărul evreilor din țară (estimat la câteva mii) este 
sporit considerabil de alți coreligionari proveniți din Rusia, Israel sau chiar 
din Europa Occidentală. Școlile evreiești și sinagogile se reconstruiesc 
într-un ritm rapid. 

Subliniem și existența unei comunități karaite la Trakai, formate din 
câteva mii de persoane. 


Luxemburg (460 000) 


Constituția Marelui Ducat garantează libertatea religiei, iar plata salariilor 
preoților, pastorilor și rabinilor este asigurată de stat. Peste 90% din popu- 
lație se declară de tradiție catolică, dar nivelul practicii religioase este 
redus; rata natalității este una dintre cele mai mici din lume, iar numărul 
de divorțuri este foarte mare. 1,2% sunt protestanți, iar 0,2% evrei. În 
orașul Echternach are loc în marțea de după Rusalii insolita procesiune 
dansantă a Sfântului Willibrod. 

Macedonia (2 milioane) 


Patrie a lui Alexandru cel Mare, ocupată de otomani din 1380 până în 
1912, anexată de Serbia, apoi republică a fostei Iugoslavii, Macedonia și-a 
proclamat independenţa în 1991. Populaţia autohtonă reprezintă 2/3 din 
total, este ortodoxă și vorbește un dialect bulgar. Patriarhatul are patru 
dioceze, 80 de mănăstiri funcționale și aproape 1 000 de parohii, dar nu este 
recunoscut de celelalte Biserici Ortodoxe. Minoritatea sârbă, de asemenea 
ortodoxă, numără 40 000 de persoane (2% din populație). 

Restul macedonenilor de origine albaneză (20%) sau turcă (4,5%) sunt în 
majoritate musulmani sunniți. Aproape 500 000 de macedoneni ortodocși 
locuiesc în străinătate (Statele Unite, Australia, Europa). 


Madagascar (17,5 milioane) 


Malgașii sunt animiști în proporție de 45%, creștini (51%) și mu- 
sulmani (4%). 

Creștinismul s-a dezvoltat extrem de rapid la sfârșitul secolului 
al XIX-lea: de la 5 000 de credincioși în 1861 a ajuns la un milion în 1900, 
număr ce reprezenta atunci 40% din populație. 

Jumătate din creştini sunt catolici — aproape 2,5 milioane —, iar cealaltă 
jumătate, protestanți, anglicani sau membri ai Bisericilor locale. 

Preoții protestanți sunt, aproape toți, de origine malgașă, în timp ce 
doar 25% dintre preoţii catolici sunt autohtoni, probabil din cauza in- 
terdicției de a se căsători. 

Doar nouă Biserici sau religii distincte sunt recunoscute de guvern. 
Musulmanii sunt mai numeroși pe coasta de nord-est, în jurul orașului 
Majunga. Printre ei se află numeroși comorieni, sunniti de rit șafiit, și cå- 
tiva ismailiți, de origine indo-pakistaneză. 

Toţi malgaşii, indiferent de religia lor, practică un cult al întoarcerii 
morților, numit famadihana. 

Malaysia (25 de milioane) 


Fiecare etnie are propria sa religie. Toţi cei din etnia malay, ce repre- 
zintă 55% din populație, sunt musulmani sunniți de rit șafiit. Cei mai 
mulți dintre chinezi, 34% din populație, au rămas fideli budismului 
Mahayana, influențat de taoism și de cultul strămoșilor. 70 000 de chinezi 
aparțin unei Biserici noi — Biserica sfântă a virtuţii cerești (Tian De Sheng 
Hui, în chineză). Aceasta este de fapt un sincretism ce cuprinde cinci 
religii: confucianismul, taoismul, budismul, islamul și creștinismul. Scopul 
este găsirea armoniei dintre cer și pământ. Indienii, ce reprezintă 11% din 
populație, sunt majoritar hinduiști, dar se găsesc printre ei și numeroși 
creștini, câțiva credincioși sikh și 50 000 de musulmani. În insula 
Borneo, mai precis în statele Sabah și Sarawak, 700 000 de aborigeni prac- 
tică în continuare animismul, iar musulmanii reprezintă doar o treime din 
populație, însă convertirile la islam sunt puternic susținute de puterea 
centrală malaysiană. 

Creștinii reprezintă 7% din populaţie din care jumătate sunt catolici 
(400 000 de persoane). Cei şapte episcopi sunt malaysieni, trei de origine 
indiană și patru de origine chineză. Cei mai mulți dintre misionarii străini, 
adică în jur de 20 de preoți, sunt francezi. Cei care au ajuns aici înainte de 
1960 au obținut naționalitatea malaysiană. Protestanţii se împart în 70 000 
de anglicani și aproape tot atâția metodiști. 

Comunitatea bahai este formată din peste 60 000 de persoane, iar 
numărul lor creşte rapid în defavoarea animismului din Sarawak și a 
islamului de pe continent. 

Islamul este religia oficială a statului, dar toate cultele se bucură de 
libertate. Se poate constata totuși că guvernul, format în majoritate din cei 
din etnia malay, face presiuni puternice pentru a islamiza țara, cât mai mult 
posibil. În fiecare an are loc o competiţie internațională de recitări din 
Coran. Constituţia le interzice malaylor să se convertească la o altă religie. 

Islamul este folosit ca un element de întărire a preponderenţei politice 
a etniei malay, pentru a compensa, într-o anumită măsură, rolul capital al 
chinezilor în economie. 

Malawi (12 milioane) 


Livingstone, exploratorul și misionarul prezbiterian scoțian, este cel 
care a introdus creștinismul în 1850, fiind urmat de reformații olandezi. 
Părinţii Albi catolici au ajuns aici abia în 1889, venind din Mozambic. 

Astăzi, peste 55% sunt protestanți (dintre care 2% anglicani și aproape 
3% membri ai Bisericilor pur africane), iar 20% catolici. Primul preot ca- 
tolic din ţară a fost hirotonit în 1937, iar primul episcop a fost întronizat 
în 1956. 

13% sunt musulmani, sunniți de rit șafiit. Jumătate dintre ei aparțin 
unei etnii importante în Mozambic, etnia yao, şi care în Malawi e aproape 
în întregime islamizată. Acesta reprezintă frontiera sudică a prezenţei 
musulmane în Africa Neagră. 

10 procente din populaţie practică încă animismul, cu rituri de inițiere 
și măști rituale. În unele dintre aceste culte, Dumnezeu este simbolizat 
printr-o tobă sacră. 

Comunitatea bahai are peste 10 000 de membri. 


Maldive (Insulele, 285 000) 


La origine budist, acest arhipelag format din insule de corali este din 
1153 în întregime islamizat, sunnit de rit șafiit. 


Mali (12 milioane) 


Islamul a fost implantat în această regiune încă din secolul al XI-lea. 
80% din malieni sunt musulmani, sunniți de rit malekit, aparținând, în 
general, confreriei tidjane. 

Animiștii, al căror număr e în scădere, reprezintă 15%. Cei mai mulți 
sunt de etnie dogon, bobo şi senoufo și locuiesc în partea de sud-est a țării. 

Creștinii reprezintă aproape 5%. Provin din populațiile care au practi- 
cat mult timp animismul și cei mai mulți dintre ei sunt catolici. Prima misiune 

a fost stabilită în 1888 la Kita. Primul preot malian a fost hirotonit în 1936, 
iar primul episcop întronizat în 1962. Mai există și mici comunități pro- 
testante care aparțin celor șapte Biserici diferite. Amintim prezența unei 
secte neobișnuite, provenită din confreria musulmană a tidjanilor, și anume 
cea a hamaliștilor care s-a bucurat de un oarecare succes la începutul se- 
colului XX. Membrii ei fac rugăciuni și o mărturisire de credință scurtate 
și folosesc mătănii cu 11 mărgele în loc de 12; locul de pelerinaj și de ru- 
găciune nu este Mecca, ci satul Nioro; Coranul și pelerinajul la Mecca sunt 
considerate inutile. Secta are mai puţin de 50 000 de adepți. 


Malta (400 000) 


Cu excepția câtorva cetățeni britanici care sunt anglicani, întreaga 
populație este de tradiţie catolică. Creștinismul a pătruns aici încă din 
secolul I, prin Apostolul Pavel, naufragiat pe această insulă, unde va ră- 
mâne trei luni înainte de a-și continua drumul spre Roma. Acest eveniment 
stă în centrul unei sărbători foarte populare. Catolicismul este practicat 
cu o intensă evlavie, apropiată de cea a italienilor. Peste o sută de preoți 
maltezi sunt misionari în străinătate. Proprietățile funciare ale Bisericii 
sunt considerabile. Școlile catolice sunt frecventate de 30% din totalul 
elevilor. Guvernul încearcă să contracareze această influență pe care o 
consideră excesivă. 

Deși limba malteză este un dialect arab, ocupaţia arabă dintre 870 și 1091 
nu a lăsat nicio prezență musulmană. 

Protestanții sunt reprezentați de un număr mic de metodiști și Martori 
ai lui Iehova. 

Malta este membră a Uniunii Europene de la 1 mai 2004. 


Maroc (32 de milioane) 


Peste 99% din populaţie este musulmană, sunnită de rit malekit. Islamul 
este religie oficială. Nerespectarea în public a regulilor din timpul postului 

Ramadanului este considerată delict, iar rugăciunile sunt obligatorii în 
școlile din regat. Cu toate acestea, libertatea religiei este garantată prin 
Constituţie. 

Islamul marocan este personificat de rege, considerat descendent al 
profetului și conducător al credincioșilor. Dinastia alawită domneşte din 
secolul al XV-lea. 

Islamul este practicat cu fervoare mai ales de clasele populare și prezintă 
anumite particularități la berberi. Există, ca în multe alte țări musulmane, 
confrerii diverse, mai ales sufite. Un cult special este consacrat mormintelor 
sfinților marabuți. 

Comunitatea evreiască, formată din 250 000 de persoane în 1952, 
a emigrat în mare parte în Israel. Au mai rămas astăzi aproximativ 15 000 
de evrei care trăiesc în înțelegere cu musulmanii. 

Creștinii pot fi întâlniți practic doar în rândurile populației europene. 
Echipe restrânse din congregația Micii Fraţi ai lui lisus trăiesc perfect 
integrate în mediul musulman, mai ales la Marrakech. 

Numărul adepților religiei bahai depășește cu puţin 3 000. 


Mauritius (1,2 milioane) 


Posesiune franceză până în 1810, insula a rămas de fapt sub regimul con- 
cordatului semnat de Napoleon I și suveranul pontif. Nu există o religie 
oficială, dar guvernul acordă un sprijin Bisericilor Catolică și Anglicană. 

Populaţia, majoritar de origine indiană, este hinduistă în proporţie de 
46%. 35% sunt creştini, aproape toţi catolici. Insula Rodrigues, dependentă 
de Mauritius, este în întregime catolică. 

Mai sunt și reprezentanţi ai altor confesiuni creștine: 8 000 de protes- 
tanți, adventiști de ziua a șaptea, 7 000 de anglicani și aproape 1 000 de 
Martori ai lui Iehova. 

Musulmanii reprezintă 16% din populaţie, sunniți de limbă urdu în 
afară de aproximativ 15 000 de ahmadi. 

Comunitatea bahai are 1 000 de membri. Secta Hare Krishna dispune 
și ea de un centru pe insulă. 

Religiile practicate de minoritatea chineză, precum budismul, aproape 
au dispărut. 

Amintim că populația maurițiană cuprinde 68% cetățeni de origine 
indiană, 29%, creoli, de origine franceză sau africană, şi 3% chinezi. 


Mauritania (3 milioane) 


Religia oficială este islamul, practicată aproape de întreaga populaţie, 
albă sau de culoare, care este sunnită de rit malekit. 

Maurii albi, bidani, aparțin confreriei qadriya, iar negrii, celei tidjane. 
Clanurile de marabuțţi, războinici la origine, își păstrează importanța. 

Sub influența Arabiei Saudite, care finanţează numeroase proiecte, pot 
fi constatate anumite tendințe wahhabite, dar și reformiste sau moderniste. 
Legea islamică, Șaria, se aplică la nivelul întregii țări. 


Mexic (105 milioane) 


Majoritatea mexicanilor se declară catolici — aproape 95% din ei, ceea ce 
înseamnă 80 de milioane. Un alt milion este reprezentat de mai multe reli- 
gii creştine, printre care 150 000 de Martori ai lui Iehova. Există aproape 
100 000 de evrei, 40 000 de amerindieni mormoni şi aproape 20 000 de bahai. 

Aceste date nu arată şi acele reminiscenţe ale practicilor din religiile 
indiene tradiționale. Fără îndoială, catolicismul mexican este puternic 
impregnat de ele în zonele îndepărtate, mai ales la populațiile maya. 

Este uimitor cum într-o țară majoritar catolică Constituţia poate fi atât 
de virulentă la adresa preoților. Acest fapt este o reacție la situația din 
trecut, când Biserica juca un rol politic considerabil. 

Din 1917, Bisericile nu mai au personalitate juridică, ordinele religioase 
sunt interzise, numărul preoților este hotărât de guvern, care stabilește şi pro- 
gramul lăcașurilor de cult. Biserica nu poate participa la educaţie, preoții 
nu au drept de vot și nu pot ieși pe stradă în sutană. În practică, asemenea 
legi sunt foarte rar aplicate cu strictețe și de multe ori se fac compromisuri. 

Moldova, Republica ~ (4,4 milioane) 


Această țară cu populație majoritar română a oscilat în permanenţă între 
București și Moscova. Republică sovietică din 1944, şi-a proclamat indepen- 
dența în 1991 și a continuat, în general, să dorească unirea cu România. 

Cu excepția câtorva mii de evrei, restul populaţiei este de tradiție or- 
todoxă — români sau membri ai minorităților ucraineană (600 000), rusă 
(550 000), găgăuză, adică turcă (150 000) sau bulgară. 


Monaco (30 000) 


Doar 3 500 dintre locuitori sunt monegasci. Numărul străinilor care 
locuiesc în principat este superior celui din Emiratele Arabe. Catolicismul 
este religie de stat. Concordatul cu Sfântul Scaun prevede ca salariul preo- 
ților și întreținerea bisericilor să fie asigurate de stat. Supușii monegasci 
sunt aproape toți de tradiție catolică. Practica religioasă este comparabilă 
cu cea din Franța. 


Mongolia (2,7 milioane) 


Sovietizarea practicată după întemeierea Republicii Populare Mongole 
din 1924 a extirpat aproape în totalitate lamaismul budist, religie care 
eliminase la rândul ei șamanismul în secolul al XI-lea. 

Au fost distruse de puterea marxistă 2 500 de templele budiste foarte 
vechi. Zece dintre ele au fost transformate în muzee și unul singur a rămas 
funcțional. Regimul liberal de după destrămarea URSS a permis adopta- 
rea unei noi Constituţii în care toate religiile sunt acceptate. O echipă de mi- 
sionari belgieni s-a stabilit aici, la cererea guvernului, pentru a preda limbi 
străine şi pentru a organiza acțiuni sociale. Populația mongolă a rămas 
foarte legată de obiceiurile și de superstiţiile din religiile tradiționale, 
practicându-le într-un mod aproape mașinal. 

În vestul țării, 50 000 de mongoli de etnie kazahă, turcă, sunt de tra- 
diție musulmană. 

Muntenegru (640 000) 


Muntenegrenii reprezintă 68,5% din populație, vorbesc limba sârbă și 
sunt ortodocși, ca și cele 3 procente de sârbi care trăiesc în această republică, 
desprinsă din Iugoslavia. Biserica Ortodoxă din Muntenegru depinde de 
Patriarhatul din Belgrad. Musulmanii reprezintă oficial 13,4% din populație 
la care se adaugă o parte din populaţia de origine albaneză, 6,5%. 


Mozambic (18,6 milioane) 


Puțini mozambicani se declară fără convingeri religioase: 45% din ei 
sunt încă animiști și locuiesc în special în nordul țării; 31% sunt catolici, 
consecință a prezenţei portughezilor dintre 1490 și 1975; 7% aparţin mai 
multor comunități protestante (prezbiterieni evanghelizați de elvețieni, 
metodiști și adventiști evanghelizați de americani, anglicani, baptiști, 
penticostali...), iar 13% sunt musulmani. 

Islamul este prezent pe coastă din anul 1000, fiind introdus de sultanul 
din Zanzibar. Etnia cea mai puternic islamizată este yao (80% musulmani). 
Restul acestei populații este format din 2/3 de anglicani și 1/3 de catolici. 


Myanmar, Uniunea ~ (Birmania; 46 de milioane) 


Populaţia este budistă în proporție de 87%. Există 800 000 de bonzi din- 
tre care 100 000 permanenți. Din 1962, budismul nu mai este religie de 
stat: orice religie este respectată, deși, în 1966, guvernul i-a expulzat pe toți 
preoții și pastorii străini. 

Țara este un mozaic de etnii cu o situație religioasă foarte diversă. 99% 
din birmanii de etnie birmană și de etnie mon sau palaung sunt budiști. 

Creștinii sunt în număr de aproximativ 2 milioane, cifră în creștere. Trei 
sferturi sunt protestanți, cei mai mulți, baptiști, dar și luterani și metodiști. 
Numărul catolicilor ajunge la aproape 400 000. Unii dintre ei fac parte 
din comunitatea Bayingyi și sunt descendenți ai metișilor portughezi; 

majoritatea celorlalți aparțin uneia dintre etniile karen, kachin, chin, 
shan sau kaw. 

4% sunt musulmani, mai numeroși în rândul etniei arakan, la granița 
cu Bangladeshul. 

Unii locuitori din zonele de munte mai practică încă religiile tribale 
de tip animist. Cultul divinităților locale, numite Nat, cult sincretic tipic 
birman, este încă foarte răspândit în rândul budiştilor, fiind contrar 
principiilor budismului Theravada. 

Mai puţin de 1% din populaţie, de origine indiană, este hinduistă. 

Ateii și persoanele fără convingeri religioase nu reprezintă mai mult 
de 0,5% din populaţie. 


Namibia (1,9 milioane) 


70% din populaţie este creștină. Comunitățile cele mai numeroase sunt 
cele de luterani (450 000), de catolici (150 000) și de anglicani (100 000). 
Restul populaţiei este reprezentat de animiști. 


Nauru (12 000) 


Populația acestui stat insular minuscul din Pacific, cândva bogat în 
zăcăminte de fosfați, astăzi foarte sărac, este creştină în proporție de peste 
80%. Numărul protestanților congregaționalişti ajunge la aproape 4 000, 
iar cel al catolicilor la 2 000. Restul populaţiei este format din anglicani, 
câțiva chinezi care practică un budism cu influențe confucianiste și o 
comunitate mică bahai cu aproximativ 100 de membri. Numărul practi- 
canților este ridicat (aproape 70%). 


Nepal (26, 5 milioane) 


Hinduismul este religia oficială. Doar un monarh hinduist poate urca 
pe tron. Cu toate acestea, hinduismul nepalez este foarte influențat 

de budism. Acest sincretism hindusim-budism este practicat de 97% 
din populație. Restul locuitorilor sunt musulmani, cu excepția câtorva 
creștini.! În Constituţia recentă, țara este declarată stat hinduist în care 
se respectă libertatea religioasă. În realitate, islamul și creștinismul sunt 
credințe tolerate. Convertirea unui hinduist la una dintre aceste religii 
este pedepsită cu închisoarea, pedeapsă valabilă pentru convertit, dar și 
pentru cel care l-a convins să se convertească. Pentru a fi acceptați, creștinii 
și musulmanii trebuie să se fi născut în respectivele religii, și chiar și așa, 
sunt considerați impuri ce aparțin unei caste inferioare.: 

În interiorul acestui bloc majoritar hinduist-budist, după unele sta- 
tistici, 90% din credincioşi sunt hinduisti, iar restul de 10% sunt budiști; 
există și câțiva adepți sikh sau jainiști. Practicile religioase tribale ani- 
miste sunt încă frecvente, dar nu sunt niciodată recunoscute oficial. 


Nicaragua (5,7 milioane) 


Aproape întreaga populație se declară creștină, catolică în proporție 
de 95% și protestantă (4,5%). Există puţini preoți, raportul fiind de unul la 
8 000 de persoane. Se poate constata o înmulțire a bisericilor și a sectelor, 
dintre care peste 26 au cel puțin 10 000 de aderenți. 

În rândurile etniei miskito se mai practică încă religiile tradiționale 
indiene. 


Niger (11,4 milioane) 


Musulmanii, sunniți de rit malekit, reprezintă 88% din populație. 
Aparțin în general confreriei tidjane; doar unii nomazi sunt membri ai 
confreriei qadriya. 


1 Există aproape 45 000, dintre care 85% sunt protestanți. 
2 Deşi legislația privitoare la caste a fost abolită în 1963. 

Numărul animiștilor reprezintă peste 11% din populație, iar printre 
ei se află și reprezentanți ai etniei peul bororo, renumiţi pentru puritatea 
tradiţiilor lor pastorale. Ceilalţi animiști locuiesc în sudul țării. 

Creștinii sunt foarte puțini, în jur de 1 000 de africani, la care se adaugă 
și cetățeni europeni. 


Nigeria (137 de milioane) 


Statisticile privitoare la religii sunt și mai inexacte decât cele demo- 
grafice. Estimările care urmează sunt doar verosimile, și nimic mai mult. 

Musulmanii sunniți de rit malekit sunt cei mai numeroși, reprezen- 
tând circa jumătate din populaţie. Această religie e practicată mai ales 
de etniile din nord, precum haoussa, peul, kanouri, total islamizate, dar 
și de cele din sud precum yoruba, în rândurile căreia sunt foarte mulți 
musulmani. 

Creștinii reprezintă o treime din populație (11% — protestanți, 8% — 
catolici, 7% membri ai Bisericilor locale pur africane). Anumite etnii, 
precum ibo, sunt fervent catolice. Protestanții, numeroși în rândul et- 
niilor sudice, sunt în principal metodiști, penticostali și prezbiterieni. 
Bisericile locale, întâlnite tot în sud, sunt fărâmițate în aproximativ 
700 de biserici cu denumiri diferite. Există peste 260 000 de Martori ai 
lui Iehova. 

Animismul pierde tot mai mult teren în fața islamului și a creștinis- 
mului, fiind în continuare practicat de un nigerian din șase. Aproape 
20 de etnii din platoul central sunt încă animiste. 

Nigeria este țara în care înfloresc cele mai diverse religii. Printre sectele 
de inspirație islamică se găsesc și câțiva ahmadi. Amintim și de secta profe- 
tului Mohammed Marwa, căreia i se mai spune și Madtatsine, care propo- 
văduiește un islam din care sunt excluși albii, intolerant și care respinge 
occidentalismul. Încercarea autorităților de a o elimina s-a soldat cu 
aproape 4 000 de morți în 1980, la Kano și la Yola. 

Norvegia (4,6 milioane) 


Religia acestui regat este cea evanghelică luterană. Libertatea cultelor 
este deplină, dar organizaţiile confesionale trebuie să fie înregistrate. Din 
1969, este interzis prin lege ca un norvegian să aibă două religii în ace- 
lași timp și orice persoană care a împlinit 15 ani este liberă să-și aleagă 
religia, dar nu poate intra în vreun ordin înainte de vârsta de 20 de ani. 

Creștinismul, introdus de la începutul secolului al XI-lea, este religia 
aproape întregii populaţii. Luteranismul a fost adoptat în 1537. 

Dacă doar 3% din norvegieni merg la slujbă duminica, adesea din cauza 
depărtării la care se află bisericile, atașamentul față de religie este foarte 
puternic: 50% din populație urmărește emisiuni religioase, 96% din copii 
sunt botezați, 80% confirmaţi, 85% din căsătorii se oficiază la biserică 
la fel ca și 95% din înmormântări. Celelalte Biserici protestante sunt 
reprezentate, în principal, de metodiști și de baptiști. 

Catolicii reprezintă 0,3% din populaţie și sunt doar 12 000. Prima parohie 
a fost constituită în 1842. Există 16 preoți norvegieni, și de trei ori mai 
mulți preoți de origine străină. 


Noua Zeelandă (4 milioane) 


Diversele Biserici protestante reprezintă 68% din populaţie, dintre 
care 30% sunt anglicani şi 17% prezbiterieni. Catolicii sunt mai puțin de 
15%, fiind împărțiți în 6 dioceze. Nivelul practicii religioase pentru toate 
aceste categorii este scăzut. Există peste 50 000 de mormoni și aproape 
10 000 de Martori ai lui Iehova. Mormonii s-au dezvoltat foarte rapid, cu 
o rată de 5% anual, mai ales în rândul populaţiei aborigene maori, ce nu 
mai reprezintă decât 8% din populația neozeelandeză. 

Amintim și de existența unei Biserici pur maori, Ratana, fondată în 
1918. Profetul său, Ratana, a prezis că Dumnezeu va trimite îngeri pentru 
a-i ajuta pe maori. Templul care îi este dedicat, situat la Ratanapa, e prevăzut 
cu un portic ornat cu o semilună și cu o stea, ce îi conferă o înșelătoare 
aparență islamică. 

Cultul polinezian de dinaintea creștinismului a dispărut, deși anumiţi 
maori încă se mai închină Zeului-Cer și Zeului-Pământ. 

8% din totalul neozeelandezilor și 13% dintre maori se declară fără 
convingeri religioase sau atei. 


Olanda (16 milioane) 


O majoritate de neerlandezi (51%) se declară creştini, în timp ce 41% 
nu au convingeri religioase. De puțin timp, datorită natalității crescute, 
catolicii sunt mai numeroși decât protestanții — 31% față de 22%. Primii 
sunt majoritari în provinciile din sud, iar ultimii în cele din nord. 

Nivelul practicii religioase a creștinilor a scăzut considerabil de câteva 
decenii, mai puțin în privința căsătoriei, botezului și a înmormântării. 
Se poate constata un deficit de vocaţii sacerdotale, deși o treime din cei 
aproape 10 000 de preoţi olandezi sunt misionari în diferite țări ale lumii. 
Biserica Catolică, mult timp foarte tradiționalistă, cunoaşte astăzi curente 
progresiste puternice. 

Protestanții aparțin, în majoritate, diferitelor Biserici reformate 
dintre care cea mai importantă este NHK (Nederlandse Hervormde Kerk). 
Calvinismul a fost religie de stat în 1651, dar şi-a pierdut acest statut din 
1795, în timpul ocupației franceze. 

Astăzi Biserica este separată de stat, deși salariul preoților din închisori 
sau din armată este plătit de stat. 

Două partide politice se declară catolice şi patru protestante. Dintre 
religiile minoritare, evreii, al căror număr ajungea la 140 000 înainte de 
război, nu mai sunt astăzi decât 30 000. Jurnalul Annei Franck stă măr- 
turie pentru persecuțiile la care a fost supusă această comunitate sub 
ocupația nazistă. 

4,4% din populaţia Olandei este reprezentată de musulmani, în prin- 
cipal turci sau marocani; musulmanii neerlandezi sunt aproape toți ori- 
ginari din Java sau Surinam. 

Populația Antilelor Olandeze este catolică în proporţie de 87%. 

Oman (2,9 milioane) 


Sultanatul este în totalitate musulman, islamul kharidjit ibadit fiind 
religie oficială. Este singura țară din lume în care această ramură a isla- 
mului are o poziție dominantă, fiind practicată de 75% din populaţie. 

Există și importante minorităţi sunnite, de rit șafiit sau hanbalit, dar 
și 7% şiiţi, persani sau arabi ismailiți. 

În Mascat există o biserică catolică construită în 1977 pe un teren oferit 
de sultan. Este destinată cetățenilor străini, originari în special din India. 
Și protestanții au dreptul de a constitui comunităţi religioase. Această 
situație este cea mai liberală din toată peninsula Arabică. 


Pakistan (154 de milioane) 


Creat în 1948 prin separarea unei părți a Indiei pentru a le oferi un 
teritoriu musulmanilor, Pakistanul are ca religie oficială islamul și 97% 
din cetățenii săi sunt musulmani. Șiiţii reprezintă 16,5% din aceștia 
(aproape 25 de milioane); această comunitate declară uneori un număr 
mult mai mare de adepți. Dintre şiiţi, 200 000 sunt ismailiți care trăiesc în 
principal în muntii din nordul țării. 

Secta ahmadi are aproximativ 2 milioane de membri, ea își declară 
apartenența la islam, dar nu îl recunoaște pe Mahomed ca fiind ultimul pro- 
fet; din acest motiv, autoritățile pakistaneze nu o consideră musulmană. 

Musulmanii sunniți (aproape 80% din populație) sunt în general de 
rit șafiit. 

Minoritatea cea mai importantă estea cea hinduistă, reprezentând cel 
mult 1,5% din populație. 

Creștinii sunt aproape la fel de numeroși (500 000 de catolici și 700 000 
de protestanți). Aproape trei sferturi din catolici și creștini sunt de etnie 
pandjabi. Primul episcop catolic pakistanez, de etnie pandjabi, a fost în- 
tronizat în 1980. Astăzi, catolicii au un cardinal și șapte episcopi, toți 
pakistanezi. Din 90 de preoți, jumătate sunt pandjabiţi, iar restul sunt 
originari din Goa, India. 

Protestanţii sunt reuniți în cadrul Bisericii Pakistanului, din care fac 
parte anglicani, metodiști, luterani și prezbiterieni. 

Aproximativ 25 000 de locuitori din regiunile muntoase practică în 
continuare religiile tribale preislamice și există și o comunitate bahai 
aproape la fel de mare. Parșii, zoroastrieni, sunt în jur de 5 000. 


Palestina (3 milioane) 


Atunci când ONU a decis să creeze în 1947 un stat evreu și unul arab, 
Palestina, această țară avea 1 200 000 de locuitori dintre care 300 000 erau 
creștini arabi. Instabilitatea politică și ocupaţia israeliană au determinat 
exoduri succesive. În 2003, în Bethleem mai erau doar 15% creştini (de la 
62% în 1990), 8% în Cisiordania și 0,7% în Fâșia Gaza. 


Panama (3 milioane) 


Populația este creștină în proporţie de 90%. Catolicii reprezintă 85%. 
5% din populație frecventează diferite Biserici protestante, anglicane sau 
locale. O importantă minoritate musulmană, originară din India și din 
Orientul Mijlociu, numără 86 000 de persoane. Printre amerindieni există 
un număr mic de animiști, în special de etnie cuna. Numărul lor este 
evaluat la 6 000 din 110 000 de amerindieni. 

Comunitatea bahai este relativ importantă, cu 20 000 de adepți. În 
Panama se găsește singurul templu bahai din America Latină, o cupolă 
foarte modernă cu 9 porţi care simbolizează cele 9 mari religii. 

Numărul evreilor este de 2 600. 

Catolicismul este recunoscut de stat drept „religie a majorității“. Este 
disciplină de studiu în școlile publice însă copiii pot fi scutiţi de orele 
respective la cererea părinților. 

Prin lege, episcopii și prelaţii trebuie să fie originari din Panama. 

Papua-Noua Guinee (5,4 milioane) 


Aproape toate etniile sunt creștine, deși adesea superficial. Populaţiile 
din regiunile înalte, care au o cultură foarte primitivă, au fost abordate abia 
în 1950, iar primele convertiri s-au înregistrat în 1960. Potrivit unor es- 
timări, doar 2,5% din populaţie este încă în întregime animistă. Creștinii 
se împart în 58% protestanți, 33% catolici și 5% anglicani. Dintre pro- 
testanți, cei mai numeroși sunt luteranii (5 000 de credincioși), urmați de 
metodiști. Există 75 000 de adventiști, dar și reprezentanți ai multor altor 
Biserici. Anglicanii sunt aproape toți papuași. Catolicii care nu erau decât 
400 000 în 1960, sunt astăzi un milion. Primul preot autohton a fost hiro- 
tonit în 1937 și a devenit primul episcop autohton în 1970. Preoţii locali 
sunt însă puțini (15 preoți față de 475 de misionari). 

Numărul adepților bahai este în continuă creștere, numărul lor ajungând 
deja la 20 000. 

Religiile tribale practică magia, cultul strămoșilor și cred în existenţa 
spiritelor bune și rele. Dar lucrul cel mai insolit este amploarea pe care a 
avut-o fenomenul numit global „Cargo-culturi“. Apărute în 1890, aceste culte 
așteaptă cargourile sau avioanele pe care le vor trimite strămoșii lor din 
Lumea de dincolo. Există peste 100 de asemenea culte cu existență efemeră, 
iar unii dintre adepţii lor s-au convertit la creștinism sub influența pen- 
ticostalilor. Amintim de asemenea cultul plantei taro, fondat în 1914 și care 
își propune, prin dansuri extatice și posedări, să crească randamentul 
culturii de taro, tubercul care constituie baza hranei populaţiei locale. 


Paraguay (5,5 milioane) 

Peste 95% din populaţie se declară catolică deși practica este inegală, 
în mod previzibil. Anumiți indieni și-au păstrat obiceiurile animiste. 

Paraguayul a fost timp de 150 de ani o adevărată republică iezuită.! Până 


la expulzarea membrilor ordinului în 1767, ea a încercat să sedentarizeze 


! Filmul Misiunea (1986) relatează acest episod. 

și să educe, într-un mod destul de paternalist, e drept, populaţiile indiene 
care erau adunate în sate speciale numite „reductions“. Din această lungă 
experiență s-a păstrat un respect mai mare ca oriunde pentru personali- 
tatea indienilor, iar Paraguayul este singura țară în care o limbă indiană, 
guarani, este oficială alături de spaniolă. Râvnit în permanență de ve- 
cinii săi, Paraguayul a pierdut jumătate din populaţia sa și o bună parte 
din teritorii în timpul războaielor sângeroase purtate de Tripla Alianţă 
între 1865 și 1870 sau din Chaco dintre 1932 și 1935. Dezvoltarea ţării 
a fost puternic afectată, ceea ce a dus la emigrări masive, la poligamie 
(destul de practicată) și la nașteri nelegitime (50%). Biserica Catolică, 
spre deosebire de ceea ce putem constata în celelalte țări din America 
Latină, nu dispune de proprietăți funciare, fiind foarte activă în dome- 
niul social. 

Numărul preoților (46%) și al călugărițelor (71%) originare din țară 
este foarte mare. Două procente din populație sunt reprezentate de pro- 
testanți dintre care menoniții sunt cei mai numeroși. 


Peru (28 de milioane) 


95% din peruvieni își declară apartenenţa la catolicism, dar o treime 
dintre ei, în special indienii din Anzi sau Amazonia, nu au renunțat de- 
finitiv la practicile cultelor animiste anterioare. Religia incașilor se numără 
printre aceste culte, apărută destul de târziu. Catolicismul indienilor ră- 
mâne adesea doar o fațadă în spatele căreia înfloresc culte populare și 
superstiții: de pildă, cultul străvechi al mormintelor din piatră sacră se mai 
practică încă sub pretextul apariţiei sfinților în acele locuri. Câteodată 
chiar, Pachamama, zeița-mamă a pământului, care dă hrană și primește 
trupul după moarte, este asimilată cu Maica Domnului. 

Caracterul superficial al catolicismului explică prezenţa slabă la 
mesă și mai ales numărul redus al vocațiilor sacerdotale. Există în 
medie un preot la 6 000 de credincioși și tot unul la 20 000 de adepţi 
în anumite dioceze din Anzi. Amintim că prima dioceză, cea din Cuzco, 

a fost constituită în 1536, la trei ani numai după ce Peru a fost cucerit 
de Pizarro. 

Mai multe misiuni protestante, de origine americană, încearcă să-și 
implanteze religia. Numărul protestanților reprezintă mai puţin la 3% din 
totalul populaţiei. Cei mai numeroși sunt adventiștii, mai ales în rândul 
etniei aymara, și penticostalii. Există și 20 000 de Martori ai lui lehova. 
Numărul animiștilor necreștinați este evaluat la puțin peste 100 000. 
Aceștia reprezintă aproape jumătate dintre indienii din cele 36 de triburi 
din Amazonia Peruviană. 


Polonia (42 de milioane) 


Creștinată din secolul al X-lea, Polonia a împletit mereu catolicismul 
cu naționalismul. Este membră a Uniunii Europene de la 1 mai 2004. 

Biserica Catolică are peste 35 de milioane de credincioși, 85 de episcopi, 
26 000 de preoți și 30 000 de călugărițe. Mai trebuie oare să amintim că 
papa Ioan Paul al II-lea a fost polonez? 

În 1937, existau 16 000 de preoți. În acea perioadă în țară erau 4 mi- 
lioane de ortodocși din care nu au mai rămas decât 400 000 în urma 
modificării frontierelor de după Al Doilea Război Mondial. Numărul 
evreilor era atunci de 3 500 000; din aceștia nu au mai rămas decât 
1 000, din cauza pogromurilor naziste și a emigrării supravieţuitorilor 
în Israel. 

Există o minoritate protestantă de 50 000 de credincioși, mai ales luterani 
din Silezia de Sus, dar și adventiști și un număr mic de penticostali. 

Este foarte greu de distins în catolicismul polonez ceea ce ține de na- 
ționalism de ceea ce este pur religios. În comparaţie cu alte țări, practica 
religioasă este relativ independentă de clasele sociale, însă variază în 
funcție de regiuni. Puterea catolicismului polonez i-a permis să învingă 
regimul marxist-leninist. Biserica dispune de 47 de seminarii, 10 licee și 
colegii, o universitate, trei săptămânale și, situație unică, în armată există, 
de mult timp, preoți. Șeful acestora are rang de colonel. 

Portugalia (10 milioane) 


Catolicismul a avut mult timp, la fel ca și în Spania, o poziţie dominantă: 
94% din portughezi se declară catolici și mai puțin de 5% fără convingeri 
religioase sau atei. Totuşi, caracterul foarte conservator al catolicismului 
portughez a dus la apariția unei mișcări puternice anticlericale. 

În sudul țării, creștinismul este în regres puternic (există un singur preot 
pentru 4 500 de credincioși) iar în nord, mult mai populat, unul pentru 
600 de credincioși. În 1917, au fost semnalate apariții ale Maicii Domnului 
la Fatima, care a devenit de atunci un centru de pelerinaj important. 

Doar puţin peste 1% din portughezi s-au întors spre protestantism, în 
ciuda activităţii intense a misionarilor anglo-saxoni. 

Comunitatea evreiască, importantă în trecut, a fost obligată să se con- 
vertească sau să părăsească ţara în 1497. Se spune că mai există câțiva des- 
cendenți ai convertiților din acea perioadă care mai păstrează în secret 
practici iudaice: sunt numiți marani. 


Qatar (750 000) 


Acest fost protectorat britanic, independent din 1970, are ca religie 
oficială islamul wahhabit ca și Arabia Saudită. Întreaga populație autohtonă 
este musulmană sunnită de rit hanbalit. Printre cetățenii de origine stră- 
ină se găsesc câţiva șiiți și aproape 10 000 de creștini de toate confesiunile, 
printre care 2 000 de palestinieni ortodocși. Creștinii se bucură de liber- 
tate religioasă. Din 2002, construcţia de biserici este autorizată, Sfântul 
Scaun a deschis o nunţiatură apostolică la Doha, iar Qatarul va avea o am- 
basadă la Vatican. 


România (23 de milioane) 


Creștinii reprezintă peste 80% din populaţie. 3/4 sunt ortodocși 
(aproape 14 milioane). Cei mai mulți dintre catolicii de rit latin (în număr 

de 1 200 000) aparțin minorităţii ungare. Se împart în cinci dioceze și 
dispun de două seminarii. Biserica Unită Greco-Catolică are 1 700 000 de 
credincioși; în 1948 aceasta a fost asimilată de Biserica Ortodoxă sub 
presiunea regimului comunist, măsură abrogată în ianuarie 1990. Cinci 
episcopi de rit bizantin au fost numiţi de papă în martie 1990. 

Protestanţii, majoritatea evanghelici, sunt puțin mai numeroși de- 
cât catolicii. 

Numărul agnosticilor sau al ateilor este evaluat la aproximativ 20% 
din populaţie. 

Există și o minoritate musulmană (270 000 de credincioși) aproape 
de Constanţa și circa 25 000 de evrei. Aproximativ 100 000 de evrei au 
emigrat în Israel între 1948 și 1952. 


Regatul Unit al Marii Britanii și Irlandei de Nord 
(60 de milioane) 


Chiar dacă anglicanismul nu mai este religia oficială a Regatului, este 
totuși religia cea mai importantă pentru că 60% din britanici se declară 
anglicani. Nașterea anglicanismului se datorează regelui Henric al VIII-lea 
care a renunțat la catolicism pentru că papa a refuzat să-i acorde divorțul. 

Astăzi, regele este obligat să aparţină Bisericii Angliei și tot el îi nu- 
mește pe episcopi și pe decani pe baza propunerilor prim-ministrului. 
Doi arhiepiscopi și 24 de episcopi din 42 fac parte din Camera Lorzilor, dar 
Camera Comunelor nu le este accesibilă preoților. Episcopii depun jurământ 
de fidelitate față de rege. 

Deși tipic englezească prin istoria ei, această religie s-a răspândit în 
lume în perioada imperiului, iar britanicii reprezintă doar jumătate din 
anglicanii din lume. 

Practicanţii sunt destul de puțini: numărul celor care merg la slujbă 
în fiecare duminică este de 1 200 000 și doar 35% din copii sunt botezați. 
Totuși doar 9% din britanici se declară atei sau fără convingeri religioase. 
Există două minorități religioase importante: protestanții (15 %) și cato- 
licii (13%). 

Protestanţii sunt fie prezbiterieni din Biserica Scoției și din Biserica 
Prezbiteriană a Angliei, fie membri ai „Bisericilor libere“, metodiști, bap- 
tiști sau reformați. Pe lângă aceştia, există 18 000 de quakeri, penticostali, 
aproape 100 000 de Martori ai lui Iehova, mormoni etc. 

Comunitatea evreiască, ortodoxă în proporţie de 80%, are 450 000 
de membri. 

Printre numeroșii imigranţi din Commonwealth și cetățeni străini 
care trăiesc în Regatul Unit, găsim reprezentanți ai tuturor religiilor din 
lume: creștini ortodocși, luterani, reformați, de cult armean, membri ai 
Bisericilor locale din țările Lumii a Treia, dar și: 

e aproape 2 milioane de musulmani; 

e circa 400000 de hinduişti; 

e 200000 de adepți sikh; 

e 120000de budiști; 

e 15000 de bahai. 


Pentru a ne face o idee despre această incredibilă diversitate, mențio- 
năm că există aproape 100 de grupuri budiste diferite care aparțin mai 
multor școli. 


Rusia (144 de milioane) 


Rusia are un statut federal. Este formată din 21 de republici și cuprinde 
peste 100 de „naționalități“ diferite, dintre care unele beneficiază de o anu- 
mită autonomie, mai degrabă administrativă decât politică. După fărâmi- 
tarea URSS, care a dus la instaurarea unei adevărate libertăţi religioase, 
situația a evoluat rapid, a fost reluată practica religioasă, iar populaţia a 
putut circula mai liber în fostele republici. 

Ortodoxia este religia tradițională a „Sfintei Rusii“. Ea a fost introdusă 
odată cu botezul cneazului Vladimir al Rusiei Kievene din 988. El s-a 
convertit împreună cu toți supușii săi la creștinismul de rit bizantin, 
după ce a supus unei probe mai mulți evrei, musulmani, creştini de rit 
latin și de rit bizantin. Alegerea sa ar fi fost determinată de frumusețea 

și solemnitatea ceremoniilor celui din urmă. Înainte de Revoluția din 
1917, în Rusia existau 80 000 de biserici. La începutul perioadei staliniste, 
în 1925, 10 000 de preoți şi de călugări au fost executaţi, iar în 1939 nu mai 
erau deschise decât 1 000 de biserici. Încercarea de a mobiliza toate cla- 
sele sociale în lupta împotriva nazismului a diminuat această restricție și 
astfel, în 1957, 20 000 de biserici erau funcționale. 

În număr de 7 000 în perioada Perestroikăi, ele continuă să se înmulțească 
din 1991, data independenței Rusiei; biserici vechi sunt redeschise sau rea- 
bilitate sau se construiesc altele noi. Foarte puține biserici care au devenit 
muzee nu oficiază slujbe decât cu ocazia unor sărbători foarte importante. 

Numărul mănăstirilor a crescut de la 17, câte erau în 1986, la 121 în 1992. 
Biserica Ortodoxă se reorganizează, creează servicii de cateheză, se implică 
în opere de binefacere și înființează numeroase dioceze; de pildă, în 
Siberia există astăzi opt dioceze față de 3 câte erau în 1987. 

Catolicismul este practicat mai ales de populaţiile venite în perioada 
sovietică precum polonezii, lituanienii, germanii de pe Volga sau ucrai- 
nenii uniați. În Siberia se află grupuri importante de catolici, cu peste 
500 000 de credincioși. În orașele mari sunt catolici de origini diverse: 50 000 
la Moscova și 10 000 la Sankt Petersburg. Recâștigându-și libertatea de 
cult, comunitățile catolice din Rusia se dovedesc mai numeroase decât am 
fi crezut; numărul credincioșilor lor se apropie de 2 milioane. Celelalte 
grupuri creștine sunt vechii-creștini (Raskolniki, adică „schismaticii“ în 
rusă) — aproape 2 milioane — și diferite mișcări protestante care au în jur 
de 80 de denumiri. Cei mai numeroși sunt penticostalii (aproape 3 mi- 
lioane), baptiștii, evanghelicii și adventiștii de ziua a șaptea. Sunt prezenți 
în mai multe zone geografice. Germanii de pe Volga, la origine catolici sau 
protestanți, merită să fie menționați în mod special. Deportaţi de Stalin în 
1941, în momentul ofensivei naziste, descendenții lor trăiau în principal 
în Siberia, în Kazahstan și în Uzbekistan. Dreptul german fiind bazat pe 
legea legăturii de sânge, peste 500 000 dintre ei s-au întors începând din 
1991 în Germania, deși vorbeau mai bine rusa decât germana. 

Deoarece republicile din Asia Centrală și-au dobândit independenţa, 
islamul are un loc mai puțin important în Rusia decât în fosta URSS. 
Majoritatea musulmanilor din Rusia trăiesc în republici sau în teritorii 


423 


424 


michel malherbe 


„autonome“ situate pe coastele de nord ale Caucazului sau în partea de 
sud a Uralului. Cecenia, cu cei 700 000 de locuitori ai săi, este una dintre 
cele şapte republici de pe pantele nordice ale Caucazului. Dintre etniile mu- 
sulmane fac parte: tătarii, bașchirii, ciuvașii, o parte din oseți etc. Nu- 
meroase persoane care provin din Asia Centrală mai locuiesc încă în 
Rusia, în special în orașele mari. Numărul total al musulmanilor din Rusia 
este de aproximativ 10 milioane. În general, din cauza dispersării acestora, 
practica religioasă este mai scăzută decât în țările din Asia Centrală. Foarte 
mulți evrei au profitat de facilitățile de emigrare în Israel; numărul lor 
se diminuează constant și este de aproximativ 400 000 de persoane. Bu- 
dismul este reprezentat de buriații, mongoli din sud-estul lacului Baikal, 
și de kalmuci, în regiunea dintre Don și Volga (este singurul popor bu- 
dist din Europa); aceștia practică lamaismul de tip Marele Vehicul. 
Adăugăm că revigorarea religiei și a religiozității a dus deja la apariția 
mai multor mișcări și secte despre care nu există date sigure și precise. 
Se pare însă că numărul adepților bahai depășește 5 000 de persoane. 


Rwanda (8,5 milioane) 


Catolicii, inclusiv catehumenii, reprezintă peste 55% din populație. 
Această situaţie este cu atât mai interesantă cu cât primii misionari au 
ajuns în Rwanda de-abia în 1900, iar primele convertiri s-au înregistrat în 
1908. Începând cu anii '30 însă, catolicismul a luat un avânt considerabil, 
numărul celor botezați fiind doar de 300 000 înainte de cel de Al Doilea 
Război Mondial. Primul preot autohton a fost hirotonit în 1917, iar primul 
episcop a fost întronizat în 1952. Protestanţii reprezintă aproape 12% din 
populație, dintre care peste 200 000 sunt adventiști, dar mai ales reformaţi 
care practică calvinismul de tip belgian. Anglicanii sunt mai puţin de 6% 
din populaţie. Creștinii reprezintă aproape 3/4 din numărul locuitorilor. 
Mai există și animiști (18%), această religie fiind în regres. 

Musulmanii, convertiți de negustori străini, reprezintă mai mult de 8% 
din rwandezi (600 000 de credincioși). După genocidul din 1994, în care au 
fost implicați și unii preoți, islamul cunoaște din nou o dezvoltare rapidă. 

În jur de 10 000 de persoane sunt adepte ale religiei bahai. 
Amintim că apariții ale Maicii Domnului au fost semnalate în 1981 în 
satul Kibeho. 


Salvador (6,6 milioane) 


Catolicii reprezintă 95% din populaţie. Creştinarea țării a început odată 
cu sosirea spaniolilor în 1525, dar s-a desfășurat într-un ritm destul de 
lent pentru că, negăsind metale prețioase, aceștia nu au mai dorit să se 
implanteze în profunzime. 

Catolicismul salvadorian este uneori impregnat de superstiții, reminis- 
cenţe ale practicilor anterioare. Însă doar 8 000 de indieni mai practică 
animismul. Catolicismul este amenințat mai degrabă de diferitele curente 
protestante, în principal de penticostali, dar și de adventiști şi de baptiști. 
Protestanţii reprezintă în total 3% din populaţie. 

Comunitatea bahai, care a ajuns la 15 000 de adepţi e în progresie. 
Problemele sociale grave din această țară au dus la un lung război civil 
în timpul căruia episcopul capitalei, monseniorul Romero, a fost asasinat 
pentru că a încercat să-i sprijine pe cei defavorizați. 


Samoa de Vest (Insulele, 200 000) 


Aproape întreaga populație este creştină, protestanții reprezintă două 
treimi, iar jumătate dintre ei sunt congreționaliști. Semnalăm și prezența 
adventiştilor și metodișştilor, dar și a 30 000 de mormoni al căror număr e 
în creștere. Catolicii reprezintă 21% din populație și au fost evanghelizați 
incepând cu teritoriul francez Wallis și Futuna. Primul cardinal din Oceania 
este originar din Samoa. 

Credinţa este foarte vie în acest arhipelag, și mulți misionari protes- 
tanți din Samoa lucrează în Papua-Noua Guinee sau în comunitățile de 
aborigeni australieni. 

Fapt notabil, regele s-a convertit la credința bahai în 1973. Această miş- 
care, ce reprezintă mai puţin de 2% din populaţie, este în plină dezvoltare. 

San Marino (27 000) 


95% din populaţie este botezată în religia catolică. În mod surprinzător, 
cele douăsprezece parohii ale republicii fac parte din două dioceze italiene, 
4 aparțin diocezei din Rimini și 8 celei din Montefeltro. Nu există un con- 
cordat între Republica San Marino și Sfântul Scaun; căsătoria religioasă 
are și valoare civilă. 

Există și o comunitate restrânsă de 100 de bahai și o alta asemănătoare 
de Martori ai lui Iehova. 


Sao Tome și Principe (175 000) 


Populaţia este creştină în proporție de peste 98%, dintre care 92 la 
sută sunt reprezentate de catolici, 3,2 de creştinii ce practică diferite culte 
africane și 2,2 de protestanți. 


Senegal (10,6 milioane) 


Este un stat laic, dar peste 85% din senegalezi sunt musulmani sunniți 
de rit malekit. Confreriile sunt foarte importante, în special cea tidjană și 
muridă; fiecare dintre ele are mai mult de un milion de membri, a doua 
fiind în progresie rapidă... Marabuţii lor își au reședința în orașele Ti- 
vaouane și Touba. Acesta din urmă este centrul unui important pelerinaj 
murid anual la care participă câteva sute de mii de credincioși. 

La Dakar, etnia lebou, care are 15 000 de membri, toți vorbitori ai limbii 
wolof, aparține aproape în întregime unei secte musulmane, cea a layennilor, 
care nu respectă postul Ramadanului, refuză tradiția pelerinajului de la 
Mecca şi limitarea poligamiei la 4 femei. 

Sărbătoarea musulmană Add-el-kebir, sau sărbătoarea oii, se numește 
aici Tabaski, după numele Paștelui. 

Cele 10 procente reprezentate de creștini, majoritatea catolici, aparțin 
etniei serere și etniilor din Casamance, în special etniei diola. 

Grupuri minoritare din Casamance sau din Senegalul Oriental, precum 
floup sau bassari, continuă să fie, în mare parte, animiste. Numeroase prac- 
tici animiste, precum folosirea amuletelor, sunt preluate de musulmani și 
chiar și de creștini. 


Serbia (9,8 milioane) 


Din această republică fac parte Serbia propriu-zisă și două provincii 
autonome, Voivodina (2 milioane de locuitori) și Kosovo! (1,9 milioane). 

Sârbii sunt de tradiție ortodoxă și constituie 63% din totalul popu- 
lației, însă mulți dintre ei, formați în comunism, au pierdut orice repere 
religioase. 

Musulmanii sunt cel mult 200 000, la care se adaugă cele 1,2 milioane 
de albanezi care trăiesc în Kosovo. 

Catolicismul este reprezentat de aproape 150 000 de persoane de origine 
croată și de o parte din cei 400 000 de cetățeni de origine maghiară din 
Voivodina. Restul acestor cetățeni sunt protestanți. 

Cei mai mulți dintre membrii celorlalte minorități, macedoneni, mun- 
tenegreni, bulgari, sunt de tradiție ortodoxă. 


Seychelles (70 000) 


Acest arhipelag mic este catolic în proporție de 90%. Însă abia în 
1977 a fost întronizat primul episcop autohton, iar majoritatea preoților 
(15 din 22) sunt de origine străină. 

Limba Bisericii Catolice este franceza, deși engleza este limba oficială 
a țării, iar populaţia vorbește în majoritate creolă. 

7% din locuitori sunt aglicani pentru că țara a aparținut Coroanei 
britanice din 1814 până în 1976. 


' Între timp, Kosovo și-a declarat independenţa ca republică. Nu este recunoscută de 
toate statele (n. coord.). 

Printre cetățenii de origine străină întâlnim şi indo-pakistanezi dintre 
care 2/3 sunt hinduiști, iar 1/3, musulmani. 


Sfânta Lucia (156 000) 


Populația aceastei insule din Antile, care a aparținut pe rând francezilor 
și englezilor, devenind independentă în 1979, este compusă din 88% 
catolici, 6% protestanți și 3% anglicani. 


Sfântul Vicențiu și Grenadine (115 000) 


Această fostă colonie britanică din Antile are 36% anglicani, 40% pro- 
testanți de mai multe tipuri, în principal metodiști și adventiști, și 20% 
catolici care fac parte din dioceza din Bridgetown, din Barbados. 


Sierra Leone (5,9 milioane) 


Jumătate din populaţia țării continuă să fie animistă, mai ales în partea 
de est. Numărul musulmanilor este în creștere și depășește 40% din totalul 
populaţiei. Sunt sunniti de rit malekit, dar există și o comunitate de 9 000 
de ahmadi. 

Creștinii, care reprezintă cele 9% rămase, sunt protestanți (5%) — 
în special metodiști și baptiști — catolici (2,5%) și anglicani (1,5%). 


Singapore (4,6 milioane) 


Este un stat laic în care sunt acceptate toate religiile. Chinezii, care consti- 
tuie 75% din populaţie, sunt de cultură budistă (Mahayana); dar mulți din- 
tre ei practică această religie paralel cu taoismul și cultul strămoșilor. 

17% sunt musulmani, cei mai mulți malaysieni, dar și chinezi sau indieni. 

Creștinii reprezintă aproximativ 7% din populaţie, iar 4 la sută din 
ei sunt catolici (200 000 de persoane). Ei sunt de origine indiană sau chi- 
neză. Majoritatea celor 100 de preoți și 300 de călugărițe sunt de origine 
străină, dar posturile importante sunt ocupate de preoții autohtoni. 

Protestanți, aproape 3% din populație, sunt, mai ales, metodiști sau 
anglicani. 


Siria (17 milioane) 


Musulmanii sunniţi reprezintă 82% din populație. 10% sunt șiiți, alawiți 
și ismailiți. Alawiţii sunt, în general, țărani săraci care trăiesc în munți, 
în vestul orașului Hama; pentru că își doresc să urce pe scara socială, aleg 
de multe ori cariera militară. Din această comunitate face parte și familia 
președinților Bachir și Hafez al-Assad. 

Druzii sunt în număr de 500 000. Mai găsim în apropiere de Alep în jur 
de 10 000 de yazidiţi, numiţi „adoratori ai diavolului“, care sunt de zece 
ori mai mulți în Irak. 

În afară de un număr mic de sirieni care se declară atei sau fără con- 
vingeri religioase, restul populaţiei (aproape 10%) este format din creștini. 
1/3 dintre ei sunt catolici și se împart în greco-catolici sau melkiți (350 000), 
catolici de rit sirian (50 000), maroniți (50 000) și armeni (50 000) la care 
se adaugă și un număr mic de catolici de rit latin sau caldeean. 

Restul creștinilor sunt ortodocși (550 000), armeni-gregorieni (250 000), 
siro-iacobiți (150 000) și asiro-nestorieni (50 000). 


Slovacia (5,4 milioane) 


La 1 ianuarie 1993, Cehoslovacia s-a scindat în două state. Slovacia 
este membră a Uniunii Europene de la 1 mai 2004. Populaţia, inclusiv mi- 
noritățile maghiară și romă, este majoritar catolică (peste 60%). 8% sunt 
protestanți, evanghelici sau alte tipuri, şi aproape 5% ortodocşi. Aproape 
10% din slovaci se declară atei. 

Slovenia (2 milioane) 


Slovenia s-a separat de Iugoslavia în 1991, este independentă din 1992 
și membră a Uniunii Europene de la 1 mai 2004. Slovenii, de tradiție ca- 
tolică, constituie 90% din populație. Numărul practicanţilor este ridicat 
(50% din cei botezați). Există și ortodocși (2%) de origină sârbă. Protes- 
tanții, aproape toți luterani, reprezintă mai puțin de 1% din populație și 
aparțin în general minorității maghiare care locuiește aproape de granița 
de nord-est a țării. Musulmanii, originari din alte republici ale fostei 
Iugoslavii, reprezintă cel mult 0,7% din populație. 


Solomon (Insulele ~; 500 000) 


Populaţia acestui arhipelag, independent din 1978, este creştină în 
proporție de 95%, dintre care 35% sunt protestanți, 33% anglicani și 20% 
catolici. Pe lângă aceştia mai există 6 000 de credincioși ai Bisericilor 
locale pur melaneziene și alte câteva grupuri marginale. 

Jumătate din protestanți fac parte din South Sea Evangelical Church, 
apărută odată cu convertirea melanezienilor din insulele Solomon, care 
lucrau în Australia pe plantațiile de trestie de zahăr. Există și metodişti, 
congreționaliști și adventiști. Animiștii reprezintă 4% din populaţie; ce- 
lebrează un cult al spiritelor prin care încearcă să capteze o forță spirituală 
numită „mana“. Păstrarea craniilor adversarilor sau canibalismul era con- 
siderată o modalitate prin care își puteau apropria această forță. „Cargo-cults“ 
(„Cargo-culturi"), asemănătoare celor din Papua-Noua Guinee, au înflo- 
rit și ele în insulele Solomon: au fost înregistrate în jur de douăzeci de 
tipuri diferite. 


Somalia (8,3 milioane) 


Populaţia este în totalitate musulmană sunnită, de rit șafiit în sud și 
hanifit în nord. 

Islamul este religie de stat și este disciplină de studiu obligatorie în 
școlile publice. Înainte de 1972, existau școli catolice frecventate de 10% 
din copiii şcolarizați; ele au fost naționalizate. Practica islamului este 
inegală și înregistrează un regres la tinerii din mediul urban. 


Spania (39 de milioane) 


Mai puțin de 1 500 000 de spanioli declară că nu sunt catolici. În 1492, 
anul descoperirii Americii, regina catolică Isabela a dat un edict prin care 
i-a alungat pe evrei din regat și a instituit Inchiziția, religiile islamică și 
protestantă fiind interzise. | 

Legea care a introdus libertatea religiei datează din 1967, iar edictul 
care prevedea alungarea evreilor a fost revocat oficial în 1968. 

Deși nu mai există decât 10 000 de evrei în Spania de astăzi, în această 
țară s-a născut comunitatea sefardă, unul dintre cele mai importante două 
curente ale iudaismului. 

Protestanții își estimează numărul membrilor din diversele lor curente 
la 200 000, dintre care unii figurează drept catolici. Grupurile protestante 
principale sunt: evanghelicii (Iglesias evangelicas de hermanos derivate din 
British Plymouth Brethren) și baptiștii. 

Martorii lui Iehova sunt aproape 60 000. Sunt puţini musulmani, sub 
10 000, în afara populațiilor de imigranţi. Numărul adepților bahai este 
de 4 500. În materie de practică religioasă, se poate spune că acel vânt de 
libertate pe care l-a adus dispariția generalului Franco a dus la o revoltă, 
mai ales în rândul tinerilor, față de constrângerile anterioare. Situația s-a 
schimbat rapid. Dacă în 1960, 76% din spanioli se declarau practicanți, în 
1995, procentul lor a scăzut la 30, cifră care se menține și în prezent. 


Sri Lanka (20 de milioane) 


Religiile sunt în strânsă legătură cu etniile. Singalezii, care constituie 
două treimi din populație, sunt majoritar budiști, iar tamilii care reprezintă 

aproape 25%, sunt, în general, hinduişti. Etnia burgher, de origine euro- 
peană, este creștină, iar descendenții arabilor sunt musulmani. Situația 
religioasă este următoarea: 

« 65% budiști; 

= 18% hinduişti; 

= 8% creştini; 

e 7% musulmani. 


Creștinii sunt în majoritate catolici (850 000 de singalezi, 400 000 de 
tamili). Cardinalul și cinci episcopi din 13 sunt autohoni. 

Delimitarea între budiști și hinduiști, altădată foarte vagă, este mai 
puternică în prezent din cauza conflictului existent între cele două comu- 
nități, singaleză și tamilă. La bine cunoscutul pelerinaj de la Kataragama, 
care are loc în perioada iulie-august, participă credincioșii tuturor religii- 
lor; aceștia se supun unor probe incredibile pentru a-și arăta evlavia: unii 
se agaţă de cârlige care le pătrund prin piele, alții merg pe cărbuni încinși 
sau se mutilează fără a arăta vreo urmă de durere. Toate cultele participă 
la această bizară manifestare interreligioasă. 


Statele Unite ale Americii (293 de milioane) 


Toate religiile din lume au adepţi în Statele Unite. Ar fi nevoie de mai 
multe pagini pentru a face o listă cu toate mișcările religioase, pentru că 
există aproape 2 000 de denominaţiuni diferite. Subliniem însă doar câteva 
aspecte importante: 

e creştinii, în sens larg, reprezintă 88% din populație. 

e americanii care se declară fără convingeri religioase sunt doar apro- 

ximativ 15 milioane, adică puţin sub 7%. 

e evreii reprezintă puțin sub 3%, dar constituie de departe cea mai im- 
portantă comunitate evreiască din lume, fiind mai numeroși decât 
evreii din Israel. 

e musulmanii reprezintă 2% din populație; această cifră include 800 000 
de Black Muslims, care, multă vreme considerați sectă non-islamică, 
au fost incluși în islamul sunnit în 1976. 

Având în vedere importanța creștinilor, vom încerca să prezentăm 
câteva informații despre compoziţia acestui ansamblu eterogen. Trebuie 
făcută o distincție importantă între apartenenţa sociologică la o religie și 
apartenența efectivă la o Biserică, ceea ce implică o practică religioasă mi- 
nimă. Astfel, doar 139 de milioane de americani îşi revendică apartenența 


ceilalți americani şi cetățeni străini fac parte din diverse religii: există 
500 000 de hinduiști, 200 000 de adepți bahai, 180 000 de budiști şi chiar 
și 60 000 de adepți ai religiilor tribale, aceştia din urmă fiind amerindieni 
din rezervații. 


la o religie. 
Păstrând acest criteriu: 


Subliniem că 20% din indienii din Statele Unite, al căror număr este 
evaluat la 1,5 milioane, sunt catolici. Ei au 2 episcopi, 25 de preoți și 90 de 


catolicii sunt în număr de 58 de milioane, reprezentând 18% din ame- 
ricani și o treime din practicanți.! 

protestanții reprezintă 76,4 milioane (34% din americani). Acest grup 
este foarte ramificat și cuprinde mișcarea budistă (mai mult de jumă- 
tate din el), și ea foarte ramificată, urmată de metodiști, aproximativ 
13 milioane, de prezbiterieni şi luterani, cu aproape 8 milioane de cre- 
dincioși pentru fiecare grup. Numărul anglicanilor, numiți aici epis- 
copalieni, depăşeşte trei milioane. 

ortodocșii, de toate originile, sunt peste 4 milioane, făcând parte din 
aproximativ 10 Biserici diferite. 

numărul mormonilor ajunge la aproape 4,5 milioane. Sunt mai numeroși 
în statul Utah, iar marele lor templu se află în Salt Lake City, capitala. 
Martorii lui lehova sunt aproape un milion. 

adventiștii de ziua a şaptea sunt în jur de 800 000. 


călugări și călugărițe. 


' În 1960, catolicii erau doar 42 de milioane. După această dată, numărul preoților 
catolici a scăzut cu 2 000; acum sunt în jur de 57 000. 40% din catolici sunt hispanofoni; 


1,3 milioane sunt negri, dintre care 10 sunt episcopi. 

Sudan (38 de milioane) 


Musulmanii constituie aproape 60% din populație. Sunt toți sunniţi, 
în general de rit malekit, dar și șafiit. 

Aproape toți musulmanii fac parte din confrerii, ce joacă și un rol 
politic important. Mișcarea mahdistă, ce numără aproape 3 milioane de cre- 
dincioși, a rezultat din confreria qadiriya. Fondată în 1881 de cel care se 
autoproclamase Mahdi, adică „cel care aduce pe calea cea bună“, această 
mișcare puternic xenofobă a provocat numeroase revolte împotriva brita- 
nicilor (cucerirea Khartoumului în 1895, înfrângerea mahdiștilor în 1898). 

Animiștii constituie un grup eterogen ce reprezintă circa 12% din popu- 
lație. Aceştia sunt negrii neislamizați și cei mai mulţi trăiesc la sud de para- 
lela 9, limita islamizării. Au o situație delicată față de puterea centrală. 

Creștinii locuiesc pe aceleași teritorii cu animiștii și aparțin acelorași 
etnii, reprezentând 18% din populaţie (dintre care 11% sunt catolici, iar 
7% alte religii). 

Nubia, situată în nordul țării, a fost creștinată încă din secolul al IV-lea, 
dar acest creștinism copt a dispărut complet în fața islamului, în veacul 
al XIV-lea. Bisericile creştine au fost reintroduse în 1842 și din nou în- 
lăturate de mahdiști în 1881. După 1898, revirimentul a fost spectaculos: 
numărul catolicilor era de doar 40 000 în 1930, de 600 000 în 1970, iar în 
prezent sunt aproape 4 milioane. Primii preoți sudanezi au fost hirotoniți 
în 1944, iar primul episcop autohton a fost întronizat în 1955. 

Ceilalți creştini sunt anglicani. Mai există și 40 000 de ortodocși copți, 
de origine egipteană sau etiopiană, și alte tipuri de protestanți. 


Suedia (8,9 milioane) 


După Reformă, Biserica Suedeză a avut un statut dominant comparabil 
cu cel al Bisericii Catolice din Spania. Abia în 1860, suedezii au fost liberi 
să-şi aleagă religia. 

Chiar și astăzi, 95% din populație face parte din Biserica Suedeză. 
Potrivit sondajelor, 2/3 dintre suedezi sunt „credincioși practicanți“, 20% 

participă la activităţi religioase, dar doar 10% la slujbele religioase de 
duminică. 75% din suedezi sunt botezați și 94% sunt înmormântați cu 
slujbă religioasă. 

În Suedia există și Biserici protestante „libere“ sau „disidente“ frec- 
ventate de 4% dintre suedezi. Unii credincioși fac parte în același timp din 
Biserica Suedeză și dintr-o biserică disidentă. 


= 46 


Cea mai importantă Biserică „liberă“ este cea a Prietenilor Rusaliilor 
cu aproape 100 000 de membri, urmată de cea congreţionalistă cu 81 000 
de credincioși, grupurile baptise cu aproape 50 000 de membri și Armata 
Mântuirii cu 30 000 de membri. 

Restul suedezilor (1%), în general de origine străină, sunt catolici 
și ortodocși, cu excepţia celor 20 000 de Martori ai lui Iehova. 

Biserica Suedeză are 13 dioceze, în general autonome, 2 600 de parohii şi 
4 800 de pastori. Primele femei-pastor au fost hirotonite în 1960, iar astăzi 
există peste 450. 

Majoritatea Bisericilor fac parte din Consiliul Ecumenic Suedez al 
Bisericilor, inclusiv Biserica Catolică, din 1970. Numărul evreilor suedezi 
este de cel mult 15 000. 

După Al Doilea Război Mondial şi mai ales după 1960, Suedia a primit 
numeroși imigranţi, printre care 100 000 de catolici, 60 000 de ortodocși 
(greci, iugoslavi, estonieni şi finlandezi), 20 000 de musulmani (turci și 
maghrebieni) și 2 000 de budiști. 


Surinam (450 000) 


Religia este în strânsă legătură cu etnia. Populaţia hindusă reprezintă 
peste 1/3 din total. Dintre ei, 100 000 de persoane sunt hinduiste. 

Musulmanii, majoritatea de origine javaneză, reprezintă 13% din total 
și sunt sunniti de rit şafiit. 

Creștinii reprezintă aproape 50% din populație și se împart în 25% 
catolici și 25 % protestanți, în special Frați Moravi. 

Animiștii reprezintă 6 procente și sunt fie amerindieni, fie „negrii 
marrons“ cum sunt numiți în Guyana Franceză, adică negri ai căror strămoși 
nu au fost sclavi și care duc o viață primitivă.! 

Mai există și adepți ai formelor locale de voodoo. O parte importantă 
din populaţia de origine indiană a emigrat în Ţările de Jos după obținerea 
independenţei din 1964. 

Comunitatea mică de evrei de origine portugheză a emigrat din Brazilia 
în timpul persecuțiilor din 1639. 

În Surinam, religiile sunt considerate asociații și nu sunt reglementate 
de nicio lege sau administrație, deși statul plătește salariile episcopilor 
și pastorilor protestanți și chiar și pe ale câtorva preoți catolici. Școlile 
publice și private au un regim identic. 


Swaziland (1 milion) 


77% din locuitori sunt creștini (33% protestanți, 29% membri ai Bise- 
ricilor locale, 11% catolici, 3,4% anglicani și câțiva reprezentanţi ai unor 
grupuri marginale). 

20% sunt animiști care cred în spirite. Regele swazi are dreptul divin 
de a aduce ploaia. 

Aproape 10 000 de persoane sunt de religie bahai. Iar cei foarte pu- 
tini musulmani sunt de origine străină. 


Tadjikistan (7 milioane) 


Această republică din Asia Centrală, situată la graniţa dintre China și 
Afghanistan, este locuită în mare parte de o populație de limbă persană, 
dar care, spre deosebire de frații săi iranieni, este musulmană sunnită și 


: Numărul amerindienilor, arawacilor şi al caraibienilor nu depăşeşte 8 000 de 
persoane; 80% din ei sunt catolici. Negrii marrons (Bush Negros) reprezintă 11% din 
populația țării, iar jumătate dintre ei au rămas animiști. 

nu șiită. Pe lângă tadjici, care reprezintă peste 56% din populație, mai 
există și uzbeci (23%), tot sunniti, și aproape 12% ruși de tradiție ortodoxă. 
Există şi o biserică catolică în capitala Duşanbe pentru puţinii cetățeni 
străini de origine poloneză, germană sau ucraineană. 


Taiwan (22 de milioane) 


Republica Chineză, numită Formose de portughezi, este oficial confu- 
cianistă. Ca și în China, populaţia practică budismul de tip Marele Vehicul 
(Mahayana) și taoismul, de obicei simultan. 

3% sunt creștini (700 000 de persoane) dintre care 300 000 sunt catolici. 
Se înregistrează numeroase convertiri în rândul populațiilor aborigene 
de limbă malaysiană și polineziană din interiorul insulei. 400 de preoți chi- 
nezi și străini s-au stabilit în Taiwan în 1949, când a fost instaurat regimul 
comunist în China continentală. 


Tanzania (34,6 milioane) 


Populaţia se compune din 45% creștini, 35% musulmani și 20% 
animiști. 29% din creștini sunt catolici, 12% protestanți și 4% anglicani. 
Există foarte puţine Biserici independente. Jumătate din protestanți sunt 
luterani. În Tanzania, Frații Moravi au cea mai importantă misiune din 
străinătate. Semnalăm și prezența penticostalilor. 

Musulmanii sunt sunniți de rit șafiit cu excepția câtorva ismailiți și 
ibadiți. Islamul este religia majoritară pe coastă, dar și în regiunea care 
o leagă de lacul Nyassa. Insula Zanzibar este musulmană în proporţie de 
95%. După înfrângerea nemților din 1918, care le-a știrbit și prestigul 
de colonizatori, islamul a cunoscut o dezvoltare puternică. Astăzi se con- 
stată, dimpotrivă, mai multe convertiri de musulmani la creștinism decât 
invers. Aceste două religii se dezvoltă în detrimentul animismului, care 
pierde câteva sute de mii de adepți în fiecare an. 

Unele etnii, precum masai, care numără 300 000 de membri în Tanzania, 
au rămas parțial animiste. La aceştia, Ființa supremă, Dumnezeu, poartă 
același nume precum cerul sau ploaia. 


Thailanda (65 de milioane) 


Țara este budistă (de tip Theravada) în proporție de 90%. Orice thailandez 
trebuie să petreacă cel puțin câteva luni într-o mănăstire, numărul bonzilor 
depășind astfel 200 000. Există circa 24 000 de temple. Budismul este aso- 
ciat uneori cu practicile animiste, mai ales în rândul populațiilor ce locuiesc 
în zonele de munte. 

În mod surprinzător, ceremoniile regale de la curtea Thailandei se des- 
fășoară după ritualuri brahmanice: 4 000 de familii brahmane mențin 
această tradiție, de altfel puternic impregnată de budism. 

În sud, aproape de granița cu Malaysia, cinci milioane de supuși thai 
de etnie malay sunt musulmani, sunniți de rit șafiit (8%), reprezentând 
90% din populaţia acestei regiuni. 

Creștinii formează 0,6% din populație. Cei 190 000 de catolici aparțin, 
în general, unor minorități de origine animistă sau comunității chineze. 
Cele aproximativ 10 dioceze au aproape 200 de preoți thailandezi. Cei 
100 000 de protestanți sunt în majoritate membri ai Church of Christ in 
Thailand, fondată de misionari americani, baptiști, prezbiterieni sau 
luterani. Aceştia fac parte din trei congregaţii: thai, chineză și karen. 


Timorul de Est (1 milion) 


Fostă posesiune portugheză, ocupată de japonezi în Al Doilea Război 
Mondial, Timorul de Est a cunsocut o scurtă perioadă de independenţă, 
când Portugalia a început decolonizarea în 1975. A fost imediat ocupat de 
Indonezia care a reprimat sângeros încercările de eliberare. Timorul și-a 
câștigat independenţa în mai 2002, devenind al 191-lea stat al Naţiunilor 
Unite. Populaţia, a cărei limbă principală este tetum, este parțial de etnie 

papuașă, majoritatea declarându-și apartenenţa la grupul malaysian. 
Catolicii sunt majoritari (90%), dar există și 5% musulmani și 3% protestanți 
și un număr foarte mic de animiști. 


Togo (5,5 milioane) 


Religiile animiste constituie grupul cel mai important, adepții lor repre- 
zentând aproape 50% din togolezi. Acestea cred toate într-o Divinitate su- 
premă, dar venerează și alte zeități secundare, adesea reprezentate de fetișuri, 
printre care zeul mării, cel al variolei și cel al tunetului. Animismul pierde 
treptat teren în fața creştinismului și a islamului, dar practicile sale, apro- 
piate de voodoo antilez, rămân încă mult timp vii la cei recent convertiți. 

Creștinii reprezintă peste 30% din populație, dintre care 23% sunt 
catolici, iar restul de 7% protestanți, la care se adaugă membri ai altor 
mișcări. Catolicismul este în special religia etniilor din sud, de pildă etnia 
ewe, ce reprezintă 44% din populaţie. Trei pătrimi dintre catolici fac parte 
din dioceza capitalei, Lome. Există aproape 100 de preoți autohtoni și în 
jur de 30 de misionari din ţări diferite. Două mănăstiri benedictine de 
maici și călugări au fost înființate în jurul anului 1960 de mănăstirile 
franceze En-Calcat și Dourgne. Majoritatea călugărilor și a maicilor din 
aceste mănăstiri sunt togolezi. 

60% din protestanți sunt evanghelici, dar mai există și alte tendințe 
(metodiști, adventiști, baptiști, Adunarea lui Dumnezeu, luterani). Cei mai 
mulți locuiesc în nordul ţării și aproape de graniţa cu Ghana. 

12% din populaţie este musulmană sunnită de rit malekit; musulmanii 
sunt mai numeroși în nord, unde au pătruns încă din secolul al XVIII-lea. 
Înainte de 1914 au fost susținuți de Germania colonială care a întâmpinat 
o rezistență foarte puternică din partea animiștilor. 

Există și o comunitate bahai activă (aproape 5 000 de persoane), dar şi 
rozacrucieni etc. 

În 1978, guvernul togolez, neliniștit de proliferarea religiilor, a ac- 
ceptat doar următoarele culte: catolic, protestant, Adunarea lui Dumnezeu, 
adventist, baptist și musulman. 

Tonga (120 000) 


Acest regat este creștin de 150 de ani. Convertit de metodiștii britanici, 
este foarte puritan; duminica, orice activitate este întreruptă. 

Catolicii, implantați mai târziu, numără 30 000 de credincioși. 
Episcopul diocezei este autohton. 

Mormonii au făcut un efort misionar considerabil. De pildă, în 1970 
au investit până la 25 de milioane de dolari, sumă ce reprezintă un sfert 
din bugetul regatului la această dată, pentru construirea de temple. 
Numărul mormonilor este astăzi aproape egal cu cel al catolicilor. 


Trinidad și Tobago (1,2 milioane) 


Populaţia este foarte diversă și cuprinde o minoritate puternică din ve- 
chiul Imperiu al Indiilor. De aceea poate, pe lângă creștini, care reprezintă 
66% din populație, 25% sunt hinduiști și aproape 7% musulmani sunniti. 

Dintre creștini, 360 000 sunt catolici, 170 000 anglicani și 120 000 
protestanți de diferite tipuri. Deși există un sprijin important din partea 
preoților originari din Irlanda, Anglia sau Franța, Biserica Catolică trimite 
câțiva misionari în Paraguay. 

Populațiile de origine africană participă uneori, chiar dacă sunt cres- 
tine, la o formă de spiritism derivată din cultul yoruba al divinității 
numite Shango. 


Tunisia (10 milioane) 


Islamul este religia oficială, iar șeful statului este obligat să fie musulman. 
Toţi tunisienii sunt, de altfel, musulmani. Majoritatea sunt sunniţi de 
rit malekit. Unele familii de origine turcă sunt musulmane sunnite de rit 
hanifit. Locuitorii din insula Djerba, de origine berberă, nu sunt sunniți, 
ci kharidjiți; numărul lor ajunge la aproape 40 000. 

Tunisia este una dintre puținele țări musulmane în care s-au făcut anchete 
despre practica religioasă; dintre studenţi, 10% se declară foarte religioși, 
45% destul de religioși, 31% puţin și 13% deloc. În privinţa postului din pe- 
rioada Ramadanului, 42% îl respectă cu strictețe, 17% destul de des, 12% 
atunci când este necesar, 26% rar și 1% niciodată. Aceste date sunt limitate 
și nu sunt valabile și pentru alte țări. 

Tunisia are o viață intelectuală foarte intensă: fiecare curent islamic 
are partizanii săi, iar cel mai cunoscut este cel al Fraților Musulmani la 
care au aderat aproape 30% din tunisieni. 

Puținii creștini care trăiesc aici (numărul lor este evaluat la aproape 
30 000) sunt cetățeni străini. Numărul evreilor, numeroși înainte de 
obținerea independenței, este în prezent infim. 


Turcia (69 de milioane) 


Republică laică de la Atatürk, populaţia sa este musulmană în pro- 
porție de 99%, în general, sunnită de rit hanifit. Există o minoritate șiită 
alawită în rândurile kurzilor, ei reprezentând 20% din populație. Și acești 
„alevi“, conform ortografiei turce, reprezintă tot cam 20% din turci, fie 
că aceștia vorbesc turca sau kurda. Înainte de masacrul armenilor și al cal- 
deenilor, dintre 1915 și 1917, și de exilul forțat al grecilor în 1923, creștinii 
reprezentau 20% din totalul populaţiei. Așa că, Atatürk laicizând statul, 
i-a eliminat totodată pe non-musulmani. Această situație paradoxală se 
prelungește până astăzi, în anumite privinţe: femeile pot purta bikini la 
plajă, dar nu au voie să poarte și vălul islamic, pentru că e simbolul ideo- 
logiei musulmane. În schimb, non-musulmanii sunt supuși discrimină- 
rilor (hărțuieli, presiuni diverse...), iar victimele acestora sunt de fapt 
minoritățile etnice care vor să-și afirme identitatea non-turcă (kurzii, 
de exemplu). 

Trecutul creștin străvechi al Turciei este venerabil: pe acest pământ s-a 
născut Apostolul Pavel și a murit Maica Domnului, iar bisericile săpate în 
stâncă din Capadocia și Catedrala Sfânta Sofia trezesc admiraţia turiștilor. 

Împăratul Constantin a rebotezat după numele său Bizanțul, la 18 ani 
după ce a adoptat creștinismul ca religie a imperiului în 312. 

În Turcia există și astăzi câțiva zeci de mii de creștini din toate Bisericile, 
care s-au intersectat cu îndelungata sa istorie: greci, arabi, armeni, bulgari 
(75 000 de ortodocşi, 70 000 de gregorieni, 38 000 de catolici, de rit latin 
sau caldeean, 28 000 de protestanți). Patriarhul Constantinopolului este 
cea mai înaltă autoritate ortodoxă, nu numai pentru Turcia, dar și pentru 
Creta, Muntele Athos, Finlanda și pentru toți grecii care trăiesc în afara 
Greciei, în America de Nord mai ales. 

Comunitatea evreiască are 35 000 de membri dintre care 27 000 locuiesc 
în Istanbul. 


Turkmenistan (4,3 milioane) 


Populaţia acestei republici din Asia Centrală, situată la granița cu 
Iranul, se compune din 77% turkmeni, 9,2% uzbeci şi 2,5% kazahi, toți 
musulmani sunniți. Minoritatea rusă (6% din populaţie) este de cultură 
ortodoxă. 


Tuvalu (12 000) 


Populaţia acestor nouă insule mici, a căror suprafață totală este de 
30 km? este în întregime protestantă congregaționalistă, cu excepția 
celor 400 de bahai şi a celor 200 de catolici. Există riscul ca acest arhipelag 
să fie înghițit de ape din cauza încălzirii climei. 


Ucraina (50 de milioane) 
Această țară cu suprafață şi populație comparabile cu ale Franţei a fost 


cotropită de mai multe populații care nu au reușit să-i asimileze cultura și 
personalitatea. Ea este un loc de întâlnire între ortodoxie și catolicism. 


enciclopedia religiilor 


Catolicii trăiesc în majoritate în partea occidentală. Sunt 5 milioane de 
catolici de rit bizantin, numiţi uniați, pentru că sunt uniţi cu Roma, și 1 mi- 
lion de catolici de rit latin care provin din fostele teritorii poloneze. Biserica 
uniată, care a fost unită în 1946 de Stalin cu cea ortodoxă, are un cardinal, 
100 de episcopate, aproape o mie de preoți și tot atâția studenți seminariști. 

Cu excepția celor aproape 400 000 de evrei dintr-o comunitate karaită 
mică și a câtorva zeci de mii de tătari musulmani din Crimeea, restul popu- 
laţiei ucrainene, adică 45 de milioane de oameni, este de tradiție ortodoxă, 
dintre care 22% sunt membri ai importantei minorități rusești. 

Biserica ucraineană vrea să devină autocefală și să se desprindă astfel 
de sub autoritatea Patriarhatului de la Moscova, respectând dorinţa de in- 
dependență a poporului ucrainean. În acest sens, se confruntă cu opoziția 
fermă a Moscovei, pentru că multe din parohiile ei sunt ucrainene și nu 
ruse, iar pierderea influenţei sale ar fi considerabilă. 


Uganda (25,6 milioane) 


Creștinii reprezintă 3/4 din populaţia ugandeză. Spre deosebire de 
majoritatea țărilor anglofone din Africa, în Uganda doar două religii creș- 
tine sunt practicate de aproape toți credincioșii: catolicii reprezintă 50%, 
iar anglicanii 26%. Alte 2% sunt formate de protestanți diverşi, în prin- 
cipal penticostali și adventiști, dar și de douăzeci de Biserici mici locale 
frecventate de cel mult 70 000 de membri. Semnalăm existența unei 
Biserici Ortodoxe Negre, creată în urma unei schisme între anglicani, și 
care numără peste 30 000 de credincioși. 

Creștinismul s-a implantat în Uganda actuală la sfârșitul secolului 
al XIX-lea. Începuturile sale au fost grele și adesea tragice; animiștii care 
făceau parte din etnia principală, baganda, i-au persecutat pe primii creștini, 
catolici și anglicani, și câteva sute dintre ei au fost masacrați. Douăzeci 
și doi de martiri ugandezi au fost canonizați în 1969 la Kampala în prezența 
papei Paul al VI-lea. Animiștii reprezintă 10% din populație, dar numărul 
lor este într-o continuă scădere. Animismul este practicat mai ales de 
etniile nilotice, precum karamodjong, sau de puţinii pigmei. Etnia baganda 

este astăzi în mare parte creștinată; religia pe care o practica altădată avea 
în centru un Dumnezeu atotputernic, dar și 40 de divinități intermediare. 

Islamul, introdus încă de la jumătatea secolului al XIX-lea prin inter- 
mediul negustorilor de pe coasta Oceanului Indian sau al sudanezilor din 
armata engleză, este practicat de aproape 7% din populaţie. Musulmanii 
sunt sunniți, de rit șafiit (sudanezii) și malekit, în vestul Nilului. Islamul 
a fost puternic sprijinit de regimul lui Idi Amin Dada, dintre anii 1971 
și 1979. Această perioadă tragică a fost marcată de numeroase masacre sol- 
date cu peste 400 000 de victime, majoritatea creștini, dar și cu expulza- 
rea în masă a asiaticilor în 1972 și alungarea adventiștilor și credincioșilor 
bahai în 1977. 

Cu toate acestea, comunitatea bahai continuă să fie una importantă, 
fiind formată din peste 300 000 de membri. Unul dintre cele șapte temple 
pe care această mișcare le are în lume se află la Kampala, fiind primul 
construit în Africa. 


Ungaria (10 milioane) 


Din 1949 până în 1989, ţara a fost condusă de un regim marxist-leninist. 
Ungaria este membră a Uniunii Europene de la 1 mai 2004. 

La începutul celui de Al Doilea Război Mondial, situația credincioșilor 
era următoarea: 

e catolici: 68%; 

e calvinişti: 21%; 

e luterani: 6%; 


e evrei: 4%. 


Conform unor evaluări recente există: 
e 54% catolici; 

«. 19 % calvinişti; 

a 4% luterani; 


e 1% evrei. 

Numărul evreilor este estimat la aproximativ 100 000. 

Potrivit unei anchete recente, dar neoficiale, 50% din populaţie se declară 
credincioasă, dar un singur credincios din 5 frecventează regulat lăcașu- 
rile de cult. Preoții sunt recrutați cu dificultate: din aproape 3 000 de preoți, 
mai mult de jumătate au peste 60 de ani. Există însă şase seminarii cu 200 
de studenți. 

În 1964, Ungaria a semnat un acord cu Vaticanul, primul din istorie 
care privește o țară din estul Europei. Relațiile diplomatice cu Sfântul 
Scaun au fost restabilite în 1978. 


Uruguay (3,4 milioane) 


Statul este laic. Ultimii indieni fiind exterminați în 1832, populația 
este în întregime de origine europeană (650 000 basci); 60% din ea este 
de tradiţie catolică, 2% protestantă; evreii sunt într-un procent asemă- 
nător, iar 35% din populaţie se declară fără convingeri religioase sau atee. 
Sentimentul religios este foarte puțin dezvoltat, astfel încât doar 7% din 
catolici participă în mod regulat la mesă. 

Dintre grupurile minoritare fac parte mormonii (16 000), 5 200 de 
Martori ai lui Iehova, 6 000 de adventiști, 4 000 de bahai și 4 000 de adepţi 
ai cultului Umbanda. Acest sincretism de origine africană, introdus din 
1973 în rândurile populaţiei sărace, este oficiat în portugheză. 


Uzbekistan (26 de milioane) 


Populațţiile uzbecă (69%), tătară din Crimeea (4%), cazacă (4%), tadjică 
(4%) şi karapalpakă (2%) sunt musulmane sunnite. Guvernul luptă îm- 
potriva mișcărilor islamiste extremiste. Slavii, cei mai mulți de origine 
rusă, sunt de tradiție ortodoxă, dar puțin practicanți. Populaţia de origine 
coreeană, implantată în epoca stalinistă pentru a dezvolta cultura de orez, 
și-a pierdut limba și nu mai practică nicio religie; ea cuprinde câteva sute 
de mii de persoane. 

Vanuatu (190 000) 


Primii misionari europeni au fost prezbiterieni și 50% din populaţie 
își declară apartenenţa la această Biserică; 15% din populaţie este an- 
glicană, iar 16% catolică. Practicanţii religiilor tradiționale de tip animist 
reprezintă 15%. 


Vatican (6 000) 


Toţi locuitorii sunt catolici. Cu toate acestea, numărul practicanţilor 
ajunge la cel mult 94%. 


Venezuela (24,6 milioane) 


Aproape 90% din populaţie este de tradiție catolică. Religia rămâne 
însă superficială, iar numărul celor care merg la mesă duminica nu 
depășește 5%. Doar 20% din cei 2 300 de preoți sunt autohtoni. 

Se constată o proliferare a sectelor. Dintre ele, cultul Maria Lionza este 
pur venezuelean: un sincretism în care sunt venerați Maria Lionza, zeița 
apei, asimilată Maicii Domnului, cacicii indieni, Negro Miguel, care a con- 
dus o revoltă a sclavilor, și eliberatorul Simon Bolivar. 

Peste un milion sunt protestanți evanghelici și penticostali, iar Martorii 
lui Iehova sunt în număr de 25 000. 

Aproape 200 000 de indieni mai practică în prezent cultele tradiționale 
șamaniste. Credința bahai are aproape 300 000 de adepţi, în principal 
negri și indieni guajiro. 


Vietnam (83 de milioane) 


Populația vietnameză este de tradiție budistă (de tip Marele Vehicul sau 
Mahayana precum cel practicat în China). Cu toate acestea, minoritățile 

de origine lao sau khmeră practică budismul de tip Theravada (Micul Ve- 
hicul). Numărul budiștilor practicanți reprezintă 30% din populație; 
aceștia sunt împărțiți în 16 secte sau denumiri. 

Există și religii sincretice sau secte pur vietnameze precum caodaismul, 
cu aproape 3 milioane de adepți, sau Hao Hoa, formă de budism Thera- 
vada, cu aproape 1 500 000 de membri. Dintre celelalte secte amintim 
Binh Xuyen, les Tien Thien, sau insolita religie „a cocotierului“ fondată 
în 1950 de inginerul Nguyen Thanh Nhan, ca reacție împotriva moder- 
nizării. Are mai puțin de 5 000 de membri. Numărul adepților tuturor 
acestor religii reprezintă 11% din populaţie. Creștinii formează aproape 
7,5%, adică 6 milioane, majoritatea fiind catolici și practicanți fervenți. 
Aceştia au în jur de 40 de episcopi și peste 2 000 de preoți și călugări. 

În zonele de munte locuiesc populații diverse non-vietnameze care 
sunt animiste și reprezintă 3% din populaţie. 

Semnalăm prezența etniei cham, mai numeroasă în Cambodgia, care 
a stăpânit altădată un regat important în nordul Saigonului. Aceasta re- 
prezintă aproape 0,5% din populație, numărul acestor etnici fiind estimat 
la 400 000. La origine hinduiști, doar 1/3 din ei au păstrat anumite prac- 
tici din această religie; restul au trecut la islam, într-un mod mai puţin 
obișnuit. 

Comunitatea bahai are peste 100 000 de membri. 

Constituţia recunoaște libertatea de cult și de exprimare a convinge- 
rilor religioase, dar, în virtutea principiului că nicio Biserică nu trebuie să 
se ocupe de politică, modalitățile acestei exprimări sunt destul de limitate 
și depind de toleranța conducătorilor. 


Yemen (20 de milioane)! 
Islamul este religia oficială. Populația este 100% musulmană după 
emigrarea în Israel, între 1949 și 1951, a comunității evreiești care numără 


50 000 de membri. Majoritatea musulmanilor sunt sunniţii de rit șafiit. 


1 Cele două republici care formează această țară s-au unit în mai 1990. 

Semnalăm însă și prezența șiiților zaidiți în partea centrală și de nord 
a țării. Există și un număr mic de ismailiți. Creștinii, cetățeni străini, sunt 
fie baptiști care lucrează în domeniul sănătății, fie catolici (mai puțini). 
Întâlnim și câțiva ismailiți și ahmadi, dar și o infimă minoritate de persani, 
stabiliți la Aden în perioada Imperiului Britanic. 


Zambia (10,4 milioane) 


27% din populaţie este animistă, iar restul sunt creștini: 26% catolici, 
2% anglicani și 44% protestanți sau membri ai altor Biserici. Numărul 
Bisericilor locale ajunge la 70. Martorii lui Iehova, în dezvoltare rapidă, 
au aproape 100 000 de adepţi, ceea ce reprezintă 1% din populație; această 
cifră este cea mai mare din lume, luând în calcul doar țările importante. 

Ca anecdotă, un arhiepiscop catolic, după ce a avut o viziune, a exor- 
cizat şi vindecat mai mulți oameni, dar în 1978, Sfântul Scaun i-a interzis 
să mai practice asemenea ritualuri. 


Zimbabwe (12,5 milioane) 


Populaţia acestei țări comportă o minoritate albă în regres, de aproape 
100 000 de persoane. Populaţia de culoare este în continuare majoritar ani- 
mistă, în proporție de cel puțin 40%. Etnia principală, shona, practică în 
special cultul mwari în care, spre deosebire de viziunea celorlalte religii, 
Dumnezeu este foarte aproape de oameni și le vorbește prin intermediul 
preoților. Acest cult este practicat concomitent cu cel al strămoșilor. 

Creștinii sunt astăzi majoritari, reprezentând 58% din populație, din 
care 21% sunt protestanți, 14% catolici, 16% adepţi ai Bisericilor locale 
și 5% anglicani. După diversele Biserici protestante și locale, catolicismul 
este religia cu cei mai mulți adepți; există 7 episcopate. 

Semnalăm de asemenea progresul religiei bahai cu aproape 20 000 de 
adepți și existența unei comunități evreiești, formată din peste 5 000 
de membri, originară din Marea Britanie și stabilită în țară din 1869. 

Musulmanii, de origine străină, reprezintă mai puţin de 1% din populație. 

„Religiile reprezintă cadrul, suportul și câteodată motorul unei vieți 
spirituale care capătă sens doar dacă este trăită ca fiind unică 
și individualizată. De aceea religiile apar câteodată ca o constrângere, 
ca o haină inutilă impusă diversităţii comportamentelor spirituale. 
Religiile se adresează, fiecare în felul ei, nevoilor spirituale. Acestea se 
confundă frecvent cu alte elemente de natură psihologică, 
precum nevoia de apartenenţă la o comunitate sau la o tradiţie, 
bucuria de a participa la o ceremonie, fascinația pentru necunoscut, 
dorinţa de a progresa, teama de viitor... Fiecare dintre noi 
poate avea asemenea sentimente fără să fie adept al unei religii, 
însă nevoile spirituale sunt de altă natură și nu pot fi reduse 
la simple fenomene psihologice. 

Religiile sunt doar un mijloc prin care ne putem apropia de Dumnezeu. 
Ele nu au sens fără ajutorul lui. Fiind «administrate» de om, religiile sunt 
limitate și rolul lor este acela de a ne ajuta să ne împlinim destinul 
în Dumnezeu. Ele sunt folositoare în măsura în care ne învață 
să devenim responsabili și să căutăm pacea și iubirea, 
apelând la toate resursele noastre." 

